
Capitolul 1 


Ziua se apropia de sfârșit, dar atmosfera era încă dogoritoare. Barcelona 
strălucea ca și cum ar fi fost sub efectul unui miraj, cu aerul reflectat de 
căldura zilei fugind de pe străzile înguste înapoi către cerul fără nori. În 
timp ce mergea pe jos, Pasco se bătea ușor pe umăr cu un exemplar făcut 
sul al ziarului £/ Periodica, lovindu-se din când în când peste epolețiu săi de 
sergent. Cămașa de la uniformă se lipea de pieptul său ca un butoi, dar el nu 
părea să observe acest lucru. Pasco era un fiu al acestui oraș, la a patra 
generaţie Și crescuse în soarele din Baleare. Chipul lui bătrân, tras ca o 
piele bună de vițel, stătea mărturie. 

Trecea printre grupurile de turiști și de localnici fără să fie nevoit să facă 
vreun efort. Uniforma îl ajuta foarte mult, albastrul deschis caracteristic 
pentru Mossos d'Esquadra! Și dunga roșie a caschetei făcându-i loc printre 
oamenii care ocupau strada. Acum, când soarele coborâse sub nivelul 
acoperișurilor, primul val de petrecăreţi renunţa la siestă și ieșea să se 
distreze. Se aflau alături unii de alţii nemții cu feţe albe și britanicii cu feţe 
Și mai albe, care rezistau cu greu la temperaturile ridicate, bucuroși de 
atmosfera răcoroasă Și de cafenelele în aer liber din această parte a orașului 
vechi. Printre ei apăruseră deja infractorii mărunți — hoţii de buzunare Și cei 
care vânau diferite ocazii. 

Dar puțini dintre aceștia se aflau în apropierea acestui colţ al districtului 
Ciutat Vella, din cauza clădirii impunătoare, alungită, a secției principale de 
poliție de pe Rambla. Era o clădire lipsită de atractivitate, toată din piatră 
albă Și sticlă colorată în albastru, construită conform principiilor moderniste 
care au marcat orașul în ultimele decenii. 

Traversă curtea secției trecând pe lângă Enrique care mergea în cealaltă 
direcție, cei doi polițiști dând din cap unul către altul. Enrique arătă spre 
ziar. 

— Salutare, Abello. L-ai terminat pe cel de azi? 

Zâmbi, arătându-și dinții pătați de tutun. 

Pasco deschise repede ziarul cu o mișcare largă. Era un mic ritual pe care 
îl împărtășeau o dată pe săptămână, de fiecare dată când apărea careul de 


cuvinte încrucișate. Voia să îi arate lui Enrique că fiecare cuvânt fusese 
completat. 

Tânărul se încruntă. Pasco știa că celălalt sergent nu reușise să rezolve 
careul respectiv, ceea ce însemna că Enrique trebuia să îi cumpere un pachet 
de țigări de foi bune, conform regulilor pe care le stabiliseră. 

— Ai devenit dintr-odată mai bun, a spus Enrique, fără nici cea mai mică 
suspiciune. 

Pasco a ridicat din umeri. 

— Aerul cald. Mă face mai deștept. 

Expresia de încruntare de pe faţa lui Enrique se adânci. 

— Dacă te prind că mă păcăleșt, o să îți umplu biroul cu rahat de pisică. 

Zâmbi trist a înfrângere Și trecu mai departe. 

Pasco pufni. Peste puţin timp, poate într-o săptămână sau două, după ce 
va avea destule victorii pentru a recupera avantajul pe care Enrique îl avea 
în faţa lui, îi va dezvălui secretul. Un cadou de ziua lui de naștere din partea 
nepotului său, un gadget electronic în care păstra numele și adresele, datele 
de naștere și numerele de telefon. Era o chestie inteligentă, cuprinzând o 
bibliotecă imensă de cuvinte și fraze în diferite limbi, care l-a ajutat de mai 
multe ori atunci când Pasco avusese de-a face cu turiști străini. Avea 
încorporat Și un dicţionar, capabil să sugereze cuvinte întregi atunci când 
aveai doar câteva litere de la care să pornești. 

Gândul la nepotul său l-a făcut să își aducă aminte de fiul său și 
sentimentul de vinovăție crescu în el. Ar fi trebuit să îi telefoneze ieri, dar, 
după serviciu, el Și alți câţiva colegi au mers la barul din apropiere unde Și- 
a petrecut seara în atmosfera de bună dispoziție grosolană pe care aceștia o 
întrețineau. 

Pasco oftă. Fiul său îl îngrijora acum, de când mama acestuia se dusese în 
lumea îngerilor. Tăticule, un om ca tine nu ar trebui să bată străzile, a spus 
el. A fi polițist este o slujbă pentru bărbații de vârsta mea, nu pentru a ta. 
Cere-le să îti dea o muncă de birou. 

O muncă de birou; ideea îi făcea inima lui Pasco să 1 se strângă în piept. 
lubea acest oraș ca pe bunul său propriu Și nu i-ar fi plăcut să-l vadă din 
spatele unui birou, zi de zi, de dimineața până seara... 

Fiul său nu își dădea seama că pentru el acest lucru ar reprezenta o 
moarte lentă, lentă și grea, precum cancerul care o luase pe frumoasa lui 
Rosa. 


Prin ușile de sticlă de la holul de intrare se auzea un murmur continuu de 
glasuri și un zgomot de activitate de birou. Trecând prin arcadele 
detectoarelor de metal, dădu absent din cap către ofițerul de serviciu, în 
timp ce scanerul începu să ţiuie. Celălalt ofiţer de poliție îl salută absent. 

Pasco își scoase cascheta și căută să își alunge gândurile legate de 
familie. Avea probleme mai mari de rezolvat. Uneori, fiul său părea că 
venise de pe o altă planetă, cu toate discuțiile sale despre lucruri ca 
încălzirea globală, care făcuse căldura verii să devină ucigătoare, cu 
scandalurile celor incredibil de bogaţi și cu oamenii din alte ţări care 
păreau să se omoare unii pe alții din motive pe care Pasco nu putea să le 
pătrundă. 

Oftă. Din cauza acelor lucruri nu mai cumpăra ziare pentru a citi Știrile. 
Totul era prea deprimant. Era interesat doar de cuvintele încrucișate și de 
nimic altceva. 

Pasco îl văzu pe băiat și se mustră că era prea adâncit în gândurile sale. 
Nu avea niciun motiv să nu fie atent la ce se petrecea în jurul său. 

Tânărul era la vârsta adolescenței târzii, dar paloarea feţei făcea ca vârsta 
sa să fie greu de ghicit. Avea o privire încruntată Și ochi întunecați, plini de 
îngrijorare. Vârfurile buclelor sale negre cădeau de sub o șapcă maronie de 
pictor, restul corpului său fiind ascuns de pantaloni Și de o bluză de trening 
obișnuită, de culoarea pământului arat. Mergea ca Și cum pantofii lui de 
sport erau prea mici pentru el, pășind stângaci, în timp ce se îndrepta spre 
biroul mare de la care Tomás, ofiţerul de serviciu, spunea ceva pe un ton 
iritat unui tânăr polițist. 

Tânărul deveni conștient de faptul ca Pasco se uita direct la el și tresări 
de parcă ar fi fost lovit. Sergentul se uită atent la el și îl privi în față. Era 
palid Și obosit, transpirat Și pe gât avea o mică vânătaie. 

Ochii săi i-au atras însă atenţia lui Pasco. Adolescentul avea ochi atât de 
serioși, cum numai la un tânăr se puteau vedea. În ochii lui i-a văzut pe fiul 
Și nepotul său. 

Tânărul în trening s-a uitat cu o privire solemnă, ca Și cum ar fi avut de 
gând să spună ceva iar apoi picioarele s-au prăbușit sub el. A aterizat cu 
toată greutatea pe pardoseala din gresie. Cei din jur au auzit impactul, 
zgomotul puternic al căderii răsunând pe hol Și s-au întors să vadă despre ce 
era vorba. 


Pasco a ajuns imediat lângă adolescent și a îngenuncheat să îl privească. 
Părea bolnav; nu ca un drogat care încerca să scape de dependenţă, ci ca 
cineva atins de o boală gravă care îl storcea treptat de vlagă. 

— Te simți bine, băiete? a întrebat sergentul. Ce s-a întâmplat? Ai nevoie 
de un doctor? 

După privirea pe care i-a aruncat-o, Pasco Și-a dat seama că tânărul nu 
înţelegea niciun cuvânt în spaniolă. O parte a minţii sale — acea parte 
instruită, atentă, tipică unui polițist — evalua deja băiatul, gândindu-se la el 
din perspectiva modului în care urma să prezinte evenimentul în raportul 
său zilnic. 

— De unde ești?, a întrebat el, fără să se gândească la asta. 

Tânărul tăcut s-a uitat la el cu ochii săi serioşi. 

Sergentul s-a uitat în jur Și a întâlnit faţa familiară a cuiva îmbrăcat în 
uniforma galbenă și portocalie de paramedic. 

— Noya! a strigat numele fetei, dar ea era deja în drum către el, ţinând în 
mâna înmănușată geanta cu instrumentarul de urgență. 

Noya era o prezenţă regulată în secție. Micuța catalană făcea parte dintr- 
un echipaj de ambulanţă de la spitalul local și, de cele mai multe ori, atunci 
când apărea o problemă medicală la secţie, echipa ei era cea care răspundea 
la apel. Lui Pasco îi plăcea de ea, deși majoritatea celorlalți nu o plăceau. 
Era energică Și serioasă, dar extrem de competentă. 

— Ajutați-mă să-l pun pe o bancă, a cerut ea. Prinzându-l de-o parte și de 
alta, l-au dus pe tânărul care se clătina până la o bancă din lemn din sala de 
așteptare, paramedicul strigând celor care se aflau acolo să elibereze locul. 
Aceștia au plecat de acolo și Pasco l-a întins pe băiat pe bancă. 

Respirația i se schimbase, luând forma unor gemete scurte, ca ale unui 
animal înfricoșat. 

Nivelul de zgomot din holul de la intrare s-a redus pe măsură ce oamenii 
începeau să observe ce se întâmplă, oprindu-se din mijlocul propriilor 
drame pentru a urmări desfășurarea alteia. Unii se apropiau pentru a putea 
vedea mai bine. 

Noya a pocnit din degete pentru a-i atrage atenţia tânărului. 

— Hei! Mă auzi? 

— Nu cred că înțelege, i-a spus Pasco. 

Ea Și-a pus degetele pe gâtul tânărului pentru a-i verifica pulsul. 

— Nu a avut un accident vascular cerebral, i-a răspuns Noya. 


S-a întins către fermoarul de la bluza treningului dar băiatul nu a lăsat-o 
să îl deschidă. O emoție nouă i s-a strecurat în ochi: frica. A încercat să 
vorbească, dar tot ce ieșea era un geamăt de durere. 

— Trebuie să îți deschid cămașa. 

Noya a spus asta cu severitate. Clătina un stetoscop spre el. 

— Ca să te ascult. Vorbea tare și pronunţa clar fiecare cuvânt, de parcă ar 
fi vorbit cu un copil cu dezvoltare întârziată. 

Tânărul Și-a mutat privirea la Pasco și a încercat din nou să spună ceva. 
Lingându-și buzele uscate, a scos un cuvânt Și efortul părea să îl coste. 

Sergentul a prins doar o parte din cuvânt și s-a aplecat către el. Băiatul a 
încercat din nou, iar de data aceasta Pasco i-a auzit Șoapta clar. „„Shahiden”. 

Cuvântul nu îi spunea nimic. Se încruntă. 

— Dă-te într-o parte, s-a răstit Noya la Pasco. Nu te îngrămădi în mine! 

A încercat să apuce fermoarul, însă tânărul s-a împotrivit din nou. Noya 
se încruntă. 

— Nu am timp de asta. 

Paramedicul scoase din buzunar o bucată de plastic portocaliu strălucitor. 
Un instrument de salvare, folosit de obicei pentru tăierea centurilor de 
siguranţă de pe victimele accidentelor auto, dar Noya îl putea mânui ca un 
chirurg, pe care, printr-o singură mișcare rapidă, l-a agăţat de gulerul bluzei 
de trening Și l-a tăiat. 

Pasco a făcut așa cum 1 s-a spus, dându-se înapoi un pas sau doi, creând 
pentru Noya spaţiul necesar de manevră. Partenerul ei, un băiețaș 
portughez subțirel, traversa holul ţinând într-o mână o targă pliabilă. 

Tânărul a pronunţat din nou acel cuvânt și, fără să stea prea mult pe 
gânduri, Pasco a scos darul primit de ziua sa de naștere și a apăsat cu 
degetul pe butonul pe care scria Traducere. A repetat în orificiul pentru 
microfon al dispozitivului, cât de bine a putut, ceea ce auzise. 

. 

Nu ar fi nicio exagerare să spunem că locul în care se afla Jadeed era 
spațiul cel mai scump în care fusese vreodată. Apartamentul exclusivist 
situat la unul dintre etajele superioare ale hotelului Hilton aparținea atât de 
mult unei alte lumi, încât pentru el era dificil să exprime în cuvinte ceea ce 
vedea. Era ceva despre care nu ar vorbi cu nimeni altcineva de teamă că 
aceștia ar putea să fie amuzaţi de ceea ce le spune și să îl considere limitat 
Și de pe altă lume. Nu îi plăcea să fie considerat inferior altora. 


Dar camera de hotel în care se afla ar fi putut destul de ușor să cuprindă 
întreaga amprentă la sol a apartamentului din cartierul sărăcăcios din 
Jeddah în care crescuse. În prima noapte, nici nu a putut să doarmă în patul 
imens Și moale, somnul fiindu-i întrerupt de visele în care era acoperit de 
apă într-un spaţiu vast Și gol. Și-a luat așternutul și Și-a făcut locul de 
dormit în camera de zi, protejat de o canapea lungă, unde nu putea fi văzut 
de cineva care ar fi intrat pe ușă. I-a fost mult mai bine așa. 

Jadeed sorbi dintr-un pahar cu apă în timp ce traversă camera spre una 
dintre ferestrele care se întindea de la podea la tavan. I se părea incorect să 
existe atât de mult spațiu doar pentru nevoile unei singure persoane. Credea 
cu tărie în acest lucru, ca Și cum ar fi constituit o încălcare a vreunei legi. 
Era o dovadă de risipă. Dar așa era aici, în Occident. 

În faţa ferestrei deschise se simţea mai confortabil. O lună joasă era deja 
vizibilă pe cer, iar luminile se aprindeau peste Barcelona, de-a lungul 
cartierului Diagonal Mar și către centrul orașului. Sunetele ajungeau până 
la el de la șaisprezece etaje mai Jos, acolo unde terasele restaurantelor din 
centrul comercial situat peste stradă își începeau activitatea la începutul 
programului de seară. 

Stătea în fața unei mese joase Și își aprinsese una dintre ţigările cehești 
care erau unicul său viciu, trăgând din ea cu nesaţ. Aruncă chibritul într-o 
scrumieră de sticlă Și scoase un nor de fum albastru. 

Lângă scrumieră se afla un binoclu compact, dar foarte puternic, marca 
Bushnell, o pereche de căști wireless și ecranul de sticlă al unui telefon 
mobil inteligent. Jadeed lovi telefonul cu degetul, învârtindu-l într-o doară 
într-un cerc până când se opri. Deși, din exterior, dispozitivul semăna cu 
unul dintre multele telefoane de ultimă generaţie, acesta suferise foarte 
multe modificări. Sub suprafaţa de aluminiu lustruit, abia dacă mai exista o 
singură componentă din modelul original. Jadeed nu avea încredere în 
tehnologie, dar oameni mai inteligenți decât el îi spuseseră că utilizarea lui 
era sigură, iar el era destul de deștept încât să nu întrebe nimic. 

Telefonul bâzâi și clipi pe neașteptate. Stingând ţigara, Și-a pus la 
urechea dreaptă una dintre cășule în formă de romb și a apăsat pe ecranul 
telefonului. Acesta s-a aprins imediat arătând mai multe pictograme 
colorate Și un semnal sub formă de undă, al cărui nivel creștea Și scădea. 

Auzi o voce care i-a răsunat în ureche. 

— Sunt în așteptare. 


Cuvintele lui Khadir erau puternice și clare, ca și cum acesta ar fi stat în 
picioare lângă umărul lui Jadeed. Doar șoaptele produse de paraziţii 
sistemului de comunicaţie dintre ei trăda faptul ca omul de la celălalt capăt 
al liniei se afla la mii de kilometri depărtare. Exista un mic defazaj, apărut, 
fără îndoială, din cauza traseului complicat determinat de direcționarea 
clandestină a apelului în jurul globului și înapoi prin releul satelitului Și 
prin filtrele de criptare la ambele capete. 

Jadeed dădu din cap. 

— Foarte curând. 

Luă binoclul și cercetă acoperișurile. Își găsi repede linia de vizibilitate. 
La scurt timp, se uită la telefonul inteligent, atingând cu atenţie pictograma 
unei aplicaţii. A apărut o fereastră în care se afla un cronometru, iar Jadeed 
a privit cifrele care scădeau către zero. Khadir privea exact același afișa]. 

Ceasul a ajuns la semnul care indica două minute Și a clipit în roșu. 

— O sută douăzeci de secunde, murmură vocea. 

— Suntem deplin angaja ţi. 

Jadeed zâmbi ușor. 

— Nu tot timpul a fost la fel? 

Khadir nu reacționă la comentariu. 

— Au existat probleme cu emisarul înainte de intrarea în dispozitiv? 

Jadeed aruncă o privire spre degetele mâinii drepte. Erau încă puţin roșii 
Și umflate de când fusese nevoit să le folosească pentru a face disciplină, 
strângând bilele de oţel ale mărgelelor sale de rugăciune mizbaha într-un 
cerc strâns, ca pe un box. 

— Nu, a minţit el. 

Urmă un moment de tăcere și, fără tragere de inimă, își modifică 
răspunsul. 

— Nimic care să fie de interes. 

Presupunând că partenerul de dialog a simțit ceva din vocea lui, a evitat 
să comenteze. 

— Apreciez faptul că gestionezi personal această situație, a spus el. 
Înţelegi că am nevoie de niște ochi de încredere care să fie martori la acest 
lucru, nu-i așa? 

— Desigur. 

De fapt, erau mulți oameni cărora Khadir putea să le dea această misiune, 
oameni pe care ar fi avut tot interesul să dea vina după ce s-ar fi terminat 


totul; dar acest lucru era prea important pentru a fi lăsat unor persoane care 
nu aveau calitățile necesare. 

— Mi-am pregătit plecarea. 

Jadeed plătise camera pentru încă o zi, dar el va pleca de acolo în ceva 
mai mult de... 

Aruncă o privire spre telefon. Mai erau doar șaizeci de secunde. Ridică 
binoclul din nou Și își găsi ţinta. 

— Aceasta este ceea ce americanii ar numi momentul adevărului, a spus 
Jadeed, aproape pentru sine. 

— Cât de bine spus! îl complimentă Khadir. 

° 

Băiatul a încercat să o oprească pe Noya, dar efortul său nu a fost 
suficient Și a fost făcut fără convingere, ca Și cum nu ar fi putut strânge 
energia de care era nevoie. Gemu în timp ce Noya îi apăsă discul 
stetoscopului pe piept. Cealaltă mână a ei se mișcă ușor peste torsul 
tânărului, degetele ei groase, îmbrăcate în latexul albastru, cercetându-i 
corpul. Fiecare atingere era însoțită de o nouă reacție de durere. 

Paramedicul înjură cu o voce scăzută Și prinse în mână o bucată din 
tricoul băiatului, descoperindu-i o parte a pieptului printr-o altă tăietură de 
cutit. 

Pasco auzi geamătul partenerului ei. Auzi de fapt acel sunet ascuțit în 
timp ce portughezul se dădea înapoi, întorcându-și faţa. Îi era cunoscută 
acea expresie de dezgust și oroare, disimulată rapid sub o aparenţă de 
detașare profesională. Unul dintre turiștii care priveau scena în desfășurare 
deveni palid. 

Pasco era obligat să se uite la băiat Și o regretă imediat, făcându-și cruce 
în timp ce își dădea seama ce i se întâmplase băiatului. 

— Sfântă Maria... 

Deodată își simţi vârsta până în măduva oaselor, grea ca plumbul. Era 
întristat de faptul că cineva putuse provoca ororile pe care tânărul le 
suferise. 

Un țiuit digital scurt îi readuse atenţia către gadgetul electronic pe care îl 
ținea în mână. Pasco uitase că îl ţinea între degetele sale groase. 
Dispozitivul găsise traducerea cuvântului pe care el îl rostise și îl apucă 
groaza. 

Shahiden (arabă, substantiv), scria acolo. Martir. 


Noya începu să vorbească. 

— Cred că e ceva... 

Geamătul slab al băiatului a fost ultimul lucru pe care Pasco Abello l-a 
mai auzit. 

. 

Pentru o secundă nu se văzu decât o mare de acoperișuri din gresie roșie, 
iar în clipa următoare o erupție neagră-cenușie de ceaţă și bucăţi de 
dărâmături acoperi lentilele binoclului. Jadeed renunţă să se mai uite, în 
timp ce șocul exploziei parcurgea distanţa de trei kilometri până la balcon 
Și îl zdruncina în timp ce trecea, făcând să se zgâlțâie ferestrele înalte. 

Închise ochii Și își imagină efectul exploziei, bucurându-se la acest gând. 
Primul fulger orbitor al exploziei Și cercul de aer compactat radiind în 
interiorul secției de poliţie, sticla și plasticul spulberate de suprapresiunea 
catastrofală. Corpurile celor aflați cel mai aproape de locul exploziei 
distruse complet. 

Sângele transformat în vapori, carnea devenită cenușă. Stâlpii și pereții 
de susţinere încovoindu-se Și rupându-se în bucăți, împinși către exterior 
de forţe la care nu erau capabile să reziste. În câteva microsecunde, clădirea 
se va rupe în bucăți. Structura se va prăbuși sub propria greutate, 
rămășițele ei deplasându-se în Șuvoaie zgomotoase către străzile din Jur. 

Deschise ochii. Agitația produsă de zgomotul exploziei fu urmată de un 
cor mecanic de sunete stridente de claxoane și de sirene produse de 
declanșarea instantanee a alarmelor mașinilor aflate pe o rază de un 
kilometru Și jumătate. În aerul rece al serii, niciun curent de aer nu era în 
stare să agite coloana de fum care se ridica în spirală. Arăta ca un pumnal 
negru Și mare, înfipt în mijlocul ruinelor. 

Așteptă încordat Și avu o stare de satisfacţie la auzul huruitului lung Și 
redus în intensitate, pe care îl simţi în stomac, produs de discuţiile dintre 
oamenii aflați pe bulevardul de dedesubt, încercând să înţeleagă ce se 
întâmplase. Un al doilea nor de praf, Și mai mare, era proiectat în aer, în 
timp ce clădirea distrusă se prăbușea. Din locul în care se afla, Jadeed nu 
putea vedea secția de poliţie, dar erau vizibile urmele pe care le lăsa 
dispariția ei. 

— Efecte pe scară largă, a remarcat Khadir, cu un ton neutru. 

— Sunt Și incendii. 

Jadeed se întreba cât de clar vedea șeful său ce se întâmpla. 


— Probabil un satelit spion sau o dronă? 

Se uită absent în sus, către cerul care se întuneca. 

— Conductele de gaz... începu el, dar, înainte de a putea să-și exprime 
pe deplin gândul, șocul surd al unei a doua explozii amplifică haosul deja 
existent. Noi dâre de fum se alăturau norului principal, iluminate la mijloc 
de incendiile alimentate de gaz. 

Jadeed se ridică de pe scaun ȘI îȘi strânse telefonul și binoclul. 

— Sunt mulțumit, a spus vocea din ureche. Emisarul are binecuvântarea 
mea. 

Ultimele cuvinte se auzeau ca Și cum ar fi fost spuse altcuiva. 

— Plec acum, a răspuns Jadeed, dar când s-a uitat în jos la telefonul 
inteligent a văzut că afișajul era imobil, semnalul sub formă de undă plat, 
iar cronometru se oprise la zero. 

Puse telefonul în buzunar, lovindu-l de mărgelele de rugăciune. 

Își luă cutia mică în care pusese tot ce avea nevoie de pe patul pe care 
stătuse Și puse pistolul Beretta 84F aflat lângă celelalte într-un toc de șold, 
ascuns de croiala hainelor. 

În tot zgomotul și confuzia care continuau, sunetul alarmei de incendiu 
de la Hilton ţiui neobservat în timp ce părăsea hotelul pe la ieșirea de 
urgență Și trecea printre oamenii care arătau Și se îndreptau către coloana 
de fum. 


Capitolul 2 


Interiorul depozitului era luminat de umbrele ascuțite lăsate de 
scheleticele lămpi de lucru galbene, peste un Şir de bănci rabatabile aflate 
pe platforma unui autocamion Renault. Vehiculul era vopsit în culoarea 
verde Și era parcat cu ușile din spate deschise. Siluete în haine negre se 
mișcau în jurul lui, mișcările lor trădând grabă. 

Marc Dane respiră adânc Și renunţă să mai privească la ele, își băgă 
mâinile în buzunarele gecii Și începu să se plimbe încet în cerc. Aerul 
zorilor era rece Și umed Și simţea mirosul de sare și rugină de la portul din 
apropiere. Prin ferestrele murdare de-abia se putea distinge strălucirea albă 
a docurilor din portul Dunkerque și grămezile pătrate de containere de 
marfă aflate de-a lungul zonelor de acostare. 

Marc era extrem de stresat, părându-i deja rău că băuse combinaţia de 
cafea instant concentrată și de Red Bull, cu care reușise să se trezească 
dimineaţă. Începu să bată darabana cu degetele aflate în buzunarele gecii, 
încercând să-și facă ordine în gânduri. A avut nevoie de un oarecare efort 
pentru asta. 

Era la fel ca la oricare acţiune și, de fiecare dată, se gândea că data 
viitoare nu va mai avea acea stare de neliniște. Dar asta nu se întâmplase 
încă Și colțul buzelor sale se ridică într-un zâmbet de neîncredere, ca Și 
cum nici nu se va întâmpla. Își trecu degetele prin păr. Avea o faţă care 
arăta tânără pentru un bărbat aflat aproape de patruzeci de ani, iar hainele 
închise la culoare pe care le purta îl făceau să pară foarte zvelt. 

Respiră adânc încă o dată și îl zări pe Leon urcându-se pe platforma 
camionului. Leon Taub era destul de bătrân încât putea să-i fie tată lui 
Marc, dar era încă în formă Și înţelegea repede ce i se spunea. În spatele 
unei perechi de ochelari groși cocoţați pe un nas urât, se afla o inteligenţă 
care nu fusese obosită de cei patruzeci de ani de operaţiuni secrete în clădiri 
întunecoase, pe drumuri înguste pline de umezeală și în locuri pline de 
pericole. 

Taub l-a văzut privindu-l Și l-a salutat obosit, ţinând în mână paharul de 
plastic cu cafea Și a dispărut în interiorul vehiculului. Owen Davis îl urmă 
pe bătrân în camion; faţa lui Davis avea acea grimasă constantă, care 


constituia expresia lui obișnuită. Marc privi cum sobrul scoţian cerceta cu 
un aer acru Și critic zona din jurul camionului în care se făceau pregătirile 
Și se uită în altă parte. 

Restul echipei — grupul tactic — era adunată în apropierea băncilor, iar 
Marc auzi râsul lor lipsit de amuzament Și sunetele metalice ale armelor 
pregătite de acţiune. La fel ca Marc, Leon și Owen, ceilalți erau îmbrăcați 
în culori închise, dar spre deosebire de geaca cu aspect militar și de blugii 
care arătau obișnuit, purtau costume negre din materiale groase rezistente 
Și bocanci militari. Aveau veste speciale decorate cu buzunare pline cu 
diferite unelte, inserții anti-glonţ, echipamente radio criptate și tocuri 
pentru armament. Grupul semăna cu o echipă militară de reacție rapidă, 
doar că pe niciuna dintre piesele echipamentului lor nu se afla vreun însemn 
al vreunei autorități, epoleți pentru grade sau orice alt fel de identificare. 
Echipamentul lor era un amestec eclectic provenind de la producători din 
întreaga lume, niciuna dintre piese să fi avut un număr de serie care să 
permită identificarea dacă ar fi ajuns în mâinile cui nu trebuia. Fiecare 
dintre ei nu purta aceeași armă principală; membrii grupului erau înarmaţi 
diferit, fie cu pistoale mitraliere Heckler & Koch, cu puști tactice Mossberg 
sau cu o variantă de carabină a extrem de rezistentului pistol mitraheră Colt 
M4. Singura trăsătură comună era un dispozitiv cilindric montat pe fiecare 
armă de foc, capabil să camufleze orice flacără la gura ţevii și să reducă 
zgomotul produs de sunetul focurilor de armă la nivelul unei tuse răgușite. 

Arma pe care Marc o purta lângă corp — un pistol semiautomat Glock 17 
— stătea descărcat în spatele camionului, împreună cu un laptop 
personalizat, o consolă de supraveghere de la distanţă și alte instrumente 
trebuincioase în cursul acţiunii. Rolul său operaţional, poziţie pe care 
ceilalți o numeau eufemistic „specialist al misiunii înaintate”, însemna că 
nu era de așteptat ca el să folosească un pistol — dar exista cerința ca toți 
membrii personalului cu sarcini de teren să aibă o anumită formă de 
protecție. Chiar Și așa, purtarea pistolului în fiecare misiune îl făcea pe 
Marc să se simtă ca Și cum ar fi căutat să dea de bucluc. 

În lumea reală, acolo unde locuiau și munceau oameni obișnuiți, grupul 
adunat în acest depozit francez gol nu exista. Lumea lui Marc Dane, cu 
armele Și secretele sale, era o realitate paralelă întunecată care exista alături 
de cealaltă, ascunsă de umbre întunecate. 


Trecuseră aproape doi ani de când se alăturase Grupului Operaţional 7, 
nume de cod „Nomad”, una dintre cele zece unități de reacție rapidă aflate 
în mod conspirat sub coordonarea Serviciului Secret de Informaţii Britanic. 
Multe luni de când cei de la agenţia de recrutare personal îl căutaseră, după 
ce îȘi încheiase perioada de activitate în cadrul flotilei aviatice de la Royal 
Navy. Luni de zile de pregătire intensă și de operaţiuni de combatere a 
terorismului Și de contraspionaj. Luni de zile pentru a deveni o fantomă 
pentru lumea reală. Marc Dane dispăruse complet de pe faţa pământului Și 
ajunsese acum aici. 

Ridică manșeta gecii pentru a se uita la vechiul său ceas de scufundare 
Cabot, singura legătură care îi mai rămăsese lui Marc din timpul serviciului 
său naval. Mai era cel mult o oră până la răsăritul soarelui. Dădu din cap ca 
pentru sine Și încercă fără succes să scape de ultima încordare pe care o 
simţea și care, în ciuda eforturilor mari pe care le făcuse, se strânsese într- 
un nod tensionat la baza gâtului. 

— Ți-am zis să treci la cafea decafeinizată, spuse o voce din umbră. 

Se întoarse când ea ajunse aproape. Samantha Green era cu un cap mai 
scundă decât cei 1,90 metri ai lui Marc, dar avea un fel de a fi încât crea 
impresia că tu erai acela care trebuia să te uiţi în sus la ea. Ea îi zâmbi de 
sub vârful unei șepci de baseball cenușii din plasă rezistentă la gloanțe. 
Chiar Și cu dungi de camuflaj de noapte pe față era foarte atractivă. 

— Sunt foarte bine, i-a spus el. 

— Oh, aș vrea chiar să fie adevărat, a răspuns Sam, fără răutate. 

Își lăsă mâinile să se odihnească pe arma semiautomată MP7A1 care îi 
atârna la șold, uitându-se la el. 

— Nu trebuie să fii preocupat. Am făcut asta de o sută de ori. 

Arătă din cap către restul echipei tactice. 

— Boss Ştie ce face. 

Bărbatul pe care-l arăta se uită la ei scurt și dădu și el din cap. Gavin Rix 
era comandantul misiunii Nomad în teren, fost sergent în Special Air 
Service, decorat, un militar îndesat Și musculos, cu trăsături dure de boxer 
Și ras în cap. Le făcu un semn cu degetul în sus și le zâmbi aproape patern. 

— Mda. 

Marc a vrut să sune convingător, dar nu a reușit. 

— Doar, ştii... Să ai grijă! 

Sam își țugui buzele. 


— Oh, ești chiar dulce. 

Își puse capul pe-o parte. 

— Te-ai simţi mai bine dacă te-aș îmbrăţișa? 

— Nu știu. 

Deși nu dorise să o facă, Marc râse. 

Sam putea întotdeauna să îl scoată din astfel de stări. 

— Vrei să o fac? 

Ochu ei căprui străluceau. 

— Hai să menţinem o relație profesională! 

Ea începu să se îndepărteze. 

— Cred că am trecut de acea fază, a adăugat Marc, cu voce joasă. 

Sam se opri Și se uită înapoi la el. Avea din nou această expresie, cea pe 
care el nu o putea citi niciodată. 

— Începem acţiunea. Terminăm acţiunea. Să nu le amestecăm. 

— Sam... 

Marc se încruntă, încercând să găsească ce trebuia să spună. 

— Am înţeles, însă... 

— Începem acţiunea, repetă ea, toată căldura dispărându-i brusc din 
expresie. 

Noaptea aceea lungă din Tunisia în care au fost pentru prima dată 
împreună fusese cu luni în urmă, dar Marc încă nu știa ce fel de relație avea 
cu ea. Prietenia în cadrul grupului nu era permisă, dar dacă Rix sau ceilalți 
Știau că se întâmplase ceva, nu au spus nimic. 

Lui Sam îi plăcea să trăiască clipa, agitația prezentului, Și asta îl atrăgea. 
Știa că în armată a activat în două perioade ca specialist în explozibili și 
distrugeri de clădiri. Îi plăcea gustul adrenalinei. 

Dar Marc nu avea niciun plan în ceea ce o privea. Uneori credea că o 
înţelege pe această femeie, în acele momente când ea era aproape ca o 
persoană normală, ca cineva cu o viață reală. Dar atunci când acea parte 
insensibilă din ea ieșea la iveală începea să își pună întrebări. 

Părea că singurele lucruri cu privire la care Sam era întotdeauna de 
încredere, întotdeauna preocupată, erau misiunile pe care le aveau de făcut. 

O parte din el știa că ar trebui să nu mai continue, dar Marc era 
încăpățânat, chiar Și atunci când se purta rece cu el. 

— Sam — începu el. 

— Sammy! 


Momentul fusese ratat întrucât unul dintre oamenii din grupul tactic se 
îndrepta către ei, strigând-o pe Sam. Iain Nash era cel de-al doilea în 
ierarhia de comandă a grupului Și avea genul acela de mers plin de 
încredere pe care Marc îl vedea întotdeauna la copiii duri pe care îi evita ca 
adolescent, în timp ce creștea într-o locuinţă deţinută de primărie în sudul 
Londrei. Nash dădu din cap absent. Avea o față bolnăvicioasă, încadrată de 
un păr negru Și o bărbie încreţită. Avea o privire dură, expresia feţei sale te 
ducea prea repede cu gândul la un luptător în trupele speciale care făcea 
operațiuni sub acoperire. Dar Nash era un desăvârșit specialist în 
operațiuni, cooptat, ca și Sam, din armata britanică, cel mai bun loc de 
selecţie pentru cei din eșaloanele superioare ale serviciilor de securitate. 

Împreună cu Rob Bell, fost ofițer în cadrul diviziei pentru arme de foc 
CO19 a Poliției Metropolitane și cu un fost pușcaș marin pe numele său 
Bill Marshall, Nash a completat acel segment din Grupul Operaţional 7 
responsabil cu efectuarea celor mai dificile părți ale misiunilor pe care le 
aveau de îndeplinit. Marc, Leon Și Owen constituiau echipa pentru suportul 
informativ Și la locul de desfășurare a acţiunilor, ceea ce Rix numea tipii 
din dubă, spre deosebire de tipii cu arme. 

— Vreau să îţi spun ceva, îi zise Nash lui Sam ridicând o sprânceană în 
direcţia lui Marc. Tic-tac, adăugă el, privindu-l. Ar trebui să îţi pregătești 
jucăriile, nu? Suntem aproape de plecare. 

— Așa voi face, aprobă Marc după o clipă, acceptând neîncrederea 
subînţeleasă și începu să se deplaseze lent către camion. 

Chiar când se întoarse cu spatele auzi murmurul unei conversații pe o 
tonalitate joasă, între Nash și Sam, pentru ca el să nu înţeleagă ce vorbeau, 
Și asta l-a făcut să se încrunte. 

Marc nu era prost Și până atunci nu vrusese ca sentimentele pe care le 
avea pentru Sam — indiferent care dracului erau ele — să stea în calea 
sarcinilor pe care le avea de îndeplinit, indiferent de ceea ce ar fi crezut ea 
despre asta. 

Dar se întâmpla ceva cu luptătorii pe probleme tactice, ceva care era ţinut 
secret faţă de restul grupului. Nu era pentru prima dată când Marc i-a văzut 
pe Sam, Nash sau Rix având scurte discuţii departe de urechi indiscrete, Și 
niciunul dintre ei nu părea să aibă vreo intenţie de a explica de ce. 

Se gândi la definițiile lui Rix. Zipii din dubă Și tipii cu arme. Întotdeauna 
va exista o diferenţă între echipa de suport Și elementul avansat de acţiune, 


aceasta fiind o chestiune pe care nu puteai să o ignori în acest tip de grup 
dinamic. Ei nu aveau tendinţa de a bea unii cu alţii după ce se termina o 
acțiune Și nici să se afișeze unii cu alţii mai mult decât era nevoie pentru a- 
Și îndeplini sarcinile, dar Marc simţea distanţa dintre ei mai mult decât ar fi 
vrut să recunoască. 

Ar fi putut fi unul dintre ei. Recrutorii de la MI6 i-au oferit șansa de a 
candida pentru a obține statutul de ofiţer de teren în programul Grupului 
Operaţional, dar el a refuzat. În tot acest timp după aceea și chiar Și acum 
nu îȘi dădea seama ce l-a oprit. Spusese nu, alesese să fie în siguranţă Și să 
nu-Și asume niciun risc. 

Marc se uită înapoi la Sam în timp ce se urca în camion. Dădea din cap 
atentă la ceva ce îi spunea Nash și nu părea să îl observe. 

. 

Talia Patel nu dormise deloc în ultimele șaisprezece ore, dar ar fi fost 
extrem de nemulțumită dacă acest lucru s-ar fi văzut pe faţa ei. Își ascunse 
un căscat în timp ce se afla în interiorul ascensorului gol Și trase de bluza de 
mătase Șifonată de sub jacheta ei Prada, stând drept în timp ce ușa se 
deschidea. 

După ce ieși din etajul pentru operaţiuni, trecu prin punctul de control de 
securitate, Și puse cartela inteligentă pe scanerul de identificare prin 
frecvenţa radio. Ofiţerul de pază îi făcu semn să treacă Și ea se îndreptă cât 
de repede îi permiteau bunele maniere către o cameră purtând denumirea de 
Centrul Alb. 

La fiecare cincisprezece metri de-a lungul coridorului era câte o ușă cu 
afișaje digitale atârnate la nivelul ochilor. Unele dintre acestea erau 
întunecate, altele aprinse, având câte un text care indica că acea ușă era 
închisă, În așteptare Şi, în unele cazuri, într-o stare de Acces Interzis. Dacă 
nu ai fi luat în considerare paznicul înarmat, aspectul obișnuit al locului era 
la fel ca alte spaţii de afaceri aflate în zeci de blocuri de birouri din întreaga 
Londra; acest coridor era însă la 50 de metri sub străzile respective, adânc 
sub Albert Embankment Şi al clădirii din sticlă Și piatră de pe Vauxhall 
Cross nr. 85. Acesta era etajul pentru activități operative al MI6, Serviciul 
Secret de Informații al Marii Britanii, locul unde sarcina de a asigura 
securitatea unei naţiuni era îndeplinită douăzeci Și patru de ore din douăzeci 
ȘI patru. 


În ciuda orei matinale, clădirea era plină. Activitatea din cadrul MI6 nu 
urma regulile obișnuite, lucru pe care Talia l-a simțit pe deplin în calitatea 
ei de analist de informaţii principal în cadrul Secţiei K, divizia de comandă 
Și control însărcinată cu acțiunile din teren desfășurate în programul 
Grupului Operaţional. Ezită puţin, verificându-și discret imaginea în 
oglinda de pe suprafaţa tabletei de mărimea unei cărți pe care o purta cu ea. 
Trăsăturile ei ascuțite, dar nu lipsite de atractivitate, erau încadrate de părul 
negru drept care îi atârna pe umeri Și de ochii verzi-căprui pe o faţă arămie. 
Talia era mulţumită de ceea ce făcea; afișa un aer profesional Și, mai presus 
de toate, în stare de alertă. 

La ușa către Centrul Alb făcu încă o mișcare cu cartela inteligentă, de 
data aceasta urmată de introducerea unui cod de patru cifre pe o tastatură, 
iar broasca magnetică se deschise cu o bufnitură surdă. Talia intră, trecând 
printr-o a doua ușă izolată fonic, înainte de a ajunge în coridorul înalt care 
înconjura aglomeratul centru de operațiuni. Cu trimitere la designul clasic 
al unui teatru, coridorul fusese numit „balconul”, în timp ce nivelul situat la 
trei trepte mai Jos, „grajdul”, un spaţiu deschis în care erau aliniate cu 
birouri de hărți digitale, panouri de comunicaţii Și monitoare de calculator. 
Deasupra atârnau ecrane mari pe care erau transmise fluxuri de semnale de 
la zeci de surse de date. Având mărimea unui teren de tenis, din acest mic 
centru de comandă, Secţiunea K putea coordona misiuni aflate în curs de 
desfășurare oriunde în lume. 

La acel moment, toate sistemele din Centrul Alb erau direcționale către 
portul Dunkerque de la Canalul Mânecii, toate staţiile de monitorizare 
ocupate, toate ecranele operaţionale. Talia cobori în „grajd” pentru a se uita 
la o hartă a litoralului francez. Era o noapte rece, fără lună, iar frontul de 
ploi aflat cel mai aproape nu era de așteptat să ajungă pe coastă înainte de 
mijlocul dimineții. 

L-a găsit pe Donald Royce la masa hărților, ecranul plat semănând cu un 
birou pe care erau întinse documente, doar că aici „hârtiile” erau de fapt 
ecrane virtuale care puteau fi mutate Și manevrate tactil. Royce se uita atent 
la unul dintre ecranele cu date. Superiorul ei era de înălțime medie și de 
conformație slabă, cu trăsături plăcute Şi avea o putere de concentrare care 
putea fi direcțională ca un laser atunci când împrejurările o cereau. Studiase 
la Eton, fapt trădat de manierele sale foarte îngrijite, de englez de modă 
veche și avea o dorinţă mare de a reuși, ceea ce uneori o intimida pe Talia. 


Ridică privirea, uitându-se peste ochelarii săi fără rame. 

— Ai venit la timp. 

— Regret, domnule, răspunse ea. Am vrut să mă asigur că avem cele mai 
recente rapoarte orare din aplicația Signal. 

Talia îi dădu tableta de date. 

— Minuţios ca întotdeauna, afirmă el, răsfoind raportul cu mișcări ale 
degetului arătător, scanând conţinutul cu un ochi exersat. Rapoartele 
specialiștilor în informaţii capabili să sesizeze orice de la Centrul pentru 
Comunicaţii Guvernamentale (GCHQ) din Cheltenham erau la fel de 
complete ca întotdeauna. 

— Este ceva aici care ar trebui să ne îngrijoreze? 

Ea clătină din cap. 

— Nu avem niciun indiciu în acest sens. Prezenţa lui Nomad rămâne 
neobservată după cât se pare. 

— Este bine că este așa. 

Dădu tableta înapoi Și se uită la ecranul hărții. 

Talia aruncă o privire spre ceasul de pe perete care indica desfășurarea 
misiunii, două ecrane indicând ora Greenwich și ora locală din Dunkerque. 
Mai erau mai puţin de zece minute de momentul în care Grupul Operațional 
7 va primi comanda de a porni sau de a stopa acţiunea. 

Royce făcu semnul victoriei în timp ce privea către Palomino, un 
cargobot construit în Turcia Și care naviga sub pavilion olandez, aflat în 
repaus. Stătea ancorat în port de mai bine de douăsprezece ore, iar imaginea 
îl arăta legat strâns de frânghiile de amarare. În acest timp, niciun fel de 
marfă nu fusese încărcată sau descărcată de pe navă, nici chiar combustibil 
sau provizii. 

— Suntem siguri, nu-i așa? întrebă Royce cu o voce scăzută, auzită doar 
de Talia. 

— Aţi văzut captura de la GCHQ, domnule, îi reaminti ea. Interceptarea 
convorbirilor unui dealer cunoscut de arme. Împreună cu informaţiile 
preluate de pe internet și din alte surse ale noastre, avem probabil motive să 
pornim acţiunea. 

Răspunsul suna profesional, dar amândoi înțelegeau semnificația a ceea 
ce urma să se întâmple. Acest lucru nu putea să se întâmple fără vărsare de 
sânge. Acele acţiuni la care Grupurile Operaţionale nu erau folosite. 


— Trebuie să fim siguri, continuă el. Pentru că dacă... Pentru că atunci 
când francezii vor afla despre asta, vom fi cu adevărat adânc băgați în 
merde?. 

— DCRI? este monitorizată, a menţionat ea, indicând către un analist 
începător care lucra la o tastatură. 

Acel analist avea o singură sarcină — de a analiza în timp real fluxurile de 
comunicații ale serviciului de securitate internă din Franţa, căutând orice 
indiciu că Direction Centrale du Renseignement Intérieur era conștientă de 
operaţiunea secretă care avea loc în grădina lor. 

Nu a fost o misiune ușoară pentru directorul operațional al misiunii să îi 
convingă pe Prim-ministrul țării, pe cei de la Comitetul Mixt de Informații 
Și de la Ministerul de Externe să aprobe o misiune cu rating roșu, care urma 
să se desfășoare pe teritoriul unui guvern aliat și complet fără știrea DCRI. 
întreruperea oricăror comunicații operaționale cu francezii reprezenta un 
risc calculat, dar necesar. 

Datele nu minţeau. Exista o posibilitate ridicată ca DCRI să fi fost 
penetrat de către persoane legate de obiectivele misiunii Și, de fapt, această 
operaţiune era prea importantă pentru a fi pusă în pericol. Royce a sugerat 
că ar fi mai bine să le ceară scuze, mai degrabă decât să le ceară 
permisiunea, Și astfel planul de acţiune pentru Nomad a fost redactat în 
secret. 

. 

Dacă li s-ar întâmpla ceva, ar exista tot felul de repercusiuni, dar speranța 
era că cei din Grupul Operaţional 7 își vor termina misiunea fără să fie 
observați, iar francezii nici măcar nu vor Ști că ei au fost pe acolo. 

Talia avea convingerea că misiunea va putea fi îndeplinită. Nomad era un 
grup extrem de competent. În baza mandatului lor de acţiune preventivă 
primit de la Prim-ministru, Nomad și celelalte Grupuri Operaţionale au 
avut un rol esenţial în identificarea și neutralizarea mai multor pericole de 
categoria A pentru interesele de securitate națională britanice, iar în această 
seară Palomino constituia o astfel de ameninţare. 

Talia știa din momentul în care a văzut imaginile cu explozia de la 
Barcelona că această atrocitate va deveni un motiv de preocupare serioasă 
pentru Secţia K. Terorismul din Europa era un cancer care se răspândea, 
fără să ţină seama de graniţe sau de statele naţionale, iar printre grupările 


extremiste care au revendicat acțiunea sângeroasă din Spania, un nume care 
suna ca un avertisment ieșea în evidenţă faţă de toate celelalte. 

Se numeau Al Sayf. Sabia. Pentru exterior, faţa pe care o arătau lumii era 
cea a unui grup cu origini islamiste radicale, bărbaţi proveniti din scursorile 
din Al-Qaeda, Soldaţii lui Dumnezeu și alte grupuri disidente, dar, în 
interiorul ei, această organizaţie era mult mai complexă, iar MI6 abia 
începuse să o înţeleagă, orientarea sa religioasă fiind doar o parte a ei. În 
declaraţia lor de intenţii, ei amenințau că vor decima un oraș britanic 
înainte de sfârșitul anului; nu vor ataca, ci vor decima. Foloseau exact acest 
cuvânt. 

Și erau niște fantome. Al Sayf învățase bine lecţiile colegilor lor radicali, 
omorâți în timp ce se ascundeau pe dealurile afgane sau distruși din interior 
prin acțiuni subversive. Aceștia construiau dispozitive explozive 
improvizate acasă, în magherniţele lor din Kandahar sau desfășurau atacuri 
cibernetice din enclavele corporatiste de milioane de dolari din Dubai. 
Dezvoltarea programului Grupurilor Operaţionale al MI6 a reprezentat o 
reacţie directă la astfel de ameninţări teroriste. 

Serviciile de informaţii britanice nu puteau urmări oamenii, așa că au 
urmărit armele. Cei de la Al Sayf erau agili și periculoși, dar erau puţini Și 
dispersat. 

Aveau nevoie de un mecanism de sprijin, unul suficient de extins, astfel 
încât era imposibil să nu iasă la suprafaţă undeva. 

Royce era aplecat asupra fișierului cu date privind Asociaţia, gândurile 
lui fiind altele decât cele ale lui Patel. Acesta era numele cu care erau 
cunoscuţi în rândul celor de la Vauxhall Cross. Doar date vagi, umbra greu 
de distins a unei structuri de putere aflate la marginea scenei globale. 
Acţionând dincolo de chestiunile precum ideologia Și credinţa. Independent 
de identitatea națională. Motivat nu doar de bani, ci de un proiect mai larg, 
care nu era îndeajuns de clar. 

Arma folosită de Al Sayf la Barcelona se bănuia că provine de la 
Asociaţie. Aceștia activau în domeniul intermedieri de tehnologii legate de 
armament Și avea capacitatea de a acorda sprijin grupărilor teroriste Și 
paramilitare din întreaga lume. Ei erau cei care furnizau arme Și provizii 
acelor oameni disperaţi Și fără scrupule, iar dacă cei care acționau în Al 
Sayf erau ca niște fantome, atunci despre Asociaţie se știau mai multe. 


— l-am urmărit de ani de zile pe acești nenorociţi, spuse Royce, aproape 
pentru sine. În această seară se pare că vom avea noroc. 

Privi din nou imaginea lui Pa/omino, de parcă ar fi vrut să elimine orice 
altă informaţie primită, înlocuind-o prin ceea ce putea să observe el însuși. 

Era o combinație de evenimente care se întâmpla rar. Exista posibilitatea 
de a culege noi informaţii în ambele sensuri, de-a lungul lanţului de 
conexiuni dintre Al Sayf și partenerii lor de la Asociaţie. 

O interceptare fragmentară a traficului de convorbiri prin telefonia 
mobilă îi condusese la acest lucru, sugerând că pe navă se afla o armă în 
tranzit de la Asociaţie către un cumpărător din rândul grupărilor teroriste. În 
urma atentatului cu bombă de la Barcelona, Centro Nacional de 
Inteligencia din Spania obținuse unele informaţii disparate Și a furnizat 
puține date de valoare rezultate din investigaţiile pe care le făcuse, ceea ce 
indica cu certitudine că nu aveau nimic de oferit. 

Fără să se știe cum se petrecuse acest lucru, un dispozitiv exploziv 
extrem de puternic fusese introdus ilegal într-o secţie de poliție printr-un 
cordon de ofiţeri instruiți Și prin detectoare de metale de ultimă generație, 
fără a se declanșa nicio alarmă, iar o sută de oameni au murit în explozia 
care a urmat. În cazul în care pe Palomino se afla un dispozitiv similar, ceva 
care nu putea fi detectat prin metodele de securitate convenționale... 

Talia simți un fior rece care îi trecea prin tot corpul. La câteva ore de 
Dunkerque se aflau vreo douăsprezece orașe importante, dintre care unul 
putea să constituie ţinta. Bruxelles. Paris. Amsterdam. Londra. 

Își privi ceasul. 

— Domnule? Sunt pregătiţi. A sosit momentul. 

Royce nu s-a uitat în sus. 

— Nomad are aprobarea pentru a începe misiunea. 


Capitolul 3 


— lată care sunt regulile de desfășurare a acțiunii, spuse Rix, privind 
feţele tuturor celor aflați în partea din spate a camionului. Amortizor de 
zgomot. Nu folosiţi armele, dar nimeni nu rămâne în picioare dacă cineva 
apare să vadă ce se întâmplă. Unele capturi vii ar fi utile, dar acest lucru 
este secundar față de acţiunea principală. Găsiţi dispozitivul și puneți-l în 
siguranță. 

— Ne-ar fi de ajutor să știm ce căutăm, a spus Bell. 

Faţa întunecată a ex-polițistului era încordată din cauza concentrării. 

— Dacă ar fi fost așa ușor, ar fi făcut-o yankeii în locul nostru, murmură 
Marshall, accentul său dur din Black Country devenind și mai pronunţat. 

— Lasă-mă să ghicesc, vom ști când îl vedem, șefu'? 

— Mi-ai citit gândurile, a răspuns Rix. 

Marc asculta numai cu o ureche, cea mai mare parte a atenției sale fiind 
concentrată către ecranul din faţa lui. Camerele încorporate în caroseria 
camionului îi furnizau o imagine completă către exterior, la trei sute Șaizeci 
de grade și le examina pentru a identifica eventuale mișcări. 

Nimic. Patrula de securitate portuară nu va mai trece din nou pe acest 
drum decât peste cel puţin douăzeci de minute. 

Owen adusese camionul la docuri, ascunzându-l în spatele unor 
containere de marfă. Palomino era ancorat la debarcaderul din apropiere, 
luminat de câteva lămpi de punte. 

— Este liniște, anunţă el. 

— Poți să trimiti farfuria zburătoare? 

Leon îi aruncă o privire. 

— O să încerc să o fac. 

Se uită către Rix, care încuviinţă din cap. 

Degetele subțiri ale lui Marc se plimbau pe tastatura unei mici console 
portabile aflată lângă laptopul său și, ca răspuns, se auzi o bufnitură ușoară 
deasupra capetelor lor. 

Pe acoperișul camionului Renault era așezată o cutie din plastic care 
semăna cu o unitate de aer condiţionat obișnuită pentru acest tip de vehicul 
de transport de marfă. Aceasta se deschise și un braț cu motor aruncă în aer 


un dispozitiv în formă de disc, învârtindu-se în briza ușoară care se ridica 
deasupra apei. 

„Farfurioara” era o dronă de mici dimensiuni, sora mai mică a 
vehiculelor de luptă aeriene fără pilot utilizate de majoritatea forțelor 
militare mai mari din lume. Realizată din polimeri super-ușori Și compuși 
de aerogel, putea rămâne deasupra unor obiective de interes timp de până la 
douăzeci de minute. Un transmiţător wireless trimitea fluxul de date de la o 
micro-cameră direct la ecranul din fața lui Marc. Folosind un controller 
adaptat de la o consolă de jocuri video, el făcu micuța aeronavă să zboare 
deasupra docurilor într-o buclă largă. 

— Nomad are verde pentru misiune, spuse o voce pe canalul de radio 
general, interferând cu Șuieratul unui semnal de codare. 

— Avem verde, anunţă Rix, apăsând cu degetul pe casca de la urechea sa 
dreaptă. De îndată ce suntem gata, putem să îi dăm drumul. 

Marc își dădu seama că Nash se afla lângă umărul său. Aproape că 
simţea cum omul încerca să scape de starea de încordare. 

— Nu este nimic acolo? întrebă el. 

— Nimic — începu Marc, dar Nash plecase până să termine el, trăgându- 
Și în sus o mască din plasă pentru a-și ascunde fața. 

— Intraţi în dispozitiv, se răsti Rix, iar el și Marshall împinseră ușile din 
spate ale camionului. În mai puţin de două secunde, echipa tactică urcase ȘI 
ușile se închideau în spatele lor. Sam fusese ultima. 

— Începem jocul, nu? 

Owen își disimulă încordarea trosnindu-și degetele și aplecându-se 
asupra panoului său de control, uitându-se cu mare atenţie la frecvența 
semnalelor apărute pe monitoarele care recepţionau comunicațiile radio și 
undele electromagnetice. Leon stătea tăcut urmărind imaginile de pe ecrane 
care se reflectau în ochelarii săi. 

Marc urmărea grupul care apărea în partea de jos a ecranului video al 
dronei Și își strânse buzele. Mută înainte maneta controllerului Și deplasă 
imaginea spre Palomino, veritficând traseul. 

Sam deschise mânerul de prindere din partea din faţă a pistolului 
mitralieră MP7 și aduse arma strâns la umăr, deplasându-se aplecată și în 
mare viteză pe lângă un perete format din containere de marfă albastre. 
Oprindu-se la un colț, se ghemui Și se uită la Palomino. 


Exista un singur culoar care ducea până la navă, iar pe puntea acesteia se 
putea vedea o umbră neclară care se mișca. 

Un punct de lumină roșie străluci Și apoi dispăru. 

— Nomad 3, Șopti ea, vocea fiindu-i preluată de suportul microfonului 
care îi apăsa pe gât. 

— Am văzut un fumător pe puntea superioară. Mobil, mai sunt și alţii? 


— Aici Mobil 3. Vedem doi bărbaţi pe puntea de comandă, comunică 
Marc. 

° 

Sam ridică privirea către cerul nopții, încercând să găsească drona, dar nu 
văzu nimic. Pentru o clipă crezu că aude zumzetul slab al rotoarelor mini- 
UAV*-ului, dar nu era sigură de asta. 

— Nicio linie vizuală între ţinte, a adăugat el. Liber pentru acțiune. 

— Am recepționat. Rix era în spatele ei. Marsh, este al tău. 

— Recepționat. 

Bill Marshall vorbi printre dinţi în urechea lui Sam Și îl văzu ieșind din 
spatele unuia dintre celelalte containere aflate la mică distanţă. Puternicul 
fost pușcaș marin se mișcă rapid, ajungând până la capătul culoarului într-o 
cursă în zigzag. Cu o agilitate Și grație surprinzătoare pentru un om de 
statura sa, Marshall urcă pe pasarelă într-o linişte deplină. 

Sam ridică siguranţa armei Și ţinti atunci când strălucirea roșie a vârfului 
de ţigară apăru din nou, gata să deschidă focul dacă Marshall nu reușea să îl 
elimine pe paznic. 

Nu trebuia însă să aibă vreun motiv de îngrijorare. Marshall dispăru în 
întuneric exact când fumătorul se aplecase în lumină pentru a-și arunca 
tigara în apă. Se văzu o licărire ca strălucirea unei lame de pumnal, iar 
paznicul căzu fără niciun zgomot, înghițit de întuneric. 

O clipă mai târziu, vocea lui Marshall se auzi din nou în sistemul de 
comunicații. 

— Pasagerii să urce la bordul Ciocărliei. 

Rix o bătu pe umăr pe Sam Și se îndreptă cu pași repezi către pasarelă. 
Nash era deja acolo cu un pas înainte, cu pistolul-mitralieră M4 în poziție 
de tragere și plecă primul către punte. Rix se afla în spatele lui Sam, iar 
ultimul om care ajunse pe navă era Bell. Zări o formă care zăcea în 
dezordine în umbra de sub puntea superioară a navei. 


— Hai să scăpăm de ăsta! O faci tu?, zise Rix, iar Marshall încuviinţă din 
cap cu gravitate, împingând cadavrul. 

— Mobil 3, atenție! Avem o ţintă singură care vine dinspre provă, 
comunică Marc. Este înarmată, pușcă de asalt. 

Nu a fost nevoie ca Rix să dea comanda. Toţi membrii echipei tactice s- 
au ascuns imediat, fără să spună nimic. Sam se aruncă în spatele unei bărci 
de salvare și încercă să se uite în față. 

— Nu o văd, Șopti ea. 

— Nici eu, spuse Nash din apropiere. Stătea pe un butoi de ulei, cu 
carabina întinsă în faţa lui. 

— Mobil 3, sunt Nomad 2. Ai nevoie de instrucţiuni mai bune decât cele 
pe care le ai, oare? Fă-ţi treaba. 

— A Șteaptă. 

Marc întrerupse comunicaţia pentru un moment, iar Nash se întoarse spre 
locul unde știa că se ascundea ea. 

— Ce fel de joc face prietenul tău?, întrebă el, oprind microfonul, astfel 
încât ceea ce spunea să nu fie auzit de restul echipei. 

Sam făcu același lucru. 

— Nu este prietenul meu. Ce este asta, școala primară? Maturizează-te, 
Nasher. 

Se auzi un pârâit Și vocea lui Marc reveni. 

— Nomad 2, vine către tine. Trei secunde. 

Nash dădu din cap și apăsă pe un buton aflat pe partea laterală a 
pistolului-mitralieră M4. O pată difuză de umbră se mișcă la marginea 
vizorului lui Sam, ascunsă în întuneric. Ea urmări mișcarea țintei care se 
apropia Și apăsă trăgaciul. M4 făcu un zgomot surd și haloul creat de 
stropii unui lichid închis la culoare apăru în aer pentru o clipă scurtă. 

— Țintă neutralizată. 

— Nomad 1 confirmă, spuse Rix, ieșind din ascunzătoarea sa. Mai este 
cineva? 

— Aici sus nu-i nimeni, Șefu”, spuse Bell. Ar putea fi mai Jos, păzind 
pachetul. 

— Da, bine, declară comandantul misiunii. Calul de dar nu se caută la 
dinţi Și așa mai departe, nu? 

Rix aruncă o privire spre femeie. 

— Sammy, tu păzeşte puntea asta! 


— Rămân Și eu cu ea, interveni Nash. 

Rix își dădu acordul dând din cap. 

— În regulă. Marsh și Robby. Voi mergeţi cu mine. Mai întâi vom 
cerceta magaziile de marfă. 

Le făcu semn să vină după el. 

— Repede Și inteligent, doamnelor! Aș vrea să ajung la timp acasă 
pentru un mic dejun englezesc. 

— Fă-ţi treaba, putni Owen, imitând destul de bine tonul arţăgos al lui 
Nash. Putea să spună măcar un mulțumesc. 

Avea transmițătorul oprit, astfel încât numai Marc Și Leon îl puteau auzi. 

— E putin cam ocupat, nu ţi se pare? sugeră Leon. 

Grimasa permanentă a lui Owen se adânci. 

— Scuză-mă, dar nu sunt de acord! Îl împinse cu degetul pe Marc. Ai fi 
putut să îl lași pe acel ticălos purtând un AK-47 să vină spre ei, Și apoi ce s- 
ar fi întâmplat? 

Mimă că ţine un pistol, cu percutorul lăsat. 

Fără nicio pauză de respirație, Davis continuă. 

— Ştii ce spune Nash. Tot acel rahat despre trusa noastră de lucru ca 
fiind o „cutie cu jucării”, vorbind despre noi ca Și cum am fi aici să jucăm 
tot timpul Call of Duty în loc să, nu-i așa, ne aducem contribuţia. Au nevoie 
de noi. 

— Cine spune altceva?, întrebă Leon. 

— Ştii ce vreau să spun. Accentul lui de provincie devenea întotdeauna 
mai puternic atunci când era supărat de ceva și acest lucru se întâmpla 
aproape tot timpul. De fapt, Marc nu își mai amintea ultima dată când l-a 
văzut pe scoțian zâmbind. 

— Owen, spuse Marc, atingându-și monitorul său. Fii atent la ce spui, 
băiete! 

Asta îi atrase o privire cruntă. 

— Uite, nu te supăra, dar eu nu sunt genul de om care tolerează acest gen 
de lucruri, înţelegi? 

Celălalt bărbat se uită în altă parte. 

— Nash o ţine pe a lui, va trebui rezolvată această problemă. 

Leon i-a aruncat lui Marc o privire preocupată pe deasupra ochelarilor, 
iar cei doi oameni au împărtășit un moment de acord tăcut. Lui Owen îi 
plăcea să vorbească despre cât este el de dur, făcând mare caz de 


cunoștințele de tae kwon do pe care le avea și de faptul că nu era cineva 
ușor de intimidat, dar părea întotdeauna să se calmeze când se afla în 
compania echipei tactice. Avea calități excelente pentru misiuni, dar în 
orice altă situație nu făcea altceva decât să vorbească mai mult decât 
trebuia. 

— Vrei să îți aranjez să vorbești cu el? Leon a întrebat blând, căutându- 
Şi consola radio. Doar tu și Nash, pentru o discuție interesantă? 

— Nu are rost, a răspuns Owen, după un timp. 

— Ai lăsat această treabă să te frământe prea mult, i-a spus Marc. Este 
doar un rahat de atitudine tipică de mascul alfa. 

Leon Și Marc au auzit de multe ori lamentările lui Owen. Cei trei au stat 
în dube Și s-au aflat în circumstanţe similare de nenumărate ori. Lui Taub îi 
plăcea să glumească că locul lor de muncă era ca orice tip de spațiu de 
birou, doar cu diferenţa că peisajul era în continuă schimbare, iar toate 
persoanele purtau arme. Marc spera să poată să aibă Și el atitudinea relaxată 
a bătrânului. Leon avea un sac fără fund de povești care duceau până în 
zilele glorioase ale lui MI6 din timpul războiului rece și un stil lipsit de 
griji, de școală-veche, de a se adapta oricui. 

Owen murmură încet și se uită urât la ecranul pe care se vedea planul lui 
Palomino copiat din dosarele de asigurare ale vasului, aflate la birourile 
Lloyds din Londra. Suprapuse peste imagine se vedeau puncte albastre, 
fiecare desemnând locul unde se afla fiecare membru al Grupului 
Operaţional. Două dintre ele stăteau pe loc, în timp ce alte trei se îndreptau 
cu repeziciune spre prova navei. 

Scoţianul se aplecă, devenind dintr-odată atent la ce se întâmpla. 

— Nomad 1, aici Mobil 2. Atenţie! Satelitul indică o reflexie termică 
scăzută pe puntea de sub voi. Ar putea fi un generator sau un compartiment 
în care se află membri ai echipajului. 

— Nomad 1 a recepționat, Mobil 2. Trec la acțiune. 

Bell îl trase pe al doilea paznic mort către marginea punţii Și îl aruncă 
peste bord, stârnind doar câţiva stropi. Urmă apoi pușca lui de asalt, în timp 
ce Marshall deschidea trapa punțu, cu Rix acoperindu-l, forma neagră a 
puștii sale tactice țintind în jos în spaţiile de dedesubt ale calei. 

— E liber, spuse Rix. 

Bell trecu pe lângă el, coborând scara cu pistolul său mitralieră MP5 SD3 
tinut strâns în mână. Sub amortizorul de zgomot integral al armei se afla o 


lanternă, iar el o roti în interiorul întunecos al coridorului. Fără să se uite în 
sus, făcu semn celorlalți și aceștia i se alăturară rapid. 

Bell orientă fasciculul de lumină al lanternei către pereţi, dând la iveală 
pete de rugină Şi alte semne de neglijenţă generală. 

— Nu pare că lumea este interesată de întreţinere pe albia asta. 

Rix făcu un semn. 

— Să mergem mai departe, le spuse el. 

Cei trei începură să exploreze rapid puntea, mergând către pupă pe 
coridoarele înguste, rămânând într-o formaţie strânsă. Extremitățile 
apropiate ale spațiilor navei puteau transforma orice compartiment într-o 
capcană mortală în cazul în care izbucnea un incendiu. Era nevoie doar de 
un membru vigilent al echipajului, înarmat cu un AK-47, iar misiunea lor se 
va termina cu zgomot Și prost extrem de repede. 

Coridorul se bifurca în T, o ramură care ducea spre o trapă închisă, 
cealaltă spre o alta care atârna deschisă. Zgomotul de jos, produs de un 
televizor ajunse la ei Și Bell se așeză pe vine, făcându-le semn lui Rix Și 
Marshall să se oprească. 

Mirosi aerul ca un câine de vânătoare. Bell adulmecă mirosul de ţigări și 
de mâncare gătită. Privi prin gura trapei Și văzu o ușă deschisă pe coridorul 
care pornea de acolo. Lumina albastră se reflecta dintr-un ecran Și, în timp 
ce analiza situația, difuzorul televizorului scoase un zgomot de râset. Se 
alăturară vocile din cameră. 

— Poate că vor să ne bucurăm Și noi! Șopti Marshall. 

Rix dădu din cap a aprobare către Bell și ajunse la ușă din trei pași 
rapizi. Intră în viteză, panoramând MPS-ul prin camera comună 
improvizată. Nu avea nevoie să se uite înapoi pentru a ști că Rix îl acoperea 
cu Mossbergul lui cu amortizor. 

Acolo erau trei bărbați, toți negricioși Și neîngrijiți, în salopete albăstrui 
murdare, sugerând că făceau parte din echipajul de întreţinere. Dar perechea 
de puști de asalt sprijinite de perete părea să contrazică acest lucru. Doi 
dintre ei erau așezați pe o canapea veche și obosită, în faţa unui televizor 
portabil cu imagine neclară, iar cel de-al treilea stătea în picioare lângă o 
sobă mică. 

— Sunteţi bine, băieți? zise Rix, pe un ton de conversație. 

Omul de lângă sobă reacţionă primul, scăpând din mână oala cu ciorbă și 
apucând cu repeziciune un revolver greu pe care îl avea prins de curea. 


Pușca cu ţeavă scurtă a lui Rix a scos un sunet ca Și cum ai arunca o 
cutie cu pietre într-un perete, iar bucătarul recalcitrant a fost aruncat în zid, 
cu o pată strălucitoare roșie pe piept. 

Ceilalţi au fost șocați de mișcare, iar Bell își strânse buzele trăgând o 
rafală de trei gloanţe care îi făcu o rană în torace celui mai apropiat dintre 
bărbați. Ultimul dintre ei s-a repezit către puști Și apoi s-a gândit că este 
mai bine să renunțe, instinctul său de supravieţuire oprindu-l la timp. 

Rix păși peste bucătar — încă în viaţă, deși nu mai avea mult de trăit — și 
îi puse ţeava puștii sale Mossberg la tâmplă marinarului care scăpase 
neatins. 

— Câţi sunteţi pe navă? întrebă el. 

— Nu, spuse omul, ridicând mâinile. Nu. 

Bell îl verifică pe bărbatul pe care îl împușcase. 

— Asta e terminat. 

Marshall se afla la ușă, aruncând o privire în toate direcțiile, ţinând 
pistolul său mitralieră M4 cu ţeava în jos, iar pe celălalt, model Browning 
Hi-Power strâns în mâna sa cu degete groase. 

— Nu vine nimeni. 

Rix împunse din nou prizonierul cu arma, întinzând mâna pentru a opri 
televizorul. 

— Câţi oameni? repetă el. Unde este arma? 

— Nu engleză, spuse omul, ridicând mâinile Și împreunându-le în spatele 
capului. 

— Vorbește sau mori, continuă Rix. Îţi dau o ultimă Șansă. 

Bell ridică o mână în fața bărbatului, cu degetele răsfirate. 

— Cinci? Atâţia sunt? O deschise Și o închise de două ori. Zece? 

Omul dădu din cap. 

— Zece. Da. Zece, 

Marshall mormăi. 

— Echipajul minim”? 

Rix avea un răspuns la asta, dar se uita cu groază cum mâinile 
prizonierului se desprinseră Și scoaseră pumnalul strălucitor cu mâner în 
formă de T pe care îl ascunsese în spatele gulerului. Lama lui cobori cu 
rapiditate către mâneca dreaptă a comandantului misiunii, lovindu-l chiar 
când el încerca să se dea la o parte. 


Bărbatul ţipă în timp ce se repezi către Rix, cu intenția de a-i înfige 
pumnalul în gât, dar Bell era prea rapid și MP5-ul său trase o nouă lovitură 
precisă. 

A lăsat reculul armei să revină singur, iar pistolul aruncă gloanţele de 
calibru 9 mm în stomacul Și în coastele atacatorului. 

Rix îl lovi cu piciorul și omul se prăbuși pe canapea, zbătându-se când 
începu să sângereze. 

— La dracu’! 

Își lăsă Mossbergul să atârne de toc și se prinse de braţ. 

Bell apucă un bandaj din vesta echipamentului Și 1-l dădu comandantului 
său. 

— Asta va face o impresie bună! 

— Nu mă enerva! spuse Rix nervos, îngrijându-Și rana. Prea multă vorbă 
pentru nimic. 

O voce îi pocni în urechi. 

— Aici Nomad 2. Aţi intrat în contact cu ei? 

— Trei obiective anihilate, a raportat Marshall. Continuăm. 

— Recepționat, spuse Nash. Spre informare. Nu vedem nicio mișcare aici 
sus. Unde naiba sunt toți ăștia? 

— Chiar, unde sunt? râse Rix. Hai să mergem mai departe. Dacă nava 
este goală, asta ar trebui să ne facă treaba mai ușoară. 

Marshall arătă cu degetul în direcția unde se bifurca coridorul. 

— Cealaltă trapă. Duce la compartimentele de marfă, șefu”. 

— Atunci să mergem pe acolo. 

° 

— Mobil 3, spuse Sam. Marc, mă auzi? 

Se așeză pe o grindă de sprijin, privind spre pupa lui Palomino. 

— Te aud, spuse Marc. 

— Poţi să dai o tură cu drona în jurul navei? Ne poți da un indiciu câte 
ţinte sunt? Ceva nu este cușer aici. 

— Mobil 1 este de acord, spuse vocea din căștile ei. Intensitatea vântului 
crește Și scade durata cât o pot menține într-o anumită poziție. Nu cred că 
putem tine farfuria în aer mai mult de câteva minute. 

Ea încuviinţă absentă. Briza de pe puntea navei era din ce în ce mai rece 
Și mai tare. 

— Vezi ce poţi să faci! 


Ceva care se deplasa cu viteză Și la înălţime joasă abia se distingea pe 
deasupra, pierdut în ceața cenușie a zorilor care se apropiau. 

— Ai ceva? strigă Nash, cu o voce groasă. 

Stătea ghemuit la câțiva metri distanţă, cu arma la umăr, intind în toate 
direcțiile încercând fără niciun rezultat să găsească o ţintă. 

— Nu se observă încă nimic, răspunse Marc. Nu există ținte pe punte, 
repet, nu există ținte. 

Nash făcu o față acră. 

— Doi paznici care patrulau și niciun alt suflet? Chestia asta nu are 
niciun sens! 

— Nu, admise Sam. Într-adevăr nu are sens. 

— Voi rămâneți de pază aici, spuse Nash, ridicându-se în picioare. Eu voi 
merge pe partea dinspre mare a navei, să văd dacă nu am ratat ceva. 

— Drona... 

Se uită către Sam. 

— Este o păcăleală. Nu cred că se pot obține informaţii cu o jucărie de 
copil. 

Nash se îndepărtă, dispărând în întunericul ceţos. 

. 

Bell reveni în ariergardă iar Marshall trecu pe o poziție avansată, rotind 
M4-ul său peste pasarelele suspendate deasupra magaziei de marfă a navei. 
Mișca rapid arma la dreapta și la stânga, privind concomitent cu ochelarii 
de vedere de noapte montați la ochi. Imaginile alb-verde dădeau la tot ce 
era în jur un aspect suprarealist, desprins de realitate, ca și cum ar fi fost 
dintr-o lume virtuală. 

— În afară de aer și rugină nu există nimic aici, remarcă Bell. 

În timp ce treceau prin primele două compartimente de marfă, nu au auzit 
decât ecoul produs de golurile metalice și au simțit mirosul apei de mare 
stătute Și al ruginii; mai apoi însă Marshall s-a gândit că arma pe care o 
căutau nu trebuia să fie foarte mare. Rapoartele pe care le-a văzut echipa în 
timpul instruirii care le-a fost făcută indicau cu claritate faptul că 
dispozitivul utilizat la Barcelona era portabil, iar Bill știa destul de bine că 
cineva suficient de inteligent putea să disimuleze o bombă nucleară într-o 
valiză de mărime medie sau o armă biologică într-un flacon de dimensiunea 
unui stilou. Dimensiunea nu era corelată în mod obligatoriu cu nivelul de 
letalitate. 


— Vom ști despre ce este vorba când vom vedea acel dispozitiv, 
murmură el pentru sine. 

— Ce ai spus? zise Rix din spate, când ajunseră la trapa care ducea către 
compartimentul următor. 

— Nimic, șefu”. 

Marshall se aplecă către levier și ușa se deschise. 

— Gândeam cu voce tare... 

Tăcu în timp ce deschise trapa larg. Se vedea principalul compartiment de 
marfă al navei. Acesta era cel puţin de trei ori mai mare decât primele două, 
pe lungimea restului punţii lui Palomino, către provă. Ceea ce îl făcuse să 
tacă era mirosul inconfundabil de corp omenesc care le acoperea pe cele de 
umezeală și rugină. Mai jos, într-o zonă care în mod normal ar fi fost plină 
cu sute de containere de marfă, se afla doar unul singur. Un singur 
paralelipiped verde din oţel ondulat, odihnindu-se de-a lungul liniei chilei. 
În jurul părţii din faţa lui era aranjat un pridvor improvizat, construit din 
schele, frânghii Și prelate. Se zăreau câteva paturi de tabără și un butoi 
mare de plastic ca cel în care e păstrată apa de ploaie pentru irigarea 
grădinilor. 

Și erau oameni. Copii, de fapt. Adolescenţi după aspect, poate patru sau 
cinci, privindu-i cu feţe murdare. Erau toţi cu părul în dezordine, ceea ce 
făcea să fie greu de spus dacă erau băieți sau fete. 

Toți păreau de-a dreptul îngroziţi, dar deloc surprinși, având în vedere că 
se uitau la trei intruși cu arme, bărbați care arătau lipsiţi de chip și străini în 
spatele măștilor ca niște ochi de gândac ale dispozitivelor de vedere pe 
timp de noapte. 

— Ce avem aici? rupse tăcerea Bell. Trafic de persoane? 

— Nu sunt destui pentru asta, consideră Marshall, după ce se gândi puțin. 

— Surse recreaționale, poate? Pentru echipaj. 

Rix blestemă încet, scoțându-și dispozitivul de vedere pe timp de noapte, 
iar ceilalți bărbaţi îl urmară. Marshall fusese acasă la Gavin Rix, invitat la 
cină o dată sau de două ori și l-a văzut cât era de mândru și de fericit de 
fiicele lui, Callie și June, niște minunăţii de fete, pe care tatăl lor le iubea 
ca pe ochii din cap. Cei mai mici de acolo de pe punte trebuie că erau de 
aceeași vârstă cu fiicele lui Rix, iar Marshall avea nevoie să se uite la 
comandantul misiunii pentru a Ști că omul se gândea la același lucru. 


— Să fim atenţi, spuse Rix, pășind pe treptele înclinate care duceau către 
tabăra improvizată. Să nu îi speriem. 

— Să îi anunţ de chestia asta, spuse Bell, apăsând microfonul de la gâtul 
său. Mobil? Aici Nomad 5! Avem în contact civili la bord. 

Fruntea lui Marc se încreţi Și el se aplecă peste tastatura pe care o avea în 
față. În interiorul corpului navei, comunicațiile radio se făceau cu 
dificultate, auzindu-se zgomote de fond. 

— Nomad 5, clarifică. Te referi la echipaj? 

— Negativ. Vocea profundă a lui Bell era fermă. Ar putea fi prizonieri. 
Suntem în cala principală. Îi ţin aici jos. 

Îi aruncă o privire lui Owen, dar acesta clătină din cap. 

— Imaginile în infra-roșu din satelit nu au arătat nimic de genul ăsta. 

— Sunt disimulați într-un anumit fel, poate? sugeră Leon. Mafia rusă 
utilizează materiale de difuzie de tip militar pentru a nu fi observate bărcile 
pe care le folosesc pentru a transporta fete pentru prostituție. Ar putea fi 
același lucru. 

Cuvintele lui Rix străbăteau aerul închis din spatele camionului Și 
amestecul de groază și de total dezgust al tonului său îl făcu pe Marc să 
spună cu voce tare ceea ce gândea. 

— Dar sunt doar niște copii... zise el. 

— Atenţie toți cei oftaţi pe recepție. 

O nouă voce se auzi, iar Marc ridică privirea pentru a vedea un mesaj de 
tip „comunicare de la comandant” pe panoul de comunicații. 

— Aici Centrul Alb. Obiectivul principal rămâne prioritatea stabilită. 
Localizaţi Și izolaţi dispozitivul. Toate celelalte preocupări sunt secundare. 

Gâtul lui Marc s-a uscat. 

— Mobil... a recepționat. 

— Am recepționat, spuse Bell după o clipă și Marc aproape că putea 
vedea cum cel care a pronunţat cuvintele Și-a strâns buzele nemulțumit. 

— Şefu”, șuieră Bell de sub podul metalic. Va trebui să ne întoarcem 
după ei mai târziu. 

Rix nu s-a uitat către Marshall când acesta l-a urmat la nivelul inferior. 

— Am auzit, spuse el. Dă-mi doar o blestemată de secundă. 

— Șefu?... 

Marshall își luă inima în dinţi, fără însă să găsească ce să spună. 

Rix îl fulgeră cu privirea. 


— S-ar putea să știe unde este pachetul, Bill. Nu putem trece pe lângă ei. 
Apoi, calm Și fără grabă, Rix a apucat mufa căștilor Și a deconectat-o de la 
platforma radio. 

Având grijă să se apropie fără mișcări bruște, Rix își puse pușca la umăr 
Și își ridică mâinile, cu palmele către exterior. Tinerii formară un grup, 
aproape ca Și cum ar fi încercat să se protejeze unii pe alţii, iar modul trist 
în care au făcut-o i-a produs lui Marshall un rău la stomac. Mai de aproape, 
li se vedeau obrajii trași Și cicatricile de pe ei. Cineva îi rănise intenţionat 
pe acești copii Și mâna lui se strânse cu furie pe patul armei. 

Cea mai înaltă dintre ei era o fată. Avea o piele maronie palidă, care îl 
făcea pe Marshall să creadă că era indiancă, dar era jalnic la acest gen de 
lucruri Și cunoștințele lui incerte în domeniu îl puteau face să greșească 
locul ei de origine cu unul sau două continente. Își dădu din ochi părul 
negru Și subțire și se depărtă de grup pentru a veni către Rix. 

— Înţelegi ce spun? o întrebă el. Am venit să vă ajutăm. 

Rix zâmbi cu căldură, vorbind pe un ton blând, prietenos. 

Se auzi o voce în urechea lui Marshall care cerea o actualizare a situației, 
dar el o ignoră, uitându-se la fată și la ceilalți copii pentru a vedea dacă 
există vreun semn de ameninţare. Oricât de îngrozit era de condițiile de 
aici, el era totuși un soldat profesionist Și nu avea de gând să lase garda jos. 

Fata se apropiase Și îl luase de mână pe Rix. Plângea, iar lacrimile îi 
lăsau dâre murdare pe obraji. 

— Te vom duce undeva în siguranță, spuse Rix. Căutăm ceva aici. 
Înţelegi? 

Ea dădu din cap ȘI trase braţul lui Rix, arătând spre container. 

Fata spuse ceva într-o limbă pe care Marshall nu a recunoscut-o. 

— Şefu”! Bell striga de pe platformă. Nu este momentul acum. 

— Vrea să ne uităm acolo, răspunse Rix. Dădu din cap către fată, 
încurajând-o. Este în regulă, iubire. Nu plânge. Totul va fi bine. 

Marshall se încordă în timp ce copilul se duse la ușile din spatele 
containerului izolat Și trase de încuietoare, efortul ei făcându-le să se 
deschidă. Avu o imagine bruscă a ceea ce putea fi în interior. Alţi copii? 
Grămezi de mici cadavre? 

Înainte ca Rix să o poată opri, fata dispăru înăuntru, pierzându-se în 
întuneric. Marshall își ridică carabina Și atinse butonul pentru a porni 


lanterna aflată sub vârful ţevii. Rix avea o lanternă în mână Și făcea și el 
același lucru. 

Fascicule de lumină sondau interiorul întunecat, trecând peste o reţea de 
cabluri întinse între acoperiș și pereţii laterali ai containerului, racordate în 
toate direcțiile, ca și cum ar fi fost opera unui păianjen nebun. Capetele 
cablurilor erau prinse în niște blocuri din plastic care semănau cu piesele 
unui motor. 

Rix alese unul dintre ele și fixă lanterna pe el. Cutia avea pe peretele 
interior un conector lipit cu un adeziv epoxidic portocaliu. Era de culoarea 
verde-kaki specifică echipamentelor militare Și avea un text format dintr-un 
Șir de caractere chinezești și o placă cu simbolul internațional pentru 
explozivi. Erau zeci de astfel de componente identice peste tot în jur. 

Lumina lanternei lui Marshall o găsi pe fată stând în mijlocul 
mănunchiului de fire, ţinând în mâna sa tremurândă o cutie neagră din 
plastic. 

Din cutie pleca o derivație care se pierdea în grămada de cabluri. 

— O bombă! spuse el, mintea sa încercând să înțeleagă ce se întâmpla. 

— Shahiden, spuse fata plângând, Și apăsă pe butonul declanșator. 

. 

Contorul bateriei dronei ajunse în zona roșie, iar Marc constată cu 
preocupare că imaginea tremurătoare a camerei încorporate devenea 
imposibil de urmărit. Trimise drona sus deasupra navei, sperând că ar putea 
să stoarcă ultimele câteva picături din puterea rămasă, înainte ca aceasta să 
dispară complet. Vântul solicitase mai mult decât se așteptase micuţele 
motoare de propulsie și fusese nevoie de multă energie doar ca drona să 
rămână pe poziţie. Marc împinse cheia de revenire automată, care seta 
drona pe un traseu direct înapoi la vehiculul de operațiuni mobile, dar știa 
că a făcut această manevră prea târziu. Drona căzu în canalul portului Și 
dispăru pentru totdeauna. 

— Sefu’! l-a auzit el pe Bell spunând pe canalul de legătură. Nu este 
momentul acum. 

Linia de vizibilitate a dronei se învârti leneș în timp ce aceasta cobora în 
spirală deasupra punţii lui Palomino, îmbrățișând apa, puntea și cerul ȘI, 
pentru o fracțiune de secundă, Marc zări forma foarte clar definită a unui 
om aflat în mișcare la provă. 

— Este cineva acolo? 


Aruncă o privire la ecranul lui Owen, dar pe schemă nu se vedea nicio 
ţintă. Indicatorii de localizare ai lui Sam și Nash îi arătau în pozitii statice 
pe ambele părți ale navei, unul stând de pază, iar celălalt acoperindu-l. 

— Cred că avem mișcare pe... începu el. 

Strigătul de alarmă al lui Bill Marshall se auzi puternic. Bombă! 

Un cor de zgomote de fond puternice izbucni în căștile tuturor celor din 
camion ȘI, o clipă mai târziu, valul exploziei îi lovi pe toţi. 

. 

Materialele explozive din interiorul recipientului detonară dintr-odată, 
creând o sferă perfectă de foc alb care strălucea ca un soare în miniatură. 
Explozia a cuprins compartimentul de marfă, extinzându-se în câteva 
milisecunde pentru a arunca o furtună de foc pe coridoarele navei. Tot ce 
era inflamabil arse imediat, pereții din oţel încovoindu-se de la căldura 
nimicitoare. Coloane de flăcări ţâșneau în aer, urmând direcția cu cea mai 
mică rezistență. 

Palomino avea o gaură fatală în zona liniei de plutire, explozia lovind cu 
putere din interiorul spre exteriorul carenei. Anii de neglijență în 
întreţinerea vechii nave de marfă, împreună cu poziționarea atentă a 
dispozitivului, au creat crăpături în structura obosită. Trosnind pe partea sa 
dreaptă, Palomino începu imediat să se încline abrupt, scuipând foc și 
așchii de metal. Tot ce nu era fixat era zdruncinat Și aluneca pe puntea 
superioară, în timp ce flăcările de dedesubt se extindeau, împrăștiindu-se 
prin spaţiile interioare pentru a izbucni prin trape ȘI uşi. 

Pe partea dinspre mare, o pată de ulei care ardea se răspândise deja într- 
un halou negru și un fum urât mirositor Și greu se ridica în aerul de 
deasupra. Adâncimea docului era mică, dar încă destul de adâncă pentru a 
tine nava la suprafaţă până la puntea de comandă. Prova lui Palomino se 
duse în jos în timp ce nava se scufunda în apa cenușie, dispărând într-o 
secundă. 

. 

Inima lui Marc bătea puternic Și se simţea ametţit, sângele pocnindu-i în 
urechi. Interiorul unităţii mobile era într-o totală dezordine, cu panourile 
atârnând strâmb și cu ecranele monitoarelor afișând puncte statice 
luminoase. Peste tot erau urme de cafea vărsată, scursă dintr-o cafetieră. 

Owen stătea în genunchi, având pe față o tăietură oribilă deasupra 
ochiului, iar Leon zăcea pe podea, blestemând de mai multe ori în ebraică, 


în timp ce dădea să se ridice. 

Marc se apropie de consolă și se prinse de ea pentru a-și menţine 
echilibrul. Comenzile dronei erau inactive, iar pe monitor se vedeau doar 
cuvintele LIPSĂ SEMNAL luminând în roșu intermitent. 

Camerele externe înfățișau imagini de coșmar. Explozia dărâmase o 
parte din containerele stivuite — unul dintre ele răsturnând camionul în timp 
ce se rostogoleau — dar cadrul arăta peretele de flăcări portocalii Și ceața 
neagră pe puntea lui Palomino. 

Îl cuprinse panica și teama. Marc trase de cablul căștilor și îl puse înapoi 
peste cap, refăcând conexiunile. 

— Mobil 3 către toate indicativele Nomad. 

Tremura din cauza șocului și făcea eforturi să elimine această stare. 

— Aici Mobil 3. Toate indicativele Nomad, răspundeți imediat! 

Îi răspunse un Șuierat de paraziți. 


Capitolul 4 


Marc stătea pe scaun în faţa ecranelor, uitându-se la ele, dar fără să vadă 
cu adevărat moartea lentă a navei. Ca paralizat, trecea prin protocoalele de 
comunicații, schimbând frecvențele, trecând prin canalele radio primare Și 
secundare ale Grupului Operațional, repetând apelul său pentru a obţine un 
răspuns. Se simţea fără puteri. Izolat. 

Totul se terminase într-o clipă, cu fulgerul și șocul unei explozii. 
Gândurile i se învârteau în cap. Nu o vedea decât pe Sam, faţa lui Sam Și 
nimic altceva. Toate minciunile pe care Și le-a spus lui însuși despre faptul 
că poate să își ascundă sentimentele faţă de ea se prăbușeau în acest 
moment. A murit? Părea ceva de neconceput. 

— Oare ce dracu” au făcut? 

Owen mormăi, verificându-Și cu grijă tăietura de pe cap, în timp ce se 
ridica. 

— A fost o capcană...? 

O lentilă de la ochelarii lui Leon era spartă, dar el nu părea să observe. 

— Nu pot să intru în legătură cu Centrul Alb, comunică el. 

Vocea bătrânului era rece și lipsită de emoție. Felul colegial în care se 
purta de obicei dispăruse dintr-odată, devenind taciturn. Mâinile lui se 
plimbau deasupra tastaturii. 

— Am pierdut toate legăturile de comunicație. 

— Acest... 

Owen încerca să analizeze situația. 

— Acest lucru nu s-a mai întâmplat niciodată. 

Înghiţi în sec, nervos. 

Echipa tactică a fost pe navă... Nava a dispărut. 

Marc clătină din cap. 

— Ar putea să existe supraviețuitori, trebuie să ne asigurăm. 

— Tot ceea ce trebuie să facem este să plecăm acum. 

Răspunsul lui Leon nu admitea nicio replică. Arătă cu mâna către 
platforma care ducea la cabina camionului. 

— Owen, du-te acolo la volan. 

— Da... spuse acesta. În regulă. 


— Nu, strigă Marc, sărind în picioare, ridicându-și picioarele, căștile 
căzându-i într-o parte. Nu putem pleca! 

— Sunt morți, Marc. Misiunea este compromisă. 

Leon spuse cuvintele cu o voce calmă, inexpresivă. 

— Ştii procedura de retragere la fel de bine ca și mine. În cazul unui 
eșec major al misiunii, ne retragem la locul de întâlnire principal și 
așteptăm instrucțiuni suplimentare. 

Marc clătina din cap. 

— Nu putem, repetă el. 

Owen se întoarse spre el. 

— Gândește-te, omule! Probabil că tot orașul a auzit explozia asta! 
Pompierii Și poliţia vor fi aici în câteva minute, iar dacă vom fi prinși... 

Lăsă fraza neterminată. 

Marc clipi, simțind că lucrurile îi scăpau de sub control. Owen avea 
dreptate. Își imagină rapid cum ar fi ca ei trei să se afle în custodia DCRI, 
încercând să explice de ce MI6 s-a aflat la locul unui atac terorist. Dacă ar fi 
arestați, nu ar primi niciun ajutor de la Vauxhall Cross. 

— Să plecăm de aici, le ceru Leon. 

Marc privi în altă parte, încercând să deruleze lanţul evenimentelor. 

— Nu, repetă el, nu putem să-i lăsăm aici. 

— Să lăsăm pe cine? 

Leon îl apucase pe Marc de braţ, iar degetele osoase ale bătrânului erau 
ca niște bare de fier. 

— Suntem aici toţi cei rămași. Controlează-te, băiete. 

Se încruntă, pentru o clipă emoția revenindu-i pe faţă. 

— Uite, știu că ţii la Samantha, dar... 

Sunetul numelui el fu ca un șoc pentru starea în care era, Marc 
smulgându-se cu sălbăticie din strânsoarea lui Leon. 

— Trebuie să fim siguri! strigă el, împingându-l pe celălalt de lângă el. 

Împins de furie și de frică, Marc se aruncă în ușile din spate și le 
deschise cu spatele, fugind către chei. Se îndepărtă, dispărând în fum. 

— Ce naiba crede că face? strigă Owen. Nu trebuie să părăsești 
camionul, asta e singura regulă nenorocită pe care trebuie să o respecţi 
întotdeauna! 

Leon se rezemă de consolă Și își scoase ochelarii de la ochi. 

— Două minute. Dă-i doar două minute. 


Trăgătorul se ridică încet din spatele carcasei ventilatorului de pe 
acoperișul depozitului, plecând de unde stătuse ghemuit, în timp ce 
fragmente din corpul navei zăngăneau în jurul lui. Mirosul fierbinte de 
motorină arsă se simţea în noaptea care se estompa ȘI el înainta cu mare 
grijă, tinând pe umăr voluminosul rucsac pentru armament. 

Ajungând la marginea acoperișului, se ghemui și trase de fermoarele 
mari ale rucsacului. Trăgătorul se opri, aruncând o privire absentă către 
nava care ardea. 

Ordinele pe care le primise fuseseră foarte precise. Permiteţi îmbarcarea 
țintelor, așteptați declanșarea capcanei, eliminaţi persoanele rătăcite de 
ceilalți. 

Arma din rucsac semăna cu o pușcă de asalt masivă, cu o ţeavă ca o 
conductă de scurgere Și un încărcător tip carusel pentru muniţie. Inventat de 
armata Columbiană, RBG-6 era un lansator de grenade multiple, capabil să 
tragă Șarje de proiectile tip grenadă de 40 mm aflate într-un încărcător cu 
Șase astfel de proiectile. Atacatorul deschise caruselul și introduse în 
camerele goale proiectilele explozive, înainte de a pune arma pe umăr. 
Printre scânteile de foc, zări ceva ce se mișca și se întoarse pentru a-l 
urmări. 

. 

Un val de căldură îl izbi pe Marc în timp ce alerga pe chei Și înghiţi un 
aer gros, plin de fum, care îl făcu să tușească. Infernul produs de 
distrugerea lui Palomino arunca spirale de flăcări pe cer. 

Ajunsese la jumătatea drumului până la marginea cheiului înainte să 
reducă viteza din cauza căldurii care îl împingea departe de epava în flăcări. 
Marc își încetini ritmul, dându-și seama cu întârziere că, în graba sa, 
plecase de la camion fără radio sau armă. 

— Stupid, murmură el, apărându-și faţa cu braţul. Ce naiba fac? 

Marc se împletici, oprindu-se. 

Cuvintele lui Leon sunau ca un clopoțel în mintea sa, iarăși Și iarăși. 
Sunt morți. Sunt morți. Sunt morti. 

O certitudine sumbră îl cuprinse, tăindu-i tot avântul. Bătrânul avea 
dreptate. Trebuia să se întoarcă la camion. 

Poate că scăpaseră — dar el nu putea să își facă picioarele să se miște, nu 
putea să se întoarcă înapoi. Nu părea real. Nu se putea ca ea să fi dispărut. 


Marc nu putea să creadă acest lucru. 

— Sam! 

Toată furia Și teama Și panica au explodat din el într-un singur strigăt. 

De-a lungul cheiului, văzu rămășițele pasarelei metalice împrăștiate în 
apropiere Și, pe beton, o grămadă neregulată de forma unui corp. 

Pentru o clipă, Marc a crezut că era doar dansul flăcărilor care făceau 
umbrele să sară, dar a văzut mișcarea. 

Apoi începu să alerge din nou, ignorând usturimea din gât Și plămâni. 

. 

Toată căldura distrugătoare ȘI respingătoare a dispărut dintr-odată atunci 
când a găsit-o. Pentru o fracțiune de secundă simţi ca și cum ar fi fost 
înghițit de un val de frig polar glacial. 

Culoarea îi dispărea din obraji în timp ce se chinuia să se uite în sus la el, 
cu albul ochilor colorat în roșu în locurile unde capilarele se spărseseră. 
Faţa ei frumoasă era acoperită cu o mască de sânge și murdărie. 

Își aminti de ecranul de urmărire; ea se afla pe partea lui Palomino cea 
mai apropiată de chei. Când explozia a fost declanșată, este posibil să fi 
încercat să ajungă la pasarelă, sperând să reușească să fugă. A fost însă 
aruncată de unda de șoc. 

Sam părea a fi un manechin dintr-o vitrină după un incendiu, înnegrit ȘI 
fumegând. Se aplecă și o ridică în braţe. Ea scoase un geamăt slab, gol, de 
agonie, iar capul i se aplecă înainte. 

— Te-am găsit, i-a spus Marc. Hai să mergem! 

Abia putea să meargă, iar el o duse, jumătate cărând-o, jumătate trăgând- 
o, de-a lungul docului, printre rămășițele de tot felul. Sam părea foarte 
ușoară în mâinile lui, de parcă nu mai avea corp. Marc simţea în nări miros 
de păr ars Și de plastic și auzea geamătul pe care ea îl scotea la fiecare pas, 
trăgând de geaca lui cu brațul care rămăsese nevătămat. Celălalt braţ îi 
atârna fără vlagă Și inutil. 

Sam Șopti ceva Și se poticni. Marc nu Și-a putut păstra echilibrul Și ea a 
alunecat, trăgându-l în jos împreună cu ea. Cei doi s-au prăbușit pe un 
container de marfă răsturnat. El căzu rău într-o parte Și se uită în jos. Avea 
mâinile umede de sânge. 

— Oh, nu. Gâtul îi era uscat. Sam. Sam, te rog, trebuie să căutăm un 
doctor. 

Fără să se uite la el, îl apucă de guler și se trase cu violenţă spre el. 


— Oprește-te, spuse ea cu o voce groasă. O spumă de salivă roz i se 
strânsese la colţul gurii. Ceva din interiorul ei era spart și sângera. Ascultă. 
Făcea toate eforturile de care mai era capabilă pentru a-i vorbi. Ascultă-mă. 

— Sam... 

— Sunt, spuse ea gâfâind, efortul de a vorbi luându-i puterile. A fost o 
înscenare. Ne-au ucis, Marc. Probabil că au știut că ne-am dat seama. 

El nu a înţeles ce a vrut ea să spună. 

— Ce v-aţi dat seama? 

— Trădător. La Vauxhall Cross. 

— În Serviciu? a spus Marc, îngrozit de ceea ce sugera ea. 

— În cârdășie cu... Sam se sufoca. Cu ticăloșii de la Asociaţie. 

Făcea un mare efort și se lupta cu durerea, uitându-se furioasă la el. 

— Mă asculţi? Nash, Rix... Noi știam ceva. Neoficial. Adunam date. 

— Nu ai spus niciodată nimic... Se opri. 

— Rix a vrut să... păstrăm secretul. Trase în piept aer. Am încredere în 
tine. Nu despre asta a fost vorba, Marc. Îmi pare rău. 

— Cine este? întrebă el. 

— Nu sunt sigură. Dar am... ceva dovezi. 

Marc îi simţi mâna moale. 

— Camden Market. Îţi mai amintești? Dintr-odată, un zâmbet dureros îi 
apăru pe faţă, ochii umplându-i-se de lacrimi. Mi-a plăcut în Camden. 

— Îmi amintesc, îi spuse el și un val de regrete dureroase îi strânse 
stomacul. Marc o trase mai aproape. 

— Haide! Încă nu s-a terminat... 

Tăcu atunci când o atinse în zona stomacului. Hainele ei erau colorate în 
roşu aprins. 

— Fu atent! gâfâi Sam. Fii atent în cine ai încredere. Tremura lângă el. 
Îmi pare tare rău. 

Cu o sforţare, Marc o trase pe Sam peste umerii săi pentru a o transporta 
mai uşor. 

— Rămâi cu mine! strigă el. 

Își simţea picioarele de plumb, dar Marc încerca din toate puterile să 
meargă înainte. În depărtare se auzeau sunetele sirenelor poliţiei. 

În faţa lui, un container gol de marfă aruncă scântei portocalii în timp ce 
cădea pe beton lovit de bara din faţă a camionului. ÎI zări pe Owen la volan. 


Faţa scoțianului fu cuprinsă de panică în timp ce făcea flash-uri din faruri ȘI 
apăsa cu toată puterea pe frâne. 

Camionul Renault pătrăţos trepidă în timp ce întoarse, partea lui din spate 
alunecând spre Marc. Ușile sale din spate se deschiseră, promițând 
scăparea Și siguranța. 

— Plecăm, Sam! îi spuse el. 

Marc nu era sigur, dar i s-a părut că ea i-a spus ceva. În acel moment se 
opri Și auzi răsunând două împușcături venind din direcţia din care bătea 
vântul, de undeva de deasupra. 

Ridică privirea Și văzu două proiectile de mărimea unui pumn coborând 
în arce de cerc dinspre acoperișul depozitului din apropiere. Primul a lovit 
solul mai departe de vehicul, explodând la impact, iar cel de-al doilea a 
zburat prin acoperișul subțire al platformei de marfă, explodând în 
interiorul camionului Renault. 

Acesta a zburat de la sol și s-a răsturnat, căzând pe o parte într-o altă 
furtună de foc. Mingea de foc i-a ars complet pe Leon și Owen, dar Marc 
nu a văzut acest lucru întâmplându-se. Explozia a smuls corpul fără vlagă al 
lui Sam din mâinile lui Și i-a aruncat înapoi peste chei, amândoi învârtindu- 
se disperaţi în apa plină de ulei de dedesubt. 

În timp ce se învârtea în apă, Marc a zărit o siluetă pe acoperișul 
depozitului, dar focul l-a acoperit, făcându-l nevăzut; apoi a fost tras cu 
putere de vârtejurile din canalul Bassin de Mardyck. 

° 

Usturimea produsă de contactul cu apa îl lăsă fără respirație și Marc se 
răsuci, bulele de aer creându-i o spumă în jurul capului. Petele de ulei ars de 
la suprafaţă îi reflectau o imagine îngrozitoare. O văzu pe Sam plutind în 
pâclă, corpul ei depărtându-se de el. Sângele plutea în jurul ei într-o ceață 
neagră, ca un fum care se ridica încet. 

O ajunse, vârfurile degetelor lor întâlnindu-se dar ea nu răspunse. Faţa lui 
Sam se întoarse din cauza mișcării, cu ochii privind în gol. 

Țipă sfidător și îndurerat și aproape că se sufocă. Cu pieptul arzând, 
Marc încercă cu disperare să înoate după ea, dar ea se pierdea în întuneric, 
îndepărtându-se fără ca el să o mai poată ajunge. 

Curenţii o duseră pe Sam tot mai departe de el și o băgară la fundul apei. 


Lumina difuză a zilei, estompată de fum, arunca umbre lungi în jurul 
extremităților depozitului, în timp ce soarele se ridica încet de la orizont. 
Sub clarul rece al dimineții, clădirea părea goală și amenințătoare. 

O parte din umbrele de pe aleea din faţa intrării deveniră discontinue Și 
se mutară cu repeziciune către ușile grele din lemn, căpătând un contur care 
ducea de-a lungul peretelui, către mecanismul de blocare ascuns într-o cutie 
de protecţie din oţel sudat. 

Marc băgă mâna înăuntru după lacătul cu combinaţie care fusese acolo cu 
o noapte înainte Și constată că acesta nu se mai afla acolo. Pipăi cu grijă, 
pentru o clipă neînţelegând după ce se uita. 

Chpi din ochi Și se încruntă. Tot drumul de la canalul portuar păruse că 
nu mai avea control asupra acțiunilor sale, ca și cum ar fi fost pe pilot 
automat. Se baza exclusiv pe reacţii, aproape fără să gândească, mintea lui 
cedând instinctului. 

Lipsa lacătului era de neînțeles. Planul post-acţiune prevedea ca Nomad 
să se regrupeze Și să revină la depozit. Odată ajunsă acolo, unitatea urma să 
își pună în siguranţă echipamentele, apoi să se disperseze și să plece din 
Franţa pe rutele de tranzit individuale stabilite de Centrul Alb. 

Indiferent dacă misiunea se solda cu un succes sau cu un eșec, procedura 
era aceeași. Chiar dacă nu se mai întorcea decât un singur om, chiar dacă 
misiunea era un dezastru total... 

Marc se opri, respirând greu. Circumstanţele sumbre în care se afla îl 
apăsau greu Și amenințau să îl zdrobească. Simţea o panică înfiorătoare la 
toate gândurile care îi veneau în cap, gata să îl cuprindă Și să îl facă să își 
piardă raţiunea, dacă lăsa să se întâmple asta. Tot antrenamentul său, din 
Marină până a ajuns în Grupul Operaţional și după aceea, nimic din tot ce a 
învăţat în cursul antrenamentelor nu l-a pregătit pentru situaţia de a fi 
singurul supraviețuitor. Marc Dane era parte a unei echipe de mult timp, era 
aproape imposibil să se imagineze în afara unui astfel de cadru. 

Dar acum totul era distrus. Locul în care se simţea protejat, colegii săi de 
echipă, nimic nu mai era. Marc ridică privirea, în timp ce primele picături 
de ploaie începură să cadă în jurul lui Și un sentiment de izolare îl relaxă 
întrucâtva. 

Lacătul lipsă... Acesta era un avertisment. Cineva fusese aici. Ştia că ar 
trebui să își continue drumul, să găsească o rută departe de docuri Și să iasă 
din Dunkerque — dar unde? 


În interior, băncile pliabile, lămpile de lucru și generatorul erau acolo 
unde fuseseră lăsate, iar sub lumina slabă și apoasă a soarelui, interiorul 
depozitului era cufundat în umbră. Particule de praf pluteau printre dârele 
de lumină, amintindu-i de jocul de umbre din canalul de acostare. Alungă 
gândul, simțind încă în corp frigul Și umezeala din hainele sale. 

Marc își croi drum printre Șirurile de stâlpi înalți de susţinere care ţineau 
acoperișul de fier și se apropie cu atenţie de bănci, cercetând cutiile pe care 
Grupul Operaţional le lăsase acolo înainte de a pleca în misiune. Cutule 
conţineau lucruri necesare pentru părăsirea locului acţiunii. În interior erau 
plăci de înmatriculare noi pentru Renault și role de folie de plastic cu logo- 
uri autoadezive de dimensiuni mari, care puteau fi aplicate pe caroseria 
camionului, pentru a-i schimba aspectul. Erau acolo, de asemenea, truse 
pentru fiecare dintre membrii echipei, haine noi și pachete cu acte de 
identitate temporare — așa-numitele „documente de acoperire”, cuprinzând 
pașapoarte, cărți de credit Și chiar obiecte care să întărească acoperirea, 
cum ar fi cotoare de bilete și ambalaje de gumă de mestecat. Odată 
misiunea terminată, urmau să preia pentru o perioadă scurtă aceste 
identități, să se deprindă cu ele și să dispară. 

Toate cutiile erau deschise, iar conţinutul lor dispăruse. 

Asta nu avea niciun sens. Cine ar fi putut Ști că am fost aici? Marc îȘi 
aruncă o privire la încheietură. Cadranul ceasului era mânjit de noroi, dar 
mecanismul era intact. Nu trecuseră mai mult de două ore de la explozia de 
la docuri. 

În cazul unui eșec catastrofal al unei misiuni, existau planuri de a șterge 
toate urmele operațiunii — în special într-o situație ca cea a raidului asupra 
navei Palomino, în care descoperirea de către alții putea conduce la un 
incident diplomatic major — dar Marc nu putea crede că servicule de 
securitate au pus în mișcare astfel de lucruri atât de rapid. 

Dacă nu ei, atunci cine? 

Un scaun metalic pliant stătea pe o parte, lângă bănci, și Marc se aplecă 
să îl îndrepte. Căzu pe scaun Și își trecu mâinile peste faţă și prin păr. Îi era 
frig până în măduva oaselor, resimțea încă șocul suferit, iar apa încă îi 
curgea prin haine Și în pantofi. 

Starea de panică revenise întunecând totul, ca trecerea unui nor de 
furtună în fața soarelui. Marc clătina din cap, alungând această senzație cu 


toate puterile sale. Ar fi fost ușor să cedeze, să o elibereze — dar el era 
instruit pentru acest lucru. El era ultimul rămas Și nu trebuia să se termine 
ȘI cu el. 

Am nevoie de răspunsuri. 

Deschise ochii Și văzu ceva printre umbre, prin ușile vehiculului. Clipi Și 
privi din nou, pentru o clipă, sigur că oboseala și stresul ultimelor ore îi 
jucau feste. 

Era un Fiat cu patru uși, închis la culoare, parcat aproape de perete, 
ascuns în așa fel încât să nu fie imediat evident pentru cineva care intră în 
depozit. Cu siguranţă, mașina nu fusese acolo când Grupul Operaţional 
plecase. 

Marc se ridică încet în picioare, iar acum frigul care îl pătrundea era de 
un alt gen. Fiecare mușchi din corpul său îi striga să fugă, să dispară 
dracului de acolo. În mintea sa îi auzi pe Leon și pe Owen, amândoi 
mustrându-l pentru ignorarea regulilor operaționale. Ar fi trebuit să fugi. Ar 
fi trebuit să fugi Și să nu te uiti în urma ta. Se îndreptă către mașină, încet 
Și cu atenţie, respirând cu gura deschisă ca să nu fie simțit, forțându-se să 
audă sunetele din acel spațiu părăginit. Depozitul nu îi spunea nimic, iar 
privirea sa îndreptată către zonele de umbră nu îi oferea niciun indiciu. 

Pe capota autoturismului Fiat negru se afla un rucsac închis la culoare 
conţinând echipamente grele, culcat acolo ca și cum ar fi fost aruncat de 
cineva cu probleme mai importante de rezolvat. Rucsacul era de tip militar, 
similar celor pe care le aveau Sam, Rix și ceilalţi. Marc aruncă o privire 
precaută peste umăr și se întinse după el, trăgând fermoarul, înăuntru, fixat 
cu curele Velero, se afla un lansator de grenade. Își aminti sunetul... 

Două împu Șcături venind din direcția din care bătea vântul, de undeva 
de deasupra. 

În timp ce degetele sale atingeau patul armei, din spatele lui Marc se auzi 
sunetul foarte clar, ușor de distins al unor pași. 

— Nu fi prost. Cuvintele aveau acea duritate a limbii engleze vorbite de 
către un german. Mâinile sus! 

e 

Atacatorul ieși din spatele stâlpului, pistolul său SIG Sauer semiautomat 
ţintind exact între omoplații agentului britanic. Amortizorul de zgomot lung 
atașat la gura armei îi dublau lungimea Și mâna nu-i tremura pe armă. 


Cu o grijă exagerată, agentul își ridică braţele. Îl putea vedea pe celălalt 
privind atent prin parbrizul Fiatului Și încercă să își dea seama de mișcările 
sale din reflectarea luminii în sticlă. 

— Hei, nu am furat nimic! spuse el, făcând pe prostul într-o franceză 
acceptabilă. Căutam doar un loc de adăpost. 

Atacatorul înainta până când ajunse la câțiva metri de celălalt. 

— Nu mă minţi! Îţi voi pune niște întrebări. Dacă te miști, te voi ucide. 
Dacă minţi, te voi ucide. 

Pe betonul plin de praf al depozitului se vedea un Şir abia vizibil de urme 
umede lăsate de pantofii stricaţi ai agentului. Scotea un miros de mosc, 
stătut, ca de câine ud. 

— Ai scăpat din canal. Cine mai este cu tine? întrebă trăgătorul. 

— Nu te pot ajuta, a venit răspunsul, în limba engleză de data aceasta. 
Părea prea obosit ca să se mai prefacă. 

Trăgătorul făcu o pauză pentru a analiza cum să procedeze mai bine. 
După distrugerea navei Și eliminarea obiectelor aflate în vehicul, crezuse că 
terminase ce avea de făcut. Supravegherea zonei de adunare era aproape o 
formalitate, o activitate pe care un agent operativ mai puțin atent la detalii 
nu s-ar fi învrednicit să o facă; trăgătorul avea însă un mod metodic de a 
lucra care friza patologicul. 

Să scape controlului făcut de Sûreté în momentul sosirii haotice a 
echipelor de urgenţă a fost ceva simplu. Mașinile de poliție au fost primele 
care au sosit pe chei, iar în acele câteva minute preţioase în care polițiștii 
evaluau situația, îȘi întorsese pe dos geaca nereflectorizantă pe care o purta, 
cealaltă faţă fund foarte aproape de uniforma de culoare albastru închis pe 
care o purtau cei de la Police Nationale. În vâltoarea evenimentelor, acest 
lucru a fost de ajuns. Nu a avut nicio problemă să parcurgă drumul până la 
locul unde ascunsese autoturismul Fiat. 

Locul conspirativ era exact unde i se spusese că îl va găsi ȘI, după ce a 
scos tot ce trebuia din depozit, trăgătorul a luat o poziţie de așteptare. 

Estimarea lui era de patru ore. Suficient timp pentru a verifica totul Și 
pentru ca orice persoană suspectă să apară la faţa locului. Dar nu se 
așteptase la supraviețuitori. Era ceva împotriva ideii sale despre mersul 
lucrurilor. Proiectilele explozive de 40 mm pe care le trăsese în camion erau 
suficiente pentru a scoate din funcțiune un transport blindat militar. Nu 


luase în considerare cu seriozitate că membrii echipei britanice de sprijin ar 
putea fi suficient de rezistenți pentru a supravieţui Șocului. 

Își ţinea în continuare pistolul SIG Sauer aţintit asupra lui Marc. Nu îi 
plăceau chestiunile colaterale. ÎL iritau. 

— Te voi întreba din nou, spuse el agentului. Cine mai este cu tine? 

Dacă ar mai fi fost Și alţii, ar fi trebuit să se ocupe Și de ei. 

. 

Răspunsul veni după un moment lung. 

— Sunt singur, spuse celălalt om. Ai făcut treaba pe care o aveai de făcut, 
a adăugat el cu amărăciune. I-ai omorât pe toți. 

Era multă furie Și disperare în aceste cuvinte. Nu suna ca o minciună. 

Fără să vrea, trăgătorul schiţă un mic zâmbet. 

— Du-te în spatele mașinii. Deschide portbagajul cu mâna dreaptă. 

Celălalt se supuse cu precauție, iar atacatorul îl urmă, rămânând în spate. 
Portbagajul era gol. Conform procedurii standard, trăgătorul îl acoperise cu 
foi groase de polipropilenă. 

Agentul se îngrozi când văzu asta, înțelegând imediat. Plasticul era foarte 
bun pentru a proteja un vehicul de urme de sânge. Trăgătorul avea deja un 
loc reperat Și pregătit în care să arunce eventuale corpuri, undeva pe 
canalele secundare din apropierea portului. Cadavrul agentului va fi găsit 
probabil după o zi. 

— Întoarce-te, îi ceru el. 

Trăgătorul se mișcă puţin. Voia să își îmbunătăţească unghiul glonţului 
ucigaș Și să reducă riscul unei traiectorii total aleatorii. 

— Deci nu te poți uita în ochii mei când o faci? 

Vocea agentului era plină de tensiune. Trăgătorul auzise același lucru de 
sute de ori. 

— Da, zise el încet. Întoarce-te și stai cu faţa spre mine. 

. 

Totul din jurul lui Marc părea să se îngusteze în acel moment, 
concentrarea sa devenind atât de mare încât nu mai auzea decât bătăile 
inimii. Văzu forma neagră de oţel a pistolului cu amortizor, transformată de 
reflexia parbrizului într-o gheară care ieșea din pumnul neamțului. 

Prin ochii minții sale văzu momentul în desfășurare. Tusea amortizorului 
de zgomot Și impactul glonţului care rupea din el aruncându-l în mașină. 
Apoi căzătura în întuneric, învârtindu-se Și rămânând întins pe o parte... 


Brusc, Marc își aminti de un moment ca acesta de acum, la limita dintre 
viață Și moarte. 

. 

Cu doi ani în urmă, la o înălțime mică deasupra Mării Chinei de Sud, în 
timpul unui exerciţiu de noapte, rotoarele Lynx-ului urlau sub amenințarea 
unui front de furtună violent care venise de nicăieri. Un fulger orbitor, alb, 
care îi ardea ochii ca un cuțit despicând aerul, fumul izbucnit când 
elicopterul a fost lovit, luminile dispărând de pe panourile de control. 
Pilotul care zăcea semiconștient deasupra comenzilor sale și Marc care se 
strecura pentru a ajunge la manșă. Și apoi Și-a amintit cum trăgea din toate 
puterile de manșă în timp ce Lynx-ul cădea către crestele valurilor Și se 
învârtea datorită mișcării de auto-rotație, prăbușindu-se în moarte Și 
întuneric... 

Își aminti ce simţise în acel moment; nu era frică. Nu era nici panică, nici 
paralizia produsă de groază. Nu, ceea ce Marc Dane își amintea cel mai clar 
din acel accident care aproape l-a ucis a fost furia pe care o avea. 

Furia lui ajunsese la paroxism în acele clipe. Refuza să moară fără un 
motiv sau scop. Trebuia să cunoască motivul. Trebuia să existe un răspuns. 

Nu avea să moară nici acum, de un glonţ de la un asasin fără nume. Văzu 
că ucigașul își schimbă poziția, mișcându-se pentru a-și găsi unghiul de 
tragere. Era un tip puternic Și lat în umeri, ușor superior lui Marc în ceea ce 
privește musculatura Și forța, chiar Și fără a mai lua în considerare pistolul 
semiautomat pe care îl ţinea în mână. 

Nu avea niciun plan. Nu exista nicio pregătire pe care o făcuse Și care să 
îl ajute să depășească o situație ca aceasta. Dar nu avea o altă opţiune. 
Marc se întoarse, cu piciorul stâng către exterior, pentru a se propti în bara 
de protecţie din spate a Fiatului. Își folosi toată puterea pe care o avea 
pentru ca mișcarea pe care o făcea să îl împingă în sus înspre trăgător. 

Acesta mormăi ceva Și trase un singur glonţ, dar mișcarea făcută de 
Marc avu rezultatul așteptat, luându-l pe trăgător prin surprindere. Focul de 
armă atinsese antebraţul stâng al lui Marc, dar el deja intrase în coliziune cu 
asasinul. S-au prăbușit amândoi la pământ. 

Marc își ridică brațul și apoi își orientă cotul către partea corpului 
celuilalt care se afla sub el. Simi ceva răsucindu-se Și auzi un zgomot 
îndepărtat, ca lovitura unui băț de lemn umed. Mâna omului se strânse într- 
un spasm Și el pierdu pistolul, care se rotea pe beton. 


Marc își simţea antebraţul de parcă fusese înmuiat în acid, durerea 
usturătoare, ca de foc, făcându-i degetele să tremure. Încercă să se 
rostogolească, dar trăgătorul era prea rapid pentru ca el să reușească. 
Gemând de efort, acesta îl aruncă Și Marc ricoșă într-un stâlp de susţinere. 

Trăgătorul nu se grăbea. Se ridică și se îndreptă spre locul unde căzuse 
pistolul. Marc se ridică din nou în picioare, în timp ce arma se îndrepta spre 
el. 

Începu să alerge orbește în timp ce celălalt își găsi o poziţie și trase în el, 
răsucindu-se pentru a-l putea urmări pe Marc între piloni. Trăgătorul goli 
încărcătorul de la SIG Sauer, alte șapte gloanţe lovind zidăria deteriorată, în 
timp ce fugea către rândul de bănci. Marc sări peste mesele de lucru și 
dispăru. 

Atacatorul mormăi încet câteva cuvinte în germană Și porni după el. În 
timp ce mergea, încet și atent, protejându-și partea dreaptă a corpului, trase 
de butonul de eliberare a încărcătorului Și acesta căzu la pământ cu un 
zornăit gol. Pescui unul nou dintr-un buzunar al gecii Și îl introduse în 
pistol —, împingându-l cu o singură mișcare. 

În zona băncilor, atacatorul întinse mâna liberă către masa pliabilă cea 
mai apropiată Și o ridică. Unul dintre picioarele de plastic se desprinse Și îl 
dărâmă Și pe cel de pe partea opusă. 

— Nu prelungi situația asta, avertiză el, căutându-Și ţinta. Te voi face să 
regreți. 

Atacul lui Marc veni din partea unde atacatorul nu avea vizibilitate. 
Agentul britanic balansa în mână un suport de culoare galbenă și neagră a 
unui sistem de lămpi de lucru, ca pe o sabie pentru două mâini, lovindu-l pe 
trăgător drept în piept cu grupul de lămpi aflat la celălalt capăt. 

Sticla și plasticul se sparseră iar becurile de halogen dure pocniră Și se 
rupseră în bucăţi mici. Cablurile de alimentare trosniră prin aer ca niște 
bice. Trăgătorul se clătină către spate, pierzându-și echilibrul, iar Marc îl 
atacă într-un alt mod, de data aceasta lovind asasinul peste faţă cu 
picioarele metalice deformate ale trepiedului lămpilor de lucru. 

Arma zbură din nou, iar ucigașul căzu pe una dintre băncile prăbușite. 
Marc încercă să-l fixeze cu suportul, dar celălalt îl împinse cu umărul într-o 
parte, folosindu-și masa corporală pentru a devia lovitura. Reveni în luptă, 


cu faţa Și pieptul în sus pline de zgârieturi mici Și însângerate, iar detașarea 
de dinainte dispăru, înlocuită de o ferocitate de gheaţă. 
. 

Marc îi dădu câţiva pumni, mai întâi în maxilar, apoi o serie de doi pumni 
în stomac, dar era ca și cum ar fi lovit un perete din piele, dens și masiv. 
Trăgătorul reuși să scape Și veni către el cu o viteză surprinzătoare. Abia 
reuși să își ridice mâinile, înainte ca degetele groase și cărnoase ale 
neamțului să-și găsească drumul spre gâtul lui Și să îl apuce strâns. 

Gemete ieșeau cu putere din gura asasinului în timp ce presa pe traheea 
lui Marc. Ochii trăgătorului erau de culoarea albăstrelelor, dar cu totul 
lipsiți de viaţă. Marc nu putea să îl facă să își mute privirea de la el, în timp 
ce aerul din plămâni căpăta un gust de acid, iar presiunea neîndurătoare în 
jurul gâtului său creștea, deși se forța să reducă strânsoarea. 

Își ridică braţele și dădu cu pumnul în pieptul trăgătorului, încercând să 
găsească locul unde auzise mai înainte pocnetul coastelor. 

Culoarea începu să-i fugă din obraji și simți o stare de confuzie care 
făcea ca interiorul depozitului să se transforme în pete de umbră 
mișcătoare. Sclipiri opace se adunară la colţul ochilor, devenind din ce în 
ce mai întunecate. Șuieratul neîncetat al tensiunii arteriale era singurul 
sunet pe care îl mai avea în urechi. Trăgătorul apăsa din ce în ce mai tare. ÎI 
va termina pe Marc cu propriile sale mâini pentru a fi absolut sigur că l-a 
UCIS. 

Ameţit Și incapabil să se mai concentreze, Marc a reușit să-și ducă 
degetele în sus. Se agăță de obrajii asasinului, trăgând orbește de tăieturile 
adânci care erau deja acolo, încercând să determine vreo reacție din partea 
lui, orice care putea să micșoreze măcar pentru o clipă strânsoarea continuă 
din jurul gâtului său. 

Găsi țesuturile moi din jurul ochiului drept al trăgătorului ȘI, cu toată 
forţa de care mai era capabil, Marc apăsă cu degetul mare în orbită Și îl 
răsuci. Un urlet începu să crească în gâtul ucigașului pe măsură ce Marc 
împingea tot mai tare, presând globul ocular către partea din spate a 
cavității craniene. Trăgătorul apăsă pe gâtul lui Marc și mai tare, încercând 
să încheie ce avea de făcut înainte să își piardă poziția de favorit. 

Capul lui Marc se legănă, simţindu-și craniul dureros Și zvâcnind ca Și 
cum ar fi avut în el un strat de ulei vâscos în care se aflau ace. Era conștient 
de sângele care îi curge dintr-una dintre nări, dar încă mai apăsa. 


Ceva moale și umed se scurse sub degetul mare al lui Marc, iar un jet 
fierbinte de lichid apăru dintr-odată. Atacatorul scoase un sunet animalic. 
Își aruncă victima într-o parte, se ridică clătinându-se Și se îndreptă violent 
apucându-se de față și trăgând din ochiul său distrus urme de lichid lipicios. 
Marc văzu toate acestea printr-un tunel cenușiu și le auzi ca printr-un filtru 
de pâslă care atenua sunetele. Gâfâia și se sufoca, plămânii săi goi 
trăgându-l de piept ca niște gheare, flămânzi de oxigen. 

Atacatorul se împiedică de lampa de lucru distrusă cu care Marc îl lovise 
Şi se prăbuși în încurcătura de cabluri care atârnau de picioarele trepiedului 
deformat. 

Ceea ce a făcut Marc a fost ceva care l-a surprins Și pe el; mai târziu, se 
va gândi la acel moment, căutând să își dea seama care a fost impulsul care 
l-a împins să o facă. 

Se repezi către trăgător Și apucă mănunchiul de cabluri și le învârt în 
jurul încheieturii mâinii, trăgându-le cu sălbăticie. 

Prinse firele electrice încolăcite pe pieptul asasinului, le întinse Și apoi le 
strânse rapid în jurul gâtului celuilalt, înainte ca acesta să le poată 
desprinde. Marc icnea Și strângea cu toată puterea. Cablurile se strângeau 
ca un Ștreang, lăsând urme adânci în gâtul ca de taur. 

Trăgătorul gâfâia, cu faţa căpătând o culoare roșie aprinsă Și lovind cu 
picioarele, încercând să se elibereze. Dintr-odată, ura și furia clocotiră în 
Marc. Toate emoțiile pe care le avusese, furia Și durerea, șocul și confuzia, 
toate adunate în această acțiune finală, violentă, de a strânge cablul cu toată 
forța sa. 

Se auzi un trosnet prelung iar gâtul căzu într-o parte. Corpul masiv al 
omului deveni inert Și se prăbuși pe podeaua de beton. 

În cele din urmă, Marc lăsă cablul din mână și se ridică nesigur în 
picioare. Mâinile îl ardeau de la frecare, iar articulațiile îl dureau la 
dispariția tensiunii din ele. Se îndepărtă făcând câțiva pași precauti. 
Adrenalina îi străbătea tot corpul pentru a doua oară în acea zi. Respira cu 
mare greutate. 

Găsi un stâlp de fier Și se sprijini de el, uitându-se cu furie la mort printre 
grămezile de cabluri și bucăţile de diferite obiecte. Arma zăcea în 
apropiere, dar îl durea prea tare corpul pentru a se putea întinde să o ia. 

Marc Dane nu era străin de moarte. A fost în focul luptei, a tras cu arme 
care Știa că vor lua vieţi omenești — rachete trase de pe rampa de lansare a 


elicopterelor, lovituri de pistol mitralieră de pe platforma vehiculelor în 
mișcare — dar nu a fost niciodată atât de aproape de ea. Nu a fost niciodată 
atât de aproape de inamic, față în faţă. Până la ultima suflare. 

Până acum nu se uitase niciodată în ochii unui om pentru ca apoi să îl 
omoare. 

Marc își îndreptă privirea către mâinile sale și se uită la ele până când se 
opriră din tremurat. Soarele se ridica încet prin ferestrele murdare ale 
depozitului Și el rămase pe loc, urmărind zorii care apăreau, cu mintea 
goală. Durerea violentă pe care o simţțise în corp deveni surdă. 

A continuat să aștepte să vină acel moment în care să aibă o fărâmă de 
regret, în care să poată înţelege ceva despre viaţa pe care tocmai o curmase. 

Dar nu era nimic, doar un ecou slab, prelungit, a ceea ce se petrecuse. Un 
gen nou de furie, stranie, care nu scădea în intensitate, dar îl făcea să se 
ridice în picioare Și să plece. Să-i găsească pe cei care au trădat Nomad Și 
erau vinovați de moartea lor. 

Trădător. Vauxhall Cross. Vocea lui Sam răsuna în mintea lui atât de 
brusc Și de clar, de parcă ea se afla aproape de el. Nu voia să accepte că ea 
putea să aibă dreptate, dar omul mort care zăcea ceva mai departe de el era 
toată dovada de care avea nevoie. 

Palomino fusese o imensă capcană, pusă pentru a atrage în ea MI6 și 
Grupul Operaţional 7. Trăgătorul fusese pus acolo să pună la punct toate 
detaliile. Planul lor era ca bomba de pe navă să-i omoare pe cei din echipa 
tactică, iar asasinul se afla acolo pentru a anihila echipa de sprijin. Marc 
rupsese acel lanţ de evenimente, mergând după Sam, făcând ceva prostesc 
Şi omenesc Și în afara regulilor. 

Trăgătorul nu-l nimerise pe Marc și de aceea venise aici Și îl așteptase. 
Cum de știa unde să mă găsească? Marc se ridică în cele din urmă în 
picioare, ridică arma ȘI se întoarse la cel mort. 

— Ai Știut unde să mergi, spuse el cu voce tare. Ți s-a spus. 

Existenţa unui trădător explica trusele jefuite, motivul pentru care Nomad 
a fost desemnată pentru a executa această operațiune, în care echipa lor 
trebuia să facă o cercetare vizuală asupra a... ce? 

Era vorba de mai mult decât de Al Sayf și de ambițiile lor teroriste — 
reprezenta o penetrare a MI6, în zone cu salarii mai mari decât cel al lui 
Marc. Enormitatea acestui lucru îi tăia respiraţia. Își șterse broboanele de 
transpiratie de pe frunte. 


— Fii atent în cine ai încredere, îi spusese Sam, chiar înainte ca ea să îi 
spună că îi părea rău. 

Îi părea rău pentru că a ţinut acest lucru secret faţă de el sau pentru că ea 
însăși era parte a acelui secret? 

. 

Marc așteptă să se facă ziuă, folosind timpul pentru a face curăţenie în 
depozit pe cât se putea. Îi luă mortului banii pe care îi avea asupra lui ȘI 
pistolul SIG Sauer P220. Dezasamblă aruncătorul de grenade greu de 
transportat Și îl puse în portbagajul mașinii împreună cu cadavrul. 

Ultimul lucru pe care l-a făcut a fost să dea foc unei fâșii de cârpă Și să o 
arunce pe scaunul pasagerului de la autoturismul Fiat. Mașina ardea de-a 
binelea când Marc părăsi depozitul, îndreptându-se către aleile din zona 
industrială. Ajunsese la drumul principal când văzu prima dintre mașinile 
de pompieri venind din direcția opusă și, când fu sigur că nu îl vede 
nimeni, scoase mecanismele detonatoare care mai rămăseseră de la 
lansatoarele de grenade de 40 mm Și le aruncă peste dig, direct în Canal. 

Marc merse spre sud de-a lungul autostrăzii, în afara orașului Dunkerque, 
pierzându-se în umbrele de pe marginea drumului. 


Capitolul 5 


De la distanţă, grupul de clădiri părea abandonat. Dale de beton formau 
blocuri joase îngrămădite la capătul unui drumeag de pământ aflat lângă un 
deal neprietenos, plin de pietre. La mijlocul zilei, se coceau sub cerul cu 
nori răzleţi, iar noaptea, când temperatura scădea, deveneau pradă pentru 
vânturile reci. 

Sârma ghimpată și bărbațu înarmați făceau acest loc diferit de alte 
așezări umane sau ferme aflate în sălbăticia munților. Oricine venea prea 
aproape de campus trebuia să plece cât mai repede, dacă nu voia să păţească 
ceva. Nu că ar fi avut cineva prea multe motive pentru a ajunge atât de 
departe. 

Halil se întrebă de ce, la început, cineva vrusese să vină aici de bunăvoie, 
parcurgând o zonă cu tufișuri joase și kilometri întregi de nisip Și piatră. 
Nu semăna deloc cu orașul în care crescuse, cu mulțimea de oameni Și 
viaţa care pulsa tot timpul. 

Dar acel loc nu mai exista acum, dacă ar crede ce spuneau profesorii. Era 
numai moloz Și foc, distrus cu totul. Șters de pe fața pământului, așa cum 
tatăl și mama lui dispăruseră Și ei în ploaia de bombe căzute din cer. 

Soarele cobora în spatele munţilor și el consideră că era un moment 
destul de potrivit pentru a ieși din barăci și a merge la blocul de dușuri. 
Halil făcu acest lucru cu repeziciune, fără să se uite înapoi pentru a vedea 
dacă colegul său se luase după el. 

Uneori, Halil încerca să-și amintească viaţa pe care o trăise înainte de 
aceasta de acum. Era greu Și aceasta ajungea la el doar fragmentat. Erau 
unele zile când se întreba dacă acea viaţă de dinainte existase vreodată cu 
adevărat. Era doar o poveste pe care o citise într-o carte? Viaţa unui alt 
băiat care a mers la școală, care a râs Și s-a jucat până în ziua în care totul a 
dispărut în țipete și flăcări. 

Poate că fusese mereu aici. Nu știa ce vârstă avea acum — Șaptesprezece 
sau optsprezece ani? Cum ar putea ști fără ca cineva să îi spună? 

Își aminti de multele ierni petrecute în acest loc, de gheaţa care trosnea 
sub picioare în curtea complexului. Totuși, nu părea ca acest lucru să 
conteze pentru profesori. Indiferent de vreme, le cereau să își facă 


exerciţiile fizice Și să își execute îndatoririle pe care le aveau, fie că acestea 
însemnau curățirea latrinelor, căratul de grămezi de pietre înainte Și înapoi 
prin curte sau deprinderea demontării unei puști. Dacă nu erau afară în 
curte sau nu alergau pe drumeag de-a lungul gardului, stăteau în sălile de 
clasă, învățând din manuale prăfuite sau pasaje din Coran. Dar oamenii 
lipsiți de emoţii care rosteau rugăciunile nu arătau ca imamii pe care îi Știa 
Halil, iar locul acesta nu era o madrassa€. 

Acum el era unul dintre băieții cei mai mari. Halil era înalt Și vânjos, Și, 
uneori, ceilalți râdeau de el din cauza asta. Acesta a fost unul dintre 
motivele pentru care s-a împrietenit cu Tarki. Modul în care Tarki reușea să 
rămână corpolent erau un mister; îndesat Și masiv, poate cu un an mai tânăr 
decât Halil, celălalt adolescent părea capabil să-și mențină greutatea în 
ciuda dietei la care erau supuși. El îndura fluierăturile batjocoritoare la 
adresa grăsimii sale și, la un moment dat, Halil a obosit să le tot audă și a 
început să îi ţină partea. Așa că, într-un anumit fel, erau prieteni. 

Tarki veni lângă el Și respiră adânc, cu faţa lui rotundă îmbujorată de 
neliniște. 

— Ar trebui să ne întoarcem, murmură el, cu accentul lui specific. 

Halil se uită la el și clătină din cap. Povestea lui Tarki era similară cu a 
lui. Dar, dacă Halil mersese la o școală bună și trăise o viaţă cu un confort 
rezonabil, cu cărți și televiziune Și hrană suficientă pentru famila sa, Tarki 
venea dintr-o fermă de capre, în care apa curentă era un lux, iar cititul 
cărților ceva ce nu îi era la îndemână. Tarki îi spusese numele satului în 
care se născuse, dar acesta nu îi spunea nimic lui Halil. Vorbeau aceeași 
limbă, dar parcă erau din ţări complet diferite. 

Tot ce aveau în comun — Și acest lucru îl aveau toți în comun — era faptul 
că nu exista nimeni care să le simtă lipsa dincolo de gardul de sârmă 
ghimpată. Acest loc, acest „orfelinat”, cum îl numeau profesorii, însemna 
acasă pentru cei rămași fără adăpost din cauza războiului. 

Fiecare dintre băieţi reprezenta o variație pe aceeași temă; pierderea 
familiei în timpul conflictului. Fiecare dintre ei fusese lăsat singur din cauza 
bombelor și a armelor, de conflicte pe care nu le înțelegeau. 

— Să mergem! 

Halil se duse rapid către clădirea principală, în timp ce gardianul de pe 
acoperiș se adăpostea de vânt. Auzi zgomotul produs de un băț de chibrit Și 
simţi mirosul de tutun ieftin. Făcând un sprint, ajunse la peretele prăbușit, 


iar Tarki 1 se alătură. Halil îl împinse într-o gaură din zidul sfărâmicios, sub 
o perdea de bucăţi de beton prinse de armătura descoperită a grinzii. Intră 
după el și rămaseră nemișcaţi, ascultând. 

Bocancii gardianului răsunau deasupra capetelor lor, dar pașii lui nu erau 
grăbiţi. 

— Nu ne-a văzut, șopti Tarki, neîncrezător. 

— Ți-am spus eu, zise Halil cu un zâmbet arogant. Acum, încet Și în 
liniște, OK? 

— Ce căutăm? 

Tarki era nehotărât și Halil se uită urât la el. 

— Orice este de găsit, spuse el, uitându-se atent pe unde mergea prin 
cameră. 

Exceptând cazul în care erau însoţiţi de un profesor, băieților le era 
interzis accesul în blocul principal. Clădirea centrală era mai înaltă decât 
toate celelalte construcții din orfelinat, iar bărbații locuiau acolo. Halil 
bănuia că înăuntru se petreceau alte lucruri decât instruirea. 

Ceilalţi băieţi erau destul de mulțumiți cu acest lucru. Cei mai multi 
dintre ei păreau dispuși să accepte situația în care se aflau. Dacă respectau 
regulile și făceau ce li se spunea, profesorii se purtau corect cu ei. Halil se 
întreba dacă acest lucru se întâmpla pentru că băieţii făceau ce li se spunea 
sau profesorii chiar credeau cu adevărat că așa trebuie să se poarte. Dar își 
păstra întrebările doar pentru sine, evitând să le discute chiar și cu Tarki. 
Tatăl său îi spusese odată că omul cu adevărat deștept rămâne tăcut până la 
momentul cel mai important. 

Oamenii din acest loc își ziceau profesori, dar nu erau chiar profesori. 
Când îi auzea că foloseau acest titlu, devenea furios, în tăcere. Tatăl lui 
Halil fusese un profesor adevărat. Un om educat care mersese la o 
universitate mare din Anglia pe când avea doar câțiva ani mai mult decât 
avea fiul său acum, care știa multe lucruri despre orice Și făcea ca totul să 
pară fascinant. Tatăl lui Halil vorbea multe limbi, învăţate la școală. Fusese 
un om inteligent. 

Profesorii de aici erau vicleni, care nu însemna același lucru. Erau 
violenţi, erau duri și inflexibili. Halil era liniștit și nu făcea nimic care să 
atragă atenția. Nu excela, dar nici nu își neglija sarcinile. Doar urmărea. 

Cei doi tineri se mișcau cu grijă prin camerele laterale goale și pe 
holurile pe care zăceau scaune aruncate, pe lângă ziduri care fuseseră lovite 


cu barosul. 

Erau multe astfel de camere distruse la marginea campusului, iar Halil 
începea să creadă că fuseseră lăsate în acest fel în mod deliberat. Oamenii 
care se ocupau de orfelinat doreau să lase impresia de ruină și neglijență, 
făcând pe oricine să creadă că era un loc lipsit de interes. 

Voia să știe de ce era așa. Voia să știe și despre elicopterele care se 
auzeau peste dealuri, dar care nu se zăreau niciodată, sau cine se afla în 
jeepurile negre care veneau și plecau noaptea la fiecare câteva săptămâni. 
Și voia să știe ce s-a întâmplat cu tinerii care erau aici când a venit el, 
adolescenţi de vârste mai mari. Ei plecaseră din orfelinat și, când au făcut- 
o, a fost de parcă nici nu ar fi existat vreodată. Cei care au plecat nu s-au 
întors niciodată. 

Nu erau decât două feţe din afară pe care Halil le văzuse de mai multe 
ori. Era omul cu pielea închisă la culoare, cu privirea crudă, care 
supraveghea de la marginile campusului și cel mai înalt, care venea uneori 
să vorbească cu ei. Cel cu ochi cruzi era ca un vultur, mereu în căutarea 
slăbiciunilor. Halil a avut grijă să nu îi întâlnească niciodată privirea, de 
teamă că ar putea afla despre el ceva ce nu trebuia știut. 

Bărbatul înalt era diferit. Când a venit, a fost un eveniment. Profesorii îi 
arătau respect Și căutau să-i intre în grațiu. Nu purta niciun ecuson sau 
vreun însemn de grad, dar în mintea lui Halil și-l imagina ca fiind un 
general, conducătorul unei mari armate. Era frumos Și distant, ca un erou 
mitologic, iar când vorbea, cuvintele sale îi făceau pe toți să amuţească. 
Uneori, aducea filme pentru a fi vizionate de către tineri, cu multe incendii 
și acţiune. În filme era vorba de lupte și de inamici, de războaie care aveau 
loc în ţări care erau doar niște nume pe harta lui Halil. Odată, filmele au 
arătat locuri pe care el a crezut că le-a recunoscut din imaginile despre 
Anglia, pe care tatăl său le păstra în casa lor cea veche. 

Câteodată, câte unul dintre tineri slăbea ritmul și nu se mai pregăteau 
cum trebuia; schemele de formare și educaţie erau foarte stricte și 
inflexibile, iar cei care rămâneau în urmă erau izolați. Apoi venea 
momentul în care cei care nu reușeau să ţină pasul nu mai apăreau la cină 
într-o seară. Dacă cineva întreba, 1 se spunea că tinerii dispăruți au fost 
„trimişi înapoi”. 

Halil se întreba oare unde anume erau ei trimiși. 


Curiozitatea îl făcea să își dea jos masca nevăzută pe care o purta. Ceva 
se schimba în ritmul lecţiilor și în starea de spirit a orfelinatului Și Halil 
simţea acest lucru ca și cum ar fi auzit un ceas care ticăia. 

Și așa a ajuns să facă acest lucru. Halil l-a convins pe Tarki să vină cu el, 
să îndrăznească să intre în clădirile principale, doar pentru a afla răspunsul 
la întrebările chinuitoare care îl mistuiau. 

— Poate putem afla câte ceva... Vorbi fără să se gândească. Despre 
familiile noastre. 

— Părinții mei au murit, spuse Tarki imediat. Aceasta este casa mea 
acum. 

— Asta ne spun profesorii, a replicat el. Nu vrei să pleci de aici cândva? 

— O vom face, insistă Tarki. După ce vom fi învăţat destul. 

Îi zâmbi încurcat. 

— Am învăţat ce trebuia, aproape tot. Voi încheia în curând. 

Halil se plimba pe lângă un perete și trăgea de vopseaua care se 
desprindea. O fâșie i se prinse între degete. 

— Unde vom merge? Unde vor decide ei să ne trimită? 

— Presupun că da. Este chiar atât de rău? Profesorii... 

O undă bruscă de supărare îl străbătu pe Halil. 

— Nici măcar nu-ți pasă? întrebă el. Ei nu sunt profesori, ei sunt soldaţi! 
Profesorii nu au arme! 

Tarki privi neliniștit în jur. 

— Vorbești prea tare. Liniștește-te! 

— M-am săturat să tot fiu liniștit! Halil se răsti, cu o căldură care-l 
surprinse. Eu... 

Cuvintele lui mânioase 1 se opriră în gât în timp ce se auzea sunetul slab 
al discuţiei care se purta în apropiere și zgomot de bocanci care se apropiau 
pe podeaua de gresie. 

° 

Începuse să plouă când Marc a ajuns la Calais și a ocolit orașul port, 
continuându-și drumul pe la periferie în căutarea Junglei. Acesta era 
numele pe care localnicii îl dăduseră unei orășel plin de barăci făcute din 
deșeuri Și corturi vechi, creat de deplasarea lentă a emigranților ilegali, prin 
Europa, către granița franceză și Marea Britanie. Polițiștii Și vameșii 
trecuseră cu buldozerele peste Jungla inițială cu câţiva ani în urmă, dar 
emigranții continuaseră să vină Și au început să o reconstruiască în altă 


parte, în speranţa de a sta departe de controlul autorităţilor. Întrucât 
constituia un traseu clandestin activ de acces în Regatul Unit, s-a aflat în 
atenția constantă a serviciilor de securitate, însă ruta era gestionată de 
grupurile albaneze de crimă organizată Și acestea erau greu de penetrat. 
Contribuiau la această situație și conflictele de natură jurisdicţională între 
MI6 și DCRI, care împiedicau orice încercare de a stopa această rută pentru 
totdeauna. 

Fură o pereche de pantaloni de trening de pe o sârmă de rufe 
nesupravegheată, înainte ca ploaia să îi ude. A găsit apoi o stație de benzină 
cu un mic magazin deschis noaptea și a folosit acolo o parte din banii pe 
care i-a furat de la trăgătorul pe care îl ucisese pentru a cumpăra un sandviș 
fără gust, pregătit la cuptorul cu microunde, Și o ceașcă de cafea neagră 
bine prăjită. 

Carnea sandvișului era cenușie și ațoasă, dar era comestibilă. Găsi un 
colţ în magazin departe de camerele de supraveghere unde să o poată 
mânca. A mai dat câțiva euro pe un pachet de aparate de ras de unică 
folosinţă, o șapcă de baseball kaki pe care era brodat tricolorul Și un 
hanorac negru ieftin cu literele FRANCE cusute pe piept. 

Pentru o clipă, ridică privirea spre un telefon mobil ieftin cu cartelă 
preplătită, aflat într-un pachet pus pe tejghea și se gândi să-l cumpere; dar 
în ce scop? Chiar nu putea suna la recepţia de la Vauxhall Cross și să le 
ceară să trimită o mașină după el! 

Într-un fel, Marc încă funcţiona pe baza instinctului Și acesta i-a spus că 
încrederea lui era acum o marfă care nu trebuia vândută oricui. I se putea 
întâmpla orice și nu avea vreo idee cine îl urmărește. Mai devreme sau mai 
târziu, omul pe care îl omorâse nu va reuși să raporteze, iar oamenii care se 
află în spatele lui vor şti că ceva nu este în regulă. Șansa lui de a afla cine 
se face responsabil de moartea celor din echipa sa era pe cale de a fi 
pierdută, Și, dacă Marc avea de gând să încerce să găsească el însuși 
răspunsul, trebuia să o facă acum. 

A rupt pachetul de aparate de ras și a folosit lamele pentru a tăia literele 
de pe hanorac, aruncând peticele pentru a face obiectul respectiv mai greu 
de descris. Blugii și haina lui erau murdare și puţeau a ulei, fum Și praf de 
pușcă. Marc le aruncă într-un coș de gunoi, dar nu înainte de a tăia 
buzunarul interior gros, cu fermoar, al hainei pentru a-l folosi ca toc 
improvizat pentru pistolul SIG Sauer. 


Pe drumul de lângă Junglă se afla un grup de persoane, așezate pe jos la 
marginea ierbii, aproape de o mașină parcată. Tineri, în cea mai mare parte, 
unii dintre ei trăgând din țigări sau privind în întuneric. Marc a auzit 
cuvinte care păreau a fi în arabă sau poloneză. La fel ca un copil nou la 
școală, se apropie de grup și căută un loc pe margine, dându-și Șapca jos 
de pe cap Și încercând să nu atragă atenţia. 

Nu a durat decât câteva minute până când doi bărbați masivi, îmbrăcaţi 
cu haine de vreme rece, să iasă din mașină Și să se îndrepte cu pași mari 
spre ei. 

Înainte ca Marc să se poată ridica, cel mai mare dintre cei doi l-a apucat 
de gluga hanoracului Și l-a dezechilibrat. 

— Cine dracu” ești tu? întrebă celălalt bărbat, într-o franceză stricată, 
lătrată. Crezi că poți să vii aici ȘI să te strecori în rând, cretinule? 

Marc făcu pe băiatul ascultător. 

— Vreau să merg Și eu cu voi, a răspuns el. 

— Așa deci? De ce ar trebui să te iau și pe tine? 

Omul se uită la el. 

— Eşti vreun criminal? Vreun terorist? 

— Aproape! 

Marc zâmbi din vârful buzelor și ridică din umeri de parcă ar fi vrut să 
spună „fie ce-o fi!” 

— Pot plăti... 

— Chiar o să faci asta! mormăi cel care îl ţinea. Duse mâna la buzunarul 
hanoracului unde era ascunsă arma, dar Marc îl opri. 

— Nu-i am acolo. Aici! Își arătă șapca și primul om i-o smulse de pe 
cap. Un teanc de bancnote flutură din locul unde le ascunsese în căptușeală, 
iar bătăușul îi prinse cu o dexteritate surprinzătoare pentru un om de 
masivitatea sa. 

Pipăi banii. 

— Felicitări, prietene. 

Celălalt zâmbi, arătându-și cei câțiva dinți îngălbeniti. 

— Asta a fost amenda pentru că m-ai supărat. Acum, unde sunt banii 
pentru călătorie? 

Marc se aplecă în jos căutând în pantof ultimii euro pe care îi mai avea. 
Ținea cealaltă mână lângă buzunarul cu pistolul. În cazul în care banii pe 


care îi scotea nu erau suficienți, singura sa opţiune rămasă era de a-i 
ameninţa cu pistolul și asta nu s-ar termina bine. 

— Este mai bine acum, spuse bătăușul, apăsându-i Șapca de piept. 

— Bon Voyage. 

. 

Oamenii veneau spre ei, mergând pe coridor. Se auzea râsul lor grosolan 
și Halil îngheţă. Îl auzea pe unul dintre ei plângându-se de un joc prost și 
de un scor penibil... Discutau despre rezultatele unui meci de fotbal. 

Culoarea dispăru de pe faţa lui Tarki. Băiatul aruncă o privire nervoasă în 
direcția din care veniseră. 

— Trebuie să fugim! se răsti el. Nu vreau să mă bată! 

Halil își tinu respirația. Cei doi tineri nu puteau fi văzuţi. Dacă ar păstra 
tăcerea, dacă ar rămâne calmi, nu ar putea fi descoperiți. 

O privire către Tarki i-a spus lui Halil că celălalt adolescent nu mai era 
capabil să gândească rațional. A văzut atacul de panică îngrozitoare din 
ochii lui Tarki Și a ridicat o mână pentru a încerca să-l oprească, dar era 
prea târziu. Tarki o luă la fugă, alergând înapoi prin pereţii sparti către golul 
din beton. 

Răsunetul Și scârțâitul produse de mișcare semănau cu cel al declanșării 
unui comutator, iar conversaţia dintre cei doi bărbați de pe coridor se 
schimbă instantaneu. Intensitatea vocilor scăzu și acestea devenită mai 
serioase. Halil auzi pocnetul tocurilor de pistol deschise. 

Toate instinctele îi spuneau să fugă cu capul înainte după prietenul său și 
să se roage să scape înainte de a fi văzut. Profesorii îi băteau pe băieți cu 
bastoane când încălcau regulile, iar cu cât infracţiunea era mai mare, cu atât 
băţul era mai gros. 

Voia să fugă, dar oamenii se aflau la ușă. Încet, fără să facă zgomot, se 
lăsă în jos Și se ghemui în spatele unui dulap rupt, sprijinit de unul dintre 
pereţi. 

Ușa se deschise și în ea apăru capul cuiva. Acesta privi înăuntru, 
adulmecând aerul. Halil deveni brusc foarte conștient de mirosul propriei 
sale transpiraţii. Momentul se prelungea până când aproape că nu mai putea 
rezista Și Halil era sigur că omul se uita direct la el, străpungând 
întunericul. Dar ușa se închise Și ritmul conversaţiei anterioare reveni la cel 
dinainte. Portarul, au stabilit cei care vorbeau, era lipsit de valoare. Râdeau 
Și mergeau mai departe. 


Halil își dădu seama că își ţinuse respirația adânc în piept Și, cu un 
Șuierat, o dădu afară. Rămase acolo, în întuneric, pentru o vreme, așteptând 
ca oamenii să se întoarcă pentru a-i mărturisi că l-au văzut, că îl păcăliseră. 

Dar ei nu s-au mai întors, Și nici Tarki. Halil se ridică în picioare Și făcu 
câțiva pași pe podeaua care scârțâia. 

Fiecare pas pe care îl făcea îl îmboldea să mai facă alţii Și, în clipa aceea, 
pe buze îi miji un zâmbet. 

Aceasta era o mică victorie pentru el, iar teama de a fi prins o făcuse și 
mai dulce. Învăţa aici o nouă lecţie — că profesorii nu erau atotvăzători. 

O mândrie sfidătoare îi creștea în piept. De atâta vreme, profesorii îl 
făcuseră să se simtă inferior, ca Și cum viața lui era lăsată să meargă înainte 
doar cu îngăduinţa lor, dar acum era aici, încălcând regulile și făcând-o 
chiar sub nasul lor. 

Halil dori să aibă o amintire a acestui moment, un suvenir. Ceva care să 
le dovedească celorlalți băieți că a făcut acest lucru și că s-a întors 
nevătămat. 

Aruncă o privire în jur, căutând ceva cu care să se întoarcă la barăci ca un 
semn al aventurii pe care o avusese, dar nu găsi nimic, doar bucăţi de sticlă 
spartă Și resturi de lemn. Ridică una dintre bucăţile de sticlă și se gândi ce 
să facă cu ea. Apoi, fără a sta prea mult pe gânduri, se duse către pereţi ȘI o 
folosi pentru a desena linii pe vopseaua care se dezlipea. Jos, aproape de 
ușă, unde nu se putea vedea imediat, își scrise numele cu zgârieturi mici. 
Desenă un cerc în jurul lui, făcându-l teritoriul său, Și zâmbi. 

Undeva, în interiorul clădirii, se trânti o ușă. Înainte, acel sunet ar fi făcut 
ca inima lui să o ia la goană, l-ar fi împins să fugă la fel ca Tarki. Acum 
stătea Și asculta, entuziasmat de ce va urma. 

— M-am săturat să nu vorbesc, își repetă el. 

Halil se strecură pe ușă, lăsând-o deschisă. Coridorul slab luminat ducea 
mai departe, în direcţia din care veniseră cei doi bărbaţi. Se decise că voia 
să Ştie ce se afla de cealaltă parte a ușii din capătul îndepărtat. 

. 

Un camion care tracta o remorcă cu prelată duduia pe drum Și, la un 
moment dat, se opri brusc, Șuierând din frânele acționate pneumatic. Marc 
reacționă cu întârziere, în timp ce restul emigranților se ridicară și alergară 
în spatele vehiculului. Se așeză în urma grupului, privind cu atenție. 


Albanezii se duceau către cabină în timp ce șoferul cobora. Avea cam 
cincizeci de ani, mohorât și cu chelie, îmbrăcat într-o cămașă groasă de 
tăietor de lemne. Marc surprinse momentul în care cel care îi luase banii îi 
dădea șoferului un plic, iar acesta se duse la dispozitivele de blocare de pe 
partea laterală a remorcii și le deschise. Oblonul din PVC al remorcii 
alunecă pe Șină ca o perdea groasă, scoțând la iveală paleţii înfășurați în 
folie în care se aflau cutii de carton. Unii dintre oameni se urcaseră deja, 
mutând cutiile în lateral pentru a crea un spaţiu în care grupul urma să se 
ascundă. 

Marc aruncă o privire spre numele de pe partea laterală a remorci Și văzu 
logo-ul unei firme de transport din Yorkshire. ÎI auzi pe șofer cerând să se 
facă puţină lumină și accentul lui era cel din zona respectivă. Omul se uita 
la plicul pe care îl avea în mână. 1 

— E cam puţin! 

— Da, e mai puțin astăzi. Albanezul încuviinţă cu un dat din cap evaziv. 
Sunt o mulţime de flics” pe aici în seara asta. Poliţia. 

— Chiar așa? 

Celălalt dădu din cap grav. 

— Nu ai auzit ce se întâmplă pe drum? La Dunkerque? 

Şoferul clătină din cap. 

— Ascult Johnny Cash în această ţară, nu nenorocitul ăla de radio. 

— Aha! Așa deci. 

Mimă o explozie. Poliţia, ei văd atentatori nebuni peste tot. Asta este rău 
pentru afaceri. Oamenii nu vor să atragă atenția. 

— Mi s-a promis... 

— l-ai sau, dacă nu, lasă-ne. 

Toată căldura artificială dispăruse din tonul albanezului. 

Şoferul nu forţă nota. 

— În regulă atunci, răspunse el după un moment. 

Nişte mâini îi făceau semn lui Marc din golul dintre cutiile de carton Și 
se forță se ajungă acolo. Încărcătura dislocată era pusă la loc, bucată cu 
bucată Și îi înconjura ca un zid. 

Cineva sparse un baton chimic Și strălucirea de un verde straniu scăldă o 
mare de chipuri tăcute. Marc numără nouă persoane, pe lângă el. Privind în 
Jur, încerca să citească numele de pe cutii, pentru a afla ce fel de încărcătură 


transporta Şoferul. Zări un document de expediție; destinația era 
Manchester, via Dover și Calais. 

Marc se întoarse, evitând locul în care fusese lăsată o găleată de plastic 
pătată de urină Și îȘ1 găsi un colţ unde putea să stea liniștit Și să aștepte. 

Afară, ușa cabinei se trânti Și sunetele înăbușite ale melodiei „Z Walk the 
Line”? se auziră încet. Apoi motorul camionului tuși și mașina se puse în 
mișcare. Marc aruncă o privire la ceasul său Cabot și reţinu ora: Anglia se 
afla la câteva ore distanţă Și în curând va fi cu un pas mai aproape de 
salvare. 

Sau cam așa ceva, se gândi el sumbru. 

. 

Coridorul era luminat la fiecare câţiva metri de un bec aflat în interiorul 
unei cuști metalice. Ușile dădeau în alte încăperi, iar Halil își dădea seama 
că dincolo de ele se aflau oameni, după murmurul sporadic al unei voci 
îndepărtate sau zăngănitul unui pahar de ceai. 

Încrederea deplină pe care o resimţise după ce scăpase să fie depistat 
începea să se risipească Și încercă să o menţină, dar era ca o maree. Valul 
de îndrăzneală venise și îl cotropise, dar acum se trăgea înapoi și Halil nu 
putea face nimic pentru a-l opri. Voci întrebătoare din capul său — toate ca 
cea a lui Tarki, atunci când aceasta suna cel mai nazal Și mai smiorcăit — 
erodau în fiecare secundă din atitudinea lui sfidătoare. Simţea un tremurat 
în picioare, ca Și cum ar fi alergat prea repede. 

Trebuia să se întoarcă. O singură mișcare greșită, o greșeală făcută Și va 
fi prins. Halil nu auzise niciodată de vreun adolescent care să facă ceea ce 
făcea el acum — asta înseamnă că cei care îndrăzneau să vină aici erau 
„trimişi înapoi”? 

Auzi lemnul care se freca de podea într-o cameră din apropiere — cineva 
care mișcă un scaun — Și Halil aproape că strigă din cauza surprinderii. 
Lăsă capul în Jos Și se strecură prin spațiul dintre două uși în prima cameră 
la care ajunse. 

Era un spațiu mare, cu ferestre cu obloane, prin care se strecura lumina 
serii. Camera era dominată de o masă lungă și lată, din pin vechi, plină cu 
hârtii, cești Și dispozitive pe care Halil le putea identifica. La un capăt se 
afla un calculator portabil voluminos, scoțând ticăituri discrete. În apropiere 
era un telefon mobil, conectat prin fire la calculator. Mai multe cabluri 
duceau spre o tijă ciudată, din oţel lustruit, care stătea pe un trepied cu 


picioarele desfăcute, lângă una dintre ferestre. Tija se termina într-un bol 
din plasă metalică, care îl duse pe Halil cu gândul la o umbrelă răsturnată, 
sau la antenele de televiziune care răsăreau pe acoperișurile caselor în care 
locuise familia sa. 

Îl atinse și aproape că îl dobori o senzaţie bruscă de spaimă. Halil se 
depărtă de dispozitiv, aproape împiedicându-se de cablurile care ieșeau din 
el de-a lungul podelei. 

Ce făcea? Ce voia să demonstreze? Deodată Halil se simţi ridicol Și 
speriat. Era aproape un bărbat Și totuși era aici, jucându-se ca un copil mic 
care vrea să arate cât este el de curajos. Tarki avusese dreptate să plece și să 
îl lase singur. Poate chiar acum, ceilalți tineri îi povesteau vreunuia dintre 
profesori ce făceau ei doi. Poate că îl căutau chiar în acest moment. 

Obrajii 1 se înroșiseră de rușine. Halil trebuia să fie deștept, dar se 
comporta ca un idiot! Groaza creștea în el, consumându-i ultimele fărâme 
de curaj care îi mai rămăsese. Va fi prins, iar o bătaie va fi cel mai bun lucru 
la care se putea aștepta, ar fi ceea ce a căutat. 

Cum de a putut crede că va scăpa de asta? Halil vedea propriile sale 
acţiuni ca și cum se privea pe el însuși de la distanţă. Își scrisese numele 
pe perete! Câţi băieți se numeau Halil, acolo în orfelinat? 

Bravada sa idioată, nebunească va duce la distrugerea sa. 

Trebuia să iasă de aici. Trebuia să se întoarcă, să scrijelească peste 
cuvintele de pe perete, să plece și să spere, să spere din tot sufletul, că Tarki 
nu vorbise cu Adad sau cu vreunul dintre ceilalți tineri din dormitorul lor. 

Dar ușa de pe coridor se deschise și se închise. Au apărut câteva 
persoane. Halil se mișcă într-un cerc frenetic, căutând un loc în care să se 
ascundă. Masa era prea înaltă; sub ea ar fi fost văzut imediat. Ferestrele 
erau asigurate cu bare de fier. 

În colţul îndepărtat se afla o cameră laterală, cu o ușă stricată. Alergă 
spre ea. În interior, scaunele vechi stăteau puse unele peste altele, lângă 
covoare rupte făcute sul. Spațiul era mic și puțea a mucegai Și rahat de 
șoareci, dar măcar îi oferea puțină protecţie și Halil se ascunse în interior. 
Își ridică genunchii și se făcu mic, ferindu-se de fasciculul de lumină care 
se revărsa prin ușă. Simţea cum inima îi bate din ce în ce mai tare. 

În camera principală, ușile se deschiseră și primul care intră era omul cu 
ochii cruzi. Stomacul lui Halil se răsuci de frică, în timp ce omul se întoarse 
să se adreseze persoanei care intrase după el. 


Era omul înalt, războinicul, generalul. Sigur că el era. Acolo unde era 
unul, trebuia să fie și celălalt. Li s-a alăturat un profesor, continuând 
conversaţia pe care o purtaseră în cealaltă cameră. 

— Avem o recoltă bună, a spus profesorul. O să fu mulțumit, Khadir. 

Generalul îi aruncă profesorului o privire piezișă, ca Și cum era 
dezamăgit de prezumția celuilalt. 

— Vom vedea, spuse el. 

Războinicul avea un mormăit adânc în voce, care îl făcu pe Halil să se 
gândească la un leu. Faţa îi era aspră, cu o barbă neagră și un cap plin de 
păr, care făceau ca această impresie să fie și mai puternică. Se întoarse. 

— Jadeed. Totul este gata? 

Omul cu ochii cruzi se afla la calculator, iar tastele se zăreau sub vârful 
degetelor. 

— Aproape, observă el. 

Într-un fel, faptul că ştia numele celor doi bărbaţi îl speria pe Halil mai 
mult decât orice altceva. Își amintea poveștile pe care tatăl său i le spunea 
despre demonii Și djinnii din istoria-veche, despre modul în care cei care 
ştiau numele unei fiare aveau o putere teribilă să pătrundă în sufletul ei. 
Khadir părea important în timp ce traversa camera Și, pentru o scurtă clipă, 
Halil nu mai era sigur dacă omul era un înger cumplit sau un diavol în 
întrupare pământească. 

Profesorul se uită la ceas. 

— Asta trebuie făcută acum? întrebă el. 

Jadeed nu se uită la el și merse încruntat spre tija metalică. 

— Este important pentru misiunea noastră, întinse mâna Și reglă aparatul. 

— A atins asta vreunul dintre oamenii tăi? 

— Bineînţeles că nu, răspunse profesorul supărat. Ai fost foarte clar cu 
privire la... echipament. 

— Ocupă-te de el, comandă Khadir. Nu vreau ca Asociaţia să ne trateze 
de sus pentru că i-am lăsat să aștepte. 

Halil îl văzu pe Jadeed dând din cap aprobator. Acesta modifică ușor 
unghiul antenei Și se auzi un semnal de la calculatorul portabil. Un ghimpe 
de durere îl străbătu pe Halil până la glezne și deveni agitat. Începu să simtă 
crampe în picioare. 

Profesorul arătă către ușă. 

— Pot să aștept afară, dacă ai nevoie să fii singur? 


— Nu este nevoie, i-o reteză Jadeed. Așteptă acolo și nu vorbi. 

Luă telefonul și Halil auzi un Şir îndepărtat de piuituri. La rândul lui, 
Jadeed spuse mai multe numere, unul după altul. Un moment mai târziu, 
Halil își dădu seama că numerele erau în limba engleză. 

Khadir s-a așezat pe un scaun cu spatele la ascunzătoarea tânărului Și $1- 
a turnat un pahar de ceai dintr-o carafă de pe masă. Dădu din cap obosit 
către Jadeed Și își atinse lobul urechii. 

Celălalt lucră ceva la calculator Și dintr-odată o boxă de pe masă începu 
să tremure, trosnind de paraziți ca un radio prost reglat. 

— Legătura este criptată? întrebă o voce guturală, cu un puternic accent 
britanic. 

— Desigur, răspunse Khadir. 

Se uită la profesor, care îl privea la rândul lui fără nicio expresie, ușor 
neliniștit. 

— Cine este? Vocea nu îmi sună cunoscută. 

— Eu Sunt cel cu care vei vorbi de acum înainte. 

Halil închise ochii Și se concentră. Fără nicio problemă, generalul 
începuse să discute în limba engleză. Părea ciudat să-l audă, vocea acestuia 
pronunţând cuvintele cu aceeași rezonanţă, dar cu o cadență diferită de cea 
din limba nativă a lui Halil. 

Era dificil pentru el să o facă, dar băiatul asculta Și traducea cuvintele în 
mintea sa. Tatăl și mama lui îl învăţaseră limba britanicilor Și a 
americanilor încă de când era mic. Era o abilitate pe care o preţuia, dar pe 
care o păstra secretă. Cei din orfelinat nu aveau pentru vestici decât 
sentimente de antipatie și, dacă s-ar fi știut că poate vorbi ca ei, ar fi 
devenit un fel de paria. Concentrarea pe traducere îl ajuta să oprească 
tremuratul picioarelor. 

Era clar că profesorul nu înţelegea niciun cuvânt din ce se vorbea, dar 
Khadir Și Jadeed aveau un discurs fluent. 

— Să trecem la ce ne interesează, spuse străinul. Părea nervos Și laconic. 
Am văzut ce aţi făcut și totul este bine Și frumos. Dar am vrea să aveți un 
rol, cum să îl numesc eu — pro-activ. 

Halil nu văzu faţa lui Khadir, dar simți răceala din vocea lui. 

— Așa să fie? 

— Am fost adus de prietenii noștri comuni ca un... contractor. Deci, voi 
fi punctul tău de contact. Totul va trece pe la mine. Mă urmăriți? 


— Predecesorul tău... 

— El nu va mai fi implicat. Înţelegeţi cum stau lucrurile? 

Trecu un moment lung de tăcere înainte ca Khadir să răspundă. 

— Da, înțelegem. 

— Asta e bine. În ce fază ne aflăm cu lucrarea cea mare? 

Jadeed se mișcă în jurul mesei, iar Halil îi surprinse supărarea care îi 
mocnea în privire. 

— Recolta este aproape gata. Care este statutul livrării? 

Omul de la capătul celălalt mormăi amuzat. 

— Nu vă faceți griji. Veţi obține echipamentul atunci când veți avea 
nevoie de el. Vom avea grijă de asta. 

Khadir se aplecă. 

— Noi ne-am respectat partea noastră. Nu putem continua... 

— Puteţi continua, îl corectă vocea. Următorul contact va fi conform 
programării. Terminat. 

Pe linie se auzea doar zgomotul de fond. 

Jadeed își strânse pumnii. 

— Rahat arogant! 

Pronunţase cuvintele în engleză fără să își dea seama, cu un mârâit 
puternic. 

Înainte ca acesta să mai spună ceva, Khadir ridică un deget ca să-l 
liniȘtească. 

— Nevoile noastre ne fac să fim aliați, continuă el, schimbând discuţia. 
Dar numai pentru moment. 

El continuă să vorbească, dar Halil nu îl mai asculta. Arsura ușoară 
cauzată de durerea din picioare creștea în fiecare moment Și îl chinuia 
îngrozitor. Se simţea ca și cum ar fi îngenuncheat într-un cuptor, spațiul 
strâmt în care stătea așezat făcând ca gambele să îi zvâcnească din cauza 
efortului. Cu lacrimi în ochi, tânărul încercă să se ridice, încercând să își 
schimbe poziţia pentru a-și mai calma durerea, dar asta nu l-a ajutat cu 
nimic. Măcar de-ar pleca cei doi... 

Și apoi, fără să îşi dea seama, piciorul său drept se mișcă spasmodic Și se 
lovi de unul dintre scaune. Se auzi zgomotul de lemn frecat de podea, la fel 
de tare ca cel al unei împușcături. 

Ușa ruptă se deschise și Jadeed apăru brusc, umplând ușa. Chipul i se 
strâmbă de mânie. 


— Ce-i asta? 

Înainte ca Halil să poată ridica o mână pentru a se apăra, braţul lui Jadeed 
se îndreptă cu repeziciune către el și apucă un smoc din părul tânărului. ÎI 
ridică Și ieșiră amândoi din cameră. Halil se împletici din cauza amorțelii 
din picioare Și căzu pe podea în faţa lui Khadir. 

Bărbatul se uita la el și ochii i se îngustară. Profesorul aflat la ușă veni 
către ei scoțând un baston scurt de la centură, dar Khadir scutură din cap Și 
îl opri. 

Pentru o secundă, Halil a crezut că lovitura va fi amânată, dar apoi a 
simțit o nouă înţepătură de durere care îi străbătea corpul în momentul în 
care Jadeed i-a răsucit încheietura, mâinii Și l-a lovit peste faţă cu un șirag 
de mesbaha pe care îl avea prins în pumn. 

— Ce-i asta? 

Jadeed striga din nou, de data aceasta adresând întrebarea profesorului. 
Celălalt bărbat se retrăsese cu un pas, având pe față o expresie plină de 
îngrijorare Și supărare. 

Halil privi în sus și ochii negri ai lui Khadir se loviră de ai lui. Omul 
degaja un magnetism rece, care stârnea teamă și nu-și putea desprinde 
privirea. 

— Cum te cheamă, băiete? 

Nu putu să își rețină tremurul din voce. 

— Huh-Halil, reuși el să spună. Nu am fost... Nu am vrut să... 

Nu putea să formuleze o scuză, o nouă expresie dureroasă cutremurându-i 
faţa. 

Khadir dădu din cap către cealaltă cameră. 

— Ce făceai acolo? Voiai să furi? 

— Nu! insistă Halil. Mă ascundeam, domnule. 

— Te ascundeai, repetă Khadir. Și ascultai? 

— Comandante, îndrăzni profesorul, lasă-mă să mă ocup eu de șobolanul 
ăsta mic. Mă voi asigura că nu ne va mai sta altă dată în cale. 

Khadir îl ignoră. 

— Probabil că ești deștept. Deștept sau norocos. 

Se uită în sus la Jadeed, care stătea deasupra lui Halil cu pumnii strânși. 

Halil îl simţi pe omul cu ochi cruzi luptându-se cu puterea pe care o avea 
de a-i lua viața, trăgând de lesă ca un câine care mârâie. Se făcu mic pe 


podea, dorind ca aceasta să se deschidă și să îl înghită cu totul, 
blestemându-și propria idioţenie. 

Khadir se uită către profesor cu o privire ucigătoare. 

— Ca să ajungi în acest campus fără să fii prins de gardieni arată că ești 
un recrut bun, Halil. În mod clar, ai ceva abilităţi, chiar dacă îţi lipsește 
disciplina... 

— Ştii că nu ar fi trebuit să fii aici! strigă profesorul, arătând spre Halil 
cu bastonul. Ar trebui să fu bătut la sânge pentru asta, ca un exemplu pentru 
ceilalți! 

— Liniște, se răsti Jadeed. 

Celălalt se înroși la faţă, dar tăcu. 

— Voiam doar să mă uit, îngăimă Halil. Am vrut... să văd dacă am curaj. 

— Ce ai auzit? întrebă Khadir, aproape cu amabilitate. Spune-mi! 

— Nimic! insistă adolescentul. Doar persoane vorbind. Voci. 

Khadir dădu din cap absent. 

— Spune-mi ce ai auzit. 

Halil era aproape să răspundă la întrebare înainte de a-și da seama că 
Khadir i-a adresat-o în limba engleză. A trebuit să facă un efort fizic ca să 
nu răspundă, izbucni în lacrimi Și clătină din cap. 

— Eu... nu înţeleg. 

Lui Halil începu să îi fie groază. Khadir îl testa pentru a vedea dacă 
reușise să înţeleagă ceva din discuţia cu Englezul. 

Auzea șirul de mărgele de rugăciune din oţel lângă urechea lui în timp ce 
Jadeed le mișca una câte una, iar sunetul lor îl făcea să tresalte. 

Khadir își umplu paharul de ceai și se răsuci pe scaun, fără să se 
grăbească în vreun fel. Când începu să vorbească, era din nou în engleză, 
iar tonul era blând Și arăta dorinţa de a sta de vorbă. 

— Jadeed? Cât timp iau o înghițitură din acest ceai, îi rupi tu gâtul 
băiatului? 

Totul în Halil îi striga să evite să răspundă, să se ferească, să fugă departe 
de ucigașul care stătea în spatele lui, dar știa că cea mai mică reacție pe 
care o va avea, chiar și cea mai mică dovadă că înţelegea, va face să fie 
ucis. 

Khadir își duse paharul la buze și îl învârti pe sub nasul lui ca de vultur. 

— Nu ai vrut să auzi, nu-i așa? Știu asta. Admit asta și vreau să trecem 
mai departe. Nu va exista nicio pedeapsă. Se opri, savurând aroma ceaiului 


negru fierbinte. Nu mă mai minţi! 

Teama pe care o simţi Halil îi explodă în cap, strigându-i să recunoască, 
să-Ș1 ceară iertare Și să spere că Khadir se va îndura de el. Cu mare grijă, 
tânărul își controlă reacțiile feţei, păstrând o expresie transfigurată Și 
temătoare. 

— Nu înţeleg ce spuneţi, spuse el, rugându-se ca minciuna să fie 
îndeajuns de credibilă. 

Halil văzu o scurtă reacție de emoție pe faţa lui Khadir, dar dispăru atât 
de repede încât nu a putut să o descifreze. Era de supărare, de nemulțumire 
sau era vorba de altceva? 

— Foarte bine, spuse el, revenind la dialectul lor comun. Poți să pleci. 

Adolescentul se ridică în picioare tremurând Și clipind din ochi, aproape 
nevenindu-i să creadă că reușise să-l păcălească pe general. 

Khadir continuă, dând din cap către profesor. 

— Duceţi-l înapoi la baracă. Dar certaţi-l aspru mai întâi. 

Halil se întoarse Și își ridică braţele din nou, dar era prea târziu pentru a-l 
opri pe celălalt om să vină și să îl lovească de mai multe ori cu bastonul. 
Căzu înapoi pe podea, primind lovitură după lovitură în braţe, la coaste Și 
în cap. 

Pe măsură ce primea din ce în ce mai multe lovituri, începu să nu mai 
simtă durerea Și, la un moment dat, bătaia se termină. Halil tremura pe 
podea, incapabil să plângă. 

Îl auzi slab pe Jadeed punând o întrebare. 

— Avem o mulţime, comandante. De ce să-l ţinem pe ăsta? 

Vocea părea să vină de la mare distanţă. 

— Puii tineri trebuie instruiți, răspunse Khadir. Și este un afront pentru 
mine să văd că potențialul pe care îl avem nu este utilizat. 

Halil clipi Și, prin ceața pe care o avea în ochi, văzu deasupra lui chipul 
vulturesc al bărbatului înalt părând mai mare, în timp ce profesorul trase de 
el ca să îl ridice în picioare. 

— Aceasta este lecţia ta pentru astăzi, spuse Khadir tânărului. Învață 
bine. Fă ce ţi se spune, respectă regulile și în curând... foarte curând, vei 
avea ceva măreț de îndeplinit. 


Capitolul 6 


Donald Royce își băgă mâinile în apa înghețată din chiuvetă și se stropi 
pe faţă, lăsând răceala să-i lovească pielea. Clipi din ochi și alungă 
oboseala care îl ajunsese, uitându-se în sus pentru a-și vedea faţa în oglinda 
din baie. ÎI priveau niște ochi reci și imobili. Era important să își menţină 
calmul, să facă o impresie bună subalternilor săi. Situaţia ajunsese într-un 
punct critic Și orice greșeală ar putea face ca lucrurile să scape de sub 
control. 

Cineva bătu ușor în ușă. 

— Domnule? Am date noi. 

— Voi ieși într-o clipă. 

Royce se duse la umeraș, unde îl aștepta o cămașă proaspăt călcată 
Russell & Hodge. Se îmbrăcă, trase aer în piept Și se duse către birou. 

Talia Patel era acolo, cu tableta în mână, ca și cum ar fi fost lipită de ea. 
Royce nu își amintea să fi văzut-o vreodată fără ea. Era eficientă în acest 
mod Și acesta era motivul pentru care ajunsese analist principal; dar, era, de 
asemenea, atentă și nu punea prea multe întrebări. Îi plăcea acest lucru la 
ea. 

— Ai dormit? o întrebă. Ai avut timp pentru asta? 

— Am somn de pisică, i-a spus ea. Când crești într-o familie mare, înveți 
să dormi acolo unde poţi. 

— Învaţă-mă odată și pe mine, replică el. Îmi dau putere ceștile de cafea 
Și starea de neliniște. 

Royce respiră adânc. 

— Care mai este situaţia? 

Talia nu spuse nimic, iar acesta era un răspuns în sine, încerca să dea un 
răspuns satisfăcător. 

— Am făcut rotația la o altă echipă. Pe ceilalți i-am trimis acasă după ce 
au făcut predarea către noul schimb. 

— Vreau ca toți cei care au fost în Centrul Alb atunci când a avut loc 
evenimentul să fie verificați. Chestiunile standard, Ştii procedura! Oftă. 
Trebuie făcut minuțios. 

Ea îi dădu tableta. Royce îi aruncă o privire acră. 


— Asta s-a făcut deja, menționă Talia. 

Datele noi obţinute indicau o evoluţie neplăcută. O a doua echipă din 
cadrul biroului operațional din Paris fusese trimisă acolo, dar până să 
ajungă la Dunkerque, locul exploziei era deja închis. Potrivit TV5 și Sky 
News, autoritățile locale au anunţat că explozia de la Palomino a fost 
provocată de un incendiu produs la bordul navei din cauza combustibilului, 
ceea ce însemna că DCRI acționase deja ca adevărata cauză să nu fie 
cunoscută. 

— Echipa de la faţa locului a raportat că au fost recuperate niște corpuri, 
care au fost transportate la morga unei baze militare din apropiere. 

Talia se încruntă ușor. 

— Serviciile de informaţii franceze au trimis câteva mesaje către 
parteneri pentru a primi sprijin, iar analiști de-ai lor se află acum acolo, dar 
până în prezent nu vor să vorbească cu nimeni. 

— Ce mizerie nenorocită, spuse Royce cu tristeţe. 

Lăsă tableta și se duse la fereastră. 

Explozia de la docuri aprinsese toate monitoarele din Centrul Alb și, o 
secundă mai târziu, liniile de comunicație din zonă se opriseră. Royce și 
Patel și restul echipei din centrul de comandă nu au mai avut nicio 
conexiune în funcțiune, doar legătura prin satelit fiind încă deschisă pentru 
ca să vadă ce se întâmplă. Neputincioși Și incapabili să intervină, puteau 
doar să întrezărească frânturi de evenimente prin valul de foc care se ridica 
din nava aflată în flăcări. 

Au fost puse în aplicare protocoalele pentru situații de urgenţă privind 
operațiunea Palomino Și unitatea Nomad. Rapoartele elaborate de Talia nu 
făceau decât să evidenţieze ceea ce Royce știa deja; fiecare membru din 
Grupul Operaţional 7 era dat dispărut Și presupus mort, accentul fiind pus 
acum pe reducerea daunelor și pe dezinformare. Împreună cu echipa de la 
faţa locului, la MI6 fuseseră desemnați specialiști care lucrau pentru a se 
elimina orice posibile conexiuni între incident Și serviciile de securitate 
britanice. O eroare, o legătură ratată, ar putea aduce DCRI la intrarea de la 
Vauxhall Cross, și asta era ceva ce Donald Royce nu putea lăsa să se 
întâmple. 

— Este foarte trist că prima noastră acțiune a trebuit să fie aceasta, a spus 
Talia, gândind Și ea la fel. Să ajungem să creăm bariere pentru aliaţii noștri, 
în loc să ne concentrăm atenţia asupra oamenilor noștri. 


— Fiecare lucru la timpul lui. Deocamdată trebuie să fim în măsură să 
negăm totul, spuse el, gândind cu voce tare. Iar, la acest capitol, avem multe 
de făcut dacă va fi nevoie. 

Talia încuviinţă din cap. 

— Farrier are capacitatea de a face acest lucru. 

— John Farrier? 

Ea încuviunţă din nou. 

— Am crezut că este deja în străinătate. 

— L-am oprit. 

— Bine ai făcut. Este o alegere înțeleaptă. Are experienţă cu acest gen de 
lucruri. 

Royce îşi luă haina Și se ridică. Dintr-odată energia părea că îi revine. Se 
aplecă și se așeză la birou. 

— Domnule? întrebă Talia, cu o îngrijorare sinceră. 

Îi făcu semn să plece ȘI se ridică în picioare. 

— În unele zile urăsc acest job blestemat. 

Royce își îndreptă cravata. 

— În regulă. Atunci hai să mergem acolo. 

— Mai e ceva, îi spuse ea, încruntându-se. Avem un vizitator de la etajul 
nouă. 

e 

Stătea în afara centrului de operațiuni. Cu părul blond ca nisipul, frumos 
Și gata de acțiune, omul părea ca $i cum tocmai ar fi ieșit de pe coperta 
revistei GQ? — dar avea un zâmbet neplăcut, care făcea ca expresia feței să 
fie puţin crudă. Directorul misiunii îl salută din cap energic. 

— Salut, Welles. 

— Royce, veni răspunsul. 

Omul mergea lângă el. 

— Se pare că aţi... 

Royce se opri brusc pe coridor Și se întoarse pe călcâie pentru a-l privi pe 
celălalt în ochi. 

— Victor, începu el, cu o voce joasă Și egală, dacă ai intenţia să îmi spui 
ceva stupid despre ce am pățit, te avertizez că voi smulge acea atitudine 
arogantă de tip Oxbridge!’ de pe faţa ta nenorocită. Nu e momentul acum. 
Ne-am înţeles? 

Welles făcu ochii mici. 


— Când ai dormit ultima oară, Donald? Ar trebui să te odihnești. Te face 
să îţi pierzi cumpătul. Își strânse braţele la piept. 

— Indiferent de neînțelegerile personale pe care le-am avut noi doi, nu aș 
vorbi niciodată de rău despre pierderea unor ofițeri doar ca să marchez 
niște puncte într-un mod așa de grosolan. Nu mă crede capabil de așa ceva! 

Royce se întoarse spre el. 

— Atunci de ce ești acum aici? Nu este de-ajuns pentru tine să apari la 
ora nouă, adulmecând bețivii Și trăgând oamenii de limbă? 

Directorul misiunii Știa însă exact de ce era acolo Victor Welles. 

La etajul al nouălea al clădirii se aflau birourile departamentului de 
investigaţii interne al MI6. Spionii care urmăreau spionii. 

— O misiune aflată sub conducerea ta s-a soldat cu un eșec catastrofal, 
răspunse Welles, fără să arate vreo emoție. Opt ofiţeri au murit, Royce. 

— Nu s-a confirmat încă... spuse el, făcând o grimasă. 

— Este cu atât mai necesar să o facem. Departamentul de control Și 
Comitetul Mixt de Informații au fost de acord. Secretarul de stat pentru 
afaceri externe a dispus inițierea imediată a unei investigaţii. 

— Încă adunăm datele! izbucni furios Royce. 

— Nu te voi obstrucţiona în niciun fel, îi spuse Welles. Tu îţi faci treaba 
ta, iar eu pe a mea. 

— i ce înseamnă exact asta? 

Celălalt trecu pe lângă el, îndreptându-se spre centrul de comanda. 

— Mă aflu aici pentru a stabili dacă Nomad a eșuat din cauza unei 
acţiuni ostile... sau din alte cauze. 

° 

Camionul se opri brusc și Marc clipi din ochi, trezindu-se din somn. 
Pentru o clipă păru dezorientat, însă apoi își aminti unde se află. 

Lumina chimică era aproape moartă, cu un jar verde slab care mai ardea 
în mijlocul ascunzătorii. Cercetă feţele emigranților îngrămădiți în jurul 
său. Cei mai mulți dintre ei încă mai moţăiau. Aerul stătut era mohorât Și 
plin de mirosuri umane, suficient pentru a face pe cineva să vrea să mai 
doarmă. Marc se trezi Și își puse mâinile peste buzunare. Pistolul SIG 
Sauer era încă acolo. 

Își frecă ochii. Nu își mai amintea nimic despre plecare, nici despre 
îmbarcarea camionului pe feribot Și nici despre trecerea peste canal. Era ca 


Și cum o parte din corpul său ar fi profitat de ocazie și l-ar fi închis acolo în 
tot acest timp, făcându-l să doarmă. 

Camionul se mișca Și, după sunetul roților pe asfalt, își putea da seama 
că nu mai erau pe feribotul care traversase canalul. Au fost o mulţime de 
opriri Și Marc tot auzea huruitul de motoare de la alte vehicule. A 
îndepărtat una dintre cutii Și a încercat să audă sunetele de afară. Vocile 
ajungeau la el Și, deși el nu putea distinge cuvintele, ritmul lor era specific 
englezei, nu francezei. Erau în Dover, cel mai probabil undeva în interiorul 
portului. 

Vehiculul ieșise din coadă și mergea încet, zgomotul ambiental scăzând 
în intensitate. Ceva 1 se părea în neregulă lui Marc. Dacă ar fi trecut prin 
vamă, ar fi trebuit să fie pe drumul de ieșire, să prindă viteză Și să se 
îndrepte spre autostradă. 

Camionul se opri. Se încordă din nou pentru a asculta Și auzi o voce 
înfundată, neclară. Era șoferul. Lui Marc i-a trebuit un moment ca să își 
dea seama că vorbea la telefon. Apoi ușa de la cabină s-a deschis și s-a 
închis la loc și nu s-a mai auzit nimic. 

Se uită înapoi în ascunzătoare. Ceilalţi pasageri îl urmăreau acum, alertaţi 
de agitația pe care o arăta. Ştiau că ceva nu e în regulă. 

Marc dădu la o parte mai multe cutii Și își croi drum către partea laterală 
a remorcii. Găsi o parte a prelatei puţin desfăcută Și trase de ea. 

Privi în exterior și văzu rânduri de alte camioane. Şoferul își lăsase 
camionul pe o platformă de parcare, la mică distanţă de terminalul principal 
de marfă. 

Marc se trase afară, pe acoperișul remorcii. Se așeză pe burtă și alunecă 
în spatele camionului, în direcția în care se auzeau pașii șoferului. 

Bărbatul în cămașă de tăietor de lemne se apropia de un grup de oameni 
care veneau din partea opusă, bărbați și femei cu torţe, cu geci albastre. 
Şoferul le făcu un semn și Marc înţelese. Omul juca la două capete cu cei 
care voiau să treacă ilegal graniţa. Își primise banii, dar acum îi chema pe 
ofițerii vamali să îi aresteze pe emigranții pe care îi adusese de la Calais, 
făcând pe cetăţeanul de bună-credinţă. 

Marc trase o înjurătură. Dacă ar fi prins Și arestat având o armă asupra 
lui... Faţa lui va apărea peste tot în bazele de date în cel mult o oră. 

Trebuia să plece, acum. Şi pentru a face asta, avea nevoie să distragă 
atenția celorlalti. 


Marc se trase de-a lungul părții superioare a remorcii, fără să fie văzut. 
Cabina era închisă, dar avea o trapă de aerisire deasupra scaunului 
șoferului, care s-a deschis ușor când a apăsat cu piciorul în ea. În interiorul 
cabinei era o mizerie de nedescris din cauza scrumierelor pline până la 
refuz Și a unor ambalaje de mâncare. Scormoni prin torpedo Și prin spațiile 
de depozitare, sperând să găsească plicul cu bani pe care șoferul îl luase 
pentru ce urma să facă, dar acesta nu se afla acolo. 

— Înseamnă că nu este chiar atât de prost, murmură Marc. 

Avea nevoie de un plan Și o idee începu să îi încolţească în cap când zări 
o vestă reflectorizantă mototolită, zăcând pe podeaua mașinii. 

. 

Marc ieși din cabină și aruncă o privire înapoi. Şoferul se întorcea cu 
vameșii, aflaţi în urma lui. Într-un minut urmau să ajungă acolo. 

Dispozitivele de blocare care fixau prelata de-a lungul părții laterale a 
remorcii se deschiseră una după alta. Marc prinse de o parte a prelatei și 
trase cu toate puterea de ea, deschizând-o pentru a dezvălui feţele nervoase 
ale oamenilor aflați înăuntru. 

— Afară! se răsti el. Fugiţi! 

Repetă aceste cuvinte în franceză. Oamenii se împrăștiară. 

Raze luminoase de lanternă începură să măture pe sub punţile camionului 
Și Marc auzi zgomot de bocanci Și strigăte stridente de a se opri adresate 
fugarilor. 

Emigranţi nu aveau nevoie de altă încurajare Și se îndepărtară în direcții 
diferite de lângă vehiculul parcat, dispărând din faţa vameșilor. Marc 
începu să alerge cu toată viteza în urma unui tânăr somalez, ocolind un 
container înalt aflat pe o platformă. În clipa în care nu mai putea fi văzut de 
grupul de vameși, își aruncă Șapca de baseball și îmbrăcă calm vesta 
galbenă reflectorizantă pe care o ascunsese sub hanorac, schimbându-și 
imediat aspectul. 

Marc trase aer în piept pentru ca respiraţia să-i revină la normal Și se 
întoarse din drum, simulând surprinderea. 

Aproape că se ciocni de doi vameși care veneau din sensul opus. Marc 
arătă cu degetul. 

— Acolo, prieteni! Sunt doi, fug ca dracu”! 

Dacă s-ar fi gândit înainte, Și-ar fi dat seama că trucul folosit era 
prostesc, dar a funcționat. Vameșii erau concentrați pe urmărirea fugarilor, 


reacționând înainte de a gândi. Erau obișnuiți să vadă bărbaţi cu părul 
negru Și cu pielea închisă la culoare încercând să sară garduri, nu indivizi 
murdari blonzi, cu accent londonez. Dar vesta reflectorizantă era cea care 
făcuse toți banu, uniforma standard pentru oricine care face o muncă grea, 
culorile care spuneau subconștient că tipul care o purta trebuia să fie acolo 
pentru a da o mână de ajutor. Vameșii fugiră Și îl lăsară în urmă, dispărând 
printre camioanele parcate ceva mai departe. 

Următoarea parte a fost cea mai grea. Încetinindu-și pașii pentru a avea 
un ritm obișnuit, fără grabă, Marc trecu chiar pe lângă Şoferul care arăta 
foarte surprins Și fără reacție, iar ofiţerul se uită îndelung la el. Cheia 
reușitei era să mergi, nu să alergi. 

El merse până la poarta principală, iar acolo vesta și-a făcut din nou 
datoria. 

Zece minute mai târziu se afla pe drumul principal care ducea în Dover. 
După ce aruncă vesta reflectorizantă într-un coș de gunoi, Marc își puse 
gluga pe cap, pentru a rezista brizei de dimineaţă pătrunzătoare care venea 
dinspre Canalul Mânecii. 

e 

La staţia Dover Priory, primul tren de dimineaţă se pregătea să plece, iar 
o mică, dar tenace mulțime de navetiști cu destinația Londra se afla acolo 
cu mult înainte de începutul orei de vârf. Stăteau răsfirați în faţa tabelei de 
plecări, uitându-se la ziare împăturite sau sorbind din cafelele foarte tari, 
aburinde. Aveau tăcerea morocănoasă a celor care nu s-au trezit încă, iar 
Marc îi înţelegea foarte bine. 

Ferindu-se de camerele de securitate din holul principal al staţiei, Marc 
se deplasă cu atenţie către marginea acesteia, acolo unde se afla un șir de 
aparate care ofereau gustări Și doze de sifon. 

Mai avea câteva monede de euro, dar nu suficient pentru a plăti biletul de 
tren. Afară, în parcare, se aflau câteva zeci de mașini ale căror motoare le 
putea porni după un anumit timp, ca să fugă cu ele. Dar își dădea seama că 
acum nu mai avea prea multă energie pentru a face asta. Toată oboseala, tot 
efortul ultimelor zile l-au adus într-o stare foarte proastă. Nu avea putere să 
conducă, iar gândirea îi devenise înceată. Fără odihnă, Marc ar începe să 
facă greșeli Și asta ar face să fie prins. 

Se încruntă. Oare de când am început să gândesc ca un fugar? 


Se duse către șirul de dozatoare care ofereau băuturi, până când găsi 
modelul mai vechi pe care îl căuta. Având grijă să se așeze cu spatele 
pentru a bloca unghiul de vedere al celei mai apropiate camere, Marc inu în 
jos comutatorul de returnare a monedei și apăsă cele șase butoane de 
distribuire într-o ordine numerică pe care o învățase când lucra în marină, în 
nopțile de libertate din Plymouth. A greșit de două ori, calculând greșit și 
transpirând abundent, dar, la a treia încercare, codul de funcționare a 
automatului se debloca și aparatul scuipă toate monedele care erau 
înăuntru, până când buzunarul lui Marc începu să răsune de mărunțiș. 

Intră într-una dintre cabinele de la toaletă pentru bărbaţi pentru a număra 
suficiente monede cât să îi ajungă să cumpere un bilet dus până la stația 
Charing Cross Și ceva în plus pentru o ceașcă de ceai Și un sandviș. Restul 
l-a aruncat în pălăria unui om fără adăpost, care vindea ziarul Big Issues”. 

Luă primul tren. Ceaiul a rămas neatins, somnul punând stăpânire pe el și 
doborându-l imediat. 

. 

Marc a visat-o pe Samantha Green. 

— Camden Market, spunea ea. Mi-a plăcut în Camden. 

Poate că Și lui îi plăcuse, cel puţin pentru un timp. Era vară atunci. 

Casa conspirativă era o clădire cu trei etaje printre altele identice, aflată 
la câteva străzi de Chalk Farm Road, și avea acel gen de scări interioare Și 
porticuri de piatră pe care agenţii imobiliari la modă le lăudau întotdeauna, 
precum Și un parter cu multe ferestre, în spatele unor grilaje de fier negru. 

Sam îi aruncă o privire ironică peste umăr în timp ce deschidea ușa, 
punând o mână ca să îl ţină pe verandă, în timp ce tasta cu îndemânare un 
cod de deblocare pe panoul electronic al alarmei aflat lângă ușă. 

— Dă-mi o secundă, spuse ea. Într-o clipă totul era gata și îl trase 
înăuntru, uitându-se încă o dată pe stradă înainte de a se închide ușa. 

Marc remarcă învelișul de metal montat pe spatele ușii, suficient de gros 
pentru a stopa gloanţele trase cu arme de foc mai mici. Casa conspirativă 
era una dintre zecile de acest fel, situate peste tot în oraș, case obișnuite, 
alese în mod deliberat dintre cele care să nu atragă atenția, funcționând ca 
ascunzători pentru ofiţerii MI6 sau ca adrese de acoperire care să sprijine 
activităţile secrete desfășurate. Multe dintre ele erau nefolosite luni întregi, 
Serviciul plătind doar facturile. 


Sam cunoștea locurile unde se aflau multe dintre locuinţe și știa când nu 
puteau fi folosite sau când erau neocupate. Marc a presupus că exista cineva 
în departamentul de logistică care îi datora o favoare, dar nu a vrut să 
forţeze lucrurile pentru a afla, iar Sam i-a precizat că așa vrea ea să stea 
lucrurile. 

Nu forta lucrurile. Aceste cuvinte nu fuseseră spuse niciodată, dar, într- 
un fel nerostit, ajunseseră la o înţelegere asupra acestui lucru pe care îl 
făceau. Sau, cel puţin, Sam ajunsese. Ori de câte ori Marc încerca să arunce 
o rază de lumină asupra locului său în dinamica acestei relații, nu ajungea 
să își dea seama care era acesta. Pentru moment, era o situaţie de genul 
dacă nu s-a stricat nimic, nu ai ce să repari”. 

O urmă prin holul îngust Și într-o bucătărie micuță. 

— Îmi place acest loc, i-a spus ea, găsind în mod miraculos o sticlă de 
vin în frigiderul care zumzăia. 

Marc a spălat paharele în chiuveta cam soioasă Și privi în Jur. 

— Cât de des vii aici? 

— Destul de des, a recunoscut ea. Este un loc bun când te-ai îndrăgostit 
de cineva. The Stables este foarte aproape. 

Sam arătă către sticla de vin. 

— Se mănâncă bine acolo. Viaţă de noapte. Zâmbi. Voi veni să stau aici 
când voi ieși la pensie. 

— Nu vei ieşi la pensie, spuse Marc fără să se gândească, cu mai multă 
energie decât se aștepta. 

— Nu fi atât de sigur, îl contrazise ea, trăgând dopul sticlei. Dacă Royce 
află că am folosit aceste locuri în interes propriu, mă va da pe ușă afară 
imediat. 

Turnă o cantitate generoasă de vin în fiecare pahar, apoi bău jumătate din 
al ei. 

— Oricum, voi avea grijă să le pară rău, atunci când va veni această 
vreme. 

Fără voia lui, Marc zâmbi. Ea spusese asta pentru el, zâmbetul ei 
obraznic cerându-i să lase seriozitatea la o parte, provocându-l cu fiecare 
privire. Era greu să-i reziste. 

— Ce facem aici? o întrebă el. 

Se apropie de el, prinzându-i spatele cu braţul. 

— Eu Știu ce fac! 


— Nu asta am vrut să spun — începu el, dar Sam clătină din cap. 

— Taci, îi spuse ea. Sunt unele lucruri la care nu trebuie să te gândești 
prea mult. 

Simti aroma bogată, de caramel ars când se sărutară, iar vârful limbii ei îi 
împinse buzele. Marc trase către el corpul ei unduit Și îl strânse înainte de a 
se apleca spre ea. 

La etaj se afla un dormitor, însă părea al naibii de mult până acolo, așa că 
se strecurară în living, acolo unde scânteierile soarelui la apus aruncau o 
lumină de un auriu ca mierea peste pereţi și mobilierul uzat. Sam îl 
împingea cu o presiune constantă Și fermă, cu încheietura mâinii pe pieptul 
său Și căzură pe canapea cu o bufnitură. Au mai băut câteva pahare de vin 
până când Marc și-a smuls haina și cămașa de pe el și Sam Și-a aruncat 
bluza. În ochii ei era o anumită sfioșenie când și-a scos sutienul și l-a 
aruncat. 

Marc trase o linie de la talie, pe la marginea coastelor, ajungând sub sânii 
mici Și oprindu-se la curba unde aceștia se întâlneau cu abdomenul ei 
puternic Și plat. Sam avea o constituție parțial de atletă, parțial de 
dansatoare și o piele netedă pentru care majoritatea femeilor de vârsta ei ar 
fi dat mult să o aibă. În lumina apusului de soare, ochii îi străluceau și ea 
râse încet când Marc începu să îi mângâie ușor sfârcul cu degetul mare. 

— Am o idee, i-a spus ea. Lasă-mă să te conduc eu. 

Cu dexteritate, îȘi folosi o mână pentru a-și descheia blugii Și cealaltă 
pentru a desface catarama Și fermoarul pantalonilor în stil militar ai lui 
Marc. A fost nevoie de ceva efort, dar în curând amândoi erau goi. Sam i-a 
prins corpul între picioarele sale, stimulându-i erecţia și se lipi de el cu 
corpul ei relaxat Și cald. 

O prinse pe Sam de spate, o făcu să gâfâie și să chicotească moale, în 
timp ce degetele lui lungi îi mângâiau carnea între picioare. Ea se aplecă 
înainte, împingându-Șși sânii spre gura lui și balansându-și încet șoldurile 
înainte Și înapoi, Și iar înainte ȘI înapoi. 

Amândoi respirau greu când ea îl lăsă să o pătrundă, iar ritmul mișcărilor 
se schimbă, accelerându-se. Marc simţea broboane de transpiratie pe spate 
Și pe braţe în timp ce Sam își apăsă pelvisul în al lui. Se lăsă să cadă în el. 

Ea se ridică Și spatele i se arcui, sprijinit de linia picioarelor lui, cu 
genunchii lui în spatele umerilor ei. Îi ţinea șoldurile, în timp ce el își 
trecea mâinile peste stomac Și sâni Și în jurul gâtului ei. Flash-uri de lumină 


clipeau Și traversau pereții cu dungi de culoare albastru rece, în timp ce o 
ambulanţă trecea pe stradă. Lumina a cuprins-o pe Sam pentru o fracțiune 
de secundă, dezvăluindu-i ochii negri care îi străluceau. Apăru în lumină ca 
o siluetă de culoare glacială, iar un scâncet îi scăpă de pe buze când ajunse 
aproape de orgasm. 

Marc se încordă, cu dinţii strânși, nedorind să termine înainte ca ea să o 
facă. Își strecură degetele între coapsele ei și o mângâie acolo, calmând 
tempoul. Sam se încordă și ea Și îl împinse înapoi Și, în cele din urmă, a 
fost suficient pentru amândoi. Scoase un sunet ascuţit, ca un strigăt de 
vulpe, suspinând îndelung. La rândul său, capul lui se plecă înainte în timp 
ce un fior trecu prin el Și scoase un Șuier printre dinţi. 

Toată puterea din braţele și din mușchii lui Marc dispăruse și el se așeză 
pe spate, cu o senzaţie de mâncărime produsă de contactul dintre pielea 
alunecoasă din cauza transpirației Și așternutul de bumbac de pe canapea. 

— Oh. Fuck! reuși el să spună. 

Vocea îi era uscată Și răgușită. 

— Da, chiar ăsta este cuvântul, șopti Sam aplecându-se pentru a-l săruta 
pe piept. Se lăsă pe el cu toată greutatea Și se cuibări acolo, în timp ce 
camera se întunecă, iar umbrele se alungiră. 

Părea că trecuseră ore întregi înainte ca vreunul dintre ei să vorbească din 
nou. 

— Este ceea ce se numește o întâlnire romantică în secret? 

Marc dăduse glas gândurilor care îi treceau prin cap. 

— Tu ştii dacă este așa, răspunse Sam leneș. Tu ești cel care are în mână 
toate cărțile. 

El zâmbi din nou. 

— Îmi place mult de tine. Chiar credea asta. 

— Mai știi multe astfel de vorbe minunate? 

Se întoarse, uitându-se în tavan, iar Marc simţi că între ei a căzut o 
barieră. Era chiar acolo, în braţele lui, dar apăruse dintr-odată, nu se știe 
cum, senzația că, de fapt, erau departe unul de altul. 

Se încruntă. Chiar și atunci când erau aici, ea nu era niciodată cu 
adevărat aici... Era mult prea nepăsătoare, prea dezrădăcinată ca să se 
liniștească, chiar și pentru un timp scurt. Părea că este atrasă doar de 
misiuni, în care se implica total și asupra cărora își concentra toate 
energiile. 


Marc știa asta. Chiar o Știa. Așa era construită Samantha Green Și ea nu 
se ascunsese niciodată de el. Mai mult de atât, de fiecare dată când își 
dădea seama de asta, părea că într-un fel o trăda. 

Sam se ridică Și se duse la baia de la parter, făcând repede un duș, așa 
cum obișnuia în armată. Când se întoarse, își mai puse vin ȘI îi aruncă o 
privire atentă Și cercetătoare. 

— Nu ai mai întâlnit niciodată o fată ca mine, nu-i așa? 

El dădu din cap. 

— Chiar destul de multe. 

— Asta e un lucru bun. Vocea ei deveni distantă. Viaţa pe care o duc... 
Jobul. Astea nu ajută la păstrarea relaţiilor. 

E greu așa. 

Sam se uită la el cu o privire întrebătoare în ochi. 

— Începem treaba. Terminăm treaba. 

Învârti vinul în pahar. 

— Ai înţeles, nu-i așa? 

— Am înţeles, a minţit el. 

° 

Au făcut din nou dragoste în noaptea aceea Și apoi Marc a căzut într-un 
somn superficial. Își amintea că s-a trezit în jur de două dimineaţa, singur 
în casa tăcută, în căldura zilei rămasă în camerele goale. 

Încă o mai visa atunci când trenul se rostogolea peste Tamisa Și ajungea 
la destinație. 

. 

Telefonul sună Și zgomotul strident îl trezi pe Royce dintr-un somn ușor. 
Tresări, aproape vărsă o ceașcă de cafea de pe birou și înjură. Directorul 
misiunii respiră adânc Și apoi smulse receptorul din furcă. 

— Ce este? întrebă el, cu o voce fără expresie. 

Orele petrecute în Centrul Alb, analizând continuu filmul acţiunii, îi 
tociseră de tot nervii zdruncinați. Royce se uită cu ochii semi-închiși la 
lumina cenușie a dimineții care se ivea prin ferestre, așteptând răspunsul. 

— Bună dimineaţa și ție. Vocea iritantă a lui Victor Welles suna de parcă 
acesta se odihnise și era pe deplin concentrat la ce avea de făcut. 

— Mă bucur că ești aici. Nu mi-ar fi plăcut deloc să te aduc înapoi din 
Sussex. 


Royce se uită acuzator la ceasul de pe birou. Își aducea aminte vag de 
cineva — Talia, cel mai probabil — sugerând ca unul dintre șoferii aflați în 
tură să îl ducă acasă, să îl scoată afară din clădire pentru un pic de odihnă. 
Asta nu se întâmplase. Acest lucru nu se putea întâmpla. Situaţia avea prea 
multe variabile. Trebuia să fie aproape, să fie atent la tot până când se 
apropiau de ceva care semăna cu o relativă stabilitate. 

— Te întreb din nou, spuse el, pescuind dintr-un sertar un tub de tablete 
cu cofeină, ce vrei? Înghiţi câteva pastile roșii cu o înghiţitură din cafeaua 
stătută Şi se strâmbă din cauza gustului neplăcut. 

— Au apărut unele aspecte noi legate de incidentul cu Nomad. 

Expresia lui Royce se întunecă. Welles a folosit deja acest termen pentru 
evenimentele din Dunkerque, „incidentul cu Nomad”, ca Și cum ar fi fost 
un titlu deștept luat dintr-un tabloid. 

— Sunt în holul principal. Trebuie să vii aici, acum. Și adu-o și pe Patel 
cu tine. 

— În pofida manierelor tale Șarmante și a aspectului tău băieţesc, 
Welles, nu văd de ce aș fi la dispoziţia ta. 

— Poate îţi reconsideri punctul de vedere. Avem aici pe cineva care a 
venit neanunftat. Şi chiar ar trebui să fii aici pentru a-l vedea. 

Lima murise, iar Royce stătea încă lângă telefon, rearanjând în minte 
cuvintele lui Welles. 

Neanunţat. Era un cuvânt folosit în spionaj, care desemna o persoană de 
interes, un ofiţer sau un agent operativ inamic care a încălcat protocolul, 
folosind calea cea mai directă posibilă pentru a intra în atenția unui serviciu 
— ușa din faţă. 

Royce avea o senzație ca de înţepătură în degete când apucă strâns 
receptorul telefonului, gândurile învârtindu-i-se în cap în încercarea de a 
afla la ce se putea aștepta să găsească la parter. 

Înghiţi în sec și apăsă un buton de apelare rapidă. 

— Talia, zise el, în momentul în care ea ridică receptorul, fără să aștepte 
să răspundă. Lasă totul și vino în holul principal, imediat. 

Merseră în tăcere cu liftul până la parter, Talia Patel încercând să se uite 
la șeful ei. Royce își îndrepta cravata Și își netezea părul, făcând tot 
posibilul pentru a arăta ca orice altceva decât un om care nu dormise de 
două zile. Era bun la asta, reflectă ea. Royce se încordă și își îndreptă 
umerii Și, într-o clipă, părea că toată oboseala pe care o avea dispăruse. 


Talia era sigură că ea era singura care îi vedea momentele de slăbiciune; 
cu siguranță nu subordonații săi din Grupurile Operaționale și nici măcar 
soția lui. Se întrebă ce putea să însemne asta. 

Ușile liftului se deschiseră și ieșiră în zona principală de recepţie a 
clădirii de la Vauxhall Cross, cu ușile verzi de sticlă orientate spre stradă. 

În mijlocul spaţiului circular se afla un bărbat. Purta un hanorac cenușiu 
Și murdar, iar pantalonii de trening erau prea mari pentru el. La prima 
vedere semăna cu tipul de scandalagiu urban în permanenţă nemulţumit, 
care era o ţintă predilectă a presei reacționare. 

Victor Welles stătea în apropierea lui, iar doi bărbaţi din dispozitivul de 
securitate se poziționaseră de-o parte și de alta a bărbatului. Oamenii lui 
Welles erau înarmaţi cu pistoale mitraliere MPSK cu ţeava scurtă, pe care le 
tineau în Jos, dar ca o ameninţare evidentă. 

Bărbatul în hanorac își ridică încet mâinile. 

— Ca să știți, am o armă în buzunar, spuse el. 

Vocea îi era familiară, dar groasă din cauza epuizării. 

Welles îl privi pe Royce pieziș. 

— A venit acest individ, Donald. 

Făcu un pas înainte. 

— Tu! Scoateţi gluga, mâinile pe cap. 

— Nu sunt... 

Se întoarse spre ei. 

— Fă-o! lătră unul dintre ofițerii de securitate. 

Încet, Welles trase gluga jos ȘI, pentru o clipă, Talia nu putu să identifice 
faţa extenuată, de un galben nesănătos. Se uită la ea cu ochii plini de furie 
Și de frustrare, apoi se uită la Royce. 

— Dane. Royce clipi din ochi Și își duse mâna la bărbie. Dumnezeule! 
Eşti în viaţă. 

— A venit direct din stradă, îndrăzneţ până la imprudenţă, spuse Welles 
hotărât. 

Făcu un gest brusc către oamenii lui Și aceștia intrară în acţiune. Unul își 
aținti arma, în timp ce celălalt îl percheziționa cu agresivitate pe Marc, 
găsind un pistol cu amortizor în buzunarul interior al hanoracului. 

Talia văzu arma Și nu știu ce să creadă. 

— Marc Dane, continuă Welles, pe un ton dur, oficial, din acest moment 
ești reținut până la finalizarea investigației privind evenimentele din 


ultimele patruzeci Și opt de ore. 

— Am venit din proprie inițiativă! replică Marc, împingându-l pe omul 
care îl ținea de braţ. 

Obrajii lui Dane erau roșii Și el se răsti la Royce. 

— M-ai lăsat în Franţa! De ce naiba ai făcut asta? 

— Marc, începu Royce, încercând să găsească cuvintele potrivite. Eu 
nu... 

— Vei avea posibilitatea să vorbești cu el în curând, izbucni Welles. 

Își cobori vocea pentru o clipă. 

— Am vrut să vezi asta, Donald, în așa fel încât să nu existe nicio 
neînțelegere între noi mai târziu. 

Nu aşteptă un răspuns Și se întoarse. 

— Dane. Eşti reţinut în conformitate cu reglementările de securitate 
internă, secţiunea 30. Vei fi imediat interogat. 

Marc scrâșni din dinţi când un ofiţer de securitate îi prinse o pereche de 
cătușe în jurul încheieturilor, iar Talia putu să spună ceva. 

— Chiar este necesar să faceţi asta? întrebă ea. Este un om de-al nostru, 
nu este un criminal. Cred că putem să ne purtăm prietenos, nu-i așa? 

— Asta nu contează pentru mine, a răspuns Welles, aruncându-i o privire 
respingătoare. Ce contează pentru mine sunt răspunsuri. Şi văzând cât de 
putine astfel de răspunsuri utile am primit de la Centrul Alb, am de gând să 
profit de ocazia de a ancheta pe cineva care a fost de fapt la fața locului 
când a explodat Palomino. 

Dădu din cap către oamenii lui. 

— Luaţi-l de aici și duceți-l într-una dintre sălile de conferinţe 
securizate. 

Royce profită de momentul în care Dane era dus spre unul dintre lifturi. 

— Marc! Pentru numele lui Dumnezeu, ce s-a întâmplat acolo? 

— Toţi sunt morţi, răspunse el, fierbând de furie. Sam. 

Nash. Rix. Toţi. 


Capitolul 7 


Welles punea întrebări peste lemnul întunecat al mesei din sala de 
conferinţe și, din când în când, arunca o privire rapidă asupra tablete: cu 
date pe care o avea în față. Marc nu avea habar ce verifica el, dar aparatul 
de fotografiat aflat în colțul peretelui îndepărtat îl luase în vizor Și nu avea 
cum să știe ce alte dispozitive se aflau în cameră pentru a capta tot ceea ce 
spunea. 

Camera părea destul de obișnuită, dar când nimeni nu vorbea, modul în 
care se așternea tăcerea arătă că această impresie era falsă. Pereții erau 
antifonați, iar ferestrele din polimer blindat erau destul de groase. 
Reproducerea de pe perete după o pictură de Turner era, probabil, împânzită 
cu dispozitive de ascultare, iar plăcile din poliester cu picăţele de pe tavan 
puteau ascunde o grămadă de scanere care citeau temperatura pielii, 
tensiunea din voce, ritmul clipitului ochilor și multe altele. Camera era un 
spaţiu de interogare având o spoială de eleganţă. Aici nu existau ziduri 
goale din beton Și scaune din oţel fixate cu șuruburi de podea, nici spoturi 
luminoase agresive sau uși grele de celule — deși MI6 avea și acest tip de 
camere, dacă voiai să le cauţi. Acest loc trebuia să-l facă pe Marc să se 
simtă ca Și cum nu ar fi fost prizonier, dar chiar dacă i-au pansat rana de pe 
braț și i-au scos cătușele de la mâini, el nu s-a lăsat păcălit. 

Welles îi ceruse pentru a treia oară să redea filmul evenimentelor. Era o 
tehnică clasică de interogare, forțându-l pe suspect să repete ceea ce a spus 
mai înainte, pentru a găsi locurile în care povestea nu se potrivea. Welles 
căuta omisiunile din povestea lui Marc, dar tot ceea ce putea el să spună nu 
era decât adevărul. 

În orice caz, cea mai mare parte din el. 

Fii atent în cine ai încredere! Marc își amintea cuvintele lui Sam spuse 
când erau amândoi pe chei Și păstra acel mic fragment din evenimente doar 
pentru el. Welles avea în cadrul Serviciului reputația cuiva care căuta cu tot 
dinadinsul succesul, care făcea alegeri convenabile, însă nu neapărat 
corecte. 

Marc nu avea nicio intenție să aibă încredere într-un astfel de om. 
Trebuia să depășească această perioadă Și apoi să găsească pe cineva căruia 


să 1 se confeseze. 

Își pierduse orice iluzie de la bun început, când Welles a aruncat ceva 
metalic Și greu pe birou, care aterizase cu o bufnitură puternică. Era pistolul 
SIG Sauer al ucigașului înfășurat într-o pungă de plastic, prezentat ca 
probă. 

— AȘ aprecia dacă ai fi puţin atent, a spus Welles. Dădu din cap, arătând 
către pistol. De unde ai obiectul ăsta? 

— Ți-am spus, zise el obosit. L-am luat de la omul care a încercat să mă 
omoare. 

Welles se uită la tabletă, consultându-și notițele. 

— Dar, totuși, nu ai luat lansatorul de grenade? De ce? Era prea bătător 
la ochi? 

— Cred că te ţu de glume, mormăi Marc Și regretă imediat. 

Celălalt zâmbi ușor, ca și cum ar fi obţinut o mică victorie. Apoi 
zâmbetul dispăru. 

— Departamentul nostru tehnic clarifică acest lucru în timp ce vorbim, 
dar această armă pare să facă parte dintr-un transport vândut de un 
distribuitor lituanian de arme. Nu este genul de lucru pe care un ofițer 
britanic de informații ar trebui să îl aibă asupra lui. 

— Am avut nevoie de el, îi răspunse Marc ferm. Încercam să scap de 
pericol. Trebuia să mă apăr. 

Welles își verifică din nou notițele. 

— Dar l-ai ucis pe acel necunoscut Și apoi te-ai asigurat că trupul și 
vehiculul său au luat foc ca să nu mai rămână nicio dovadă, nu-i așa? 

— Primisem niște ordine... murmură Marc. Poliţia franceză se afla în 
zonă... Centrul Alb voia să nu lăsăm nicio urmă. 

— Nicio urmă. Asta numești tu incendierea unei mașini cu un cadavru în 
portbagaj? Şi, desigur, acum nu mai este nimeni care să știe de acele 
rămășițe, pentru a verifica ceea ce-mi spui! 

Marc strânse din dinți. 

— Nu am avut prea multe opţiuni în această chestiune! 

Primi un dat din cap calm, înțelegător. 

— Trebuie să fi fost dificil pentru tine. Să ucizi, vreau să spun. Pentru 
prima oară, în luptă corp la corp, luat prin surprindere. 

— Ce? Întrebarea îl luase prin surprindere. Ah! Da. Într-adevăr. 

Welles a continuat ca Și cum nu ar fi spus nimic. 


— Vreau să spun că nu ești un ofițer operativ. Nu ai fost evaluat pentru a 
rezolva direct situații de pericol, nu-i așa? 

— Ce... vrei să spul? 

— Fac doar o observaţie. Pentru că ai avut ocazia să îţi asumi un astfel de 
rol Și nu ai reușit să o faci. Ce crezi, am dreptate? 

În ciuda oboselii sale, Marc își strânse mâinile încordate în pumni. 

— De ce este acest lucru relevant? 

— Este relevant pentru că, pentru a înțelege aceste evenimente, trebuie în 
primul rând să te înţeleg pe tine. 

Tonul fals de conversaţie dispăru Și deveni mai ascuţit. 

— Ai fost acolo și ai scăpat cu viață, în timp ce alți șapte ofițeri nu au 
reușit. Acei ofiţeri erau mult mai bine pregătiţi decât tine. Acest lucru te 
face automat foarte, foarte relevant, Dane. 

Marc avu o senzaţie de frig în stomac. 

— Sunt viu Și sunt aici Și vorbesc cu tine datorită unui noroc orb, 
prostesc. 

— Nu te subestima. 

Modul relaxat de conversaţie reveni pentru o clipă. 

— Ai dat dovadă de abilităţi indiscutabile. Cei de la Agenţia de Frontieră 
ne-au confirmat trecerea ta ilegală pe la Dover. O mișcare foarte inteligentă. 

Marc continuă: 

— Vorbești cu mine ca Și cum... 

— Ca și cum ai fi responsabil? se răsti Welles. În cel mai bun caz, ai 
lăsat să-ţi scape ceva, iar cei din Grupul Operaţional 7 au plătit cu viaţa lor 
pentru această neatenţie. În cel mai rău caz, ești vinovat pentru ceea ce s-a 
întâmplat. 

— Nu! 

Marc se îndepărtă de birou, clătinând din cap, tulburat Și enervat de ceea 
ce auzea. 

— Nu este deloc așa. 

Ridică privirea. 

— Această misiune a fost o capcană, omule! Ei ne-au așteptat pe 
Palomino, l-au pus pe acel tip cu lansatorul de grenade să lichideze orice 
supraviețuitor... A fost o ambuscadă, pur Și simplu! 

— Nu pare să fie așa, nu crezi? Din fericire pentru tine, nu există nicio 
modalitate ca noi să avem acces la resturile camionului pentru a vedea 


datele înregistrate, remarcă Welles cu ostilitate. Dacă cineva a avertizat 
țintele, trebuie să începem să-i căutăm pe cei care au făcut-o aici, la MI6. 

— Da, spuse Marc, gândindu-se din nou la Sam Și la avertismentul ei. 

— Mă bucur că gândim la fel. 

Gândurile lui Marc s-au trezit brusc când a sesizat ceea voia să spună 
Welles și s-a uitat urât la el. 

— Mă acuzi? 

— Nu am spus asta. 

Se aplecă peste masă, uitându-se sfidător la el. În acel moment nu voia 
decât să îl lovească pe Welles în faţă. 

— M-am întors, fir-ar să fie! De ce m-aș fi întors dacă am fost părtaș la 
toate astea? 

— Aceasta este o întrebare bună. Luând în considerare faptul că ai tăcut 
timp de peste douăzeci Și patru de ore și modul cum ai reintrat în ţară, fără 
niciun sprijin din partea Serviciului... 

— Ți-am spus! strigă el. Nu am avut de ales! 

— O împe ata! 

Welles i se alătură, strigând și mai tare decât el. 

— Dar haide, Dane! Dacă chiar ai fi vrut, ai fi putut să dai un telefon la 
recepţie! Dar nu ai făcut-o! În schimb, nu s-a știut nimic de tine o zi 
întreagă! 

Lăsă ce spusese să rămână suspendat în aer pentru o clipă. 

— Tu nu ești prost! Adică, recunoști că așa au stat lucrurile, nu-i așa? 

— Eu... 

Marc simţea că i se face rău, începând brusc să înțeleagă. 

— Nu ai fost acolo! Nu înţelegi! 

Făcea eforturi ca frica din el să se diminueze și să dispară, încercând din 
greu să își controleze tonul vocii. 

— Dacă mi-am trădat echipa lui Al Sayf sau Asociaţiei... 

Apăsa pe fiecare cuvânt. 

— Dacă aș fi făcut acest lucru, de ce naiba aș fi venit înapoi la Vauxhall 
Și să mă predau ţie? 

— Mă pot gândi la unele motive. 

Welles se uită în altă parte, gânditor. 

— Poate că cei cărora te-ai vândut te-au înșelat Și ai venit plângând la 
noi. Poate că ai încurcat-o foarte rău Și ţi-a fost teamă de consecinţe. Poate 


că nu ești la fel de inteligent cum scrie în fișa ta psihologică! 

Marc clătină din cap, cu neîncredere. 

— De unde scoţi toate astea? Nu vrei să știi cine a fost în spatele 
exploziei? De ce au ales să-l lovească pe Nomad? Chiar nu au nicio 
importanţă aceste lucruri pentru tine!? 

Supărarea îi fulgeră scurt în ochi lui Welles. 

— Nu-mi spune cum să-mi fac treaba! Avem oameni care. clarifică aceste 
lucruri chiar acum. Aceste întrebări vor primi răspuns. Toate elementele 
legate de acest nefericit incident vor fi pe deplin clarificate. 

— Incident nefericit? scuipă Marc cuvântul peste masă. Nu vorbi despre 
asta ca despre rezultatul unui meci de fotbal nenorocit! I-am văzut pe toți 
murind acolo! Colegii mei de echipă... 

— Ai tăi ce? 

Welles profită de ocazie. 

Făcu o manevră pe tabletă și, cu colțul ochiului, Marc văzu figura lui 
Sam apărând pe ecran. 

— Crezi că nu Știam, Dane? Despre tine Și Green? 

Marc se încordă Și, dintr-odată, nu reuși să spună nimic. 

— Am Știut, continuă Welles. Asta e treaba noastră, acolo sus, la etajul 
nouă. Să Știm acest gen de lucruri. 

Se aplecă către el. 

— Ai intrat în relaţii cu ea pentru că era unul dintre ofiţerii operativi 
principali din Grupul Operațional 7? Ai crezut că... te-ar putea ajuta 
cumva? 

Telefonul mobil al lui Welles începu să sune. ÎI scoase brusc din buzunar. 
Faţa i se înroși Și aruncă o privire spre camera de supraveghere, înainte de 
a lăsa telefonul de la ureche. 

— Nu toată lumea este de acord cu tine, îi spuse Marc pe un ton Jos Și 
rece. 

— Nu Știu ce ai înţeles din ce se întâmplă, spuse interlocutorul, dar tu nu 
al fost prima... legătură... pe care Green a avut-o în cadrul Serviciului. Era 
destul de hbertină. 

Telefonul sună din nou, dar de data asta Welles refuză apelul, iar Marc nu 
se mai uita la el. Se gândea ca prin vis la acea noapte în Camden. La focul, 
fumul și sângele de pe chei. 

— Nu știu nimic despre lucrurile astea, spuse Marc, cu o voce mohorâtă. 


Welles avea de gând să spună altceva, dar apoi blocajul magnetic al ușii 
bâzâi, aceasta se deschise Și unul dintre ofiţerii de securitate apăru acolo. 

— Domnule? zise el. Trebuie să ieșiţi afară pentru un minut. 

Welles se încruntă. 

— Bine. Să luăm o pauză pentru că, după cum văd eu, nu voi avea niciun 
moment de liniște până când nu voi rezolva treaba asta. 

Se ridică Și se aplecă pentru a-și lua tableta. 

— Oricum, am avut doar o mică discuţie de încălzire, îi spuse el. 

— Revin în douăzeci de minute. Cât sunt plecat, gândește-te la situația 
ta. 

Ușa se trânti, iar Marc fu înconjurat brusc de tăcere. 

. 

— Ce naiba crezi că faci acolo? 

Vocea lui Royce lovi ca un bici, iar Talia se trezi aruncând o privire de-a 
lungul coridorului, temându-se că vreun superior ar vedea din întâmplare 
confruntarea. 

— Îmi fac treaba, răspunse Welles, fără să caute să se scuze. 

Se îndepărtă, forțându-i să ţină pasul cu el. 

Talia și Royce fuseseră lăsaţi să urmărească așa-zisul „interviu” dintr-o 
cameră de observaţie aflată ceva mai departe, dar toleranța directorului 
misiunii faţă de stilul de interogatoriu al lui Welles dispăruse. Atunci când 
i-a ignorat apelurile telefonice, Royce a apărut brusc Și i-a cerut explicații: 

— Nu îţi voi permite să încerci să smulgi o mărturisire de la unul dintre 
ofițerii mei, spuse Royce. 

Welles ridică o sprânceană. 

— Nici măcar nu am scos la iveală instrumentele de tortură. 

— Ce legătură are explozia de pe Palomino cu suspiciunile de relații 
consensuale între doi adulți? întrebă Royce. 

— Oh, crede-mă, nu e nimic suspect în asta, a spus Welles. Și ştii foarte 
bine reglementările despre aventurile la serviciu. 

— Ca și cum nu ai avea suficiente imagini murdare în calculator, replică 
Royce. Ofițerii mei sunt toți profesioniști. Nu vei reuși să îi discreditezi 
prin acest gen de insinuări pe care le faci. 

— Ce înseamnă asta, Donald? Că închizi ochii la aceste combinații 
sexuale cât timp nu afectează performanţa misiunii? 

Ajunseseră la lift și Welles se întoarse să-l privească. 


— Chiar așa. 

Royce îi aruncă la rândul lui celuilalt o privire provocatoare. Grupurile 
Operaţionale își păstrează propriile case în ordine. 

— Am dat frâu liber în echipele mele deoarece acestea sunt al dracului de 
bune în ceea ce fac. Am încredere în ei Și nu-mi place că îl șicanezi pe unul 
dintre oamenii mei pentru propria ta distracţie! Dacă ai dovezi despre 
abateri, arată-mi-le! 

— Chiar nu-mi pasă ce îţi place și ce nu, răspunse Welles pufnind din 
nas. Frâul... cum ai spus? E posibil ca frâul liber al tău să fi compromis o 
întreagă misiune! Dane este al meu și îl voi interoga așa cum vreau eu. 
Dacă vreau să își piardă cumpătul vorbindu-i de prietena lui moartă, o voi 
face. 

Arătă cu degetul către Royce. 

— Nu răspund în faţa ta, Donald. Răspund în faţa șefilor, iar șefii vor 
fapte. 

Dădu din cap în direcția sălu de conferinţe. 

— Voi obţine faptele, dovada și tu trebuie să nu îmi stai în cale. Am fost 
amabil cu tine Și te-am anunţat că omul tău este încă în viaţă, dar doar atât! 
Dacă e nevinovat, îl vei primi înapoi. Dacă nu... Lăsă fraza în acr. 

Ascensorul sosise. Royce o împinse pe Talia într-o parte Și păși în calea 
lui Welles. 

— Victor, spuse el ferm. Nu-ţi vărsa antipatia față de mine pe unul dintre 
agenţii mel. 

— Nu fi ridicol! 

Talia nu mai putea să tacă ȘI începu să vorbească. 

— Marc Dane este un ofiţer bun. Și-a riscat viaţa pentru această ţară în 
zeci de situaţii, inclusiv ca ofiţer naval, înainte de a veni în Serviciu. Nu 
este un trădător, nu... Se opri, chinuindu-se să găsească cuvintele potrivite. 
El pur Și simplu nu este capabil de acest lucru. 

— Sunt sigur că au spus la fel și despre Philby15. 

Welles se uită către ei. 

— Tot acest sprijin pentru omul vostru este foarte emoţionant, dar nu 
schimbă cu nimic lucrurile. Există aici un adevăr incontestabil asupra căruia 
comitetul și cu mine suntem de acord, pe care trebuie să îl acceptați. 

— i care este acesta? întrebă Talia, temându-se de răspuns. 


— Marc Dane a supravieţuit unui atac care a aruncat în aer jumătate din 
docurile de la Dunkerque, când de fapt ar fi trebuit să fie ucis împreună cu 
restul echipei Nomad. Chiar și numai pentru acest lucru ar trebui să fie 
tratat cu suspiciune. 

Păși pe lângă Royce către ascensor. 

— Green, Rix, Nash, Taub, Davis; Bell și Marshall. Welles recită toate 
numele ca și cum ar fi citit dintr-un acatist. Le datorăm tuturor să știe cu 
certitudine vinovății de moartea lor. 

. 

— Sunt un prost, spuse Marc pentru sine. 

Din tot ce s-a așteptat să i se întâmple când se va întoarce la Londra, 
faptul că va fi învinuit de ceea ce se întâmplase nu i-a trecut niciodată prin 
cap. El fusese doar unul dintre oamenii din dubă, uitându-se la monitoare Și 
ocupându-se de chestiile tehnice. Nu avea cum să facă aceste lucruri. 

Gândurile i se zbăteau în cap, purtându-l în toate direcțiile. Evenimentele 
din ziua precedentă se derulau fără încetare, combinându-se cu frânturi de 
amintiri ȘI cu întrebări la care nu a vrut niciodată să caute răspunsuri Și pe 
care le-a ascuns adânc în mintea sa. Se simţea speriat și singur Și îl 
străbătea un fel de groază pe care nu o simţise niciodată. 

A fost odată ca niciodată, pe când era neînfricat... Unde dracu’ s-a dus 
timpul acela? Totul rămăsese în trecut, când nu avea nimic de pierdut. Dar a 
venit accidentul de elicopter, apoi Serviciul Și... Sam. 

Modul în care vedea lucrurile se schimbase. 

Iar acum totul se îndepărta încetul cu încetul de el. 

Ușa se deschise Și el se ridică brusc în scaun, speriat. 

— Hei, Marc. Bine ai revenit în Legoland. 

Ultimul lucru pe care se aștepta să-l vadă era o față prietenoasă. John 
Farrier intră în cameră Și se așeză pe scaunul pe care stătuse Welles. Îi 
zâmbi. 

Celălalt bărbat era cu șase ani mai în vârstă decât Marc, iar experienţa pe 
care o avea i se vedea în ridurile din jurul ochilor Și în expresia de vultur a 
feţei sale. Fusese unul dintre primu lideri ai echipei Grupului Operaţional 
ȘI, în această calitate, Farrier devenise mentorul celui mai tânăr în timpul 
perioadei de pregătire a lui Marc. Avea o reputație solidă ca ofiţer cu 
vechime în activităţile desfășurate sub acoperiri neoficiale, unul dintre 


ofițerii operativi lup singuratic ai MI6. Farrier a fost cel care l-a recrutat pe 
Marc, când Și-a început el activitatea. 

— Camarade, îi spuse el grav, arăţi ca dracu”. 

Marc scoase un chicotit lipsit de amuzament. 

— Și eu mă bucur să te văd. 

Farrier se încruntă. 

— Știu totul despre asta, Marc. Patel m-a adus să ajut la limitarea 
daunelor. 

Clătină din cap. 

— Ce naiba s-a întâmplat acolo? 

— Welles te-a trimis? întrebă Marc, ezitând puţin când această idee îi 
trecu prin cap. O să joci pe polițistul cel bun? 

— Puţoiul ăla unsuros? Farrier pufni în râs. L-ar enerva îngrozitor să știe 
că sunt aici. 

Arătă cu capul către ușă. 

— Nu ar trebui să fiu la mai puţin de un kilometru de tine. Dar am tras 
niște sfori. 

Farrier arătă cu ochiul în direcția camerei; lumina roșie „în funcțiune” de 
deasupra nu era aprinsă. 

— Cineva de la cei care fac monitorizarea îmi era dator. Va sta închisă 
pentru un timp. 

Se aplecă către el. 

— Am vrut să vorbesc cu tine, să știi că nu ai fost părăsit de toată lumea. 

— Așa s-ar părea, spuse Marc. Nu am putut face nimic, John. Ei aveau 
trăgători care mă urmăreau... 

Își pierdea respiraţia. 

— l-au ucis. Sam... A murit chiar în braţele mele. 

— Cine sunt ei? întrebă Farrier Și întrebarea era foarte clară. 

— Inamicul. Al Sayf. Sau cei cu care lucrează ei. Cred că cel care a venit 
după mine era german. 

Farrier clătină din cap. 

— Dacă ar fi fost Al Sayf, ar fi spus lumii întregi până acum. Băgându-ne 
Și în rahat cu francezii pentru că acționam pe teritoriul lor. Totuși, niciun 
semn, cel puţin deocamdată. 

— Atunci Asociaţia, continuă Marc. Cei care îi aprovizionează cu arme. 

Ridică privirea Și îl văzu pe Farrier privindu-l. 


— Ce? 

Celălalt se încruntă. 

— Welles face pe durul cu tine, Marc. Știi că are un cui împotriva lui 
Royce Și nu i-a plăcut niciodată programul Grupului Operaţional, chiar de 
la bun început. S-ar putea să fi fost mai bine să nu se știe nimic de tine 
decât să vii aici cum ai făcut tu. 

— Ce altceva aș fi putut face? 

Farrier nu răspunse la întrebare. 

— Se pregătește să pună laţul în jurul gâtului tău pentru asta. 

Marc dădu din cap o dată, simțindu-se gol pe dinăuntru. 

— Într-un fel, mi-am dat seama de asta. 

Ura modul în care cuvintele pe care le va spune în continuare îl făceau să 
pară slab și lipsit de putere. 

— Mă poţi ajuta? 

Farrier privi în altă parte. 

— Nici măcar nu ar trebui să fiu aici. Mi-am lăsat treburile, trebuia să 
merg la ambasada de la Roma, sub acoperire diplomatică. Întărirea 
dispozitivului de securitate. 

Își aranjă haina. 

— Am întârziat deja o zi. 

— În regulă. Am înţeles. 

Gâtul lui Marc era uscat. 

— Nu sunt implicat, John. Tu mă crezi când spun asta, nu-i așa? 

Farrier dădu din cap fără ezitare. 

— Bineînţeles că da. Nu aș fi aici dacă nu aș crede. Dar am vrut să te 
avertizez. Welles va face presiuni. Mai mari decât altele cu care ai avut 
vreodată de-a face. 

— Nu mă tem de el. 

Marc a spus cuvintele fără convingere, iar John a simţit acest lucru. 

— Ar trebui să-ţi fie, îi spuse Farrier lui Marc. Nu e prost Și are foarte 
multă influenţă. 

Tăcu, ca Și cum ar fi vrut să spună mai mult. 

— Este ceva ce nu vrei să îmi spui? întrebă Marc. 

Reticenţa bruscă a lui Farrier, care nu îi era caracteristică, îi răsuna în cap 
ca un semnal de alarmă. 


— Welles a cerut autorizație de la Comitetul Mixt de Informaţii să te 
mute într-un loc sigur. Într-o casă la ţară. 

— Unde? 

— Nu știu. Ţine secret. Dar i-au dat aprobarea. 

Casa de la [ară era un eufemism batjocoritor folosit în Serviciu pentru 
ceea ce era mai cunoscut sub numele de „închisoare secretă”. Centre de 
detenţie în locuri necunoscute, unele dintre ele în ţări aliate cu un interes 
mai mic față de drepturile omului decât Regatul Unit, altele ascunse în 
facilităţi militare aflate la vedere în comitatele rurale. Dacă Marc ar 
dispărea într-un astfel de loc, ar fi ca și cum ar dispărea de pe faţa 
pământului. Pentru Welles, el era suspectul principal în cadrul unei 
investigaţii privind o presupusă încălcare a ierarhiei din Grupul Operaţional 
ȘI, odată ajuns în acel loc, Marc ar fi fost „prelucrat” — un alt termen blând 
cu un înţeles mai întunecat. Tipurile de interogatoriu dure utilizate într-o 
închisoare secretă nu respectau nici cele mai elementare norme de conduită. 

— Unii dintre cei cu poziţii foarte înalte în ierarhie sunt extrem de 
supăraţi de ceea ce s-a întâmplat în Franţa, a spus Farrier. Ei doresc o 
soluționare rapidă Și pe cineva care să atârne în ștreang. 

— Acela nu sunt eu, a insistat Marc. Nu sunt de vină pentru asta. 

— Atunci cine este? 

Fii atent în cine ai încredere, i-a spus Sam, dar dacă nu în Farrier, atunci 
în cine să aibă? Nu mai avea alte opțiuni. 

— Welles are dreptate, începu el, cuvintele revărsându-se din el. A existat 
o penetrare, cineva din interiorul serviciilor de securitate cu legături în 
cadrul Asociaţiei. Cred că este vorba de cineva la nivel operațional sau mai 
înalt. Acesta trebuie să fie motivul pentru care Nomad a fost vizat, de 
acea... 

Numele lui Sam îi stătea pe buze, dar înainte de a putea spune mai multe, 
ușa bâzâi și ofiţerul de securitate al lui Welles intră brusc în cameră. 

— De ajuns, spuse el, cu ochii întorși spre coridor. Ai încheiat aici, 
Farrier. leși afară! 

— Nu, așteaptă! Marc se opri. Nu încă, fir-ar să fie! 

Farrier se uita la el. 

— Dă-mi încă două minute. 

— Niciun minut, este interzis. 


Vocea ofițerului de securitate se transformă într-un mârâit, în timp ce 
apăsă cu o mână pe cap, unde se afla o bucată de cablu care ducea către 
căștile radio. 

— Dacă Welles află că ai fost aici, toate favorurile pe care ți le datorez nu 
vor fi de ajuns. Jeși! 

Farrier se ridică în picioare, întorcându-se pentru a arunca o privire către 
Marc, pe care acesta nu putu să o citească. 

— Fii puternic. Fii deștept, îi spuse el. Eşti bun la asta. Și apoi, cu 
intenție vădită, lovi de două ori spatele scaunului cu degetul arătător. 

— Haide! spuse ofițerul de securitate cu furie Și îl împinse pe Farrier pe 
coridor. 

Marc se aplecă fără să știe dacă trebuia să o facă și privi la spătarul 
scaunului pe care stătuse Farrier, pe care se vedea o licărire metalică. 

Se întinse și găsi un inel de argint, cu diametrul unei monede mai mari. 
Agăţat de el se afla un breloc de plastic negru, care semăna cu tipul de chei 
electronice utilizate la majoritatea mașinilor moderne. Pe o parte a lui era 
un mic panou solar, iar pe cealaltă un buton pătrat. La capătul opus ieșeau 
din breloc trei emiţători cu leduri albe. 

Oare acesta era modul în care Farrier încerca să-l ajute? Marc puse 
repede brelocul în manșeta cu elastic a hanoracului Și se așeză rezemat pe 
scaun. Ridică privirea spre camera de securitate când lumina roșie se 
aprinse Și se uită în altă parte, răsucind în minte vorbele lui Farrier. 

— Sunt pe cont propriu. 

Spuse cu voce tare cuvintele pentru a-și le fixa în minte Și, pentru o 
clipă, senzaţia de panică crescu puţin în el, venind ca o maree lentă, 
inexorabilă. 

Dar apoi se gândi la Sam și la omul fără nume care încercase să înăbușe 
viața din el. Se gândi la Palomino și la ceilalţi care erau deja morţi. Și, 
încet, dădu la o parte senzaţia rece de groază. 

. 

Cei trei bărbați în costume negre Și cu priviri mohorâte, cu aspect de 
foști ofiţeri de poliţie, au venit să-l ia la scurt timp după aceea. Marc 
cunoștea destul de bine tipul acesta Și nu le-a opus nicio rezistenţă când i- 
au prins mâinile în faţă cu o pereche de cătușe rigide. 

Welles se uita la ei cu o expresie neutră. 


— Cred că este mai bine pentru toată lumea dacă ne continuăm discuția 
în altă parte. Acești domni te vor duce într-un loc sigur. Voi veni Și eu mai 
târziu Și vom continua. 

— Ce este în neregulă cu acest loc? 

Marc adresase întrebarea fără să îl privească pe celălalt în ochi. 

— Emoţule sunt cam mari aici, nu crezi? 

Welles ridică din umeri. 

— Poate este mai bine să fim ceva mai departe. Nu va putea nimeni să ne 
întrerupă, chestii de genul ăsta. 

Marc îl studie pe bărbat, încercând să-l citească. Se hotărâse să își joace 
Șansa. 

— Este ceva ce nu ţi-am spus. 

Asta îi atrase atenția lui Welles. 

— Oh? 

Aruncă o privire oamenilor de pază care ezitau, așteptând o comandă. 

— Zi mai departe! 

— Sam Green Știa înainte ca misiunea să înceapă că avusese loc o 
penetrare a MI6. Mi-a spus că investiga această situație. 

— Nu există nicio dată legată de ceva de genul ăsta, răspunse Welles 
neîncrezător. lar ofiţerii de teren de la Grupul Operaţional nu adună probe. 
Asta-i treaba mea. 

— Acest lucru a fost neoficial. Nu ai înțeles? De aceea a avut loc 
ambuscada. Cineva știa că Sam a mirosit ceva, așa că au trecut la acţiune! 

— A fost intuiţia ei feminină sau Green chiar avea vreo dovadă concretă? 

Marc își strânse buzele. 

— Sincer nu Știu. Acesta este purul adevăr. Dar ea avea unele suspiciuni. 
Cred că aș putea... 

Welles își puse braţele la piept. 

— Asta este cartea cea mai bună pe care vrei să o joci, nu-i așa? Arunci 
câteva comentarii vagi de la o femeie care pe deasupra este și moartă Și nu 
le poate confirma? 

Se întoarse spre unul dintre bărbați. 

— Te rog, dă-mi cheile. A reușit să mă convingă, îl voi elibera pe 
domnul Dane aici, chiar acum. 

— Welles, ascultă-mă... 

Bărbatul îl împungea pe Marc în piept, cu faţa neagră de supărare... 


— Nu, tu să mă asculți pe mine! Nu-mi place nimic din ceea ce ai spus 
de când ai ajuns aici. Nu crezi că am deja oameni care caută prin tot ceea ce 
Green Și Rix și restul din Nomad au lăsat în urma lor? Știu ce părere aveţi, 
tu și Royce, despre departamentul meu. Acum îl veţi vedea în acţiune. 

— Ai înţeles greșit. 

— Vom vedea. 

Welles surâdea disprețuitor și făcu un pas înapoi. 

— Te voi băga într-un bârlog adânc Și întunecat Și te voi presa până când 
voi obţine ceea ce vreau. 

— Chiar dacă nu am ceea ce vrei? replică nervos Marc. 

Welles făcu semn ofiţerilor de securitate. 

— Scoateţi-l de aici. Asiguraţi-vă că nu vorbește cu nimeni! 

Cei trei bărbaţi s-au așezat în jurul lui Marc Și l-au condus până la lift. I- 
a văzut faţa lui Welles dispărând în timp ce ușile alunecau pentru a se 
închide Și apoi Și-au continuat drumul către garajul de parcare securizat al 
clădirii, situat la subsol. 

e 

Când uşile liftului s-au deschis, s-au îndreptat spre un Rover negru 
lucios. Vehiculul avea suspensiile lăsate, semn clar că era ranforsat cu 
geamuri anti-glonţ Și blindaj lateral. Dar, chiar și cu acele ferestre fumurii, 
mașina se putea amesteca cu ușurință în traficul urban, ca orice alt „tractor 
din Chelsea”!. 

Ușa din spate a fost deschisă pentru el. S-a așezat pe scaunul din mijloc, 
presat din ambele părți de doi dintre supraveghetorii săi. Al treilea dintre ei 
s-a urcat la volan și Range Roverul porni cu un vuiet, rulând de la bordură 
către o rampă care ducea la nivelul străzii. Marc zări prin parbriz apărând o 
deschizătură tot mai mare din lumina de afară, în timp ce o poartă grea de 
securitate se deschise. 

Welles avusese dreptate, într-un anumit sens. Menţionarea lui Sam Și a 
suspiciunilor ei a fost ultima carte pe care o mai avea Marc, iar reacția 
investigatorului îi spusese tot ceea ce trebuia să știe. 

Activitatea în Serviciu te face suspicios — suspiciunea făcea parte din 
această profesie în care convingerile erau monede rare, iar cei pe care îi 
întâlneai peste tot puteau fi puși acolo ca să îţi facă rău — dar acum Marc 
vedea falsitate pe feţele tuturor celor din jurul lui. Oamenii în care putea 


avea încredere, oamenii în care avusese încredere... toţi erau acum morţi de 
mult. 

Poate că Welles a fost cel responsabil pentru asta, sau poate el făcea exact 
ceea ce trebuia să facă, căutând veriga slabă din interiorul Serviciului. 
Oricum ar fi fost, omul nu credea că Marc este nevinovat. Se uită în jos la 
metalul negru care-i înconjura încheieturile. 

Dacă Sam Și ceilalți aveau dreptate, dacă exista cu adevărat un trădător în 
rândurile MI6 care i-a trimis cu sânge rece să moară, atunci Marc Dane 
reprezenta un pericol clar și real pentru acea persoană. O ameninţare 
potențial /eta/ă la adresa siguranței acestuia. 

Marc se întorsese la sediul central pentru că avea credinţa că va fi în 
siguranţă, purtat de un fel de instinct animalic orbesc de a fugi în vizuină; 
dar în acest moment, pentru ceea ce urma să 1 se întâmple în viață, existau 
două posibilităţi în egală măsură de neplăcute. Fie va fi făcut vinovat pentru 
ceea ce s-a întâmplat la Dunkerque, fie va fi redus la tăcere, înainte ca tot 
ceea ce știa să aibă un impact asupra planurilor Asociației și a oamenilor ei 
din interior. 

Mai era Și o a treia cale, dar nu avea nicio idee despre unde urma aceasta 
să îl ducă sau cât de departe. 


Capitolul 8 


Motorul Range Reverului bâzâi când mașina prinse viteză către Albert 
Embankment, încadrându-se pe banda cea mai apropiată. 

Marc privea cum clădirile se luminau, în timp ce se îndreptau spre Nord, 
de-a lungul cursului Tamisei. Încercase să își configureze în minte traseul 
pe care îl vor urma, din oraș către autostrada de centură London Orbital și 
apoi... Unde? 

Se aflau la mai puţin de o oră distanţă de cel mai apropiat aerodrom, de 
unde un avion pentru transportul curierului diplomatic îl putea lua pentru a-l 
preda discret cuiva peste graniță, dar Marc avea îndoieli că așa se va 
întâmpla. Welles voia să îl interogheze personal și Marc nu credea că acesta 
va dori să facă efortul de a se deplasa în acest scop până la o închisoare 
secretă dintr-o altă ţară — mai ales că astfel de facilități existau și în Marea 
Britanie. Și după, putea să ajungă înapoi în Mayfair pentru a bea ceva la 
clubul unde era membru. 

Nu. Ei îl vor duce pe Marc într-un loc de detenţie, un bârlog în pământ 
construit în timpul Războiului Rece pentru a rezista unui atac nuclear 
sovietic, doar o ușă într-un deal, la capătul unei poteci. Erau mai multe 
astfel de locuri decât se știa, care fuseseră adaptate pentru a fi utilizate în 
alte scopuri. 

Trecură pe lângă Lambeth Palace și mașina încetini din cauza traficului. 
Marc se uită peste râu și văzu Big Ben-ul prin aerul spălăcit al după- 
amiezii. Fără să fie observat, îi cercetă pe paznici. 

Şoferul avea un gât de taur și nasul de bătăuș de cartier, rupt de mai 
multe ori Și cusut neglijent. Purta o pereche de ochelari care îi stăteau 
strâmbi pe nas. În dreapta lui Marc se afla cel care îl lăsase pe Farrier să 
stea de vorbă cu el. Avea o expresie supărată, cu ochii în fundul capului Și 
mirosea a parfum. A văzut privirea lui Marc și s-a uitat la el cu reproș, 
transmițându-i un avertisment că nu trebuia să vorbească de indiscreţiile pe 
care le făcuse mai devreme. 

Marc analiză puţin situaţia, întrebându-se cum ar putea să o folosească în 
avantajul său, dar nimic nu îi venea în minte, așa că renunţă să se mai 
gândească. Cel de-al treilea bărbat avea pielea închisă la culoare, capul ras 


Și o barbă bine întreţinută și se uita cu îngrijorare la coloanele de vehicule 
din jurul lor. Marc era sigur că erau înarmați. 

Toți ofiţerii de securitate aveau un indice al masei corporale mai mare 
decât al lui Marc Și aveau o masivitate intimidantă și amenințătoare. Dar, 
erau tipuri diferite de oameni față de ofiţerii operativi cu care Marc lucra de 
obicei. Ei erau capabili să rezolve diverse situaţii acționând la limita 
banditismului, astfel încât să fie consideraţi profesioniști, Și nu simpli hoţi 
la drumul mare. 

Se gândi cu atenţie la cea de-a treia cale. Acesta era momentul, chiar aici 
Și chiar acum. Marc se afla la un punct de răscruce, simţea cum tensiunea 
crește Și că ceea ce va face în următoarele câteva minute va fi hotărâtor. 

Putea să aștepte până când ajungeau pe autostradă și să caute atunci 
ocazia potrivită. Dar simţea că ar fi o greșeală, că ar fi o alegere proastă. 
Londra era cea mai bună opţiune. În oraș, s-ar putea amesteca în mulţime 
Și să se facă nevăzut, cel puţin pentru ceva timp. Și mai era ceva ce trebuia 
să facă aici. 

A început să-și controleze respiraţia în timp ce Range Roverul trecea pe 
lângă Spitalul St. Thomas, zgomotul motorului scăzând în intensitate în 
timp ce vehiculul continua să-și micșoreze viteza. În faţă, traficul era 
îngreunat în sensul giratoriu de la Plaza Hotel, în direcția către Podul 
Westminster. Intrările în intersecție erau pline de autobuze cu etaj, 
camionete de marfă și de mașini, mergând constant, dar lent, venind 
dinspre drumurile de acces și ducându-se pentru a trece peste râu sau pe sub 
podul feroviar de lângă Gara Waterloo. Marc își înclină mâinile, astfel încât 
degetul său mare să se prindă de marginea buzunarului, unde era ascuns 
brelocul. Prin țesătura pantalonilor de trening prinse cu degetele micul 
dispozitiv Și îl ascunse în palmă. 

Range Roverul se opri într-o coloană de mașini pregătită să traverseze 
sensul giratoriu, având pe o parte caroseria înaltă a unui autobuz. 

Marc își lăsă mâna să alunece spre butonul de apăsare al centurii de 
siguranță. 

Numără până la trei, cu capul în jos, abia reușind să vadă cu coada 
ochiului culoarea semaforului 

Roșu. Galben. 

Verde. 


Mașina vibră puternic în timp ce șoferul apăsa pe pedala de acceleraţie, 
iar Marc își roti brusc capul, ca Și cum ar fi văzut ceva pe partea stângă a 
mașinii. Primul paznic reacționă fără să-și dea seama, întorcându-se să 
privească în aceeași direcție, atent la pericol. 

În aceeași secundă, Marc apăsă pe buton ca să-și desfacă centura de 
siguranță, își strânse ochii bine închiși și puse brelocul pe faţa paznicului 
din dreapta lui, apăsând cu degetul mare butonul de pe dispozitiv. Cele trei 
leduri scoaseră dintr-odată un fulger orbitor de lumina stroboscopică de un 
milion de candele, care îl orbi pe om instantaneu. 

Chiar Și prin pleoapele lui Marc, lumina era intensă, ca Și cum îţi intrau 
niște ace în cap, dar el nu luă în seamă durerea Și petele purpurii care îi 
jucau în ochi. Chpind intens pentru a alunga de pe retină imaginile 
consecutive, Marc se îndreptă spre scaunul șoferului și apucă de marginea 
volanului, smucindu-l cu sălbăticie spre dreapta. 

Şoferul reacţionă cu întârziere, dar diferenţa de gabarit era prea mică ca 
să conteze. Anvelopele Range Roverului scrâșniră atunci când mașina viră 
brusc de-a curmezișul drumului și lovi partea laterală a autobuzului cu un 
zgomot strident. Ca urmare a impactului, airbag-ul se deschise într-un nor 
de praf, ţintuindu-l pe șofer pe scaunul său. Marc se legănă pe spate, în 
timp ce Range Roverul acceleră din nou. Celălalt paznic se zbătea să-l 
apuce, dar tipul era prea masiv, iar scaunul din spate al mașinii era prea mic 
pentru cei trei. Marc își împinse cotul în gâtul omului și îl lovi cu putere. 
Omul căzu înainte, sufocat. 

Marc primi un pumn tras cu toată forța de paznicul care nu mai vedea. 

Lovitura fusese dată pieziș, celălalt bărbat fund încă ametțit și Marc 
realiză faptul că, dacă masivul bărbat ar fi fost în deplinătatea puterilor, l-ar 
fi lovit peste tot. Se zbătu și se aruncă în bărbatul cu pielea închisă la 
culoare. ÎI lovi direct în nas și simţi pocnitura osului. Sângele ţâșni într-un 
Șuvoi stacojiu. 

Range Roverul se legăna și se opri brusc, cu o bufnitură surdă vibrând 
prin caroserie, ciocnindu-se de un parapet de beton de pe partea cealaltă a 
străzii. Un cor de strigăte, claxoane de mașini, trosnituri de sticlă Și sunete 
de metal îndoit se auzi în jur, în timp ce traficul se strangula și se bloca. 

Şoferul era ameţit, pudrat cu pulbere albă din sistemul de deschidere a 
airbag-ului, clipind din ochi prostește. Articulațiile lui Marc urlau de durere 
din cauza impactului la care fuseseră supuse, dar își înghiți durerea și se 


repezi a doua oară, trăgând de haina bărbatului și rupându-i buzunarul 
interior. Găsi tija cheii metalice, butucănoase, cu care putea să deschidă 
broasca magnetică a cătușelor Și un portofel din piele. Voia să caute Și o 
armă, dar ezită și pierdu ocazia. 

— Rahatule... Marc simți o smucitură în timp ce unul dintre paznicii de 
pe locurile din spate îl apucă de gluga hanoracului, trăgând cu putere de ea. 
Vino încoace! 

Mai avea brelocul în mână și îl îndreptă sub brațul acestuia, apăsând din 
nou butonul. La a doua folosire, flash-ul produs nu mai era la fel de 
puternic, cu condensatorul intern al dispozitivului abia reîncărcat — dar era 
totuși suficient pentru a-l face să sară de durere pe omul care fusese 
aproape de orbire prima dată. 

Marc se căţără către scaunul gol al pasagerului din față și deschise ușa. 
Căzu în faţă lângă Range Rover, printre bucăți rupte din asfalt. Auzi un 
zgomot de haină sfâșiată, în timp ce gluga îi era smulsă. 

O mulţime de mașini Și de camioane zăceau peste tot, drumul către pod 
fiind blocat de autobuzul cu care se ciocnise mașina. Marc alergă spre 
drumul care trecea pe sub podul de cale ferată, printre umbrele de 
dedesubtul lui. Printre pasagerii autobuzelor se aflau persoane care aveau 
telefoane mobile cu camere foto Și nu voia ca imaginile de senzație cu faţa 
lui să apară pe o sută de site-uri de reţele de socializare, înainte ca el să 
poată face un pas. 

Știa că ofiţerii de securitate veneau după el. Decise să fugă de-a lungul 
curbei drumului Și o luă către rândurile de taxi parcate în afara Gării 
Waterloo. În timp ce fugea, își scoase cătușele și le aruncă împreună cu ce 
mai rămăsese din hanorac. 

Încetini la traversarea drumului, învârtindu-se în jurul unui taxi negru, al 
cărui Şofer își arăta nemulțumirea printr-o combinaţie de claxoane și 
înjurături. Marc se uită în geamurile taxiului și, din răsfrângerea luminii, 
văzu siluete la câteva sute de metri în spatele său, alergând să-l ajungă din 
urmă. 

O luă în sus pe scările din piatră Și trecu pe sub Arcul Victoria, pe 
intrarea principală a gării. Marc ajunse în gara propriu-zisă, făcând eforturi 
să încetinească până la un ritm de mers pe jos. Dacă ar fi fugit, ar ieși în 
evidenţă ca un fascicul de lumină în noaptea întunecată, iar Gara Waterloo 


era plină de polițiști. Terminalul gării era aproape de o secţie de poliție, așa 
că peste tot se vedeau uniforme albastre. 

Își ascunse faţa la intrarea într-un birou de rezervări Și se postă în faţa 
unui automat pentru bilete, folosind momentul pentru a căuta portofelul pe 
care îl furase de la șofer. Scoase banii din el — cincizeci de lire sterline în 
bancnote mototolite de zece și cinci — și lăsă portofelul deasupra 
automatului. 

Când ieși, doi dintre ofiţerii de securitate se aflau deja pe peron, mergând 
încet prin multimea de pasageri care se grăbeau în direcția sa. Trase o 
înjurătură când îl văzu pe al treilea, omul al cărui nas îl spărsese. Cu o mână 
ținea o batistă roșie la nas, iar cu cealaltă îi arăta unui polițist ecranul 
telefonului său mobil. 

Și fotografia mea! 

Marc avea nevoie de o soluție pentru a ieși din impas și avea nevoie de 
ea repede. Un grup de adolescenţi zgomotoși care cărau rucsaci de sport 
trecea prin faţa lui și Marc merse în pas cu ei. Sub această acoperire, ajunse 
la intrarea farmaciei aflate la capătul peronului. 

O soluţie riscantă îi apăru în minte, dar decise să-și urmeze imboldul. 
Marc Știa că nu avea decât câteva momente pentru a găsi o cale de ieșire. 
Nu avea timp să încerce Și a doua oară. 

Cumpără de la farmacie o sticlă de apă, un pachet de baterii cu litiu, un 
deodorant cu aerosoli Și niște prezervative. De acolo, se strecură rapid către 
o rulotă de cafea și înșfăcă o cană de voiaj din oţel inoxidabil dintr-o 
vitrină de suveniruri. Trebuia să-și deruteze urmăritorii Și asta cât mai 
repede posibil. L-a ajutat la Dover și acum avea nevoie să îl ajute din nou. 
Era o regulă de bază a meseriei — schimbă modul de acțiune, păcălește-ţi 
urmăritorii. 

Plecă mai departe, ţinând cumpărăturile aproape de șold. Marc voia să se 
amestece în mulțime, să rămână neobservat Și nevăzut, și număra 
secundele până când putea să intre într-un pub lângă peroane. 

Un semn arăta că toaletele erau ascunse în spatele barului. Trecu printre 
mese, oprindu-se să ia un cuţit de metal de pe o farfurie murdară. Dispăru 
în toaleta pentru bărbaţi, blocându-se într-una dintre cabine. 

Dacă urmăritorii ajungeau la el în următoarele câteva minute, n-avea 
nicio cale de ieșire. Riscase foarte mult, dar era un risc calculat. Luând în 
considerare cât de aproape erau de Vauxhall Cross și ceea ce Marc știa 


despre timpul de reacţie al serviciilor de securitate... Ar fi ajuns la Gara 
Waterloo în mai puțin de cincisprezece minute după primul apel de alertă. 

Acţionând rapid, Marc umplu cu apă unul dintre prezervative și îl 
suspendă în interiorul cănii de voiaj. Cuţitul era bont, dar cu o margine a lui 
a putut să taie carcasele bateriilor până când a ajuns la litiul cenușiu 
dinăuntru. Bateriile desfăcute au ajuns în cană împreună cu tubul de 
deodorant. A prins cu grijă la loc capacul acum modificat. 

Ezită puțin, ţinându-și respirația ca să asculte. Era încă singur. Dintr-o 
înghițitură, bău rapid restul de apă și puse deoparte sticla de plastic, apoi 
agită intens dispozitivul său improvizat Și îl așeză deasupra bazinului 
veceului. 

Un firicel de fum alb ieșea prin gaura de aerisire din partea de sus a cănii 
de voiaj. 

Apoi Marc părăsi locul, ieșind din cabină Și traversând barul, încercând 
să meargă cât mai relaxat Și fără grabă, către ieșire. 

Viteza Și încrederea erau esenţiale. Dacă ești îndeajuns de rapid, dacă 
ești încrezător în ceea ce faci, poți să parcurgi un drum lung până când 
cineva care se uită ţintă la tine să își dea seama ce faci. 

Se afla la ușă când reacția exotermă dintre apă și litiu ajunse la o 
temperatură suficient de înaltă încât să ia foc în tubul cu aerosoli sub 
presiune. S-a auzit un zgomot puternic Și lung de combustie și un miros 
înţepător de produse chimice arse s-a degajat cu repeziciune de la toalete; o 
secundă mai târziu a răsunat zgomotul puternic și sunetul strident al alarmei 
de fum. Toată lumea s-a ridicat în picioare, mișcându-se cuprinsă de panică. 
Locuitorii Londrei au văzut destule bombe pe străzile lor de-a lungul 
deceniilor, suficiente ca teama de altele să ofere o motivaţie excelentă. 

Marc a lăsat să treacă puţin timp pentru a se alătura celor care ieșeau din 
pub, a încrucișat privirea cu unul dintre ei Și a continuat să meargă. Grăbit, 
dar cu un mers normal, se întoarse Și se îndreptă spre scările rulante, care 
duceau către stația de metrou Waterloo. 

Două minute mai târziu, se afla într-un tren de metrou care ducea către 
nord. Când ușile s-au închis Și trenul începu să circule, Marc a fost sigur că 
l-a văzut pe peron pe paznicul cu nasul rupt, dar apoi tunelul a făcut ca 
imaginea bărbatului să dispară iar el să fie liber. 

Pentru moment. 


La nivelul în care se aflau birourile Comitetului, decorul de la Vauxhall 
Cross trecea brusc de la stilul modernist-minimalist al etajelor inferioare la 
ceva mai aproape de saloanele unui club de gentlemeni. Covoarele erau mai 
bogate, pereţii erau din lemn lustruit, iar scaunele tapiţate cu piele sângerie. 

Royce îşi îndreptă cu grijă cravata în timp ce traversă mica anticameră 
din faţa biroului directorului adjunct Și se opri acolo. Secretara directorului, 
o femeie plină de ea, cu o faţă acră de fată bătrână, se uită peste partea de 
sus a monitorului Și dădu din cap o dată. 

— Puteţi intra, îi spuse ea. Vă așteaptă. 

Trase aer în piept Și răsuci mânerele de alamă ale ușii, pășind în camera 
de dincolo. Ferestrele înalte, cu o tentă de verde-auriu, umpleau un perete al 
biroului, dând către Tamisa, spre Millbank. Ele încadrau un birou masiv în 
stil Regency, de mărimea unui autoturism de mici dimensiuni, având pe 
ambele părţi rafturi de cărți de la podea până în tavan. 

Din spatele biroului, directorul adjunct ridică privirea dintr-un teanc de 
hârtii pe care era scris „Doar pentru UK Alpha”!5 și arătă cu capul către un 
scaun. 

— Stai jos, porunci el. 

Royce făcu așa cum i s-a spus. 

— Sir Oliver — începu el, dar celălalt bărbat îi făcu un semn să nu 
vorbească, iar el tăcu. 

Sir Oliver Finch-Shortland era unul dintre cei mai puternici oameni din 
comunitatea britanică de informaţii, descendent al unei familii care a servit 
coroana de la Războiul celor Două Roze până la crearea Serviciului de 
Operaţiuni Speciale, în timpul celui de Al Doilea Război Mondial Și în noul 
mileniu. De statură medie, trecuse de mult de cincizeci de ani. Finch- 
Shortland avea o constituţie slabă, ascuțită, și care, atunci când era mai 
tânăr, îi dăduse un aspect de lup. În ultima vreme, nu își mai arăta colții atât 
de des, dar când o făcea, era clar că pierduse puţin din puterea pe care o 
avusese. Pe la spate, subalternii îl porecliseră pe directorul adjunct „Câinele 
bătrân” și asta era atât o glumă, cât Și un avertisment despre mușcătura lui. 

Lăsă dosarele pe masă — Sir Oliver refuza să citească ceva ce nu îi era 
prezentat pe hârtie — Și îi aruncă lui Royce o privire plictisită. 

— Nu-mi place deloc să mă bag în activitatea departamentelor, Donald. 
Încerc să găsesc oameni care pot face treaba fără ca eu să mă uit peste 
umerii lor. Tu ești unul dintre aceștia. 


— Mulţumesc, Sir Oliver. 

Ignoră răspunsul. 

— Tu ești unul dintre aceștia, a continuat el, dacă nu creezi încurcături în 
ceea ce trebuie făcut. 

Directorul adjunct bătu în hârtiile de pe birou cu un deget subțire, bine 
îngrijit. 

— Pentru Dumnezeu, omule. O grămadă de suspecți Și o echipă întreagă 
de ofițeri rupti în bucățele? Acest gen de lucruri nu ne caracterizează! 

Își strânse buzele. 

— Tot acest zgomot, toată această furie, nu în acest mod ne desfășurăm 
noi activitatea. Nu așa vreau eu ca subordonații mei să își desfășoare 
activitatea. 

— Domnule... 

Degetul se ridică din nou. 

— Şi apoi mi se spune că ai un om, un supraviețuitor al acestei 
catastrofe, un potențial dezertor, nici mai mult, nici mai puțin, care scapă 
din plasă la nu mai mult de circa un kilometru de această clădire! 

Vocea lui Finch-Shortland se schimba în timp ce vorbea, transformându- 
se într-un mârâit ascuţit. 

— De-abia aștept momentul când va trebui să prezint acest mic detaliu 
prim-ministrului Și celorlalți membri ai Cabinetului. 

Întrucât Royce nu a spus nimic, directorul adjunct făcu o mișcare scurtă 
din încheietura mâinii. 

— Poţi vorbi acum. Și ceea ce vreau să aud sunt răspunsuri, nu scuze. 

Royce respiră adânc. 

— Ofiţerul în cauză este Marc Dane, specialist de suport misiune din 
Grupul Operaţional 7, echipa care a ratat acțiunea din Franţa. A scăpat de 
trei dintre oamenii lui Welles confecţionând o mică bombă improvizată 
pentru a-Și acoperi evadarea. Colegii noștri de la MIS ne oferă asistenţă, au 
pus mâna pe toate înregistrările de la camerele cu circuit închis Și caută 
acum urme. 

— Spre marele lor amuzament, fără îndoială. Le-ai spus Și celor de la 
Cinci toată povestea? Cred că se bucură că agenția lor soră este într-o 
situaţie așa de ridicolă. 

— Nu am de gând să le spun prietenilor noștri de la Thames House mai 
mult decât trebuie să știe, domnule. Identitatea lui Dane a fost semnalată la 


toate frontierele, iar poliţia metropolitană îl are pe o listă de supraveghere. 
Le-am dat motivul standard. Investigații antiteroriste, acest tip de lucruri. 

Celălalt își strânse mâinile la un loc, degetele formând ceva ce semăna cu 
o turlă. 

— Acest individ. Evadarea sa de sub escortă reprezintă un eșec grav din 
partea personalului vostru, al tău Și al lui Welles. 

— Cu tot respectul cuvenit, Sir Oliver, de fapt eu nu am vrut ca Dane să 
fie scos din clădire pentru a fi interogat. Am fi putut face acest lucru aici. 

Ochi cenușii ai lui Finch-Shortland scânteiară. 

— Sper că asta nu este un fel de i-am spus eu, Donald. Nu vreau deloc 
să se întâmple acest gen de sfadă inter-departamentală în Serviciu. Să lăsăm 
această joacă americanilor, înţelegi? 

— Eu relatez doar un fapt, a răspuns Royce moale. 

Directorul adjunct scoase un mormăit încet și se lăsă pe spate pe scaun, 
cu scârţâit de piele. 

— Nu încerca să îndulcești situaţia. Cât de grav este acest lucru? 

Royce respiră ușurat. Anticipase acest moment. 

— S-ar părea că temerile pe care le aveam cu privire la posibilitatea unei 
penetrări a structurii Grupului Operațional nu erau nefondate. Mă tem că 
trebuie să luăm în considerare faptul că MI6 poate avea pe cineva de la 
Asociaţie în interiorul său. 

— Afurisiţii de traficanţi de arme? Și cum putem fi siguri? 

— Această întrebare este în curs de a primi un răspuns, domnule. În acest 
moment, tot ce avem sunt dovezi circumstanţiale. 

— Nu cred că un om care a instigat la producerea unui accident rutier Și 
care a agresat trei membri ai personalului de securitate poate fi considerat o 
„dovadă circumstanțială”. 

— Nu avem o imagine completă a ceea ce este în capul lui Dane, a 
continuat Royce. S-a aflat în centrul unui incident foarte traumatic, există o 
posibilitate... 

— Știu că este unul de-al vostru, spuse directorul adjunct, dar să nu îți 
faci iluzii. A fugit. 

Făcu o pauză. 

— Cum a făcut asta, apropo? Dane cel care apasă pe butoane! 

Royce simți cum începe să se enerveze. 


— Nu este chiar așa. Aceasta este greșeala pe care Welles și oamenii săi 
au făcut-o, considerându-l doar un tehnician de teren. Dar Dane are 
pregătire, are aptitudini pentru acest gen de acțiuni. A activat înainte în 
Marina Regală. 

— Poate că l-a ajutat cineva din afară. 

— Nu cred asta, domnule. 

Royce se opri, gândindu-se la ce urmează să spună. 

— Sincer, cred că evadarea dovedește că Marc este mai inventiv decât l- 
am crezut noi în stare. 

— Fi bine, nu uitaţi să-i dați băiatului o stea de aur după ce îl băgăm la 
închisoare. 

Finch-Shortland clătină din cap, uitându-se prin hârtii. 

— Se spune aici că l-a orbit pe unul dintre oamenii care îl păzeau... 

Royce băgă mâna în buzunar Și puse pe birou un breloc negru. 

— A folosit unul la fel. Face parte din setul nostru de dispozitive secrete. 
În apropierea cuiva, poate emite instantaneu o lumină de o intensitate foarte 
mare, suficient de puternică pentru a supraexcita nervul optic uman pentru o 
scurtă perioadă de timp. 

Finch-Shortland privi brelocul de cheie circumspect. 

— De unde îl are? 

— Nu știu, admise Royce. Nu apare nicăieri că Dane a primit unul pentru 
misiunea din Dunkerque. 

— Dar ce a făcut... Ei bine, asta vorbește de la sine, nu-i așa? A plănuit 
Şi a executat o evadare pe loc, chiar sub nasul nostru. La urma urmei, așa a 
fost instruit. Probabil că a avut o idee despre procedurile noastre... Că urma 
să fie dus undeva. 

— Poate că de aceea a Și fugit? propuse Royce. 

Finch-Shortland oftă încet. 

— Știu că veţi accepta cu greu că a existat un punct slab în departamentul 
vostru, dar am citit raportul lui Welles. Motive de suspiciune asupra lui 
Dane au apărut din momentul în care a apărut aici. Dacă nu avea de ce să se 
teamă, nu exista niciun motiv să fugă. 

— Din nou, cu respect, sper că vă înșelaţi, Sir Oliver. Dane este 
inteligent, dar nu are experienţă. Aceasta ar putea fi doar... O reacţie 
extremă la o situație extremă. 


— Putem judeca starea lui de spirit doar după ce va fi prins Și pus sub 
cheie. Ultimul lucru de care avem nevoie este un ofiţer în care să nu ai 
încredere și care se află în libertate. 

Royce avea și altele de spus, dar interfonul de pe biroul lui Finch- 
Shortland bâzâii intermitent. 

— Sir Oliver? spuse vocea secretarei. 

— Ce este, Judith? 

— Se află aici locţiitoarea domnului Royce. Spune că are ceva urgent! 

— Trimite-o înăuntru. 

Royce se ridică în picioare la intrarea Taliei. Părea stresată Și îi aruncă o 
privire îngrijorată. 

— Îmi pare foarte rău că vă întrerup. 

I-a dat lui Royce tableta sa de date. 

— Tocmai am primit un raport preliminar de la biroul de supraveghere a 
informațiilor de la Cinci. Am crezut că vrei să-l vezi imediat. 

Sir Oliver se ridică și veni în faţa biroului. 

— Este vorba despre indisciplinatul domn Dane, presupun? 

Ea încuviințtă din cap. 

— Hackerii de la MIS au reușit deja să monitorizeze conturile sale de e- 
mail Și prezenţa online. Au găsit ceva. 

Expresia lui Royce deveni dură. 

— Sunt aici date despre un depozit într-un cont bancar codificat cu 
semnătura biometrică a lui Dane. Într-un fond de investiţii din Insulele 
Cayman. 

— Un cont nou, în valoare totală de șase sute de mii de dolari americani, 
explică Talia. Am urmărit transferul online către o bancă din Beijing. Este o 
companie paravan bine-cunoscută. 

— Mai sunt Și altele, spuse Royce. Notificarea rezervării unui zbor sub 
un alt nume diferit. 

Îi dădu înapoi tableta Taliei. 

— De la Londra la Riad. Doar dus. 

— Arabia Saudită, spuse Finch-Shortland. Printre alte lucruri, vorbim de 
un stat care nu are tratat de extrădare cu Regatul Unit. 

Îi aruncă lui Royce o privire calmă. 

— Spune-mi, Donald, încă mai crezi că Dane caută doar să câștige timp? 

Se întoarse. 


— Aduceţi-l înapoi. 

. 

La început, Marc a crezut că mesajul era încă una dintre escrocheriile 
făcute de o bancă nigeriană, așa-numitele „phishing”, care umpleau cu 
spamuri inbox-urile a milioane de conturi de e-mail din întreaga lume. Dar 
mesajul trecuse prin filtrele de e-mailuri nedorite și i se adresa personal. Nu 
i-a cerut nicio informaţie personală — le aveau deja. Bright Star Cayman 
Trust îi ura bun-venit lui Marc Dane pe lista sa exclusivă de clienți și îl 
întreba dacă dorește un sfat cu privire la modul în care ar putea investi 
suma de Șase cifre transferată la banca lor pe numele său. 

Verifică ora exactă a depozitului. Potrivit chitanţei, banii fuseseră 
transferați cu câteva zile înainte de operațiunea din Franţa. Un junghi rece 
de îngrijorare îi trecu pe Șira spinării. 

Următorul mesaj din grămada de mailuri care așteptau răspuns făcea ca 
situația să fie mai rea de atât. Era un bilet electronic de la compania Qatar 
Airways pentru un zbor la clasa business de la Heathrow la King Khalid 
International, pe numele de Thom Halle. Numele de Halle fusese folosit 
pentru un document de acoperire emis de urgenţă pentru Marc în urmă cu 
câteva luni, un pașaport falsificat care imita perfect pe cel belgian, la 
standardele ridicate obișnuite ale serviciilor de securitate. 

Pentru o secundă, clipi din ochi citind textul de pe micul ecran din fața 
sa. Luase un telefon Blackberry din buzunarul de la costumul unui om de 
afaceri care moţăia în metrou, iar aici, în această cafenea întunecoasă, cu 
acces Wi-Fi gratuit, Marc Și-a luat inima în dinți să arunce o privire în 
mediul online pentru a obține informații. Regreta acum acest lucru. 

A durat ceva timp pentru a ajunge aici. În primul rând, Marc s-a auto- 
verificat pe traseu. Era un truc pe care îl aflase de la Leon, ceva pe care 
spionii de școală veche îl numeau „spălarea traseului”, acțiunea de a merge 
în buclă pentru a te asigura că nu ai pe nimeni în urma ta. La stația Euston, 
Marc a sărit din tren chiar când ușile șuierau închizându-se Și a coborât pe 
peronul Liniei Victoria. A mers spre sud, întorcându-se o staţie până la 
Warren Street Și apoi a făcut același lucru în sens invers, trecând din nou pe 
Linia de Nord și, intenţionat, a urmat un traseu prin pasaje, mergând 
împotriva fluxului de navetiști. Apoi a mers încă două stații dincolo de 
destinație, a parcurs diverse pasaje pietonale „Și, în cele din urmă, ieșise în 
stația Camden Town când seara începuse să se apropie. 


Nu avea pe nimeni în urma sa, așa cum spera să fie, dar asta nu însemna 
că se putea relaxa. Într-o stare de iritare și cu o durere de cap infernală, își 
cumpără o geacă nouă — una închisă la culoare, rezistentă la intemperii, 
imitând marca Superdry — Și merse pe stradă spre canalul din apropiere. 

Micuța cafenea era înghesuită între un magazin specializat în 
îmbrăcăminte de piele și un fronton de casă luminat strălucitor, plin de 
vitrine din sticlă pline de huse de telefon pe care erau aplicate pietre 
prețioase. Găsi o masă mai în spate și își luă o cafea kenyană tare, de 
culoarea noroiului, Și se înfruptă dintr-un sandviș gros, în timp ce apăsa cu 
degetele unsuroase pe butoanele micuţe ale telefonului Blackberry furat. 

Primul lucru pe care l-a făcut a fost să caute pe site-urile de știri dacă 
apăruse ceva legat de evadarea sa. Bomba improvizată era menţionată pe 
unele dintre reţelele de socializare, știrea fiind însoţită de o serie de 
hashtag-uri, al cărui număr creștea în continuare, prin care navetiștii se 
plângeau de faptul că poliția decisese să evacueze temporar Gara Waterloo. 
A navigat pe site-urile web și pe forumurile de pe reţelele de socializare 
folosind cuvintele „accident mașină autobuz Westminster bridge”, dar 
apărea doar o mențiune scurtă pe o pagină privind starea traficului. 

Procedura standard, se gândi el. Pentru moment, păstrau tăcerea. 

Termină sandvișul Și apoi mâncă altul. Nu își dăduse seama cât îi era de 
foame, ce gol adânc avea în stomac, decât când a simțit mirosul de mâncare 
proaspăt gătită care ajungea la el de la unul dintre vânzătorii stradali. 
Trebuia să aibă grijă să se liniștească și să nu mănânce prea repede. 

Banii primiti în cont, biletul de avion... leșeau din întuneric ca dovezi 
incriminatoare. Cineva aduna probe împotriva lui, probe care să dovedească 
faptul că el era trădătorul, așa cum îl acuzase Welles. 

Dar, deși avea mari dubii asupra acestuia, totuși nu credea că Welles 
putea crede că el se preta la așa ceva. Probabil că erau cei de la Asociaţie, 
care voiau să negocieze cu el cât mai repede posibil. Marc lăsă jos telefonul 
Și luă o înghiţitură de cafea. Făcea un efort de a gândi calm, rațional și nu 
doar de a reacționa. 

Dunkerque, Palomino... Cei care au distrus nava, care l-au angajat pe 
trăgător... Ei voiau doar corpuri, nu un supraviețuitor. 

Le-am stricat planul, își spuse Marc. Am plecat de la dubă. 

Dacă ar fi rămas, grenada care i-a ucis pe Leon și pe Owen l-ar fi ucis Și 
pe el. Ei au vrut ca ei toți să moară, toți membri Nomad să dispară, și 


trăgătorul se afla acolo pentru ca acest lucru să se întâmple. 

Moartea celor din Grupul Operaţional 7 ar fi întrerupt investigația care 
avea loc pe ascuns în interiorul Serviciului, cel puțin pentru o vreme. 
Suficient timp pentru ca cel infiltrat în organizație să se acopere, să scape, 
sau să facă altceva... 

Ce însemna asta? îȘi puse întrebarea, încercând să gândească din punctul 
de vedere al dușmanului. 

Aceasta însemna că Marc era pentru Asociaţie mai mult o oportunitate 
decât o problemă. Studie din nou e-mailurile. Ambele erau autentice, dar 
banii Și biletul de avion erau niște falsuri de proastă calitate. Le lipsea 
subtilitatea. Oricine construise acest scenariu profita de o situație 
neprevăzută, încercând din răsputeri să-l facă să pară vinovat, punând 
lucrurile în mișcare din mers. Marc se gândi că acesta era doar începutul. 
Dacă ar săpa mai adânc, probabil că ar găsi undeva și altceva, un container 
sau un seif pe numele său adăpostind și alte materiale incriminatoare la 
adresa lui. Ar fi destul de ușor pentru un grup ca Asociaţia să însceneze așa 
ceva. Aveau bani Și le dădea mâna. 

Dacă cineva ar fi decis deja că este vinovat — cineva ca Victor Welles — 
atunci toate acestea ar face ca lucrul acesta să devină evident. Welles nu ar 
trebui să se mai chinuiască să caute dovezile. De ce naiba să o facă? 

Orice ar spune Marc în apărarea sa ar suna ca o teorie a conspirației 
interpretabilă — pentru că exact așa era. 

— Sunt terminat. Sunt f... t. 

Trecu o secundă sau două până să își dea seama că gândise cu voce tare. 
Un cuplu de adolescenţi de la o masă din apropiere se uită urât la el, apoi îl 
ignorară. 

Nu observase că le atrăsese atenţia. Nu se putea concentra decât asupra 
tunetului din urechi, asupra strânsorii lente a stomacului, ca o gheară care îi 
umbla pe dinăuntru, mai dureroasă cu fiecare clipă care trecea. Valul de 
groază creștea, acid ca fierea. Mâncarea îi căzuse ca un bolovan în stomac. 

Valul de panică îl copleși. Nu fusese instruit pentru așa ceva. Nu era un 
ofițer operativ, era un specialist, era un copilot dotat cu un pistol, dar cu 
care nu a tras decât atunci când a fost atacat. 

Această evadare, tot ce s-a petrecut, a fost urmare a unui noroc orb Și al 
întâmplării! Aveau să-l prindă. Avea să fie găsit Și ei îl vor face dispărut... 


Marc puse mâinile pe masă și le așeză cu palmele în Jos, ca să nu-i mai 
tremure. Făcu un efort ca să își controleze respirația, uitându-se fix la 
spaţiul din faţa lui. În interiorul lui era haos, iar Mare Dane încerca să se 
controleze. 

Când se afla în mașină, când s-a produs accidentul, simţise un moment 
de schimbare. Simţea din nou acest lucru, în această cafenea obișnuită Și 
fără pretenţii, dar de această dată mult mai puternic. Frica îi traversa corpul 
Și trebuia să o stăpânească. Dacă ar lăsa să se întâmple asta, ar pierde totul. 
Dacă ar lăsa să se întâmple asta, ei ar câștiga. 

În acel moment, Marc găsi ceea ce avea nevoie. Pătrunse în interiorul său 
Și sugrumă panica înainte ca ea să poată crește. Se gândi la oamenii care îl 
doreau mort, care uciseseră și minţiseră. 

Treptat, teama se transformă încet și inexorabil în indignare. 

Cineva de acolo — poate chiar cineva pe care îl cunoștea — se jucase cu 
membrii celor din Grupul Operaţional 7 la fel cum te joci cu niște pioni pe 
o tablă de șah, sacrificându-i într-un joc care era atât de amplu încât Marc 
nu putea vedea decât ceea ce îl atingea pe el. 

Întrebări veneau către el în valuri. Ce au descoperit Sam, Rix Și Nash? 
Ce reușiseră ei să facă? Cine a făcut asta? 

Încercă să se calmeze pentru o secundă pentru a gândi. Nu era vorba doar 
de durerea lui de a o fi pierdut pe Sam Și nici măcar de mânia lui la moartea 
colegilor săi. Trebuie să Știu, îȘi spuse. Trebuie să aflu adevărul și să 
dovedesc că nu sunt vinovat. 

Și într-un târziu, Marc înţelese un lucru care îl făcu brusc să vadă totul 
dintr-o altă perspectivă. Asociația și prietenii lor din Al Sayf au făcut aceste 
lucruri pentru că se temeau... Ei se temeau de ceea ce Nomad urma să 
descopere, poate de ceea ce fusese deja descoperit. 

Ceilalţi erau morţi, iar acum Nomad era doar un singur om. Nomad era 
el, Marc Dane, Și se temeau de e/. Dădu din cap ca pentru sine. 

Nu mai avea altundeva unde să meargă decât mai adânc în labirint. Nu 
mai exista nicio cale sigură. Era momentul să se expună tuturor riscurilor 
care îi vor apărea în drum. 

Voi afla ce știa Sam. Îl cuprinse o stare de calm imperturbabil. Și apoi 
voi scoate la lumină toate aceste secrete, astfel încât toată lumea să afle 
lucrurile astea nenorocite. 


Capitolul 9 


În întuneric, casa părea acum alta. Cumva morocănoasă, lipsită de toată 
căldura și de viaţa pe care le cunoscuse acolo cu Sam. 

Marc traversă strada Și se îndreptă spre ușa de la intrare. Forţarea ei a 
fost un lucru simplu, mai dificil a fost să intre înăuntru suficient de repede, 
înainte de activarea alarmei. 

Trânti ușa și deschise panoul de securitate. În întunericul de pe hol, lucră 
în grabă, doar la lumina palidă a butoanelor luminoase și a afișajului 
brelocului. Simţea încordarea din mâini în timp ce tasta codul de acces. 
Dacă setările alarmei de la casa conspirativă ar fi fost schimbate, ar fi aflat 
acest lucru când deja ar fi fost prea târziu pentru el. Nu va începe să tipe 
nicio sirenă stridentă, în schimb va fi trimis direct la MI6 un semnal de 
avertizare ȘI cineva va veni să afle ce s-a întâmplat. 

Alarma trecu de la roșu și ARMED la verde și SAFE, iar Marc respiră 
ușurat. Acest loc ar fi fost ultimul în care Welles s-ar gândi să vină să îl 
caute, dar ăsta nu era un motiv suficient ca să îi permită să fie liniștit. 

Pantofarul de lângă ușă avea un fund dublu și sub el se afla un pistol 
Glock de același model cu cel cu care fuseseră dotați cei din Grupul 
Operaţional 7. Marc se strecură pe lângă perete Și se așeză pe podea pentru 
a verifica arma, trăgându-i piedica. 

În așteptare. 

° 

Două ore mai târziu, se trezi brusc $i, cu un gest reflex, îndreptă arma 
spre ușă, alungându-și somnul. 

„Rahat”. Vocea îi răsună în holul gol. Cu mare grijă, puse la loc pârghia 
de siguranţă a pistolului Glock și îl băgă într-un buzunar al gecii. Simţi 
dintr-odată o stare de extenuare, care apăruse fără să își dea seama. Furios 
pe propria-i slăbiciune, se ridică, răsucindu-se din cauza unor dureri noi 
apărute la spate. 

Ca un explorator care trece prin sălile unui monument funerar, Marc 
merse din cameră la cameră, aprinzând fiecare lumină și uitându-se în 
fiecare colţ, stingându-le apoi la loc. Impresia lui inițială nu s-a schimbat. 
Casa părea un spațiu mort, nemișcat Și vechi. Găsi sticla goală de vin în 


bucătărie, unde o lăsaseră cu câteva săptămâni mai înainte. Casa 
conspirativă nu fusese folosită în tot acest timp, dar, într-un anumit fel, lui 
Marc i se părea că vede fantoma Samanthei Green în toate locurile. Era 
sigur că ea se mai întorsese aici din ziua în care fuseseră împreună. 

Când a găsit geanta, a Știut că instinctele sale funcţionaseră corect. 
Ascunsă într-un dulap de sub scară, uitată printre mături Și un aspirator, nu 
avea pe ea stratul de praf care era peste tot. 

Geanta era un rucsac mic negru, care nu trezea nicio bănuială dacă era 
așezat pe un cărucior pentru bagaje într-un aeroport. În interior, era placat 
cu un plastic dens, capabil să atenueze semnalele undelor de ordinul 
terahertzilor de la detectoarele de metale. Ascunse printre câteva schimburi 
de haine unisex obișnuite și articole de toaletă, se aflau cutii de muniţie, 
teancuri de bancnote în lire sterline, dolari Și euro, puse în saci sigilabili, un 
cuțit de supraviețuire și o lanternă. Luă geanta în camera de zi și o goli 
metodic, inventariind tot ce se afla acolo. În jargonul de spionaj, acesta era 
denumit „rucsacul de urgenţă”, un set de instrumente pregătit din timp, pe 
care un ofițer operativ îl putea lua cu el atunci când situația devenea 
potrivnică. 

Hainele erau ale ei și tot ale ei erau documentele de identitate false, 
ascunse într-unul dintre compartimentele laterale. Marc răsfoi pașapoartele 
din patru ţări diferite, fiecare sub un nume diferit, fiecare purtând o 
fotografie diferită a lui Sam privind către el. Având părul scurt într-unul, 
purtând ochelari în altul sau uitându-se de sub o perucă cu părul lung. 
Totuşi, ochii erau mereu aceeași; ochii ei veseli Și îndrăzneț. 

Se așeză pe canapeaua pe care făcuseră dragoste și ascultă ecoul ei. Asta 
era tot ce îi mai rămăsese, o colecție de diverse lucruri care nu erau Sam ce 
adevărată. 

Marc puse ceea ce se afla în rucsac în două categorii, lucruri folositoare 
Și lucruri la care putea renunţa, iar, în timp ce făcea asta, ceva a alunecat 
din plhurile unei cămăși. Era o tijă metalică, de lungimea și grosimea 
degetului mare. 

O recunoscu imediat, răsucind-o între degete. Era un stick de memorie 
SSD model IronKey, o unitate de memorie flash protejată, cu o capacitate 
de mai mulţi gigabiți de date. Ceea ce o făcea specială era construcția 
unităţii Și software-ul de criptare încorporat al acesteia. Orice încercare de 


a-i desface carcasa sau de a sparge parola de protecție a conținutului printr- 
un atac provoca Ștergerea definitivă a conţinutului. 

O ţinea în palmă Și o studia. Merită, oare, să ucizi pentru asta? 

Puse cu mare grijă stick-ul de memorie pe masa din faţa lui Și atinse 
pachetele de bani. Erau și câteva cărți de credit acolo, pe care Marc le putea 
folosi imediat. A deschis telefonul Blackberry pe care îl furase ultima dată. 
Își asuma un risc folosind aparatul din nou, dar nu avea de ales. 

Marc găsi o conexiune Wi-Fi neprotejată Și începu să caute datele de care 
avea nevoie. 

° 

Jetul de la duș se micșoră până deveni un firicel. Respiră ușor Și își tinu 
respirația, degetele ei lungi trecând peste pielea capului și peste cârlionții 
negri din părul său tuns scurt. Cu o precizie militară, Lucy Keyes dădu aerul 
afară din plămâni într-o expirație ușoară Și liniștită și se întinse după 
prosopul gros care atârna pe un suport, lângă cadă. Nu se obosi să se 
Șteargă de apă, punându-și prosopul în jur Și pe umeri, ca pe o togă. 

Cu coada ochiului, își privi fața în oglinda largă. De culoarea ocrului, 
contrasta puternic cu albul strălucitor al faianței de pe pereți Avea o față 
băiețoasă, pe care părul scurt o făcea și mai băiețoasă, o bărbie ascuțită și 
ochi care păreau somnoroși, dacă nu te uitai atent. Prosopul ascundea un 
corp care era atletic Și zvelt și mai ascundea și alte lucruri. 

Un semn de arsură superficială pe talie. Urma rămasă de la o rană 
vindecată produsă de un glonţ de 9 mm. Erau ȘI alte urme, mai adânci, care 
nu mai puteau fi văzute. 

Își făcu leneş cu ochiul în oglindă și începu să se plimbe prin dormitor. 
Lucy fu întâmpinată de o priveliște panoramică a Londrei, care acum 
începuse să pălească la apropierea serii, luminile începând să se aprindă pe 
toate străzile de dedesubt. Fereastra dădea către Hyde Park și putea să 
distingă irizaţia lacului în formă de șarpe care se întindea de-a lungul 
parcului. Își făcu o cafea și se învârti prin camere, gândindu-se la misiunea 
eil. 

Mocheta moale îi mângâia picioarele. Uneori este important să ai astfel 
de momente în care să te bucuri de lucrurile simple de genul ăsta, reflectă 
ea. În timp ce Lucy creștea într-un apartament micut din Queens, împreună 
cu mama ȘI cu fratele ei, a trebuit să ajungă la vârsta de zece ani ca să aibă 
pe Jos altceva decât niște preșuri jerpelite puse pe podeaua denivelată. Își 


amintea că 1 se părea că toată viaţa va simţi așchii în tălpile întărite de la 
picioare. 

Un apartament în faimosul Park Tower Hotel de pe Knightsbridge era 
îngrozitor de departe de acele locuri sordide, dar parcursul lui Lucy prin 
lume a avut o mulțime de ocoluri de acest gen, unele către mai bine, dar 
multe altele către mai rău. 

Își turna cafeaua când văzu că laptopul de pe birou avea o lumină 
portocalie intermitentă. Se abținu să înjure, întinse mâna după el și ridică 
ecranul. 

Laptopul avea un aspect masiv, robust, ca și cum ar fi fost proiectat să fie 
aruncat fără parașută dintr-un avion de transport. Era realizat conform unei 
specificații militare, ticsit cu software-uri de criptare și avea o carcasă cu 
un strat din oţel balistic pentru blindaje, capabil să reziste la fragmente de 
grenadă și la gloanțe de calibru mic. Lucy nu arătase interes pentru 
specificațiile lui tehnice. Funcţiona când avea nevoie de el și asta era de 
ajuns pentru ea. Odată, când se afla într-o favelă braziliană, a folosit un 
echipament similar pentru a înlocui o placă de blindaj ceramic la o vestă 
anti-glonţ, dar atunci a avut o zi proastă. A reușit să facă vesta intactă. Cu 
laptopul nu a reușit la fel de bine. 

Pe ecranul laptopului apăru o solicitare de a introduce un cod de acces și 
își puse degetul într-un cititor de amprente în infraroșu. A fost nevoie de 
două încercări pentru că mâinile ei erau încă ude, dar apoi pe ecran apăru o 
imagine video. Arăta ca un birou mic, dar scump, cu lambriuri din lemn de 
pin Și oţel lustruit. Doar ferestrele ovale îl dădeau de gol. Se uita la o 
cameră de la bordul unui avion privat Și, după tonurile luminii care răzbătea 
prin hublouri, bănuia că avionul se afla undeva deasupra oceanului. 

O faţă familiară îi apăru în faţa ochilor. 

— Ah! Keyes. Mă onorezi cu prezența ta, în sfârșit! 

Omul de pe ecran era înalt și palid. Purta ochelari la modă Și avea o 
expresie a feţei cam răutăcioasă. Accentul lui era franco-canadian. 

— Delancort, răspunse ea, pronunţând intenţionat numele cu intonaţia ei 
newyorkeză. Ce se întâmplă? 

Lumina care se aprindea intermitent însemna că mai încercase să o 
contacteze; pesemne că din cauza zgomotului dușului pe care îl făcuse nu 
auzise sunetul de alertare al laptopului. 

El ridică o sprânceană, studiind-o. 


— Ai o privire interesantă. 

Lucy se încruntă uitându-se la camera de dimensiunea unui punctuleţ de 
pe partea de sus a laptopului. 

— Te referi la ceea ce vezi acum? îl tachină ea. 

Delancort ridică din umeri Și ezită puţin. 

— Nu eȘti genul meu, Știi asta. 

Ea își încrucișă brațele la piept. 

— Ce este? Mergem mai devreme? Mai sunt încă trei ore până la 
întâlnire. 

— Misiunea pe care o aveai a fost anulată, îi spuse el. Vei primi o altă 
însărcinare. 

Lucy simţi o stare de nervozitate. 

— Pot pune ceva pe mine? 

— Fă-o repede. Vrea să vorbească cu tine. 

Ecranul clipi Și trecu pe „așteptare”, iar Lucy ieși din cameră, 
pescuindu-și hainele de pe fotoliul unde se aflau. 

Își trăgea pe ea o bluză când ecranul pâlpâi și Ekko Solomon apăru 
uitându-se la ea. Lucy se concentră Și avu aproape aceeași senzație de 
alertă ca cea de pe terenul de instrucție, din perioada de instruire pe care o 
făcuse. 

Lui Solomon îi datora asta. Orice care avea legătură cu el o făcea să 
răspundă în mod automat, cu respectul unui soldat faţă de un comandant. 

El dădu din cap ușor neglijent. 

— Lucy! A trebuit să schimbăm planul. 

Vocea lui era atent studiată Și puternică, cu pronunția clară și grăbită a 
unui african educat în limba engleză. Ca persoană, era un om impunător, dar 
elegant. Ekko Solomon era unul dintre cei mai bogați oameni din lume, un 
miliardar cu active în bunuri din mai mult de zece țări din lumea a treia Și 
în altele. Imperiul său de afaceri — Grupul Rubicon — cuprindea mine de 
tantalite Și diamante Și avea interese în petrol, tehnologie și aviaţie. Dar era 
un domeniu diferit al Grupului care fusese interesat de serviciile lui Lucy 
Keyes. Pe pașaportul ei — cel real, care rareori văzuse lumina zilei — apărea 
funcţia de „consultant de securitate” în cadrul Diviziei pentru Situaţii 
Speciale a corporației Rubicon. Era un alt mod de a spune că era un 
contractor militar privat. 


Ceea ce oameni din alte vremuri, mai rele decât cele de acum, numeau a 
fi un mercenar. 

Odată, Lucy Keyes fusese sublocotenentul Keyes din armata Statelor 
Unite, specialist de primă clasă în recunoașteri și în operațiuni cu lunetiști, 
făcând parte din Detașamentul secret F, compus exclusiv din femei, al Delta 
Force. Dar asta fusese o altă perioadă din viaţa ei Și, când se gândea la 
acele timpuri, 1 se părea că este vorba de o cu totul altă persoană. O altă 
Lucy, departe de cea care stătea desculţă într-o cameră de hotel de cinci 
stele. 

Solomon fusese motivul pentru care era aici Și îi era îndatorată pentru 
acest lucru. Îi era datoare pentru multe lucruri. 

— Aţi dorit să mă întâlnesc cu Hong. Își găsi vocea potrivită, una 
potrivită pentru o discuţie de afaceri. Nu mai este cazul? 

El încuviinţă din cap. 

— De domnul Hong se va ocupa altcineva. Ca să fiu sincer, a fost, 
probabil, o exagerare să te trimit acolo. 

— Înţeleg. 

Într-un fel, ea aștepta cu nerăbdare întâlnirea din Chinatown. O întâlnire 
liniștită, cu o ţintă accesibilă, într-un mediu cu nivel de periculozitate 
apropiat de zero. Ar fi fost aproape ca o vacanţă. 

— Dar informațiile pe care el... 

— Pot să mai aștepte. Am primit un apel urgent acum o oră de la unul 
dintre contactele noastre din guvernul britanic. În timp ce vorbim, MI6 
desfășoară o operațiune în Londra, care este relevantă pentru interesele 
Rubicon. 

Surâse. 

— Te afli în locul potrivit la momentul potrivit, Lucy. 

— Dacă mă bazez pe experiența pe care o am, nu există un astfel de 
lucru, Șefu”! 

Se așeză pe marginea patului Și întoarse laptopul cu fața spre ea, 
verificând încă o dată starea activă a randomizatorului încorporat în 
calculator. 

— Nu ar trebui să opereze în Regatul Unit. Ei sunt cu securitatea externă. 

— Da. Aceasta ne dă o idee despre gravitatea situației. 

— Care este procedura care trebuie urmată? 


Lucy arătă cu un gest absent către un pistol Walther P99 semiautomat 
aflat pe o masă de lângă pat. 

— Va fi o acţiune „curată” sau am nevoie de instrumentele mele? 

— Henri a pregătit totul, spuse Solomon, dând din cap în direcția 
asistentului său, care se vedea în fundal. A Șteptăm informa ii suplimentare. 

— Bine, răspunse ea. Aveţi o ţintă pentru mine? 

— Ai înțeles greșit, i-a spus el. Va fi o misiune de supraveghere, nu una 
tactică. 

Lucy se încruntă. 

— Asta nu este chiar specialitatea mea... 

— Știu. 

Solomon îi zâmbea. 

— Dar am nevoie de cineva în care să am încredere pentru a face acest 
lucru. Trebuie ca informațiile obținute să treacă pe la cât mai putine 
persoane posibil. 

Ea acceptă acest lucru cu o încuviinţare din cap. 

— Am înţeles asta. 

Solomon făcuse o manevră la laptop și pe ecranul acestuia apărură mai 
multe ferestre care se micșorau pe rând în colțul ecranului. Primul lucru 
care 1-a atras atenția a fost fotografia unui tip caucazian, cam de patruzeci 
de ani, o imagine neclară preluată de pe un circuit de supraveghere. Purta 
un hanorac jegos și era într-o stare extremă de agitaţie și de încordare. 

Vocea lui Delancort se suprapuse peste difuzoare, având ecou și 
distorsiuni de conversie digitală acolo unde legătura prin satelit depășea 
lăţimea de bandă a semnalului. El îi spunea că omul din imagine era un 
ofițer de informaţii al MI6, care fugise Și dispăruse undeva în oraș. 

Britanicii îl căutau peste tot în Londra, dar acţiunile lor erau împiedicate 
de faptul că nu trebuiau să facă prea mare zgomot. 

— Domnul Solomon a pus la dispoziţie o cantitate considerabilă de 
mijloace, în scopul de a se asigura că Divizia pentru Situaţii Speciale îl va 
localiza și izola pe acest om, înainte ca britanicii să-l recupereze. 

Henri făcu un gest cu mâna ca Și cum cineva i-ar tăia gâtul. 

— Dacă MI6 obține vreun indiciu că suntem pe urmele lor, capacitatea 
Rubicon de a opera în Regatul Unit va fi grav afectată. 

— Am înţeles asta, repetă Lucy. 

Se uită la fișierul cu informaţi care se derula pe ecran. 


— Marc Dane, citi ea cu voce tare. Uau! Un tehnician de suport? De ce 
este așa special? 

— Vrem să Știm ce Știe Dane, spuse Solomon. Să-l găsim primii. 

Privirea lui Lucy se întoarse spre pistolul P99. 

— Și după aceea? 

— Vom analiza din nou situația la acel moment. Ai grijă de tine, Lucy. 

Se auzi un pârâit produs de pierderea legăturii, iar fluxul de date de la 
avionul privat se termină. 

Începu să studieze datele trimise de Delancort, derulând fișier după 
fişier, întipărindu-și în memorie figura lui Dane. 

O bătaie la ușă îi întrerupse acţiunea, iar Lucy ridică privirea. 

— Portarul, zise o voce. Am o livrare pentru domnișoara Locke. 

Deschise ușa. 

— Eu sunt. 

Portarul ţinea în mână o geantă Louis Vuitton Pullman de mărime medie. 

— Bună ziua, domnişoară. Tocmai a sosit la recepție pentru 
dumneavoastră. 

Lucy apucă mânerul genţii Și i-o trase fără efort din mâini. 

— Bună, mulţumesc. 

— E mai grea decât pare, spuse portarul, respirând greu. Ce aveți acolo, 
echipament sportiv? 

Îi puse în mână o bancnotă de cinci lire și îi zâmbi. 

— Cam așa ceva. 

e 

Dormise pe hol, ținând lângă el pistolul Glock încărcat, sprijinit pe o 
pernă. Când se auzi bătaia la ușa din față, a fost ca Și cum ar fi tunat Și, 
chiar dacă se aștepta, Marc tot simţise un șoc. 

Deschise ușa, cu pistolul ascuns vederii. Şoferul care făcea livrarea i-a 
dat o tabletă pe care să semneze pentru cutiile depuse la intrare. 

Marc făcu cu stiloul primit o buclă șerpuită care semăna vag cu o 
semnătură Și omul dispăru. 

Se uită atent pe strada goală și luă ceea ce cumpărase. Costase destul de 
mult ca să obțină ceea ce avea nevoie în mai puţin de douăsprezece ore de 
la comandă, dar banii nu erau ai lui, erau de la peștișorul de aur, și se 
puteau evapora din contul de acoperire în câteva secunde de la momentul 
când urmăritorii de la MI6 își dădeau seama ce s-a întâmplat. 


Își asumase un mare risc prin ceea ce făcuse. Dacă conturile de urgență 
ale lui Sam erau marcate, ceea ce făcuse îi punea pe tavă lui Welles locul 
unde se ascundea. Înainte, acest gen de risc l-ar fi putut face să ezite, dar nu 
acum. Marc pierduse ceva în ultimele zile și abia începea să-și dea seama. 
Pierduse o parte din frică. Deschiderea cutiilor era ca o dimineață de 
Crăciun. Pe masa grea de lemn din bucătărie, desfășură folia cu bule pentru 
a deschide cutule din plastic și pungile argintii antistatice. Nu își putu 
reprima un zâmbet larg când evaluă ce cumpărase. În faţa lui se aflau 
obiecte în valoare de mii de lire Și voia să le descopere cât mai repede. 

Cea mai mare dintre cutii conținea un laptop foarte arătos; era un model 
Alienware de uz general, conceput pentru pasionaţi! de jocuri video de 
cursă lungă, cu conexiuni la Internet extrem de rapide. Mai era acolo un set 
de instrumente pentru specialiști, pe care îl folosi pentru a deschide carcasa 
laptopului Și a putea lucra la placa lui de bază. 

În timp ce lucra, se trezi pentru prima dată că se gândește la locuinţa sa, 
la aspectul elegant al apartamentului mic Și modern pe care îl avea în 
Docklands. Lucrurile personale ale lui Marc, computerul care i-a luat luni 
întregi din viaţă pentru a-l construi, toate erau acolo. Făcut pe comandă, 
reglat ca o mașină de Formula 1, mai rapid decât orice altceva din arsenalul 
unui hacker din Tiger Team, de la Shanghai la Langley. I se rupea inima 
gândindu-se că ar putea cădea în mâinile teroriștilor de la etajul al nouălea, 
care l-ar distruge complet în căutarea unor date care să îl incrimineze. 

° 

Totuşi, nu îi lipsea prea mult din ce era în apartament. Poate colecția lui 
Blu-ray, dacă ar fi să fie ceva. Marc stătuse acolo aproape doi ani și mai 
erau încă cutii de carton nedeschise de la mutare. Nu fusese niciodată într- 
adevăr o casă pentru el, nu putea spune asta. A fost doar un loc de 
depozitare pentru lucrurile sale, un loc în care să poată dormi și mânca. Nu 
avea nicio amintire legată de acel loc; nimic care să trebuiască uitat. 

Marc oftă și lăsă deoparte aceste gânduri, căutând în interiorul laptopului 
cu toată grija Şi seriozitatea unui chirurg cardiolog care efectuează un 
bypass la inimă. 

. 

Khadir își turnă în pahar ceaiul negru și îl amestecă ușor, savurând 
aroma lui fină prin norul de vapori care se ridica de la suprafaţa lichidului. 
Ceaiul era un lucru obișnuit, o plăcere pe care Și-o oferea orice soldat, dar 


el o trata ca pe o recompensă. Khadir avea puține din cele pe care alti 
oameni le considerau a fi vicii, dar nu era un călugăr. Prefera să se creadă 
despre el că este un om al concentrării Și urmăririi unui scop, dar nu unul 
care se ţinea departe de plăcerile vieţii. 

Fără plăceri, nu puteai să înţelegi ce puteai să câștigi, sau ce puteai să 
pierzi. Războiul nu ar însemna nimic fără înţelegerea acestui lucru. Zâmbi. 
În ceea ce privește un lucru atât de simplu cum era un pahar de ceai, acest 
adevăr era evident. 

În campus era liniște, exceptând foșnetul ocazional al vântului de-a 
lungul ferestrelor. În orfelinat, tinerii dormeau în timpul zilei. Ciclul de 
antrenament părea nesfârșit pentru cei tineri, dar, de fapt, erau foarte 
aproape de sfârșitul lui, urmând să înceapă următoarea fază a activităţii. În 
curând, ceea ce se întâmplase la orfelinat urma să fie de domeniul trecutului 
Și cei consideraţi suficient de puternici se vor alătura lui Khadir în lupta 
propriu-zisă. 

Se auzi un ciocănit în ușă și Jadeed intră, ţinând în mâini un teanc de 
hârtii. 

— Comandante, a spus el, cu o înclinare a capului care ţinea loc de salut. 
Avem confirmarea. M-am gândit că doriţi să fiți informat imediat. 

Khadir dădu din cap în semn de permisiune. 

— Arată-mi. 

Jadeed îi înmână mai multe pagini scanate, puțin neclare din cauza 
transmiterii prin fax, din numărul apărut cu o zi mai înainte al ziarului 
Washington Post. 

Parcurse textul articolului pe care-l căuta, un material grandilocvent care 
trata chestiuni legate de reforma educaţională americană și un rânjet îi 
apăru în colțul gurii. 

— Amabilii noștri prieteni au avut încă o dată dreptate. Suntem cu 
adevărat binecuvântaţi să avem astfel de aliaţi. 

Îl privi pe celălalt bărbat, care își controla uşorul sarcasm al tonului 
înainte de a răspunde. 

— Ei cred despre ei înșiși că sunt mai mult de atât, domnule. 

Khadir îi făcut un semn lui Jadeed arătând către masă Și acesta mai turnă 
ceai pentru amândoi. 

— Suntem binecuvântaţi, prietene, i-a spus el. Nu te îndoi de acest lucru. 
Așa cum este și sabia pe care Al Sayf o ţine în echilibru, gata să cadă și să 


taie capul inamicului. Ceea ce vom face va rămâne în istorie. Aceasta va fi 
cea mai devastatoare lovitură a noastră la adresa guvernelor din Occident. 

Jadeed se feri de căldura ceaiului. 

— Nu pot să nu fiu de acord, a continuat el. Dar nu pot să nu spun asta. 
Planurile acestor străini nu converg cu ale noastre. 

Încet-încet deveni furios. 

— Da, armele și echipamentele pe care ni le-au furnizat... Aceste 
instrumente ne-au permis să facem o treabă excelentă. Dar ei... 

Se opri, nemulțumit că nu putea găsi cuvintele potrivite. 

— Ei ne văd în același mod, admise Khadir. Ca pe niște instrumente. Şi 
atunci când un instrument nu mai este util, renunti la el. 

Jadeed îi aruncă o privire pătrunzătoare. 

— Aceasta este o alianţă construită pe minciuni, domnule. 

Khadir zâmbi cu răceală. 

— Bineînţeles că așa este. Acești oameni, asta... Această Asociaţie... 
Ce sunt ele altceva decât o extensie a inamicului pe care dorim să-l ucidem? 

Luă o altă înghiţitură de ceai. 

— EFi sunt oameni slabi, oameni lacomi. Vor o lume în care să poată 
promova frica după cum vor ei Și astfel să le fie lor bine. 

Clătină din cap. 

— Oameni care cred că ne sunt superiori... Acest gen de oameni pot fi 
întotdeauna folosiți, chiar dacă ei cred că ei sunt cei care ne folosesc. 
Relația noastră cu Asociaţia este una reciproc avantajoasă. Dar când acest 
lucru se va schimba... 

— Vom fi gata, spuse Jadeed. 

Khadir dădu din cap din nou. 

— Nu mă îndoiesc de asta. 

Afară, pe coridor, se auzeau voci ridicate, iar cineva scoase un strigăt 
furios. O clipă mai târziu, ușa s-a deschis Și doi dintre oamenii lui Jadeed 
au intrat, trăgând între ei pe un al treilea. 

— Ce-i asta? spuse iritat subordonatul lui Khadir, ridicându-se în 
picioare. Se uită urât la cel de-al treilea bărbat, un gardian gras, cu 
trăsăturile urâțite de o vânătaie galben-purpurie pe faţă. Omul ridică 
privirea a implorare. 

— L-am găsit agresând un recrut, a spus unul dintre gardieni. Cuvintele 
sale erau pline de dezgust, iar accentul pe care îl pusese indica cu claritate 
care fusese natura agresiunii. 


Privirea gardianului se muta înainte și înapoi între Jadeed și Khadir. 
Începu să se bâlbâie, încercând să explice că era o neînțelegere. 

Jadeed ignoră spusele lui. 

— Ai văzut asta? îl întrebă pe celălalt gardian. 

— Am văzut, răspunse acesta. 

Khadir li se adresă pentru prima dată. Atinse obrazul omului în locul în 
care acesta avea vânătaia. 

— Cine a făcut asta? 

Pusese întrebarea într-un mod direct, aproape întâmplător. 

— Eu am fost, comandante, spuse celălalt gardian. 

Khadir luă act de spusele lui. 

— Lasă-l să se așeze. 

— Domnule? 

Jadeed îi aruncase o privire. 

— Fă cum îţi spun! 

Expresiile de pe feţele gardienilor erau insensibile, dar nu dădeau niciun 
semn de nespunere. Cei doi Și-au luat mâinile de pe braţele omului rănit Și 
imediat acesta a făcut un pas către Khadir, ţinând mâinile împreunate, într- 
un gest de mulțumire. 

Comandantul îl privi în ochi, măsurându-l să vadă dacă minte. 

În secunda următoare, Khadir sări de pe scaun cu o viteză atât de mare 
încât paharul de ceai aproape se răsturnă. Scoase de la șold Tokarev-ul Și îl 
întoarse pentru a se putea folosi de patul gros și striat al armei. 

Aceasta căzu ca un ciocan Și sfărâmă din prima lovitură nasul 
vinovatului. A doua și a treia îi tăiară faţa. Calmul și controlul pe care le 
arătase Khadir dispăruseră și acesta fusese brusc pătruns de furie, trecerea 
între cele două extreme producându-se într-o fracțiune de secundă. 

Omul căzu grămadă pe podeaua de lemn, scuipând sânge și văicărindu- 
se. Khadir își trase piciorul înapoi Și îl plesni cu cizma în coaste, cu o 
lovitură rapidă Și puternică. 

— Fiecare dintre ei, șuieră el, repetând lovitura. Fiecare dintre ei 
valorează cât o mie ca tine! 

ÎI lovi din nou cu piciorul, iar gardianul ţipă. 

— Domnule... 

Faţa lui Jadeed devenise puţin palidă din cauza șocului produs de forța 
bruscă Și brutală a pedepsei date de Khadir. 


Cu grijă Și intenţionat, comandantul păși înainte Și își puse călcâiul 
cizmei pe degetele întinse ale omului de pe podea. Oasele trosniră când se 
rupseră. 

— Luaţi această creatură fără valoare din faţa ochilor mei, spuse el, 
vocea revenindu-i la o tonalitate egală. 

Jadeed își scoase propria armă Și îi trase trăgaciul. 

— Duceţi-l la subsol... 

— Nu. 

Khadir clătină din cap. 

— Țineţi-l în viață. 

Nu se uită în sus în timp ce se așeza din nou pe scaun, problema 
bărbatului pedepsit dispărând din mintea lui când ceilalți îl târau afară. 

— Dispreţuiesc rebuturile. 

Khadir privi încruntat la ceaiul vărsat Și îndreptă paharul înainte de a-l 
umple din nou. 

Nu Și-a dat seama de trecerea timpului decât atunci când a încheiat ce 
avusese de făcut. Marc a deschis o fereastră pentru a ieși mirosul de la 
ciocanul de lipit și a dat un telefon la restaurantul chinezesc cu livrări la 
domiciliu. A mâncat pe masa din bucătărie din caserolele de plastic cu orez 
prăjit în ou Și bucăţi de pui în sos gros de lămâie cu miere, stingându-le cu 
o sticlă de bere Tsingtao. În cameră se vedeau rămășițele a ceea ce lucrase, 
dar ignoră acest lucru. Într-un târziu, Welles va ajunge aici și se amuză 
puțin la gândul că omul va fi nevoit să se așeze pe resturile de sârmă Și 
circuite Și se va chinui să afle ce făcuse Marc. 

Trase aer în piept Și scoase din buzunar stick-ul de memorie Ironkey. 
Marc îl introduse în laptop Și privi în timp ce acesta adulmeca prin aparat, 
căutând după ameninţări. A cerut o parolă, iar Marc s-a uitat rapid cu 
atenție la ecran. 

Acest lucru nu era dintre acelea pe care le poţi încerca din nou dacă le 
greșești. Aici nu exista posibilitatea de a reveni, ca într-un joc video. Dacă 
ar da greș, unitatea SSD s-ar autodistruge și Marc nu ar mai avea nimic. Se 
gândi să facă o listă de posibilități, luându-i ceva timp să caute prin 
amintirile sale despre Samantha Green, în speranța de a găsi cuvântul sau 
expresia pe care le-ar putea folosi pentru a debloca stick-ul. 


Încă se gândea în timp ce degetele umblau pe cheile de la tastatură, 
aproape ca Și cum ar fi fost altcineva care o făcea. Completă parola din 
două cuvinte Și degetul său arătător ezită asupra tastei „Enter”. 

Camden Market. l-a plăcut în Camden Market. 

Apăsă tasta și ca o mână de cărți de joc aruncate pe masă, ecranul 
laptopului arătă tabele de date unele după altele, fișierele într-o limbă 
păsărească imposibil de citit devenind texte lizibile. 

. 

Începu să citească, mestecând mâncarea mecanic. 

Totul era acolo. Notiţele secrete ale lui Sam despre decizia pe care o 
luase Gavin Rix de a cerceta o posibilă nerespectare a procedurilor de 
securitate ale Grupului Operaţional. Aici erau lucruri pe care Marc nu le 
Știuse, misiuni la scară mică desfășurate de unul sau doi dintre ofițerii 
tactici Nomad, lucruri care nu fuseseră puse niciodată în programul de 
acţiuni al MI6. Investigaţii care nu fuseseră aprobate, care au fost iniţiate la 
nivelul Grupului Operaţional 7 și cunoscute doar în interiorul echipei. A 
încercat să citească printre rânduri, dar notițele sumare ale lui Sam nu îl 
duceau la niciun rezultat. 

Marc se întrebă când începuse totul și căută mai adânc. Pentru prima dată 
de când începuse totul, simțea cum capătă încredere. 

Grămezi de date, șiruri de informaţii. Aceste lucruri erau câmpul lui de 
luptă. 

Găsi ce era cu adevărat valoros într-un folder plin de fișiere-text cu 
formulări aproximative. Marc recunoscu rezultatele unor încercări de 
traducere automată, adjective folosite impropriu Și, din loc în loc, cuvinte 
fără logică, dar suficient de clare pentru a-i face pulsul să crească în timp ce 
le citea. Un nume era repetat de mai multe ori printre grupurile de cuvinte: 
Dima Novakovic. 

ÎI cunoștea pe omul ăsta, nu personal, ci din valurile pe care le făcuse la 
nivelul reţelelor de spionaj. Novakovic era ceea ce americanilor le plăcea să 
numească un „actor non-statal” — nu chiar un jucător de pe scena globală 
care acționa ca terorist sau agent al unei puteri agresoare, ci ca o persoană 
importantă în zonele de pe web cu putere de influenţă și de acțiune. Omul 
era certat cu legea, fără nicio discuţie, dar Novakovic era cineva care putea 
fi util Și oamenii ca el aveau un mod particular de a rămâne dincolo de raza 
de acțiune a forţelor de poliție de peste tot. 


El era, în lipsa unui cuvânt mai potrivit, un broker. Marc văzuse pentru 
prima dată numele lui pe o listă de intermediari care lucrau în Europa de 
Est. Novakovic era cetăţean lituanian, dar decisese să nu aparţină niciunei 
tări, unul care făcea parte dintr-o specie de oameni în afara legii apărută din 
dezvoltarea acelor bratva, clanurile rusești de crimă organizată. Îi plăceau 
high-life-ul, hotelurile și femeile scumpe și avea o înclinaţie de a hoinări 
prin diferite locuri unde umbla lumea bună, alese în funcţie de starea de 
spirit pe care o avea la un anumit moment. Novakovic se specializase în 
comerțul cu sisteme de arme sofisticate, dar nu la nivel suficient de mare ca 
să figureze pe listele cu ţinte de urmărit, alături de generalii din fosta 
organizaţie Rocket Korps, care încercaseră să vândă surplusul de rachete 
SS-20. Nu, Dima era un locuitor al Dark Web, reţeaua de pe piaţa neagră 
aflată la câteva niveluri sub acel Internet pe care îl accesau cei mai mulți 
oameni. 

Acolo se aflau jurnale de e-mailuri, mesaje care fuseseră direcționale prin 
servere oarbe și canale de rezervă. Fruntea lui Marc se încruntă uitându-se 
prin cele cu datele cele mai recente. La o primă vedere, Rix se aflase în 
contact cu Novakovic de săptămâni bune, în încercarea de a-l folosi pentru 
accesul în structura Asociaţiei. La început, Marc nu Și-a dat seama cum au 
ajuns cei doi să vorbească unul cu altul, dar derulând povestea înapoi, a 
ajuns încetul cu încetul să stabilească acest lucru. 

Intermediarul venise către ei. Novakovic Și-a dorit ca acest lucru să se 
întâmple. Un tip ca el, chiar dacă era un jucător minor Și avea posibilități 
limitate, trebuia să știe ce este cu Asociaţia. Și el a făcut-o... Mai mult 
decât atât, a lucrat pentru el. 

Marc se așeză mai bine pe scaun, încercând să scape de oboseală. Își lăsă 
gândurile să se liniștească pentru o clipă. 

— Te-au primit la masa lor, nu-i așa? 

S-a uitat la poza brokerului de pe ecranul laptop-ului. 

— Dar tu te-ai blocat. Te-ai speriat... Dar de ce? 

Lăsă acest lucru ca să îl analizeze mai târziu și citi mai departe. 
Novakovic a fost cel care a confirmat ceea ce Rix, Nash și Sam bănuiau 
deja Și anume că Asociaţia avea legături nu doar la nivelul stațiilor externe, 
ci chiar la sediul central al MI6. Vorbeau despre cum să îl facă să dispară, 
astfel încât să nu mai fie găsit niciodată, iar în schimb el să le divulge ceea 
ce Știa. 


Marc își punea întrebarea ce fel de ameninţare îl putea motiva atât de 
puternic pe cineva de tipul lui. Ar fi putut fi un joc dublu, se întrebă Marc? 
Asociaţia să îl folosească pe Novakovic ca pe o momeală? Era posibil, dar 
părea mai probabil că intermediarul era depășit de situație și a început să se 
agite mai mult decât trebuia. 

Intenţionat sau nu, cel care discuta cu Novakovic devenise conștient de 
ce se întâmpla Și a pus la cale ambuscada de la Dunkerque pentru a rezolva 
problema. În încercările lor de a nu se afla de investigația pe care o făceau, 
Nomad a reușit într-un mod nedorit să determine chiar anihilarea lor. 

Marc a făcut o cafea și a turnat lichidul negru ca noaptea într-o cană 
crăpată. A creat adrese false Și servere proxy pentru a-Și ascunde locurile 
pe care urma să le acceseze, apoi a intrat pe Internet, căutând forumuri 
online anonime Și zone de chat care se aflau în afara site-urilor 
reglementate. I-a luat mai multe ore, dar, dintr-un capăt de informație pe 
care l-a preluat de pe un forum anti-capitalist din Singapore, a găsit o 
persoană neidentificabilă, care știa pe cineva care aflase că Novakovic 
dispăruse de pe radar de câteva zile. 

Momentul nu putea fi chiar o coincidenţă. Activitatea brokerului existase 
doar online. Afacerea lui s-a desfășurat integral digital, cumpărătorul Și 
vânzătorul nu s-au întâlnit niciodată, un fel de joc alba-neagra. 

Banii intrau pe la un capăt, iar armele ieșeau pe la celălalt. Curat, îngrijit, 
iar traseul tranzacţiei imposibil de urmărit. 

Dar Novakovic era acum ieșit din Joc, toate vitrinele sale virtuale își 
trăseseră obloanele Și erau tăcute. Era deja mort sau se ascundea pe undeva. 

Omul era veriga următoare din lanţ. Marc îi studia fața, răsfoind dosarul 
pe care Sam îl anexase la notele pe care le întocmise. Novakovic avea o 
barcă, un super-iaht lung de 50 de metri numit Jade, cu care îi plăcea să 
navigheze în jurul Mediteranei. Dacă se afla la bordul navei, putea să stea 
luni întregi fără ca cineva să știe de el, să se mute din port în port și să 
trăiască în stilul cu care era obișnuit. Acest gând îi trecea prin cap lui Marc 
uitându-se la o fotografie digitală cu brokerul ieșind dintr-o limuzină, o 
imagine luată cu teleobiectivul, arătându-l pe Dima cu mâna pe umărul unei 
femei cu vârsta jumătate din a lui. 

Numele cu care aceasta figura în note era Tanya Kirin, o emigrantă 
poloneză având o fixaţie pentru bijuterii. În dosarul Tanyei se menţiona că 
este „dansatoare”, un eufemism ușor vag care acoperea o multitudine de 


posibilități. Cuplul avea o istorie de rupturi explozive în locuri publice și de 
reconcilieri pline de lacrimi, iar urmarea acestor incidente Kirin apărea de 
obicei cu o piatră nouă Și mai mare pe deget. Marc înţelese imediat că fata 
era persoana de care avea nevoie pentru a-l găsi pe broker. Novakovic nu 
era vreun prost — el a știut cum să-și gestioneze urmele digitale și 
urmărirea lui ar fi fost o luptă dificilă... Dar nu aceeași situație era cu 
Tanya, cu gusturile ei costisitoare Și modul superficial în care își ducea 
viaţa. Una ca ea nu s-ar împăca cu ideea de a sta închisă multe zile la rând 
pe o barcă, chiar dacă era vorba de una de lux precum Jade. 

Marc începu să caute date despre designerii exclusiviști de la care Tanyei 
Kirin îi plăcea să se îmbrace Și găsi din întâmplare o pistă care ducea la mai 
multe date de pe reţelele de socializare păstrate neglijent. Zâmbi; acolo se 
afla un izvor nesecat de informaţii. În câteva momente ajunse la o serie de 
fotografu cu Tanya, de la instantanee luate cu camera telefonului mobil în 
restaurante de lux și cu mașini sport, la fotografii însorite pe puntea lui 
Jade. 

Cerul de un albastru delicat și apa întunecată; se aflau în largul mării. 
Verifică data. Cea mai recentă fotografie fusese încărcată chiar în dimineaţa 
aceea. Tanya nu fusese atât de inspirată să eticheteze imaginile cu locația 
GPS a fiecăreia, dar schimbase după aceea mai multe mesaje cu prietenii ei. 
Unul dintre ei era un organizator de evenimente care colabora cu Atlantis 
Bay, un hotel exclusivist din orașul Taormina. Marc făcu o căutare pe hartă. 
Staţiunea respectivă era în Sicilia Și acolo se întâmpla să se afle și casa 
unui artizan specializat în lănțișoare art deco, pe care Tanya le adora. 

— Te-am prins! 

Se lăsă pe spatele scaunului Și sorbi din cafeaua stătută. Deducţia sa era 
oarecum hazardată și nu avea nicio garanţie că îl va duce acolo unde voia. 
Marc se baza pe faptul că Novakovic va dori să fie cât mai grijuliu cu iubita 
lui Și îi va oferi un cadou nou Și strălucitor. Ar putea fi la fel de posibil ca 
deducţia să fie corectă. 

Dar avea oare de ales? Novakovic se ascunsese pentru că îi fusese frică Și 
chiar avusese motive să procedeze așa. Asociaţiei nu-i plăceau lucrurile 
neclare. Brokerului i se pusese deja ștampila, iar dacă Dima se îndrepta 
către Sicilia, era clar că nu va rămâne acolo prea mult. După ce Novakovic 
îi va face pe plac iubitei sale, Jade va porni din nou pe mare Și nu va exista 
nicio garanţie că Marc îl va mai găsi. 


Mai era încă ceva care trebuia luat în calcul. Dacă Marc îl va găsi pe 
Novakovic, la fel ar putea să o facă și Asociaţia. 

Când a terminat treaba, Marc a făcut o copie a stick-ului de memorie Și a 
criptat-o încă odată cu parola sa. A încărcat mai multe copii ale fișierelor 
pentru a intra pe servere cloud Și pe site-uri de torenți din zonele cel mai 
greu accesibile ale Internetului Și le-a ascuns cât mai adânc, cu denumiri 
false, făcându-le să pară a fi versiuni mai vechi ale unor aplicaţii de 
calculator sau jocuri video pentru care nu mai existau actualizări. Oricine ar 
fi descărcat vreunul dintre fișierele respective ar fi primit mesajul că acesta 
este alterat. Ascunzându-le în locuri accesibile, dar aflate la extremitățile 
web-ului, va face ca informațiile pe care le obținuse Sam să fie în siguranță. 
Se gândi să stabilească un termen la care acestea să fie accesibile, o 
numărătoare inversă la finalul căreia datele să fie transmise automat prin e- 
mail către un anumit destinatar, în cazul în care Asociaţia va ajunge pe 
urmele lui. 

Dar în cine putea să aibă încredere pentru a-l desemna ca destinatar? La 
această întrebare nu avea încă un răspuns. 

Marc reveni la rucsacul de urgenţă Și îl încărcă cu echipamentul pe care-l 
strânsese Și apoi își făcu un loc să doarmă în sufragerie, aproape de 
fereastra pe unde putea ieși repede. Stinse lumina ȘI, în întuneric, se gândi 
la ce urma să facă, în timp ce oboseala îl cuprindea din nou. 

Avea acum o misiune nouă, pe care o alesese el însuși. Într-un fel ciudat, 
aceasta însemna că își căpăta libertatea. Dar faptul că părăsea ţara crea 
anumite probleme. Localizarea lui Novakovic nu însemna nimic dacă nu 
reușea să îl privească pe om în ochi. 

Treptat, Marc își dădu seama că va avea nevoie de ajutor. 


Capitolul 10 


Stephen Parker nu reuși să își înăbușe un căscat adânc în timp ce trecea 
pe lângă ofiţerul de serviciu aflat la biroul de la intrarea în secția de poliție 
Albany Street. Omul cu pectoralii lucraţi din spatele tejghelei înalte îl văzu 
ȘI chicoti. 

— Ai avut o noapte grea, sergent detectiv? 

— O noapte lungă, Mike, îl corectă el. 

— Credeam că o să rămâi până mai târziu. 

Ofiţerul de serviciu îl privi de sus până jos, uitându-se atent la 
conformația robustă a lui Parker Și la faţa sa rotundă Și serioasă. 

Acesta clătină din cap. 

— Însoară-te și fă un copil și vei vedea cât poţi să reziști. 

Îi zâmbi larg, dar fără convingere. 

— Mai târziu. 

Afară, cerul de dimineaţă al Londrei era jos Și gri Și părea că va începe 
să burniţeze. Trase aer în piept Și merse împotriva fluxului de trecători care 
umpluse trotuarul, îndreptându-se către strada laterală unde își lăsase 
mașina. Parker era destul de jos în ierarhia secţiei de poliție și nu avea 
alocat un loc în parcarea acesteia, astfel încât banalul său Ford cu patru uși 
stătea parcat lângă bordură, sub stropii de ploaie. 

Începu să meargă mai încet pe măsură ce se apropia de vehicul, ceva din 
intuiţia sa de polițist avertizându-l de pericol. Discret, cercetă strada, dar nu 
văzu nimic care să-i atragă atenția. Clipi din ochi și oftă. După tot ce se 
întâmplase în ultimele zile, se speria Și de umbra lui. În acel moment, mai 
mult decât orice altceva, Stephen voia să fie acasă cu soţia Și cu băieţelul 
lui. 

Dacă traficul îl ajuta, putea să ajungă înainte ca Kate să îl ducă pe 
micuțul Matthew la creșă. 

Parker tocmai punea mâna pe portieră când a sesizat o mișcare cu coada 
ochiului. Se întoarse într-o parte pentru a răspunde atacului, dar ceea ce a 
văzut era un tip înalt și slab, îmbrăcat în haine ponosite, care se ridica dintr- 
un sălaș construit din ambalaje murdare de carton. 

Omul străzii stătea ascuns la capătul unei alei înguste. 


— Hei, amice, spuse omul, ținându-și degetele la buze, ca și cum ar fi 
avut o țigară invizibilă. Ai o ţigară? 

— Nu fumez, răspunse Parker, tonul său devenind iritat. Ia-o din loc, 
prietene. 

Vagabondul își ţinea capul în jos. Avea pe umăr un rucsac greu. Vocea i 
se schimbă. 

— Kate te-a făcut să renunți, nu-i așa? 

Marc Dane își ridică capul de sub cozorocul rupt al șepcii de baseball, iar 
Parker îngheţă. Când i-a răspuns, vocea abia se auzea Și avea un ton ostil. 

— Nu știu cine ești. Nu vreau să te văd. Fă-mi plăcerea și dispari! 

Se întoarse Și deschise portiera mașinii. 

— Am nevoie de ajutor, Steve. 

Parker s-a oprit Și și-a blestemat zilele. Nu este bine ce faci, a spus o 
voce în mintea sa. Mergi înainte. Nu-l băga în seamă. 

Ar fi vrut foarte mult să poată face asta, să meargă acasă ȘI să nu-i spună 
niciodată lui Kate că se întâlnise cu fratele ei. Dar deși avea acel gând în 
minte, Știa că nu se va întâmpla așa. 

— Urcă pe bancheta din spate și ţine capul în jos, a spus el, pe un ton 
egal. Nu vorbi. 

A condus mașina la câteva străzi distanță până când a ajuns la o zonă 
rezidențială cu trafic redus Și a parcat la marginea șoselei, pe un loc de 
urgenţă. Cu o mână pe spray-ul cu piper pe care îl ținea prins de curea, 
Parker se întoarse în scaun Și se uită urât la omul care stătea în spatele lui. 

— Steve, mulțumesc. 

Dând din cap cu gravitate, îl reduse la tăcere pe Marc înainte ca acesta să 
mai spună altceva. 

— Ai fost extrem de nerușinat să apari în felul ăsta, a mârâit el. Nu ai dat 
niciun semn nenorocit de viață de mai mult de un an și apoi ai venit la mine 
așa, pe stradă? 

— Îmi pare rău, a spus Marc, uitându-se pe geamurile mașinii ca și cum 
ar fi fost urmărit. Dar tu ești singurul cu care pot vorbi. 

Parker își încleștă pumnii la gândul unei supărări mai vechi. 

Își amintea cum plânsese soția sa la ultima lor întâlnire cu Marc, de furia 
neputincioasă pe care o simţise la cumnatul său. Cei doi bărbați se purtau 
civilizat unul cu altul de dragul lui Kate, dar Parker nu putuse niciodată să 


relaționeze cu Marc, considerându-l dificil Și distant. După moartea mamei 
lui Kate, ruptura dintre ei devenise și mai mare. Marc nu a venit la 
înmormântare — a spus că fusese într-o acțiune operativă — Și după aceea cei 
doi fraţi s-au îndepărtat unul de altul. 

Nu ştia exact ce făcea Marc Dane în serviciul guvernului, dar, ca polițist, 
cam ştia care erau jucătorii din Londra. Nu îi era greu să încerce să 
presupună. 

— Ți-am spus că nu vreau să îţi aduci rahatul tău la ușa mea. 

Cu o zi înainte, niște tipi îmbrăcaţi în costume care ziceau voalat că sunt 
de la „serviciile de securitate” îi vizitaseră pe Parker și pe soția lui Și 
încercaseră insistent să afle de la ei informaţii despre locul unde se afla 
Marc. Îi ameninţaseră destul de direct în legătură cu consecinţele unui 
eventual refuz din partea lor de a spune ce știau. 

— Welles, a spus Marc, aproape pentru sine. Victor Welles. 

— Nu Știu în ce te-ai băgat, i-a spus Parker. Nici nu vreau să știu. 
Singurul motiv pentru care nu te-am dat până acum pe mâna poliției a fost 
că Kate te iubește, deși ai supărat-o foarte tare. lar eu îmi iubesc soţia. 

Marc tăcu multă vreme. 

— Îmi pare rău, a spus el în cele din urmă, iar Parker Știa că așa era. Nu 
am vrut niciodată ca acest lucru să se întâmple. 

Parker se așeză mai bine în scaunul șoferului Și simți cum îl cuprinde un 
val de oboseală. 

— Ai supărat niște oameni foarte importanți, Marc. Cei care au venit ne- 
au spus că ești implicat în infracțiuni grave. Crimă Și trădare. 

— Asta e o minciună nenorocită! spuse Marc nervos. Se opri Și încercă 
să se calmeze. 

— Uite, voi schimba acest lucru. Nu am făcut nimic greșit. 

Parker era un detectiv bun, iar singura abilitate pe care o preţuia cu 
adevărat la el însuși era faptul că își putea da seama de o minciună atunci 
când o auzea. Marc nu-l minţea Și, în pofida tuturor dezacordurilor pe care 
le avuseseră, nu l-a considerat pe cumnatul său un om certat cu legea. 

Într-un fel, înţelesese ce s-a întâmplat cu înmormântarea. Kate nu ar fi 
vrut să audă acest lucru, așa că l-a păstrat pentru el, dar Parker știa că, de 
multe ori, imperativele datoriei nu ţin seama de micile nevoi ale oamenilor. 
A văzut florile pe care Marc le-a lăsat pe mormântul mamei sale. 

Parker scoase un oftat lung și ușor. 


— Ce vrei, Marc? 

Răspunsul dură ceva timp. 

— Trebuie să ies din ţară și trebuie să o fac în următoarele douăzeci Și 
patru de ore. În caz contrar, ei vor ajunge la mine și voi sfârși prin a fi 
îngropat în vreo turbărie galeză. 

— Îţi trebuie bani, nu-i așa? 

Clătină din cap. 

— Am nevoie de documente. Pașaport, permis de conducere. O identitate 
nouă. 

Parker se încruntă. 

— Nu pot să fac asta. 

— Pun pariu că Știi pe cineva care poate. 

Îi aruncă lui Marc o privire cruntă. 

— Înţelegi ce îmi ceri, nu? Mă faci complice la o fugă în afara ţării. Mă 
vor băga la răcoare pentru asta. Kate și Matty, ei nu vor mai avea nimic 
dacă mă închid. 

— Ajută-mă cu asta și am plecat, i-a spus Marc. Nu se vor gândi că tu m- 
ai ajutat. Nu voi pune în pericol famila surorii mele... 

Se opri. 

— Ea este tot ce mai am. 

După o clipă, Parker scoase carneţelul negru plat pe care îl ţinea în 
buzunarul de la haină și mâzgăli câteva cuvinte. 

— Va trebui să te miști repede, spuse el, în timp ce scria. Cei de la 
imigrație vor face acest loc una cu pământul în câteva zile. 

Smulse pagina Și i-o dădu lui Marc, care o luă ca și cum i-ar fi deschis 
calea către libertate. 

— Mulţumesc, spuse Marc. Și, în ceea ce o privește pe Kate, poţi să-i 
spul...? 

Parker îi întoarse spatele. 

— Nu îl voi spune nimic. Că te-am văzut sau că am vorbit cu tine. Nici 
măcar că aș fi auzit ceva de tine. Dar dacă colegii tăi de la MI6 vin din nou 
la mine Și mă obligă să aleg între tine și familia mea, le voi spune tot ce 
Știu despre tine fără nicio ezitare. M-ai înţeles? 

— Da. 

Marc vorbea încet. 

— Da, am înţeles. 


Deschise ușa Și aruncă o ultimă privire înainte de a cobori. 

— Și mai este ceva. 

Parker aruncă o privire în oglinda retrovizoare. 

— Dacă ești cu adevărat un trădător, Marc... Să nu mai vii niciodată 
înapoi. 

Când ușa se trânti, porni mașina Și se îndepărtă, cu ochii ațintiţi înainte 
pe drum. 

Fordul prinse viteză, lăsându-l pe bărbatul murdar pe stradă, uitându-se 
cum se îndepărtează. Nici șoferul Și nici pasagerul nu au văzut Nissanul 
argintiu care îi urmărise de pe Albany Street. 

Femeia aflată pe scaunul șoferului porni Nissanul. 

— Ținta se mișcă din nou. Rămânem cu ea? 

Avea o privire severă pe fața mică Și imobilă, sub părul scurt, castaniu. 

Însoţitorul ei avea o faţă amenințătoare, umflată sub bandajul care îi 
acoperea nasul spart. 

— Nu, rămânem cu ţinta principală. 

— Suntem siguri că este el? 

Celălalt dădu din cap o dată. 

— Sunt sigur. 

După incidentul de la Waterloo, nu-i va uita faţa lui Marc Dane așa de 
ușor. Fără să-și ia ochii de pe ţintă, își scoase telefonul și apăsă o tastă de 
apelare rapidă. 

— Alpha 1, spuse Victor Welles. Comunică. 

— Echipa Echo aici, suntem la cumnatul, a răspuns el. Am văzut ţinta. 
Solicităm permisiunea de izolare Și preluare. 

— Nu, a spus Welles. 

Sistemul de codificare făcea ca vocea lui să sune mai tânără Și mai 
distantă. 

— Ştiu că îi datorezi o palmă, dar păstrează-ţi controlul. Ordinul pe care 
îl ai este de a-i da de urmă, nu de a-l captura, ai înţeles? 

Bărbatul cu nasul spart îi aruncă partenerei o privire Și ea ridică din 
umeri. 

— Nu îl prindem, domnule? 

— Acum Dane urmează un plan, vreau ca el să creadă că este mai 
deștept decât noi toți. Lasă-l să creadă asta. Să vedem unde ne duce. Nu 
poate face totul singur. 


— Pentru confirmare, spuse vocea rece, ca de robot, în casca de protecție 
a lui Lucy. Echipa Echo va urmări, dar nu va captura ținta. 

Auzi o bolboroseală, dar era prea greu de deslușit pentru ea. 

Se aplecă pe ghidonul motocicletei Ducati 848. Legătura wireless între 
difuzoarele căștilor și microfonul cu laser cu ultraviolete din mâna sa 
transformau Și recepționau sunetele vocilor din interiorul Nissanului în 
ceva ce putea fi înțeles. Microfonul cu laser arăta ca o lanternă 
voluminoasă, fasciculul invizibil pe care îl genera trecând prin geamul 
autoturismului Nissan din dreapta șoferului și reflectându-se înapoi către 
un senzor care înregistra cele mai mici modificări ale lungimii de undă a 
laserului. Software-ul de la bord transforma vibraţiile înapoi în unde 
sonore, permițându-i lui Lucy să audă de la distanţă echipa MI6 de pe 
cadrul motocicletei sale aflată la o sută de metri distanţă. 

Zâmbi. Lui Keyes îi plăcea ironia acţiunii de a supraveghea o echipă de 
supraveghere. Intuițiile ei fuseseră bune, așa cum erau întotdeauna. Dane 
contactase persoana care, conform datelor pe care Solomon le primise de la 
legăturile sale, era cea mai puţin probabilă opțiune. 

— Inteligent băiatul, își spuse ea. Te duci la tipul căruia îi place cel mai 
putin de tine. 

Dar Dane nu era chiar atât de inteligent. La ce se putea gândi el, se putea 
gândi Și MI6 și la fel putea și Rubicon. A fost un joc pe care un lucrător 
operativ mai experimentat nu l-ar fi jucat niciodată. 

Nissanul porni Și începu să ruleze în trafic. Lucy a numărat până la zece 
Şi apoi a pornit motocicleta. 

Coborând din autobuz cu gulerul ridicat, Marc a evitat drumul principal 
unde ar fi putut fi surprins de o cameră video cu circuit închis Și a ocolit 
marginea de la Burgess Park, mergând pe străzile laterale către blocurile 
nelocuite din zona rezidențială Aylesbury. 

Avea în buzunar o bucată de hârtie împăturită cu adresa unui apartament 
dintr-una din principalele componente ale complexului, format din mai 
multe blocuri de beton. 

O mare parte a zonei respective era acum abandonată, cu o mână de 
locuitori care mai rezistau printre sutele de apartamente goale. Locul se afla 
într-un proces lent de pregătire pentru demolare, iar printre apartamentele 
cu uși baricadate se aflau spaţii ideale pentru amenajarea unui atelier de 
către un falsificator de documente. 


Trecu pe lângă terasele lungi Și înguste Și Șirurile de panouri de protecţie 
din tablă prinse cu Șuruburi de ferestre și de tocurile de ușă, pe aleile 
orășelului-fantomă pe care vântul adunase pe la colțuri grămezi de frunze. 
Zona era locuită de puțini oameni, aproape abandonată, lipsită chiar Și de 
intruși sau de micii delincvenţi, doar cu niște cochilii goale, închise ermetic 
în așteptarea marșului implacabil al buldozerelor și al bilelor demolatoare. 

Ploaia porni, cu stropi grei care cădeau zăngănind pe mulţimea de 
ferestre murdare. Marc traversă peluza de iarbă către blocul pe care îl căuta 
Și găsi ușa de la parter, proptită cu o cărămidă. În interior aerul era stătut. 
Faianţa maron de pe pereți era plină de graffiti. Urcă scările pe care se 
simţea mirosul de ţigări și se auzea murmurul încet al discuţiilor de la etaj. 
Păstrând aparențele, Marc merse calm către capătul scărilor Și găsi acolo 
doi adolescenți care îi stăteau în cale. Se uitau la el cu indolenţă și 
ostilitate. 

— Am venit cu treabă, le spuse el. 

Pentru a le arăta că avea intenţii bune, Marc scoase din buzunar o 
bancnotă de zece lire Și își plăti taxa de trecere. 

La etajul următor a dat peste un alt blocaj, dar acesta era mult mai 
ameninţător. Era un asiatic corpolent, un sikh îmbrăcat într-un trening 
albastru închis, care nu făcea nicio încercare să își ascundă umflătura 
evidentă de la brâu, în care se afla un pistol. 

Marc îi dădu bărbatului pistolul său Glock fără niciun comentariu Și se 
supuse percheziţiei pe care i-a făcut-o acesta. Apoi a intrat pe ușă Și primul 
lucru care l-a lovit a fost mirosul de miel gătit. Gura i se umplu de salivă Și 
stomacul începu să îi chiorăie. 

Din tot apartamentul erau folosite doar camera de zi și bucătăria. Restul 
era gol, fiind scos până ȘI tapetul de pe pereți. Mirosul venea de la un tânăr 
care lucra la o sobă de camping, care îi aruncă lui Marc o privire calmă, 
dezinteresată, în timp ce acesta se uita în trecere prin cameră. 

Falsificatorul era un om mai în vârstă, cu pielea de culoarea lemnului 
vechi de tec și cu părul grizonant. Se rostogoli către Marc pe podeaua de 
beton, într-un scaun cu rotile, Și îi aruncă o privire calmă. 

— Ce serviciu vă pot oferi? întrebă el, cu o politeţe care părea cam 
nepotrivită situației. 


Marc se uită la masa din faţa lui, plină cu valize puse ordonat, în care se 
aflau modele de documente de diverse tipuri Și documente oficiale noi. I-au 
atras atenția o imprimantă laser de înaltă definiţie, aparatele foto digitale și 
un calculator portabil care părea mai potrivit pentru biroul unei corporații 
decât pentru acest interior familial părăginit. 

— Tot pachetul, spuse el. Pașaport, permis de conducere, carte de 
identitate... 

— Am germane, cehe, canadiene Și belgiene. 

Dădu din cap. 

— Germane. 

— Două zile, spuse bătrânul. 

Marc clătină din cap. 

— Nu. 

Își lăsă rucsacul pe podea și scoase documentele de identitate 
contrafăcute pe care Sam Green le pregătise pentru ea însăși. 

— Vi le dau ca să vă ușureze munca. 

Falsificatorul le luă Și se uită la ele. Scoase un sunet apreciativ, admirând 
modul în care erau făcute. 

— Pot oferi o... O reducere de reciclare pentru documentele pe care mi 
le-ai dat. Dar rămân la patruzeci și opt de ore. 

— Cât mă costă să le faci pe loc? insistă Marc. 

— Te grăbești. Toată lumea se grăbeşte în ziua de azi. 

— La partea asta sunt de acord. Dar tot am nevoie ele acum. 

— Patru mii de lire sterline. 

Era probabil dublu față de cât lua de obicei, dar Marc nu avea timp să se 
târguiască. Scormoni în rucsac Și puse pe masă un teanc gros de bancnote 
de cincizeci de lire. 

— Jumătate acum, jumătate când ai terminat. Voi aștepta, i-a spus 
bătrânului, intrând în bucătărie. 

Marc luă o bucată de miel rumenită din oala de gătit Și se așeză într-un 
colț al apartamentului unde putea să mănânce în liniște. 

. 

Farurile Nissanului au clipit o dată când o camionetă încetini Și parcă în 
față lui. Ploaia producea un zgomot ca de tobă pe acoperișul mașinii, un 
sunet monoton Și plictisitor, care nu făcea decât să îi erodeze și mai mult 
răbdarea omului. 


Ridică privirea în momentul în care cineva care traversase în fugă drumul 
venind dinspre casa întunecoasă deschise portiera. 

Femeia cu un aspect sever se așeză pe scaunul șoferului Și își scutură 
apa de ploaie de pe haină. 

— A durat ceva timp, dar l-am găsit. A intrat într-unul dintre blocuri, 
comunică ea. Stau acolo câțiva derbedei, poate chiar mai multi. 

Dădu din cap. 

— În evidenţele primăriei cu plata impozitelor nu apare că acolo ar locui 
cineva. Înseamnă că Și-au găsit sălașul acolo. 

Ridică privirea. Ușile din spate ale camionetei se deschiseră ușor Și prin 
crăpătură apăru un grup de bărbaţi în combinezoane negre Și purtând veste 
anti-glonţ. Țineau în mâini pistoale și puști de asalt cu ţevi scurte. 

Partenerul ei zâmbi cu răceală. 

e 

Lucy se deplasa cu grijă pe terasa aflată la etaj, verificând numărul 
apartamentelor până când ajunse la cel pe care îl reținuse. Parcase 
motocicleta lângă un tobogan de gunoi vechi, pe una dintre aleile înalte, 
nedorind să o lase undeva unde putea fi văzută. 

Se opri la ușa unde trebuia să ajungă Și folosi muchia din diamant a unui 
cuțit militar de luptă pentru a deschide panoul de protecție metalic. Făcu o 
gaură îndeajuns de mare pentru a se strecura Și deschise ușa. 

Apartamentul era umed Și mirosea urât din cauza igrasiei Și covorul gri- 
maro putrezit se rupea sub ghete în timp ce pătrundea în camera din spate. 

Aerul rece și stropii de ploaie intrau prin ferestrele deschise. Lucy se 
ghemui, deschizându-și rucsacul și căută un loc cu vizibilitate bună. 
Dincolo de peluza de jos se afla blocul în care dispăruse Dane, iar din acest 
punct de observare, Keyes vedea toată partea de nord a acestuia. 

Găsi un scaun rupt Și îl folosi pentru a sprijini husa lungă în care se afla 
pușca cu lunetă model Heckler & Koch PSG-1. Lucy reglă claritatea 
vederii Și privi de-a lungul puștii, cercetând balcoanele până când îl găsi pe 
indian. Stătea aplecat pe marginea balconului, fumând. Din când în când, se 
uita îmbufnat la nori de parcă stropii de ploaie care cădeau din ei îl vizau 
personal. 

Se răsuci puţin până când în lunetă apărură drumul și Nissanul argintiu. 
Alesese o poziție bună. De aici, Lucy putea vedea atât vânătorul, cât și 
vânatul. 


Microfonul cu laser nu putea funcționa de la această distanţă — semnalul 
lui era distorsionat din cauza atenuării produse de aer și de umezeala ploii — 
dar nu avea nevoie de el pentru a înţelege ce se întâmplă acolo jos. Sosirea 
camionetei i-a confirmat suspiciunile. 

În timp ce privea, ușile din spate ale camionetei se deschiseseră și din ea 
ieșiră mai mulți oameni îmbrăcaţi în negru, bine antrenați, toți purtând 
arme. O unitate tactică de la MI5, bănuia ea, solicitată să facă acea treabă 
murdară pentru agenţia soră. 

Unul dintre mascaţii din unitatea de asalt se apropie să vorbească cu 
echipa de supraveghere, care ieșise din Nissanul argintiu Și Lucy îl văzu 
foarte clar pe bărbatul cu pușca, făcând un gest ca Și cum tăia gâtul cuiva. 

O comandă de asasinat. Nu era nimic altceva. Urmau să-i ia viaţa lui 
Marc Dane, nu să-l aresteze. Dar asta nu avea niciun sens. Cu câteva ore în 
urmă, MI6 îl dorise viu... 

Fără să-și ia ochii din lunetă, Lucy bătu în casca bluetooth atârnată după 
ureche Și așteptă legătura. 

— Azi dimineaţă ni s-a spus să-l lăsăm liber și acum a devenit o ţintă în 
care să tragem? spuse femeia. Cum s-a întâmplat acest lucru? 

Ea aruncă o privire asupra colegului ei, care părea nedumerit, apoi înapoi 
la șeful echipei de asalt. 

— Ordinul a fost contramandat, spuse omul cu pușca tactică. 

Vocea îi era atenuată de cagula pe care o avea pe faţă. Doar ochii săi 
adânciţi în cap erau vizibili Și erau la fel de cenușii și de reci ca ploaia care 
cădea. 

— De la un nivel superior din Șase. Obiectivul a fost reclasificat. 

— Welles a schimbat acest lucru, nu-i așa? spuse omul cu nasul rupt. 

— Nu, nu este de la el, declară șeful echipei. 

Privi peste umăr, în timp ce unul dintre subordonații săi îi confirma acest 
lucru. 


— Aici Delancort. 

— Să te pun la curent, spuse Lucy, fără nicio introducere. A apărut o 
situaţie nouă. 

Văzu trei bărbaţi care făceau parte din grupul tactic rupându-se de ceilalți 
Și intrând într-unul dintre celelalte blocuri rezidenţiale aflate către Vest. Cei 
trei aveau puști de asalt cu lunetă — model G-36 s cu ţeavă scurtă, după 


aspect — ȘI, cu mișcări rapide și precise, au apărut la etajele de înălțime 
medie Și au luat poziţii de tragere, ţintind către etajul al optulea al blocului 
de vizavi. Paznicul de pe balcon nu era atent la ce se întâmpla, vorbind la 
telefonul mobil și făcând rotocoale în aer cu fumul de la ţigara aprinsă pe 
care o ţinea în mână. Restul echipei tactice dispăruse în spatele unui șir de 
garaje goale. 

— Aici este Solomon. Lucy, ce problemă a apărut? 

Se întoarse spre apartamentul în care trebuia să fie Dane. 

— Mă plătiți ca să îmi exprim păreri personale, nu? zise ea. Ei bine, 
părerea mea este că prietenul nostru Marc Dane va fi mort în următoarele 
zece minute. 

— Explică-te! 

— Mă uit chiar acum cum o echipă de șoc ocupă poziţii în jurul unui 
apartament în care s-a vârât omul nostru. Sunt înarmaţi să tranșeze definitiv 
problema. 

— ESti sigură? 

— Ştiu ce înseamnă să angajezi prea multe forțe, când văd acest gen de 
situații. 

Lucy aşteptă un răspuns, dar acesta nu veni imediat. 

— Uite, dacă vrei ca acest britanic să rămână în viață, trebuie făcut ceva. 
Altfel nu are nicio șansă. 

În timp ce vorbea, celelalte siluete îmbrăcate în negru apărură din nou 
lângă intrarea în clădire și se furișară înăuntru. 

— Lucy, spuse Solomon, cu o voce egală și fermă. Ascultă-mă cu foarte 
mare atenţie. Rubicon nu își poate permite ca serviciile britanice de 
spionaj să afle că ești acolo. Sarcinile tale operaţionale rămân la fel. 
Trebuie să urmărești, nu să te implici. 

— Acest tip, Dane, este un tehnician. Am numărat cinci tipi duri care vin 
peste el. Nu are nicio șansă. 

— Sunt convins de asta, a venit răspunsul, Și ea simţi frustrarea din tonul 
lui. Comunică atunci când... Atunci când totul s-a terminat. 

Semnalul se pierdu Și Lucy se încruntă. Reglă focalizarea pe luneta de la 
pușca PSG-l și văzu ceva mișcându-se în spatele grilajului metalic de la 
fereastra apartamentului. 

— Poate că vei fi norocos, prietene, vorbi ea de una singură. Norocos sau 
inteligent. 


Falsificatorul era bun, a trebuit să admită lucrul ăsta. Marc se resemnase 
că va sta toată noaptea în interiorul sumbru al apartamentului murdar, dar în 
mai puţin de trei ore totul era gata. 

Expresia tristă și obosită de pe faţa lui Marc se regăsea acum în 
fotografia de pe reisepass!%-ul său german. 

— Acoperit cu folie holografică, spuse bătrânul, punându-și un creion în 
spatele urechii. 

Se roti pe scaun. 

— Impresionant, nu-i așa? 

— Da, fu el de acord. 

— Marko Stahl. 

A încercat noul nume ca să vadă cum sună, spunându-l de câteva ori 
pentru a găsi pronunția corectă. 

— Ja. Ich heise!” Marko Stahl. 

— Sehr Gut!5, spuse falsificatorul cu un zâmbet lipsit de bucurie, ochii 
rămânându-i fără expresie. Așa deci. Restul onorariului, vă rog. 

Dintr-odată, Marc deveni conștient de prezenţa sikh-ului corpolent, care 
stătea pe coridorul din spatele lui, cu fermoarul tras la bluza treningului Și 
cu degetul mare al mâinii sale maro, cărnoase, pe brâul elastic al 
pantalonilor, aproape de patul pistolului. 

— Bucuros că am făcut afaceri cu tine, minţi Marc, scoțând teancunile de 
bancnote așezate în pachete de cinci sute de pe fundul rucsacului său. 

Bătrânul luă banii Și falsa căldura de pe faţă i se stinse. 

— Ar mai trebui o sumă Și pentru mâncarea cu curry gătită de nepotul 
meu. 

Marc deveni încordat. 

— Şi cât costă? 

Revolverul era scos din toc. 

— Cât ai acolo? 

Sikh-ul vorbi pentru prima dată, pronunţând cuvintele cu un fel de 
mârâit. În spatele lui, băiatul — nepotul — se duse spre ușa din față cu o 
lanternă în mână, mișcând capul rapid în sus Și în jos în timp ce se uita 
afară printre șipcile metalice. 

Marc se încruntă. 

— O să mă jefuiești? Am crezut că facem afaceri aici. 


— Ai plătit lucrarea făcută, spuse falsificatorul, fără să zâmbească. Am 
standardele mele. Dar mi se pare că cineva aflat într-o așa mare grabă nu 
prea are de ales când este vorba să plătească suplimentar. 

Orice ar fi încercat să justifice bătrânul a fost întrerupt brusc de 
deschiderea ușii de la intrare și de un răpăit de focuri de armă. Nepotul 
alerga într-o parte pe holul îngust ca și cum ar fi fost lovit de un cal Și a 
căzut grămadă, cu o pată urâtă de sânge care i se mărea pe piept. Ușa din 
față se deschise Și indianul se întoarse către intrare înjurând încet, cu 
pistolul ridicat. În exterior, peste drum, Marc văzu pâlpâirea unor flash-uri 
galben-albe în bezna umedă și se aruncă la pământ. 

Aerul răsună când gloanţele care ricoșau în golurile dintre apartamente 
au mușcat din bodyguardul falsificatorului, din pereţi și din tocul ușii. 
Pistolul scoase un sunet ca de tunet în timp ce sikh-ul apăsă pe trăgaci în 
zbaterile morții. Reverberaţia zgomotului dădu semnalul ca ploaia să 
înceapă să cadă. 

Din senin, mai multe puști de asalt cu amortizor începură să tragă 
simultan, găurind panourile din tablă de la ferestre și sfărâmând sticla din 
spatele lor, făcând goluri în pereţii din pal și distrugând calculatorul scump 
al falsificatorului. Becul fără abajur de deasupra capului se sparse în bucăți 
mici, cufundând spaţiul într-o umbră gri. 

Marc se rostogoli pe spate în timp ce camera se umplu de praf de 
tencuială, căutând o altă ieșire. Văzu în faţa lui încărcătorul bont al 
pistolului său Glock semiautomat, ţinut în mână de bătrân. 

— Tu 1-ai adus pe ăștia aici! spuse acesta cu ură. Fiu de târfă! 

Pentru a doua oară, vorbele falsificatorului au fost întrerupte, dar de data 
aceasta a fost bâzâitul ca de viespe al unui glonţ rătăcit, care l-a redus la 
tăcere pentru totdeauna. Lovitura l-a nimerit chiar în orbita ochiului drept Și 
i-a scos o bucăţică de materie cenușie și de os prin spatele cutiei craniene. 
Picioarele bătrânului deveniră inerte și corpul i se prăbuși pe spate în 
scaunul cu rotile, scoțând aerul afară cu un Șuierat în timp ce își dădea 
duhul. Pistolul Glock zăngăni pe podea, iar Marc se întinse repede după el 
pentru a-l prinde cu degetele, rămânând cât mai aproape de podea. 

Răpăitul de gloanţe se opri la fel de brusc cum începuse și făcu un efort 
să audă peste sunetul sângelui care îi pulsa în urechi. Marc auzi din ce în ce 
mai aproape tropăitul bocancilor pe betonul trotuarului. 

Va veni Și o a doua echipă, se gândi el. 


O unitate de trăgători avusese rolul de a slăbi forța adversarului, iar o altă 
unitate, de acțiune nemijlocită, va anihila orice posibil supraviețuitor. 

Marc avea o stare de rău, carnea de miel din stomac producându-i o 
senzaţie de vomă. Înghiţi adânc, simțind gustul de fiere din gură. Știa pe de 
rost acest gen de operațiune. De câte ori el, Leon și Owen au stat în dubă și 
au coordonat misiuni similare? Numai că de data aceasta el se afla de 
cealaltă parte. 

Oare cineva ca el se afla acolo jos, în partea din spate a unui camion, 
uitându-se la un flux de imagini video ușor neclare și dirijând un grup de 
ucigași? Alungă acest gând Și încercă să își controleze respiraţia. 

Știind jocul pe care-l făceau, va putea să găsească modalitatea de a-l 
evita. 

Marc se uită înapoi către bucătărie, unde era o ușă care dădea într-un 
balcon îngust. Cu siguranță că acolo se afla cineva care acoperea spatele 
clădirii, dar dacă reușea să îi deturneze atenţia, atunci avea o șansă de 
scăpare. Ei se așteptau ca el să coboare, să se ducă la parter Și să încerce să 
fugă prin ușa din faţă. 

Se întoarse Și văzu cadavrul falsificatorului zăcând în scaunul cu rotile. 
Încercând să își schimbe poziţia, Marc se ridică cu o mișcare scurtă și 
bruscă Și lovi cadrul scaunului. Lovitura a făcut ca scaunul să se învârtă Și 
să se miște de pe loc făcând o piruetă și îndepărtându-se de el, rotilele 
zornăind pe podeaua de beton. Scaunul și corpul prăbușit în el treceau de-a 
lungul ferestrelor distruse, oferind trăgătorilor de afară o ţintă mișcătoare. 

Imediat se auziră zgomotele de gloanţe. Fiecare lovitură făcea ca scaunul 
să se rotească Și să trepideze, dând celor de afară impresia a ceva viu. 

Marc era deja ghemuit, gata să o ia la fugă către bucătărie. În timp ce 
fugea, trase orbește în tavanul camerei de zi pentru a prelungi iluzia 
celorlalți. 

Obiecte metalice se rostogoliră prin ferestrele sparte și zăngăniră pe 
pereții din spatele lui. Nu privi înapoi. Cunoștea acel sunet Și se ascunse 
sub masa de bucătărie, cu ochii închiși și cu gura deschisă, băgându-și 
degetele în urechi. 

O fracțiune de secundă mai târziu, grenadele de diversiune explodară cu 
o flacără albă violentă, iar nările lui Marc simțiră mirosul înţepător al 
fumului chimic. Chiar și aflat la distanţă de o cameră de locul exploziei 
grenadei de diversiune, tot fusese orbit de lumină și aproape că nu mai 


auzea. Pe pipăite, Marc se ridică de sub masă, cu ea în spate, aruncând-o 
prin ceea ce mai părea a fi o fereastră. Geamul se sparse în balcon. 

Găsi soba de camping distrusă Și lovi cu putere de perete supapa de 
ieșire a gazului acesteia. Propanul sub presiune începu să fâsâie ieșind prin 
duză și Marc răsturnă soba și o împinse pe hol, ca pe o bilă de bowling. 

O figură în negru, cu faţa ascunsă de o mască filtrantă arătând 
ameninţător Şi purtând o cască din oţel balistic, apăru în pragul ușii 
deschise, cu o pușcă pregătită de tragere. Omul înarmat l-a văzut pe Marc 
mișcându-se Și a tras fără nicio ezitare. 

Marc se afla lângă fereastra cu geamuri sparte din bucătărie când 
scânteile produse de glonţ au aprins propanul și suflul de foc al exploziei 
pătrunse pe holul îngust al apartamentului. Unda de fum și de flacără îl 
trânti pe Marc în spate, împingându-l pe balcon. Îl auzi pe bărbatul cu 
pușcă ţipând. 

Încercând să își controleze tremuratul mâinilor produs de adrenalină, 
reuși să treacă peste golul de un metru până la baza balconului alăturat. 
Balcoanele erau dispuse intercalat, cu unul ieșind în afară mai mult decât 
cel de deasupra, astfel că, mergând înainte și înapoi, Marc urcă la etajul al 
nouălea și apoi al zecelea, până când a ajuns la buza acoperișului Și s-a tras 
deasupra. Mâinile îi alunecară pe un prag umed de la găinaţul de pasăre, dar 
reuși să se caţăre deasupra Și să ajungă pe acoperiș, deși simţea o durere 
puternică în mușchii braţelor. 

Acolo era un labirint de bălți și de unități de ventilaţie joase amplasate 
pe acoperișul plat. Marc își continuă drumul pe partea de sus a clădirii, 
căutând un traseu pentru a ajunge în stradă fără să fie văzut de echipa de 
asasini. 

La capătul mai îndepărtat al acoperișului se aflau niște suporti, metalici 
înclinați, fixaţi deasupra celor zece etaje, formând un stativ pentru a fi 
folosit de echipele chemate la spălatul geamurilor. Acolo se putea afla un 
tambur de cablu uitat, pe care să îl folosească pentru a coborî până la 
pasajele pentru pietoni situate ceva mai sus decât restul aleilor. Se duse să îl 
caute, mergând aplecat Și cât mai repede putea, deși șchiopăta. Se tăiase la 
coapsă atunci când fugise pe fereastră Și asta îi crea probleme la mers. 

Dintr-odată, în fața lui apăru o siluetă mascată, neagră, ieșită din spatele 
barăcii metalice care adăpostea troliul de ridicare, iar Marc se dădu rapid 
înapoi, Șocat. 


— Să nu te pună dracu” să faci vreo mișcare, mormăi trăgătorul, ridicând 
pistolul mitralieră SD3 pe care îl ţinea în mâini. Credea că mai ai vreo 
şansă? 

Mișcă într-o parte țeava armei. 

— Arată-mi pistolul! Lasă rucsacul jos! Pune mâinile pe cap! 

— Deci, spuse Lucy vorbind singură, nu ești, totuși, norocos. 

Prin luneta de la pușca PSG-1 putea să îl vadă pe englez stând nemișcat 
în picioare, cu mâinile în sus, sub amenintarea unui membru din echipa de 
asalt. Nu putea să îl vadă bine pe omul cu pușcă. Din locul în care se afla, 
peste parc, mai multe guri de ventilaţie o împiedicau să îi vadă tot corpul. 

Dar putea să completeze restul de informaţii de care avea nevoie. Dane o 
comisese din nou, jucase riscant, iar acum plătea pentru asta. Trăgătorul de 
acolo nu trebuia decât să îl arunce de pe acoperiș pe tehnicianul care nu mai 
era de încredere și problema pe care o avea MI6 era rezolvată. 

Lucy trase cu degetul pârghia de la selectorul încărcătorului fără să își 
dea seama cu adevărat de ce face asta. 

Cuvintele lui Solomon îi răsunau în minte. Rubicon nu își poate permite 
ca serviciile britanice de spionaj să afle că ești acolo. 

El avea dreptate, dar nu se afla totuși aici să îl vadă pe Marc Dane 
trăindu-și ultimele clipe din viaţă. Ea nu ar fi fost pe urmele acestui tip dacă 
el nu era personajul cheie al acestei misiuni ȘI, pe de altă parte, nu îi 
spusese întotdeauna Solomon că abilităţile ei, capacitatea ei de a analiza o 
situaţie au constituit motivul pentru care a fost recrutată? 

— Ah, la dracu”, oftă ea și apăsă trăgaciul. 

Lumina Și zgomotul glonțului care a ieșit din țeava puștii PSG-I 
aproape că au fost anihilate de amortizorul cilindric al acesteia, oricum 
îndeajuns de mult încât cineva aflat în apropiere să fi auzit doar zgomotul 
metalic al reculului armei. 

Agentul era pe cale să atingă microfonul de la gât atunci când glontul l-a 
doborât. Urlă și căzu în genunchi. Strigătul l-a făcut pe Marc să se miște Și 
să se îndrepte rapid către trăgător, lovindu-l cu putere în piept. 

Pistolul mitralieră SD3 zbură și dispăru peste marginea acoperișului. 

— Ce dracu”...! 


Vocea trăgătorului era îngroșată de durere Și surpriză. Se întoarse să se 
uite la Marc Și în ochii din spatele măștii de gaz se vedea că îi este frică. 
Marc mai avea încă în mână pistolul său semiautomat Glock. Amândoi 
ştiau care ar trebui să fie următoarea acţiune. Alegerea corectă, alegerea 
oportună era cea de a trage un glonţ în capul acestui om și să o ia la fugă. 
Marc a luat-o la fugă. 


Capitolul 11 


Acoperișul subțire al pergolei neîngrijite abia putea să reducă din tăria 
strălucirii de pe cer. Pe picioarele lui Khadir apăreau pete de lumină în timp 
ce mergea de-a lungul grupului de tineri, toți pregătiți să primească ordine, 
toţi transpirați — Și nu de la căldură. 

Un vânt uscat dinspre Munţii Taurus zdruncina construcţia metalică, 
făcând-o să zornăie ȘI să trosnească. Era cel mult un acoperiș improvizat, 
suficient pentru a-i ascunde de camerele cu termoviziune ale dronelor sau 
de sateliți. Privirea lui Khadir trecea peste feţele celor din grup Și s-a oprit 
la băiatul pe care îl găsise ascuns în clădirea principală a campusului... 
Oare care era numele lui? Ah, da, Halil. 

Adolescentul nu își mută privirea și dădu din cap foarte ușor. Lângă el se 
afla un tânăr corpolent, care mai avea încă pe el puţină grăsime ca de 
bebeluș. Tovarășul lui Halil avea vânătăi pe faţă și stătea în poziție de 
drepţi într-un mod stângaci. 

Aruncă o privire către Jadeed când se întoarse către mijlocul formației. 
Ceilalţi oameni, instructori Și paznici, erau toți acolo. Niciunul dintre ei nu 
vorbea; Știau că cel care putea să vorbească primul astăzi era Khadir. 

— Copiii, începu el, uitându-se la tinerii pe care îi avea în 
responsabilitate. Copiii sunt slabi Și terorizaţi. 

Comandantul vedea dezamăgirea Și teama din ochii lor. Erau încordati, 
așteptând un fel de mustrare. Continuă. 

— Pentru un copil, lumea este un loc plin de reguli arbitrare și de 
obstacole. Este un spațiu dominat de adulţi, în care lucrurile îţi pot fi luate 
fără explicaţii sau despăgubiri. 

Continuă să meargă de-a lungul formației. 

— Aici au fost aduși copii. 

Khadir se opri Și se uită intenționat în ochii fiecăruia dintre ei. 

— Dar astăzi nu îi mai văd. Văd bărbaţi... Războinici care au lăsat 
copilăria în urma lor. 

Un val de entuziasm trecu printre cei adunaţi. Acum îndrăzneau să spere, 
exact așa cum el voia să fie. 


— Un copil nu poate face nimic. Un bărbat poate să facă lucrurile să se 
miște. Când un copil este rănit, el se vaită de durere și plânge. Atunci când 
un bărbat este rănit, el plătește cu aceeași monedă celui care l-a rănit. 

. 

Khadir se opri Și puse părintește o mână pe umărul unui băiat înalt cu păr 
scurt Și ciufulit. Cei doi se uitară unul la altul de parcă ar fi fost egali. 

— Tot ce am avut ne-a fost luat. Oamenii pe care i-am iubit, casele 
noastre, viețile pe care le-am trăit până atunci. 

Tonul lui deveni dur. 

— Pacea noastră. 

Unii dintre ei dădură din cap a încuviuinţare, alţii deveniră încordaţi din 
cauza mâniei Și a tristeții. 

— Fiecare dintre voi a avut o viaţă zdrobită sub roţile războiului și nu ați 
avut niciodată posibilitatea să alegeţi. Dar această experienţă nu te-a 
distrus. Te-a călit, te-a făcut mai puternic. 

Khadir zâmbi. 

— Ai devenit cel mai bun. Cel mai puternic Și mai rezistent. lar astăzi 
suntem gata. Suflete reînviate având cu toţii același scop. 

Toţi reacţionau la fel, de fiecare dată când le ţinea acest discurs. Era ceva 
previzibil. În acest moment, fiecare greutate întâmpinată și bătaie luată, 
fiecare oră de exercițiu și de instruire solicitantă fizic erau date uitării. El le 
dăruia ceea ce voiau toţi tinerii de vârsta lor; viaţa de adult Și libertatea care 
venea cu ea. 

Se uită la ei Și văzu ca într-o oglindă propria sa față din tinerețe, în 
momentul în care viaţa lui s-a schimbat. Cei mai mulți dintre ei erau urmași 
ai unor oameni obișnuiți, ai unor ţărani Și ai unor muncitori fără calificare 
sau cu pregătire puțină. Ei nu au cunoscut niciodată ce înseamnă o viață 
bună; dar el știa ce înseamnă acest lucru. 

Băiat fiind, Khadir crescuse într-o casă în care era bunăstare, descendent 
al unei familii care servea statul egiptean de opt generaţii. Și, la fel ca fraţii 
săi, tatăl său, unchii săi, el a fost destinat să facă parte din casta ofițerilor. A 
crezut în acest vis, orbit de dorinţa de a avea glorie. A tânjit să aibă pieptul 
plin de medalii. 

Dar patina aurită a măreției era doar o pojghiţă, un strat subțire care 
acoperea ceva putred și desuet. Oamenii pe care îi respecta, mentorii săi Și 


cei mai în vârstă, Și-au consolidat poziția nu prin curaj în luptă, ci prin 
uneltiri din umbră. 

Ei beau ceai cu dușmanii cei mai aprigi Și primeau bani de la trădători, 
plănuiau împreună cu necredincioșii Și cu cei care cooperau cu inamicul ca 
să își umfle buzunarele. Își băteau joc de jurământul pe care îl făcuseră. 
Preţioasa și nobila uniformă pe care o râvnise copil fiind se dovedise a fi un 
linţoliu care ascundea corupția și minciunile. Tot ceea ce fusese obiect de 
mândrie, tot ceea ce iubise, se transformase în ură. Vedea în jur doar 
lăcomie și depravare Și o lipsă îngrozitoare de dorinţă de schimbare. Îi era 
rușine să aibă vreo legătură cu acești oameni. 

Ziua în care tânărul Khadir a înţeles în cele din urmă cum stau lucrurile a 
fost un moment extrem de important pentru el. Fusese pregătit, nu pentru 
statutul de războinic, ci pentru a menţine status guo-ul unei decăderi lente 
Și imorale. Familia lui Și cei ca ea erau ca un cancer, dar nu erau singurii. 
Putregaiul infestase multe orașe, națiuni Și suflete. 

Dar nici Khadir nu era singur. Unu se simțeau la fel ca el, alţii vorbeau 
pe la colțuri sau aveau curaj să vorbească liber. Acei oameni au devenit 
noua sa familie; în acea zi s-a trezit. Reînviat pentru un scop nobil. 

Starea de reverie a dispărut Și tonul lui Khadir s-a schimbat, ca și cum ar 
fi mărturisit un adevăr necunoscut tinerilor. 

— Vă invidiez. Aţi primit un dar minunat. Șansa de a lua înapoi ceva de 
la cei care ne-au rănit. 

Vocea lui deveni dură. 

— Răzbunare. 

Unii dintre ei murmurau aprobator la această sugestie. 

— Naţiunile dușmanilor noștri, asupritorii noștri. Americanii Și 
europenii, rușii, chiar și cei de lângă noi care ne-au lăsat să pierim ca ei să 
aibă și mai multă bunăstare. Aceștia sunt cei care ne-au rănit. 

Oftă cu solemnitate. 

— Un om care are curaj Și caracter, care poate privi dincolo de frică... 
Acest tip de om nu poate fi oprit. El își poate lua revanșa oriunde poate să 
o facă. 

Se trezi încă o dată în faţa lui Halil. 

— Tu ești acel om acum, îi spuse el. Fiecare dintre voi Și voi toţi laolaltă. 

Privirea comandantului îl ardea pe Halil ca o flacără. Omul părea să 
emane forţă, iar singurul mod în care Halil a putut să-i răspundă a fost să 


dea din cap stângaci a încuviinţare. 

Își aminti cum îl vedea la început pe Khadir — un leu printre Șacali, 
puternic ca un prădător. Tatăl lui Halil reprezentase pentru el modelul de 
persoană în permanenţă bine dispusă și cu un farmec deosebit... Dar 
carisma lui Khadir era altceva. El ardea ca focul din adâncuri, ca ȘI cum ar 
fi fost un erou al vechilor legende; și, dacă în acea secundă, Khadir i-ar fi 
cerut să coboare în iad, Halil ar fi făcut-o. 

Halil vedea că și Tarki era captivat de comandant. Se îndoia că fiul de 
ţăran auzise vreodată ceva asemănător, cuvintele emoționante ale lui Khadir 
atingând la coarda sensibilă pe toţi tinerii aflaţi acolo. 

Lucrurile pe care le spusese Khadir erau adevărate. Era o lume nedreaptă, 
fusese rănit Și dorea să 1 se dea înapoi o parte din ceea ce pierduse. O parte 
a gândurilor lui Halil se afla departe de el și privea cu detașare la ceea ce se 
întâmpla. Chiar în timp ce se simţea pătruns de discursul lui Khadir, se 
întreba dacă, de fapt, omul nu spunea decât ceea ce tinerii doreau să audă, 
manipulându-i. 

Folosea cuvintele ca un muzician care cânta la un instrument, stârnind 
ura îngropată adânc. 

Halil nu putea nega acest lucru. Ori de câte ori se gândea la familia sa, 
durerea care îl fulgera era imediat urmată de o furie mistuitoare. Voia să 
facă pe cineva să plătească pentru ceea ce îi fusese luat. Khadir promitea să 
îi dea această posibilitate lui Halil, iar ofertei lui nu îi puteai rezista. 

Cu ochii minţii își văzu din nou părinții, amintindu-și de acea dimineața 
în care ei muriseră. Simţea și durerea, dar Și furia neputincioasă. Ar fi atât 
de ușor să cedeze — dar figura tatălui său aduse cu ea amintirea vorbelor 
sale. Rostirea molcomă și egală a poveștilor Și parabolelor, din Coran Și 
din alte cărţi scrise de oameni din ţinuturile îndepărtate. Halil și-l amintea 
vorbind despre alţi oameni, oameni cu suflet rău cărora le plăcea să ia astfel 
de cărți și să le schimbe înţelesul, astfel încât ceilalți să îi urmeze. Luau 
cuvintele care spuneau despre pace și le transformau în arme. 

Pe atunci, Halil nu înţelegea pe deplin ce voia să spună tatăl său, dar 
tânărul înţelegea acum. Se înfioră în timp ce înţelegea, odată cu prăbușirea 
ultimelor urme ale unei încrederi care se înfiripa. De fapt, ce vrea Khadir de 
la noi? 

— Un bărbat caută să se răzbune, spunea comandantul. 


Cel care îl seconda a adus o ladă din lemn cu capac cu balamale. Toţi 
tinerii l-au privit în tăcere cum a deschis-o. Zeci de bastoane din lemn — 
suficiente pentru toți — s-au rostogolit pe nisip. 

Khadir a luat unul dintre bastoane și i l-a dat lui Tarki. 

Halil privea, fără să aibă curajul să se miște. Tarki nu spusese niciun 
cuvânt, nici lui, nici altcuiva, din noaptea precedentă. Ultimul sunet pe care 
îl auzise de la prietenul său fusese strigătul care venea dinspre clădirea în 
care se aflau dușurile. Tarki fusese singur cu unul dintre gardieni... Nimeni 
nu Ştia sigur ce se întâmplase acolo, doar că strigătele i-au făcut pe alți 
oameni să alerge, aducând cu ei violenţa. În seara aceea, Tarki a plâns până 
a adormit, iar a doua zi avea ochii sticloși Și reci. 

Jadeed dădu un ordin, iar doi dintre gardieni dispărură într-o clădire, 
întorcându-se o clipă mai târziu, trăgând pe un al treilea între ei. Fusese 
bătut și sângera, dar i se distingea faţa. Șocul pe care l-a avut Tarki a fost 
suficient ca să arate că era omul care îl rănise. 

Oamenii lui Jadeed l-au aruncat la pământ pe bărbatul plin de sânge. 
Acesta ridică privirea, cu fața speriată Și încercă să vorbească, dar ce a 
reușit să scoată a fost doar un Șuierat fără putere. 

Comandantul le-a făcut semn tinerilor să se apropie și ei formară un 
semicerc în jurul bărbatului înspăimântat. Tarki Și Halil au fost împinși 
înainte. 

— Acest animal s-a aflat printre noi, rânji batjocoritor Khadir. El și-a 
folosit poziția pentru a-și satisface poftele cele mai josnice. El m-a trădat Și 
l-a trădat și pe dumnezeul său. Dar mai rău decât atât, el v-a trădat pe voi. 

Tarki a fost primul. O schimbare lentă se văzu pe fața băiatului, frica 
topindu-se Și, în locul ei, apărând o ură puternică. 

Halil îi văzu degetele albindu-se pe bastonul ţinut strâns în mână. Furia 
care clocotea în celălalt tânăr era ca un microb care îi infecta pe toți ceilalți. 
Cei din față au luat fiecare câte un baston din grămadă, iar Halil a știut 
atunci că nu doar prietenul său fusese agresat de gardianul vinovat. 

— Astfel de lucruri nu pot fi iertate, a continuat comandantul. Astfel de 
animale trebuie sacrificate. 

Gardianul se chinuia să se ridice în picioare, cu o expresie rugătoare pe 
chip. Khadir nu îl băgă în seamă Și privirea sa o întâlni pe cea a lui Tarki. 
Era permisiunea de care aveau nevoie ceilalți tineri. 


Mâna lui Tarki se mișcă cu rapiditate și se auzi un trosnet. Apoi 
gardianul plin de sânge se prăbuși pe spate. Aruncă un blestem, înăbușit de 
mâna pe care o ţinea pe nasul rupt. ÎI făcu pe Tarki fiu de târfă, îi spuse că îl 
va spinteca ca pe un pește — dar amenințările sale erau înăbușite de graba 
cu care ceilalți tineri veneau peste el. Halil îl văzu pe Adad smulgând o 
piatră din nisipul de sub picioarele lor. 

Toți îl băteau, țipând și strigând, iar Halil a fost împins împreună cu 
restul grupului, având un baston pe care îl strângea în mâini. Se aplecau 
peste bărbatul care încerca să se ridice, ploaia de lovituri făcându-l de 
fiecare dată să cadă din nou. 

Halil nu se putea uita în altă parte, dar nici nu putea ridica bastonul ca să 
lovească. Auzea vocea tatălui său, ecoul reproșului său avertizându-l să nu 
facă așa ceva, să nu fie de acord cu violenţa. 

Faţa gardianului devenise o masă tumefiată, sângerândă, iar brațul îi 
atârna într-o parte. Vocile celorlalți orfani acopereau orice alt zgomot, cu 
urlete Și țipete. Halil simţea mâinile celorlalți care îl împingeau înainte ȘI îi 
auzea pe tineri încurajându-l să li se alăture. 

Cel care îl chinuise pe Tarki a făcut un ultim efort de a sta în picioare Și 
de a-i înfrunta. Se apropie de marginea inelului format de atacatorii săi, 
direct către Halil. Cu mâinile ridicate ca niște aripi, grohăia Și scuipa, orbit 
de ură. 

Halil l-a lovit pe gardian în faţă cu extremitatea bastonului. 

Lovitura i-a rupt bărbatului maxilarul și el a rotit din nou bastonul, 
spărgându-i dinții, saliva groasă din gura acestuia scurgându-i-se de pe 
buze. Halil s-a uitat la el cum a căzut din nou și simţi o senzaţie de scârbă 
în stomac din cauza picăturilor de sânge care îi cădeau pe faţă. 

Gardianul a căzut la pământ și nu s-a mai ridicat. Ceilalţi au vrut să fie 
siguri de asta Și au continuat să îl lovească până când, în cele din urmă, cu 
un strigăt de triumf, Khadir le-a spus să se oprească. 

. 

Din exterior, Monte Tauro nu părea a fi o clădire ci, mai degrabă, o 
prelungire a colinei stâncoase. Plecând de la stâncile de piatră dură care 
coborau de pe drumul de coastă aflat mai sus către plaja îngustă și apele 
albastre puţin adânci, hotelul era format din mai multe platforme din beton 
armat care imitau cenușiul natural al stâncilor. Apartamentele și camerele 
se aflau în spatele unor terase lungi Și lipsite de atractivitate, separate de 


balcoane circulare și de arbuști tăiaţi în cuburi, cu pardoselile încinse de 
soarele după-amieziui siciliene. La nivelul cel mai de jos, apa piscinei pe 
marginea căreia zăceau rândurile de șezlonguri strălucea în bătaia brizei. 

Marc se aplecă peste buza balconului său și cercetă puțin exteriorul 
hotelului. Deasupra drumului se vedea o potecă pietruită care ducea la ceva 
ce părea a fi un buncăr elegant din piatră albă și sticlă verde. Lifturi Și o 
scară în spirală coborau prin golurile tăiate în stâncă, ramificându-se în 
coridoarele placate cu gresie care duceau spre camere. Totul în Monte Tauro 
avea un stil foarte elaborat, semănând cu coridoarele unei colonade elegante 
sau cu un complex de birouri modernist. Lui Marc îi plăcea simplitatea 
clădirii. Pe coridoarele drepte și prin pereții despărțitori din sticlă era ușor 
să vezi dacă vine cineva. După toată fuga Și panica din ultimele zile, se 
simţea de fapt un pic mai sigur aici. 

Trase, totuși, draperiile până când nu s-a mai văzut decât un fascicul 
subțire din lumina zilei Și se retrase în cameră. Bagajul său Și echipamentul 
pe care îl cumpărase de la magazinul de electronice duty-free din aeroport 
zăceau pe pat, așa că trase un scaun de răchită de lângă ușile glisante și bău 
ce mai rămăsese dintr-o sticlă de apă San Pellegrino. Făcea eforturi din greu 
pentru a-și reduce pulsul, care nu mai scădea de când părăsise casa 
conspirativă. 

Drumul său părea că va dura foarte mult, fiecare mică întârziere 
adăugându-se la cea dinainte, ca Și cum ar fi vrut să arate că de fapt nu 
reușise să scape cu adevărat. Își trecu o mână prin păr Și degetele i se 
murdăriră de la spray-ul cu care se vopsise pentru a se deghiza în Marko 
Stahl. Șapca de baseball pe care o purtase în avionul care îl adusese din 
Anglia se colorase în interior și acest lucru îl făcu să se încrunte, așa că o 
aruncă în coșul de gunoi de la capătul patului. Își aduse aminte și găsi 
cardul American Express pe care îl folosise în ultimele douăsprezece ore Și 
îl rupse în bucăți, având grijă să scoată cipul încorporat. Cât despre miriștea 
care îi crescuse în dezordine pe bărbie, se decise să nu o radă, potrivindu-se 
mult mai bine cu faţa lui de acum. 

Pistolul Glock era acolo unde îl pusese, ascuns de deflectoarele anti- 
detectare de pe fundul rucsacului. Îl luă în mână, ceea ce îi dădu o stare de 
calm, de control al situației, ca și cum patul rece de fier al acestuia ar fi 
făcut să dispară toată teama pe care o simţea. Marc verifică gloanţele din 


încărcător, deși nu avea niciun rost să o facă Și se gândi la ce avea să facă 
în continuare. 

Era aproape surprins să fie aici. Când trecea prin filtrul de control de 
securitate de la aeroport, Marc se aștepta să fie tras la o parte din Șirul de 
pasageri. Se tot uita pe deasupra revistei Wired pe care se prefăcea că o citea 
Şi se aștepta să-l vadă pe Victor Welles aplecat peste el cu acel rânjet pe 
care îl avea tot timpul pe față. Mai apoi, imaginea neclară a călătoriei cu 
avionul s-a disipat și s-a trezit într-un taxi care îl ducea de la Aeroportul 
Catania International la Taormina, iar acum totul părea puțin... ireal. Faptul 
că ajunsese acolo unde voise să ajungă l-a făcut să se trezească la realitate. 
Marc îşi reprimă un zâmbet trist. Dacă mă ajută Cel de Sus, s-ar putea să 
reușesc să fac ce mi-am propus. 

Își scoase hainele transpirate și făcu un duș, încercând pe cât putea să-și 
curețe vopseaua din păr și să alunge oboseala călătoriei sub jeturile de apă 
fierbinte. Când a terminat, soarele apusese și, în golful din partea de jos a 
orașului, se puteau vedeau câteva bărci noi care se clătinau ușor duse de 
maree. 

Scoase un binoclu compact Pentax dintr-una dintre pungile de la 
magazinul duty-free Și reveni la fereastră, desfăcându-l din ambalaj. Marc 
Și-a adus aminte cum arăta Jade Și nu a durat mult ca să-l găsească. lahtul 
plutea în apele albastre ale Mării lonice, ancorat departe de țărm Și, în timp 
ce îl privea, lumina de pe ancoră se aprinse. Nava era albă ca marmura, de 
la proră la pupă, strălucirea albului fiind amplificată de zonele vopsite în 
verde smarald și de dungile din sticlă neagră. Strălucea în lumina soarelui 
care cobora, semănând cu carapacele închise ale unor gândaci exotici 
odihnindu-se pe suprafaţa apei. 

Luă un pix Și notă ceea ce vedea. Jade se ridica mult deasupra liniei de 
plutire Și asta l-a făcut să se întrebe dacă fusese deja alimentată cu 
carburant. Recunoscu solariul deschis aflat în partea din faţă a punți 
superioare, acolo unde Tanya Kirin a pozat pentru instantaneele trucate pe 
care le postase pe pagina ei de pe reţeaua de socializare. Acum era gol, cu 
ferestrele închise. 

Accesul pe navă fusese blocat, exact așa cum cineva ca Dima Novakovic 
ar face dacă ar Ști că este urmărit. Marc simți o ușoară empatie pentru acel 
bărbat. Da, prietene. Tu Și cu mine, noi amândoi. Se făcuse seară și Marc a 
cerut o gustare prin room-service, adusă la ușă de un chelner tânăr și 


zâmbitor, pe care a mâncat-o pe balcon, având grijă să rămână sub umbrela 
de soare deschisă. Privi iahtul până când aerul de afară a început să se 
răcească. Nu a văzut la bordul lui Jade nimic altceva decât strălucirea 
blândă a luminilor interioare. 

În cele din urmă, scoase un oftat. Amână ceea ce Știa că trebuia să facă 
mai departe. A sta într-un loc și a observa, studiind ţinta și așteptând, asta 
era ceea ce obișnuia să facă. Pe atunci, în trecut, în cealaltă viață, dinainte 
de Dunkerque, de împușcături Și de incendii. 

Părea că a fost acum un milion de ani. 

Marc alungă aceste gânduri și se încruntă. Abordare de modă veche, își 
reproșă singur. Prea multe notițe și culegere de date. La treabă! 

Întors în cameră, goli pungile și puse în ordine toate obiectele pe care le 
pusese pe pat, asigurându-se că totul era încărcat și pregătit. Unele dintre 
lucruri erau de bună calitate, altele erau niște jucării pe care Marc le 
cumpărase pentru orice eventualitate. Se juca cu un stilou pentru 
înregistrare vocală pe care îl răsucea între degete, gânditor. Mai demult, 
ceea ce avea el aici ar fi fost un fel de vis demn de Q Branch!” pentru orice 
ofițer de informații în domeniu, iar acum erau niște hardware-uri pe care le 
puteai cumpăra din magazinele pentru copii. Dar tehnologia avea 
capacitatea de a aduce aceste lucruri în lumea reală. Ideea că un civil 
oarecare putea intra în posesia echipamentelor necesare care să îi permită 
genul de lucruri care altă dată constituiau apanajul guvernelor crea 
coşmaruri agenţiilor de securitate din toată lumea. 

Când a trecut de miezul nopţii, a luat ceea ce avea nevoie Și le-a 
împachetat într-o sac de umăr impermeabil. S-a răzgândit Și le-a mutat în 
ceva asemănător, dar mai închis la culoare și mai greu de observat pe 
străzile laterale slab luminate din Taormina. 

Mâinile lui Marc au alunecat în buzunarele hainei Și au început să bată 
toba pe căptușeala interioară într-un ritm din ce în ce mai mare. Într-un 
colțișor al minţii sale apăruse ceva nou. Nu era frică, era ceva similar, dar 
nu atât de otrăvitor. 

Pistolul Glock intră într-un toc cu curea strânsă pe șolduri, iar celelalte 
lucruri care îl puteau da de gol au fost puse în compartimentul ascuns al 
unui mic rucsac, împreună cu laptopul. Trebuia să aibă mare grijă de rucsac; 
era singurul lucru pe care nu-și putea permite să-l piardă. Se uită la ceas. 


— Tic-tac, vorbi pentru el Marc. Reguli de angajare. Abordarea Și 
izolarea țintei. 

Vorbea ca și cum ar fi fost la o ședință de instruire obișnuită a Grupului 
Operaţional, împreună cu ceilalți agenți ai Nomad, participanți cu totii într- 
o misiune. 

— Hai intraţi ȘI... 

Obosi să mai vorbească. Tăcerea grea din cameră îi arăta nemilos de clar 
cât era de singur. 

La dracu”, nu mai pierdeţi timpul, se auzi vocea lui Sam în mintea sa. 
Verde pentru începerea acțiunii. Verde pentru începerea acţiunii, repetă 
Marc Și ajunse la ușă. 

. 

Nu era ceva obișnuit pentru un astfel de avion mare să aștepte departe de 
porțile de îmbarcare ale aeroportului, dar avionul Airbus A350 alb-argintiu, 
fără însemne, nu era nici el deloc obișnuit, iar Grupul Rubicon plătea foarte 
bine pentru a rămâne departe de ochii tuturor. 

În timp ce se îndrepta spre avion, Lucy își trase trenciul peste umeri, 
înfrigurată de vântul care începuse să bată pe pista aeroportului Heathrow. 
Bărbaţi puternici, în costume negre Armani, masivi ca niște rugbiști, 
stăteau de o parte și alta a scării. Urmăreau cu atenţie ce se întâmplă în Jur, 
mișcându-și capetele aidoma unor turele de tanc arătoase, mecanic Și fără 
niciun zâmbet. 

Aeronava nu avea nimic special Și era greu de recunoscut între altele la 
fel — Și asta era exact impresia pe care, în mod intenționat, trebuia să o lase. 
Uniformele banale ale echipajului erau destul de asemănătoare cu cele ale 
multor operatori de transporturi comerciale, astfel încât un observator de la 
distanță ar fi putut să creadă că este vorba de unul dintre aceștia. Lucy 
auzise pe unul dintre membrii echipajelor de la sol ale lui Solomon spunând 
că indicativul de pe coada avionului putea fi schimbat extrem de rapid, iar 
transponderul IFF de la bord putea imita oricare dintre codurile 
aeronavelor civile sau militare. Dacă te uitai mai de aproape, se vedeau 
niște excrescenţe de-a lungul părții din spate și pe burta avionului, în care 
erau ascunse echipamente antiradar Și alte dispozitive despre care ea nu 
avea nicio îndoială că sunt interzise. Lucy știa că avionul ascundea 
lansatoare pentru rachete de semnalizare cu infraroșu și fâșii de aluminiu 
care să fie aruncate pentru a schimba traiectoria rachetelor aer-aer; încercă 


să nu fie deranjată de faptul că cei din conducerea Rubicon găsiseră de 
cuviință să recurgă la acest tip de protecţie pentru aeronava lor privată. O 
trapă se ridică în spatele Airbusului pentru a închide etanș compartimentul 
de marfă. În timp ce compartimentul era blocat, zări roţile motocicletei 
Ducati Și forma unui vehicul mai mare în spatele ei. 

O siluetă înaltă, cu o figură ca de viespe, cobora scara mobilă către ea, 
pantofii săi cusuţi manual pocnind pe treptele de metal. 

Îi aruncă lui Delancort un zâmbet abia schiţat. 

— Henri. Mă bucur să te văd, ca întotdeauna. 

Asistentul lui Solomon îi reteză falsul compliment uitându-se la ca 
chiorâș. 

— Cred că este corect să te avertizez, a început el, stând în calea ei. Ai 
făcut o mare mizerie. 

Ea aruncă o privire către cei care asigurau securitatea Și care continuau să 
arate ca niște statui, surzi la conversaţia lor. 

— Eşti așa de melodramatic! L-am ţinut pe englez în viaţă. Nu asta am 
vrut? 

— Din cauza ta, au aflat ce plan aveam. 

Dintr-odată, Keyes își pierdu calmul cu canadianul-francez și îl dădu la o 
parte, urcând scările. 

— Nu îți dau ție socoteală. 

Intră în avion Și se îndreptă spre salonul de bar, privind peste marginea 
de sus a aripii. Lucy era conștientă că Delancort urma să vină imediat după 
ea, dar îl ignoră. Era obosită, obosită să alerge în toată Londra căutându-l pe 
Marc Dane, obosită de ordinele vagi pe care le primise. 

Ekko Solomon se afla acolo, unul dintre membrii echipajului de zbor 
dându-i un pahar înalt cu ceva limpede și carbogazos. Îi aruncă lui Lucy o 
privire gravă Și ea deveni încordată. La semnul lui, un însoțitor de bord îi 
luă bagajele și le duse în camera de oaspeți din spatele avionului. Delancort 
se scuză Și dispăru într-un birou de pe coridor. 

Fără să aștepte să fie întrebată, Lucy păși în spatele barului Și se servi cu 
un pahar de bourbon Booker sec. 

— O să îmi scădeți băutura din ceea ce trebuie să îmi plătiţi? 

— Nu am chef de glume, îi răspunse Solomon, retezându-i-o scurt. 
Alegerea pe care ai făcut-o m-a forțat să vin aici ȘI să te recuperez, înţelegi 


asta? Sunt operaţiuni pe care va trebui să le anulăm pentru că, din cauza ta, 
Rubicon a intrat prea mult în atenţie. 

— ÎL voiai pe Dane în viaţă sau nu? replică ea, sorbindu-și bourbonul. 
Dacă voiai doar cadavrul lui, aș fi putut să fac acest lucru. 

— Este mai complicat decât îţi închipui, Lucy. 

— Este? repetă ea. Atunci explicaţi-mi. Eu nu pot să lucrez cum trebuie 
atunci când decideţi ce trebuie să știu fără să mă întrebaţi. Nu pot da tot ce 
am mai bun când nu particip la luarea deciziilor. 

Solomon își încleștă maxilarele. Nu îi plăcea când angajaţii săi se purtau 
insolent. Dar lui Lucy nu-i păsa de asta. Ea spunea întotdeauna ce voia. 

— Acțiunile tale au atras atenţia în mod nejustificat. Serviciile secrete 
britanice încearcă să dea de urma ta chiar în timp ce vorbim. Am pus în 
mișcare niște măsuri de a le întârzia investigaţiile, dar activarea lor a pus în 
pericol mai mulți agenţi pe care îi avem. Și, în pofida intervenţiei tale 
neautorizate de astăzi, rezultatul clar a fost că noi ne-am consumat 
eforturile inutil. Marc Dane este din nou în libertate. 

— Este în afara ţării acum, zise Lucy. Eu așa aș fi făcut. 

— Nu am câștigat nimic. Dacă este să se fi întâmplat ceva, am pierdut 
din poziţia pe care o aveam în Europa. 

Solomon făcu un pas spre ea. 

— Înţelegi asta? 

— Dane reprezintă o pistă viabilă, nu-i așa? 

Răspunsul fu un dat din cap scurt și reţinut. 

— Deci este mai bine că încă respiră. Știi ce s-a întâmplat acolo. MI6 a 
schimbat planul chiar în cursul unei operaţiuni de supraveghere. Aveau un 
glonţ pe care era scris numele acelui nefericit de fiu de căţea. 

Lucy trase aer în piept Și, cu colţul ochiului, văzu bodyguarzii care se 
îmbarcau, trăgând de ușă să se închidă în urma lor. 

— Cât timp trăiește, el este încă util, nu? Aţi spus că vreți să aflați ce 
știe. Nu se poate interoga un cadavru. 

Solomon încuviință din nou scurt din cap. 

— Sunt obligat să fiu de acord. Dar, în viitor, va trebui să ne asigurăm că 
acest tip de incident nu se va repeta, da? 

Înainte ca ea să poată răspunde, ochii africanului deveniră reci. 

— Nu aș vrea să fiu obligat să pun capăt angajamentului tău cu Rubicon 
pentru o altă astfel de încălcare a contractului. 


— Fără îndoială, spuse Lucy, luând o gură mai mare de bourbon. 

Ușa biroului se deschise și Delancort se întoarse, ţinând în mână o 
tabletă. 

— Vom rula pe pistă în curând, le-a spus el. Ni s-a confirmat plecarea. 

Lucy își privi ceasul, în timp ce Delancort îi oferi tableta lui Solomon. 

— Dosarul? întrebă acesta. 

Asistentul dădu din cap. 

— Au reușit să facă o copie a paginilor celor mai importante din dosarul 
lui Dane. 

— Ce sunt astea, datele lui personale? spuse Lucy. 

Delancort clătină din cap. 

— Nu toate. Dar avem pe cineva la departamentul medical din Ministerul 
Apărării. Am reușit să aruncăm o privire pe raportul psihologic al lui Marc 
Dane. 

Dădu din cap cu importanță. 

— Cred că avem aici suficiente date ca să începem să îi construim 
profilul psihologic. 

Se uită către Solomon. 

— Mi-am permis să le trimit oamenilor noștri din Zürich. 

Lucy puse paharul jos. Biroul din Elveţia avea un departament încadrat 
cu psihologi, care făceau ceva numit analiza umană prin extrapolare. 
Rubicon îi folosea pentru a planifica strategii de marketing și analize 
privind bursele de valori, printre altele. 

— Asta înseamnă că mergem după Dane? 

— Toată lumea o face, spuse Delancort, cu un rânjet plictisit. Este doar o 
chestiune de cine ajunge la el mai întâi. 

Dacă nu luai în considerare caroseria portocalie strălucitoare pe care o 
avea BladeFish, propulsorul părea a fi un ventilator voluminos de birou. În 
apele puțin adânci ale golfului, motorul electric silențios al jet-schiului îl 
purtă pe Marc pe spinarea lui cu o viteză constantă de două noduri, 
ghidându-l pe suprafaţa calmă a apei. Marc îl orienta prin răsuciri ale 
umerilor, ca Și cum ar avea un volan, dar în întuneric era ușor să ieși de pe 
traiectoria stabilită. Se oprea la fiecare câteva minute ca să se ridice Și să 
vadă în ce poziţie se află. Marc opri Jet-schiul lângă o geamandură de 
amarare liberă și îl poziţionă paralel cu Jade. Apa cu sare, adunată în tubul 


de scufundare îi astupa gura Și o scuipă printre dinţii strânși. Sacul de umăr 
cu Șnur de pe spate părea mai greu. S-a încruntat din cauza efortului pe care 
l-a făcut pentru a-l trage peste tricoul negru lipit de piele. Nu avea pe el un 
costum de baie și nici labe de înot, doar un tricou și pantaloni scurți de 
baie, întrucât crezuse ar fi mai bine să arate ca un turist dornic de aventură. 

Statul în apă l-a făcut întotdeauna să se simtă mai calm, ca Și cum 
valurile ar fi alungat încordarea din el. Aruncă o privire către iaht Și, pentru 
prima dată, văzu o mișcare acolo. 

O siluetă masivă trecu prin spatele unei perdele trase, dar era greu să 
vadă vreun detaliu. Ascultă atent, dar nu se auzea nimic altceva decât 
clipocitul apei de pe bordajul lui Jade și murmurul muzicii adus de vânt de 
pe insulă. 

Se îndepărtă de geamandură, aplecând jet-schiul ca să poată cobori în apă 
ȘI ceva se mișcă în spatele navei, nesincronizat cu ridicarea și coborârea 
navei, chiar lângă linia de plutire. 

Marc a redus viteza jet-schiului Și, inspirând adânc, a alunecat sub 
nivelul apei, apropiindu-se de navă cât mai mult posibil. Când a ajuns la 
zece metri de platforma de scufundări de la pupa, s-a ridicat încet Și drept, 
fără să facă vreun val. 

Acolo se afla o șalupă, care nu putea fi văzută de pe țărm din cauza 
bordajului lui Jade. Fără niciun însemn pe ea, vopsită în negru mat, se 
legăna ușor dusă de valuri. Un cablu de nailon o ţinea legată de o ventuză 
de prindere temporară atașată de iaht. 

Suficient de mare pentru a transporta cinci oameni, Șalupa era acea 
ambarcaţiune dorită de oricine care voia să facă o acţiune de pătrundere 
dinspre mare. 

Era ultimul lucru pe care se așteptase să-l vadă, iar Marc știa cu 
siguranță că barca nu fusese acolo înainte de apusul soarelui. Oare 
Novakovic avea o întâlnire cu cineva acolo? se întrebă el. Sau este folosită 
pentru a fugi în caz de nevoie? 

Deasupra lui se mișcă ceva, un zgomot de pași pe pardoseala din lemn, 
iar Marc se deplasă în zona de umbră lăsată de Jade, plutind între iaht și 
barcă. Își încorda atenţia pentru a asculta și auzi o scârţâiala, ca și cum 
ceva era târât. 

În secunda următoare, auzi zgomotul ca o tuse al unei arme cu amortizor 
ȘI, imediat după aceea, un bărbat într-o cămașă albă cu mânecă scurtă căzu 


peste bord la o lungime de braţ de faţa lui Marc. 

Corpul masiv al bărbatului se ridică la suprafaţă. Capul îi era căzut într-o 
parte, cu ochii fără viaţă către Marc. Glonţul îi intrase în gât Și o pată de 
sânge strălucitor îi colora cămașa, care avea pe ea acel gen de eghileţi cu fir 
ca de aur purtaţi de membrii echipajelor iahturilor oamenilor bogați. 

Corpul mortului se scufundă încet Și apoi dispăru. 


Capitolul 12 


Marc ar fi vrut să se facă nevăzut în apă, ţinându-și respiraţia în timp ce 
secundele treceau încet. Nu îndrăznea să se uite în sus, de teamă că ar putea 
întâlni privirea ucigașului celui din echipaj. 

Se auzi un scârţâit ușor pe punte și undeva, în interiorul navei, zgomotul 
înăbușit de sticlă fină spartă. Trăgătorul plecase din zona de deasupra sa, 
dar nu știa pentru cât timp. Trebuia să se miște repede. 

Marc se trase către partea din spate a lui Jade, acolo unde scara pentru 
scufundare se prelungea în exterior, coborând spre apă. Ascunse jet-schiul 
lângă carena navei, unde acesta nu putea fi văzut Și urcă la bord, cățărându- 
se încet Și cu mare grijă. Apa mării i se scurgea cu picături mici de pe umeri 
Şi se mișca încet, punându-și fiecare picior de parcă ar fi călcat pe un câmp 
minat. 

Tanya Kirin stătea pe punte culcată pe spate, cu capul într-o parte, 
îmbrăcată într-o rochie cu desen floral, care se întindea peste picioarele ei 
perfect bronzate. Când căzuse, avea în mână un pahar de Șampanie, iar 
piciorul spart al acestuia era încă încleștat între degetele sale. Marc văzu 
gaura neagră a rănii produse de pătrunderea glonţului în partea de jos a 
maxilarului Tanyei, în apropierea gâtului. I se strânse stomacul când își 
dădu seama că petele de umbră din jurul femeii erau de fapt un amestec de 
sânge Și materie cenușie. 

Se opri brusc pe loc. Atunci când studia datele pe laptop aflându-se în 
Camden, se obișnuise să vadă în modelul tânăr Și ușuratic nimic altceva 
decât o sursă de informații. Acum era aici, fără suflare, doar pentru că nu 
fusese suficient de atentă la setările de securitate de pe un site de mesagerie. 
Probabil că Tanya a fost prima care a murit. Marc aruncă o privire peste 
umăr către treptele de scufundare. Asasinul ei venise pe acolo, cu arma 
scoasă, în timp ce Tanya, fără să-și dea seama ce se întâmplă, ieșise să-și 
termine paharul de Taittinger. 

Uitându-se dincolo de cadavru, prin ușile deschise care duceau către sala 
de sport a lui Jade, văzu un al doilea membru al echipajului îmbrăcat în alb 
care zăcea prăbușit peste o bicicletă de fitness. Brusc, prima sa impresie — 
cea că Novakovic încercase să fugă — părea că nu se confirmă. 


Scoase pistolul Glock din geanta impermeabilă și trase siguranța, 
ţinându-l aproape de șold, dar ultimul lucru pe care dorea să-l facă era să-l 
folosească. O împușcătură aici nu numai că s-ar auzi clar peste tot în golf, 
dar, ceea ce era mai important, ar pune în gardă ucigașii aflați la bordul lui 
Jade. Şi erau în mod sigur ucigași, la plural. Un asasin singuratic ar fi ajuns 
aici pe calea urmată de Marc Și apoi ar fi înotat până la iaht. Prezenţa bărcii 
de tip Zodiac indica faptul că o echipă întreagă măturase nava, executând pe 
toţi cei pe care i-au întâlnit. Niciun martor, niciun supraviețuitor. 

Marc se aplecă lângă cadavrul Tanyei Și îi atinse pielea gâtului. Era 
caldă. Fiind aproape de ea, simţi aroma parfumului și mirosul pătrunzător 
de cordită. 

Planul său de acţiune nu mai era valabil. Nu anticipase acest lucru, dar 
acum părea evident. Oamenii din spatele acţiunii de pe Palomino curăţau ce 
putea să fie compromiţător pentru ei, urmărind pe toți cei care știau ceva. 
Așa cum se temea, ei au intrat în posesia acelorași date care duceau către 
Sicilia Și au ajuns aici înaintea lui. 

Se uită înapoi către mare, gândindu-se în ce situaţie dezastruoasă s-ar afla 
dacă ar abandona misiunea și ar fugi. 

Dar, unde dracu’ să fug? 

Cu fiecare secundă pierdută era mai aproape de pierzanie. Degetele 1 se 
strânseră pe patul pistolului. Novakovic fusese singura pistă pe care o mai 
avea. 

Exista o șansă ca brokerul să fie încă în viaţă. Marc analiză situația; dacă 
Dima era deja un cadavru, atunci Jude ar fi o navă fantomă. 

Zgomote ușoare de pași se auzeau pe puntea de deasupra capului. Se 
deplasau către puntea de comandă. 

Marc se retrase prin sala de sport și găsi una dintre casele scărilor care 
coborau către nivelul inferior. Se opri brusc când o siluetă trecu pe cealaltă 
parte a ușilor de sticlă. 

Era cineva îmbrăcat din cap până în picioare cu același echipament tactic 
de culoare negru mat folosit de Grupurile Operaţionale de la MI6, cu capul 
ascuns de o cagulă din plasă și cu ochelari de vedere de noapte grosolani, 
care dădeau impresia că trăgătorul are ochii bulbucaţi. Marc recunoscut 
corpul lung Și greu al pistolului aflat în mâna bărbatului. Era un pistol 
semiautomat model Mark 23 cu amortizor, genul de armă preferată de 
forţele speciale americane din cadrul SOCOM. Nu dorea, totuși, să vadă 


arma în apropierea sa, iar când trăgătorul se întoarse să se uite la pupa, 
Marc cobori scările Și se mișcă cât de repede putea dincolo de ușile de la 
puntea pentru pasageri. În fiecare compartiment se oprea puţin, ţinându-și 
respirația Și ascultând. Nimic. 

La mijlocul navei, traversă printr-o ușă deschisă Și folosi gura ţevii 
Glock-ului pentru a o deschide mai mult. Mătură cu privirea la stânga Și la 
dreapta, fără să vadă ceva ameninţător. 

Camera, extrem de elegantă, era într-o oarecare dezordine. Un serviciu de 
ceai zăcea răsturnat în locul unde căzuse pe podea. Pe televizorul cu plasmă 
cu ecran mare, care domina un perete, un film era oprit în mijlocul derulării, 
cu personajele de pe ecran surprinse strigând unul la celălalt, pictograma de 
„pauză” chpind în colţul ecranului. Telecomanda era pe covor, acolo unde 
căzuse. 

Marc se uită, urmând traseul distrugerilor în jurul camerei. Aceasta 
fusese cabina lui Dima, cea mai mare de pe iaht. Trebuie să fi auzit ceva, se 
gândi Marc. A întrerupt filmul pentru a asculta. Ce urmase? O 
împușcătură? Un strigăt de alarmare? Fusese de ajuns să-l facă pe broker să 
alerge, răsturnând ceaiul, fără să țină seama de mizeria pe care o făcea. 

Dima era încă în viaţă pentru că nu încercase să coboare de pe iaht. 
Fugise cât mai adânc în interiorul navei. 

În timp ce își omora timpul în salonul de plecări de la aeroportul 
Gatwick, Marc memorase planul original al interiorului iahtului, pe care îl 
văzuse pe un site dedicat pasionaţilor de astfel de nave, iar acum îl revedea 
în minte. În ce gaură se băgase Novakovic? 

Încercă să ghicească. 

Bucătăria iahtului era toată din plastic alb și oţel lustruit Și singura 
lumină venea de la strălucirea blândă albăstruie a unui frigider uriaș. Peste 
tot erau umbre Și multe locuri în care te puteai ascunde. Îndreptând pistolul 
în toate directiile, Marc întinse mâna pentru a găsi un comutator să aprindă 
lumina Și brusc a simţit o durere în spate. Instinctiv, se dădu într-o parte și 
rezultatul a fost că s-a trezit cu lama lucitoare a unui cuțit de bucătărie 
Sabatier care îi atingea gâtul. 

Un bărbat îmbrăcat în pantaloni de bumbac scumpi și o cămașă fără 
nasturi se afla în faţa lui, cu faţa ca de mops, transpirat Și înspăimântat. 
Dima Novakovic, viu Și într-o stare vizibilă de panică. 

— Pune arma pe masă, nenorocitule, Șuieră el. Îţi tai gâtul! 


Marc simți vârful cuțitului de bucătărie pe partea laterală a bărbiei Și 
rămase pe loc, ridicând pistolul și având grijă să arate că nu ţinea degetul 
pe trăgaci. 

— Nu sunt cu ei. 

— Prostii! replică Novakovic. Dă-mi arma! Îţi tai gâtul! 

— Dima, ascultă-mă. 

° 

Faptul că era chemat pe numele mic l-a surprins pe lituanian Și acesta a 
clipit din ochi. 

Marc continuă cu fermitate. 

— Sunt aici pentru a te ajuta să fugi. Ei sunt sus. Ne vor găsi. 

Brokerul răsuci mânerul cutțitului. Nu era un criminal. Potrivit 
înregistrărilor Interpolului, Novakovic făcuse bani doar din vânzarea de 
arme, fără a le folosi vreodată. 

Marc se uită în ochii bărbatului. Cu fiecare secundă în care nu-l 
înjunghia, Dima își pierdea avântul de a-și duce la îndeplinire ameninţarea. 

— Cine te-a trimis? întrebă el. 

— Serviciile secrete britanice, minți Marc. Sunt prieten cu Samantha 
Green. 

Menţionarea identităţii reale a lui Sam era singura carte pe care putea să 
o joace. Își încerca norocul sperând că ea își folosise numele adevărat în 
discuţiile pe care le avusese cu Novakovic. 

Când omul se dădu înapoi câțiva pași, își dădu seama că Șansa l-a ajutat. 

— Unde? Novakovic se uită în jur. Este aici? 

Marc trase aer în piept Și își frecă tăietura cea nouă de pe bărbie. El nu 
Știe despre ce s-a întâmplat pe Palomino. Era normal să fie așa. Trecuseră 
doar câteva zile de la incidentul din Dunkerque, iar dacă Novakovic încerca 
să fugă de stăpânii săi de la Asociaţie, nu avusese cum să afle ce se 
întâmplase. 

— M-a pus la curent, continuă Marc, încercând să pară cât mai 
convingător. Ea m-a trimis. 

Pentru o clipă, o senzaţie de ușurare aproape copilărească se văzu pe fața 
palidă cu trăsături slave a brokerului. Dima era atât de îngrozit încât, într-un 
fel, dorea ca totul să fie adevărat, avea nevoie să se convingă că cineva 
venise să-l salveze; dar acest lucru trecu repede și redeveni suspicios. 

— Doar tu? Îl prinse de mână Novakovic, încruntat. 


— Da. 

— Nu te cred. 

Brokerul scoase din buzunar un telefon iPhone placat cu aur Și i-l puse în 
mână lui Marc. 

— Sun-o! Vreau să vorbesc cu ea! 

— Nu fi prost, rosti abrupt Marc, improvizând pe loc o jumătate de 
adevăr. Nu avem voie să îi telefonăm! Sam a indicat să nu comunicăm prin 
radio! 

Continuă înainte ca omul să-i poată pune la îndoială povestea. 

— Ceilalţi sunt pe uscat. Uite, vrei să jucăm „20 de întrebări”?! 
pleci de pe nava asta? 

— Ceea ce vreau eu este să... 

Novakovic se opri dintr-odată din cauza unui bolborosit surd care vibra 
prin podeaua de sub picioarele lor. Ustensilele din bucătărie se ciocniră 
unele de altele în timp ce Jade se punea încet în mișcare. 

Punând telefonul în buzunar pentru situația în care Novakovic ar fi decis 
să facă el însuși apelul, Marc îl împinse înapoi Și privi afară pe coridor. 
Printr-unul dintre hublourile de vizavi de ei văzu promontoriul de la Capo 
Taormina rămânând în urmă în timp ce iahtul se îndepărta de locul de 
ancorare. Echipa de asasini ridicase ancora Și duceau Jade în larg, în apele 
mai adânci ale Mediteranei. Odată ce ar fi fost destul de departe, puteau cu 
ușurință să scufunde nava Și aceasta să dispară în mare fără nicio urmă. 

Se întoarse către Novakovic. 

— E timpul să plecăm. Am pe insulă un loc sigur, unde pot, uf! să aflu 
mai multe de la tine. 

Marc nu avea habar cum va reuși mai departe să susțină povestea că încă 
era un ofiţer MI6 activ, dar acum trebuia să rezolve ce avea de rezolvat. 

— Există o altă cale pe unde să plecăm de pe navă? 

Novakovic apăru în spatele lui și arătă cu degetul către coridor, fără să 
mai întrebe altceva. 

— E un garaj. Am o barcă, jet-schiuri... 

Clătină din cap. 

— Dar încă nu putem pleca. Am nevoie să iau ceva. 

Marc auzi zgomotul de pași pe punte, chiar deasupra capului. 

— Nu mai avem timp! Șopti el. Haide! 

Brokerul făcu un semn cu cuțitul. 


sau să 


— Nu plecăm fără asta. 

Porni de-a lungul unui pasaj îngust. Marc îl blestemă în gând Și îl urmă. 
Nimic nu se întâmpla așa cum sperase. 

. 

Coridorul scurt se termina într-un panou din perete, iar Novakovic bâjbâi 
după o placă de pe punte pe care o dădu la o parte și în care se văzu o 
tastatură. Tastă mai multe cifre, iar peretele despărțitor se deschise culisând 
pe balamale care nu se vedeau. Brokerul trase de el și Marc simţi un curent 
de aer uscat, ventilat mecanic Și mirosul vag de ozon al echipamentelor 
electronice. În interiorul compartimentului ascuns se afla un stâlp negru ȘI 
argintiu, care mergea de la podea la tavan. Din spatele acestuia ieșeau 
mănunchiuri de cabluri de date groase galbene, iar pe suprafața 
dispozitivului se vedea o constelație de lumini verzi care clipeau. 

— Ai un server propriu, murmură Marc, mai mult pentru sine decât 
pentru Novakovic. Bineînţeles că ai! 

Era normal să fie așa. Clienţii brokerului erau, la urma urmei, niște 
persoane periculoase, iar detaliile afacerilor pe care le făceau nu puteau fi 
stocate în modul obișnuit. Deţinând un server informatic propriu situat într- 
o încăpere mobilă, izolat de net până la momentul în care trebuia să se 
conecteze prin satelit, Novakovic putea să asigure securitatea de care avea 
nevoie oricărui tip de tranzacție ilicită. De fapt, își ducea peste tot cu el 
propria bază obscură de date. 

— Fac găuri în catena navei, spuse Novakovic în timp ce folosea cuțitul 
Sabatier pentru a deschide niște încuietori în stiva de echipamente ale 
serverului. 

— Vor să-mi scufunde nava. Singura modalitate de a face pierdute toate 
astea. 

Zâmbi cu amărăciune. 

— Apa mării nu face bine circuitelor electronice. 

Părea mult mai supărat de pierderea iahtului decât de femeia care zăcea 
moartă pe punte sau de membrii echipajului care fuseseră executaţi. Marc 
nu spuse nimic. El nu avea nevoie să-i placă omului, tot ceea ce avea el 
nevoie era să afle ce știa despre șobolanul care se ascundea în MI6. 

Din interior, Novakovic scoase un dispozitiv gros, de dimensiunea unei 
cărți cartonate, la care era legat un mănunchi de conectori Și pe care îl ţinea 
cu grijă, ca pe primul său născut, lăsând cuțitul de-o parte. Marc recunoscu 


forma unui hard disk militar. Părea unul dintre modelele ultra rezistente 
folosite de marina rusească la bordul submarinelor sale nucleare, ecranate 
pentru a rezista la impulsuri electromagnetice, ignifug Și etanș. 

— Acesta este pașaportul meu, înţelegi asta? îi spuse Novakovic. Du-mă 
într-un loc sigur Și ăsta îţi va spune tot ce dorești să afli. 

Trecu pe lângă Marc Și se întoarse spre pasajul lateral. 

— Să mergem acum. 

Marc se uită urât la el. ÎI prinse Și încercă să-l tragă înapoi dar rată. 

— Așteptă, pe aici nu este sigur! 

Dar Novakovic nu îl asculta. Brokerul intră pe coridorul care mergea de-a 
lungul punţii pentru pasageri Și aproape se ciocni de bărbatul în costum de 
camuflaj care se îndrepta spre ei. Marc nu a putut face nimic pentru a opri 
ceea ce s-a întâmplat în continuare. 

Trăgătorul își ridică armă și deschise focul fără nicio ezitare. Pistolul 
mitralieră MP9 cu ţeavă scurtă lansă o serie neîntreruptă de gloanţe care au 
lovit corpul lui Novakovic, unele dintre ele producând scântei pe carcasa 
hard diskului. Novakovic a strigat Și s-a prăbușit pe spate, lovindu-se de 
podea. 

Atacatorul se răsuci brusc la colţul pasajului Și întoarse ţeava armei spre 
Marc. Ochelarii săi de vedere pe timp de noapte nu-i mai stăteau bine Și nu 
mai reușeau să-i ascundă fața. 

Marc trecu la ofensivă Și atacă în timp ce arma se îndrepta spre el. 
Ținând pistolul Glock în pumn, folosi patul armei pentru a lovi cu toată 
puterea în lentilele echipamentului de pe faţa omului, forța loviturii fiind 
atât de mare încât bucăţile sparte pătrunseră în obrajii Și ochii trăgătorului. 

Atacatorul apăsă trăgaciul pistolului MP9, dar gloanţele nu loviră ţinta, 
atingând peretele și tavanul coridorului, iar încărcătorul se goli. 

Marc îȘi împinse genunchiul între picioarele omului cu toată forţa pe care 
o mai avea, obligându-l să se dea înapoi. Orbit și în agonie, trăgătorul se 
folosi de pistolul MP9 pentru a-l lovi pe Marc în cap. 

Acesta simţi că îi ţiuie urechile și își pierdu avântul, aproape poticnindu- 
se de corpul lui Novakovic, care horcăia pe podeaua acoperită cu mochetă. 

Cu un mormăit, atacatorul își smulse ochelarii Și începu să bâjbâie după 
un cuțit de luptă care arăta a fi foarte periculos, înjurând printre dinți. Marc 
își aminti de momentul de pe acoperișul blocului-turn din Londra, dar de 


data aceasta nu avea să mai fie nicio împușcătură din umbră sau vreo 
acţiune a cuiva de nu se știe unde. 

Nu a avut nicio reţinere când a ridicat pistolul Glock și a tras de două ori, 
ambele gloanţe trecând prin coșul pieptului bărbatului, unul aproape de 
celălalt. În zonele apropiate de coridor, sunetul focurilor de armă s-a auzit 
clar Și puternic, ca niște focuri de artificii. Trăgătorul a căzut și a rămas 
nemișcat. 

La picioarele lui, Novakovic scotea pe gură sânge arterial întunecat, 
corpul tremurându-i când a intrat în stare de șoc. Ghemuit lângă el, Mark îi 
văzu privirea care i se împăienjenea. Respirația greoaie a brokerului deveni 
Șuierătoare, sugrumată; apoi nu se mai auzi nimic. 

A trebuit să smulgă hard-diskul din strânsoarea mortului Și să fugă către 
proră. În spatele lui se auzeau pași care coborau pe scări. Marc îndreptă 
pistolul Glock în spatele său și trase orbește, trimițând mai multe gloanţe 
în întuneric. Deschise cu umărul ușa garajului iahtului Și o împinse înapoi 
cu piciorul. Scânteile produse de mai multe gloanţe trase ca răspuns se 
văzură în golul ușii. 

Cu inima bătându-i nebunește, trase de o mică barcă cu motor agăţată pe 
suportul său Și găsi trapa înclinată din partea din dreapta a bordajului navei. 
Găsi un comutator în formă de T, dispus într-o nișă, lângă care era fixată o 
plăcută colorată în portocaliu închis strălucitor, pe care era scris în cinci 
limbi diferite textul A nu se deschide în timpul naviga ției. 

Trase de trapă în jos și peretele navei se deschise, tijele metalice 
retrăgându-se ca Și cum ai răsfoi paginile dintr-un blocnotes. Puse hard- 
disk-ul în sacul cu șnur pe care îl avea în spate, fiecare secundă de 
întârziere strigând la el să fugă. 

Jet-schiurile lui Novakovic erau așezate pe șine de aluminiu concepute 
să funcţioneze ca niște rampe de lansare. Marc trase un alt glonț pentru a 
deschide dulapul de pe perete în care erau ţinute cheile de pornire și apoi 
alergă în viteză până la cel mai apropiat jet-schi, smulgând corzile elastice 
cu care acesta era fixat. 

Se auzi o altă serie de focuri de armă automată pe trapa metalică Și știa 
că trăgătorii urmau să ajungă acolo în orice moment. Marc se aruncă în șa 
Și împinse jet-schiul înainte, cu toată greutatea corpului său. Simţind cum 
începe să se miște, băgă cheia în contact, trase șocul și apăsă pe butonul de 
aprindere. Dacă motorul nu va porni, va fi cu siguranță mort. 


Din fericire, Kawasaki-ul se trezi la viață Și alunecă pe calea de rulare Și 
lui Marc 1 se strânse pentru scurt timp stomacul atunci când jet-schiul se 
lovi de apă și un val mic îl izbi în piept. Intrase prost în apă și aproape că a 
căzut din Şa chiar acolo, dar cu o mână acceleră puternic și Kawasaki-ul se 
așeză cum trebuie pe suprafaţa valurilor, cu botul îndreptat în direcția 
opusă lui Jade. Aplecat peste ghidon, Marc acceleră puternic Și auzi 
împușcături în spatele său. Pentru a doua oară, trase orbește peste umăr, 
fluturând Glock-ul în direcţia trapei deschise. Acceleraţia începu să vibreze 
sub degetele sale Și se angajă într-o serie de slalomuri în direcția țărmului. 

Auzi zumzetul gloanţelor care tăiau aerul în jurul său, dar apoi zgomotul 
se pierdu în șuieratul valurilor Și în vuietul motorului Kawasaki-ului. Marc 
se prinse strâns de jet-schi, făcându-l să zboare mai repede pe valurile 
mării. 

. 

Ellis lăsă să cadă gura ţevii pistolului mitralieră MP9 și boscorodi când 
scoase un încărcător consumat Și îl aruncă în apă, înlocuindu-l mecanic cu 
unul nou din buzunarele vestei sale anti-glonţ. 

. 

Cruz se ridică în spatele lui, cu veșnica sa lipsă de expresie de pe fața 
negricioasă a brazilanului. 

— Hayes a ucis ţinta principală, dar Hayes este mort. 

— Ce dracu” a fost asta? ceru să afle Ellis, ignorând cuvintele celuilalt. 
Am Știut de fiecare nenorocit care era pe nava asta, iar despre acest idiot nu 
Știm nimic? 

Accentul său nativ afrikaans devenea și mai evident atunci când se 
enerva. Lovi butonul radioului de la gât. 

— Teape? Mișcă-ţi fundul și vino aici. Avem un fugar. 

A durat puţin până când americanul a răspuns. 

— L-ai atins? 

Dispozitivul de codare al aparatului de emisie-recepţie făcea ca vocea să- 
1 sune metalic. 

— Nava asta nu-și schimbă cursul chiar așa de ușor. Tipul va ajunge la 
[ărm înainte de a-l prinde din urmă. L-ai atins pe fugar, recepție? 

— Nu cred. Ellis scuipă vorbele, enervat de faptul că a tras un încărcător 
întreg, fără niciun rezultat. Cine o fi fost...? 

— Novakovic este mort? 


Teape îl întrerupsese Și nu a putut continua. 

— Ținta principală a murit, repetă Cruz. La fel și Hayes. 

Se auzi o voce dispreţuitoare Și iritată. 

— Pune-l pe Hayes în Zodiac, apoi aruncaţi cartușele goale în mare. 
Ellis, ia camera de luat vederi Și vino cu ea aici. 

Teape puse cârma lui Jade pe automat Și smulse un binoclu dintr-un coș 
de depozitare aflat în partea laterală a punțu de comandă. Privi peste pupa, 
iar prin lentilele puternice ale binoclului golful Taormina se vedea clar. Era 
dificil să vezi jet-schiul prin poluarea luminoasă a orașului, vizibilă chiar Și 
la această oră. Dacă ar fi avut o pușcă cu lunetă și un aparat de ghidare ar fi 
reușit să-l omoare pe fugar înainte de a ajunge pe insulă, dar toți cei din 
echipă erau înarmați doar cu pistoale mitralieră. 

Din fericire, cei care îl angajaseră pe Teape planificaseră totul. Exista o 
posibilitate de a rezolva și o astfel de problemă. Puse la o parte binoclul și 
scoase din buzunar un telefon mobil cu cartelă preplătită și formă un număr 
aflat în agendă. 

Cineva răspunse când telefonul sună a doua oară. 

— Si? 

— Am o problemă, explică el. Poţi găsi ceva pentru mine? 

Vocea de la celălalt capăt al liniei a trecut pe engleză. 

— Unde? 

— Ajunge pe țărm dinspre golf, în orice moment de acum încolo. 

Teape aruncă o privire în sus către Ellis, care urca pe scară către puntea 
de comandă. 

— Probabil că are baza undeva în oraș. Îţi voi trimite o fotografie. 

— OK. 

Apelul s-a terminat Și Teape a păstrat telefonul în mână. 

Ellis îi dădu mai multe cabluri și dispozitive. Unul dintre dispozitive era 
un player video digital obișnuit. Un cablu pornea dintr-un bloc compact de 
plastic negru rezistent la impact având la capăt un aparat de fotografiat 
digital montat pe un pivot. De mărimea unei baterii AA+, camera pentru 
vedere de noapte era suficient de mică pentru a încăpea în buzunarul unei 
veste anti-glonţ, iar cardul ei de memorie putea face înregistrări timp de mai 
multe ore. Fiecare membru al echipei de asasini era dotat cu un astfel de 


echipament, pentru cazurile în care erau necesare verificări ulterioare 
asupra modului de acţiune. 

Ellis avea cu el, de asemenea, ceva care semăna cu un ventilator portabil. 

— Am găsit chestia asta pe puntea superioară, explică el. A fost scăpată 
de dobitocul ăla. 

Teape nu a spus nimic, folosind tableta pentru a se conecta la aparatul de 
fotografiat și a derula imaginile luate de ucigaș până la momentul în care 
Hayes aproape că se ciocnise cu Novakovic. A văzut când Hayes a tras în 
broker, dar a fost nevoie să reia imaginile de două ori pentru a capta un 
cadru video care să-i arate faţa celui care îl împușcase pe cel din echipa sa. 

— Asta este? 

Arătă o imagine întunecoasă gri-verzui a unei feţe din care dispăruse 
orice culoare, încadrată de un păr de culoare deschisă, marcată de efortul 
extraordinar pe care îl făcea. 

— S-ar putea. 

Ellis avea o faţă posomorâtă. Nu-i plăcea să facă greșeli. 

=. 

Teape a făcut o captură a imaginii respective, apoi a introdus cablul într- 
un port de pe telefon. În câteva momente, imaginea a fost trimisă către două 
destinaţii diferite. Prima era către Faso, cel însărcinat cu supravegherea, pe 
care îl lăsase pe insulă. A doua era către prima verigă dintr-un lanţ de relee 
digitale oarbe care, eventual, ar ajunge la cineva care ar putea spune cum îl 
cheamă pe tip. 

e 

Marc puse jet-schiul pe plaja plină de pietriș și aruncă cheia în valuri. 
Sunetele muzicii de pian care se auzeau de pe terasele hotelului San 
Domenico Palace, aflat mai sus, contrastau puternic cu bubuitul inimii care 
i se auzea în urechi. Se îndreptă spre poteca abruptă care ducea spre malul 
stâncos Și către oraș. Puțin mai sus pe drum, sub copacii subțiri care se 
agățau de stânci, își scoase din geanta impermeabilă treningul închis la 
culoare Și îl trase peste echipamentul de înot ud. Înghiţit de noaptea caldă, 
Marc se uită înapoi peste golf și la mare. Nu mai era nimic care să indice 
faptul că Jade fusese vreodată acolo. 

Hard-disk-ul era voluminos și îl incomoda la spate și se simți împovărat 
de greutatea lui și de importanţa datelor pe care le conţinea. Își aduse 
aminte Și deschise nurul sacului, apoi scoase din el telefonul mobil al lui 


Novakovic Și îi deschise carcasa cu unghia. Marc scoase bateria 
dispozitivului, astfel încât acesta să nu poată fi folosit pentru a-l urmări Și îl 
băgă la loc. 

Nu putea să își dea seama dacă era urmărit de cineva, așa că urcă pe 
poteca lungă și bătută de vânt, mergând încet pentru a-și putea păstra suflul 
până când ajunse la drumul îngust aflat la capătul malului. Parcurse 
intenţionat un traseu lung Și sinuos, depărtându-se de hotelul Monte Tauro, 
către Corso Umberto, principala arteră din oraș. Străzile medievale erau 
aproape Și îi ofereau locuri retrase Și întunecate. Marc merse de-a lungul 
lor, deviind traseul pe aleile pietruite, pentru a reveni pe o scurtătură în cerc, 
în direcția parcării de la Villa Comunale. 

În cele din urmă, se luă după un grup de turiști germani zgomotoși care 
se întorceau la hotel Și se strecură în spatele lor, traversând holul de intrare 
de la Tauro în timp ce ei stăteau de vorbă despre ce să facă în continuare. 

. 

Marc se apropie de ușa camerei lui, când un instinct pe care nu îl putea 
defini îl făcu să stea pe loc. În exterior nu era nimic în neregulă, dar, după o 
noapte în care a văzut planurile sale destrămându-se, avea brusc 
certitudinea că ceva nu este în regulă. Ținându-și respirația, se lipi de 
perete Și se aplecă mai aproape de ușă, încordându-și auzul. 

Timp de minute lungi, nimic... Se întreba ce ar face dacă ar apărea cineva 
din personalul hotelului. 

Apoi, auzi foarte clar un zgomot de mișcare de partea cealaltă a ușii. 
Scârţâitul scaunului de răchită de pe balcon, sub greutatea cuiva. 

Se albi la faţă dintr-odată. Pierduse atâta vreme pe drumul de întoarcere 
la hotel și se crezuse foarte deștept, însă acești oameni reușiseră oricum să- 
| găsească. Oare înăuntru era cineva ca asasinul german, care îl aștepta cu 
un pistol cu amortizor îndreptat către ușă? Scaunul scârţâi din nou Și acum 
era sigur. 

Marc se retrase de la ușă încet, îndepărtându-se. În mod ciudat, se simţea 
într-o oarecare măsură răzbunat pentru starea sa de paranoia. Înainte de a 
porni către Jade, ultima sa acţiune fusese aceea de a-și ascunde rucsacul 
undeva în afara camerei de hotel. În loc să-l depoziteze în seiful din cameră 
— care nu oferea cine Știe ce siguranţă — alesese o cale mult mai simplă. 

Pe coridor se afla o debara cu obiecte pentru curăţenie, având deasupra 
un spaţiu de depozitare. Marc se ridică pe vârfuri pentru a deschide capacul 


cu vârful degetelor și atinse cureaua rucsacului care se afla în spatele 
acestuia, exact acolo unde îl lăsase. L-a luat și a fugit. 
. 

În loc să se îndrepte către oraș, decise să meargă pe drumeagul care 
deservea hotelul, urmând traseul acestuia în jurul dealului, către plajă. 

Ținea pe cap gluga hanoracului iar în jurul feţei purta o eșarfă gen 
shemagh”* luată din rucsacul de urgenţă al lui Sam. Evitând să se uite la 
camerele de securitate ale hotelului Monte Tauro, escaladă cu rucsacul în 
spate un perete aflat câţiva metri mai departe deasupra căruia era un panou 
din lemn stratificat montat pe o schelă metalică. 

Panoul avea pe el o imagine decolorată de soare cu apartamente idilice pe 
trei etaje lângă plajă și un text care promitea finalizarea lucrărilor de 
construcție în anul care trecuse. De cealaltă parte a peretelui era ceea ce 
rămăsese dintr-un Şantier părăsit, pe care crescuse abundent vegetaţia 
locului. Pe locul respectiv se afla scheletul apartamentelor promise Și nimic 
altceva. Casele de vacanţă neterminate semănau cu ceva ce un copil cu 
multă răbdare, dar fără imaginaţie, ar fi putut să facă din cărămizile Și 
bolţarii din beton care zăceau peste tot acolo unde pereţii nu fuseseră 
ridicați. Aerul era infestat de mirosul de urină de la animale și de 
neglijenţă, cu pământul presărat cu gunoi Și frunze moarte. Marc se strecură 
către cea mai apropiată dintre structurile scheletice și urcă până la ultimul 
nivel, prin golurile în care ar fi urmat să fie instalate scările. Dezvoltarea și 
avântul din industria europeană a construcţiilor din ultimul deceniu lăsaseră 
zeci de locuri ca acesta în jurul staţiunilor de vacanță din Marea 
Mediterană, vândute la preţ de nimic de speculanții incapabili să ducă la 
bun sfârșit contractele încheiate sau revândute pe o piaţă ostilă. 
Apartamentele rămăseseră aici, departe de locurile populate, ascunse 
vederii dinspre Taormina, uitate Și izolate. Un ascunziș potrivit Și cu 
vizibilitate bună către hotel. 

Era ceea ce avea nevoie, un loc în care să se odihnească și să se 
gândească la următoarea sa mișcare. Prea mult din ceea ce i se întâmpla îl 
obliga să reacționeze, îl forța să facă ceva pentru a contracara acţiunile 
celor care îl doreau mort. Dacă voia să scape cu viaţă, acest lucru trebuia să 
se schimbe. Găsi un colț al clădirii neterminate, un spațiu care, probabil, ar 
fi fost o baie elegantă dacă moneda euro nu ar fi avut niciodată problemele 
pe care le-a avut. Îmbrăcă ultimul schimb de haine curate ȘI, asigurându-se 


că lumina acestuia nu putea fi văzută de pe străzile aflate deasupra, puse în 
funcţiune laptopul. 

Hard-disk-ul era pus pe podea. Era un obiect urât, cu margini ascuţite Și 
suprafeţe din oţel. Avea o grămadă de porturi Și prize pentru mute pe 
părțile laterale, multe dintre ele de dimensiuni nestandardizate, alese 
intenționat de către armata sovietică pentru a face dificilă accesarea 
conținutului de cineva care nu avea echipamentele potrivite. 

Dificil, se gândi Marc, dar nu imposibil. Făcu setările necesare la 
programele pe care le folosea pentru a accesa dispozitivul, lăsându-le să 
testeze punctele slabe ale protecției acestuia. Software-ul folosit avea 
nevoie de ore întregi pentru a citi toată memoria hard-disk-ului, ca un 
cercetaș care înconjoară o cetate veche în căutarea pietrelor lipsă din ziduri. 
Marc nu avea altceva de făcut decât să se așeze și să urmărească mișcarea 
lentă Și inexorabilă a unei bare de progres pe ecranul laptopului. 

Simti cum mușchii i se încordează în timp ce introduce gloanţele în 
încărcătorul pistolului Glock și așteaptă venirea zorilor. 


Capitolul 13 


Portul Mersin 1 se păru lui Khadir a fi doar ceva mai mult decât o 
grămadă de containere cenușii, stivuite de-a lungul cheiurilor care se 
întindeau către marea de culoare albastru-gri. În docurile turcești 
activitățile se desfășurau continuu, animate de suflul comerțului, 
containerele fiind încărcate și descărcate continuu pe navele de marfă 
greoaie. 

Şoferul strecură mașina printre stivuitoare și camioane până când 
ajunseră în umbra unui cargou cu carena vopsită în negru, arborând drapelul 
bolivian. Khadir își luă geanta Și ieși din mașină fără să se uite înapoi. 
Nava Santa Cruz se ridica deasupra capului său, cu pupa sa curbată aidoma 
crenelurilor unui castel din fier. Văzu imediat un bărbat într-o haină groasă 
de vreme rea stând la balustradă, forma unui pistol mitralieră AK-47 pe care 
îl ținea cu teava în jos peste burtă fiind destul de vizibilă. 

Mai erau ȘI alții care așteptau la baza pasarelei și, în timp ce Khadir se 
apropia, soldaţii săi coborau pe chei dintr-o camionetă care parcase. Tinerii 
l-au văzut Și au rămas circumspecțłi, deși el știa că mulți dintre ei nu 
văzuseră marea niciodată. Jadeed a coborât de pe navă și a dat un ordin 
scurt, tinerii plecând apoi în pas de voie și pășind în sus pe pasarelă. 

Subordonatul lui Khadir călătorise înaintea grupului Și sosise cu o zi mai 
devreme, pentru a fi acolo la sosirea navei Santa Cruz Ceilalţi călătoriseră 
folosind diverse mijloace de transport, sosind separat unii de alții. Khadir 
alesese trenul; a avut astfel timp să reflecteze Și să își permită unele dintre 
puținele sale clipe de răgaz. 

Jadeed l-a interceptat înainte de a ajunge la baza pasarelei Și expresia de 
pe faţa sa vorbea de la sine. 

— Ce s-a întâmplat? spuse Khadir, abordând problema direct. 

Ca de obicei, Jadeed nu a pierdut timp cu introducerea. 

— Echipamentul a sosit, medicul este aici Și el, dar materialul nu este la 
bord. 

Khadir își ascunse supărarea Și vru să afle ce s-a întâmplat. 

— Motivul? 

Jadeed dădu negativ din cap. 


— El nu a vrut să spună. 

— EI? 

— Englezul se află pe navă. 

Jadeed arătă cu capul către vapor. 

— Şefii lui l-au trimis aici. Vrea să vorbească doar cu tine. 

Nu mai avea nimic altceva să-i spună și Khadir se uită calm la el, 
așteptându-l să vorbească. În cele din urmă, Jadeed se uită la el cu o privire 
încruntată. 

— Mă insultă. Îmi pune răbdarea la încercare. 

Khadir pufni ușor. 

— Nu mă aştept la nimic bun de la el. 

Avansă către pasarelă, urcând cu pași mari spre navă, ca și cum era 
proprietarul ei Și a tot ce era la bord. 

Cineva ţinând o pușcă în mână îl aștepta. Lângă el se afla un alt bărbat. 
Cel cu pușca era de undeva din Europa de Est, gândi Khadir, probabil sârb, 
dar celălalt nu putea fi decât Englezul. Nu avea nevoie să 1 se confirme că 
era vocea celui aflat la celălalt capăt al telefonului prin satelit de acum 
câteva zile. Modul rece în care își strângea buzele era de ajuns. 

— Celebrul Omar Khadir. Deci dumneata ești, începu el, vorbele lui fiind 
brutale Și nepoliticoase. 

Omul avea părul negru tăiat foarte scurt și o barbă de câteva zile crescută 
neîngrijit. Însă ochii lui erau interesanţi. Erau singurul lucru care îi dădeau 
de gândit lui Khadir. A știut imediat că nu era o persoană care putea fi 
subestimată. 

— Ai venit cu niște băieţi de școală. 

Englezul cerceta grupul de tineri care se foiau la mijlocul puntii, 
plimbându-și ochii în jurul navei. 

— Este o glumă, nu-i așa? 

Khadir nu spuse nimic când omul ajunse lângă el. 

— A fost vorba că aduci un grup de bărbaţi și ce vedem aici sunt niște 
copii! mormăi el. Mă îndoiesc că vreunul dintre ei a început să se radă. 

Tinerii se uitau cu toţii acum la cei doi, Și, deși nu înțelegeau cuvintele, 
puteau ghici despre ce era vorba. 

— Sunt soldaţi, a răspuns Khadir. Sunt loiali. Asta este tot ceea ce 
contează. 


Sârbul făcu un zgomot care arăta că nu este de acord Și scuipă pe punte 
cu un vădit dispreţ. Englezul s-a apropiat de grup. 

— Oare chiar pot să ţină o pușcă în mână? 

Aruncă o privire către Khadir. 

— Chiar crezi că acești mici derbedei sunt buni de ceva? 

Nu a așteptat un răspuns. 

— Chiar sunteţi niște amatori, băieţi! 

— Fi înţeleg acest război, i-a spus Khadir. 

La rândul său, simţea aceeași supărare din cauza tonului Englezului, pe 
care o simţise mai devreme și Jadeed. 

— Sunt destul de maturi pentru a lupta. Ar trebui să înţelegi acest lucru. 

— Adică? 

— La urma urmei, națiunea voastră a fost cea care a inventat ideea de 
copii-soldați, a continuat Khadir. Tinerii care au semnat pentru a pleca la 
luptă în Primul Război Mondial? Băieţii din Marea Britanie, îndeajuns de 
copți pentru a ţine un pistol în mână, suficient de maturi pentru a muri 
pentru Rege și Ţară. 

Lăsă o undă de batjocură să-i pătrundă în voce. 

— Cum erau porecliţi acei infanteriști? Tommy Atkins. 

Khadir pronunţase numele aproape silabisindu-l. 

— Erau ca Și tine. Şi tu ai fost cândva soldat al Coroanei, nu-i așa? Este 
un nume potrivit. 

Schimbarea apărută pe faţa Englezului arăta că Khadir atinsese coarda 
sensibilă. Bănuiala lui fusese corectă. Știa bine acest tip de om, genul acela 
de hoți și de vicleni care umflau rândurile armatelor din întreaga lume. 
Oameni care luptau de dragul de a lupta, nu pentru idealuri. 

— Vrei să îmi spui lommy...! a spus Englezul. Poţi să îmi spui și Mary 
cea Sângeroasă, Regina Scoțienilor... 

Fără a-și lua ochii de la Khadir, mâna lui se ridică și arătă către Jadeed. 

— O să-ţi spun ceva, Saladin. Câinele tău de pază de acolo este tot 
timpul cu ochii pe mine Și o să-i scot maţele. M-ai înţeles? 

— Da, am înţeles. 

Khadir îi aruncă o privire locțiitorului său și Jadeed se încruntă Și se 
îndepărtă. În spatele lui, pasarela se ridică și se auzi sirena de pe Santa 
Cruz sunând în timp ce echipajul navei îl dezlega de la cheu. 


Tommy — acesta era numele pe care se decisese să îl folosească de acum 
Khadir — se întoarse către el, făcându-i un semn din bărbie sârbului să se 
îndepărteze. 

— Tu ai grijă ca trupa ta de băieţei să nu stea pe punte și să facă 
probleme, ai înţeles? 

— Explică-mi Și mie ceva, replică el, ignorând ce i se spusese. Ce te face 
să crezi că tu ești șeful aici? 

Se auzi un hohot de râs. 

— Ai uitat despre ce este vorba, amice? Ai uitat cine dă banii pentru 
jihadul tău cu copilași? 

Khadir simţi că își pierde răbdarea. 

— Al Sayf nu îți dă ție socoteală, mercenarule, Și nici Asociaţiei tale. 
Ne-am adus contribuția noastră de sânge. 

— Cum spui tu! Celălalt ridică din umeri. Dar adevărul este că 
gentlemenii pentru care lucrez vă pot scoate din joc Și nu veţi mai putea 
face nimic. Deci, cel mai bine ar fi să nu mă mai bati la cap. 

— Te-au trimis să ne urmărești. Cine este atunci câinele de pază? 

Înainte ca Tommy să poată răspunde, Khadir avansă către el. 

— Nu aţi respectat înțelegerea făcută. Unde este hardware-ul care ni s-a 
promis? 

— Uită-te acolo. Englezul se uita la docul care începuse să alunece înapoi 
de lângă navă, motoarele acesteia scoțând un zgomot ușor, ca un murmurat. 
Așa cum ai dorit. 

— Ştii despre ce vorbesc! se răsti Khadir. 

— Ni s-au promis lansatoare Thunderbolts pentru acţiunea pe care am 
făcut-o la Barcelona. Unde sunt? 

Tommy îşi puse braţele la piept. 

— Nu sunt aici. Nu încă! 

— Nu asta a fost... 

— Înțelegerea, da, te-am auzit de prima dată. Dar lucrurile se schimbă. 
Situaţii pe care nu le putem controla, știi cum este. Sunt câteva chestii care 
rămân de clarificat. 

Khadir rămase tăcut pentru un moment, amintindu-și de modul brusc Și 
inexplicabil în care a fost întrerupt ultimul contact cu Asociaţia. Englezul a 
înţeles probabil la ce se gândea. 


— Nu este loc pentru greșeli, Știi asta la fel de bine ca și mine. Așa că 
avem oameni care elimină toate urmările neplăcute. Problema este că din 
cauza unui nenorocit mic ne consumăm energiile mai mult decât era de 
așteptat. 

Spusese acest lucru cu multă amărăciune. 

— Aceasta este problema Asociaţiei, nu a noastră. 

Tommy clătină din cap. 

— Răspuns greșit, Saladin. Este problema tuturor. Iar noilor mei Şefi nu 
le place asta. Deci, vom reveni la chestiunea care te frământă după ce 
lucrurile vor fi rezolvate. 

Khadir își strânse pumnii încet. 

— Pentru Al Sayf nu mai există cale de întoarcere. Nu voi permite ca 
frica unor bătrâni să oprească chemarea noastră la răzbunare. 

Se uită la el cu răceală. 

— Eşti la fel ca ei, un om fără conștiință și credință, așa că nu mă aștept 
să apreciezi astfel de idealuri. Dar înțelege acest lucru. Se aplecă mai 
aproape, cu vocea transformându-se într-un mârâit ca de leopard. Spune-le 
celor care te țin în lesă că, dacă ne trădează, nu este niciun loc pe acest 
pământ unde se pot ascunde. 

e 

Când Marc s-a trezit, primul lucru pe care l-a făcut a fost să apese pe 
tastatura laptopului, uitând de durerile pe care le simţea la spate. Se uită 
încruntat la bara de progres de pe monitor, încă incompletă, Șirul nesfârșit 
de date de intrare de pe ecran indicând progresul neîncetat, inexorabil al 
programelor de scanare rulând pe hard-disk-ul furat. Mâncase un baton 
energizant fărâmitat, ţinând loc de mic dejun Și se uită către hotel prin rama 
goală a ferestrei. 

O mașină de patrulare era parcată în faţa intrării unde un ofiţer de la 
Polizia Municipale purta o discuţie animată cu cineva de la recepție. 

Marc se trase înapoi, căutând în toate direcţiile vreun semn care să îi 
arate că fusese descoperit. Scoase pistolul, verifică dacă siguranţa era trasă 
Şi apoi se strecură înapoi în ascunzătoare. 

Ochii îi căzură pe telefonul iPhone al lui Novakovic, care zăcea pe 
podeaua plină de praf. Se întrebă dacă ar putea să conţină vreun indiciu care 
să-l ajute să ajungă la datele de pe hard-disk. Marc reasamblă dispozitivul 


cu atenție, având grijă ca înainte să scoată afară și să deconecteze cipul 
GPS al receptorului, folosind vârful subțire al unei șurubelniţe. 

Telefonul se aprinse Și scoase un sunet melodios, delicat, de clopoțel. 
Mica pictogramă ca bandă de magnetofon care indica un mesaj vocal în 
așteptare clipi într-un colţ al ecranului. 

Mesajul era vechi de puțin peste trei ore, iar pe ecranul telefonului era 
afișat ca identificator al expeditorului fotografia Tanyei Kirin. 

Dacă fata nu îl chema din mormântul ei de pe fundul mării, altcineva voia 
să intre în contact cu el. Marc tastă cheia de redare și puse cu mare grijă 
telefonul la ureche. 

— Presupun că aveți telefonul lui Dima, domnule Dane, începu o voce 
egală, ritmată, cu un accent care ar fi putut fi elveţian sau austriac. Numele 
meu este Grunewald. Ar trebui să vorbim amândoi. 

Inima lui Marc îi bubui în urechi și simţi o senzaţie îngrozitoare de frică. 
Puse telefonul de o parte, ca și cum ar fi devenit dintr-odată otrăvitor. O 
sută de întrebări îi apărură în minte, dar înghiți în sec și inspiră adânc și 
lung. Trebuia să facă un mare efort pentru a depăși acest moment și a 
analiza cu detașare ce putea să i se întâmple în continuare. 

Ei îmi Știu numele. Dar asta nu mai era nicio surpriză, acest lucru putând 
fi furnizat de omul lor din interiorul MI6. Ei Știu că sunt aici pe insulă. l-a 
văzut faţa cineva de pe iaht? Asta trebuie să fie. Brusc, îi veni un alt gând. 
Dar ei nu Știu unde sunt. Dacă acest tip, Grunewald, ar fi avut această 
informație, Marc ar fi fost deja mort. 

Privind din nou la ecranul telefonului, văzu că mesajul de poștă vocală 
avea atașat un link către un site de hărți online. Marc a deschis browser-ul 
laptopului Și a introdus adresa manual, apărându-i imaginea la nivel de 
stradă a unui cartier rezidențial liniștit. Un bulevard din districtul 
Hammersmith din Londra. 

Marc îngheţă. Ştia bine strada și casa cu ușa galbenă aflată în mijlocul 
ecranului, le știa bine chiar dacă nu mai fusese acolo de ani de zile. 

Casa lui Katie. Casa surorii lui. În minte îi apăru o amintire — o serată la 
care participase la câteva luni după ce Katie și Stephen se căsătoriseră, la 
care se simţise ciudat Și fără chef. Atunci când mama lor era încă în viaţă. 

A lăsat telefonul din mână și, timp de câteva momente lungi, lui Marc îi 
trecu prin cap gândul de a-l sparge în bucăți, călcându-l în picioare și de a 
fugi cât mai departe. Dar asta nu putea fi o posibilitate, cel puţin nu pentru 


el. Poate că Sam ar fi putut să o facă, să plece și să nu se uite înapoi, dar 
Marc nu era acel gen de persoană. Făcuse o promisiune. 

A băut ce mai rămăsese din apa pe care o avea în sac Și Și-a adunat 
gândurile. Lovi tasta pentru a răspunde apelului Și la a treia sonerie linia s-a 
conectat. 

— Văd că am avut dreptate. Aceeași voce, calmă Și lipsită de grabă. Pot 
să îți spun ceva care ar putea să te intereseze? 

Marc era decis să nu le dea nimic mai mult decât aveau deja. 

— Spune ce ai de spus. 

— Trecem direct la afaceri. Bine. Mă bucur că am putut depăși faza total 
inutilă în care să ne arăţi cât ești tu de stăpân pe situație. 

Urmă o scurtă pauză, iar Marc se forţă să asculte orice zgomot de fond, 
orice putea să-i ofere un indiciu despre persoana cu care vorbea sau unde se 
află aceasta. 

— Domnule Dane, ai devenit agasant. Ne stai în drum. Acum ai luat ceva 
pe care cei care m-au angajat ar vrea să îl aibă, întelegi? 

Marc aruncă o privire la hard-disk-ul lui Novakovic, dar nu spuse nimic. 

— Cred că întelegi către ce duce această conversaţie, continuă 
Grunewald. Dă-ne dispozitivul de stocare, în caz contrar vei suporta 
consecințele. 

— Veniti Și luaţi-l. 

Gâtul îi era uscat și vorbele sale sunară arţăgos și concis. 

— Eşti destul de inteligent pentru un tehnician, domnule Dane, dar îți 
depă șești condiția. Să fim clari în această privință, ca să înţelegi. 

Omul de la celălalt capăt al firului a citit adresa unde stătea familia 
Parker. 

— Este nevoie doar să dau un telefon Și oamenii mei vor intra în casa 
aceea Și îi vor ucide pe toți cei pe care îi găsesc acolo. 

Acea ameninţare rece, care chiar putea fi dusă la îndeplinire, o făcea să 
fie Și mai înfricoșătoare. 

— Să nu faci prostia să încerci să-i avertizezi. Ar fi o greșeală gravă. 

După ce văzuse cum acţionase echipa de pe iahtul lui Novakovic, Marc 
nu avea nicio îndoială că avea de-a face cu oameni mai mult decât capabili 
de un astfel de act. 

— Dacă îi omorâți, voi încărca conţinutul acestui hard-disk pe site-urile 
tuturor agențiilor de știri de pe planetă. 


În replică se auzi un râset batjocoritor. 
— Asta este un bluf ordinar. Dispozitivul este criptat. 
. 

— Poate că așa este, răspunse el, dar eu sunt destul de inteligent, nu așa 
al spus? 

Marc aruncă o privire în jos la laptop. Într-adevăr, se îndoia că software- 
ul său va scoate ceva util din fișierele lui Novakovic, dar dacă îl putea face 
pe Grunewald să creadă altceva... 

— Atunci să ne ocupăm de această chestiune ca doi profesioniști, spuse 
celălalt. Să facem un târg. 

— Când vei avea hard-disk-ul, le vei cere oamenilor tăi să nu mai 
acţioneze. 

— Este foarte simplu. Acum, vom veni la... 

— Nu. 

Marc a vorbit peste el înainte ca acesta să spună ce vrea. 

— Nu, ascultă-mă! Eu fac regulile. Eu spun unde Și când ne întâlnim. 

Urmă un moment de tăcere cât timp Grunewald a pus apelul pe silențios, 
iar când a revenit părea aproape amuzat. 

— Va fi cum dorești. Continuă! 

— La prânz, a spus Marc, gândurile învârtindu-i-se în cap. Veniti singur. 
Va fi un loc public. Vă voi transmite locul în care ne întâlnim. 

Înainte ca Grunewald să spună mai mult, a întrerupt apelul și s-a așezat 
mai bine, respirând greu. 

— Rahat. Rahat, rahat, rahat. 

Marc își îngropă faţa în palme. Ultimul lucru pe care-l dorise vreodată 
era să-și tragă familia în această încurcătură, dar acum asta se întâmpla Și 
pierdea controlul asupra situației. 

Avea nevoie disperată de o altă cale, dar nu mai vedea niciuna. Katie era 
slăbiciunea lui, vulnerabilitatea lui, iar viaţa ei nu era un preţ pe care era 
dispus să-l plătească, pentru nimic în lume. 

Marc se duse la fereastra goală, încercând să își alunge tensiunea din 
corp Și privi afară, spre Vest, peste dealuri, către muntele vulcanic care se 
ridica în depărtare. 

Dacă exista o mică Șansă să rezolve această problemă și să scape, atunci 
trebuia să gândească repede. Își îndepărtă privirea de la pantele întunecate 
Și începu să tasteze un mesaj text. 


Victor Welles se afla la capătul mesei de conferinţe, amestecând încet cu 
o linguriţă în ceașca de cafea și zâmbi cu indiferență când directorul 
misiunii intră în cameră. 

Royce îşi strânse buzele și se așeză în faţa celuilalt. Talia Patel stătea 
lângă el, cu tableta pusă pe mahonul lucios. 

Royce trase aer în piept și deschise gura ca să spună ceva, dar se opri 
când auzi bufnitura unei alte uși deschise, de data aceasta la celălalt capăt al 
camerei. Sir Oliver, cu faţa exprimând o profundă nemulţumire, se apropie 
cu pași mari. În urma directorului adjunct venea un bărbat subţire, cu 
ochelari, ţinând între degetele lungi o tabletă și un stilou masiv. 

Welles și ceilalți au vrut să se ridice, dar Sir Oliver le-a făcut un semn 
supărat să rămână pe locurile lor. Nu așteptă ca asistentul său să îi aducă o 
ceașcă de Earl Gray de pe măsuţa de serviciu de lângă perete și le aruncă 
celorlalți o privire necruțătoare. 

— Americanii au un cuvânt pentru acest gen de lucruri, a început el. Ei 
spun că este un clusterfuck?5. 

Talia se mișcă în scaun, surprinsă de cuvântul folosit de directorul 
adjunct. Sir Oliver rareori vorbea urât, dar când o făcea era un semn că 
urmau să cadă niște capete. 

— Ce facem noi aici? continuă el, cu ochiu fulgerând. Dezastru după 
dezastru? Acest lucru nu mai poate continua. 

— Putem scoate ceva din asta, se aventură Welles. Cel puţin acum știm 
cu certitudine că Marc Dane lucrează la două capete. Putem începe să 
reducem pagubele produse... 

— Nu vorbi cu mine ca și când aș fi vreun prost, Victor, replică dur Sir 
Oliver. Ai aceeași responsabilitate nenorocită ca întreaga Secție K pentru 
această situaţie. Poţi începe prin a ne explica de ce ordinul de capturare a 
lui Dane a fost înlocuit în ultimul moment, în mod cu totul de neînțeles, cu 
un mandat de a-l termina. 

— Da, spune-ne, vorbi Royce. De când autorizăm Cinci să ne ucidă 
ofițerii? 

Welles Și-a pus mâinile pe masă și cel puţin a încercat să arate că regretă 
cele întâmplate. 

— A fost o eroare de comunicare. Ordinul de ucidere a fost emis fără 
cunoștința mea. 


— Așa ceva chiar nu este posibil, continuă Royce. Sunt prevăzute măsuri 
care să prevină o astfel de situație. Nu e ca și cum ai comanda din greșeală 
prea multe cutii de agrafe de hârtie. 

Sir Oliver pocni din degete și omul cu ochelari puse pe masă o foaie de 
hârtie, o copie printată a ordinului în discuţie. 

— Cineva va fi dat afară când acest aspect va fi clarificat, vă asigur cu. 

Se aplecă în faţă Și își luă o ceașcă de ceai. 

— Pentru moment, hai să trecem mai departe. Să analizăm tot ce s-a 
întâmplat, nu-i așa? 

Talia înghiţi în sec și făcu ce li se ceruse, începând să citească din 
tabletă. 

— Subiectul a scăpat în drumul către un loc sigur din afara clădirii și a 
fost declanșată o alertă totală de securitate. Echipele care supravegheau 
familia lui Dane l-au găsit Și l-au urmărit la o locuinţă din sudul Londrei. 

Aruncă o privire spre Welles, apoi continuă. 

— Planul tactic era de a-l prinde, dar Dane a scăpat și urmăritorii l-au 
pierdut. 

— De atunci nu se mai află în ţară, a adăugat Royce. Atunci când echipa 
a dat de el, tocmai obținea acte de identitate false. 

— Ce ați făcut în privinţa asta? întrebă Sir Oliver. 

— Am luat toate matenalele din apartamentul în care lucra falsificatorul. 
El nu mai este în viață, dar suntem pe cale să aflăm mai multe după ce vom 
verifica ceea ce a lăsat în urmă. 

Talia încuviinţă din cap. 

— Cei de la supraveghere efectuează în prezent acţiuni de recunoaștere 
facială asupra imaginilor preluate de camerele video din aeroporturi, 
terminale de feribot și gări. S-a procedat la notificarea Interpol, Dane fiind 
pus pe lista de supraveghere a activităților teroriste. I-au fost tăiate toate 
căile posibile de sprijin, dar până acum nu a putut fi prins. 

— Colegul nostru a beneficiat de sprijin, a spus directorul adjunct, 
măsurându-și cuvintele. Dacă nu din interiorul acestei organizații, atunci de 
undeva foarte aproape. Acest lucru mi se pare a fi cel mai îngrijorător. 

Sir Oliver sorbi din ceai printre buze, iar furia îi deveni rece. 

— Spuneţi-mi despre lunetist. 

Welles îngheţă. 


— Nu am aflat nimic despre el. Tot ce știm este că un profesionist aflat 
într-o clădire învecinată a tras o singură lovitură într-unul dintre ofiţerii 
implicați în acțiunea de urmărire. 

Glonţul recuperat este tip NATO, calibru 7,62. 

— Cât de departe a fost? 

— În jur de patru sute de metri, continuă el. Oricine era cel care l-a ajutat 
pe Dane să scape, nu era cine știe ce expert. Lovitura nu l-a omorât pe cel 
din echipa tactică, i-a produs doar o rană la picior. 

— Nu sunt de acord, a răspuns Royce. În ascunzătoarea trăgătorului nu s- 
a găsit nimic de care să ne putem folosi. Acest lucru arată un profesionist 
atent la detalii. 

Se întoarse spre Sir Oliver. 

— Nu cred că asta a fost o ratare, domnule. Cred că îngerul păzitor al lui 
Dane l-a împușcat pe acel ofiţer exact unde a vrut. 

— Iar Marc... Talia se opri. Dane a avut posibilitatea de a-l omori pe cel 
rănit pentru a-și acoperi fuga, dar nu a făcut-o. Cu greu am putea considera 
acţiunile sale ca fiind cele ale unui criminal cu sânge rece. 

Welles clătină din cap. 

— Domnișoară Patel, chiar așa să fie? Cu tot respectul cuvenit, mă întreb 
dacă nu ar fi fost mai bine să nu luaţi parte la această întâlnire. Am dubii 
serioase că puteți fi obiectivă. 

Ea strânse din ochi. 

— Cum îndrăzniţi! Aș putea spune același lucru. Este mai mult decât 
clar că folosiți această situație pentru a compromite reputația Secției K. 

— Faci singură o treabă destul de bună în acest sens... 

Sir Oliver își puse jos ceașca de ceai cu un clinchet al porțelanului, 
făcându-i pe amândoi să tacă. 

— Vreau să pun la punct un lucru, a început el, cuvintele sale sunând 
rece. Această agenţie nu este un loc în care să sărim unii la gâtul altora. Nu 
voi tolera asta. Veţi lucra împreună pentru a localiza acest ofiţer 
indisciplinat. ÎI veţi prinde, îl veţi interoga, iar responsabilitatea va fi în 
final a celor vinovați. Apoi, acest episod urât va fi îngropat mai adânc decât 
Tartar Și totul se va încheia. 

Se uită la fiecare dintre ei pe rând, așteptându-i să dea din cap a 
acceptare. 


— Dacă veți face altcumva, mă voi asigura personal că fiecare dintre voi 
vă petrece restul carierei la un post de ascultare uitat de Dumnezeu din 
Falkland. 

Se ridică brusc. 

— Şi acum plecaţi naibii din faţa mea și faceţi-vă cum trebuie 
nenorocitele de sarcini pe care le aveţi. 

. 

Telecabina se ridică spre ceața alburie care acoperea vârful vulcanic, iar, 
în timp ce se îndepărta, Marc se uită înapoi pentru a privi pantele sterpe de 
dedesubt. Un câmp întins de stânci abrupte și cenușii se depărta de el într- 
un evantai masiv, presărat cu petice rare de licheni robuști și de dungi 
cărămizii de depuneri de praf de oxid. 

Conul de bazalt al muntelui Etna era străbătut de panglica gri a 
autostrăzii, răsucindu-se ca un șarpe pe faţa sudică a vulcanului somnoros, 
cu verdeaţa de la poalele versantului ca o maree care se retrage. La capătul 
de jos al cablului, hotelurile, restaurantele și magazinele de cadouri ale 
staţiunii de schi Nicolosi Nord se întindeau într-o curbă cu vederea spre 
linia de coastă. Clădirile pe structură din lemn Și mașinile parcate erau ca 
niște jucării Și păreau artificiale faţă de peisajul extraterestru. Dacă nu ar fi 
fost semnele activităţii umane, ar fi putut fi suprafața unui asteroid văzută 
prin camerele de luat vederi ale unei sonde spațiale. 

Marc se amestecă cu un grup de turiști canadieni de pe vasele de 
croazieră ancorate în golf care făceau un tur Și călători în autocarul lor tot 
drumul până la hotelul Rifugio Sapenza din apropiere, unde cobori Și își 
continuă drumul. Nu avea siguranţa că nu fusese urmărit Și după ce i-a 
studiat pe cei care coborau Și urcau în fiecare autocar sosit, a așteptat până 
când a putut să se urce singur într-o telecabină. În timpul călătoriei a putut 
să verifice încă o dată muniția din încărcătorul pistolului Glock și 
conținutul rucsacului său. Se uită la telefonul mobil, recitind mesajul 
lapidar pe care i-l trimisese lui Grunewald. 

Bocca Nuova. Peste patru ore. 

Muntele părea un loc bun pentru a se întâlni, ȘI, în ciuda temerilor sale că 
vremea urâtă va alunga turiștii, grupurile lor încă se puteau vedea peste tot 
în jur. Vulcanul a fost întotdeauna un pariu făcut de cei dornici să urce până 
la înălțimea de peste trei mii de metri ai conului de zgură care se înalţă 
deasupra insulei. Un loc public, cu aceeași cale de intrare sau de ieșire. 


Fusese cel mai bun loc pe care Marc putea să îl găsească atât de repede. 

Coroana Etnei era complet invizibilă, învăluită în nori, dar, din când în 
când, se putea vedea totuși o bucăţică din vârful negru și semeţ și din 
marginile craterului său imens, printre cioburile limpezi de cer. Telecabina 
trecea pe deasupra ultimului turn de sprijin Și scârțâi apropiindu-se de finiş, 
ușile glisând pentru a se deschide. Marc nu a așteptat ca operatorul să-i 
permită să iasă Și a făcut un salt pe platformă. 

Afară, în după-amiaza umedă și rece, petice zdrenţuite de zăpadă se 
vedeau din loc în loc în peisajul lunar din jurul stației terminus a 
telecabinei, pătate de urmele de pași care se pierdeau în ceața norilor Joși. 
Încăpătoarele camioane Unimog vopsite toate în alb și roșu așteptau câte o 
nouă hoardă de turiști, iar Marc se așeză la coada unui astfel de grup, 
cercetând atent pentru a vedea pe cel care să pară mai puţin interesat de 
priveliște și mai mult de el. Motorul începu să mormăie, iar autovehiculul 
4x4 cu obloane înalte porni în balans, condus de un șofer impasibil, care îi 
arunca în spate Și în faţă pe ultimele sute de metri ale câmpurilor de lavă, 
pe drumul către vârf. 

De acolo, au mers pe o potecă pe care un ghid turistic la fel de impasibil 
i-a condus pe admiratorii de priveliști pe traseul de mers pe jos în jurul 
marginii lui Bocca Nuova, așa-numitul „crater nou”, creat de ultimele 
erupții care avuseseră loc cu peste un deceniu în urmă. 

Norii JoȘi reduceau vizibilitatea la mai puţin de o sută de metri. Când s- 
au apropiat de cordonul de frânghii montat în jurul falulor din rocă, ceața 
coborî Și mai mult, vizibilitatea scăzând un timp, până când norii au fost 
alungaţi de vânt. În faţa sa, Marc zări crăpăturile din stâncă prin care ieșeau 
în atmosferă pantele abrupte colorate în galben-mat de urmele de depuneri 
de sulf. Către Est, un versant abrupt cobora către Valle del Bove, iar pe el se 
vedeau alte pete de cer albastru, prin cortina de ceaţă care se deplasa. 

Se opri lângă un mal stâncos din care pornea o potecă denivelată. 

Din mijlocul ceţii ieșiră trei siluete, iar una dintre ele dădu din cap când 
îi zări chipul lui Marc. 

— Să începem, a spus el, cu un accent american comun, fără nimic 
special. 

Omul care vorbea avea o faţă supărată, obosită și avea acea economie de 
mișcări pe care Marc o asocia cu cea a unui soldat. Al doilea, un individ 
latino, oprit ceva mai departe, se uita cu o privire nervoasă de sub o căciulă 


de schi, fără să spună nimic. Dar ceva din el îi aducea lui Marc aminte de 
ceva. Era sigur că era unul dintre cei care trăseseră în el la bordul lui Jade. 
Cel de-al treilea avea niște trăsături germanice Și o claie de păr blond și 
sănătos. Ca și colegii săi, purta o jachetă de schi neagră, cu croială militară, 
suficient de largă pentru a nu se vedea umflătura vreunei arme de foc 
ascunse în ea. Cel din urmă aruncă un zâmbet mohorât. 

— Domnule Dane. Ai venit, totuși! 

Scoase o bancnotă de zece euro dintr-un buzunar Și o dădu americanului 
cu fața supărată. 

— M-am îndoit de asta, deși colegul meu, domnul Teape, a crezut altfel. 

Marc simţi concomitent o stare de cald și de rece, date de frigul înălțimii 
Și de transpirația rece de pe frunte și de căldura oferită de hanoracul din 
lână. 

— Ți-am spus să vii singur! 

— Am decis să nu fac așa. 

Grunewald își desfăcu mâinile înmănușate. 

— Cruz? Se uita către latino. Arată-i! 

Omul băgă mâna într-un buzunar Și scoase un telefon mobil inteligent. ÎL 
tinu puțin cât să apese pe niște pictograme ȘI i-l dădu apoi lui Marc pentru 
a vedea ce era afișat pe ecran. 

Fotografia era de o calitate foarte bună. Era dintr-o înregistrare video, 
făcută de cineva care ținea camera și o plimba prin interiorul unei 
furgonete. Se vedeau trei bărbați, toți în haine închise la culoare, cu 
chipurile ascunse în spatele unor cagule de schi. Nu se uitau către cameră, 
ocupându-se cu introducerea încărcătoarelor în pistoalele cu amortizor pe 
care le ţineau în mâini. Unul dintre ei avea în poală o rangă. 

— Treizeci de secunde, spuse Grunewald. Din momentul în care le spun 
să plece până când ajung în interiorul casei surorii tale. După aceea, le 
trebuie un minut, poate două, pentru a-i ucide. 

A luat telefonul din mâna lui Cruz Și s-a prefăcut că îi face o fotografie 
lui Marc în timp ce un alt cârd de turiști trecea pe lângă ei. 

— Formez un număr ȘI... 

Marc își umezi buzele. 

— Nu poți face asta! 

— Ştii cum să mă oprești, spuse mercenarul. 

Își ridică mâna. 


— Nu. Marc clătină din cap Și zâmbi printre buze. Vreau să spun că nu 
poți. Nu poți să-ți suni oamenii de aici. Arătă cu degetul spre aer. 

— Aici nu există acoperire pentru telefonia mobilă, nu ai niciun un 
semnal. Imaginea video este clară, păcat că nu e în direct. 

Grunewald părea puţin descumpănit, dar își reveni repede. 

— Așa este. Destul de corect. Știai asta, nu-i așa? Doar ești un expert în 
ale tehnicii. Pronunţă cuvintele rar, într-un mod care suna disprețuitor. 
Înseamnă că Știi și ce este ăsta. 

Pocni din degete și Teape scoase un bloc de plastic turnat, de culoare gri 
Și galben, pe care îl ţinea în mână. Semăna cu vechile telefoane mobile de 
dimensiunea unei cărămizi din anii 1980, având ca antenă un tub butucănos. 

Inima lui Marc îngheţă. Era un telefon prin satelit. Începu să se uite cu o 
privire de autocompătimire, aproape rugătoare. 

Grunewald îl cântări în mână. 

— Acesta are semnal, domnule Dane, spuse el. Tactica ta aparent 
inteligentă care să ne împiedice să putem comunica între noi nu a reușit să 
ia în calcul și această posibilitate. 

— Nu este prima oară când facem această treabă, spuse Cruz, 
comentariul său fiind însoțit de un rânjet. Ce ai făcut nu ţi se pare așa 
deștept, nu-i așa, genialule? 

— Nu, recunoscu Marc Și simţi o strânsoare în stomac. 

Grunewald mișcă telefonul prin satelit, arătând către antenă. 

— AȘa cum spuneam. Amenințarea există în continuare. Dacă oamenii 
mei nu primesc un semnal de la mine, vor intra oricum. 

Marc trase în piept aerul rece. 

— Chiar dacă vă dau ceea ce doriți, tot nu am vreo garanţie că nu îi veți 
omori! 

Expresia feţei celuilalt om se schimbă. De fapt, părea ofensat. 

— Ce crezi că sunt eu, domnule Dane? Vreun tâlhar la drumul mare? 

Se apropie Și tonul îi deveni dur. 

— Sunt un profesionist. Nu îmi stă în obicei să produc daune colaterale 
inutile. Uciderea civililor fără motiv o fac criminalii. 

Își strânse braţele la piept. 

— Amândoi vrem același lucru. Amândoi dorim ca oamenii să ajungă 
înapoi în Londra Și să meargă fiecare la casa lui. 

Clătină din cap. 


— Asasinarea unui ofiţer de poliţie, a soţiei și a copilului său, într-o zonă 
atât de populată? Ai vreo idee cât de riscantă este o astfel de acțiune? 

— Domnii pentru care lucrez nu au dorit să întreprindă o astfel de 
acţiune. Dar i-ai împins să o facă. M-ai obligat să-mi pun echipa în pericol. 
Omul se opri. Voi da ordinul dacă este nevoie. Dar nu ar fi mai bine pentru 
toată lumea să doarmă cum trebuie în seara asta? 

Marc simţi o stare de indiferenţă când căută în buzunarul hanoracului Și 
dădu de hard-disk-ul lui Novakovic. 

Teape se repezi către el, smulgându-i dispozitivul din mâini Și uitându-se 
cu mare atenţie la exteriorul lui. 

— Arată a fi în ordine, a constatat el. Nu cred că a deschis carcasa. 

— Am încercat, a recunoscut Marc. Nu am reușit. Criptare de modă 
veche, cu algoritmi extrem de puternici Și rezistent ca o placă de cazan. 

Teape a luat telefonul mobil de la Cruz și a folosit un cablu subțire 
pentru a conecta cele două dispozitive. După o lungă perioadă de timp, din 
telefon se auzi un tril: „Obiectul este original”. 

— A fost chiar așa de dificil? 

Grunewald ridică telefonul la ureche și apăsă un buton de apelare rapidă. 
Marc Și-a încleștat mâna pe pistolul Glock, cu degetul pus pe trăgaci. 
Decisese ca mercenarul să fie primul în care să tragă dacă nu s-ar ţine de 
cuvânt. Intră aproape într-o stare de șoc când văzu că el chiar se ţinea de 
cuvânt. 

— Eu sunt, a spus el. Abandonaţi operațiunea. Repet, abandonați 
operaţiunea. Retrageţi-vă la bază. 

A încheiat apelul și s-a uitat la faţa lui Marc. 

— La ce te-ai așteptat? Ți-am spus că vor trăi. Familia ta nu trebuie să 
plătească pentru greșelile tale. 

Îi aruncă celuilalt o privire rapidă. 

— Cruz, i-ai arma! 

Marc a reacţionat, dar a fost prea lent pentru a-l opri pe negricios să-l 
pună cu spatele către malul stâncos. Cruz avea o lamă curbată de cuțit 
Karambit care îi ieșea din pumn, apărută din senin. A apăsat-o pe corpul lui 
Marc, în zona abdomenului, dar ferit de privirile celor care treceau pe lângă 
el. 

— Nu fi prost, murmură omul, scoțând pistolul Glock rapid și ușor. 

Niciuna dintre persoanele din apropierea lor nu a observat ceva. 


— Ai ceea ce ai vrut, a spus Marc. Mi-am respectat partea mea. 

Privirea rugătoare îi revenise. 

— Nu este chiar așa, a răspuns Grunewald. Mă tem că pentru tine acesta 
este capătul liniei. 

— Am făcut un târg... 

Grunewald ridică o mână ca să-i ceară să se oprească. 

— Pe care eu l-am respectat. Dar nimic din ceea ce am vorbit nu 
înseamnă că tu vei pleca în viaţă de pe acest munte. 

Clătină din cap, ca și cum ar fi fost un părinte dezamăgit de un copil 
neascultător Și se întoarse, începând să coboare panta. 

Cuţitul lui Cruz îl împunse pe Marc prin haine. 

— Mișcă! a spus omul, dând din cap către calea care ducea la craterul din 
care leșeau vapori. 

— Vrei să vezi vârful, nu-i așa? 

Ceaţa se rostogolea peste buza craterului, într-un val fantomatic, aducând 
cu ea un miros înțepător de sulf. Marc abia putea vedea hainele pentru 
vreme rece purtate de turiștii care se răsfirau de-a lungul marginii 
craterului. Îi auzea vorbind și făcând fotografii. Niciunul dintre ei nu își 
dădea seama câtuși de puțin că urma să aibă loc o crimă. 

Cruz îl împingea cu pumnul strâns în șale, cu tăișul periculos al cuțitului 
Karambit ascuns în el, gata să îl deschidă în spatele lui Dane la momentul 
potrivit. 

— Continuă să mergi, mârâi el, aburii albi ai respirației umezindu-i faţa. 
Până la margine. 

Marc văzu craterul care se prăbușea în fața lui, dincolo de stâlpii de 
metal Și de frânghia roșie întinsă între ei. Mirosul chimic greu din aer făcea 
ca nările să îl doară. În Jos, în groapă, fumarolele bolborosind scoteau 
spumă, scuipând gazul vulcanic și apa supra-încălzită. 

Despicătura din stânca neagră murdară era abruptă, cu pereți groși de 
nisip de bazalt compactat, stropiți cu zăpadă și abur condensat. Dacă 
alunecai pe margine, nu aveai de ce să te apuci, iar căderea abruptă te ducea 
direct în gurile fumarolelor Și în jeturile dogoritoare de vapori de apă. 

Cruz ar fi făcut ca totul să pară un accident. Marc ar fi fost lăsat să moară 
în agonie, în timp ce ucigașul său dispărea, coborând pe pante. 

— Nu, murmură Marc, gândul transformându-se în cuvânt, întărindu-l în 
acţiunea pe care urma să o facă. 

— Ce dracu” ai spus — începuse Cruz, dar Marc era deja în mișcare, o altă 
adiere rece de vânt aducând nori de ceaţă în jurul lor. 

Se împiedică Și căzu în mod intenționat, ca un copac tăiat, astfel încât 
mercenarul să nu poată să îl prindă. Marc ateriză cu toată greutatea pe 
cărarea de piatră fărâmiţată și se rostogoli în cădere, nebăgând în seamă 
durerile atroce din umeri. Auzi Șuieratul cuţitului care ţâșnea prin aer. 

Mâinile i se juliseră din cauza pietrișului Și erau murdare de noroiul 
format de nisipul negru. Marc aruncă orbește murdăria noroioasă către Cruz 
Și acesta îȘi ridică instinctiv mâinile pentru a-și proteja faţa. 


Răgazul pe care Și l-a creat prin modul rudimentar în care i-a distras 
atenția nu a fost irosit. Marc s-a răsucit Și s-a aruncat către mercenarul al 
cărui corp nu îl distingea prea bine, lovindu-se de el într-un unghi ascuțit. 
Își scoase picioarele de sub el printr-un placaj stângaci de rugby, iar Cruz 
căzu la pământ. 

Cu mișcări orbești, Marc îl lovi cu toată puterea în zona abdomenului Și 
în coșul pieptului, disperat că ar putea să nu reușească. Lama de forma unui 
cioc de pasăre a lui Cruz a tăiat din nou ceața și Marc și-a înghițit un 
strigăt de durere atunci când a simţit o arsură la umăr din contactul cu 
vârful Karambitului, ceea ce l-a făcut să sară înapoi, într-o pozitie 
defensivă. 

Acum Marc îi putea vedea faţa lui Cruz, expresia mereu supărată de pe 
faţa mercenarului transformându-se într-una aproape copilărească, de 
teroare. Ucigașul își pierduse stabilitatea urmare a atacului stângaci al lui 
Marc, iar Cruz își eliberă piciorul drept de sub el, în timp ce buza fragilă a 
craterului se prăbuși sub greutatea sa. Corpul i se aplecă spre frânghia roșie 
Și căzu peste ea, scoțând din gaura lui unul dintre ţărușii de fier și târându-l 
cu el în timp ce se rostogolea. 

Strigând disperat, Cruz căzu mai bine de zece metri înainte de a se opri 
violent în peretele abrupt al faliei. Încercă cu disperare să se răsucească, 
însă îȘi pierdu controlul și căzu în continuare până în crater. 

Marc se ridică în picioare și începu să fugă pe cărare, primele ţipete de 
șoc ale vizitatorilor auzindu-se în spatele său. Se prinse de braţul rănit, 
încercând să nu mai simtă arsura produsă de durere și să se concentreze 
asupra fugii. 

° 

Trebuia să-i avertizeze pe Katie și pe Stephen. Trebuia să ajungă la un 
telefon, să-i apeleze și să-l roage în genunchi pe cumnatul său să fugă de 
acolo împreună cu ai lui. Nu conta faptul că de-acum încolo nu va mai 
putea să vorbească cu ei vreodată, dar Marc nu avea voie ca ei să plătească 
prețul pentru greșelile sale. Doar ei îi mai rămăseseră. 

Culoarea închisă a materialului hanoracului masca scurgerea de sânge din 
rana produsă de cuţit. Vestea despre teribilul „accident” de la Bocca Nuova 
se răspândise deja. 

Făcându-se mic sub gluga hanoracului, merse rapid către un Unimog 
parcat, strecurându-se pe lângă un grup de turiști gata să fie transportaţi 


înapoi la stația de telecabină. Se afla la doar câțiva pași de vehicul. Odată 
ajuns în interiorul vehiculului, ferestrele aburite și hanoracul îi vor ascunde 
faţa. 

Lui Marc i se opri respiraţia când, uitându-se la mesele pe care se 
depusese un strat de zăpadă, aflate în faţa chioșcului pe care scria baita 
delte guide”, văzu două siluete, una dintre ele ocupată să își aprindă o 
țigară. Grunewald și Teape se aflau la mai puțin de douăzeci de metri de 
locul unde era el, vorbind pe un ton scăzut. Marc se întoarse brusc când o 
femeie din spatele lui îi spuse ceva politicos în italiană. 

Din cauza ezitării lui se făcuse coadă, iar ea îi cerea să urce în camion. 
Înainte de a-și da seama ce voia de la el, femeia își întinse mâna către el ca 
să-l tragă de umăr și Marc se scutură din cauza durerii produse de atingerea 
locului unde îl tăiase lama lui Cruz. 

Femeia Și-a retras mâna plină de sânge și strigătul ei se auzi în aerul 
umed. 

Grunewald și Teape l-au văzut amândoi. Americanul se împinse pe 
călcâie Și se apropie în mare grabă de ei, cu o privire mohorâtă, fără să 
clipească. 

Marc o împinse pe femeie din calea lui Și se deplasă pe lângă ceilalți din 
coadă. Drept în faţa lui se ridica pe stâncă o colibă montată pe picioare de 
lemn Și, fără să se uite înapoi, se mișcă în jurul ei, făcând din ea un 
obstacol între el și Teape. 

Miza pe reținerea mercenarilor de a începe să tragă sau să atragă atenţia 
asupra lor în orice mod, dar asta nu putea dura prea mult. În timp ce se 
ducea în spatele colibei, Marc auzi zgomotul unui motor de motocicletă și a 
văzut ceva care se deplasa pe drumul plin de pietriș — un ATV Kawasaki cu 
patru roți, condus de cineva tânăr, purtând o cască de protecție fluorescentă 
portocalie. 

Marc alergă în calea lui și șoferul se opri, ridicând vizorul căștii. 

— Cosa c'e28? întrebă el, încruntându-se. 

Marc arătă cu degetul într-o direcţie la întâmplare, iar tânărul privi într- 
acolo prin ceaţă. 

— Scusa. 

Cu cealaltă mână, Marc îi trase brusc un croșeu de stânga îndeajuns de 
puternic să îl arunce pe șofer jos de pe șa. Acesta se clătină ametit către 
puntea din spate, în timp ce Marc sări în Şa. 


Teape dăduse colțul colibei. În mâna lui se vedea forma ascuţită a unui 
pistol cu amortizor. 

Marc apăsă pe pedala de acceleraţie a ATV-ului și acesta sări înainte, 
împrăștiind în urma sa bucăţile de pietriș în timp ce făcea un viraj. A zărit 
arma din mâna lui Teape, dar tusea împușcăturii a fost înghițită de mârâitul 
motorului Kawasaki-ului. Aplecat peste ghidon, Marc îndreptă ATV-ul către 
masa de ceaţă și scoase un strigăt puternic, conducându-l pe poteca 
sinuoasă care mergea în jurul conurilor mai joase ale Etnei, către terminalul 
telecabinei. 

Drumul care se întindea drept prin ceaţă i-a permis să prindă o viteză 
destul de mare, însă la un moment dat acesta continua brusc într-o curbă 
care aproape că îl băgă în stânci. Marc se aplecă în sus Și într-o parte ca un 
marinar care trăgea de o velă, ATV-ul urlând pentru a ieși din derapaj. 
Motocicleta mică Și urâtă reuși să treacă de colțul stâncii Și ricoșă înapoi 
pe poteca presărată din loc în loc cu petice de gheaţă, alunecând violent 
când în stânga, când în dreapta. 

Abia își mai recăpătase echilibrul când în faţa lui a apărut o pereche de 
faruri albe din spatele unei mici ridicături, ieșind din valul de ceaţă. 
Alunecând pe drum, a tăiat calea unui Unimog care urca, primind un cor de 
claxoane dezaprobatoare. 

Parcurse apoi mai multe curbe care urcau Și coborau, trecând pe lângă 
craterul Cisternazza. „Aproape că am ajuns”. Vântul rece îi biciuia cu 
putere faţa expusă, amorțindu-i obrajii și făcându-i ochii să fugă. La 
mijlocul distanței, văzu strălucirea luminilor de la toaleta stației de 
telecabină. Marc se aplecă pentru a face un alt viraj Și zări o mașină de 
culoare alb cu roșu, mare și rapidă, care părea imensă în vederea lui 
periferică. 

Mai mult din instinct decât conștient, Marc începu să facă slalom cu 
ATV-ul, văzând un Unimog care depășea capătul ultimei curbe și venea în 
plină viteză pe drumul pe care îl lăsase în urmă. Accelerând cu un zgomot 
asurzitor, camionul se năpustea către el, infestând peisajul cenușiu cu 
zgomot de motor Și miros de gaze de eșapament. 

Bara din faţă a Unimog-ului scrâșni lovind spatele ATV-ului, spulberând 
una dintre lămpile din spate. Impactul aproape că îl făcu pe Marc să intre în 
derapaj, dar el păstră ATV-ul stabil, legănându-l în spate în momentul în 
care risca să se încline. Dacă și-ar fi pierdut acum controlul, corpul său ar fi 


căzut pe drum și într-o fracțiune de secundă după acea camionul l-ar fi 
zdrobit sub roți. 

Marc se uită cu teamă rapid peste umăr, vântul smulgându-i de pe cap 
gluga hanoracului. Îl văzu în urma sa pe Teape uitându-se urât la el de la 
volanul Unimog-ului, camionul venind către el ca un rinocer în atac. 

Intrară în următoarea curbă și camionul, mai mare Și mai greu, pierdu din 
avânt, trebuind să ia curba mai larg. Marc, concentrat asupra vârfului 
pantei, în încercarea de a găsi un traseu cât mai bun pe drumul care devenea 
mai sinuos, a văzut prea târziu staţia terminus a telecabinei Și a trecut pe 
lângă ea fără să mai poată face ceva. Dintr-odată, pereţii abrupți de rocă 
neagră ascuţită din jurul lui au dispărut Și ATV-ul ajunse într-o zonă mai 
plată, pe care se aflau sedimente solidificate de lavă mai veche. Drumul a 
devenit mai înclinat, iar gravitația a contribuit la viteza căpătată de șasiul 
ușor al Kawasaki-ului. 

A simţit, mai degrabă decât să audă, deplasarea Unimogului care 
redusese distanţa, zgomotul ca de tobă al motorului vibrându-i în piept. Se 
concentră să caute un traseu în zigzag printre stâncile ascuțite. 

Trecură pe lângă un stâlp înalt din oţel vopsit în verde, înălțându-se spre 
cer, cu cabluri groase, care coborau spre Nicolosi Nord. Telecabinele 
treceau pe deasupra capului lui Marc, acesta ieșind din umbrele lor care se 
mișcau lent Și intrând într-o zonă luminată de soare. 

° 

Și-a asumat riscul și a virat pe traseul plin de crăpături, pe suprafața 
ondulată a câmpului de lavă. ATV-ul sărea la fiecare câteva secunde, orice 
săritură amenințând să îl arunce din Şa. 

Teape încă îl urmărea, forțând camionul greu să se menţină pe drumul 
accidentat. Unimog-ul furat îl va urmări până la capăt dacă nu va reuși să 
facă ceva pentru a-l opri. 

Aplecându-se pe ghidon, Marc derapă cu ATV-ul mult mai agil într-un 
viraj, ducându-l către un petic de nisip negru care se prăbușise sub propria 
greutate, creând o avenă. De la înălțimea cabinei Unimog-ului, Teape nu a 
devenit conștient de pericol decât în momentul în care a ajuns chiar 
deasupra ei. 

Roata din dreapta spate a camionului 4x4 a căzut direct în groapă. 
Vehiculul cu obloane înalte își pierdu echilibrul și se rostogoli, izbindu-se 


de taluzul stâncos, Și, în cele din urmă, reveni pe roți, oprindu-se cu un 
zdrăngănit. 

Nu era, totuși, momentul de a sărbători victoria. Marc îşi pierduse 
complet orientarea Și singurul lucru pe care îl mai putea face era să rămână 
agăţat de zgomotoasa motocicletă Kawasaki. 

Se afla la o sută de metri de șosea, când unul dintre pneurile din faţă ale 
ATV-ului explodă și îl împroșcă pe Marc cu bucăţi de cauciuc. Butucul 
roții s-a scufundat în combinaţia noroioasă de diverse sedimente Și, cu un 
sâsâit scrâșnit, motocicleta pe patru roţi s-a oprit definitiv. 

Marc se îndepărtă de motocicletă, inima bătându-i cu putere în piept Și 
respirând cu greu. Aerul rarefiat de munte îi scurgea din corp toată energia 
pe care o mai avea. Parcurse pe jos ultima parte a pantei, până la parcare. 

Lângă un comerciant care vindea cărți poștale colorate Și statui ciudate 
făcute din rocă vulcanică sticloasă se aflau două telefoane cu cartele, sub 
copertine de plastic. Marc s-a ascuns sub cea mai apropiată dintre ele, 
înșfăcând receptorul portocaliu Și introducând o cartelă telefonică. Formă 
orbește singurul număr de telefon pe care nu trebuia să-l memoreze, 
încercând să-și controleze tremuratul din degetele amorțite. 

Se auzi vocea răgușită a lui Stephen Parker. 

— Da? 

— Nu vorbi, doar ascultă! 

Cuvintele îi ieșeau din gură în mare viteză. 

— l-ai pe Katie și pe Matt și ieși din casă chiar acum, du-te la gară, 
rămâi acolo, sunt niște oameni înarmaţi afară într-o furgonetă, trebuie să 
pleci acum... 

— Marc? 

Simti funia și dezamăgirea din răspunsul mârâit. 

— Ce naiba ai făcut? 

— La dracul, pleacă acum! 

Marc urlase, sub privirile neliniștite ale celor care se uitau la amintirile 
pentru turiști. 

— Fugi, Steve! Fă-o chiar acum! 

Cumnatul său nu s-a obosit să îi mai răspundă, dar, în secundele de 
dinainte de a închide, Marc l-a auzit pe Stephen chemând-o urgent pe soția 
sa. 


Următorul sunet pe care l-a auzit a fost huruitul asurzitor al Unimog-ului, 
care izbise gardul din plasă de sârmă din spatele său și se deplasa în viteză 
peste drum. Fumul ţâșnea din motorul camionului, în timp ce mercenarul îl 
îndrepta către el ca pe o rachetă, apăsând pedala de accelerație până în 
podea. 

Marc ignoră turiștii care ţipau în spatele său Și, în ultima clipă, se aruncă 
într-o parte, scufundându-se într-o grămadă de noroi murdar adunat la 
marginea drumului. Unimog-ul scăpat de sub control îl ratase de puțin, 
lovindu-se de cabina telefonică în care tocmai fusese și o dădu jos, 
smulgând-o din pământ cu un zdrăngănit de metal. În timp ce pierdea din 
viteză, camionul intră în partea laterală a cabanei vânzătorului, se izbi de 
perete, făcu să se prăbușească acoperișul înclinat Și apoi se opri. 

Marc simți în nări mirosul de benzină care ardea și se îndepărtă de 
flăcări, Șchiopătând și simțind dureri îngrozitoare la fiecare pas pe care îl 
făcea. 

° 

Lucy moţăi puţin, dar asta nu o ajută deloc. În ciuda confortului oferit de 
avionul privat al lui Solomon, ea tot nu putea să doarmă cum trebuie. 
Reușise să ajungă într-o anumită stare de somnolență, aproape de cea de 
somn, dar nu reușea niciodată să doarmă cu adevărat. Nu că ar fi fost una 
dintre acele persoane care intră într-o stare de nervozitate în timpul zborului 
cu avionul, nu era vorba de asta! Dimpotrivă, zborul cu avionul chiar o 
plictisea îngrozitor. 

Nu, Lucy Keyes bănuia că, pur Și simplu, își păstra un nivel minim de 
alertă, deși se afla în aer, la o înălţime de mii de metri, într-un recipient de 
oţel sub presiune. În loc să doarmă, moţăia, lăsându-și mintea să zboare. 

Auzi bufnitura ușii biroului de pe coridor și clipi din ochi când Delancort 
apăru în salon. Unghiurile alternante în care bătea lumina se deplasară încet 
în cabină în momentul în care avionul a început să vireze ușor Și ajunse sub 
strălucirea soarelui. 

— Ce s-a întâmplat? întrebă ea, arătând către telefonul mobil pe care el îl 
ţinea în mână. 

— Am aflat ceva important, a răspuns el, cu un rânjet vag. Tocmai am 
primit un mesaj urgent de la birou. Se pare că bunul nostru prieten Marc 
Dane a scăpat de sub urmărire. 


Lucy se încruntă când auzi asta și se ridică, dând din mână pentru a cere 
telefonul. 

— Dă-mr-l. 

— Nu pot să... începu Delancort, dar nu făcu decât o vagă încercare de a 
o împiedica pe Lucy să 1-l din mână. 

Mesajul de pe telefon era de la sediul Rubicon Group din Marea Britanie 
Şi avea atașat un fișier audio. Apăsă butonul „redare” și, din difuzorul mic 
al dispozitivului, se auziră două voci, suprapuse din cauza efectului de 
distorsiune specific unei interceptări telefonice digitale. 

— Da? 

— Nu vorbi, doar ascultă! 

Al doilea este Dane, a explicat Delancort. Primul este cumnatul său, 
ofițer de poliție din Londra. 

— Știu. 

Lucy lăsa să curgă conversaţia scurtă Și concisă. 

— Vocea cumnatului sună supărată, spuse ea. Despre ce naiba este 
vorba? Dane vorbește despre bărbați cu arme în faţa unei case? 

— Poate că este din cauza faptului că a evadat? 

Delancort ridică din umeri. 

— Probabil că polițistul l-a ajutat în vreun fel să iasă din ţară. 

— Asta nu sună a discuție între doi tipi fericiți să se ajute reciproc. 

Lucy îi dădu telefonul înapoi. 

— Cum a ajuns asta la noi? Am interceptat convorbirea? 

— Corect ar fi să spunem că am interceptat interceptarea. Cei de la 
serviciile secrete britanice au pus sub ascultare telefonul surorii lui Dane în 
momentul în care acesta a reușit să fugă de sub escortă. 

— M-ar interesa să aflu cum reușim să intrăm în posesia comunicărilor 
din cadrul MI6. 

Delancort avea un zâmbet insinuant, care o făcea întotdeauna pe Lucy să- 
1 vină să-i dea una în cap. 

— Rubicon are o mulţime de agenți în Europa. 

Nu avea de gând să-i spună mai multe, așa că lăsă întrebarea pentru altă 
dată. 

— De unde a venit apelul? 

— De la un telefon public cu plată din Sicilia, în Parcul Naţional Etna. 
Și, evident, dacă noi avem aceste informaţii, înseamnă că le au și foștii lui 


angajatori. 

Lucy trecuse deja pe lângă el, îndreptându-se spre cabina piloților. Ce 
făcea Dane în Sicilia? Era un loc aflat aproape de Marea Britanie și la fel de 
bun ca oricare altul pentru a dispărea un timp, dar apoi a reușit să strice 
totul dintr-odată dând un telefon acasă. 

Oameni înarmați, spusese el. Fusese din nou MI6, ameninţându-i familia 
ca să-l preseze pe Dane să se predea, sau era vorba de altcineva? 

— Ce faci, Lucy? 

Delancort o urmase când se ducea către cabina piloților. Ușa era deschisă 
ȘI, când ea ajunse acolo, tocmai ieșea un bărbat cu umerii laţi, cu părul 
negru cârlionțat tuns scurt, răsucindu-și mânecile cămășii albe de la 
uniformă. Epoleţu căpitanului îl făceau să semene cu oricare dintre civili, 
dar ochii lui îl trădau că își petrecuse tinereţea în carlinga unor avioane de 
luptă. Ari Silber avea acel gen de robusteţe a bărbaților ajunși la patruzeci 
de ani pe care doctorii evrei arătoși sau actorii de la Hollywood ar da orice 
să o aibă. 

Zâmbea cu ușurință, dar avea privirea unui ucigaș. Lui Lucy îi plăcea 
asta la el; recunoștea imediat pe cineva pe care te puteai baza. 

Din ceea ce aflase despre el, Silber venise să lucreze pentru Ekko 
Solomon după o carieră strălucită ca pilot pe avioane de luptă F-15I Ra 'am 
în cadrul forţelor aeriene israeliene. Se întreba ce îl determinase să devină 
dintr-un pilot excelent șoferul unui om bogat. Sau poate îi datora ceva 
africanului? 

— Mă cauti pe mine? întrebă el. 

— Unde ne aflăm acum? 

— Deasupra Mediteranei, răspunse el. Mă întreb dacă ai uitat un bagaj la 
Londra ȘI ai vrea să ne întoarcem după el? 

— Dacă ar fi să schimbăm ruta, în cât timp am ateriza în Sicilia? 

Silber se gândi puțin, făcând calculele în gând. 

— Trei ore până la destinaţie, cu aterizare pe aeroportul din Catania. 

Se uită la Delancort, arătând cu capul spre cabina piloților. 

— Vrei să fac asta? 

— Nu, spuse o altă voce, iar conversaţia amuti. 

Ca întotdeauna, Ekko Solomon era îmbrăcat ca și cum ar fi fost pe cale 
să iasă la o întâlnire de afaceri. Ținea într-o mână o tabletă digitală, iar Lucy 
bănuia că văzuse același mesaj de la biroul din Londra. 


— Știm unde este Dane, remarcă Lucy. 

Solomon clătina din cap. 

— Știm unde a fost. 

Arătă către tableta de date. 

— Omul acesta fuge și nu va rămâne într-un singur loc. Ştie că s-a dat în 
vileag în Sicilia. Va fugi de acolo. 

— Ne jucăm de-a v-aţi ascunselea cu tipii ăștia, a spus Lucy. Dacă nu 
putem să îi ieșim în cale lui Dane, nu vom putea să-l prindem înaintea 
britanicilor. Dacă am avea un indiciu unde să îl găsim... 

— Marc Dane este un om disperat, a continuat Solomon. Are nevoie de 
ajutor. Deci, se va duce către cineva în care are încredere. 

Delancort dădu din cap. 

— Asta sugerează Și profilul lui comportamental, bazat pe datele de la 
Zürich. Cei care îi sunt apropiați lui Dane sunt toți în Anglia. 

— Nu-i chiar așa, a răspuns Solomon. 

— Căpitane Silber, vom schimba ruta acestei aeronave, dar nu către 
Sicilia. Contactaţi pe cei din Cairo, ca să schimbe planul nostru de zbor. 
Aceasta este noua noastră destinaţie. Îi dădu pilotului tableta de date. 

— Da, domnule. 

Silber a dat din cap Și a dispărut înapoi în cabina avionului A350, lăsând- 
o pe Lucy încruntată de noile ordine. 

— Vreau ca acest om să ajungă în mâinile noastre, a spus Solomon 
hotărât. Acesta este un imperativ. 

. 

Marc era singur în compartimentul de tren pentru prima dată de când 
urcase, ceilalți pasageri — o pereche de austrieci plini de viaţă — coborând 
când trenul a oprit, dornici de câteva instantanee de vacanţă. 

Afară pe fereastră, un vagon identic bloca toată vederea. Trenul de la 
Palermo fusese deja așezat pe poziție, cu vagoanele înșiruite unul lângă 
altul în burta feribotului care traversa acum Strâmtoarea Messina, către 
Napoli. 

Într-o oră, Marc va călători pe linia principală cu destinaţia Roma. 
Punctul de trecere a frontierei, dacă putea fi numit așa, consta în douăzeci 
de minute de cozi Și de frecușuri prin care ar fi trebuit să treacă, dar 
pașaportul fals canadian imaculat pe numele de Marcus Dale, pe care nu-l 
folosise niciodată până atunci, l-a ajutat să rezolve situația fără probleme. 


Pașaportul german pe care îl folosise în Sicilia nu mai exista, fiind 
transformat în cenușă într-un colţ din complexul de apartamente 
neterminate. Distrugerea lui fusese ultimul lucru pe care îl făcuse după ce 
ajunsese acolo pentru puţină odihnă. În cursul evadării sale de la Etna totul 
fusese pe muchie de cuțit, dar un loc gol într-un autocar turistic fusese 
suficient pentru a-l aduce din nou într-o stare de confuzie. Marc Și-a 
recuperat rucsacul în care avea laptop-ul și celelalte dispozitive, curățindu-l 
pe cât se putea de bine, și a șters-o. lar acum se afla din nou în mișcare, 
fără să aibă o imagine clară despre ce va face în continuare. 

Lucrurile nu ar fi trebuit să se petreacă în modul în care se petrecuseră. 
Planul lui Marc nu mai era valabil. L-ar fi văzut pus în aplicare într-un mod 
cu totul diferit. După găsirea lui Novakovic și obținerea informațiilor de 
care avea nevoie despre cel din MI6 care a trădat, s-ar fi strecurat înapoi în 
Marea Britanie, revenind din exilul în care se aflase?’ cu tot ce avea nevoie 
pentru a se reabilita Și ar fi dat uitării pierderile din misiunea lui Nomad. Se 
simţea ca un idiot, ca Și cum ar fi fost blestemat. Cu fiecare zi în care era 
departe, Șansele sale de a mai reveni vreodată acasă scădeau cu rapiditate. 
Ei vor menține presiunea și mă vor tot urmări, îmi vor tăia orice 
posibilitate de scăpare, până când nu voi mai avea unde să fug. 

Opțiunile pe care le avea deveneau din ce în ce mai puţine, iar dacă el 
Știa asta, atunci Și cei care îl doreau mort o Știau Și ei. Se apropia 
momentul — Și nu mai era mult până atunci — în care Marc ar fi trebuit să-și 
riște libertatea într-un ultim joc sau să fugă pentru a scăpa cu viaţă, fără să 
se mai oprească vreodată. 

Se încruntă la acest gând și se uită în jos la ecranul laptopului. Acesta 
părea că are nevoie de mai mult timp pentru a porni Și apăsă cu degetele pe 
tastatură. 

Laptopul rula încet Și se întreba dacă volumul de date descărcate de 
programul său anti-criptare de pe hard-disk-ul lui Novakovic putea fi cauza 
acestei situaţii. 

Încercările sale de a face o copie „fantomă” a unității în esenţă de a clona 
dispozitivul respectiv — au fost sortite eșecului. Poate că, dacă timpul nu ar 
fi fost împotriva lui, dacă ar fi avut acces la hard-disk în laboratorul de date 
de la Vauxhall Cross al Grupului Operaţional, ar fi putut să mai recupereze 
ceva. 


Dar, indiferent de secretele pe care brokerul le ascunsese, acestea erau 
acum pierdute, tranzacţionare în schimbul vieţii lui Katie și a familiei sale. 
Mai rămâneau doar structurile de date redundante, resturile de fișiere 
tampon ȘI etichetele digitale lăsate în urmă de mișcările informațiilor 
codificate reale. Mai puţin sensibile decât fișierele preţioase ale lui 
Novakovic, aceste date erau echivalentul dârei lăsate în urmă de trecerea 
unei nave sau de urmele unui animal de multă vreme dispărut. Ele ofereau 
însă doar niște indicii vagi cu privire la locul unde se aflau informațiile 
codificate, neavând niciun conținut util. 

Recunoștea unele fragmente de cod. Ele corespundeau modelelor de 
criptare utilizate de serverele de e-mail securizate ale MI6. În sine, acestea 
nu erau altceva decât probe circumstanțiale, pseudo-dovezi care nu ar fi 
putut rezista în nicio instanţă de drept. Dar erau de ajuns pentru el, 
confirmând faptul că ceea ce credea el acum era adevărat. 

Informațiile fuseseră furnizate tuturor agenților Asociaţiei din întreaga 
lume de o sursă necunoscută din cadrul serviciilor secrete britanice, iar 
Dima Novakovic fusese plătit cu generozitate pentru a fi intermediarul. Cel 
putin până în momentul în care a devenit mai ieftin să-i cumpere tăcerea cu 
informații utile în loc de aur. Dar Marc nu putea să avanseze în niciun fel 
fără dovezi despre ce fel de informaţii fuseseră vândute Și, ceea ce era mai 
important, cine era autorul scurgerii de informaţii. În cel mai bun caz, acest 
lucru ar fi fost suficient ca să elimine suspiciunile legate de moartea echipei 
Nomad Și să oblige MI6 să facă o investigaţie internă pentru a stabili cine a 
oferit informaţiile. Nu ar fi fost însă suficient să-l absolve de vreo vină, iar 
scoaterea lor la iveală acum nu ar face decât să ofere sursei pe care o avea 
Asociaţia posibilitatea de a scăpa din lat și de a fugi. 

La momentul în care cineva ar reuși să afle de unde proveneau 
informațiile și să stabilească cine le-a divulgat, persoana responsabilă de 
moartea lui Sam ar fi dispărut deja. 

Marc urmărea coloanele de numere și litere abstracte plutind pe ecran 
într-o cascadă digitală. Asta ar funcţiona doar dacă ar putea să o facă el 
însuși. Dacă ar fi putut avea acces la un server MI6 securizat Și să sape mai 
adânc în informaţiile de pe hard-disk... Apoi, chiar dacă sursa pe care o 
avea Asociaţia ar fi folosit procese „oarbe” sau tip „carapace”30, Marc ar fi 
putut totuși să reconstruiască e-mailurile, cel puţin parțial, pentru a vedea 
ceea ce Novakovic a protejat cu o grijă atât de mare. 


Nu avea însă niciun sens să se gândească acum la acest lucru. Preocupate 
de atacurile cibernetice regulate sub acoperire efectuate de echipele de 
hackeri chinezi Și nord-coreeni, rețelele agenţiilor de informaţii britanice 
au devenit complet independente, izolate de Internetul global, pentru a 
preveni orice fel de intruziuni. Aflat în imposibilitatea de a reprograma 
complet reţeaua vreunuia dintre incredibil de complexele relee ale 
satelitului aflat pe orbită, singura altă metodă de a se conecta era ca Marc să 
se afle fizic în aceeași cameră în care se afla un terminal MI6 securizat. Și, 
pentru a face acest lucru, ar fi trebuit să poată intra într-o clădire plină de 
oameni aflați în căutarea lui, unii dintre ei dornici să îl vadă mort. 

Simti un cuțit în inimă la acest gând îndrăzneţ Și total nebunesc. Ideea îl 
făcu chiar să râdă nervos. Trenul va fi la Roma până la sfârșitul după- 
amiezii. Va trebui să acționeze repede. 

Un ultim joc, gândi el. Totul sau nimic. 


Capitolul 15 


Callum Torrance traversa holul hotelului St. Regis, cu maxilarele strânse 
Și cu pași repezi. Unul dintre portarii hotelului se dădu într-o parte cu un 
scusi nepoliticos, dar Torrance nu îl băgă în seamă. El nu se uita la personal 
cum se uita la alți oameni; ei nu erau decât aparate mobile care îi aduceau 
ceea ce avea nevoie atunci când avea nevoie Și asta tindea să reprezinte 
începutul Și sfârșitul interacțiunilor sale cu ei. Asta în cazul în care nu 
făceau ceva care să-l enerveze; atunci, ei deveneau foarte vizibili, întrucât 
își dădea seama că aceștia existau Și realiza că ei se aflau în puterea lui. 

Se uită în jur ca să se orienteze Și găsi recepţia, cercetând în jurul său în 
holul principal al hotelului. Ca toţi cei care trecuseră pe la Hollywood, își 
dezvoltase capacitatea de a analiza feţele tuturor celor aflaţi într-o cameră 
Și de a lăsa deoparte pe cei care nu erau din lumea afacerilor sau, cel puţin, 
care nu erau din acea categorie de oameni pe care el îi considera importanţi. 
Constată că în hol nu era nimeni dintre cei pe care îi Știa Și, lucru Și mai 
important, unul care arăta a fi dintre paparazzi. Ultimul lucru de care avea 
nevoie în momentul ăsta era o publicitate și mai negativă. Privirea lui 
Callum se opri puțin asupra unui tip cu părul blond, îmbrăcat într-un 
costum care nu impresiona cu nimic. Se uita atent la un laptop, dar nu avea 
niciun aparat de fotografiat, așa că Callum l-a uitat de îndată ce a ajuns la 
recepție. 

Se duse la un receptioner Și îi vorbi. 

— Ce naiba este atât de important încât trebuie să vin aici? întrebă el. Nu 
puteaţi trimite mesajul prin cineva? 

Trase de gulerul cămășii Și se strâmbă. Căldura sufocantă a serii la Roma 
îl făcea să transpire Și să devină nervos. 

— Domnule Torrance, zise recepţionera calm, scuzele noastre. 

Ştia exact cine era el. Studiourile Callum plătiseră o sumă mare către St. 
Regis pentru a reține camere pentru personalitățile lor de top în timpul 
sesiunii de filmări din Europa. 

— Mesajul a fost transmis de un anume domn Blake. A cerut să se 
manifeste discreție. 

Îi dădu o notă. 


Faţa lui Callum se albi. Harlan Blake putea fi considerat, fără nicio 
exagerare, unul dintre cei mai turbulenți regizori de film cu care Torrance a 
lucrat vreodată. Ultimul său film obținuse o grămadă de premii, dar el era 
un perfecționist Și drama erotică de epocă pe care o filma la Cinecittà 
depășise cu mult bugetul alocat. 

Mesajul trimis de Blake conţinea ceva de care el se temuse. Filmarea a 
fost suspendată, se spunea. Diferențe de opinie între artiști. Mașina vine să 
te ia. 

Callum auzea sunetul planurilor sale pentru acea seară cum se 
dezintegrează în jurul lui precum sunetul de clopotel produs de o sticlă care 
se sparge și aruncă o privire asupra ceasului Patek Philippe de la 
încheietura mâinii. În seara asta urmau să fie făcute ultimele filmări la 
filmul care era aproape gata. 

— Unde este maşina? zise el, cu o voce care de-abia se auzea. 

Recepționera făcu un gest cu o mână la care manichiura era perfectă. 

— Şoferul vă aşteaptă afară, domnule Torrance. 

Acesta se îndepărtă cu pași mari. 

— Vă doresc o zi frumoasă, spuse ea în urma lui, nedând niciun semn că 
ar fi sesizat grosolănia sa. 

Chpind din ochi din cauza soarelui, Callum se urcă în limuzină Și trase o 
înjurătură. 

. 

Privind pe deasupra ecranului laptopului, Marc a așteptat până când a 
văzut mașina plecând. Nu avea prea mult timp. 

Se ridică ţinând laptopul sub un braţ și trase de mânerul de transport al 
noului său troler Pullman, pe care tocmai îl cumpărase de la gară. Într-o 
clipă traversă holul și se apropie de lifturi, calculând în minte cât timp avea. 

Densitatea traficului de seară din Roma și distanţa până la studiourile 
Cinecittà din afara orașului însemnau că deplasarea lui Callum Torrance va 
dura între douăzeci ȘI cinci Și treizeci de minute. Se adăugau la asta încă 
zece sau douăzeci de minute pentru ca producătorul să ajungă în zona unde 
se filmau exterioarele. Marc estima că vor trece patruzeci de minute până 
când Torrance va descoperi că deplasarea sa a fost complet fără rost. Marc 
fusese acela care sunase la recepţie, pretinzând că este asistentul lui Harlan, 
Și dictase mesajul fals și tot Marc sunase după mașina de serviciu de la 


Cinecittă și le spusese celor de acolo că Torrance dorea să fie preluat de la 
hotel. 

Așteptă până când cobori unul dintre elegantele ascensoare din fier forjat 
pe care îl chemase și apăsă pe butonul pentru apartamentele executive. În 
timp ce urca, Marc deschise laptopul, conectându-l rapid la un cablu care 
avea la celălalt capăt un card de memorie complet gol. O bară de progres se 
umplea pe măsură ce de pe laptop erau transferate date pe un cip 
programabil de identificare a frecvenţei radio aflat pe card. Cipul era de 
același tip cu cele încorporate în cardurile de memorie utilizate de St. Regis 
pentru accesul în camere. Nu fusese nicio problemă pentru Marc să 
folosească un cititor Wi-Fi pentru a-l direcţiona către cardul-cheie aflat în 
buzunarul lui Torrance. Într-o fracțiune de secundă, software-ul de 
conversie marca MI6 a trimis un semnal radio „ping” către cheie, făcându-l 
să creadă că era vorba de mecanismul ușii. Cheia a răspuns trimițând codul 
de blocare, laptopul l-a copiat, iar acum Marc avea acces neîngrădit la 
camera de hotel a lui Torrance. 

leşi în viteză, trecând pe coridor către suita Ambasador. Cheia surogat 
funcţiona perfect și a putut intra, închizând ușa încet. În interior, Marc se 
întoarse spre ușă și respiră adânc de câteva ori. Cămașa de in de sub sacoul 
de culoarea nisipului pe care îl purta s-a lipit dintr-odată de piept. 

Lăsă valiza la ușă pentru a o bloca și păși în apartament, ţinând pistolul 
Glock la îndemână, dar ascuns vederii. Marc pariase că Torrance locuiește 
aici singur Și se părea că avusese dreptate. Cealaltă variabilă care putea să îi 
modifice lui Marc planurile era Torrance însuși. Dacă s-a răzgândit Și se 
întorcea la hotel, dacă a folosit telefonul său mobil pentru a suna la 
studiouri în timpul călătoriei cu mașina... 

Marc observă un dreptunghi negru de sticlă — iPhone-ul lui Torrance — 
uitat pe noptieră Și zâmbi ușurat. Un lucru mai puțin de care să îmi fac 
griji, gândi el. 

Mulţumit că în cameră totul era în regulă, Marc a încuiat ușa Și s-a pus 
pe treabă. A luat valiza, a pus-o pe canapeaua din camera de zi Și a deschis- 
o, verificându-Și rucsacul și restul conţinutului acestuia, înainte de a căuta 
prin dulapul în care Torrance își pusese hainele. 

Producătorul era puţin mai lat în spate decât Marc, dar măsurile lor erau 
destul de apropiate ca el să încapă într-unul dintre costumele Armani 
atârnate acolo. 


Se uită la ceas în timp ce își schimba hainele. Au trecut cincisprezece 
minute. 

Apartamentul era cel puţin de șase ori mai mare decât camera micuță în 
care Marc își petrecuse primele două zile la Roma. Hostelul sărăcăcios de 
pe o stradă lăturalnică din zona Stazione Termini era ieftin Și banal, iar 
bătrâna cu fața posomorâtă care îl ţinea nu vorbea engleza și nu a pus 
niciun fel de întrebări. Mâncând doar paste de la supermarket, fierte pe un 
reșou mic Și așteptând să treacă timpul, Marc Și-a construit planul pas cu 
pas. Pentru a avea acces la un terminal MI6 însemna că trebuia să intre într- 
o clădire din Roma aparținând guvernului britanic Și nu erau prea multe de 
acest fel. Casele conspirative ale Grupului Operaţional ieșeau din discuţie, 
rămânând doar un loc, Și acela foarte sigur, Și anume ambasada britanică de 
pe Via XX Settembre. 

Pentru a găsi o cale de a pătrunde acolo, se gândi cum ar putea să o facă 
folosindu-se de Torrance. Studioul acestuia sprijinea arta europeană, 
inclusiv expoziția care urma să fie vernisată în acea seară în spațiile 
ambasadei, în prezenţa unora dintre cele mai mari personalități ale orașului. 
Marc aflase recent că cel mai recent film al său se confrunta cu unele 
dificultăți, iar, căutând pe site-urile de bârfe din lumea divertismentului, a 
întâlnit numele actorilor care jucau în filmul pe care îl avea acesta acum în 
lucru. Plecând de la aceste date, mai rămâneau doar de imaginat o serie de 
motive convingătoare pentru ca omul să fie în afara camerei sale de hotel. 

Dacă Marc Dane putea să îi fure identitatea lui Callum Torrance pentru 
următoarea oră Și ceva, putea să ajungă la ceea ce dorea. 

Ultimii bani pe care îi mai avea i-a folosit pentru a-și cumpăra un costum 
acceptabil și pentru a merge la frizer, astfel încât să poată intra în holul 
hotelului St. Regis fără să fie oprit de cineva, câteva pachete de mâncare 
gata de consum tip NATO de la un magazin al armatei cu produse 
excedentare Și mai multe materiale de la un magazin cu produse pentru 
grădinărit. 

În dimineaţa aceea, plecase din hostel evitând-o pe patroană, lăsând în 
urma sa în camera mică Și fără ventilație o grămadă de pahare de carton și 
de linguri de plastic, precum Și un miros chimic persistent. La fundul 
valizei sale Pullman se aflau vreo zece săculeţe de polietilenă, fiecare dintre 
ele presat astfel încât să poată fi ţinut în pumn. 


Marc a spart broasca electronică a seifului din apartament cu aceeași 
metodă pe care o folosise în cazul ușii, luând de acolo un teanc de bancnote 
de euro și dolari, dar cel mai important, reușind să găsească invitația 
primită de Torrance, fără de care nu putea face nimic. 

Au trecut treizeci de minute. Ajunsese la timpul maxim pe care Marc 
putea să și-l permită ca durată pentru pătrunderea sa atent pregătită. 
Verifică încă o dată conținutul valizei, își puse hainele în interiorul ei, apoi 
plecă. Marc lăsase urme peste tot în apartament și, contrar obișnuinţei, 
plecase fără să le curețe. Dar, dacă toate mergeau conform planului, acest 
lucru nu mai conta. 

Liftul l-a lăsat în parcarea de la subsolul hotelului și Marc i-a dat 
valetului câteva bancnote și un cotor de bilet pe care îl găsise în sacoul 
producătorului. 

Bacșișul gras primit l-a făcut pe valet să nu pună la îndoială identitatea 
bărbatului care a cerut să-i fie adusă mașina lui Torrance. Puțin mai târziu, 
zidurile de beton ale parcării subterane au răsunat la vuietul de motor foarte 
bine reglat, iar un Ferrari 458 Spider de culoare galben-canar s-a oprit în 
fața lui Marc. 

În ciuda tensiunii momentului Şi a pericolului cât se poate de real în care 
se afla, Marc nu s-a putut abţine să nu arunce o privire către eleganta 
mașină sport Și să zâmbească. Se strecură în spatele volanului, aruncând 
valiza pe podeaua din faţa scaunului pasagerului. Trăgând cu putere aer în 
piept, băgă Spiderul în viteză și plecă de lângă bordură. Mașina răspunse 
fără probleme, propulsându-l pe stradă cu un bâzâit produs de turația în 
creștere a motorului. 

În timp ce se aflase la hostel, Marc memorase traseul în pauzele dintre 
pregătirea pacheţelelor de produse chimice Și uitatul către ușă. Acum, 
așezat bine pe tapiţeria din piele a scaunului mașinii Ferrari Și îmbrăcat 
într-un costum care costase cât chiria pe un an de zile a apartamentului său 
din Londra, părea că totul era dintr-o altă lume. 

AȘ putea să iau toate astea și să plec, se gândi Marc. Să o iau spre 
autostradă Și să pun piciorul în prag... Apariţia bruscă a acestei tentaţii l-a 
alarmat. Era atât de obosit Și dorea atât de mult să scape de tot ce i se 
întâmpla. 

Se încruntă, îndepărtând gândurile care îi veniseră. 


— Este prea târziu pentru asta acum, spuse el cu voce tare, privindu-și 

ochii în oglinda retrovizoare. Ai avut deja această posibilitate, amice! 
. 

Ambasada britanică era o clădire modernistă de la sfârșitul anilor șaizeci, 
din categoria celor care ar fi putut apărea într-un film SF distopic. Ziduri gri 
din beton turnat formau o structură dreptunghiulară, care stătea pe pământ 
pe stâlpi masivi. Sub ea, bazinele strălucitoare în care curgea apă din 
fântânile care sclipeau în lumina serii erau înconjurate de peluze înverzite, 
cu instalații de lumini Și statui. În grădina interioară se aflau dispuse în 
toate direcţiile rânduri de panouri, pe care erau expuse picturi Și alte lucrări 
artistice pentru participanţii care se preumblau pe acolo. 

Invitaţia primită de Torrance i-a permis lui Marc să intre cu mașina în 
mica parcare a ambasadei, separată de clădirea principală printr-un rând de 
copaci. 

În ultimul moment, chiar înainte de a da curba, un SUV negru i-a apărut 
în oglinda retrovizoare, ieșind din traficul intens Și lent ca un tanc care urca 
un deal. Oare mașina îl urmărise tot drumul de la hotel? Probabil că nu. 
SUV-ul a trecut Și el a respirat ușurat. Erau deja suficiente pericole reale de 
care să se ferească și nu mai avea nevoie de încă unul. 

Lăsă Spiderul neîncuiat parcat cu botul către ieșire Și se strecură afară, 
mergând cu capul în jos Și cu rapiditate printre celelalte mașini parcate, 
pregătindu-se pentru următoarea etapă a misiunii sale de unul singur. Se 
uită din nou la ceasul de scufundare Cabot de la încheietura mâinii. 

— Douăzeci de minute? spuse el vorbind de unul singur. Sper că e de 
ajuns. 

A trecut fără nicio problemă prin detectorul de metale de la intrare. 
Lăsase pistolul Glock în mașină și se simţea vulnerabil neavându-l asupra 
lui. Era pentru prima oară de la fuga din Londra când nu avea la îndemână 
un pistol. 

Crema celor mai bogați oameni venise deja, bucurându-se că se află 
acolo. Marc a trecut pe lângă grupurile care pălăvrăgeau Și râdeau, cei mai 
mulți dintre cei de acolo vorbind într-o italiană animată și câțiva într-o 
engleză mai calmă. Un ospătar ţinând o tavă cu tartine din pește pregătite 
elegant a trecut pe lângă el și, dintr-odată, Marc își dădu seama că îi este 
foame. Își luă un pahar de vin pentru a le combina și se duse după ospătar 
pentru a lua Și câteva tartine. 


Se opri în fața unei opere de artă modernă Și o folosi pentru a nu putea fi 
văzut dinspre grădină. Cei din echipa de securitate se aflau pretutindeni, 
ușor de recunoscut după croiala hainelor și a pantalonilor conform 
normelor de protecție diplomatică. Fuseseră alertaţi din cauza lui? Era 
posibil. Ar fi fost doar o chestiune de timp până când unul dintre ei să se 
uite bine la faţa lui, iar apoi acoperirea sa firavă nu l-ar mai fi ajutat cu 
nimic. Dar nimeni nu ar fi dorit să facă o scenă aici, desigur că nu. Nu în 
seara asta, cu atâţia civili peste tot și punând în pericol buna reputație 
britanică. Ei ar veni către el discret, cu ameninţări spuse pe un ton scăzut, 
dar nu mai puţin grave. 

Cei din personalul ambasadei nu erau singurii care se ocupau de 
protecție. Marc a identificat grupuri de bodyguarzi care gravitau în jurul 
obiectivelor pe care le aveau. 

Unul dintre ofiţerii de securitate, o femeie cu privire severă, îmbrăcată 
într-un costum negru cu pantaloni, se întoarse în direcția lui și îl studie ceva 
mai mult decât ar fi fost normal. Marc se îndepărta, mai repede decât ar fi 
trebuit să o facă, fără să se uite unde se ducea. Se lovi de unul dintre 
bodyguarzii pe care îi văzuse mai devreme, care se uită către el cu o privire 
rece. Omul avea o constituţie de luptător Și părea că sacoul scump pe care îl 
purta de-abia reușea să îl încapă. O porțiune din tatuajele de culoarea 
cerneli se vedea pe lângă gulerul cămășii. Marc recunoscu imediat 
emblema brarvei”!. 

— Ce părere ai despre asta? Vocea se auzea din spatele lui, vocea unui 
om instruit, pronunţând cuvintele fără grabă, cu un accent rusesc. Ce 
reprezintă? 

Marc se întoarse Și văzu o față pe care până atunci nu o mai întâlnise 
decât pe prima pagină a ziarelor sau în materialele informative ale MI6. 

Piotr Glovkonin era un om foarte bogat. Înalt și impunător, cu o faţă cu 
trăsături dure, purta o barbă de două zile tunsă uniform, care nu îl făcea 
deloc mai puţin sever. Un miliardar din rândul celor care au făcut bani din 
resursele energetice, cu proprietăţi peste tot în Federaţia Rusă, era modelul 
tipic al olhgarhul ex-sovietic, politician Și mafiot, reprezentant al noii 
industrii a Rusiei, cu un trecut dubios, despre care serviciile secrete 
britanice știau doar foarte puţin. Numele lui Glovkonin și cel al 
conglomeratului său de companii denumit G-Kor au intrat atât în atenția 
MI6, cât și a celor de la MIS. Miliardarul avea multe investiţii în Marea 


Britanie, iar zvonurile despre legătura sa cu crima organizată nu au picat 
bine guvernului britanic. Dar nu fuseseră tot timpul decât zvonuri, nimic 
concret, astfel încât omul a fost lăsat liber să-și cheltuiască averea 
cumpărând proprietăți pe alese în Knightsbridge Și, atunci, când s-a ivit 
ocazia, o echipă de fotbal din Premier League. 

— Deci, ce crezi? întrebă el, arătând cu mâna către sculptura din faţa lor. 
Aș crede că cineva care acordă atât de multă atenție unei astfel de piese ar 
trebui să aibă o opinie. 

— Este complicat, reacționă Marc, uitându-se de fapt pentru prima dată 
la sculptură. 

Arta nu fusese niciodată punctul său forte. 

Glovkonin scoase un hohot de râs. 

— Viaţa este complicată. Arta ar trebui să fie simplă. 

— Crezi că așa este? Bolta Capelei Sixtine este destul de complicată. 

Celălalt dădu din cap. 

— Desigur. Dar idealul care stă la baza acestei opere nu este deloc 
complicat. Dumnezeu îl întâlnește pe om. Asta e tot ce este acolo. 

— Fi bine, atunci poate că această piesă chiar asta înseamnă, că arta nu 
este simplă. 

Interlocutorul său ridică din umeri. Avea farmecul simplu, atrăgător al 
cuiva care Știa ce spunea. 

— Intenţia celui care a creat-o nu are importanţă. Doar ceea ce noi, 
publicul, credem este important. Ceea ce noi spunem că înseamnă, asta 
înseamnă. 

— Acesta este un punct de vedere interesant. 

Se uită în altă parte. Trei dintre membrii personalului de securitate se 
adunaseră în apropierea uneia dintre fântâni, vorbind între ei încet. 

Marc Ştia că în orice moment se vor întoarce în direcția lui. Rezistă 
tentaţiei de a arunca o privire către ceas. 

Glovkonin îi aruncă o privire cercetătoare. 

— Sunteţi englez. Din Londra, nu-i așa? Faceţi parte din personalul 
ambasadei? 

Marc clătină din cap. 

— Sunt aici pentru a mă vedea cu un prieten. 

Nu-i plăcea atenţia pe care i-o acorda Glovkonin. Omul avea ochii ca un 
lup, căutând tot timpul punctele slabe. 


— Este vorba de o femeie? Prietenul de care spuneți? 

— Nu... 

Pentru o clipă, Marc se uită către o fată cu părul lung Și închis la culoare, 
iar fața ei văzută ca prin ceaţă părea a fi a lui Sam Green. 

— Nu, repetă el mai ferm, alungând gândul. 

— Aveţi aerul unui om îngrijorat, a spus Glovkonin, ca Și cum i-ar fi citit 
gândurile lui Marc. În baza experienței pe care o am, un om care se poartă 
așa are doar două motive pentru asta. Primul este întotdeauna o femeie. 

Schimbă un zâmbet cu bodyguardul său. 

— Al doilea motiv este un cuțit pe care îl are la gât. 

Își puse degetul mare pe gât pentru a-și întări spusele. 

— Dacă nu este o femeie, atunci ce vă preocupă, domnule...? 

— Îmi cer scuze, domnule? 

Femeia în costumul negru apăruse lângă el înainte de a putea răspunde. 

— Aveţi un apel telefonic. 

Fiind aproape, i-a văzut firul gri ca o virgulă al unei căști radio fără fir, 
ascunsă sub păr. 

Glovkonin îi întâlni privirea lui Marc Și era clar că acesta știa că nu era 
vorba de niciun telefon, de niciun apel și că, de fapt, nu îl așteptau decât 
probleme. 

— lată că a venit, menționă el, cu un aer decepționat. 

— Sunteţi amabil să veniţi cu mine, vă rog? 

Femeia îi făcu semn lui Marc să vină cu ea. Cealaltă mână o îndreptă spre 
spate. Ce avea acolo? Un pistol? Ar fi fost prea zgomotos. Mai degrabă un 
pistol cu electro șocuri. 

Marc se uită intenţionat către Glovkonin. 

— Cât este ceasul? 

Celălalt ridică o sprânceană, apoi își scoase din buzunar un ceas vechi Și 
îi desfăcu capacul. 

— Șapte și treizeci de minute. 

— Acum, domnule! 

Îi dispăruse din glas orice urmă de politeţe. 

— Mi-a făcut plăcere să vă cunosc, a spus Marc, cu un zâmbet obosit. 

Se îndepărtă, iar ofiţerul de securitate merse în pas cu el. 

— Domnul Torrance este foarte supărat că cineva i-a luat invitaţia, zise 
ea încet, uitându-se la el în sus și în jos. Că i-a luat costumul. Și mașina. 


Îl conducea către restul echipei de securitate care aștepta. 

Se opri la câțiva metri distanţă și ceilalți toţi se uitară către el cu 
preocupare. 

— Numele meu este Marc Dane, a început el. 

— Ştim cine ești, a spus femeia. Nu ne forţa să facem ceva ce vei 
regreta. 

— Nu trebuie să faci tărăboi, spuse Marc răstit, Și își mișcă degetul 
energic în direcția lui Glovkonin. 

Miliardarul continua să privească cu interes. 

— Nu în faţa lui Și a celorlalți oameni. 

Înainte ca ea să îl poată ameninţa din nou, Marc a continuat. 

— Sunt aici să spun ce știu. Am de gând să mă predau, dar numai cuiva 
pe care îl cunosc. 

— Nu ești în situația de a da dispoziţii, Dane. 

El își strânse buzele. 

— MI-l aduci aici pe John Farrier. 

— Nu există nimeni cu acest nume aici. 

Ea ar fi vrut să spună mai mult, dar Marc auzi bâzâitul slab al unei voci în 
casca din urechea femeii și aceasta ezită. 

— Rămâi acolo. Nu vorbi Și nu te mișca, spuse ea după un timp. 

Marc a făcut așa cum 1 s-a spus Și, în câteva momente, a recunoscut o 
față familiară care-și croia drum printre cei de acolo. Expresia de pe faţa lui 
John Farrier era un amestec de ușurare și de dezamăgire. 

Farrier îi făcu un semn femeii. 

— Lane, relaxează-te! 

— Nici vorbă de asta, replică ea. Acest om este un trădător. 

Marc bău ce mai avea în paharul de vin și îl puse pe o masă din 
apropiere, conștient de faptul că în acel moment, probabil, un lunetist aflat 
pe acoperiș îi ţintea capul. 

Se uită la ceilalți cu un zâmbet reţinut. 

— Salut, omule. Te bucuri să mă vezi? 

— La dracu”, nu! 

Farrier clătinase din cap. 

— Ce naiba faci aici? 

— Du-mă înăuntru Și îţi voi spune totul. 

— Domnule, a început femeia, eu nu cred... 


Farrier ridică mâna pentru a o liniști. 

— Tracey, am înţeles, bine? 

Ea se uită urât la Marc. 

— Vino cu mine. 

Își urmă prietenul către clădirea principală, aruncând o ultimă privire 
peste umăr. 

Piotr Glovkonin urmărise de la distanţă tot ce se întâmplase Și a ridicat 
paharul către Marc în ceea ce ar fi putut fi o urare de noroc sau un rămas 
bun de la un om învins. 

L-au dus într-o sală de așteptare de la etajul întâi și i-au luat toate 
lucrurile pe care le avea asupra sa. Lane a pus o mână pe umărul lui Marc, 
atingându-i nervii de sub piele, deranjant de aproape de locul în care fusese 
rănit acum câteva zile. 

— Stai Jos. 

L-a împins către un scaun Și s-a uitat urât la el. Farrier s-a așezat pe un 
scaun lângă el, iar în afara ușii, printr-un perete despărțitor de sticlă, Marc a 
văzut un alt om aflat de pază. Omul de pe coridor era înarmat cu un pistol 
pe care îl ţinea la vedere. 

— Ai ceva tupeu, a spus Lane, plimbându-se în jurul lui. Chiar credeai că 
poti veni aici folosind identitatea altcuiva fără ca noi să observăm? 

— Nu, a recunoscut Marc. Dar v-a luat ceva timp, nu-i așa? 

Ea ignoră comentariul Și i se adresă lui Farrier. 

— Vorbea cu Glovkonin. Despre ce era vorba? 

— Îi place arta, a explicat Marc. Ai o problemă cu mine că mă furișez 
aici, dar se pare că este în regulă pentru Șase să lase ruși dubioși să vină la 
recepție, cu condiţia să fie miliardari, da? 

Farrier pufni din nas. 

— Nu a fost niciodată acuzat de ceva. 

— Spre deosebire de tine, a insistat Lane. 

Ușa se deschise Și un alt om aduse valiza lui Marc Și ieși din nou fără să 
spună un cuvânt, lăsând bagajul deschis pentru ca Lane să cotrobăie în el. 
Scoase cu rapiditate rucsacul îngrămădit acolo, laptopul care arăta jalnic Și 
pistolul. Lane le-a așezat pe masă, lângă ce scosese din buzunarele lui 
Marc, portofelul și ceasul lui de mână, toate aranjate frumos ca niște 
mijloace de probă la un proces. 

— Călătoresc cu bagaje puţine. 


Marc spuse asta nepăsător. 

— Cât este ora? 

— Șapte și patruzeci, îi spuse Farrier. În locul tău nu m-aș preocupa să 
aflu cât este ora. O mulţime de oameni de acasă vor să te întrebe o grămadă 
de lucruri. 

Marc nu a spus nimic, uitându-se la expresia de pe fața vechiului său 
prieten. Nu spunea mare lucru. Având-o pe Lane în cameră, nu putea spune 
nimic despre ceea ce se întâmplase la Vauxhall Cross. Puţinul pe care îl 
putea citi pe faţa lui Farrier arăta a fi frustrare, poate chiar tristeţe. 

Marc vedea câte puțin din fiecare în ochii celuilalt. Oare la ce se 
gândește? Este supărat pe mine pentru că nu am fugit atunci când am avut 
Şansa? 

— Cine a fost lunetistul din Walworth? Întrebarea lui Farrier veni prin 
surprindere. Cel care te-a acoperit atunci când a acționat echipa de asalt? 

Își aminti de zumzetul glonţului care venea de nu se știe unde către 
acoperișul umed și omul trimis să-l omoare prăbușindu-se rănit. 

— Nu am nici cea mai vagă idee, răspunse el și ăsta e adevărul. Tot ce 
Știu este că echipa tactică era acolo pentru a mă împușca mortal, nu să mă 
captureze. 

Farrier trase aer în piept, privirea lui devenind mai blândă. 

— Cineva a modificat textul unui document. Este un mare tămbălău la 
sediul central. 

— Oh! Marc se așeză mai bine pe scaun. Deci, a fost o eroare materială? 
Asta mă face să mă simt mult mai bine, felicitări! 

Ridică privirea spre lumina de neon de deasupra capetelor lor, apoi se uită 
în altă parte. 

— Chiar trebuie să-i spui chestiile astea? întrebă Lane. 

Farrier nu 1-a răspuns. 

— Trebuie să mărturisesc că sunt uimit că ai ajuns până aici, Marc. Ştii 
că Welles aflase unde erai când ai dat acel telefon din Sicilia? O acțiune 
neinspirată, prietene. Te-ai pus pe tavă. El m-a avertizat că s-ar putea să 
încerci să intri în contact cu cineva, dar i-am spus că nu cred că vei face 
această prostie. 

— Nu sunt atât de inteligent pe cât par. 

Replica lui Marc a sunat sec. Știa că, în timp ce vorbeau, cineva din 
dispozitivul de securitate încerca să-l contacteze pe Welles la Londra, 


probabil deranjându-l în timpul unei întâlniri la o cină costisitoare. 

Din momentul în care el și Royce vor afla că Marc a fost capturat, sabia 
va cădea asupra lui, iar posibilităţile sale de acţiune se vor irosi definitiv. 

Aruncă o privire către Lane. 

— Tracey, nu? Cât este ceasul, Tracey? 

Iritarea ei creștea. 

— De ce tot întrebi asta? se răsti ea. 

De afară se auzeau izbituri înăbușite, urmate de un cor de alarme auto. 

. 

Din jantele a zece mașini se ridicară brusc în aer Șuviţe de fum înţepător, 
cu miros de zahăr ars Și de ouă stricate. Așa cum era de așteptat, rezultatul 
a fost o stare imediată de panică în rândul oaspeților ambasadei, care au 
renunțat la apetitivele lor și s-au dus cât mai departe de „incendiul” care 
izbucnise. Echipele de securitate grupate în jurul obiectivelor lor Și cei din 
sistemul de protecție al ambasadei aflați deja în alertă maximă, din cauza 
intrării frauduloase a lui Dane — au intervenit în forță. 

Ceea ce produsese fumul nu era un dispozitiv exploziv improvizat în 
adevăratul sens al termenului. În timp ce se afla în micuța și întunecoasa sa 
cameră de hostel, Marc combinase mai multe ingrediente inofensive 
cumpărate de la magazin. Dintr-o pastă groasă rezultată dintr-un amestec 
potrivit de nitrat de potasiu Și zaharoză făcuse aceste bombe fumigene 
„umede”, mai puţin periculos de fabricat acasă decât dispozitivele 
pirotehnice mai volatile. Marc aruncase sau consumase conţinutul 
săculeţelor cu mâncare din rezerva NATO, dar păstrase plăcuţele de 
încălzire chimică pe care soldații le foloseau pentru a încălzi mâncarea pe 
teren. În circa 20 de minute, încălzitoarele, învelite în grămăjoare de chit, 
au adus conținutul săculeţelor la punctul de aprindere. Acestea reușiseră să 
distragă atenţia, dar asta funcţiona doar până când lumea își dădea seama 
că nu sunt mortale. 

Marc nu pierdu nicio secundă. Se aruncă peste masă Și apucă pistolul 
Glock. Tracey Lane scoase un pistol semiautomat SIG Sauer cu ţeavă 
scurtă, pe care îl avea într-un toc la spate. 

Luă act de pistol cu o privire rece Și surprinsă, dându-și seama că prima 
lui presupunere, cum că Lane avea asupra sa un pistol cu electroșocuri, 
fusese complet greșită. 


Ea îi strigă ceva, dar Marc nu o ascultă. Se ridică în picioare, trăgându-l 
cu putere din scaun pe Farrier Și așezându-l în faţa sa ca pe un scut uman. 
Cu sângele bubuindu-i în urechi, Marc puse gura ţevii Glock-ului la gâtul 
lui Farrier. 

— La dracu’! Daţi-vă înapoi! urlă el, vocea lui răsunând în pereții 
biroului. 

Farrier mergea neputincios în strânsoarea lui Marc, iar acesta îl ţinea 
aproape de el, blocând posibilitatea ca Lane să tragă cu arma pentru a-l opri. 
Ușa din spatele ei se deschise și în cameră intră cel care stătea de pază, cu 
arma în mână. 

Marc îȘi trase ostaticul la perete și se strecură în jurul mesei. Lane 
continua să strige la el și Marc se uită urât la ea peste umărul lui Farrier, 
rostind gâfâit o ameninţare. 

— Voi trage în el. Nu mă puneţi la încercare! 

În ochii ei se vedea o ură cumplită. Marc îi confirmase prima impresie pe 
care o făcuse femeii Și aceasta probabil că avea un moment de satisfacție la 
gândul că avusese perfectă dreptate. 

— Amice, spuse Farrier. Oprește-te acum. Nu faci decât să îți 
înrăutăţești situația. 

— Nu vorbi! se răsti el. Tu! Arătă cu bărbia către cel care stătuse de pază. 
Pune laptopul în rucsac Și împinge-l către mine. La fel și portofelul și 
ceasul. 

Lane dădu din cap îngrijorată către paznic Și acesta făcu ce i se ceruse. 

— Nu vei scăpa, a spus ea. Ştii asta! 

Un chicotit batjocoritor părea că iese din gura lui Marc. Prioritatea lui nu 
era să scape. Ca și cum ar fi vrut să puncteze acest lucru, alarma de 
incendiu a ambasadei începu să sune. 

Marc îl împinse pe Farrier cu pistolul. 

— Ia rucsacul! 

— Unde te duci? ceru Lane se afle. 

Răspunsul lui au fost câteva împușcături. Împingându-l pe Farrier către 
ușa deschisă, Marc trase două gloanţe în neonul care bâzâia deasupra 
mesei. Gloanţele au lovit ţinta, iar tubul de iluminat a explodat într-o ploaie 
de scântei, plastic Și sticlă. Doar cu lumina amurgului care intra prin 
jaluzelele ferestrei, camera de primire era cufundată în semiîntuneric. Era 
impulsul de care avea nevoie Dane pentru a-l împinge pe Farrier pe coridor, 


ca un fundaș de rugby care plachează o aripă, aruncând-o direct în noroi. 
Deschise ușa și agăţă un dulap cu rafturi aflat în apropiere, cu care blocă 
ușa, suficient pentru a-i împiedica câteva secunde pe Lane și pe paznic să 
vină după el. 

Se întoarse la timp către Farrier care venea către el cu rucsacul, rotindu-l 
ca pe o bâtă improvizată. Marc a deviat lovitura înainte de a-i atinge mâna 
în care avea pistolul Și trase o înjurătură urâtă. 

— Mișcă-te! strigă el, arătând spre coridor cu mâna liberă și fluturând 
pistolul cu cealaltă. Mișcă-te, la naiba! 

— Ai pierdut! reuși să spună Farrier, în timp ce se deplasau pe 
coridoarele de la primul etaj. La dracu”, nu pot să cred că te-am ajutat! 

Se opri din mers Și se uită spre Marc. 

— Tu ai făcut-o? Fir-ai al dracului, de fapt tu ai făcut-o, nenorocitule? 
Știu că nu ţi-a plăcut de Nash, dar ce ai avut cu Sam și Rix. 

Lui Marc îi reveni calmul rece care îi dispăruse de mult Și clătină din cap. 

— Sunt nevinovat de tot ce s-a întâmplat, doar atât am să-ți spun. 

Dădu din cap către o ușă care ducea către una dintre camerele de 
transmisiuni ale ambasadei. 

— Intră aici. Înainte de a fi văzuţi. 

— Nu se poate ieși pe acolo, îi spuse Farrier. Nu este nicio fereastră Și 
nicio altă ușă. 

— Ştiu. Intră! 

În interior, zgomotul alarmelor de incendiu era atenuat de ușa groasă, 
izolată fonic. În camera de transmisiuni era mai rece decât în restul clădirii, 
aparatele de aer condiționat pornite asigurând funcționarea unui mic server 
Şi a unui sistem care conecta rețelele interne chiar Și în timpul verilor toride 
din Roma. 

Când au rămas numai ei doi, Marc răsuci Glock-ul în mână Și i-l dădu lui 
Farrier. 

— Îmi pare rău, John. Dar aceasta este singura carte pe care mai puteam 
să o joc. 

Farrier îi luă cu grijă arma Și o puse în siguranţă. Își freca zonele înroșite 
de pe gât. 

— Îţi reamintesc ce ţi-am spus mai devreme. Ai pierdut! 

— Poate, a fost de acord Marc, așezându-se în faţa unui monitor Și a 
unei tastaturi. 


Mai rapidă și mai sigură decât vechile rețele Aramis din deceniul 
anterior, rețeaua de mesagerie inteligentă a MI6 se conectă rapid. Prin 
câteva comenzi rapide, trecu de primul nivel de blocare de urgenţă 
declanșat automat de alarma de incendiu. Și ajunse la un ecran care îi cerea 
o parolă și un nume de utilizator. 

— Vrei să îmi faci plăcerea? 

— Tu... vrei să îţi dau acces în rețea? La ce o să te ajute asta? Cu 
autorizarea pe care o am un vei ajunge nicăieri! 

Marc scutură din cap Și smulse rucsacul din mâinile lui. 

— Vel avea o surpriză. 

Deschise laptopul și îl așeză lângă monitor, conectându-le pe amândouă 
printr-un cablu subțire. Marc programă o căutare brută, pentru a identifica 
corespondenţa dintre datele de pe hard-disk-ul lui Novakovic cu cele deja 
existente în baza de date cu transmisiunile efectuate de MI6. Îi explică lui 
Farrier în linii mari ce urmărea. 

— Am doar crâmpeie de informații, nimic mai mult, spuse Marc. Dar 
dacă le pot compara cu mesajele de la Șase, pot să stabilesc cine transmitea 
Și chiar despre ce era vorba în mesaj. 

Aruncă o privire care suna mai mult a implorare decât ar fi vrut. 

— Dovada, John. Dovada că cineva a vrut ca Grupul Operațional să 
dispară Și a dat vina pe mine. 

Farrier începuse să înțeleagă. 

— De aceea ai fost atât de idiot încât ai venit la Roma! Pentru că Știai că 
sunt aici? 

— Pentru că am avut încredere în tine, replică Marc. 

Ridică mâinile de pe tastatură. 

— Am greșit cumva? 

Celălalt oftă puternic. 

— Deci, tu crezi că cineva de la Vauxhall Cross nu joacă corect? 

Nu așteptă ca Marc să-i dea un răspuns. 

— Ah, aș minţi dacă nu aș spune că am avut unele suspiciuni cu privire 
la tot ceea ce s-a întâmplat la Dunkerque. Și, sincer să fiu, nu mi-au plăcut 
nici acuzaţiile alea nenorocite pe care ţi le-a adus Welles. El vrea să 
incrimineze pe cineva Și să poată spune că a rezolvat problema, iar apoi să 
ia trofeul sau ceva de genul ăsta. 

Farrier clătină din cap. 


— Welles spune că e om de echipă, dar eu cred că ar da foc Secţiunii K 
dacă i-ai da chibrituri Și benzină, răspunse Marc. Nu cunosc toate detaliile, 
dar el și Royce se urăsc al naibii. 

Farrier se gândea la spusele lui Marc, uitându-se înapoi către ușă pentru a 
verifica dacă e blocată. 

— Crezi că e pe partea greșită a... toate astea? 

EI arătă cu mâna către laptop. 

— Nu știu sigur, a recunoscut Marc. Dar ce am în faţă mă va ajuta să aflu 
cine este Și cine nu. 

Celălalt lăsă pistolul Glock deoparte și veni la tastatură, tastând codurile 
sale cu foarte mare grijă, folosind două degete. 

— În momentul în care mă voi conecta, va fi alertată securitatea. Ei își 
vor da seama ce terminal folosesc Și vor trimite o echipă. 

Ezită dacă se apese tasta „Enter”. 

— Gata, a spus Marc, atingând-o pentru el. Să o facă. Deci, dă-te într-o 
parte și lasă-mă să lucrez. 

Codurile lui Farrier erau încă valabile. Cu câteva comenzi scurte, Marc a 
ajuns să navigheze prin nivelurile sistemului securizat de comunicaţii ȘI a 
dat o comandă de căutare. Pregătise deja un fișier cu parametrii de căutare, 
o listă de etichete cu oră și dată, cuvinte-cheie din titlurile mesajelor Și 
chiar similarități legate de metodele de criptare. 

— Gândește-te la asta ca la un orar al unui tren de marfă, a spus el, 
vorbind cu o voce joasă, aproape pentru sine. Știu unde erau trenurile. Știu 
câte vagoane aveau. Dar ceea ce nu Știu este dacă au circulat sau ceea ce 
transportau... 

— Să admitem că vei găsi ceea ce cauţi, a spus Farrier. Ce faci după 
aceea? 

— Mă voi preda. Și tu vei depune mărturie privind buna mea reputaţie 
atunci când voi fi chemat în fața Câinelui Bătrân Și îi voi spune exact cine a 
luat nenorociti! de bani... 

Marc se opri Și, la fel de repede cum venise, calmul rece pe care îl 
simţise pe coridor dispăru. Obrajiu 1 s-au încălzit brusc Și a simţit o stare de 
slăbiciune. Farrier îi spunea ceva, dar Marc nu îl auzea. 

Lumea lui se prăbușea prin ceea ce se vedea pe monitorul din faţa lui și 
în fereastra de dialog din mijlocul ecranului. 


Fiecare pachet de date pe care Marc reușise să îl extragă de pe hard-disk- 
ul lui Novakovic avea un antet compus dintr-un Șir de litere și cifre. 
Pachetele rulau unul după altul, pe măsură ce programul de căutare trimitea 
un strigăt virtual în reţea Și asculta răspunsul primit, fiecare ecou 
reprezentând că a identificat ceva. 

Pentru fiecare pachet, răspunsul primit era același; un singur cuvânt scris 
cu caractere aldine, repetat din nou Și din nou, până când coloana de căutare 
s-a umplut. 

EȘuat. EȘual. EȘualt. 

— La dracul Camera se învârtea în jurul lui Și Marc apucă brațele 
scaunului. Nu... Nu este corect. Ar fi trebuit să fie acolo. Vocea 1 se ridică. 
De ce dracu’ nu este acolo? 

Farrier a văzut Șirul nesfârșit de încercări nereușite. 

— Bine, eu nu Știu la fel de bine ca tine cum funcţionează chestiile legate 
de calculator, dar cred că pot să spun că arată rău. 

— E de rău... 

I se confirma, fără urmă de îndoială, că cineva din interiorul MI6 lucra 
împotriva lui Marc Și că, în mod intenționat și cu mare precizie, toate 
urmele de comunicaţii electronice secrete între Vauxhall și Dima 
Novakovic fuseseră șterse. 

— Nu se mai poate face nicio legătură între ei, șopti el. 


Capitolul 16 


Marc a fost aruncat din scaun de o explozie de furie pe care nu știa către 
ce să o îndrepte. Frustrarea care se strânsese în el l-a făcut să smulgă 
tastatura fără fir din faţa monitorului, primul impuls fiind acela de a o strivi 
de birou. Tot ceea ce dorea acum era să spargă ceva. 

Totul fusese o pierdere de vreme. Trucul pe care îl concepuse atât de 
bine, de a reuși să pătrundă în ambasadă și de a ajunge în aceeași cameră 
cu John Farrier, astfel încât să poată folosi codurile de acces ale vechiului 
său prieten... Toate astea au fost degeaba. Nu mai avea acum niciun ţel, nu 
reușise să atingă niciuna dintre ţintele pe care le avusese, exact așa cum s-a 
întâmplat de fiecare dată de la Dunkerque până acum. 

— La dracu’! 

Lăsă tastatura jos și rămase nemișcat, cu fiecare mușchi din corp 
încordat de furie. 

Și apoi, ca și cum soarta ar fi făcut o glumă pe seama lui, în față i-a 
apărut un singur text, marcat cu verde printre cele nesfârșite, cu plictisitorul 
text scris cu roșu: eșuat. 

Două cuvinte. Fișier găsit. 

Ca un om care se îneacă Și se apucă de o frânghie, Marc înșfăcă tastatura 
Şi degetele sale se plimbară peste butoane, apăsând cu putere. 

— Ce este? întrebă Farrier, încruntându-se la vederea liniilor de cod de 
nepătruns pentru el. 

— Un fișier temporar... 

Marc pronunțase cu greutate cuvintele. Era aproape buimac, scăpat dintr- 
odată de la marginea prăpastie! care însemna eșecul, disperat să vadă ce fel 
de date au putut fi recuperate. 

— Este ceva care a rămas stocat pe serverul de comunicații al MI6 în 
timp se făcea transferul dintr-un folder în altul... 

Avea nevoie de o pauză și să facă un efort fizic pentru ca respirația să îi 
revină la normal. 

În fața lui se afla un fișier „fantomă”, o bucăţică dintr-un document 
digital rămasă între rotițele sistemului de comunicații electronice. 


Cei de la Vauxhall Cross care au făcut această operaţiune fuseseră foarte 
meticuloși, doar că au omis această înregistrare, întrucât fusese salvată într- 
un alt loc. 

— Este ca atunci când faci un ghemotoc de hârtie și vrei să-l arunci la 
COȘ, dar nu nimerești, iar ghemotocul rămâne undeva între coș și perete și 
îl găsești acolo după câteva săptămâni... 

Marc înghiți în sec, conștient că vorbea fără să gândească. 

— Este o imagine. 

— O putem vedea? 

Cu mare grijă, Marc a trimis o copie către laptop, apoi, pentru a fi sigur 
că nu va pierde documentul, a trimis prin e-mail o altă copie către zecile de 
bănci de date anonime de partajare a fișierelor pe care le folosise. În 
interiorul zidurilor ecranate ale clădirii ambasadei, sistemul Wi-Fi al 
laptopului nu putea să facă acest lucru, dar, în momentul în care Marc ar fi 
ajuns în exterior, acestea ar fi fost trimise în cloud, replicându-se în servere 
din întreaga lume. 

Imaginea a apărut pe monitorul mai mare, înfățișând o combinație de 
culori banale ale suprafeței pământului, răsucite ca un fractal Și 
împăienjenite de umbre. 

— Imagine prin satelit, observă Farrier. Sursa este rusească, dacă ne luăm 
după asta. 

Arăta cu degetul către un filigran digital cu litere chirilice aflat în partea 
de jos a fotografiei. 

— Deșert, poalele munţilor... 

Cerceta ecranul cu un ochi avizat. 

— Aici ce este? 

La imagine era atașat un text într-o limbă pe care Marc nu o recunoscu 
imediat. 

— Este în limba turcă, a continuat Farrier. Se aplecă să citească. 

— Și aceasta este Turcia. Sunt menţionate și coordonatele locului. 
Undeva în apropiere de graniţa de Nord-Vest a provinciei Kahramanmaraș. 

La privirea întrebătoare a lui Marc, ridică din umeri. 

— Am avut o treabă de făcut acolo acum ceva timp. 

Marc Ştia că nu trebuia să facă greșeala de a încerca să afle mai mult. 
Arătă către un grup de clădiri aflate la poalele unui deal. 

— Arată ca un fel de complex. 


Se întreba de ce spionul din cadrul MI6 a considerat că această imagine 
era destul de importantă pentru a i-o trimite prin e-mail lui Novakovic. 

— Nu este, totuși, un sit militar... a spus Farrier. 

El bătu cu degetul în ecran, indicând două cuvinte. 

— Yeni Giin. „O nouă zi”, a tradus el. Am auzit acest nume. Este al unei 
organizaţii caritabile pentru copii, care activează în acea regiune. Copii 
abandonați Și vagabonzi, orfani de război, chestii de genul ăsta. 

. 

Sunt doar niște copii... 

Cuvintele lui Farrier au trezit niște amintiri puternice în mintea lui Marc. 
Pentru o secundă, a simțit miros de metal ars Și a auzit în ureche vocea lui 
Gavin Rix, pârâind în legătura radio securizată. Amintirile i-au făcut pielea 
de găină Şi s-a încruntat. 

Se putea face o legătură sau el doar punea în mod forţat împreună două 
date disparate pentru a crea o corelație care nu exista? Nu avea timp să se 
gândească la asta acum. Lane și restul echipei de securitate a ambasadei 
erau deja aproape, iar fiecare secundă pe care o petrecea pentru a analiza 
frântura de informație pe care o recuperase reprezenta o secundă mai puţin 
pe care putea să o consacre următorului pas pe care-l avea de făcut. 

Indiferent de iadul care va urma, îŞi spuse el. 

Marc scoase cablurile din laptop, șterse programul de căutare, dar lăsă 
deschis terminalul securizat. 

— Trebuie să plec, a spus el. Mulţumesc din nou. 

— De data asta nu te pot acoperi, spuse Farrier, cu o privire sinceră. Nu 
trebuie să mai vii să mă cauţi, Marc. Este prea riscant, pentru amândoi. 

— Știu, a spus Marc, oprindu-l. Și îmi pare rău, amice. 

Fără avertisment, ridică Glock-ul și folosi patul armei pentru a-și lovi 
prietenul peste tâmplă. Farrier căzu grămadă, ameţit Și sângerând. 

Regreta violenţa acţiunii, dar era necesară pentru ca lui Farrier să nu 1 se 
găsească vreo vină. Însă senzaţia din stomac era ca și cum ar fi comis o 
trădare. Marc o ignoră Și ieși din birou, alergând pe coridorul îngust. 

. 

Ferestrele de la etajul întâi al ambasadei fuseseră astfel proiectate încât să 
atragă umbra din cursul zilei și să menţină birourile reci. Din motive de 
securitate, ele erau aproape imposibil de deschis din exterior, dar din 
interior lucrurile stăteau diferit. 


Lui Marc i-ar fi plăcut ca abordarea sa să fie mai subtilă, însă nu se 
putuse altfel. În mintea lui se tot învârtea o spaimă îngrozitoare; nu mai 
avea niciun plan pentru ce urma. După cum plănuise, așa cum ar fi trebuit 
să se întâmple, ar fi găsit fișierele de care avea nevoie și apoi s-ar fi predat, 
sigur că dovada obținută îi va demonstra nevinovăția. Acum, se învinovăţea 
că fusese naiv, îndeajuns de prost încât să creadă că lucrurile ar fi putut să 
se petreacă după cum voia el, în conditiile date. 

Dincolo de aripa administrativă se afla o cameră cu o fereastră care dădea 
către iazul ornamental de la nivelul pământului. Marc a încărcat un cărucior 
cu cutii de carton cu hârtie de copiator, transformându-l într-un berbec 
improvizat. Îl împinse în fereastră cu un trosnet puternic care făcu ca 
geamul securizat să iasă din cadrul metalic. La a doua încercare, fereastra se 
deschise îndeajuns de larg încât să poată să se strecoare cu repeziciune prin 
ea cu rucsacul fixat pe spate. 

De sus, înălțimea nu părea a fi prea mare, dar acum, în timpul căderii, 
Marc Și-a dat seama că distanţa de la primul etaj la iaz era îndeajuns de 
mare încât să își rupă oasele. 

Totuși sări, încercând să se aplece cât mai mult posibil înainte de a-și lua 
zborul. 

Atinse apa cu un Șuierat Și se lovi de fundul din beton al bazinului, 
îndeajuns de tare încât să simtă ca niște raze de foc în picioare Și un Șoc 
puternic în Şira spinării. Cu costumul Armani furat din care se scurgea apă, 
fugi peste lățimea bazinului, ferindu-se de stropii care veneau de la 
fântânile arteziene. 

Printre stâlpu clădirii se vedea strălucirea albă a lanternelor celor care 
porniseră în căutarea lui. Zări siluete care purtau pistoalele mitralieră 
fusiforme model Heckler & Koch MPS SD3. Marc trăsese cu ele în 
perioada antrenamentelor, zgomotul ca niște pocnituri pe care îl făceau 
când pornea glontul amintindu-i de Crăciun. Armele erau destul de discrete, 
astfel încât sunetul lor putea fi înghițit de zumzetul permanent produs de 
traficul de pe Viale del Muro Torto. 

Trecu în zona împădurită a grădinilor ambasadei Și se lăsă la pământ. Nu 
avea nicio îndoială că orice ordin care fusese dat în ceea ce privește 
capturarea sa includea, bineînţeles, comanda de a se trage fără niciun 
avertisment prealabil. 

Scapă Și fugi, își spuse. Ușor de spus, mai greu de făcut. 


Rucsacul îi sărea pe spate în timp ce se mișca, rămânând în zona 
întunecoasă. Aruncă o privire înapoi spre intrarea principală, pe unde 
intrase cu Ferrari-ul lui Torrance. O mașină Alfa Romeo a poliției era 
parcată faţă în faţă cu un echipaj de pompieri de la Vigili Del Fuoco. Chiar 
dacă ar fi putut traversa terenul liber de aici unde se afla până acolo, cei 
însărcinaţi cu paza l-ar prinde cu siguranţă înainte să treacă de teritoriul 
britanic Și să ajungă în zona de jurisdicție italiană. 

A făcut ceea ce era cel mai puțin așteptat de la el — și cel mai riscant. 
Marc se întoarse spre clădirea principală și se îndreptă către zona mai 
îndepărtată a complexului de clădiri. Acolo era o intrare de serviciu pentru 
furgonetele cu care se aducea marfă și pentru mașinile de întreţinere. În 
timp ce se deplasa, în zgomotul traficului și behăitul permanent al 
alarmelor de incendiu, lui Marc i se păru că aude un bâzâit ascuțit și ridică 
privirea, dar apoi acesta dispăru Și renunţă să îi mai dea atenție. Se mișcă 
în jurul unui chiparos, în spatele unui tufiș înfrunzit aflat pe o ridicătură, de 
unde se putea vedea poarta de serviciu. Intrarea secundară dădea către Via 
Palestre, iar pe perioada cât porțile metalice mari erau parțial deschise, 
bornele retractabile care blocau drumul rămâneau deasupra pământului. 

Marc Și-a pierdut orice speranţă când a văzut Şase siluete înarmate 
formând un cordon lângă poartă. O zări pe Lane, cu pistolul tot în mână, 
discutând cu unul dintre cei care asigurau paza. Nu putea să își dea seama 
ce zicea, dar limbajul corpului lui Lane era de ajuns ca să îi arate starea de 
nervozitate în care se afla. 

— Deci, nu pe acolo, Șopti el, întorcându-se în întuneric. 

Marc zări prin poarta deschisă o formă neagră, care trecea încet. Era o 
Toyota RAV4, identică cu vehiculul pe care Marc îl văzuse în oglinda 
retrovizoare în timp ce venea de la St. Regis, care se târa intenționat, cu 
viteză constantă Şi apoi dispăru în spatele porții. 

Ar fi vrut să creadă că nu era posibil să fie vorba de același vehicul, dar 
aspectul SUV-ului și geamurile fumurii erau identice. 

Marc se deplasă înapoi printre copaci, în paralel cu drumul lateral. Și 
dacă SUV-ul ar putea să-i fie util, dacă nu era de la MI6... Bâzâitul i-a 
întrerupt Șirul gândurilor Și de data aceasta era sigur că nu era o impresie. 
Marc își ținti pistolul în direcția sunetului Și văzu ceva care părea că se 
MIȘCĂ. 


Micuța dronă plutea la câțiva metri deasupra capului, săltând în adierea 
ușoară și el ţinti pistolul către ea. Indiferent de unde venea chestia asta, era 
al dracului de sigur că nu era o chestiune legată de Ministerul de Externe, 
iar dacă transmitea imagini cu el către echipa de securitate a ambasadei, cu 
siguranţă că nu ar fi auzit gloanţele care l-ar fi doborât. Marc ezită să tragă 
în ea, Știind că un glonţ plecat din pistolul său ar face ca locul unde se afla 
să nu mai fie un secret pentru nimeni. 

Încet, drona a coborât la înălțimea capului său. Apoi, cu mișcări bruște, 
zbură spre perete, oprindu-se pentru a aștepta ca Marc să o urmeze. 

— Ce-i asta, băiete? l-a întrebat, ca și cum ar fi vorbit cu un câine. Ce ai 
pentru mine? 

Totul părea ireal. Mai avea puţin Și izbucnea în râs. 

Marc era aproape de suprafaţa cenușie perfect dreaptă a zidului 
ambasadei în momentul în care drona se ridică brusc în aer, pe deasupra 
spirelor de sârmă ghimpată montată deasupra. O secundă mai târziu, Marc a 
auzit un zgomot de aer comprimat ca o tuse uscată și un cablu de nailon 
negru la capătul unei ancore alunecă pe lângă zid. A aterizat la picioarele 
lui, ca o invitaţie care aștepta un răspuns. Marc aruncă o ultimă privire 
peste umăr în direcția ambasadei și puse piedica Glock-ului, iar apoi 
smulse cablul de jos. Trase de două ori de el și cineva trase de cablu de la 
celălalt capăt, ca răspuns. Abia a avut timp să se pregătească înainte ca firul 
să se tensioneze Și să îl ridice cu putere în sus. Pentru scurt timp, lui Marc 1- 
a fost teamă că va fi tras prin dinții ascuţiţi ai sârmei ghimpate, dar 
ascensiunea sa se opri în partea de sus a peretelui, pentru a-i permite să se 
strecoare printre spirele sârmei. De departe se auzeau voci furioase ȘI se 
vedea pâlpâirea lanternelor reflectată de coroanele copacilor. 

Desprinzându-se de cablu, Marc își trase sufletul și văzu SUV-ul parcat 
la trotuar, cu portiera dinspre el deschisă. O femeie de culoare, atletică, 
tunsă scurt Și cu o buclă de păr ţinută între buze îl privea în ochi. 

— Hei, spuse ea, ca formă de salut. 

Peste umărul ei, Marc a văzut ceea ce părea a arăta ca o cutie cu 
echipamente de tip militar, cuprinzând ecrane video pentru vedere pe timp 
de noapte și butoane de comandă. 

— Hei, răspunse Și el, neavând un alt răspuns mai bun. 

— Cred că ai nevoie să te duc undeva. Accentul ei era american, de pe 
Coasta de Est, arătând încredere de sine. 


Îi făcu semn cu degetul arătător. 

— Să mergem. 

Marc se decise fără nicio ezitare Și se aruncă în vehicul, auzind roţile 
acestuia Șuierând pe asfalt, în timp ce Toyota plecă de pe loc și viră brusc 
pe o stradă laterală îngustă. El se răsuci din cauza mişcării Și sări de pe 
scaun, încercând să-și păstreze echilibrul. Alături de femeie întrezări un 
smoc de păr blond și o față negricioasă, dar doar atât putea să distingă din 
șoferul tăcut al vehiculului. 

Femeia îi aruncă un zâmbet lui Marc. 

— Cu asta de acum, este a doua oară când îți salvez pielea, spuse ea. 

— A doua oară? repetă el, în timp ce îi revenea în minte una dintre 
întrebările lui Farrier: Cine a fost lunetistul din Walworth? 

— Nu trebuie să-mi mulțumești, a adăugat ea, trăgând ceva din interiorul 
gecii de pe ea. 

Mai multe mașini de poliție cu lumini stroboscopice se îndreptau către 
bulevardul principal, iar Marc aruncă o privire îngrijorată pe geamul 
mașinii. 

— Unde mergem? 

Când s-a uitat la ea, a văzut că avea în mână o armă cu tranchilizant, de 
genul celor pe care îngrijitorii din documentarele cu animale sălbatice le 
folosesc pentru a seda tigrii. 

— În afara orașului, îi spuse ea, Și pistolul pocni. 

Marc simți cum privirea 1 se încețoșează dintr-odată, ca Și cum o albină 
gigantică i s-ar fi aruncat pe gât și l-ar fi înțepat. Strigă de durere și o 
senzaţie de frig îi trecu prin vene, iar pe mână îi apărură câteva picături de 
sânge, o săgeată cu mici aripioare căzându-i dintre degetele amorțite. 
Încercă să vorbească, dar buzele și limba i se transformaseră în bucăţi de 
carne fără viaţă. 

Interiorul mașinii se învârti în jurul lui Și un întuneric cald îi dădu o 
senzație de sufocare. 

° 

Vântul dinspre ocean se răsucea pe punțtile lui Santa Cruz, smulgând de 
la locul lor prelatele care nu fuseseră legate bine. leșind din norul 
ameninţător, elicopterul părea să se apropie într-o liniște totală, cu 
zgomotul produs de palele rotorului său înghițit de vântul puternic. 


Trecu de-a lungul navei Și se întoarse. Huruitul elicopterului se auzi 
dintr-odată, iar fuzelajul ascuţit al aeronavei model MBB BKĶK117, de 
producție germană, se așeză pe puntea navei. Trapa de încărcare de 
deasupra calei principale de marfă a Santa Cruz fusese ranforsată pentru a fi 
folosită ca heliport, iar pilotul a pus tălpigele elicopterului paralel cu puntea 
pentru a ateriza lent. 

Doi bărbaţi priveau sosirea elicopterului, sârbul care avea tot timpul o 
privire disprețuitoare și Englezul care nu zâmbea, amândoi uitându-se 
furioși în lumina soarelui care cobora. 

BK117 a aterizat cu o bufnitură puternică, iar rotoarele încă se mai 
învârteau când sârbul a dat ordin la doi dintre membrii echipajului, 
trimițându-i să asigure elicopterul de punte. Trei siluete ieșeau din 
elicopter, una mai puțin decât ar fi trebuit să fie. 

Englezul nu pierdu timp, aruncând o privire celui care pilotase 
elicopterul. 

— Tu ești Grunewald? 

Bărbatul clătină din cap. 

— Eu sunt Ellis, zise el cu un mormăit ironic, cu un deget la piept. 

Arătă către ceilalți care erau cu el, unul cu un aer dezorientat și ochii 
lipsiți de expresie, iar cel de-al doilea cu o privire cercetătoare 
batjocoritoare. 

— EI este Teape. Iar cel îmbrăcat bine, el este Grunewald. 

— Tu ești cel nou, a spus mercenarul elveţian. Încântat de... 

Nu a fost lăsat să continue. 

— Ni s-a spus că vin patru. Unde este celălalt? Numele lui este Cruz, 
parcă? 

— Ah! spuse Grunewald. Ce putem spune este că i s-a terminat contractul 
pe neașteptate. 

— Nenorocitul a căzut ca prostul într-un vulcan, spuse Ellis. 

— Ce spui? Chipul Englezului se înroși. Îţi baţi joc de mine? 

— Nu este atât de dramatic pe cât sună, replică Grunewald, pășind pe 
puntea superioară. 

— Omul tău, Dane, are o mare capacitate de supravieţuire. 

— Nu este omul meu, a venit răspunsul. 

— Cum vrei, zise Grunewald, ridicând din umeri. Dar are o parte bună, 
este un tip tenace. 


— Ce dracu”? Celălalt clătină din cap, a neîncredere. Rahat, am ajuns aici 
la timp, pentru că, după cât am văzut, tovarășii voștri nu Știu deloc cum să 
se ocupe de puţou ăștia mici! 

Se duse către Grunewald. 

— Ascultă! Nu știu ce proceduri de lucru aţi avut înainte, dar acum am 
venit în ajutorul vostru Și de acum nu se vor mai face erori, m-ai înţeles? 

— Vorbești prea mult! spuse Ellis, uitându-se la el atent. Cine naiba zici 
că ești tu? 

— Cine sunt eu? Pumnul Englezului apăru pe neașteptate și îl lovi pe 
Ellis în gât. Nu îndeajuns de tare pentru a-l răni, dar suficient pentru a-l face 
să-ȘI piardă respirația Și să se clatine către marginea trapei de marfă. Sunt 
Tommy dracu” să-l ia Atkins, amice. Eu sunt cel care te-a angajat, așa că nu 
fii obraznic! 

Ellis își reveni din lovitură Și se abţinu să reacționeze. 

Celălalt bărbat se uită către Grunewald. 

— Deci, avem până acum doi morți! E mai performant decât ești tu. 

— S-ar părea că nu este chiar așa de rău, insistă mercenarul. Ne-am 
folosit de familia lui pentru a recupera hard-disk-ul de pe iaht. 

— Este intact, a spus Teape. Am verificat. Așa că vom mai face chestia 
asta. 

Grunewald clătină din cap. 

— Sora lui Dane se află sub protecţia poliției. Nu ne putem apropia de ei. 

Englezul scuipă pe punte. 

— Ce tâmpenie! 

Mercenarul a vrut să fie amabil și Și-a arătat părerea de rău. 

— Faso a livrat unitatea prin curier, așa cum s-a cerut... Dar cred că 
trebuie să ne adresăm mai sus! 

Privirea Englezului deveni provocatoare. 

— A, da? Vreţi să vorbiți cu șefii? Clătină din cap. Nu tu hotărăști în 
această chestiune. 

— Ştiu că nu sunt mulțumiți, insistă Grunewald. Avem o mulţime de 
lucruri neterminate Și Știu că a fost vorba să stopăm totul până când 
problema cu Dane va fi rezolvată. 

— Da, bine că ei cred că lucrurile se vor rezolva prin Saladin Și cruciada 
copiilor lui blestemați! 


Se opri când două siluete se apropiată de pupa, mergând aplecate din 
cauza vântului. 

— Vorbești de lup... 

Khadir venea către el, cu faţa la fel de neagră de supărare ca și norii. 
Jadeed era în apropierea lui, privind încontinuu printre mercenari. 

— De ce nu mi s-a spus că urmează să ajungă aici un elicopter? întrebă 
Khadir. Cine sunt acești oameni? 

— Nişte consultanţi, a spus Englezul. 

— Aceasta este operaţiunea noastră, spuse Khadir cu o voce indignată. 
Asociaţia te-a angajat pentru a ne acorda asistenţă. 

— i asta facem, a răspuns Tommy. 

Se uită înapoi la Grunewald. 

— Spune-mi că măcar ai făcut ceva cum trebuie. I-ai adus jucăriile lui? 

Mercenarul îi făcu un semn din cap lui Teape, iar americanul se duse în 
spatele elicopterului. Deschise capacul curbat din jurul compartimentului de 
marfă al lui BK117 și scoase o pereche de containere plate și lungi. Khadir 
se duse brusc într-acolo și Jadeed îi veni în ajutor. 

— Deschideţi-le, a poruncit el. 

Teape se uită întrebător la Grunewald, dar acesta îi făcu semn să stea 
deoparte. 

— EI le-a cumpărat. Lasă-l să le vadă. 

— Al Sayf a cumpărat aceste arme, l-a corectat Khadir. 

Jadeed scoase un briceag cu buton Și îl folosi pentru a tăia benzile roșu 
aprins de securitate din jurul dispozitivelor de închidere. După ce rupse 
sigiliul, Jadeed mormăi aprobator văzând conţinutul. 

În fiecare container se aflau trei tuburi albe înguste, de sub trei metri 
lungime, având la capăt capace roșii strălucitoare cu cleme de blocare și 
benzi de avertizare. 

În partea din faţă și din spate a tuburilor erau atașate mici aripioare, iar 
pe lungimea lor erau rânduri de marcaje cu datele de fabricație. 

— De la Hangzong Nanfeng, via Phenian, pentru tine, spuse Grunewald, 
cu un rânjet. Rachete cu rază scurtă de acţiune aer-aer PiLi-5. Nu acceptați 
niciun înlocuitor. 

— Acum ești mulţumit? îl întrebă Tommy. 

Khadir se uită la el. 

— Și celelalte probleme despre care am discutat? 


— Acțiunea este în curs de desfășurare, spuse Grunewald. L-am pierdut 
în Sicilia Și a reapărut la Roma, dar cei de la serviciile secrete britanice i-au 
pierdut urma acolo. 

— Cretini nenorociti, se răsti Englezul, Și folosirea de către el a acestui 
limbaj agresiv i-a făcut pe Khadir și pe Jadeed să se uite spre el cu vădit 
dispreţ. 

El nu părea să observe, gesticulând către Grunewald. 

— Sunt chiar mai proști decât tine. Nu pot să-și găsească fundurile cu o 
lanternă și o hartă rutieră... 

Clătină din cap. 

— Nu contează. Planul pentru situații de urgenţă al Asociaţiei a intrat în 
funcțiune. Dane crede că e inteligent, așa că l-am lăsat să facă pe deșteptul. 
Vom împușca doi iepuri dintr-un foc. Capcana este pregătită, trebuie doar 
să cadă în ea. 

. 

La început, Marc simţea că se îneacă Și senzaţia puternică de panică l-a 
scos din somnul indus de substanţa chimică ce continua să îl ţină într-o 
stare de somnolență. Se luptă cu valurile care îl înconjurau, prinzându-l ca 
într-o plasă din care nu putea să scape. 

Marc Și-a amintit de impactul Lynx-ului ciocnindu-se de valurile cu 
creste albe de pe lângă reciful Truro Shoal, apele reci ale Mării Chinei de 
Sud umplând carlinga elicopterului și izbindu-l de scaunul său. ÎȘi amintea 
de parcă se întâmpla acum, numai că de această dată nu reușea să iasă, ci 
se ducea împreună cu aeronava în adâncuri, împreună cu restul echipajului 
ei. 

Și deodată se ridică fără vlagă în fâșâitul de cearșafuri fine de bumbac. 
Marc se rostogoli pe spate și văzu deasupra sa o porțiune arcuită a 
tavanului, luminat de lămpi cu lumină difuză. 

Își simţea capul greu și nu putea să se concentreze. Totul părea să fie 
ireal, ca într-un vis. 

— Ce-a fost oare cu tranchilizantul ăla? 

Marc își duse mâna la gât, pe locul pe unde intrase acul și simți acolo o 
mică umflătură acoperită de coajă. Pe măsură ce se ridica din îmbrățișarea 
patului, Marc simţea o durere de cap care ieșea din adâncurile craniului ȘI 
se fixase chiar între ochi. Privind printre gene, cercetă ceea ce era în jurul 
său. Părea să fie într-o cameră de hotel, cu o formă ciudată, dar foarte 


elegantă, fără ferestre. Simţea uscăciune în gură și după ce bău toată apa 
dintr-un pahar aflat pe măsuţa de lângă pat senzația de sete tot nu s-a 
potolit. 

Exista în jur o vibrație care genera lipsa sa de echilibru, dar Marc nu își 
putea da seama dacă era ceva real sau era doar efectul ciudat al drogurilor 
care se eliminau din corpul său. Ceva de îmbrăcat — un trening Nike scump 
Și pantofi de sport asortați — fusese lăsat pentru el. S-a îmbrăcat cât de 
repede a putut. Nu se vedeau în jur costumul pe care îl furase de la Callum 
Torrance, rucsacul, pistolul Glock și laptopul său. 

Marc încercă clanţa ușii, așteptându-se ca aceasta să fie blocată. Faptul 
că nu era așa l-a luat prin surprindere. 

leși din cameră Și se trezi pe un coridor îngust Și, deodată, cauza 
dimensiunilor neobișnuite ale „camerei de hotel” i s-a relevat cu claritate. 
Curba tavanului de deasupra capului, vibrația continuă, îngustimea 
spațiului; se afla la bordul unei aeronave cu fuzelaj larg, clar proiectată 
pentru a răspunde necesităților unor pasageri foarte bogați. 

Marc se apropie de o fereastră Și se uită prin ea. Văzu curbura unei aripi 
Și un motor în lumina care venea de la cabina pilotului, de la lampa de 
poziţie care clhpea continuu. Bănuia că avionul se afla la o altitudine de 
croazieră, dar, în întuneric, nu putea să fie sigur de asta. După un timp, a 
renunțat să mai caute repere Și a folosit stelele vizibile pentru a stabili 
direcția aproximativă de zbor. 

Zburau către Est. Se întrebă care era destinaţia Și se întoarse. 

Dincolo de cabină se afla un bărbat cu o constituţie medie și cu o faţă 
palidă, cu părul ascuns sub o căciulă marinărească. l-a aruncat lui Marc o 
privire indiferentă, fără să pară alarmat că îl vede pe acolo. Apoi, aproape 
nepăsător, i-a făcu un semn cu degetul către o ușă care ducea spre 
compartimentele din faţă ale aeronavei. Fără niciun cuvânt dispăru printr-o 
ușă într-o altă cabină. 

În felul său, opină Marc, ceea ce făcuse omul era aproape insultător. 
Omul cu faţa palidă — Marc era destul de sigur că era același cu cel care 
condusese Toyota RAV4 la Roma — nu l-a considerat câtuși de puţin o 
ameninţare Și nu s-a simțit obligat să strige după ajutor sau să sune alarma. 

Gândul acesta l-a făcut să se încrunte și a trecut prin ușa următoare, în 
spatele căreia se afla o sală mare de conferinţe, pe toată lățimea aeronavei. 
Pe un perete era pusă o pictură reprezentând un veld african, iar ochii lui 


Marc au fost atrași de plăcile din sticlă de pe suprafaţa mesei care domina 
camera. Bănuia că în lemnul preţios erau încorporate proiectoare, ecrane Și 
alte tehnologii digitale. Ca în tot restul avionului, echipamentele erau 
personalizate. 

Compartimentul următor era un salon cu un bar curbat din sticlă, piele 
roșie închisă Și oţel lustruit. Așezată la o fereastră, femeia care îl adormise 
ridică privirea din paginile unei reviste de modă. 

— Ai dormit bine? 

Marc ridică mâinile. 

— Nu vreau să tragi din nou în mine. 

Își ridică capul ușor surprinsă. 

— Chiar nu aș vrea să-mi dai un motiv să o fac. 

Marc se încruntă Și mai tare Și se duse la bar, servindu-se cu o sticlă de 
apă minerală, din care bău jumătate dintr-o sorbitură. 

— Ce e cu mine aici? Poate că ar trebui să încep cu asta. 

Ochii i se opriră asupra chiuvetei micuţe din spatele barului. Acolo era un 
cuțit de cocktail ascuţit pentru tăierea lmetelor, la îndemâna lui. Se gândi 
să-l ia Și să îl ascundă în pumn. 

— Eşti ţinut în viaţă, a răspuns ea. Serviciul este inclus în preț. 

Nu-i plăcea felul în care suna ce spusese ea, dar înainte ca Marc să poată 
să mai întrebe ceva, doi bărbaţi au venit de pe coridor, ducându-se către 
botul avionului. Amândoi bine îmbrăcați, unul dintre ei subțire, cu o față 
galică, celălalt înalt, întunecat Și impunător, cu o expresie serioasă. 

Se uită la Marc cu o privire cercetătoare, dând din cap în semn de bun- 
venit. 

— Domnule Dane, spuse el. Eu sunt Ekko Solomon. Vă rog să acceptați 
scuzele mele pentru modul în care ați fost adus aici. Sper că ați înțeles că a 
fost cea mai bună opțiune în condiţiile date. 

— Corect. Desigur. 

Marc îi întâlni privirea celuilalt și ceea ce vedea în privirea. să părea a fi 
onestitate. 

— l-aţi cunoscut deja pe șoferul meu, Malte și pe domnișoara Keyes. 
Dădu din cap către femeie. 

— Spune-mi Lucy, îi zâmbi ea. 

Solomon arătă către omul de lângă el. 

— Acesta este Henri Delancort, asistentul meu executiv. 


Delancort își înclină capul. 

— Bonjour. 

Zâmbise scurt, profesional, fără să se uite în ochii lui. 

— Îmi cer scuze pentru haine. Costumul dumneavoastră... se 
murdărise... destul de mult în timpul fugii dumneavoastră. 

— Oricum, era de împrumut, a răspuns Marc. Unde sunt lucrurile mele? 

— Calculatorul este în siguranţă, spuse Solomon. Sper că veți înţelege că 
i-am cerut lui Henri să-l examineze. 

— Cnptare personalizată, foarte eficace, a spus Delancort. Nu este un 
echipament MI6 standard. 

— Nu lucrez pentru Șase, l-a corectat Marc. Nu mai lucrez. 

Puse sticla de apă Jos cu grijă. 

— Uite, dacă ești în căutarea unităţii lui Novakovic, să știi că nu o mai 
am. Tipul elvețian a luat-o. 

Solomon oftă și luă un scaun. 

— Domnule Dane... Cred că este posibil să plecaţi de la o premisă 
greșită. 

Marc îl asculta în timp ce vorbea, încercând să afle de unde era accentul 
omului. Africa de Est, probabil kenyan. Era greu să aibă o certitudine. 

— Oamenii mei v-au urmărit de când ați intrat în sediul de la Vauxhall 
Cross. Am vrut tot timpul să vorbesc cu dumneavoastră. Ce vreau eu... este 
să aud varianta întregii povești. 

Marc nu a spus nimic pentru câteva momente, răsucind cuvintele omului 
în mintea sa. 

— Știu cine sunteţi, a spus el, într-un final. Sunteţi fondatorul Grupului 
Rubicon. Un pic misterios, genul de om căruia îi place să nu se afle în prim 
plan. 

— Așa este, admise Solomon. Prefer să-mi păstrez anonimatul. 

— Știu, totodată, că compania are o mică divizie care este activă în 
domeniul contractelor militare private. 

Rubicon, ca Și toţi ceilalți contractori militari privați activi la nivel 
global, erau monitorizaţi cât mai bine posibil de către serviciile secrete 
britanice. Secţiunea K din Londra avea doar date parțiale cu privire la 
implicarea Rubicon în operaţiunile de răpire și de recuperare din Ciad și 
Bolivia Și la activitatea sa de asigurare a protecției nemijlocite în Irak Și 
China, dar asta făcea parte dintre obligaţiile sale stipulate de lege. 


Apăruseră zvonuri că Rubicon pusese la cale mai multe acțiuni la limita 
legii, dar, ca multe alte povești izvorâte din imaginația cuiva din 
comunitatea celor angrenați în operațiuni speciale, detaliile reale erau doar 
schiţate. Marc i-a spus toate astea lui Solomon, privindu-l pentru a vedea 
cum reacționează. 

— Există o justificare pentru a proceda în acest mod, a spus Lucy, 
răspunzând pentru el. Muncim din răsputeri pentru a nu se ști nimic despre 
noi. lar Șeful meu, aici de faţă, este un om destul de bogat. 

— Noi nu purtăm războaie pentru alţii, domnule Dane, a spus Solomon. 
Majoritatea operaţiunilor pe care angajații mei le fac sunt plătite chiar de 
Rubicon, nu de cei pe care îi ajutăm. Am o altă abordare cu privire la ce pot 
să facă pentru lume soldaţii care nu sunt sub un anumit steag. Mă urmăriți? 

— Nu chiar. Şi, ca să fiu sincer, mercenarii corporațiilor nu au chiar cea 
mai bună reputaţie în timpurile astea. 

. 

Marc văzu ceva de argint care sclipea când Solomon se aplecă, un lanț 
subțire care i se zărea la gât prin gulerul deschis al unei cămăși de mătase 
de culoare albastru marin. La capătul lanţului era ceva care atârna, dar nu 
putea să vadă exact ce anume, părând a fi un obiect abstract din metal 
curbat. 

— Așa este, continuă Solomon. Dar permiteţi-mi să vă ofer, ca un 
contraargument, un adevăr simplu. Este regretabil faptul că nu poţi avea 
încredere în niciun guvern că face alegerea cu adevărat corectă atunci când 
se confruntă cu o situație imposibilă. Oamenii își aleg liderii în speranţa că 
sunt persoane morale, dar nimeni nu este perfect. În mod inevitabil, oamenii 
sunt loiali doar într-unul din două moduri. Ei sunt loiali națiunii lor, chiar 
dacă acea națiune este prost condusă sau se află pe o cale greșită. Sau sunt 
loiali faţă de cei avari și lacomi, dornici doar de putere și bogăție. Ei decid 
pe care dintre cei doi stăpâni să-i servească. 

Își împreună mâinile. 

— Când vine timpul să facem o alegere morală între bine și rău, puțini 
pot urma cu fidelitate această cale până la sfârșit. Oamenii fac ceea ce este 
potrivit pentru ei, nu ceea ce este drept. 

Marc își schimbă locul. Nu știa unde se îndreaptă această conversaţie, 
dar nu-i plăcea tonul ei. Nu înţelegea dacă Solomon încerca să-l convingă 
sau să-l amenințe. 


— Am construit Rubicon din cenușă, spuse Solomon. Cenușa războiului. 
Am muncit din greu pentru a mă ridica din sărăcia în care m-am născut. 
Credeţi-mă când vă spun că am văzut toate nedreptățile posibile, peste tot 
în inima mamei mele Africa. Și acum am miliarde de dolari obținute din 
vânzarea de terenuri, minerit Și tehnologie. Și pot face ceva pentru a 
schimba această situație. După cum spunea Lucy, sunt un om foarte bogat. 

Puse mâna la gât Și scoase lanţul de argint între degete. 

— Văd că vă uitaţi la asta. Îl recunoașteţi? 

Marc încuviinţă dând din cap încet. Acum îi era clar, își putea da seama 
că bucata stranie de metal decolorat era de fapt o armă. Era trăgaciul unei 
puști de asalt AK-47. 

— Acesta este un memento al motivelor pentru care am construit 
Rubicon, i-a spus Solomon. Am făcut asta având în minte un singur gând. 
Cel de a sluji nu o naţiune, ci justiția. 

Ceea ce spunea omul nu-i plăcea deloc, astfel că Marc nu își putea 
ascunde îndoiala care i se vedea pe faţă. 

— Aşadar... Îmi spuneţi că aţi fondat un contractor militar privat 
puternic pentru a acţiona ca ce? Răzbunători la scară globală? 

— Acesta este unul dintre modurile de a privi lucrurile, presupun... a 
spus Delancort. Dar domnul Solomon preferă să considere activitatea 
grupului ca o forţă care lucrează în numele binelui. 

— Şi ce vă dă dreptul să faceţi asta? Marc îl studia pe Solomon, uitând 
pentru moment de situația în care se afla. Ce vă face să luaţi legea în 
propriile mâini? 

— Multe state-naţiune au făcut acest lucru în trecut. Propria 
dumneavoastră ţară a făcut acest lucru odată. Dar nu e vorba de putere, 
domnule Dane. Este vorba despre responsabilitate. Într-o societate legală, 
morală, este responsabilitatea omului bogat să aibă grijă ca omul sărac să nu 
moară de foame. Este responsabilitatea omului puternic să aibă grijă ca 
omul slab să nu ajungă să omoare pentru a se putea hrăni. 

Solomon se ridică din nou. 

— Atunci când un om are putere, așa cum am eu, el are un imperativ 
moral să o folosească pentru a face lumea mai bună. 

— Acesta este un obiectiv foarte lăudabil, a răspuns Marc, după un 
moment. Ce rol am eu în toate astea? 


— Ai pus piciorul în ceva urât, iar o parte din ce era acolo s-a lipit de 
tine, spuse Lucy. Asociația. 

Ea pronunță numele și Marc nu Și-a putut reprima o grimasă. 

— Rubicon le urmărește reţeaua de ceva timp. Noi credem că oamenii tăi 
de la MI6 au fost atrași în ceva pe care ei îl planifică, ȘI... Se opri. Ceva nu 
a mers bine. 

Marc a simţit o stare bruscă de iritare la cuvintele femeii, dar nu s-a lăsat 
cuprins de ea. 

— Pot fi eu fugărit de colegii mei, dar dacă voi credeţi că voi face vreun 
rău MI6, vă înșelaţi amarnic. 

— Nu este vorba de așa ceva, a insistat Delancort. După ce am aflat că 
aţi fugit, am dedus că cel mai probabil veţi veni la Roma în căutarea lui 
John Farrier. Aţi făcut pregătirea cu el, oui? Aveţi încredere în el? 

— Încercăm să facem același lucru pe care îl faceţi dumneavoastră, a 
spus Solomon. Vreau să găsesc membrii acestui grup Și să arăt de ce sunt în 
stare. Ei sunt un pericol pentru Rubicon Și idealurile sale. Asociația există 
doar pentru a furniza arme Și a sprijini grupările teroriste din întreaga lume. 
Nu vor decât să mențină o stare de instabilitate globală și să acumuleze 
bogății abuzând de această stare de dezechilibru. 

Șovăi puţin, uitându-se la Lucy. Cei doi au avut un fel de comunicare 
tăcută, de parcă el i-ar fi dat permisiunea să dezvăluie un secret. 

— Credem că grupul terorist radical Al Sayf lucrează cu Asociația pentru 
a pregăti un nou atentat major împotriva Occidentului. Sunteţi familiarizat 
cu atentatul cu bombă de la Barcelona... Acela a fost doar începutul. Toate 
datele pe care le avem indică un atac iminent asupra unui oraș american 
mare, dar nu Știm care. Rubicon a aflat de un lot de șase rachete fabricate 
în China cumpărate ilegal din Coreea de Nord și credem că Asociaţia le va 
furniza lui Al Sayf. 

— Am pierdut urma acelor rachete, a recunoscut Delancort. Generalul 
nord-coreean care a intermediat tranzacţia a murit în ceea ce aparent a fost 
un accident rutier. 

— Accentul este pe aparent? sugeră Marc. 

Delancort încuviinţă din cap. 

— Aceasta reprezintă o modificare majoră a tacticilor Asociației. Este 
ceea ce americanii numesc un „game-changer”?. Aceștia trec de faza în 
care fac comerţ cu arme și se implică activ în organizarea unui atentat 


terorist. Al Sayf sunt partenerii pe care i-au ales pentru această întreprindere 
nefericită. 

— De ce nu alertaţi CIA sau Homeland Security??? întrebă Marc. 

— Asociaţia a pătruns în mai multe agenţii de spionaj, a spus. Un fapt de 
care cred că sunteţi pe deplin conștient. 

Marc a strâns din dinţi, dar a lăsat comentariul să treacă. 

— Veţi lucra cu noi? a întrebat Solomon. Vrem același lucru, domnule 
Dane. Să arătăm de ce sunt în stare Și să-i oprim înainte să comită o altă 
atrocitate. 

Ezită să continue. 

— Știu că aveţi îndoieli. Dar luaţi în considerare faptul că, dacă am fi 
vrut pur Și simplu să aflăm ce știți, ar fi existat mai multe... metode directe 
pe care le-am fi putut folosi pentru a obține ce aveam nevoie. Intervenția lui 
Lucy la Londra v-a permis să scăpaţi de moarte de pe acoperișul acela. Și, 
din nou, v-am ajutat la Roma. Acestea nu sunt faptele cuiva care vă dorește 
răul. 

Avea motive să considere că aceasta era o idee proastă, Marc știa asta. 
Dar știa tot atât de bine că norocul îl părăsise în Italia, iar adevărul era că 
nu mai avea alte cărți de jucat. Dacă Keyes nu ar fi sărit în ajutorul lui, 
Marc Și-ar fi încheiat cel mai probabil viaţa într-o ploaie de gloanţe, sau, în 
cel mai bun caz, ar fi zăcut într-o închisoare fantomă până când ar fi 
îmbătrânit Și ar fi albit. Analiză situaţia dintr-o altă perspectivă. Exista aici 
o oportunitate. Toate aceste lucruri despre rachetele chinezești erau noi 
pentru Marc, dar se potriveau cu celelalte date. Dacă Solomon era sincer, 
dacă Rubicon într-adevăr avea propriile sale indicii referitoare la Asociaţie, 
atunci, cu sprijinul acestei corporaţii de mai multe miliarde de dolari, cei 
care comandaseră moartea echipei Nomad puteau fi urmăriți și distruși. 

Discursul lui Solomon despre responsabilitate i-a atins lui Marc o coardă 
sensibilă, chiar dacă suna cam idealist, dar el nu putea să ignore că acesta 
conținea ceva important pentru el. Marc văzu chipul lui Sam cu ochii minții 
Și își aduse aminte încă o dată de mirosul oribil de sânge și de foc. Trase 
aer în piept Și lăsă amintirile să se estompeze. 

— Sunt convins că Asociația are pe cineva în MI6, le-a spus el. Vreau să 
Știu cine este. 

Delancort și Solomon schimbară o privire. 

— Noi nu avem aceste informații. 


— Mă veţi ajuta să le aflu? 

Solomon dădu din cap. 

— Dacă putem, o vom face 

— Bine. 

Marc avu un sentiment ciudat de ușurare. 

— Am găsit ceva ce se numește Yeni Giin. Este o organizaţie caritabilă 
din Europa de Est pentru orfanii de război. 

Nu mai spuse nimic. Marc nu era încă dispus să se încreadă în acești 
oameni spunându-le tot ce știa. 

— Henri? 

Solomon îi făcu semn lui Delancort, iar celălalt scoase o tabletă de date 
din sacou. 

— Un moment... Atinse ecranul dispozitivului Și tastă cu degetele. 

— Am găsit. O nouă zi... Au mai multe „centre de ajutor” pentru tinerii 
strămutați și orfanii din Anatolia și din regiunile limitrofe. Biroul lor 
principal se află la Ankara. 

— Am găsit ceea ce pare a fi un orfelinat al Yeni Gün la poalele Munţilor 
Taurus. Nu sunt sigur ce este acolo, dar dacă sursa pe care o are Asociaţia 
în MI6 a crezut că este importantă, trebuie să însemne ceva. 

Solomon a mers la un interfon de pe un perete și a apăsat un buton. 

— Cabina de zbor. 

— Silber aici, domnule, a spus o voce de sex masculin. ÎI aruncăm pe 
noul nostru pasager? 

— Nu. Domnul Dane a fost de acord să lucreze cu noi, a răspuns 
Solomon. 

Marc nu a vrut să se gândească la ce putea să se refere cufemismul î/ 
aruncăm, dacă ar fi decis să respingă propunerea miliardarului. 

— Vreau să schimbăm cursul. Duceţi-ne în Turcia Centrală. 

— A Șa vom face, a spus pilotul. 

Aproape imediat, Marc simţi podeaua de sub picioare înclinându-se ușor, 
în timp ce jetul intra într-un viraj lent. 

Solomon s-a apropiat Și i-a dat mâna lui Marc. 

— Mulţumesc, domnule Dane, pentru încrederea acordata. Vă promit că 
va merita. 

Marc luă mâna celuilalt și constată că strânsoarea lui Solomon era 
puternică Și hotărâtă. 


— Nici nu am avut prea multe alte opţiuni, nu credeţi? 

Ca răspuns, celălalt dădu din cap întristat. 

— Așa se întâmplă întotdeauna la cei pentru care inima este condusă în 
mod sincer de credinţă, a menţionat Solomon. 


Capitolul 17 


Zorii se iveau când aeronava A350 a lui Solomon se opri într-un hangar 
privat situat la capătul Aeroportului International Erkilet. Se anunţa o altă zi 
toridă, secetoasă aici, în inima Turciei. 

Delancort a adus îmbrăcăminte nouă pentru Marc, incluzând ghete tactice 
de fabricaţie germană, pantaloni rezistenți model militar Și o geacă subţire, 
iar în final i-a returnat Și rucsacul, cu conţinutul intact. 

Marc puse imediat în funcțiune laptopul pentru a-i verifica protecția. 
Sistemul de securitate Și protocoalele de blocare fuseseră testate, dar nu 
penetrate, așa cum sperase să fie. Cu toate acestea, era decis să facă 
verificări suplimentare în ce privește eventuale erori apărute în programe, 
keyloggere sau alte lucruri nedorite. Rucsacul conţinea în plus un kit de 
supraviețuire de urgență și o cutie de muniție de 9 mm pentru Glock. 
Pistolul se afla și el acolo și constată cu surprindere că cineva îl curăţase. 
Servicii de cinci stele, gândi el. 

— S-ar putea să aveţi nevoie de asta, remarcă Delancort, arătând cu capul 
spre armă. Dar să sperăm că nu, nu-i așa? 

Marc coborî pe scara jetului, clipind din ochi în soarele care se ridica. A 
căutat în rucsac după ochelarii de soare model USAF3* pe care îi purta de 
obicei ȘI i-a șters cu atenție. Lucy aștepta la capătul scării, îmbrăcată în 
același gen de haine aproape neutre ca și el. Se uita într-un teanc de hărți 
pe hârtie, iar printre celelalte foi Marc a văzut captura imaginii prin satelit 
pe care o furnizase lui Rubicon, găsită cu totul întâmplător printre fișierele 
cu telecomunicaţii de la ambasadă. 

— Putem face acest lucru până la sfârșitul după-amiezii, dacă ne grăbim, 
i-a spus ea. Un elicopter ar atrage prea multă atenție. O vom lua pe 
autostradă. 

Arătă cu degetul spre un Land Rover vechi, parcat în umbra jetului. 
Malte, șoferul taciturn, tocmai încărca în vehicul două cutii cu echipament, 
una etichetată cu o dungă roșie, alta cu una albastră. 

— Vine ȘI el cu noi? 

Lucy clătină din cap. 


— Doar tu Și cu mine, prietene. 

— Oh, bine. Marc ridică din umeri. Vreau să spun, pare genul de tip de 
care numai gura este de el. Nu cred că este capabil să spună ceva care să ne 
ajute. 

— Asta e chiar amuzant, a spus ea, într-un mod care sugera că, de fapt, 
crede exact contrariul. 

Lucy s-a dus către mașină iar el a urmat-o. 

— Hei, spuse Marc din spatele ei. Uh, cred că ar trebui să-ţi mulțumesc. 
Pentru acolo, la Walworth. 

— Unde? 

Lucy nu s-a întors, zâmbindu-i lui Malte când a trecut pe lângă el. 
Şoferul nici măcar nu s-a uitat în direcţia lui Marc, urcând pe scara jetului 
fără să privească înapoi. 

— Londra, a clarificat Marc. Acoperișul. 

— Oh! Ea a făcut o pauză pentru a da un Șut în pneurile de la Land 
Rover. Da. Tipul acela era pe cale să te termine, era clar lucrul ăsta. 

— Totuși, nu l-ai omorât, remarcă Marc. Vreau să spun, ai fi putut să o 
faci, nu? 

Ea îi aruncă o privire. 

— Nu a fost alegerea mea. A fost a ta. 

— Era unul din echipa tactică, nu era... 

Marc se opri, încruntându-se. 

— Nu era de la Asociaţie. 

— Cum spui tu, genialule! 

Lucy se afla la volanul Land Roverului Și își prindea în păr o eșarfă de 
culoare gri-maroniu. 

Marc se așeză pe scaunul pasagerului Și găsi o șapcă Jerpelită, pe care 
Ș1-o îndesă pe cap pentru a-și ascunde ochii. 

Lucy îi aruncă o privire Și schiţă un zâmbet. 

— Relaxează-te, Dane. Nu am de gând să te duc în deșert ca să-ţi trag un 
glonţ în cap și apoi să te las într-un Șanț. Nu așa procedează Solomon. 

Marc începu să tragă de cozorocul șepcii fără să-și dea seama. 

— În ultimele zile, aproape toţi cei pe care credeam că mă pot baza au 
vrut fie să mă aresteze, fie să mă împuște. Așa că este normal să am niște 
probleme legate de încredere. 

Lucy chicoti Și porni mașina. 


— Pune-ţi centura, îi spuse ea. Vom lucra la asta din mers. 

Ora fiind matinală, era de presupus că traficul pe drumurile locale urma 
să fie redus, așa că atunci când au intrat pe autostrada D300 care ducea spre 
Sud-Est către orașul Kayseri erau puține mașini, dar Şiruri regulate de 
camioane se deplasau pe ambele sensuri. Lucy Keyes nu ţinea seama de 
nicio limitare de viteză Și conducea mașina într-un ritm alert, printre 
vehiculele lente care transportau mărfuri. Peste marginile drumului prăfuit, 
peisajul era peste tot de culoare maro ȘI gri, pigmentat pe alocuri de petele 
de verdeață fără un contur bine-definit. Dealurile și munții dominau 
priveliștea din faţa lor, mai înalte pe măsură ce se apropiau. 

La început, starea contradictorie în care se afla Marc părea să îl facă să 
fie ursuz, absorbit de gânduri, dar ultimul lucru pe care ar fi vrut să-l facă 
era să se gândească obsesiv la șirul de evenimente care l-au forțat să ajungă 
în această situaţie. În același timp, gândul la ceea ce putea să se întâmple 
nu putea decât să-i submineze încrederea, acum când trebuia să păstreze o 
anumită distanţă până când putea să fie sigur că oamenii lui Solomon erau 
chiar așa cum voiau să pară că sunt. 

— Deci. Trase aer în piept și se uită la Lucy. Ești din New York City, nu- 
i așa? Dar nu din Brooklyn, cred. Aș spune Queens, ce zici? 

Ea încuviință din cap, strângându-și buzele. 

— Nu-i rău. Ai nimerit destul de bine pentru un britanic, cei mai multi 
dintre voi nu pot să sesizeze diferenţa. 

— Stau destul de bine cu accentele, a spus Marc, făcând o mișcare 
circulară cu degetul. Așa cum unii au ureche muzicală bună. De asemenea, 
mă uit mult Și la posturile TV americane. 

— Lasă-mă să ghicesc, seriale polițiste? 

Clătină din cap. 

— Nuu... Seriale de comedie. Cele polițiste îmi aduc aminte prea mult 
de ceea ce fac zi de zi. În plus de asta, ele nu vorbesc niciodată despre 
lucruri pozitive Și asta mă enervează. 

— Am auzit asta, a fost ea de acord. Cei de la Hollywood cred că dacă 
parchează un taxi galben? la capătul unei străzi din LA, poţi să crezi că 
ești în Manhattan... 

— Sau dacă apare un autobuz cu etaj Și plouă, poți să crezi că ești în 
Londra. 

— La voi sunt Și zile însorite? zâmbi ea ironic. Huh. Cine ar fi crezut? 


Dintr-odată, Marc a simţit o stare surprinzătoare de regret. A crescut în 
Londra Și a trăit acolo cea mai mare parte a vieţii sale de adult. Posibilitatea 
ca el să nu se mai întoarcă niciodată acolo părea să-l preocupe mai mult 
decât ar fi crezut. 

— Ție... îți lipsește? New York-ul adică? 

— Mi-e dor de mâncarea de acolo, spuse Lucy, simțindu-i-se emoția în 
voce. 

Părea a fi un moment de regrete împărtășite, ca și când amândoi ar fi fost 
într-un fel de exil. 

— Cum ai ajuns să faci toate astea? Să lucrezi pentru Rubicon, vreau să 
spun? 

Ea se uită la el și Marc se întrebă dacă atingea vreo coardă sensibilă. 

Lucy conducea atent Land Roverul pe lângă un camion cisternă care se 
târa Și Și-a fixat privirea către parbrizul murdar. 

— Nu este mare lucru, a spus ea în cele din urmă. Am fost recrut în 
armată o bucată bună de timp. Nu era un loc de muncă pentru o doamnă, 
așa cum mama obișnuia să spună. Dar am ochii buni Și îmi plac armele. 
Delta recruta pentru Foxtrot Troop, așa că am optat pentru a merge acolo. 
Am rămas la ei o perioadă. 

— Am crezut că este vorba de un mit, a spus Marc. Că Delta Force ar 
avea un detașament format integral din femei... 

— Fii sigur că este adevărat, a răspuns Lucy calm. La fel cum se crede că 
nu este adevărat că serviciile secrete britanice au propriile echipe de acţiune 
rapidă sub acoperire. 

— Aici ai dreptate, admise el. 

— Poate că unchiul Sam este demodat, dar nu e prost. Uneori, fetele pot 
ajunge acolo unde băieții nu pot să o facă. 

Marc dădu din cap. 

— Aici nu te pot contrazice. 

— Ai lucrat înainte în Royal Navy", nu-i așa? 

Simti o stare de încordare. 

— De unde știi asta? 

Lucy arătă cu degetul spre brațul lui. 

— Ceasul de mână Cabot. El te trădează. 

Marc se încruntă. Singura legătură pe care încă o mai avea cu acea parte a 
trecutului său o reprezenta ceasul de scufundare de tip militar. 


— Şi, dacă îţi amintești, șeful meu este miliardar. 

Femeia continuă. 

— Informatiile se cumpără cu adevărat ușor, dacă știi cum să o faci. 

Zâmbi din nou. 

— Totul la tine este pentru Regină și Țară. De la a fi în forţele navale la 
a lucra în domeniul spionajului sub acoperire, toate pentru drapelul britanic. 

— Ceva de genul ăsta, murmură el. Și apoi cred că știi că noi numim 
drapelul britanic Union Jack doar dacă este arborat pe o navă. 

— O, da? Lucy își ridicase privirea. Ce zici de asta? În fiecare zi afli câte 
ceva. 

Trecură pe lângă altă mașină, iar celălalt șofer apăsă pe claxon pentru a- 
Și arăta nemulțumirea faţă de nerespectarea de către Lucy a regulilor 
rutiere. Marc îȘi strânse centura de siguranță puțin mai tare. 

— De ce ai renunţat la armată? 

Era conștient de faptul că Lucy ar fi dorit să nu continue discuția pe acest 
subiect, dar Marc nu era încă pregătit să renunţe la a încerca să afle ceva 
mai mult. 

— Solomon mi-a făcut o ofertă mai bună, a spus ea. 

Lucy părea că ar fi vrut să spună mai mult, dar apoi impulsul a dispărut. 
Asta era tot ce se putea obține. Marc a ghicit că ar mai fi fost de povestit, 
dar rămânea pentru altă dată. 

Arătă spre un semn de pe drum când s-au apropiat de marginea unui 
orășel aflat la poalele unui munte puţin înalt. 

— Pinarbași. Ne întoarcem spre Sud, către granița provincială. 
Drumurile vor deveni mai proaste odată ce vom intra în zona de dealuri. 

Marc aruncă o privire peste umăr, de-a lungul autostrăzii. 

— Pot trece eu la volan pentru un timp, dacă vrei. 

— Nu este nevoie. 

Lucy se uita cu atenție la șosea. 

° 

Sala de comandă a Centrului Alb îi părea goală Taliei Patel, încă obsedată 
de amintirea evenimentelor produse în cursul misiunii Grupului Operațional 
Nomad, soldate cu un rezultat fatal. Pentru moment, ecranele principale de 
dimensiuni mari din cameră erau singurul sistem în funcțiune, la fiecare 
fiind aprins un bec roșu al unei camere digitale care privea în jos către masă 
ȘI Șirul de scaune aflate în faţă. 


Welles și unul dintre oamenii săi de la etajul nouă erau deja acolo când 
ea a intrat în spatele lui Royce iar acesta s-a uitat la ei ironic. 

— Iată-ne din nou împreună, a început el. Ar trebui să încetăm să ne mai 
vedem așa, Donald. Oamenii vor începe să vorbească. 

— Oh, Victor, a spus Royce încet, în timp ce se așeza. Lasă-ne naibii în 
pace. 

Talia clipi din ochi la auzul insulte: din gura șefului ei. De obicei nu 
reacționa la astfel de provocări, dar stresul din ultimele zile începea să-și 
spună cuvântul. Royce a ignorat în mod repetat sugestiile de a renunța 
pentru un timp să ia parte la operaţiuni, iar Talia Ştia că nu fusese acasă în 
ultimele câteva nopți. 

Welles s-a gândit de două ori dacă să riposteze Și a renunţat, preferând să 
inspire adânc și să arunce o privire la ceasul din faţa lui. Acesta a ajuns la 
fix Și cele trei ecrane s-au aprins, împreună cu LED-urile roșii de sub 
camere. Ecranele arătau o cameră aproape identică cu cea în care se aflau 
ei. Doar lumina diferită a zilei și ora din colţul imaginii indicau faptul că 
impresia era greșită. La celălalt capăt se afla un salon al Ambasadei Marii 
Britanu la Roma. 

Două persoane se uitau la ei, una fiind o femeie pe care Talia nu o știa, 
identificată cu ajutorul software-ului de recunoaștere a imaginii de pe ecran 
ca fiind LANE T.; a doua era John Farrier, care părea îmbătrânit cu zece ani 
față de momentul în care îl văzuse ultima dată. 

— Conexiunea este securizată, a raportat Farrier, cu buzele subţiindu-se. 
Să trecem la treabă. 

Ignorând orice formă de protocol, Welles se aplecă înainte Și îi privi cu 
răceală. 

— Nu voi pierde timpul enumerând toate deficienţele din sistemul vostru 
de securitate. Nu-mi pasă cum Marc Dane a intrat în complex, dar vreau să 
Știu cum a reușit din nou să fugă. 

Se uită urât la Lane și la Farrier. 

— Se oferă cineva? 

— A avut ajutor din afară, a spus femeia. 

— La dracu”, bineînţeles că a avut! se răsti Welles. Mă întreb dacă nu a 
avut cumva ȘI din interior. 

Privirea lui Farrier deveni fixă. 

— Dacă aveți ceva ce doriți să spuneți, spuneți tot. 


Welles scoase o tabletă de date și o puse pe masă. 

— Am o informație privind un dispozitiv hardware al Grupului 
Operaţional pe care Dane l-a folosit pentru a provoca un accident rutier 
chiar în mijlocul Londrei Centrale, dispozitiv care, din cele stabilite de 
anchetatorii mei, nu se afla în dotarea acestuia. 

— Nu Știu nimic despre asta, a răspuns Farrier, iar Talia a văzut cum pe 
faţa lui a apărut o expresie lipsită de orice căldură. 

Oare Farrier a intervenit pentru a-l elibera pe Marc? Nici nu voia să se 
gândească la implicați dacă acest lucru se dovedea a fi adevărat 

— Mi se pare interesant că atunci când Dane se afla sub urmărire, când 
avea un milion de alte locuri în care putea să se ascundă, a venit să te caute 
pe tine. 

Welles își ridică privirea. 

— AȘa cum rezultă din raportul lui Lane, nu ai fost văzut timp de 
aproape cincisprezece minute, perioadă în care ai fost un așa-zis ostatic al 
lui Dane. 

— A avut incredere în mine, se răsti Farrier. Pentru că nu i-ai dat nicio 
altă șansă. De aceea a venit la mine. 

— Ce ţi-a spus? spuse Royce pe un ton ridicat. 

— L-am spus să se predea, a continuat Farrier. Dar nu voia să mă asculte. 
Spunea că este nevinovat Și că nu este în niciun fel răspunzător de ceea ce 
s-a întâmplat cu Nomad. 

Celălalt a făcut o pauză. 

— i ca să se știe! Eu chiar îl cred. 

— Ceea ce crezi este prea puţin interesant pentru mine, a spus Welles. 
Dane este un fugar. A avut Şansa de a se preda fără să opună rezistenţă și 
acum 1 se pun în cârcă acuzaţii cu iz penal cu nemiluita. 

Royce oftă. 

— A vrut să aibă acces la reţeaua de mesagerie securizată. În raportul tău 
scrie că te-a constrâns să-i dai parolele. 

Farrier dădu din cap aprobator. 

— Așa este. 

— De ce? spuse Royce. Ce căuta? 

— Marc crede că a avut loc o penetrare la Vauxhall Cross. 

Farrier a lăsat ca această afirmație să rămână în aer puțin și Talia se 
cutremură la ideea unei astfel de posibilități. 


— El crede că ambuscada care i-a eliminat pe cei de la Nomad a putut fi 
dusă la îndeplinire cu ajutorul cuiva dinăuntru, care știa de acțiunea lor. 

— Asta este exact genul de explicație pe care ar da-o dacă el ar fi cel 
dinăuntru, a insistat Welles. Un om nevinovat nu fuge. 

— Ar putea să fugă dacă ar crede că va fi ascuns undeva, într-un loc 
adânc Și întunecos, Și nu va mai putea vedea lumina zilei niciodată, 
remarcă Royce. 

Welles a respins comentariul cu un pufnet neîncrezător. 

— Cât timp ai fost singur cu el în camera de comunicații a ambasadei? 
Ce a făcut el cât a stat acolo? 

— Câteva minute. Nu a reușit să facă nimic, a spus Farrier. Poţi verifica 
jurnalele tu însuți. A încercat să treacă peste paravanele de protecție, dar 
nu a reușit. În cele din urmă, a renuntat. 

Talia se uita la propria tabletă, pe care se aflau aceleași rapoarte la care se 
referea Welles. Înregistrările din baza de date a calculatorului principal al 
ambasadei indicau faptul că cineva încercase să acceseze rețeaua MI6 
printr-un terminal securizat, dar întreg jurnalul de activități era format din 
zeci de apeluri respinse, deoarece sistemul refuzase accesul de nenumărate 
ori. Jurnalul arăta ca și cum Dane a petrecut câteva minute frustrante, 
încercând în mod repetat să intre în sistem. 

Dar, totuși, Marc Dane era unul dintre cei mai buni tehnicieni pe care îi 
avea Grupul Operaţional și Talia își imagina că putea să șteargă foarte ușor 
jurnalul de activități real și să îl înlocuiască cu ceva de acest gen, pentru a 
ascunde ceea ce făcuse de fapt. 

— Pentru moment, să trecem la o altă problemă. 

Welles aruncă o privire pe tabletă. 

— Ruta pe care a fugit. Vehiculul, femeia. Să vorbim despre aceste 
lucruri. 

Talia verificase capturile de imagine preluate de camerele din exteriorul 
ambasadei în toate bazele de date disponibile și acum punea pe unul dintre 
ecrane imaginile respective la diferite scări. 

— Suntem pe cale să obținem imagini din trafic de la poliția din Roma, 
dar serviciul secret italian se lasă cam greu. Ne-au spus, Și citez: „Servizio 
per le Informazioni e la Sicurezza Democratica? așteaptă clarificări 
complete cu privire la această situație în vederea unei cooperări depline”. 


Sunt foarte vocali în legătură cu ceea ce ei consideră a fi un incident terorist 
în capitala lor. 

— Să le spunem că a fost o farsă, a spus Lane. 

— Nu se lasă așa ușor păcăliți. 

Talia continuă. 

— Fără înregistrările stradale, nu putem ști cu precizie unde s-a deplasat 
vehiculul după ce a părăsit zona, dar echipele noastre specializate în analiza 
imaginilor au stabilit câteva lucruri despre mașina respectivă. 

Ea le arătă un model pe calculator al Toyotei RAV4 de culoare închisă. 

— Luând în considerare distribuţia greutății Și înălțimea punţii, mașina a 
fost echipată cu un sistem de protecție antiglont și a suferit Și alte 
modificări. Avem, de asemenea, dovezi că cei din mașină au lansat și un fel 
de dronă de supraveghere. 

— Arată-ne femeia, a spus Welles. 

Royce dădu din cap aprobator și Talia afișă o altă imagine, de data asta 
cu o faţă neclară care privea printr-o ușă deschisă a mașinii. 

— Identificarea facială ne-a dat un rezultat destul de bun, a explicat ea. 
Nivelul de asemănare este de șaptezeci și unu la sută. 

— Cine este noua prietenă al lui Dane? 

Welles studie încă o dată imaginea luată exact atunci când Marc se 
îndrepta către SUV-ul care îl aștepta. 

— Este ceea ce am găsit când am accesat baza de date cu dosarele din 
arhiva NATO. Imaginea femeii a fost înlocuită cu o alta, diferită; aceeași 
faţă, dar mai tânără, oarecum mai dură. În cea de-a doua fotografie era 
îmbrăcată în uniforma pentru deșert de culoare maron-nisipiu a armatei 
SUA. 

— Lucille Roshanne Keyes, spuse Welles, citind numele anexat la dosar. 
Aici scrie că făcea parte din corpul logistic. 

— Asta e denumirea sub care sunt conspirați de americani cei din forțele 
speciale, a menționat Farrier. 

— De ce ar vrea verii noștri să pună mâna pe Dane? spuse Royce. 

— Nu credem că ei au făcut-o. Talia a clătinat din cap. Keyes nu mai este 
cu americanii, cel puţin așa s-ar părea. 

Ea afișă un document diferit, reprezentând un mandat de arestare. 

— Detaliile complete sunt clasificate, dar a existat un incident care a dus 
la scoaterea din armată a lui Keyes fără a primi vreun drept” și la 


condamnarea ei pentru comportament de natură infracțională. A fost 
condamnată de o instanţă militară specială Și plasată în arest la Brigada 
consolidată navală din Miramar, Florida. Informatiile cu privire la ceea ce a 
făcut și la perioada pedepsei sale au fost șterse. 

Welles arătă spre ecran. 

— Nu poate fi într-o închisoare militară și pe străzile Romei în același 
timp. 

— Avem rapoarte incomplete despre o evadare în urmă cu patru ani de la 
Miramar, a continuat Talia. Datele lui Keyes apar pe o listă de supraveghere 
a fugarilor la scurt timp după aceea. Va trebui să mă adresez la 
Departamentul Apărării al SUA sau la CIA, dacă vrem detalii. 

Royce clătină din cap. 

— Nu facem asta decât dacă este neapărat necesar. Ultimul lucru pe care 
îl dorim este implicarea băieţilor de la Langley“ în afacerea asta. Sir Oliver 
ne-ar strânge de gât pe toți. 

— Avem timp pentru asta, a replicat Welles. Vorbim de un fost trăgător 
din trupele speciale ale SUA, aflat încă în serviciile lor, dar care, cel mai 
probabil, se vinde celui care oferă mai mult, acţionând ca șofer de taxi 
pentru un ofiţer de informații britanic trădător. Cine vrea să fie cel care să 
aducă la cunoștința directorului și celor din Comitetul Mixt de Informații 
aceste evoluţii minunate? 

Nimeni nu vorbi, așa că își întoarse privirea spre Farrier. 

— Ascultă la mine! Vreau să te urci în primul avion al RAF“! și să vii la 
Brize Norton, îţi este clar? 

Farrier se uită la Royce pentru sprijin, dar acesta dădu din cap. 

— Va trebui să aprofundăm datele pe care le avem, a spus Royce. 

Talia a văzut o clipă expresia surprinsă de pe faţa lui Farrier, înainte ca ea 
să devină din nou dură. 

— Am înţeles. 

— Lane, te descurci singură. Du-te la cei de acolo și obţine înregistrările 
făcute de camere, i-a spus Welles. Trebuie să știm unde l-a dus Keyes, dacă 
mai sunt încă în Italia sau nu... Fă chestia asta. 

— Da, domnule. Lane a dat din cap Și ecranele s-au întunecat. 

Welles se întoarse către Royce. 

— Un dosar șters. Ştii ce sugerează asta, Donald? Că această femeie, 
Keyes, a făcut ceva atât de neplăcut încât comandanții ei au vrut să o 


îngroape de vie. 

Trase puternic aer printre dinţi. 

— Acesta este lunetistul nostru fantomă. Și nu m-aș mira dacă nu ea a 
fost cea trimisă la Dunkerque pentru a-i ucide și pe colegii de echipă ai lui 
Dane. 

— Nu ştii asta... 

Royce a început, dar nu a mai avut forţă să continue. 

— Deschide ochii! se răsti Welles, speriind-o pe Talia. Tot crezi că am 
ceva împotriva ta din cauza istoriei neplăcute a relațiilor dintre noi? Ei bine, 
permite-mi să clarific acest lucru o dată pentru totdeauna. 

Se uită hotărât către el. 

— Oricât de mult îmi displace, îl voi aduce pe Marc Dane la ordine 
pentru că eu cred că este responsabil pentru uciderea militarilor britanici Și 
că a trădat jurământului său faţă de Coroană, Și nu pentru că vreau să lovesc 
în Secţia K. Acum, fie mi te alături Și reparăm împreună fisurile apărute în 
nava pe care o conduci, fie te duci la fund împreună cu el. 

Trecu pe lângă Talia și ieși din Centrul Alb, asistentul său urmându-l în 
tăcere. 

Ea se întoarse către Royce, dar acesta își feri privirea. 

— Domnule, eu... 

— Încearcă să îl găsești, Talia, a spus el obosit. Înainte de a crea ȘI mai 
multe probleme. 

e 

Drumul pe care circulau se degrada cu fiecare kilometru parcurs, întâi 
dispărând asfaltul, apoi pietrișul și praful, rămânând doar ceva care părea a 
fi un drum. 

Un indicator ars de soare cu inscripția Yeni Gün, pe care culorile aproape 
că nu se mai vedeau, zdrăngănea încet în bătaia vântului uscat la intrarea în 
campusul orfelinatului. 

Pe lângă pereții decoloraţi nu se vedea nicio mișcare, iar Lucy întoarse 
vehiculul Land Rover într-un viraj lent, cu pneurile scrâșnind pe pământul 
uscat. Cercetă ferestrele, rămase ca niște goluri negre, ale căror cercevele 
loveau zidurile clădirilor, uitându-se după eventuale amenințări. 

După ce mormăitul motorului a murit, Marc auzi geamătul vântului 
puternic, grupul pustiu de clădiri părându-i a fi locul cel mai singuratic de 
pe Pământ. 


— Rămâi în alertă, a spus Lucy, aplecându-se în spațiul de sub scaunul 
șoferului pentru a-și lua rucsacul. Nu Știm ce vom găsi aici. 

Căută înăuntru Și în mână îi apăru corpul compact al unui pistol 
mitralieră model MP7. Ridică patul acestuia Și îi înmână lui Marc un talkie- 
walkie. 

— Doar dacă va fi nevoie, a adăugat ea. 

Marc cobori din Land Rover după ea, strecurându-se pe ușă cu geanta pe 
un umăr. Avea pistolul Glock pregătit, ţinut aproape de piept, cu degetul pe 
garda trăgaciului. Deveni conștient de fiecare detaliu din jurul lor, de 
pietrele pe care le zdrobea sub ghete, de căldura înăbușitoare a soarelui de 
după-amiază Și de greutatea pistolului său încărcat. 

Lucy strigă ceva într-o limbă care părea arabă și apoi din nou în engleză. 

— E cineva aici? Arată-ţi faţa. 

Nu primi niciun răspuns ȘI începu să se miște. 

Marc se ţinea după ea, uitându-se la gardurile din sârmă ghimpată. 
Impresia de oraș fantomă era amplificată de tufișurile rostogolitoare care să 
răsuceau peste tot prin complex. 

Se apropiată de o zonă acoperită aflată lângă două colibe lungi și joase. 
O pânză groasă de cort menținea umbră în toată zona ȘI se auzi Șuieratul ei 
la atingerea vântului. Marc se opri în umbră și se uită la dedesubtul 
materialului cu o țesătură metalică ciudată. 

— Deasupra este un material de camuflare termică. Conceput pentru a 
reflecta căldura. Rușii l-au folosit în timpul Războiului Rece pentru a 
induce în eroare sateliții de spionaj dotați cu camere cu infraroșu. 

— Cel care conducea acest loc Și-a luat măsuri de precauție, a observat 
Lucy. 

Atitudinea ei se schimbase față de cea pe care o afișase în timpul 
călătoriei. Comportarea ei insolentă fusese înlocuită cu una mai rece, mai 
profesionistă. Arătă spre una dintre colibele prăfuite din materiale 
prefabricate. 

— Hai să aruncăm o privire! 

Clădirile exterioare semănau foarte bine cu hangarele cu acoperiș curbat 
folosite în timpul celui de Al Doilea Război Mondial, ca niște arcuri din 
tablă galvanizată ruginită vibrând în căldura de la miezul zilei. Când intră, îl 
lovi un miros de mucegai, amintindu-i neplăcut de vestiarele transpirate din 


Școala generală primară în care își petrecuse primii ani de adolescenţă. 
Grămezile de paturi metalice se întindeau până la peretele îndepărtat. 

— Aici cred că dormeau copiii... a spus Lucy. Paturile sunt prea scurte 
pentru adulți. 

Marc se aplecă către spate Și își folosi telefonul pentru a face câteva 
poze. 

— Urme de rugină pe podea. Le arătă cu degetul. Nu există praf pe 
ramele metalice ale paturilor, semn că au fost folosite până recent. 

— Semnele clare ale unei evacuări, spuse ea, privind în jur. Să ne 
mișcăm. Cred că următoarea clădire este cea principală. 

Au traversat zona acoperită Și s-au îndreptat spre singura clădire cu două 
etaje din complex. Lui Marc i se păru că vede ceva mai mult decât doar 
niște umbre în zona acoperită de lângă unul dintre stâlpii de susținere, un 
petec de culoare maron-ruginie pe terenul nisipos, dar nu îi acordă atenție. 
Urmă semnul tăcut al lui Lucy pentru a se așeza fiecare de-o parte Și de alta 
a uşii de la intrare Și o deschise încet. 

Ușa se mai ținea doar puţin și scoase un scârțâit ursuz când se deschise 
de tot. Marc se pregăti pentru ce ar putea urma, imaginându-și că ar fi un 
asasin furios, cu o pușcă de asalt, așteptând în interior, dar nu se întâmplă 
nicio ploaie de gloanţe și nici vreo împușcătură. 

. 

Clădirea era la fel de moartă ca Și restul orfelinatului Și întunecoasă, 
luminată pe alocuri de razele soarelui, în care se vedeau dârele de praf și ei 
au continuat să meargă către coridorul principal. Prima cameră în care 
ajunseră avea o ușă cu locașuri din lemn de ambele părți și Lucy o lovi cu 
piciorul pentru a o deschide. Peste umărul ei, Marc zări un spaţiu aproape 
gol, cu câteva perne aruncate într-un colț și cu un covor roșu gros pe 
podea, culoarea acestuia devenită roz din cauza picioarelor și mâinilor care 
l-au atins timp de mulţi ani. 

— Pare o sală de clasă, sugeră el. 

Lucy se încruntă, devenind dintr-odată reticentă să intre Și își dădu jos de 
pe cap eșarfa, pe care o puse în jurul gâtului Și pe umeri. 

— Cameră de rugăciune, l-a corectat ea. 

Marc se deplasă pe coridor până la ușa următoare, care se deschise către 
un spațiu lipsit de ferestre, cu pereți din beton armat. La fiecare colț se 
aflau dulapuri cu rafturi goale, iar mirosul de la soba cu petrol se simţea din 


zidărie. Văzu strălucirea bronzului Și ridică un glonţ de pe podea. Era un 
glonţ calibru 7,62, muniţia folosită pentru venerabila pușcă de asalt 
Kalașnikov. 

— Au pierdut unul, spuse el, punându-l pe raft... 

— Ce orfelinat e acela care are și armament? 

Ea nu i-a răspuns, arătând cu vârful ţevii armei. 

— Ceea ce avem nevoie se află probabil la etajul de deasupra. Ne trebuie 
informaţii pe care să le putem folosi. 

Marc merse în urma ei Și mai apoi pe scările care scârțâiau, întrebându-se 
dacă această expediție va duce la vreun rezultat. 

Se gândi din nou la cuvintele lui Rix despre Palomino, în acele momente 
dinainte ca nava să fie distrusă de foc. Rix spusese că pe acea navă se aflau 
copii, iar Marc nu putea să nu facă o legătură cu indiciile care îi aduseseră 
până aici, la mii de kilometri distanţă, într-un loc în care trebuia să se poarte 
de grijă tinerilor care nu aveau niciun rost Și a orfanilor de război. 

. 

Dacă rostul organizaţiei caritabile O Nouă Zi era acela de a servi ca 
acoperire pentru un parteneriat între Asociaţie și Al Sayf, atunci acesta era 
unul deosebit de crud. La etajul superior se simţea în aer miros de hârtie 
arsă. La partea de jos a unui perete, Marc văzu zgârietura unui text 
caligrafic pe stratul de vopsea de pe peretele de cărămidă. 

— Kilroy” a trecut pe aici, spuse el cu voce tare, ghicind semnificaţia 
măruntului act de sfidare. 

— Este un nume, i-a spus Lucy. Halil. Înseamnă „prieten bun”. 

— Deci, poți citi în arabă? 

— Am o mulţime de talente, a răspuns ea. A apăsa pe trăgaci este însă cel 
mai dezvoltat. 

Lucy arătă cu degetul spre hol. 

— Reţine chestia asta. 

Marc o urmă într-o altă cameră, iar în interiorul acesteia duhoarea de foc 
stins era Și mai puternică Și puterea ei o simțea până în gât. Pe un birou 
aflat într-o laterală a camerei fusese îngrămădit până la refuz un teanc de 
hârtii, care arseseră până când nu au mai rămas din el decât grămezi de 
cenușă păstrând doar o idee din forma inițială. Dulapuri de birou aproape 
distruse stăteau cu sertarele trase, golite de tot ce putea să mai fie util. 


Lucy se opri brusc Și se așeză pe vine, cu arma în bandulieră, astfel încât 
să poată avea ambele mâini libere. 

— E vreo problemă? spuse Marc. 

— Uită-te acolo, răspunse ea, arătând cu degetul. 

Marc se uită la podea și văzu linia subțire a unei gute de pescuit 
suspendate la înălțimea gleznei. 

— O, rahat! respiră el adânc, urmărind firul până la capăt. 

Ascuns în moloz era ceva în formă de ou în care Marc a recunoscut o 
mină anti-personal cu fragmentație RGG-5 de fabricație sovietică. Acea 
parte a memoriei sale care ţinea de formația sa tehnică — acel șoarece de 
bibliotecă care știa pe de rost denumirile a o sută de tipuri de dinozaur sau 
capabil să recunoască toate variantele de Spitfire} — și-a adus aminte cu 
scrupulozitate de specificaţiile dispozitivului, acestea nefiind deloc 
liniȘtitoare. Cel mai important, își reaminti că grenada rusească avea un 
cronometru care putea fi setat cu ușurință undeva de la douăsprezece /a 
zero secunde. 

— Da, fu de acord Lucy. Rămâi pe loc... 

— Nu, am chestia asta, a spus el, scoțând de la centură un dispozitiv 
multifuncțional. Fără nicio ezitare, Marc s-a aplecat și a tăiat firul. În 
câteva clipe, dispozitivul capcană fusese scos din funcțiune. 

— Huh, spuse ea, și în ochii ei era ceva nou, ceva care putea fi numit 
respect. Eşti chiar bun! 

. 

Grunewald ridică privirea când trapa se deschise cu zgomot Și Englezul 
pe care jihadiștii îl numiseră Tommy apăru dintr-odată hotărât. Mătură 
compartimentul cu privirea lui vicleană Și se opri la mercenar. 

— EFi bine? întrebă el. Ce avem aici? 

— Vezi cu ochii tăi, spuse Grunewald. 

Ceea ce fusese cândva unul dintre compartimentele mai mici ale calei 
navei fusese transformat într-o sală de operațiuni improvizată, cu monitoare 
video și un echipament militar pentru comunicații. O serie de imagini 
filmate neclare, fiecare cu o durată de zece secunde, în alb și negru, luate de 
la mare altitudine, arătau un peisaj cu vegetație puţină și un grup de clădiri. 

Teape, care stătea în faţa staţiei de lucru, arătă cu degetul îndelung la 
partea de jos a ecranului. 

— Acolo! 


Seria de imagini s-a încheiat și a început din nou Și, în locul indicat de 
american, s-a văzut un obiect pătrat de culoare deschisă aflat în deplasare, 
care vira încet. 

— Un vehicul de dimensiuni medii, a menţionat el. Sunt două persoane. 

Ellis stătea într-o parte și se uita. 

— De unde le aveţi? întrebă Englezul. 

— Vedere în timp real oferită de unul dintre sateliții „meteorologici” ai 
guvernului indian, spuse Grunewald pufnind din nas. 

— Ar putea fi oricine acolo jos, spuse Ellis pe un ton ridicat. 

— EI este, a spus Tommy, dând din cap ca pentru sine. Sigur. Niciun alt 
nenorocit n-ar bate atâția kilometri pe un drum plin de praf ca ăsta fără să 
aibă un motiv serios. A înghițit momeala. 

— Ce momeală? a spus Ellis. 

Tommy răspunse fără să se uite la el. 

— Problema cu idioții ăștia inteligenţi este că le place să facă pe 
deștepţii. Așa că le dai ceva care să îi facă să se simtă mai deștepţi decât 
tine Și se reped ca un șobolan în gaură. 

Se aplecă și atinse unul dintre punctele care se mișcau pe ecran, ca Și 
cum ar fi putut vorbi prin gesturi cu persoana pe care o reprezenta acel 
punct. 

— Auzi asta, prietene? Te-am dus acolo, cretin mic ce ești. 

— Pierdusem legătura video acum câteva minute, a spus Grunewald. 

Englezul își trecu o mână peste bărbie și se auzi cum își freacă barba 
scurtă. 

— Băieţii lui Khadir au plecat lăsând în urmă niște capcane care ar putea 
să facă treaba în locul nostru... Dar cel mai bine este să fim siguri. Trebuie 
să ne luăm toate măsurile. 

El arătă cu degetul spre un alt monitor, pe care se vedea o hartă a zonei de 
coastă turce. 

— Yankeii sunt tot acolo, nu? 

Grunewald dădu din cap. 

— Dar nu vom mai avea acces la ei prea mult timp. Dacă vrem să îi 
folosim, trebuie să o facem repede. 

Tommy rânji cu răutate. 

— Așa, deci. Mai bine să facă și ei ceva. Procedaţi conform planului, a 
spus Grunewald, punând o mână pe umărul lui Teape. 


Americanul încuviinţă din cap Și introduse pe tastatura din faţa sa un cod 
de comunicare prestabilit. 

La sute de kilometri la est, un grup operativ al Flotei a șasea a Marinei 
SUA, cu baza la Napoli, se afla în staţionare. Navele erau așezate decalat 
una de alta într-un mic colţ al Mediteranei, urmând îndeaproape coasta ca 
un vârf de sabie a Capului Apostolos Andreas din Cipru, spre limitele 
apelor teritoriale siriene. Misiunea marinei SUA în zonă era definită pentru 
restul lumii ca fund o „prezenţă tactică”, un factor de descurajare foarte 
vizibil pentru forțele beligerante ale Statului Islamic pe teatrul de operațiuni 
din zonă Și un mod de a zornăi săbiile Americii către bazele militare rusești 
din apropiere. Mai erau și alte fațete ale operaţiunii, mai greu de perceput 
de către observatorii globali. 

Una dintre ele purta numele de Elementul Special Argonaut, o misiune de 
reacţie rapidă care putea fi dislocată în câteva minute de pe portavionul 
grupului operativ. Obiectivul Argonaut era extrem de simplu — de a utiliza 
drone fără pilot, rapide și nedetectabile, capabile să obțină date despre 
locurile de instruire ale teroriștilor sau despre alte „ținte utile”. Cei din 
marina americană care se ocupau cu planificarea operaţiunilor, care nu 
putuseră să folosească dronele performante din cauza dominației USAF, au 
fost mai mult decât fericiţi să își asigure bugetele viitoare asumându-și 
această misiune, pentru a demonstra că aeronavele de luptă fără pilot de pe 
portavioane puteau face treaba la fel de bine. 

Nu era nicio coincidenţă faptul că forţele de care dispunea Asociația 
fuseseră și ele plasate sub comanda Și controlul Argonaut. Disimulându-și 
acţiunea ca fiind urmarea unor ordine primite direct de la Washington, din 
partea unor șefi care susțineau acțiunile întreprinse de Asociaţie, a durat 
doar câteva secunde până când Teape a contactat flotila Și s-a prezentat a fi 
un ofiţer de marină care se afla în cealaltă parte a lumii. 

— Stormline. Ordin de trecere la acțiune, a anunţat Teape, care vorbea 
într-un microfon cu cască, folosind codul de identificare radio al 
portavionului. 

— Elementul special Argonaut, acţionează imediat! Confirmă executarea 
acţiunii. 

A făcut o pauză pentru a se uita pe o foaie de hârtie de pe masa pliantă 
din faţa lui. „Romeo Nouă Șapte Kilogram Doi Zebra Lima. Recepţionat?” 


Preţul acestui şir de litere și cifre fusese plătit cu moneda fantomatică a 
puterii Și influenţei Asociaţiei. 

Se auzi un zgomot parazit Și apoi o voce răspunse. 

— Am recepționat bine, codul se potrivește, Stormline confirmă. Acţiune 
în curs. Rămâneți pe recepție. 

Grunewald zâmbi în colțul gurii. Undeva în Mediterana, o dronă era 
ridicată pe punte cu un elevator, iar în următoarele zece minute urma să 
zboare. Se uită la un alt ecran, unde erau afișate detaliile unui „pachet de 
lovire”. Acesta reprezenta misiunea prestabilită pentru vehiculul de luptă 
aeriană fără pilot, cuprinzând o serie de puncte de trecere Și indicatoare de 
direcționare care se aflau salvate acum în memoria aparatului. Lovitura 
fusese planificată cu câteva luni în urmă, făcând parte dintr-un plan mai 
amplu Și reprezentând o metodă de ștergere a unei probleme rămase 
nerezolvate în colaborarea cu Al Sayf. Mercenarul îi aruncă o privire lui 
Tommy. Fusese ideea Englezului de a amâna folosirea dronei după ce 
apăruse problema cu tehnicianul Dane și de a o folosi acum și, așa cum 
spunea el, să împuște doi iepuri dintr-un foc. 

După lansare, drona va zbura la o înălțime joasă, astfel încât să nu fie 
detectată de radar Și va traversa coasta turcă, deplasându-se cu viteză către 
Nord. O astfel de acţiune ar constitui o violare a granițelor unui stat 
membru NATO, astfel încât cu atât mai mult nu se putea recurge la o navă 
având un om la bord, iar la momentul în care aceasta urma să lovească ţinta 
nu va mai exista niciun control direct din partea navei maritime mamă. 

Peste o oră drona urma să se întoarcă peste Mediterana, făcând un tur al 
portavionului de pe care pornise, cu armamentul de la bord cântărind mai 
ușor Și cu înregistrările privind misiunea efectuată șterse. ar ei vor avea o 
problemă mai puțin de care să se preocupe. 

— Argonaut Doi a pornit, a raportat vocea radio. Lansarea a avut loc în 
condiții bune. 

— Confirmat, a răspuns Teape. 

Un rânjet neplăcut apăru în colțul buzelor lui Tommy. 

— Dacă nici asta nu merge, a spus el, aproape pentru sine, voi merge eu 
însumi Și îl voi strânge de gât pe nenorocit. 


Capitolul 18 


Marc ar fi crezut că, după întreaga situaţie generată de firul capcană, 
atitudinea destul de încrezătoare a lui Lucy se va mai domoli, dar nu era 
deloc așa. Avu o tresărire când văzu cum izbește cu bocancul ei militar în 
broasca unei uși, bucăţi din mecanismul acesteia sărind în toate părțile. 
Toate coridoarele de la etajul superior dădeau către această ușă, iar Marc 
bănuia că existau două „sectoare” distincte, la care se putea ajunge doar 
prin puncte de acces. Teoria sa s-a confirmat atunci când au găsit în pasajul 
de trecere pereţi netencuiţi, care formau un fel de șicană. 

Lucy îi aruncă o privire. 

— Le-ai văzut? 

Dădu din cap. 

— Sunt pentru a încetini mișcarea celor care trec pe aici. Pentru a crea 
obstacole trăgătorilor. 

— Ceea ce înseamnă că cei de aici erau obsedaţi de ideea că o echipă 
SEAL ar putea veni peste e1 în toiul nopții. 

— Da, ceva de genul ăsta. 

Ținând în mână Glock-ul cu piedica trasă, deschise o ușă de pe coridorul 
principal Și se uită înăuntru. Era un alt dormitor, dar, spre deosebire de cele 
din clădirile exterioare, arăta mai bine. Desigur, „mai bine” era un termen 
relativ, fiind vorba doar de faptul că la ferestre erau puse geamuri, iar 
plafonul nu avea tencuiala ciuruită. Dimensiunile paturilor fără saltele 
arătau că erau pentru adulți, între ele fiind puse perdele din stofă pentru a 
crea intimitate, ca niște steaguri zdrenţuite. Un televizor cu ecran lat, 
montat într-un colţ al camerei, era singurul lucru care părea a nu aparține 
locului, iar Marc a observat și un DVD player și o grămadă de discuri în 
faţa lui. 

— Aș crede că astea nu sunt camere pentru personalul de întreținere, 
spuse Lucy. 

— Aici stăteau adulții, zise Marc în timp ce trecea mai departe, 
continuând pe coridor. Așa cum se întâmplă cu profesorii Și elevii dintr-o 
Școală cu internat. 

Ea îl urmă, încruntându-se. 


— Pun pariu că nu învățau copiii despre pace și armonie. 

Coridorul se termina cu o scară neluminată care cobora direct la subsol, 
dispărând în întunericul fierbinte. Lucy îi făcu un semn cu mâna, faţa ei 
netrădând nicio emoție. Nu spuse nimic, gestul său tăcut cerându-i lui Marc 
să rămână în spatele ei. El dădu din cap Și o lăsă să preia iniţiativa. 

Lucy ridică pistolul MP7, cu gura ţevii acesteia căutând ţinte. Marc își 
îndrepta pistolul în sus și în Jos, gata să-l pună în poziția de tragere la 
apariția unei ameninţări. 

Coborau în întuneric, iar aerul devenea din ce în ce mai greu de respirat 
Și mai stătut. Un miros greţos pătrunse în gâtul și nările lui Marc. Lucy 
deschise o ușă ruginită și mirosul îi izbi cu toată puterea. 

Carne carbonizată. Aceeași duhoare îngrozitoare, ca de crematoriu, pe 
care o simțise pe docurile din Dunkerque, înghiți cu putere saliva care 
căpătase gustul de arsură din cauza acidului gastric Și apucă arma mai tare. 

Camera avea dimensiuni mari, cu gresie și faianță de culoare verde 
spălăcit. Lumina dezolantă dată de un tub de neon care bâzâia răzbătea 
peste tot. 

În mijlocul camerei se afla grilajul decolorat al unui jgheab, în care 
ajungeau zece alte canale de scurgere practicate în podea, pe lângă care erau 
vizibile niște pete care nu puteau fi decât de sânge. Muștele roiau deasupra 
petelor maronii mai proaspete. Marc se întoarse încet, fără să vrea, dar 
imaginația îi lucra spunându-i ce se petrecuse aici. O masă metalică pentru 
autopsie fusese împinsă într-o parte. 

— Cineva a fost împușcat aici, anunţă Lucy, cu o voce înceată Și egală. 

— Ce? 

Marc avea gura uscată. 

Arătă cu degetul spre pete. 

— Dacă ar fi fost folosit un cuțit, s-ar fi văzut dâre. Cineva... Mai 
mulţi... L-au adus aici ȘI l-au împușcat mortal. 

Marc a făcut eforturi să studieze locul fără patimă și a văzut găuri în 
plăcile de faianţă, acolo unde lovise primul glonţ ratat de călăul nerăbdător, 
până când a reușit să tragă unul chiar în trupul celui pe care voia să îl ucidă. 

— Ce naiba s-a întâmplat aici? 

Ea nu-i răspunse. În schimb, Lucy deschise o altă ușă de oţel la capătul 
celălalt al camerei. Balamalele puţin unse au scos un geamăt ușor când ușa 


se deschise și de dincolo de ea răzbătea un miros de aer uscat și plin de 
praf. 

Cealaltă secţiune a subsolului ocupa restul nivelului inferior al clădirii, 
dominat de un cuptor mare. Mai ardea puţin, cu o pâlpâire care dădea o 
strălucire slabă prin gura căscată a focarului, iar Marc zări în cenușă niște 
forme alungite, pe care nu avea nicio intenție să le studieze mai 
îndeaproape. 

Lucy nu îi împărtășea reținerea. Privi înăuntru, înainte de a-și întoarce 
capul Și să scuipe. 

— La dracu”, Șopt ea. 

Privirea lui Marc căzu pe podea, unde se vedeau bucăți de hârtie ruptă, 
scăpate probabil din grămezile de documente aduse pentru a fi arse. Se 
ghemui, recunoscător că altceva i-a atras atenția. Era o hârtie galbenă, 
subțire, genul de document pe care îl primești de la un curier. A despăturit- 
o folosind un pix Și a văzut niște Șiruri de simboluri pe care nu le înţelegea. 

— Hei, a spus el, fără a privi în sus, ce scrie aici? 

Lucy se aplecă deasupra lui, încruntându-se. 

— O dată? Nu sunt sigură. Crezi că ar putea să însemne ceva? 

Dădu din cap afirmativ. O parte de antet era vizibilă Și un logo pe care se 
vedeau contururile unui camion, unui avion Și ale unui vapor. 

— S-ar părea că este un document de expediție. 

Marc se uită în jur Și găsi mai multe bucățele de hârtie de aceeași culoare 
Și formă. 

— Chiar mai multe. 

Ea scoase din buzunar un obiect dreptunghiular Și i-l oferi. 

— Fă niște fotografii. Folosește chestia asta. 

Lucy s-a uitat puțin la dispozitiv — era un telefon inteligent, dar Marc nu 
distingea marca vreunui producător sau un alt simbol de identificare. 
Telefonul făcu un bip și porni. Are un sistem de deblocare prin 
recunoaștere facială, constată el. Era evident pentru el că Rubicon avea 
mare grijă de securitatea operaţională a agenţilor implicați în acţiuni de 
teren. 

Netezi bucăţile de hârtie de pe podea și făcu mai multe fotografii, bliţul 
luminos al telefonului luminând camera ca un stroboscop. 

— Am pe laptopul meu un software de procesare a imaginii Și l-am putea 
folosi pentru a... 


Lucy clătină din cap. 

— Solomon a primit un laborator întreg plin de chestii de-astea. 

— Oh, da! În regulă. 

Marc dădu din cap. Se obișnuise să lucreze singur în ultimele zile și i se 
părea ciudat să se gândească din nou că face parte dintr-o „echipă”, chiar 
dacă ar putea fi doar o situație temporară. 

Ea îi luă telefonul Și tastă pe ecran mai multe caractere. 

— Nu există semnal aici. 

Lucy 1-l dădu înapoi. 

— Du-te afară, vezi dacă poţi obţine măcar câteva linii de semnal. E- 
mailul va fi trimis automat. 

Se uită în jur. 

— Mă mai uit pe-aici, poate mai găsesc ceva. 

Marc a profitat de ocazie fără nicio ezitare, recunoscător pentru asta. 
Aerul gretos din subsol îl apăsa Și tot ce dorea în acel moment era să iasă 
de acolo. 

. 

Marc se opri în loc Și își protejă ochii cu palma, clipind din când în când 
în lumina soarelui. Trase aer în piept Și încercă să se convingă că aerul 
mirosind a moarte nu ajunsese până acolo. Deși ar fi dorit să se gândească 
la altceva, /a orice altceva, gândurile sale se întorceau mereu la Dunkerque, 
la greutatea trupului lui Sam Green în braţele sale și la duhoarea 
îngrozitoare care îi reamintea de ultimele ei ore, lipită de el de parcă i-ar fi 
intrat prin toţi porii. 

— Piei, drace! 

Lansă blestemul în aer, supărat pe sine, lăsând deoparte cu un mormăit 
momentul îngrozitor al amintirilor. 

Land Roverul era în apropiere Și se îndreptă spre el, deschizând ușa din 
dreapta pentru a lua o sticlă de apă minerală pe care o pusese la picioare. 
Apa era caldă și avea gust de plastic, dar îl ajuta să scape de mirosul pe care 
îl păstra în memorie. Marc bău aproape toată apa și apoi, dintr-odată 
desfăcu capacul și turnă ce rămăsese pe faţă Și pe gât. Părea să-l ajute. 

Scoase din buzunar telefonul fără semnal al lui Lucy, îl ridică Și se mișca 
în cerc, uitându-se tot timpul la numărul de bare de semnal, plimbându-se 
prin curtea complexului. 


Probabil ca arăta ca un idiot, cu mâinile deasupra capului, îndreptate către 
un se Știe unde. Aici, un semnal de telefonie mobilă era mai rar decât o zi 
ploioasă, dar Marc era dispus să parieze că domnul Solomon i-a dotat pe 
oamenii săi cu un dispozitiv un pic mai bun decât ultimul dispozitiv pus pe 
piaţă de Apple. Aparatul a scos un ping sonor când a găsit prima mică urmă 
de semnal și, la puţin timp după asta, a apărut o mică pictogramă indicând 
un plic care zbura în eter. 

— Rezolvat... spuse Marc, coborându-și braţele. Se întorcea spre 
clădirea principală, când văzu ceva care se mișca rapid în lumina soarelui 
pe dealul din depărtare. 

Încă încerca să-și dea seama ce putea fi, când vântul i-a adus fâsâitul 
unui motor a ceva care zbura. Terenul nu era cel potrivit, prea înclinat 
pentru un avion de luptă, dar nu suficient de jos Și de plat pentru un 
elicopter. 

Apoi îl văzu din nou, iar mintea lui Marc începu să lucreze în mare 
viteză. Departe, dar clar, când obiectul trecu creasta unui deal acoperit cu 
tufișuri, văzu un fuzelaj asemănător unei torpile, cu o pereche de 
stabilizatoare la coadă și cu aripi cu vârful ascuțit, având orificiul întunecat 
al prizei de aer pe lungimea părții dorsale a corpului. 

Marc smulse walkie-talkie-ul de la curea Și apăsă cu puterea pe tasta de 
transmisie. 

— Avem o problemă! strigă el. Vine către noi o aeronavă! 

Vocea americancei se auzi cu pârâituri. 

— Avioane militare turcești! 

El dădu din cap, fără să realizeze că ea nu îl putea vedea. 

— Doar dacă nu cumva marina americană a început să le vândă avioanele 
aeriene fără pilot model Sea Avenger. 

Drona tocmai trecea prin spatele unui alt deal, virând către campus. 

— Cu siguranţă vine către noi... 

Cuvintele lui Marc nu se auziră când avionul fără pilot trecu rapid peste 
orfelinat, iar zgomotul ca de sirenă răsună în jur. Strălucirea soarelui se 
văzu din nou, iar acum drona era atât de aproape încât se putea vedea 
reflecția modulului montat pe axul central al aeronavei, în care se afla 
grupul de lentile care receptau imaginile transmise în timp real către cei 
care dirijau aparatul. 


Când vocea lui Lucy se auzi din nou prin radio, el simți în vocea ei ceva 
implacabil. 

— Chestia asta a fost trimisă ca să ne ucidă. 

— Sunt sigur că nu am făcut nimic care să deranjeze guvernul american! 

În timp ce vorbea, Marc stătea ascuns, uitându-se să vadă mai bine de 
unde apărea drona. 

— Nu a fost trimisă de Marină, a spus ea categoric. Este împrumutată. 
Ascultă-mă, armele pe care le avem acum nu vor fi suficiente pentru a-i 
face fată. Am nevoie de tine să mergi la mașină și să aduci cutia armei. 

Fără să-i mai răspundă, Marc alergă în viteză prin curte, către Land 
Rover. În timp ce se mișca, auzi ecoul motorului dronei. Se întorcea, luând 
înălțime. Prima trecere la altitudine joasă fusese pentru a identifica ţinta. 
Următoarea trecere era de a lovi ţinta. Marc știa că, pentru misiunile de 
recunoaștere, avionul fără pilot Avenger avea ca încărcătură la bord o 
bombă de 100 de kilograme sau — așa cum era cazul acestui model — 
grupuri de rachete letale AGM-114 Hellfire aer-sol. Chiar și o singură 
lovitură cu o astfel de rachetă ar duce la un sfârșit violent al odiseei 
fugarului Marc Dane. Se lovi cu putere de partea laterală a Land Reverului 
ȘI ajunse în spatele mașinii, trăgând cu toată forţa de ușă pentru a o putea 
deschide. Cele două cutii pe care le văzuse în dimineaţa aceea când Malte le 
încărca la aeroport, erau încă acolo, una cu o dungă roșie transversală, iar 
cealaltă cu una albastră la partea de sus. 

Exact când a apucat mânerul cutiei albastre, a auzit un zgomot diferit 
produs de dronă în timpul deplasării. Marc a tras afară cutia cu un icnet din 
cauza efortului — era mai grea decât se așteptase — Și nu a putut rezista 
tentației de a arunca o privire peste umăr. 

A fost o decizie pe care a regretat-o imediat. Văzu drona aflată la distanţă 
mică, cu botul în jos Și perfect vizibilă pe cerul după-amiezii. Sub burta ei a 
apărut un fulger scurt produs de aprinderea unei rachete care se desprinsese 
din compartimentul pentru muniție aflat în interior. Racheta avea o 
traiectorie curbată, lăsând o dâră de fum alb pe măsură ce se apropia. 

Se îndepărtă de Land Rover, ţinând cu toată puterea cutia în mână Și 
alergând cât putea de repede prin curte. 

Marc auzi ţipătul strident al rachetei în cădere, când vârful acesteia a 
lovit metalul încălzit al plafonului SUV-ului cu o bufnitură surdă. 


A fugit cât a putut de repede de acolo și în fugă a căzut, izbit de un val de 
aer cald venit din spate. În cădere, a pierdut cutia ȘI a aterizat tare pe umăr, 
rostogolindu-se pe pământ. Deasupra lui a trecut un fum fierbinte, mirosind 
a benzină ȘI s-a sufocat din cauza prafului. 

Marc se chinui să se ridice în picioare. Land Roverul nu mai exista, ceea 
ce mai amintea de el fund niște bucăți de metal negru contorsionat. O 
groapă care ardea marca punctul unde racheta lovise, cu o dâră de fum 
negru care se răsucea în aer. Vântul care bătea o dispersa peste tot 
campusul. Își simţi urechea arzând și, când a atins-o, degetul avea sânge pe 
el. Un mic fragment din mașina care explodase îl atinsese în timp ce fugea. 

Deasupra, drona făcea deja un viraj pentru a veni înapoi... 


— Anihilare optimă“, a spus Teape, urmărind imaginile transmise de 


Argonaut Doi. Ecranul din faţa lui semăna cu un simulator al unei situații 
de război ipotetice, cu clădirile din campusul orfelinatului apărând ca niște 
cutii goale, iar contururile peisajului locului ca o înșiruire de linii verzi bine 
definite. Imaginile soseau cu o întârziere aproape de zero, trimise direct 
către Santa Cruz, printr-un link clandestin care nu aparținea reţelei 
Stormline. 

— Dacă încă mai respiră... spuse batjocoritor Ellis. 

Acesta se uita pe un alt monitor, pe care se vedea o imagine luată din 
lateral, de o cameră video amplasată în modulul de recunoaștere al dronei. 
Arătă cu degetul spre ceva care licărea dedesubt, în timp ce avionul fără 
pilot se înclina pentru a vira înapoi. 

— Mai avem o ţintă vie acolo jos. 

Grunewald nu spuse nimic, întorcându-se să-l privească pe Englez. Faţa 
soldatului era feroce, urmărind fiecare revenire a dronei pe ecranul principal 
din faţa lui Teape. Tommy se aplecă și arătă cu degetul. 

— Se ascunde, a remarcat el. Țintește și lovește din nou! 

Teape dădu din cap și mișcă un mouse pe ecranul tactic, dând un clic pe 
o pictogramă care marca lovitura Și deplasând-o peste structura ca un cort 
pe care o indica Englezul. Ceea ce făcea el nu însemna că pilota drona — 
calculatorul de bord al acesteia era suficient de inteligent pentru a gestiona 
ceva atât de simplu ca stabilirea traseului de zbor standard — dar intervenția 
factorului uman tot era necesară pentru a declanșa lovitura unei arme reale. 
Drona a respectat noile comenzi ale lui Teape și Și-a schimbat poziția, 


deplasându-și botul în poziţia care să permită lansarea următoarei rachete 
spre ţinta indicată. 

Pe celălalt ecran, Ellis rulă înapoi fluxul de imagini video. Un hard-disk 
putea stoca înregistrarea digitală a fiecărui obiect observat de dronă, iar 
acum el derula imaginile înapoi cu încetinitorul, către momentul lansării 
primei rachete. Grunewald putea vedea focarul portocaliu micșorându-se 
până la dispariție, racheta devenind din nou întreagă și retrăgându-se din 
locul unde fusese parcat Land Roverul. În final, Ellis a găsit ceea ce căuta 
Și a atras atenţia celorlalţi mercenari. 

— Este acolo! 

Grunewald privi Și văzu că Ellis făcuse captura unei singure imagini 
statice. O persoană care fugea cu toată viteza de lângă vehiculul care urma 
să fie distrus. Era, fără dubiu, Marc Dane, cu același păr în dezordine Și cu 
faţa nebărbienită, pe care îl văzuse pe muntele Etna. 

— Ar trebui să fie mort de cinci ori, spuse Grunewald acru. 

— A avut noroc, spuse Ellis, cuvântul sunând ca o înjurătură. 

Mohorâtul Afrikaan nu era dispus să accepte cu niciun chip ideea că 
cineva ca Dane reușise să le scape printre degete. 

— Dar nu este timpul pierdut, ja? 

° 

Marc a găsit cutia armei acolo unde căzuse Și a apucat-o, trăgând-o dintre 
rămășițele Land Roverului. De la căldura exploziei își simţea pielea ca arsă 
de soare, iar urechile îi vâjâiau de la zgomotul exploziei. Îşi dădu seama de 
venirea lui Lucy doar când aceasta l-a apucat de braţ, trăgându-l cu toată 
puterea spre cortul din pânză termică, ţinându-l de una dintre curelele 
rucsacului. 

— Pe aici! striga ea, dar vocea îi era înfundată, ca și cum i-ar fi vorbit de 
sub apă. Înapoi în clădire! 

Marc dădu din cap și o lăsă să-l conducă înapoi, pe drumul pe care 
venise. Când au ajuns în holul de la intrare, simţi, mai degrabă decât auzi, 
lovitura celei de-a doua rachete. Explozia i-a pus pe amândoi la pământ Și 
s-au ridicat orbecăind prin valul de praf împins de afară prin ușile deschise. 

— Şase rachete Hellfire, a spus Marc, vocea sa suna în mod bizar 
înfundat. 

— Suficient pentru a distruge tot dealul. 


Lucy nu îl asculta. Trase de cutia armei Și expresia feţei ei deveni 
furioasă. 

— Tu... ai luat o altă cutie, lua-o-ar dracului de cutie! 

— Ce? 

— Astea nu sunt cele non-letale! Deschise cu putere capacul și se 
strâmbă la ce era în interior. 

— Roşu pentru anihilare, albastru pentru neutralizare! 

Mark aruncă o privire peste umăr, afară prin ușă, către groapa care ardea. 
Tot ce se afla în partea din spate a Land Roverului erau acum bucăți și 
rămășițe, așa cum era tot vehiculul. 

— Cum aș fi putut să Știu asta? spuse el, întorcându-se către Lucy. În 
interiorul cutiei se aflau câteva grenade de semnalizare, împreună cu alte 
lucruri pe care nu le recunoștea. 

Lucy apucă un pistol cu electroșocuri Și îl aruncă înapoi furioasă. 

— Nu ne ajută cu nimic! Nici măcar nu putem să zgâriem chestiile alea 
cu rahaturile astea din Star Trek. 

Mark nu luă în seamă ceea ce a spus ea și a pus mâna pe dispozitivul cel 
mai mare care era în cutie. Când l-a scos, s-a deschis și a apărut scheletul 
unei arme, cu un trăgaci Și un mâner de pistol dedesubt. Arma era de 
mărimea unei puști de asalt cu ţeava scurtă, dar, acolo unde trebuia să fie 
mecanismul unei arme de foc convenționale, se afla un bloc compact de 
piese electronice asemănător unei cutii de sigurante fuzibile. Dispozitivul 
avea în capăt o antenă sub formă de disc, întregul sistem semănând cu un 
pistol cu raze dintr-un film SF realizat din piese electronice disparate. 
Autocolantele de avertizare fluorescente de pe armă interziceau 
utilizatorilor să opereze arma fără echipament de protecție pe perioade mai 
lungi de zece secunde și să se uite direct în capul emiţător... 

A văzut un simbol de avertizare de pericol, un triunghi galben care arăta 
un turn de telecomunicaţii stilizat, din care ieșeau unde de radiaţii Și, dintr- 
odată, înţelese despre ce era vorba. 

— Ăsta este un pistol HERF?. 

— Este inutil, nu îl putem folosi în niciun fel. 

Lucy ridică privirea spre tavan, ascultând întoarcerea dronei. 

— Dacă nu cumva dorești să încălzești un burrito la microunde înainte să 
cumpărăm ferma. Această chestie este un prototip al unui dispozitiv de 
control al manifestanţilor, nu pentru a trage în avioane! 


Asta era tot ce aveau. 

— Trebuie să ajungem pe acoperiș. 

Apăsă cu degetul pe comutatorul pornit/oprit. 

— Frecvenţă radio de înaltă energie, da? Este suficient să îl îndreptăm 
către ceva pentru a se coace dinspre interior. Chiar Și o dronă. 

— Ai de gând să mori. 

Clătină din cap. 

— Nu, vom muri când acea dronă va ţinti în noi cu o rachetă, așa că mai 
bine să ieșim afară Și să ne mutăm de colo-colo. 

Plecă în fugă Și o auzi pe Lucy înjurând venind după el. 

Marc ieși pe acoperișul clădirii, chpind furios în lumina puternică a 
soarelui. Pistolul HERF era mare Și greoi și 1 se lovea de piept, în timp ce 
fugea pe acoperișul plat. Cu câțiva pași în urma lui venea Lucy, ţintind cu 
pistolul MP7 în toate direcțiile. 

Marc alunecă Și se opri stângaci la capătul estic al clădirii, în genunchi, 
în spatele parapetului înalt. De aici, ar fi avut o vedere asupra întregului 
orfelinat O Nouă Zi, dacă părți din acesta nu ar fi fost în flăcări sau distruse 
la impactul rachetelor. 

Ridica arma HERF pentru a se uita la partea ei superioară și realiză faptul 
că acea chestie zumzăie ușor. Chiar în dreptul ochilor să i se afla o etichetă 
de avertizare amintindu-i lui Marc că ceea ce avea în mâinile sale era de 
fapt elementul de bază al unui magnetron puternic Și că utilizarea prelungită 
îl va face probabil să orbească. Comentariile anterioare ale lui Lucy despre 
încălzitul mâncării nu erau prea departe de realitate; aceeași tehnologie 
folosită la cuptorul cu microunde obișnuit era, de asemenea, prezentă în 
HERF, dar ea fusese reconfigurată Și avea cu totul alte scopuri. Ca opţiune 
de luptă mai putin letală, HERF funcționa cel mai bine ca dispozitiv de 
descurajare, supunând temporar obiectivele sale unui efect dureros de 
„radiație termică”, care nu putea fi atenuat nici măcar de vesta anti-glonț. 
Dar, în cazul folosirii sale împotriva a ceva neorganic, datele existente cu 
privire la efectul armei arătau un nivel destul de mare de imprevizibil. 

— Acolo! 

Lucy striga Și arăta spre Sud. Avionul fără pilot începea cea de-a treia 
trecere, Și după unghiul de atac, era în mod clar orientat spre clădirea pe 
care se aflau. 


— Unu. Marc a început să numere, ţintind către botul dronei, în timp ce 
aceasta vira pentru a se întoarce către el. 

— Doi. Își puse degetul pe comutatorul de declanșare Și inspiră adânc. 

— i trei. 

Nu se auzi nici zgomotul aerului asupra căruia se exercita o presiune ȘI 
nici fulgerul impresionant care pleca din gura ca un disc a armei. În schimb, 
Marc a devenit conștient de un efect vag de lentilă, care îi încetoṣa vederea 
Și o oscilație puternică și neplăcută în interiorul carcasei pistolului. 

— Ce mai aștepți? Trage! strigă Lucy. 

— Am tras. Trag! răspunse el răstit, ținând arma nemișcată, astfel încât 
aceasta să ţintească tot timpul către botul conic al dronei. 

Aceasta continua să vină spre ei. Marc a menținut apăsat comutatorul de 
tragere Și numărătoarea a trecut de cinci secunde, moment în care a clipit o 
lumină galbenă, avertizându-l să elibereze butonul. Ignoră avertismentul, 
continuând să numere până la zece secunde, apoi doisprezece, apoi 
cincisprezece. 

Lumina galbenă se înroși, iar bâzâitul armei HERF deveni puternic și 
insistent. 

. 

— Ce mai aștepți? întrebă Englezul. Îl bătea în umăr. Aruncă în aer 
clădirea. 

Dar Teape clătina din cap. 

— Ceva nu este în regulă. A mutat cursorul mouse-lui, dar afișajul de pe 
ecranul principal repetitor se blocase, pe afișajul tactic rămânând imaginea 
avionului fără pilot care vira către punctul în care urma să lanseze racheta. 

Grunewald și Ellis s-au îngrămădit pe lângă monitorul video secundar, 
care arăta imaginea gri încețoșată a dealului strălucind sub fuzelajul dronei. 

— Racheta Hellfire nu a fost lansată, a declarat mercenarul. 

— Pare a fi un bruiaj, a spus Teape. Semnalul s-a pierdut. Drona nu 
răspunde la comenzi. 

— Stormline ne-a scos din acțiune, a spus Grunewald. Americanii trebuie 
să fi întrerupt legătura. 

— Nu. Teape clătina din cap. Este ceva care se întâmplă acolo, 
pierdem... 

A tăcut în momentul în care toate ecranele care făceau legătura directă 
între Santa Cruz și Argonaut s-au întunecat brusc. 


Tommy l-a apucat de umăr. 

— Aduceţi-o înapoi! se răsti el. 

° 

După douăzeci de secunde, arma HERF devenise deranjant de fierbinte, 
iar carcasa sa de plastic risca să-i ardă pielea de pe față lui Marc. Avionul 
fără pilot părea că nu fusese afectat Și viteza cu care se apropia rămăsese 
neschimbată Și, dintr-odată, fu uimit să constate cât de aproape era drona de 
zidurile clădirii. Se afla deja în raza optimă pentru lansarea rachetei aer-sol, 
dar lansarea nu se petrecuse. 

Dinspre arma HERF se simţea un damf acru de plastic, aceasta aflându- 
se în afară limitei de securitate, iar dispozitivul se opri brusc. Aproape că îl 
aruncă Jos, palmele mâinilor sale devenind roșii de la atingerea suprafeţei 
supra-încălzite. 

— Uite! arătă cu degetul Lucy. Sfinte Sisoe! Chestia asta chiar a 
funcţionat! 

Marc a văzut botul dronei coborând brusc în trecerea ei pe deasupra 
zidului clădirii, avionul părând că se încovoaie în aer, ca Și cum nu mai 
avea putere deloc. Din orificiile de aerisire de pe fuzelajul dronei au început 
să iasă dâre de fum, aceasta îndreptându-se fix către ei, chiar în vârful 
fasciculului invizibil al pistolului HERF. 

Cu aripa din stânga ridicată prea târziu pentru a mai putea corecta 
traiectoria, drona se îndreptă spre drumul plin de resturi diverse care ducea 
la clădirea principală, iar cu vârful aripii drepte se lovi de marginea unui 
turn de apă. Drona se răsturnă cu un scrâșnet de metal contorsionat. Se 
apropie de pământ și se izbi de gunoaie făcând un zgomot asurzitor. Se 
produse o explozie roșu-portocalie care aruncă fuzelajul arzând al dronei 
înapoi în aer, transformându-l într-o masă de foc care se rostogolea. 

Scurtul moment de euforie simțit de Marc la înfrângerea suferită de 
avionul fără pilot a dispărut în momentul în care Și-a dat seama că mașina 
aceea făcută praf se îndrepta nimicitor către clădire. 

— Fugi! 

A luat-o la fugă de la marginea acoperișului chiar când acesta era lovit de 
drona care ardea și o pereche de rachete Hellfire își luau zborul în 
momentul coliziunii. Una dintre rachete a fost aruncată nestingherită din 
mingea de foc Și s-a dus spre cer, urmând o traiectorie complet 
necontrolată, în spirală și izbindu-se de versantul muntelui aflat la câțiva 


kilometri distanţă. Cea de-a doua a aruncat în aer un sfert din zidul din faţă 
al clădirii Și a creat un val de foc pe tot parterul, făcând ca locul să devină 
un infern. 

Marc a simţit o mișcare năucitoare când stâlpii de susţinere s-au rupt, iar 
clădirea s-a zguduit, prăbușindu-se cu totul. Toată structura acoperișului a 
căzut la doi metri sub picioarele sale și porţiuni mari desprinse din ei au 
zburat în spatele său urmând traiectorii abrupte. 

Marc a căzut în genunchi Și s-a răsucit la timp pentru a o vedea pe Lucy 
pierzându-și echilibrul și căzând. Bocancii ei nu mai aveau pe ce să se 
sprijine Și a alunecat de pe panta acoperișului prăbușit, direct către flăcările 
de dedesubt. Marc se aruncă în faţă, prinzând-o în ultimul moment. 

Mâna lui Lucy 1 se prinse de mânecă Și trase de ea cu toată puterea, încât 
aproape că se duse în jos împreună cu ea. Nu s-a întâmplat acest lucru 
pentru că a reușit să se agaţe de o porțiune a instalaţiei de ventilaţie care 
părea a fi cât de cât stabilă și, pentru câteva secunde, lungi și periculoase, 
au rămas amândoi prinși acolo... 

— Oricând... Oricând ești pregătită... rosti el cu o voce răgușită. 

Ea se folosi de el ca de un suport pentru cățărare Și se îndepărtă de 
margine, pentru ca apoi amândoi să ajungă din nou pe acoperiș și să 
rămână acolo, respirând cu greutate. 

— Este în regulă acum, spuse Lucy, răgușită din cauza efortului depus. 
Dar altă dată să nu se mai întâmple! 

e 

— Stormline ne comunică despre pierderea semnalului de la Argonaut 
Doi. Teape vorbea cu aceeași intonație egală, fără să arate vreun sentiment, 
de parcă era vocea unui robot. 

— Nu există nicio confirmare că a treia rachetă a fost lansată. 

— Au doborât-o... spuse Ellis, uitându-se în jurul său prin compartiment, 
către ecranele goale. 

— Cum de s-a putut întâmpla asta? 

Privea către Englez. 

— Este același împuţit de la Etna, capabil să... 

Tommy nu îl asculta. ÎI apăsă pe Teape cu unul dintre degete. 

— Ce ai făcut? 

— Nu eu, a răspuns Teape. Eu am făcut ceea ce mi-ai spus să fac. Arătă 
cu degetul spre mouse. Am dat click acolo unde mi-ai spus. 


Englezul trase o înjurătură Și, pentru o clipă, păru că vrea să-l lovească pe 
Teape din cauza furiei pe care o simţea. Dar apoi se întoarse Și privirea sa 
se întâlni cu cea a lui Grunewald, care stătea Și se uita la ce se întâmplă. 

— De ce nu ai băgat un glonţ în acel nenorocit când ai putut să o faci? 

Ellis îi răspunse. 

— Pentru că ni s-a spus să tratăm această problemă cu discreţie. 

Dădu din cap către ecranele goale. 

— Deși această indicație pare să nu mai opereze de când ai apărut tu în 
Joc. 

— Complexul a suferit un bombardament masiv cu rachete, a spus 
mercenarul elveţian. Nu putem crede că ţintele nu au fost distruse... 

— Dar nici nu putem fi siguri că s-a întâmplat așa, se răsti Tommy. 

Își ridică mâinile în sus. 

— La dracu”. Am înţeles acum, am făcut tot ce trebuia, am pierdut deja 
prea mult timp pentru asta. 

Clătină din cap. 

— Yankeii se vor supăra foarte tare că Și-au pierdut jucăria, așa că nu 
putem lăsa ca acest lucru să fie pus pe seama Asociaţiei. 

Aruncă o privire spre Teape. 

— Închideţi legătura cu Stormline, Ștergeţi toate datele astea și să uităm 
aceste lucruri. Operaţiunea Khadir este în stadiul în care trebuia să fie. Ne 
concentrăm asupra ei de acum înainte, nu mai pierdem timp Și efort care să 
ne distragă atenția. 

— Mi-ai ghicit gândurile, a insistat Grunewald. 

În cele din urmă, și Englezul începea să vadă lucrurile în același fel. 

Tommy Ștergea cu buretele diferenţele de opinie pe care le mai aveau. 

— Găsiţi pe cineva din zonă, să se ducă la orfelinat și să verifice locul 
respectiv. Asta va calma lucrurile. 

Ellis pufni din nas. 

— Cineva tot va trebui să vorbească cu Șefii, a spus el, fixându-l pe 
englez. Nu aș vrea să fiu în locul tău când le vei spune că nu ai niciun 
cadavru. 

Celălalt bărbat se uită la Grunewald, arătându-l pe Ellis. 

— Cum îl mai poţi suporta pe cretinul ăsta lângă tine? 

Tommy vorbea răstit. 


— Ascultă, Dane este mort sau poate nu este. Și dacă nu a murit, el este 
un fugar internaţional aflat pe mai mult de cincizeci de liste diferite cu 
teroriști. Deci, oricum am pune-o... este pierdut. 

° 

Marc a găsit o ladă plină de sticle goale de apă gazoasă și a târât-o la 
umbră înainte de o folosi ca pe un scaun improvizat. Privi către satul izolat, 
primul semn de civilizație pe care-l descoperiseră el și Lucy după ce 
fugiseră din campusul în flăcări. Crezuse la început că imobilul care îl apăra 
de soarele care apunea era un fel de garaj și chiar servea în acest scop, dacă 
te luai după bătrâna Skoda plină de ulei care zăcea acolo pusă pe nişte 
cărămizi. Dar părea, de asemenea, să fie un fel de magazin general și de 
cafenea pentru cei care locuiau în zonă. Peste drum de el, un grup de turci 
mai vârstnici stăteau pe scaune din plastic în jurul unei mese de jucat cărți, 
sorbind din cești de cafea și, din când în când, aruncându-le priviri 
neprietenoase. Reuși să le arunce un surâs Și îi salută cu îngheţata pe băț pe 
care Lucy o luase din frigiderul care scotea un sunet ca un mormăit, aflat în 
garajul-magazin. Ea dăduse mai multe bancnote de o sută de dolari 
împăturite mecanicului îmbrăcat în salopetă care i-a întâmpinat Și acesta le- 
a dat în schimb sticle de apă și răcoritoarele îngheţate pe băț. Marc sugea 
îngheţata cu aromă de portocale Și privea morocănos în depărtare. 

Cei doi abia scăpaseră de pe acoperișul care se prăbușea, coborând pe o 
scară de incendiu ruginită, înainte ca totul să scoată un geamăt Și să se facă 
praf. Plini de moloz și de funingine, nu au avut altă opţiune decât să plece 
din campus Și să o ia pe jos. Telefonul inteligent al lui Lucy dispăruse în 
timpul atacului dronei, iar cel al lui Marc nu mai funcționa. A încercat, dar 
nu a obținut niciun răspuns de la laptop, exceptând zornăitul care se auzea 
din el când îl scutura. 

Așa că au mers obosiţi în tăcere, cu soarele care cobora la orizont în 
spatele lor. Chiar așa proaste cum erau, drumurile îi duceau undeva și Lucy 
a văzut orășelul fără nume când înălțimea zonei deluroase începuse să 
scadă în jurul lor. 

Intrarea în orășel l-a făcut pe Marc să se gândească la o scenă de western 
spaghetti, cu cei doi străini întâmpinați cu suspiciune de localnici. 

Marc se uită iar la bărbați și îi privi cum vorbeau despre el. Probabil că 
auziseră drona, se gândi el, sau cel puţin sunetele exploziilor. Și cum acesta 
era cel mai apropiat orășel de orfelinatul O Nouă Zi, acești oameni probabil 


că îl Știau pe cei care lucrau acolo. Marc se întreba ce urma să se întâmple 
cu el Și cu Lucy. Cineva dintre cei de acolo oare dădea deja un telefon, 
raportând unui membru al celulei Al Sayf sau persoanei de contact din 
Asociaţie? 

Era obosit, iar o parte din el îi spunea să oprească totul și să fugă. Totuși, 
oboseala părea să aibă câștig de cauză. Se așeză pe ladă, simțind fiecare 
durere în corp Și scrâșnind înghețata între dinţi până când nu a mai rămas 
decât bățul. 

Marc își scoase dintre buze băţul din lemn tocmai când Lucy ieși din 
garaj. 

— Nu-i o glumă, a spus el, fără să se gândească. 

— Ce spui? 

O puse la încercare. 

— Ştii jocul cu „Nu-i o glumă”, nu-i așa? Când eram copil, exista 
obiceiul de a scrie pe bețele de îngheţată diverse glume. De ce a traversat 
puiul drumul? Acest gen de chestii. 

— Ştiu să răspund, a spus ea. Deoarece nenorocita aia cu pene era 
urmărită de o dronă. 

Marc ridică din umeri. 

— Presupun că lucrurile comice sunt mai puţin amuzante când ţi se 
întâmplă tie. 

Arunca bățul în rigolă. 

— Ai găsit vreun telefon care să funcţioneze? 

Lucy dădu din cap afirmativ. 

— Au un telefon fix. Am lăsat un mesaj în mesageria vocală de la 
Rubicon. Acum așteptăm. 

Făcu un semn cu degetul spre etajul de deasupra garajului. 

— L-am închiriat ca să putem dormi. Ne costă mai mult decât o noapte la 
Ankara Hilton, dar în felul ăsta l-am plătit Și să nu spună nimic. 

Ea dădu din cap către oamenii care beau cafea, cărora li se alăturase 
acum Și mecanicul. 

— i pe ei. 

— Mi-aș dori mult să fac un duș, spuse Marc. 

— Chiar ai nevoie de unul, răspunse ea, dând din cap. Dar, din păcate, ei 
nu pot să ne ofere apă cât avem nevoie decât pentru unul dintre noi, așa că 
nu ai noroc. 


Marc Șovăi, Și înainte de a putea spune mai multe, Lucy continuă. 

— Şi nu întreba dacă putem dormi în același pat. Știu că în amândoi s-a 
tras Și tot ce s-a mai întâmplat, dar asta nu înseamnă că mă voi culca cu 
tine. 

— Nu aveam de gând să spun asta, a replicat el. Fi-ar să fie! 

Lucy chicoti Și își dădu seama prea târziu că râdea și el. 

— Doamne, voi englezii! Înghiţiţi așa de repede momeala! 

— Ia ascultă! spuse Marc cu un oftat. Nu este cazul să fii sarcastică. Ești 
americancă, voi nu puteți înţelege ironiile! 

— Aici greșești. 

Trase aer în piept Și tăcu multă vreme. Când vorbi din nou, Lucy se uita 
către deal. 

— Ce s-a întâmplat a fost o capcană. Nu doar grenada, vreau să spun. Tot 
ce s-a întâmplat. Chestia cu indiciul de la MI6. 

— Da. 

Admiţând acest lucru simţi ca o greutate care îl apăsa. 

— Cei de la Asociaţie au șters toate datele, dar au lăsat în urma lor 
informația despre O Nouă Zi ca să întindă o cursă. Adică, Ştiam că era o 
posibilitate, dar nu m-am gândit niciodată... un avion fără pilot al Marinei 
SUA? Nu eram pregătit ca el să vină peste noi. 

— Uită-te la partea plină a paharului, spuse ea. Am pus pe foc câteva 
milioane de dolari din banii contribuabililor de acolo. Cineva va trebui să 
fie făcut responsabil pentru asta. Urmările nu vor fi deloc pe placul 
Asociaţiei. 

Marc se încruntă. 

— De azi înainte o să tremur de frică de fiecare dată când un avion trece 
pe deasupra mea. 

— Asta este situația. 

Lucy căscă Și își mișcă mușchi umărului. 

— Nu este însă un eșec total. Suntem în viață, am obţinut informați noi. 
Într-un fel, este chiar o victorie. 

— Deci acum Știm că Al Sayf și Asociaţia puneau ceva la cale aici, 
spuse Marc, gândind cu voce tare. Nu este o combinație care să te bucure. 
Folosind o tabără pentru orfani de război ca ce? Un depozit de arme? Un 
centru de pregătire? 

— Ambele? propuse ea. 


Marc dădu din cap la gândul acestei posibilităţi sumbre. Nu avea încă 
nicio idee care putea fi legătura dintre orfelinat și Palomino sau cu atentatul 
cu bombă de la Barcelona, dar începuse să aibă certitudinea cutremurătoare 
că acele acțiuni teroriste nu au fost decât un început. Se gândi la ororile din 
subsolul pătat de sânge și buzele i se strânseră de dezgust. 

— Am înţeles un lucru acum, spuse Lucy. Solomon a urmărit această 
chestie cu asiduitate, iar acel loc explică de ce. 

— Orfelinatul? 

Ea încuviunța din cap. 

— Cred... Este ceva personal pentru el. 

— Ce vrei să spui? 

Marc vorbea mai încet. 

Lucy îi spunea niște lucruri confidenţiale. 

— Ştii ce este Rubicon, dar cei mai mulți oameni nu știu cum a apărut. 
Solomon a fost el însuși un orfan de război. Familia lui a pierit în timpul 
războiului civil din Mozambic. Ai văzut acele imagini cu copii având în 
picioare imitații de teniși Nike și în pantaloni scurţi de fotbal, care purtau 
puști de asalt? S-a întâmplat acum treizeci de ani... 

Ea lăsă vorbele să plutească în aer. 

Marc Și-a strâns ochii. 

— A fost Și el copil-soldat? 

— Reflectează la asta, a spus Lucy. Și atunci poate că înţelegi de ce este 
interesat de astfel de lucruri. 

Dădu din cap, aprofundând ce i se spusese. 

— De aceea ai intrat în Rubicon? 

Limbajul corpului lui Lucy se schimbă pe loc și se îndepărtă de el. 

— Ti-am mai spus, el mi-a oferit un loc de muncă. Și a lucra pentru 
cineva care vrea să facă ceva util face bine moralului meu. 

Se uita către versantul dealului. 

— Dar cu tine cum este? 

— Ce-i cu mine? 

Se întoarse spre el. 

— Cum ai ajuns să fii tehnician? Adică, ai abilităţi, asta mi-e clar. Ești 
cam impredictibil, dar am văzut persoane Și mai rele în domeniul ăsta. Cum 
de nu ești agent? 


— Ofiţer, a corectat-o el. În Marea Britanie îi numim ofiţeri de teren, nu 
agenţi. 

Știa că Lucy îndepărta în mod deliberat discuţia de problema ei, dar, în 
același timp, își dădea seama că el se pierdea în aceleași gen de explicații 
Și negări la care mai recursese Și înainte. 

— Nu am îndeplinit cerințele. 

Oftă și ceea ce spuse în continuare a venit pe neașteptate. 

— Nu am vrut să risc. 

— Ai vrut ceva mai sigur, nu-i așa? Am înţeles! 

Tonul ei atinse o coardă sensibilă. 

— Nu, nu ai înţeles, replică el. Oamenii nu reușesc să o facă. 

Marc clătină din cap. 

— Nu este vorba despre curaj, de slăbiciune sau orice altceva de acest 
gen. Este vorba despre a te înţelege pe tine însuţi. Îmi Știu limitele. 

Deodată se ridică în picioare, uitându-se încruntat la ea, cu amintirile 
mării întunecate Și ale cerului răsunând de tunete revenindu-i în minte. 

— Nu am cerut niciodată acest lucru. N-am vrut niciodată să se întâmple 
așa ceva. Am fost o singură dată pe muchie de cuțit, Și asta mi-a fost de 
ajuns. Nu mai vreau să fiu implicat în asta. 

— ȘI, totuși, ești, zise ea cu blândeţe, mișcată de starea lui de furie. 

Lucy se ridică Și se întoarse să plece. 

— Nu ai murit încă, deși după tot ce s-a întâmplat, ar fi trebuit să fii al 
dracului de mort. Ce îți spune asta, Dane? Unde îţi sunt limitele acum? 


Capitolul 19 


La fiecare pas făcut de Marc, praful venea peste el în valuri. Ridică o 
mână pentru a-și acoperi faţa Și gura i se deschise dintr-odată. Praful nu era 
nisip, ci particule de carne, bucăți mici din el smulse de vântul care urla. 
Degetele îi deveneau translucide, ca sticla. 

Undeva, departe, auzi sunetul unei bătăi de inimă surde, imperative. 
Fiecare pulsație a zgomotului avea forța unei lovituri de ciocan, apropiindu- 
se de el cu repeziciune. Marc încercă să-și protejeze ochii, dar nisipul era 
peste tot, sfâșiindu-l ca un milion de lame de ras minuscule. 

Cineva stătea acolo, sus pe stânci, privind în jos către el. Părul negru se 
mișca precum o flamură bătută de vânt. Sam. 

Încercă să o cheme, dar gâtul îi era plin de praf. Era tristă, iar faţa îi era 
mânjită cu sânge. Sunetul care pulsa deveni din ce în ce mai puternic, având 
o altă tonalitate Și era diferit. 

. 

Marc se trezi brusc, plin de o transpiraţie rece. Se rostogoli de pe saltea 
Și se uită prin cameră. Spaţiul jegos semăna cu un loc post-apocaliptic, cu 
bucăţi de utilaje demontate pe lângă o canapea jerpelită, o masă și trei 
scaune desperecheate. Se îmbrăcă repede, hainele părându-i a fi aspre și 
zgâriindu-i pielea. 

Lucy nu mai era acolo, rămânând după ea doar salteaua strânsă ordonat 
pe canapeaua pe care dormise noaptea. Rucsacul lui Marc era în locul unde 
îl lăsase și el își băgă mâna înăuntru după pistol. Arma era acolo, lângă 
laptopul care nu mai funcţiona. 

Apoi își dădu seama că sunetul ca un bubuit care îi apărea în visul care 
păruse real nu dispăruse odată cu imaginea fantomatică a lui Sam Green. 

Nu era în capul lui; venea de afară, o bătaie înceată transformându-se 
într-un fel de răpăit mecanic chiar în timp ce asculta. Palele unui rotor. 

Se duse la ușă și o deschise încet, în față apărându-i o scară metalică de 
incendiu. În spatele garajului se afla un câmp populat de câteva cocioabe ȘI 
vreo zece mașini Trabant din care fuseseră scoase piesele. Deasupra se 
rotea un elicopter alb Și murdar, pilotul căutând un loc unde să aterizeze. 


Era un Mil MI-8 rusesc vechi, în varianta civilă a „Șoldului”"6, aflat în 


serviciu din anii 1960. Când aparatul s-a răsucit, Marc a putut vedea în mod 
clar echipajul prin ferestrele cabinei de pilotaj. Nu păreau a fi militari. 

— Hei! 

O voce îl strigă Și când se uită în jos o văzu pe Lucy apărând la capătul 
scărilor. Își ţinea geanta în faţă, cu o mână băgată înăuntru. De sus, văzu că 
apucase pistolul mitralieră MP7, ţinându-l astfel încât să nu fie văzut. Își 
smuci bărbia spre el. 

— Haide, continuă ea. Cred că este cursa noastră. 

Oamenii se adunau pentru a vedea ce se întâmplă, așa că Marc Și-a 
aruncat cu rapiditate rucsacul pe umăr Și a coborât către ea. Pistolul Glock 
îl ținea băgat la spate, la curea, cu siguranţa pusă. 

— Eşti sigură? întrebă el când ajunse lângă ea. 

Lucy îi aruncă o privire rece, care îi amintea mai mult de Sam decât ar fi 
vrut să recunoască. 

— Dacă nu suntem în siguranţa, a răspuns ea, ridicând vocea pentru a 
putea fi auzită peste zgomotul elicopterului care cobora, vom neutraliza 
echipajul Și vom prelua noi comenzile. 

Nu era pentru prima dată când nu era sigur dacă ea glumea sau nu. Dar 
înainte de a ajunge la o concluzie, trapa pentru pasageri a elicopterului a 
fost trasă înapoi și Henri Delancort a pășit cu ușurință pe pământ. Se 
aplecă, ţinându-și mâna pe faţă ca să se ferească de praful ridicat Și, nu se 
Ştie cum, chiar reușea să o facă într-un mod grațios. În costumul său maro 
Și pantofii cusuţi manual, Delancort părea că este dintr-o prezentare de 
modă. 

Avea un zâmbet tensionat. 

— Vizitaţi locurile cele mai încântătoare, i-a spus lui Lucy. Înţeleg că nu 
ne mai putem lua înapoi banii depuși ca garanţie pentru mașină? 

— Trimite-i factura Unchiului Sam, ripostă Lucy. 

Le făcu semn să îl urmeze. 

— Domnul Solomon a plecat la Cairo pentru o întâlnire. Dorește ca noi 
să continuăm cercetările. 

— Aţi găsit ceva? a spus Marc. 

— Am găsit ceva, a fost de acord bărbatul. 

Lucy se urcă în elicopter, în timp ce Delancort întârzie putin, 
încruntându-se la vederea prafului strâns pe pantaloni. Marc a urcat ultimul 
la bord. 


Delancort îi aruncă o privire cercetătoare. 

— Ceva probleme? 

Marc clătină din cap. 

— Este problema pasagerului care stă în spatele șoferului. Nu-mi place 
să zbor cu elicopterul când nu sunt în cabina de pilotaj. 

Aparatul tremură Și simţi zdruncinăturile direct în stomac. Marc găsi un 
scaun ȘI îȘi puse centura de siguranţă. 

Celălalt bărbat stătea în faţa lui, alături de Lucy. 

— Să vă spun ce a făcut echipa noastră de imagistică la biroul din Palo 
Alto cu acele imagini. 

Se aplecă înainte. 

— Fragmentele par a fi din niște documente de transport. 

— Cu avionul? 

Delancort clătină din cap. 

— Transport pe mare, nu transport aerian de marfă. Din păcate, nu ați 
găsit niciun fel de indicii cu privire la numele navei implicate sau informații 
cu privire la marfa transportată. Dar ceea ce aţi găsit a fost destina tia. 

O privi pe Lucy. 

— Portul din New Jersey, SUA. 

Marc a analizat aceste date noi. 

— Trebuie să urmărim ceva care s-a întâmplat destul de recent. Câte nave 
au navigat din porturile turcești pentru SUA în ultima săptămână? 

— Mai multe decât v-aţi aștepta, a răspuns Delancort. Dar datele ne spun 
cu certitudine că documentele au legătură între ele. Ele sunt confirmate Și 
de datele pe care le-am urmărit prin intermediul altor surse de informații ale 
Rubicon. 

Lucy încuviinţă cu seriozitate. 

— Zvonurile privind lansarea de către Al Sayf a unui atac pe teritoriul 
american. Dacă Asociaţia a oferit transport pentru ca marfa să ajungă pe 
Coasta de Est... Asta este practic o confirmare. 

Tăcu o clipă. 

— Putem presupune că vor lovi New York-ul? 

Marc a crezut că a simţit o oarecare emoție în vocea ei la auzirea numelui 
orașului ei natal. 

Delancort clătină din cap. 

— Nu putem să facem nicio supoziţie în acest stadiu. 


Marc privi peisajul care se rostogolea sub ei, în timp ce elicopterul se 
întoarse spre Kayseri. 

— Bine. Trebuie să aducem acest lucru la cunoștința cuiva din Homeland 
Security, nu-i așa? Este fără dubiu că, indiferent de nava pe care o folosesc, 
ei nu au acostat încă în New Jersey. Americanii pot închide portul cu totul 
Şi să-i prindă pe acești băieți înainte să coboare de pe navă. 

Lucy și Delancort schimbară o privire plină de semnificații care sună în 
mintea lui Marc ca un avertisment. 

— Penetrarea de către Asociaţie nu a fost realizată numai la nivelul 
serviciilor de informații europene, a afirmat Delancort. Ei au oameni peste 
tot. 

— Drona care ne-a atacat a fost americană, îți amintești, nu? adăugă 
Lucy. Dacă pot atrage de partea lor Marina americană, pot la fel de bine să- 
Şi exercite influenţa și în CIA, FBI, Homeland... 

— Dar nu Știi asta sigur, nu-i așa? insistă Marc. 

— Dacă ne asumăm riscul de a dezvălui aceste informații, am putea 
pierde orice date cu privire la operația plănuită de Al Sayf. 

Delancort își ridică capul în timp ce vorbea. 

— Este nevoie doar de un informator care să avertizeze Asociaţia Și 
aceștia vor stopa orice activitate. Își vor schimba ţintele. Următorul atac ar 
putea fi plănuit și realizat înainte de a ne da seama de asta. 

— Deci nu facem nimic? 

Marc se așeză mai bine pe scaun. 

— Din ceea ce Știm, cei responsabili de atentatul cu bombă de la 
Barcelona și de uciderea colegilor mei ar putea fi deja pe străzile din New 
York! 

Se uită furios la Lucy. 

— Străzile tale. 

Ea reacţionă cu o privire rece Și supărată. 

— Crezi că nu îmi displace ideea la fel de mult ca și ţie? Dar gândește-te 
timp de o secundă, lua-o-ar naiba de secundă, Dane! Avem un atu în faţa 
acestor fii de căţea, știm unde se vor afla. 

— Grupul nostru de analiză lucrează deja la urmărirea traficului maritim 
care intră Și iese din port, a declarat Delancort. Putem restrânge variantele 
posibile Și izola nava suspectă înainte ca Asociaţia să poată continua. 


— Şi dacă te înșeli? Sau dacă va fi puţin cam târziu? Ce se va întâmpla 
atunci? 

Marc arătă cu degetul spre Delancort. 

— Au aruncat în aer o secţie de poliţie din Spania Și o navă din Franţa. 
Ce se va întâmpla dacă data viitoare va fi o școală? Un spital? Un centru 
comercial? 

Lucy se așeză între ei Și puse o mână pe braţul lui. 

— Marc, ascultă-mă! Noi trebuie să-i prindem pe acești oameni. Nu 
Homeland Security Şi nicio altă agenţie din care totul curge ca dintr-o sită. 
Aceasta este acțiunea noastră Și, da, există un risc. Dar așa funcţionează 
Rubicon, iar dacă vrei să faci parte din el, este foarte bine. Pentru că 
ajutorul tău ne este de folos. 

— Şi ai și o motivaţie puternică, a spus Delancort, cu un — pufnet de 
dezaprobare. 

Marc îi aruncă o privire acră, dar nu spuse nimic. 

° 

Santa Cruz se deplasa cu o viteză constantă apropiindu-se de coasta 
insulei Newfoundland. Un cer jos plin de nori, cenușii ca uleiul de mașină 
uzat, coborâse peste ei Și vizibilitatea nu era mai mare de un kilometru, dar, 
în curând, se va vedea America Și, pentru prima dată în viața sa, Omar 
Khadir va privi această țară a inamicilor săi cu proprii ochi. 

Era necesar să rănească aceste persoane pentru a le face să înțeleagă, 
stabili Khadir. Spre deosebire de alții dintre cei de lângă el, ca Jadeed sau 
oamenii furioși pe care i-a recrutat pentru a-i învăța pe tinerii din Turcia, 
Khadir nu considera SUA ca izvor al întregii degenerări a lumii. SUA nu 
erau pentru el „Marele Satana” — nu exista așa ceva. Potențialul de 
corupție, pentru dezonoarea sufletului Și a sinelui, era ceva pentru care 
nicio națiune nu avea întâietate. A da vina pentru astfel de lucruri pe un 
singur popor era ceva naiv, o alegere făcută de oameni cu minte îngustă. 

Orice societate, chiar Și cei care se declarau a fi cei mai pioși, ar putea fi 
roasă pe dinăuntru, Khadir știa asta din propria experiență. 

Culoarea pielii unui om, steagul pe care îl venera, dumnezeul la care se 
ruga... Nimic din toate astea nu conta. Toate erau niște cârlige utile în care 
se putea agăța o ideologie care să se potrivească nevoilor războiului. 

Nu dădea vina pe americani pentru toată decadenţa la care fusese martor. 
Ei erau niște victime la fel ca Și el, dar asta nu însemna că trebuiau cruțați. 


Fuseseră atât de îndrăzneţi și de aroganți încât Și-au pictat pe ei o ţintă ȘI 1- 
au îndemnat pe cei care îi urau să tragă acolo. Un atentat la adresa SUA era 
pur Și simplu cea mai eficientă opțiune pentru Al Sayf, pentru că mass- 
mediei lor nu-i plăcea nimic mai mult decât să arate vărsare de sânge, astfel 
încât toată lumea să o poată vedea. 

Când va fi realizată, acțiunea lor urma să fie difuzată în întreaga lume, 
gravată în istorie alături de toate celelalte acte de teroare care au schimbat 
faţa civilizaţiei umane. Și era doar începutul. Vor urma britanicii. Al Sayf 
îȘi va respecta promisiunile pe care le făcuse acestei naţiuni. 

— Comandante? 

Khadir se întoarse auzindu-l pe Jadeed apropiindu-se și inspiră adânc 
aerul sărat. Mai jos, elicopterul era pregătit pentru decolare, membrii 
echipajului îndepărtând prelata de pe cabina de pilotaj și verificând 
rezervorul de combustibil. 

— Raportează, îi spuse lui Jadeed, luându-și privirea de la aeronavă. 

Celălalt își înclină capul, scoțându-și căciula de lână pe care o purta. 

— Suntem gata, domnule. Recruţii sunt pregătiți. 

Omniprezente într-un Șirag strâns în jurul încheieturii mâinii, mărgelele 
sale mesbaha se ciocniră una de alta, în timp ce arăta cu mâna spre insula 
navei, către puntea superioară. 

— Unde sunt acum? 

— Au fost trimiși la dormitoare pentru a se recupera. Am pus oameni să-l 
urmărească. 

— Bine. 

Khadir s-a uitat la un bărbat într-o salopetă verde, aflat într-un colţ umbrit 
sub insula navei, trăgând cu nesat dintr-o ţigară. Era unul dintre medicii pe 
care îi găsise Asociaţia, un medic de chirurgie toracică brazilian care ȘI-a 
pierdut licenţa întrucât începuse să-i placă gustul medicamentelor sale. Pete 
de sânge arterial închis la culoare se vedeau pe partea din faţă a salopetei, 
făcându-l să arate mai degrabă ca un măcelar decât ca cineva care vindecă 
oameni. 

— Câţi am pierdut? 

Jadeed înghiți puternic. 

— Câţiva, a recunoscut el. Nu mai mulți decât ne așteptam. Am știut 
întotdeauna că vor exista pierderi. 

Khadir dădu din cap. 


— Precum spui! 

După ce a spus asta, câțiva sârbi au ieșit prin trapa din apropierea locului 
în care se afla doctorul. Purtau între ei mai mulți saci negri pentru cadavre. 
Cu un mers clătinat, bărbaţii târau saci spre balustrada de pe puntea 
superioară. 

— Am dat ordinul de a se elimina resturile, a explicat Jadeed. Am zis că 
este cel mai bine să se facă acest lucru imediat... Dacă așteptăm... 

Khadir a ridicat o mână pentru a-l aduce la tăcere. 

— Ai făcut ceea ce trebuia. Cu fiecare oră care trece ne apropiem mai 
mult de America. Eliminarea lor ne asigură acum că acești soldați curajoși 
nu vor fi duși către țărmurile dușmanilor noștri. 

Se încruntă. Ar fi vrut să spună ceva. Simţise că ar trebui rostite niște 
cuvinte care să marcheze moartea tinerilor, dar acum, când a venit acel 
moment, nu avea nimic de spus. 

Atenţia lui Jadeed continua să se îndrepte către elicopter. Englezul se afla 
acolo, într-o conversație agitată cu ceilalţi mercenari. Tonul vocii aspre Și 
iritate a lui Tommy îi amintea lui Khadir de lătratul unui câine, iar modul în 
care se potriveau cele două imagini i-a oferit un moment de amuzament 
rece. 

— Știu că nu îţi place de Englez, spuse Khadir celuilalt. Și ai dreptate. 
Dar trebuie să cooperezi cu ei. Este un lucru necesar, pentru succesul 
muncii noastre. 

Jadeed Și-a strâns ochii Și Și-a pus un deget peste șiragul de mărgele. 

— Trebuie să vă spun asta, domnule. El este un fiu de curvă și aș dori 
foarte mult să scot mândria pe care o are în el. 

În ochii omului era o dorinţă sinceră, o nevoie puternică de a fi violent, 
sub masca de auto-control pe care o avea Jadeed. 

— Nu trebuie să intri în conflict cu el, vorbele lui sunând atât a ordin, cât 
Și a avertisment. Dar fu vigilent. 

Nu avea nevoie să spună mai mult. Amândoi Știau că alianţa dintre 
Asociaţie și Al Sayf era temporară Și că, după ce acțiunea va avea loc, 
relaţia dintre cele două părți s-ar putea schimba foarte mult. 

În spatele lor se auzi un zgomot de căzătură și un val de înjurături care o 
însoțeau. Khadir își întoarse capul Și îi văzu pe sârbi prinși într-o ceartă. 
Unul dintre saci se deschisese și înăuntru se vedea o bucată pământie de 
braț, o secțiune dintr-un trunchi Și o faţă. 


Khadir se strâmbă. Ochii tânărului se uitau către el. A căutat în memorie 
numele adolescentului și nu l-a găsit, dar Și-a amintit de el, era băiatul care 
fusese agresat de paznicul degenerat de la orfelinat. Ce păcat să pierzi unul 
ca el, se gândi el. 

Tânărul se arătase a fi promiţător, din momentul în care a luat în mână un 
baston Și s-a aflat în fruntea celor care l-au bătut pe cel care îi făcuse rău. 
Tipul de ură crudă care stătuse ascunsă în interiorul băiatului era exact 
aceea pe care Khadir reușise atât de bine să o modeleze. Acea furie pe care 
o temperase în el însuși cu mulţi ani mai înainte. 

Jadeed a strigat la sârbi cu o astfel de forţă încât cei doi bărbaţi s-au oprit 
din ceartă și au adunat în liniște sacii din nou. Khadir a simţit că cineva se 
apropie, dar nu s-a întors când Englezul a ajuns lângă el. 

— Ce este cu tot rahatul ăsta, pot să Știu? a întrebat el. Vrei să preiei 
conducerea? 

— Te-ar surprinde lucrul ăsta? îi răspunse Khadir cu răceală. 

— La dracu”, nici nu mă interesează, se răsti Tommy, cu un dispreţ atât 
de mare încât l-a făcut pe Jadeed să își strângă pumnii. 

— Curăţaţi-vă mizeria, dacă trebuie să o faceţi, dar aveți grijă că suntem 
în plină activitate. 

Făcu un semn cu degetul spre elicopter. 

— Grăbește-te, Saladin. 

Fără să se uite înapoi, Englezul păși plin de el pe punte, iar palele 
rotorului aeronavei au început să se învârtă leneș în aerul umed. 

Jadeed i-a întâlnit privirea lui Khadir Și supărarea i s-a înmuiat sub 
privirea hotărâtă a comandantului său. 

— Du-te, a ordonat el. Asigură-te că mercenarii își îndeplinesc sarcinile 
înainte ca noi să ajungem. Fără tine, nu vom putea niciodată să ne atingem 
obiectivul. 

Celălalt se aplecă ușor. 

— Nu voi da greș. 

Khadir i-a zâmbit și i-a pus o mână pe umăr. 

— Știu. 

Jadeed a alergat de-a curmezișul punți, cățărându-se pe scaunele din 
spate ale elicopterului împreună cu unul dintre oamenii care îi erau loiali. 
Englezul s-a așezat pe scaunul copilotului, lângă masivul Și neprietenosul 
Ellis; acesta a preluat controlul manșei și Khadir a privit cum aeronava se 


ridică Și începe să înfrunte vântul. Zburând la joasă înălțime, a luat viteză 
deasupra valurilor Și a dispărut în ploaie. 

Zborul se desfășura la o altitudine care împiedica radarul să descopere 
elicopterul, pe o rută prin zonele neacoperite de patrulele Pazei de Coastă, 
rolul „echipei avansate” fiind cel de a deschide calea pentru partea finală a 
acțiunii. 

— În curând, fraților, a spus Khadir cu voce tare, închizând ochii și 
ascultând sunetul oceanului. În curând. 

. 

În câteva ore, avionul Rubiconului era din nou în aer Și se îndrepta direct 
spre aeroportul Newark Liberty International. Dușul făcut îl curăţase pe 
Marc de mizerie Și de mirosurilor persistente de cordită și de fum, însă era 
prea agitat pentru a se bucura de originalitatea de a face un astfel de lucru la 
altitudinea de 5 mii de metri. Părul îi era încă umed. Și-a legat șireturile în 
timp ce mergea de-a lungul avionului, până a ajuns la bar, unde Și-a luat o 
cafea. Lumina din acel spaţiu comun deschis era așa de bună, încât și-a luat 
de la bar o lavetă și pus pe ea laptopul și instrumentele sale minuscule. 

Calculatorul arăta de parcă fusese aruncat pe scări Și Marc trase de 
carcasa ruptă pentru a o deschide, verifică și curăţă interiorul, suflă firele 
de nisip strânse în ventilatoarele de răcire Și pe procesor. 

Treaba aceasta l-a făcut să se concentreze, lăsându-și mintea să reia 
evenimentele recente, în timp ce mâinile sale se mișcau mecanic. 

Aproape că terminase la sosirea lui Lucy. Spre deosebire de el, femeia 
părea complet trează. Marc aruncă o privire în drojdia cafelei sale și se 
gândi la cantitatea destul de mare de cofeină pe care o avea deja în corp. Ea 
îl privea cu atenţie în timp ce punea la loc carcasa laptopului său defect. 

— Am văzut tipi cu aceeași faţă, a spus ea, arătând spre el. Aceeași 
privire, lucrând la ceva de care părea că depinde toată viaţa lor. Diferenţa 
este doar că aceia erau tipi de la Delta care își pregăteau armele pentru a le 
folosi. 

Marc își puse mâna pe suprafaţa tastaturii. 

— Aș putea ucide un om cu asta, a spus el, Și cuvintele acestea ieșiră din 
gura sa înainte de a ști de unde veneau. 

Lucy îi aruncă o privire ciudată. 

— Ca de exemplu cu... hacking-ul? 

— Da. 


Marc dădu din cap o dată, apoi îi arătă tija groasă a sursei de alimentare a 
blocului de alimentare care era introdusă în compartimentul bateriei 
laptopului. 

— Sau poate cu asta. Craniul unui om a fost crăpat odată în acest fel. 

Ea a luat bateria Și a cântărit-o în mână ca pe o bâtă. 

— Improvizează Și adaptează-te“. 

Lucy îi dădu înapoi bateria Și își încrucișă braţele peste piept. 

— Ceva de genul ăsta. 

Sursa de alimentare a alunecat la locul ei cu un clic și laptopul a revenit 
la viață. Murdar și îndoit, cu o pată urâtă într-un colţ în care ecranul era 
deteriorat, încă era în stare de funcționare, ceea ce i-a dat lui Marc un fel de 
satisfacţie care i-a adus pentru scurt timp un zâmbet pe buze. Îi trecu prin 
cap ideea că acel aparat era lucrul cel mai la îndemână care putea să-i 
servească drept colac de salvare. Se gândi la pistolul Glock, care zăcea uitat 
în cabina sa. Pistolul l-ar putea ține în viaţă... dar datele pe care le avea ar 
putea chiar să-l salveze. 

Dacă aș putea trăi îndeajuns de mult încât să aflu dacă este așa. 

Delancort tocmai ieșea din biroul lui Solomon de vizavi Și i-a zărit. 

— Ah, c’est bon. Am ceva la care ar trebui să vă uitaţi amândoi. 

A folosit o conexiune pentru a transmite imagini pe un monitor care ieșea 
din spatele unui panou ascuns. 

Marc îȘi întinse gâtul pentru a vedea o serie de fotografii de pe ecran. 

— La ce ne uităm? 

— Prima analiză făcută de specialiștii noștri în criminalistica digitală 
privind datele de la orfelinatul O Nouă Zi, a spus Delancort. Nu se dau 
premii dacă spui câte păpuși sunt, ca la Matrioșca... 

— Ca la ce? spuse Lucy sprijinindu-se de perete. 

— Mai multe păpuși. Marc a arătat forma cu mâinile. Una în interiorul 
celeilalte. 

Delancort zâmbi. 

— Scuzați-mi metafora, dar am crezut că este foarte potrivită când 
numele acestui domn va fi rostit. 

Un bărbat cu bărbia severă și mustaţa tăiată scurt, cu ochii de vânător 
feroce ca de lup, se uita spre ei. 

— Piotr Glovkonin, spuse Marc, trăgând puternic aer în piept. Asta-i 
bună! 


— Este, cum se știe, patron al multor grupuri caritabile, a continuat 
Delancort. Majoritatea par legitime. Ar putea fi o coincidenţă faptul că unul 
dintre cei mai bogaţi oligarhi din Federaţia Rusă are o legătură cu 
orfelinatul O Nouă Zi... 

Lăsă fraza să plutească în aer. 

— Nu cred că vreunul dintre noi ar fi putut bănui acest lucru, oui? 

— Acum o zi, eram la fel de aproape de el cum sunt acum de tine, a 
remarcat Marc. Nave care trec una pe lângă alta, chestii de genul ăsta. 

Lucy făcu un semn cu capul. 

— Înţeleg că acest tip are o grămadă de bani și-i folosește în scopuri 
necurate. Dar putem spune și că face parte din Asociaţie? 

— Este foarte posibil, a spus Marc. MI6 nu au niciun fel de date despre 
acest individ care să ne fie de folos. Are active în toată Europa și în Rusia. 
Operează la nivel înalt, acolo unde aerul este rarefiat Și se vehiculează sume 
mari de bani. 

Delancort își atinse buzele cu un deget. 

— Rubicon este la curent cu afacerile mai mult decât discutabile ale 
domnului Glovkonin. G-Kor și Rubicon Și-au încrucișat săbiile, pe 
chestiuni financiare. 

Marc îi aruncă o privire. 

— Cum așa? 

— G-kKor are legături cu un holding din Irkutsk, care găzduiește mai 
multe servere de Internet sigure, aflate într-un siloz de rachete nucleare 
dezafectat bine protejat. 

— Reţeaua cenușie, a spus Marc, făcând o grimasă. 

Văzând privirea interogativă a lui Lucy, continuă. 

— E ca un Internet din umbră, înţelegi? Un web care lucrează sub 
acoperirea World Wide Web-ului. Servere aflate în ţări cu o viziune mai 
permisivă în ceea ce privește legislaţia în materie de date. Acestea operează 
bănci de informații, păstrează documente sensibile ale statelor 
delincvente“5, carteluri de droguri, dealeri de arme și altele de acest gen. 
Ele transferă fișiere digitale dintr-un loc în altul, uneori din locuri de 
depozitare situate la adâncime, cum ar fi acele silozuri... 

— În astfel de lucruri era implicat acel broker, Novakovic? 

Dădu din cap. 


— El avea propriul web fantomă, chiar pe iahtul lui. Serverele din 
reţeaua cenușie au fost cele care au permis infractorilor precum cei din 
Asociaţie să continue să funcționeze la nivel global. 

Marc nu a mai spus faptul că motivul pentru care multe astfel de 
paradisuri de date au rămas funcționale a fost acela că zeci de naţiuni mai 
mari le-au folosit în secret ca gazde îndepărtate pentru materialele pe care 
nu le doreau pe propriile servere. 

Delancort îl privea cu atenţie pe Marc. 

— Ai vrea să ne spui ȘI altceva ce mai Știi? 

Întrebarea părea să fie întâmplătoare, iar Marc Și-a dat seama imediat că 
expresia feţei sale nu a reușit să ascundă reacţia sa de surprindere. 

— V-am spus despre O Nonă Zi. V-am spus ce am Știut. 

Celălalt dădu din cap a negatie. 

— Da, identitatea persoanei sau a persoanelor responsabile pentru 
moartea colegilor tăi în Dunkerque. Dar cred că mai ai ceva să ne spui. 

Lucy se apropie Și se așeză în faţa lui. 

— Are dreptate, Dane, nu-i așa? 

Își strânse ochii. 

— Uite, după dronă și tot ce s-a întâmplat, dacă tot nu poți să ai 
încredere în noi, atunci... 

Marc o opri cu o mișcare a mâinii. 

— Nu este vorba de asta. Doar că... 

Oftă. 

— Ceea ce am nu înseamnă nimic. Este lipsit de valoare. 

El le-a spus despre datele din comunicările prin e-mail pe care le-a 
recuperat din reţeaua MI6. 

— Toate sunt chestiuni de circumstanţă, urme ale altor urme, nimic serios 
sau care să ofere cât de cât un indiciu. 

— Informaţia digitală nu moare niciodată, l-a contrazis Delancort. Este 
posibil să nu aveți acces la ea, dar este acolo, în web. Totul lasă o urmă. 

— Poate că așa este, a recunoscut Marc. Există câteva fragmente stocate 
undeva, dar nu pot da de ele. Sunt doar două locuri din lume care ar putea 
reconstrui datele și la niciunul dintre ele nu am acces. 

Aruncă o privire spre Delancort. 

— i nici cu banii șefului tău, de altfel. 

— Eşti sigur de asta? 


— Sunt sigur. S-ar putea să intrați în dosarul meu de la Ministerul 
Apărării, dar oare poate Rubicon să spargă sistemul de criptare de la 
GCHQ"? 

Delancort păli ușor. 

— Nu, nu putem. 

Marc dădu din cap. Centrul de supraveghere electronică al serviciile 
secrete britanice monitoriza un volum imens de e-mailuri, date, comunicații 
radio și prin telefonia mobilă, dar sistemul său de securitate era 
impenetrabil. 

— După cum Știm cu toţii, actualmente mă aflu pe lista de urmăriți a 
MI6, așa că nu mi-ar da mie aceste date în ruptul capului. 

— Ai spus două locuri, a menționat Lucy. 

— La cel de-al doilea ajungi chiar mai greu. Agenţia Națională de 
Securitate“. 

— Oh, da, a spus ea. Acea chestie numită PRISM’!. 

El își strânse buzele. 

— Da, este vorba chiar de acest program de care ai auzit. MI6 a fost 
conștient de ani de zile de faptul că sistemele de supraveghere ale Agenției 
au urmărit toate agenţiile britanice de informații. Dar, în timp ce serviciile 
de securitate au dat impresia că au închis ochii la acest lucru, GCHQ făcea 
exact același lucru cu sursele de informații americane din Europa, prin 
sistemul lor denumit Tempora. 

Delancort pufni din nas. 

— Agenţia Naţională de Securitate nu ar admite niciodată că deţine 
datele de care ai nevoie pentru a urmări acele e-mailuri. 

Marc dădu din cap. 

— Deci revenim la punctul de unde am plecat. 

Lucy îi aruncă o privire lui Delancort Și oftă. 

— Domnule Dane, cred că ești precaut în a-ţi asuma vreo obligaţie faţă 
de Rubicon, dar domnul Solomon mi-a spus să vă ofer, pentru tot ceea ce 
vreți să faceți cu bune intenţii, orice sprijin din partea grupului, astfel încât 
să vă atingeți obiectivul. 

Oferta a fost o adevărată surpriză pentru Marc. 

— De ce era nevoie să spui treaba asta? 

Delancort părea nedumerit de întrebare, de parcă nu se gândise niciodată 
la așa ceva. 


— Pentru că este ceea ce trebuie să facem, a răspuns el. 


La început, Halil a crezut că se îneacă. 

Simţea că nu poate înghiți, iar braţele și picioarele îi erau amorţite. Le 
simţea de parcă nu erau ale lui, vag legate de corpul său. Încercă să 
deschidă ochii, dar durerea pe care o simţea din cauza luminilor 
strălucitoare de deasupra lui îl sili să îi închidă. Ar fi trebuit să facă un efort, 
dar se întoarse pe partea cealaltă, simțind salteaua lăsată sub greutatea 
mișcării. Durerile ascuțite și pătrunzătoare îi produceau usturimi în 
abdomen Și în capul pieptului, făcându-l să geamă. Se întoarse Și îȘi trase 
cu greu o mână să-și acopere ochii. Trecură câteva minute, minute care 
păreau ore întregi Și, în cele din urmă, Halil reuși să stea în capul oaselor. 
Durerea din corp nu se micșora ȘI el respira cu mare dificultate. 

Filtra sunetele din jurul său. Scârţâitul de metal ruginit, chpocitul 
îndepărtat al valurilor. Alţi tineri, unii vorbind cu voce joasă, alții plângând 
încet. Halil își luă mâna de la ochi încet Și își puse picioarele goale pe 
podeaua rece. Era ameţit, chiar stând nemișcat, Și își simţea carnea într-un 
mod ciudat. Era fierbinte la atingere. 

Respirația greoaie îi răsună tare în urechi. Nu-și amintea să se fi întors în 
camera lungă și rece, pe care profesorii le-o stabiliseră ca loc de dormit 
după îmbarcarea în navă. Își amintea doar că mergeau cu toţii în dezordine 
către sala de mese. Erau toţi flămânzi, cu stomacurile goale ghiorțăind. 
Profesorii le interziseseră să mănânce de mai mult de o zi și la nivelul 
grupului se vorbea că cineva a făcut ceva greșit și că mai mulți dintre ei 
urmează să fie pedepsiţi. 

Dar când au intrat în sala de mese, oamenii de acolo mâncau. Mâncarea 
era o tocană de carne Și amintirea mirosului sosului plin de ulei i-a produs 
lui Halil o senzație de vomă, gustul fierii ridicându-i-se în gât. Voia cu 
disperare să bea apă. 

Se concentră din nou, încercând să redea cu ochii minții ce se întâmplase. 
Sala de mese. Mâncarea. Jadeed era acolo și le zâmbea. La început, Halil 
fusese precaut la fiecare aparent semn de căldură din partea adjunctului 
comandantului, dar de fiecare dată acestea erau însoțite de câte o 
recompensă, o băutură gazoasă americană care fâsâia și scotea bule din 
sticlele gravate, cu etichete țipătoare. 


Tarki o dădea pe gât ca și cum ar fi fost nectar, râgâind tare și îndelung. 
Toată lumea râdea Și pentru o clipă uitaseră că erau tineri care acționau ca 
niște copii. Profesorii nu îi opreau să se comporte astfel, așa că toți beau și 
râdeau Și doar când a golit sticla, Halil a văzut pe fundul ei niște depuneri 
de pulbere. Cristale albe, ca zahărul rafinat. 

Apoi, un somn greu a venit ca un val, înghiţindu-l cu totul. Cu vederea 
încețoșată, îl zări pe Tarki cum se suie pe o bancă. Începu să nu mai vadă 
culorile Și apoi nu a mai fost nimic... 

Numai că, totuși, ceva era. O sumă de detalii senzoriale care nu 
însemnau nimic izolate. Era mirosul puternic de rugină și miasma ca o 
arsură a agenţilor de curăţare puternici. Metalic, intens Și multiplicat Și plin 
de durere. Era sânge, frig și umezeală. Și erau strigătele. 

Se cutremura când toate acestea veneau înapoi către el, printr-o ușă 
deschisă aflată în memoria lui, scurgându-se ca un torent. La acel moment, 
nu procesase corect sunetul, dar acum știa că era Tarki. Tarki, urlând într-o 
agonie totală, plângând și zbierând. 

Și poate că unele dintre ţipete veneau și de pe buzele lui Halil. Își atinse 
fața, simțind urmele lacrimilor uscate. Durerea care-i chinuia stomacul era 
atât de îngrozitoare, încât nu putea să respire decât în reprize scurte, gâfâind 
ca un câine. 

Unde ne-au dus? Cu o groază care creștea, a descoperit că thawb-ul”? de 
bumbac pe care îl purta avea pe el sânge proaspăt. Cu mâinile tremurânde, 
Halil își trase peste cap veșmântul pentru a-și expune corpul la aer. 
Tremura ȘI se chinuia să nu vomite. Peste abdomen avea un bandaj din 
vată, prins cu leucoplast galben. Bandajul era îmbibat cu sânge. 

Cu ochii plini de lacrimi, Halil a desprins leucoplastul. L-a îndepărtat și 
s-a uitat sub bandaj. 

Senzaţia de usturime părea că se mărește și simți o răceală pe față, iar 
culoarea îi dispăru din obraji. Dungi verticale se întindeau peste abdomen, 
din zona dintre picioare și până în capul pieptului. Fiecare dintre ele era o 
sutură proaspătă, vineție, ţinută închisă cu șiruri de capse mici din plastic 
sub un bandaj subțire. Halil își lăsă veșmântul să cadă la loc, brusc prea 
îngrozit să se uite la ceea ce i se făcuse. Îi văzu pe alţii din grup având 
expresii similare cu a lui, pline de frică Și incertitudine. 

Apoi își dădu seama că patul în care dormise Tarki era gol. În cele din 
urmă, vocea îi reveni Și reuși să rostească câteva cuvinte. 


— EI... unde este? 

Tânărul deșirat pe care îl chema Adad se afla în apropiere și l-a fixat pe 
Halil cu o privire somnoroasă. 

— Un profesor a spus că a fost trimis înapoi. 

Halil dădu cu putere din cap, de-abia ţinându-se pe picioare. Asta nu era 
posibil. Erau pe o navă, la mulţi kilometri de patria lor. A fost o minciună ȘI 
el a fost pus să spună așa. 

Adad nu părea să-l audă. Își cerceta delicat cusăturile sângeroase de pe 
stomacul său tumefiat, desenul acestora fiind același cu cele de pe burta lui 
Halil. 

— Știu o poveste, a spus el. Cineva a pus droguri în mâncarea oamenilor 
Şi apoi le-a tăiat burţile. Le-a luat rinichii pentru a-i vinde saudiților. Ei ne- 
au făcut asta. 

Halil se chinui să facă câțiva pași nesiguri prin cabină, gândirea 
devenindu-i clară când simți metalul rece sub picioarele goale. 

La ușă se afla un profesor care o bloca și se uită urât la tânăr. 

— Du-te înapoi la culcare. Eşti indisciplinat. 

— De ce ne-ați făcut asta? a reușit Halil să articuleze. Ce am făcut 
greșit? 

— Nimic, spuse profesorul cu voce răstită. Idiotule! A fost spre binele 
tău. Ai fost bolnav. Acum vei fi mai bine. Odihnește-te! 

Omul l-a împins pe Halil și adolescentul s-a dat înapoi. 

Întorcându-se către patul său, îl văzu pe Adad la hublou, cu faţa sa palidă 
lipită de sticlă. 

— Vezi asta? întrebă el. 

Halil s-a uitat pe fereastră și a văzut cerul lipsit de strălucire deasupra 
unui golf larg, mărginit de un țărm din beton și o pădure de macarale turn 
albastre. Dincolo de ele se aflau șiruri de containere de marfă, cât vedeai cu 
ochii. 

— Este Africa? întrebă Adad, uitând pentru o clipă de durere. 

Halil a reușit să vadă mai multe simboluri pictate pe una dintre 
macaralele mamut. Linii orizontale albe și roșii și un câmp de stele într-un 
dreptunghi închis la culoare. 

— Nu este Africa, zise el, clătinând din cap. 

Profesorii le-au cerut tinerilor să se dea jos din paturile lor și să se 
alinieze de-a lungul pereților de etanșeizare ai navei. Cei care aveau pe faţă 
cel mai mic firicel de păr au fost obligați să se radă, așa că acum păreau a fi 
mai tineri decât erau de fapt, niște bărbaţi reveniti la stadiul de băieți. 

Halil putea vedea cu colţul ochiului printr-un hublou, iar mișcarea 
luminii Și a umbrei prin el îi spunea că nava a acostat în portul american. 

America. Părea imposibil de crezut că era acolo. Deși fusese hrănit cu 
povești de propagandă privind cât de necredincioși erau americanii, el 
cunoștea ţara din frânturile de povești pe care le văzuse la televizor Și din 
cărți. În mintea lui toate aceste lucruri, strânse laolaltă din auzite, din 
versurile muzicii pop pe care o asculta pe ascuns și din incantaţiile 
înflăcărate ale imamilor furioși, se ciocneau violent. 

Un profesor le-a spus să-și dea jos hainele, iar când a văzut că ezitau, 
tânărul cel mai apropiat de el a primit o palmă peste faţă. Halil și ceilalți nu 
au avut nevoie de o altă lecţie și și-a tras thawbul peste cap. Ceilalţi au 
făcut același lucru, formând la picioare grămezi de haine murdare. Curând 
toţi erau goi Și tremurau, aplecaţi în față pentru a se proteja de aerul rece. 

Aveau cu toții pe abdomen același gen de cicatrici ca și Halil, unele atât 
de decolorate încât deveniseră albe ca niște burţi de pește. A încercat să 
înţeleagă ce înseamnă asta Și cu o mână a apăsat ușor pe stomac. A simțit 
din nou durerea usturătoare ȘI a scos un șuierat, clipind furios. 

Unul dintre membrii echipajului navei a adus în cabină un cărucior de 
rufe Și l-a răsturnat pe podea. De acolo s-a revărsat o grămadă de haine noi, 
în culori incredibil de strălucitoare, împreună cu zeci de cutii de carton 
albastre. 

În interiorul fiecărei cutii erau pantofi de sport noi, mirosind a plastic ȘI a 
piele prelucrată. 

— Îmbrăcaţi-vă, le-a spus profesorul, arătând spre grămada de haine. 

Halil s-a alăturat celorlalți care ieșeau din rând circumspecți Și a scotocit 
prin mormanul de pantaloni, tricouri Și hanorace. Au pescuit de acolo 
șosete Și lenjerie de corp Și s-au îmbrăcat în tăcere. Halil a găsit o pereche 
de blugi cu un număr mai mare, un tricou albastru având pe el un logo pe 


care nu-l înțelegea și o bluză cenușie și largă de pus pe deasupra. Jucându- 
se cu fermoarul, a luat o cutie de pantofi și a găsit în ea o pereche măsura 
lui. 

— Astea sunt haine pe care le poartă necredincioșii, șopti Adad, trăgând 
posomorât de partea din față a unui hanorac cu glugă. Nu-mi plac. 

Halil nu a spus nimic Și Și-a înnodat șireturile complicate de la pantofi, 
bucuros că îi este din nou cald. S-a uitat în sus Și a văzut un profesor care 
primea o cutie de la unul dintre colegii săi. Profesorul a aruncat capacul și a 
început să caute în interior. A scos de acolo niște cartonașe laminate Și a 
început să umble printre tineri, dându-le câte unul din ele. 

Fiecare dintre tineri a primit, de asemenea, o pungă mică de hârtie. 

Când a ajuns la Halil, profesorul s-a uitat atent la faţa lui și apoi i-a pus 
un card în mână. Acesta s-a uitat în jos Și a văzut că era un permis de acces, 
de genul acelora pe care le văzuse pe pieptul ofițerilor de poliție sau al 
oficialilor guvernamentali. Pe el era faţa lui Halil, o fotografie cu el de care 
își amintea că a fost făcută la sosirea sa la orfelinat. 

În punga de hârtie era o colecţie ciudată de lucruri; un ceas digital ieftin, 
niște dropsuri, un pachet de șerveţele de unică folosinţă și, la fund, bani 
străini. Nu părea a fi o sumă mare, cam zece monede de cupru și argint de 
diferite dimensiuni Și un teanc de bancnote de culoare verde, a căror 
atingere îi dădu o senzație stranie. Obiectele îi păreau lui Halil exotice, dar 
a urmat exemplul celorlalți Și și-a umplut buzunarele cu ele. A luat o 
bomboană și a ronţăit-o nervos. 

Când toți s-au îmbrăcat și au primit câte un card Și o pungă, au pornit 
mărșăluind de-a lungul coridoarelor întortocheate ale navei. Profesorul i-a 
condus către zona navei aflată sub linia de plutire și, deși simțeau dureri Și 
erau neliniștiți din cauza cicatricilor pe care le aveau, toți tinerii simțeau o 
emoție puternică. O trapă se deschise Și ieșiră într-un compartiment înalt Și 
întunecos. 

Halil privi în sus și văzu că acoperișul acestuia era deschis Și una dintre 
macaralele albastre pe care le zărise de la fereastră atârna deasupra 
magaziei de marfă. Picături de ploaie fină coborau și le simţi atingându-și 
obrazul. Era pătruns de o senzaţie de panică. 

Unde ne duc? Ce s-a întâmplat cu Tarki? 

Profesorul i-a dus către un recipient din oţel și a deschis ușa de la capătul 
acestuia, făcând brusc un semn cu mâna. 


— Intraţi. După ce intrați, nu vorbiți deloc sau veţi fi bătuți. Când 
containerul se va mișca, nimeni nu plânge Și nu încearcă să deschidă ușa. 

S-a uitat către ei Și tinerii au dat din cap preocupați Și solemni. 

Halil a fost ultimul care a urcat Și, aruncând o privire în sus, a văzut 
braţul macaralei coborând. Profesorul l-a împins din spate și ușa s-a trântit, 
blocându-i pe toţi în cutia metalică umedă. 

Și-a găsit un loc unde să stea, jos, cu spatele la perete, și-a lăsat capul în 
Jos Și Și-a tras genunchii spre el. Niciunul dintre ei nu îndrăznea să 
vorbească. În întuneric, Halil i-a auzit pe unii rugându-se, dar nu li s-a 
alăturat. Avea sentimentul că, dacă exista un Dumnezeu acolo, acesta îl 
abandonase de mult. 

Containerul scârţâia învârtindu-se, apoi a fost așezat cu zgomot pe o altă 
platformă. Halil a auzit troliul macaralei ridicându-se Și apoi s-au mutat din 
nou, de data asta pe platforma a ceva care se mișca încet, care vâjâia 
precum camioanele care veneau la orfelinat. 

Apoi a fost liniște, cam o oră. Liniştea s-a terminat cu zgomotul produs 
de zornăitul brusc al lanțurilor de la ușă, iar containerul a fost deschis de o 
figură impunătoare. 

— Haideţi, le-a spus Khadir. Faceţi primu pași pe câmpul de luptă. S-a 
retras Și i-a lăsat pe tineri să se strecoare afară. 

Halil se uită în jur, încercând să vadă tot ce era acolo. Containerul Și 
camionul pe care stătea acesta se aflau într-un depozit. Acoperișul 
zdrăngănea la bătaia constantă a ploii și se vedeau oameni ici Și colo. Unii 
aveau arme, unii erau profesori, alţii nu. Comandantul era îmbrăcat la fel ca 
Halil și ca ceilalţi adolescenți, cu faţa ascunsă sub cozorocul unei șepci de 
baseball neagră. A spus ceva ce Halil nu a auzit unui om cu o expresie care 
nu arăta nicio emoție, Și acela a dat din cap. 

În spatele depozitului se afla un autobuz îngust, galben-portocaliu. Pe 
partea laterală a vehiculului era scris Districtul Școlar Wayne County; din 
nou, asta nu-i spunea nimic tânărului. Dar mai văzuse vehicule ca acesta, 
când la televiziune erau prezentate imagini cu orașe americane. I se părea 
că acestea erau aici lucruri obișnuite. 

Khadir a început să vorbească. 

— Acesta este începutul misiunii voastre, le-a spus el. Și trebuie să o 
trataţi cu toată seriozitatea. 

Comandantul a ridicat una dintre cartelele laminate. 


— Acest lucru vă va proteja când vom ajunge în inima teritoriului 
inamicului. 

Pe cartele era scrisă o minciună, spunându-le celorlalţi că autobuzul era 
de la o școală doar pentru surdo-muţi. Dacă nu vorbeau, nu aveau cum să 
dezvăluie accidental nimic dușmanilor lor. 

— Este absolut necesar să susțineţi această ficţiune. Dacă nu veți reuși, 
veţi fi abandonaţi aici Și veţi muri. 

Ochii lui Khadir au căzut pe Halil, iar tânărului i s-a făcut frică. Tarki este 
mort. Întâlnirea cu privirea ca de gheaţă a lui Khadir l-a făcut brusc să 
înţeleagă acest adevăr, iar Halil Și-a dat seama că a știut din momentul în 
care a văzut patul gol al prietenului său. Khadir, Jadeed, profesorii, toți s-au 
folosit de el. L-au ucis. Vor face același lucru Și cu noi. 

Comandantul a plecat pentru a vorbi cu unul dintre mercenarii de pe 
navă, iar un profesor s-a răstit către tineri, cerându-le să urce în autobuz. 
Grupul pestrit de tineri a pornit, dar Halil gâfâia, cu o respirație sacadată. 

Avea o senzaţie de panică din ce în ce mai mare. Transpiraţia îi invadase 
fruntea Și ochii 1 se învârteau în cap. Mintea îi era înceţoșată și gândea din 
ce în ce mai greu; Halil voia să fugă, să scape de acești străini care 
pretindeau că sunt mentorii lui. Khadir venea acum către el mergând apăsat. 

Halil privi în altă parte, temându-se că îndoiala de pe faţa lui ar putea fi 
citită de comandant Și s-a uitat la ușa care ducea la docuri. Dar ce este 
dincolo de ea? Nu putea răspunde la întrebarea pe care Și-o adresase singur, 
în mintea sa existând doar imagini disparate ale unei Americi ciudate. Îl 
speriau Și îl atrăgeau în același timp. Nu au spus ei că America este o tară 
a libertăţii? A fost Și asta o minciună? 

În acel moment, Halil a înţeles că nu i se va permite niciodată să știe 
răspunsurile dacă se urcă în autobuz. Era aproape de ușă, urmându-i pe 
ceilalți tineri în interior. 

Frica animalică l-a făcut pe Halil să ia o decizie înainte ca raţiunea sa să 
o poată face. Simţind durerea ascuțită din piept, a plecat de pe loc brusc, 
dându-l la o parte din drum pe Adad și împingând un alt adolescent în 
autobuz. A luat-o la fugă și s-a strecurat pe ușa depozitului, ciocnindu-se 
de ea în grabă. A deschis-o și a ieșit în ploaia de afară. În spatele lui, 
Khadir îl striga. 

Reușise să fugă, dar fiecare pas cu care atingea betonul docului era ca 
ecoul unui clopot care bătea, simțind o durere puternică la fiecare mișcare 


bruscă pe care o făcea. A încetinit Și s-a clătinat, cu ochii plini de lacrimi. 
Halil a tușit Și tușea a adus cu ea un Șuvoi de vomă subtire și apoasă. S-a 
oprit doar la câteva sute de metri de depozit Și a vomitat. 

Când s-a uitat în sus a văzut rânduri de cutii metalice așezate în toate 
direcțiile. Stâlpi înalți de iluminat marcau limitele spațiului în care se afla, 
făcându-l să pară vast Și imposibil de măsurat. Se simţea înspăimântat ȘI 
complet pierdut. 

Apoi Khadir a ajuns brusc lângă el, târându-l în genunchi Și strigând la 
el. Ochii întunecaţi ai comandantului scăpărau Și Și-a ridicat mâna pentru a- 
l lovi. Halil a căzut, încercând să devieze lovitura pe care o aștepta Și 
aceasta nu l-a atins. Și-a ridicat mâinile și a prins cozorocul Șepcii lui 
Khadir, smulgând-o orbește. 

Lovitura l-a atins pe o parte a capului Și l-a făcut să își piardă echilibrul. 
Nu a mai reușit să vadă nimic Și faţa i s-a lovit de betonul ud. A simţit o 
nouă durere, extrem de puternică. Khadir l-a tras pe Halil în sus încă o dată, 
apucându-l de șapcă și trăgându-1-o jos peste frunte. 

— Mă dezamăgești, băiete, se răsti el, împingându-l pe Halil spre 
depozit. Am crezut că ai vlagă în tine. 

Halil voia să îi spună omului tot ce simţea, să-i ceară să spună adevărul 
despre Tarki Și despre toți ceilalţi care dispăruseră, uitaţi pentru totdeauna. 
Dar era prea slab, prea speriat să facă altceva decât să lupte cu durerea 
îngrozitoare pe care o avea în piept. Aștepta să vină o lovitură mortală, să 
audă Șuieratul unui cuţit tras. O astfel de eliberare nu a venit însă. 

Reveniţi în depozit, Khadir la forţat să urce în autobuz, sub privirile 
ursuze ale celorlalți tineri. Eu sunt lecţia pentru ziua de azi, Și-a dat seama 
Halil. 

Comandantul Și-a scos pistolul de sub geacă și l-a pus pe fruntea lui 
Halil. 

— Dacă fiecare viaţă nu ar fi vitală pentru acţiunea pe care o avem de 
făcut, l-aș omorî acum Și l-aș arunca în ocean, a spus Khadir rece. Încă o 
astfel de prostie Și moartea va veni repede și dezonorant pentru cel care se 
va dovedi slab. M-am făcut bine înţeles? 

Tinerii au dat din cap în tăcere, iar lui Halil i s-a permis să-și găsească un 
loc în fundul autobuzului. S-a prăbușit în scaun Și Și-a lăsat capul în jos. 

— Eşti un prost, Șuieră Adad de pe scaunul din faţă. Unde credeai că te 
duci? 


— Nu știu, a reușit el să spună. Afară. Nu aici. 

Adad a spus ceva despre a face ceea ce ți s-a spus Și a arăta respect, dar 
Halil nu îl asculta. Pentru prima dată de când părăsiseră Turcia a auzit voci 
vorbind în limba engleză și a recunoscut dicţia corectă, de om instruit a lui 
Khadir și vorba tărăgănată a americanului cu ochii fără nicio expresie aflat 
pe scaunul șoferului. 

— Ştii detaliile? a întrebat Khadir. 

Americanul răspunse, vorbind pe nas. 

— Da, n-ai nicio grijă. Locul de retragere este la Willard și Pershing, am 
înţeles. 

Halil a auzit cuvintele. Păreau niște nume, dar nu însemnau nimic pentru 
el. 

— Atunci, dă-i drumul! a spus comandantul. Vreau să ajungem acolo 
până dimineaţă. 

Motorul a început să meargă, iar autobuzul a pornit prin burniță. 

. 

— Aici este locul, a spus Malte, iar Marc s-a trezit din somnul lipsit de 
profunzime. Erau primele cuvinte pe care le spunea șoferul. 

Se uită în sus, trezindu-se treptat din somnul în care căzuse, legănat de 
clătinatul SUV-ului care rula pe o autostradă din New Jersey. Marc se frecă 
la ochi Și privi pe fereastră. 

Ploaia monotonă cădea pe geam, estompând strălucirea lămpilor de la 
iluminatul public și a farurilor altor mașini de pe drum. Vremea se 
schimba, burnița era doar limita unui front de furtună care lovea deja Insula 
Manhattan Și urma să ajungă în curând aici, peste golf. 

Și-a înăbușit un căscat. În ciuda dotărilor de la bordul avionului Airbus, 
Marc a avut probleme în a dormi cum trebuie în timpul zborului. Somnul se 
lipea de el doar din când în când, ca o piatră aruncată sărind la suprafața 
unui lac, Și, într-un târziu, adormea superficial, astfel că acum avea o stare 
de buimăceală. Delancort i-a dat o sticlă de apă și a urmărit cum canadianul 
Și-a pus în faţă o consolă pliabilă pe care a tras-o din spătarul scaunului din 
faţa sa. 

A recunoscut unele dintre sisteme — un analizor de frecvenţe radio Și wi- 
fi, făcând parte dintr-un modul de comunicații celulare criptate. Era o 
versiune portabilă mai simplă a tipului de echipament pe care îl folosise 
împreună cu Leon și Owen stând în spatele vehiculului operațional al 


Nomad. Dar de data aceasta, Delancort era cel care opera comunicațiile 
digitale, iar Marc era cel care trebuia să iasă din dubă. Gândul îl făcu să 
tremure pe neașteptate și să aibă o stare de încordare. Pe scaunul din faţa 
lui, Lucy surprinse momentul Și se uită curioasă. 

— Eşti bine? 

— Sunt bine, a minţit el. Putem începe. 

Ea nu a spus nimic, trăgându-și fermoarul vestei antiglont peste salopeta 
armată pe care o avea dedesubt. Marc era îmbrăcat identic, vesta lui 
diferind prin numărul Și poziția buzunarelor pentru muniţie și uneltele de 
care avea nevoie. 

— Eşti sigur că poți lua parte la acțiune? 

Delancort dădea din cap, privindu-l cu atenţie pe Marc. 

— Poate ar fi mai bine dacă Malte ar însoţi-o pe Lucy în locul tău. 

Marc s-a uitat furios la celălalt bărbat. 

— E cam târziu să mă întrebi acum, nu crezi? 

Se întoarse iritat, supărat de întrebarea lui Delancort și de îndoielile pe 
care aceasta le presupunea, supărat pe el însuși pentru că ajunsese în 
această stare de iritare. 

Lucy ridică cu grijă o pușcă de asalt lungă și cenușie dintr-o cutie pe 
care o avea la picioare și verifică modul de funcţionare a acesteia, iar apoi 
introduse un încărcător cu douăzeci de gloanţe de calibrul 7,62 mm. Marc a 
recunoscut arma ca fiind Mark 14 EBR, o pușcă de asalt care funcționa 
foarte bine în mâinile unui trăgător de elită. Lucy părea familiarizată cu ea, 
ajustând patul rabatabil al acesteia pentru a o simți mai bine, în timp ce se 
uita pe fereastră. SUV-ul făcea un viraj pentru a trece printr-o poartă 
deschisă. 

Cât despre Marc, el avea un pistol mitralieră Vector K10 scurt Și masiv 
pus în poală, cu forma romboidă a armei întreruptă de un amortizor de 
zgomot subţire și de un vizor holografic. 

Aflat pe scaunul șoferului, scandinavul blond a stins luminile Și a tras 
SUV-ul în spatele unui container de marfă. Mașina a fost înghițită de 
întuneric Și singurele lumini care se mai vedeau erau date de strălucirea 
caldă a afișajului de pe consola lui Delancort. 

— Ştii cum să îi foloseşti, nu-i așa? întrebă Lucy, ţinând în mână o 
pereche de ochelari de vedere de noapte Ortek. 


Marc dădu din cap Și își dădu ochelarii jos atârnându-i în jurul gâtului, 
lângă butonul unui microfon cu condensator. 

Delancort se întinse spre mânerul ușilor duble din spatele vehiculului. 

— Malte va sta aproape, pentru a păzi intrarea. Voi doi... 

Se opri. 

— Ei bine. Ştiţi ce aveţi de făcut. 

— Procedura obișnuită, a spus Lucy, tonul ei devenind unul profesional. 
Dacă ne prind, am încurcat-o. Rubicon va nega că este implicat în vreun fel. 

— Nici măcar nu lucrez pentru Solomon, a murmurat Marc. 

— Atunci, ești pe drumul cel bun! a zâmbit Delancort, oarecum fără 
amabilitate. „Bon Chance”. 

A răsucit mânerul ușii și Marc a urmat-o pe Lucy afară în ploaie, 
bocancii lor tropăind pe betonul umed al docului. 

Lucy a rămas lângă peretele metalic al containerului de marfă și Marc a 
făcut la fel, simțind în vârful degetelor furnicăturile familiare produse de 
adrenalină. Ținea pistolul Vector strâns în mână pentru a nu fi tentat să bată 
darabana în mod inconștient pe patul armei. 

Totul se mișca repede acum. Părea că trecuseră doar câteva momente de 
când au aterizat la Newark, apoi au fost duși discret într-un hangar privat 
unde îi așteptau deja echipamentul și un vehicul. Cadrul era diferit, dar 
ceea ce simţea Marc era identic cu ce simțise la coborârea din avion; în aer 
era aceeași tensiune, aceeași senzaţie de a fi pe muchie de cuţit pe care le 
avea la fiecare misiune pe cale de a începe. 

Și eu particip la ea, Şi-a spus lui însuși. Până la capăt. 

Auzi vocea lui Delancort bâzâind în căști și o văzu pe Lucy dând din 
cap. 

— Recepționat. Dana nouăsprezece. Santa Cruz 

S-a uitat peste umăr la Marc. 

— Ne mișcăm. Stai departe de apa prea mare! 

Pe după un șir de containere, înălțându-se ca un zid al unei fortărețe 
antice, era cala navei. Echipa de analiză a informațiilor de la Rubicon 
redusese posibilităţile existente Și a apreciat că Santa Cruz era vasul pe care 
îl folosea Al Sayf. Marc ar fi vrut să vadă datele respective, dar Delancort 
nu a fost de acord. Lui Marc i-a fost greu să accepte că nu avea cunoștință 
de tot ce se întâmpla în jurul lui. Pe vremea când făcea parte din Nomad, nu 
s-ar fi împotrivit niciodată ideii de a-și asuma un risc bazat pe abilitățile 


altcuiva — dar timpul petrecut fugind îi schimbase această percepție. A 
depus mari eforturi Și a încercat să găsească încredere, dar reușise foarte 
putin. Își mai spuse încă o dată că va lucra pentru Rubicon doar până când 
va obţine ceea ce avea nevoie, până când va găsi o modalitate de a ajunge la 
Asociaţie. 

Santa Cruz era luminată de o aureolă creată de mai multe lămpi de lucru 
portocalii, ceea ce îi dădea o imagine de ceva necurat. Privind în sus la 
navă, a alunecat în spatele suportului de sprijin al unei macarale gigantice Și 
a respirat adânc. În mintea lui a apărut imaginea unei alte nopţi pe docurile 
de la Dunkerque. 

— Trebuie să urcăm la bord, șopti Lucy. Nu putem merge pe pasarelă. 

Arătă către oamenii de pe navă care stăteau în zona în care pasarela 
ajungea la puntea superioară, toţi încercând să disimuleze faptul că aveau 
arme. 

— Mi-a venit o idee. 

— Am înţeles, a spus Marc. 

— Hei! 

S-a apropiat Și l-a lovit în umăr. 

— Concentrează-te, Dane. Ai vrut să vii cu mine, am nevoie de tine să fii 
atent la ce avem de făcut. 

— Sunt aici, a insistat el, scuturându-și mintea de imaginile unei nave în 
flăcări. Care este planul? 

Lucy a arătat spre cadrul metalic înclinat de dimensiuni mari al macaralei 
de marfă care se ridica deasupra capetelor lor. 

— Sus Și pe deasupra! 

. 

Spărgând încuietoarea care bloca accesul către partea de sus a macaralei, 
Marc a deschis o poartă de siguranţă și a lăsat-o pe Lucy să o ia înainte. Au 
urcat pe scara de oţel care urca în zigzag prin suportul macaralei masive Și, 
pentru Marc, ascensiunea părea să dureze foarte mult, bocancii săi 
zdrăngănind pe metal iar ploaia plesnindu-l peste faţă. 

Apoi, brusc, scările au dispărut și au ajuns chiar la podul macaralei, cu 
cele două braţe gemene care se întindeau dinspre doc peste apele negre ale 
golfului. Aici, vântul nu era domolit de nave sau de containerele de marfă, 
iar rafalele sale îi loveau cu putere înaintând de-a lungul unei platforme de 
serviciu înguste. 


Marc a privit în jos Și a văzut distanţa până la betonul aflat departe de ei. 
O rafală puternică de vânt ar fi putut foarte ușor să-i facă pe unul dintre ei 
să-și piardă echilibrul și să fie aruncat de pe platformă. Își atârnă pistolul 
Vector de curea și merse mai departe folosindu-și mâinile pentru a aluneca 
de-a lungul șinelor de ghidare. 

Un girofar a luminat cu o lumină roșie capătul platformei, pulsând pentru 
a avertiza aeronavele care zburau la joasă înălțime Și s-ar fi putut aventura 
prea aproape de port. 

Farul i-a dat pielii întunecate a lui Lucy un aspect mortuar ciudat. Ea Și-a 
pus pe umăr pușca Mark 14 și a pescuit două cutii dreptunghiulare dintr-un 
pachet pe care îl avea la centură. S-a uitat până jos pentru a evalua distanţa, 
apoi, a manevrat o rotiță pe fiecare modul pentru a face o ajustare. 

— Uite, ia una! 

Marc a examinat obiectul. Aproximativ de mărimea unei cărămizi pentru 
construcții Și la fel de grea, era făcută din plastic negru mat și avea o rotiță 
de culoare alb-cenușie la un capăt. De ea era atârnat un cârlig în formă de 
arc cu carabină, la capătul unei bucăţi de sârmă subţire. 

— Ce este asta? 

Lucy se aplecă și se uită peste marginea cadrului macaralei, afară, în 
spațiul gol. La mulți metri sub ea se afla puntea superioară a navei Santa 
Cruz, cu trapele mari deschise pentru aerisirea primului Și a celui de-al 
treilea compartiment de marfă. Compartimentul al treilea, aflat chiar sub ei, 
era deja gol, în timp ce primul compartiment era în curs de descărcare. 
Compartimentul în care se lucra era puternic luminat, dezvăluind spațiul ca 
o peșteră din interiorul cargobotului, dar lui Marc i-a atras atenția trapa 
închisă etanș de la compartimentul al doilea și se întreba de ce nu se lucra 
ȘI la el. 

— Cutia este produsă de divizia de proiectare de la Rubicon, i-a spus ea, 
trăgându-se înapoi pentru a o atașa de structura macaralei. 

Se auzi un clanc, magneții puternici ținând-o lipită ferm. Lucy trase 
inelul în forma literei D și îl prinse de un cârlig de susţinere aflat pe spatele 
vestei sale antiglont, chiar sub linia umerilor. 

Marc Și-a dat seama brusc la ce folosea dispozitivul. 

— Nu atinge firul care se vede, i-a spus ea. Este un supercablu făcut din 
grafen, sau ceva de genul ăsta. Ține-ţi degetele departe de el. 


Marc încuviinţă din cap și îi imită actiunile, ținându-și propriul 
dispozitiv cât mai departe, astfel încât firele lor să nu se încurce între ele. 

— Poate că este o idee mai bună să ne agăţăm de lanţul ancorei? spuse el. 

— Unde ar mai fi distracţia? întrebă Lucy Și se rostogoli către marginea 
platformei ca un înotător care coboară pe la spatele unei bărci. Cutia scoase 
un zumzet în timp ce firul ieșea din ea, iar Marc o privi cum cade spre 
compartimentul deschis al navei, într-o mișcare aproape graţioasă. 

— Ah, la dracu”, spuse el, Și sări. 

Călătoria a fost mai rapidă decât se aștepta și s-a desfășurat într-o liniște 
stranie. Gura larg deschisă a compartimentului al treilea se căsca sub el, 
Santa Cruz devenind din ce în ce mai mare. Zări ceea ce părea a fi o figură, 
un paznic care patrula pe puntea de comandă a navei, dar acesta nu l-a 
văzut. Omul înarmat privea spre mare, urmărind bărcile. Coborând din cer 
ca pe fire de păianjen care nu făceau niciun zgomot, Lucy și Marc erau 
aproape invizibili. 

Coborau către nivelul punţii, în golul ruginit al compartimentului de 
marfă. Marc a văzut fundul compartimentului care se apropia rapid Și își 
balansă picioarele, îndoindu-și genunchii pentru a reduce șocul aterizării. 
Undeva mult mai sus, mecanismul de rulare din cutie se strângea pe măsură 
ce cablul ajungea aproape de capăt, încetinind căderea lui Marc. Acesta s-a 
oprit la un metru deasupra punţii și Marc a dus mâna la spate pentru a-l 
desface. A căzut pe restul distanţei și a văzut o licărire argintie când 
cârligul cu carabină, acum fără tensiunea pe care o crea greutatea lui, s-a 
deschis, iar cutia aflată sus l-a tras înapoi. 

Lucy venea către el, cu ochelarii de vedere de noapte puși pe faţă. 

— Ţi-a plăcut călătoria? 

— Da... reuși el să spună. Oarecum. Lasă-mă un moment, totuși. 
Trebuie să aștept ca boașele să revină la locul lor. 

Ea chicoti și apăsă pe ochelarii din jurul gâtului. 

— Atenţie maximă, Dane. 

El a dat din cap Și Și-a activat proprii ochelari cu vedere pe timp de 
noapte. Toată întinderea compartimentului de marfă i s-a arătat brusc în 
nuanţe selenare de gri Și verde. 

— Prima parte finalizată, spuse Lucy, apăsând cu degetul pe microfonul 
de la gât. Unde mergem mai întâi? 

Vocea lui Delancort se auzea în casca lui Marc. 


— Compartimentul de marfă numărul doi. Potrivit documentelor 
autorității portuare, în manifestul navei se menționează existența unei 
probleme mecanice la  trapele compartimentului, care împiedică 
deschiderea acestuia, dar căpitanul a refuzat oferta de ai se pune la 
dispozitie un echipaj de întretinere pentru a-l ajuta la remedierea 
problemei. 

— Dacă au ceva de ascuns, acolo se află, concluzionă Marc. 

El și-a ridicat pistolul mitralieră Vector Și i-a verificat piedica. 

Lucy a dat din cap Și a desfăcut patul puștii. 

— Bine. Tu ai fost marinar. În ce directie? 

— Într-acolo, a spus el, indicând un chepeng aflat pe un portal metalic 
mai înalt. Asta ar trebui să ne ducă prin culoarul dintre cadrele de susţinere 
ale cocii. 

— Am înţeles ideea, i-a spus ea Și a pornit, urcând scările din doi. pași. 

Marc venea după ea, pendulând pistolul mitralieră Vector în toate 
direcțiile. A împins cu umărul în chepeng și acesta a scârțâit când s-a 
deschis. Marc s-a dat înapoi instinctiv la auzul zgomotului, convins că 
acesta a fost auzit peste tot pe navă, dar nu s-a auzit niciun sunet de alarmă. 

Își strânse buzele. Atmosfera monocromă care se vedea prin ochelari era 
în mod neplăcut aproape aceeași cu cea transmisă de la distanță de membrii 
echipei Grupului Operaţional Nomad, doar că, aici Și acum, Marc o trăia el 
însuși, arătându-i pericolul la care era expus Și aflându-se nu departe de el. 
Alungă aceste gânduri Și porni mai departe. 

Dincolo de chepeng era un coridor care se ramifica către alte pasarele și 
scări, care duceau spre punţile superioare. Marc mergea în tăcere 
conducând-o pe Lucy până când au găsit ușa de care aveau nevoie. 

Un alt huruit de balamale ruginite i-a condus către cel de-al doilea 
compartiment Și imediat Marc a văzut de ce trapele de deasupra capului nu 
au fost — Și, probabil, nu ar fi fost niciodată — deschise. 

Compartimentul fusese reconfigurat, secțiuni fiind desfăcute și sudate la 
loc pentru a schimba destinaţia compartimentului de marfă într-un fel de 
atelier. Erau câteva lumini din loc în loc, așa că Marc și-a dat jos de pe 
frunte ochelarii de vedere pe timp de noapte Și s-a uita în jur pentru a găsi 
vreun indiciu privind utilitatea acelui spațiu. Lămpile de lucru luminau 
bănci pe care erau împrăștiate dispozitive de tăiere, unelte mecanice Și 
componente electrice. 


— Hei, l-a strigat Lucy aflată lângă una dintre bănci. Îi arătă un circuit 
electronic. 

— Ştii ce este ăsta? 

Își puse pe umăr arma Și se apropie. Placa de circuit era doar una dintre 
zecile care se aflau acolo, lungă și subțire, conectată prin mănunchiuri 
aplatizate de fire. A apropiat unul dintre ele de o lumină Și a văzut caractere 
chinezești imprimate pe piesele din cupru și pe procesoarele încorporate în 
ele. 

— Este ceva militar, a anunţat el. La o primă vedere, par a fi sisteme 
electronice de la bordul avioanelor. 

Lucy a acceptat acest lucru fără a comenta în vreun fel. Atenţia ei era 
îndreptată spre altceva, un cadru de susținere acoperit cu o cârpă de praf. A 
luat un colţ al cârpei Și a dat-o la o parte. 

Marc a îngheţat la vederea obiectelor de sub pânză. Formele 
inconfundabile ale celor două rachete aer-aer se aflau pe cadrul respectiv, cu 
carcasele lor larg deschise, din interiorul cărora ieșeau mai multe fire 
arătând precum rădăcinile unei plante scoase din pământ. 

Marc s-a uitat din nou la circuitele electronice. 

— Plăcile sunt de la astea. 

— Rachetele tip PL-S pe care le urmăream, a anunţat Lucy, uitându-se 
mai aproape. 

— Numerele de serie se potrivesc. Rachete construite pentru forțele 
aeriene chineze, transmise nord-coreenilor Și vândute către Asociaţie de 
către un general avid de dolari. Dar nu are sens... 

Uitându-se în jur, Marc a văzut alte piese cilindrice Și componente care 
păreau a fi ale rachetelor demontate. 

— Le-au făcut bucăți. Dar de ce să facă așa ceva? 

Lucy dădu din cap atingând microfonul. 

— Fulgerele au fost localizate, starea este inertă. Repet, inertă. Dar ceva 
nu este în regulă. 

— Observ și eu asta, a spus Delancort. Continuati. Raportează când 
pleci. 

Ea se întoarse spre Marc. 

— Când le-au luat, am crezut că Al Sayf urma să le transforme pentru a 
le folosi într-un atac aerian. Poate să le monteze pe un avion civil ușor... 


— Înţeleg asta. Le puteau folosi pentru a doborî avioane, să tragă în 
clădiri... 

Se încruntă gândindu-se la această idee și se apropie pentru a examina 
mai îndeaproape una dintre rachete. Se uită atent la forma rachetei și la 
părțile ei componente, ca și cum ar fi analizat un desen tehnic al acesteia. 

— În schimb, au scos tot din ele Și cuvintele lui Marc i s-au oprit în gât, 
realizând brusc ce se întâmplase. 

Se întoarse, privind în toate direcțiile. 

— S-au... dus. 

— Este ceva în neregulă? zise Lucy. 

— Uită-te la asta. 

A ridicat o secţiune din partea din faţă a rachetei Și i-a arătat-o. 

— Spune-mi ce lipsește. 

Acum vedea Și ea ce se petrecuse. 

— Oh, rahat! 

— Da. 

Fiecare rachetă de tip PLS avea un focos plin cu cei mai puternici 
compuși explozivi de pe pământ, o substanţă cunoscută sub numele de 
HMĂX, însă acum încărcătura respectivă nu se mai afla acolo. 

— Șase rachete, ai spus. Asta înseamnă că erau în jur de treizeci, treizeci 
Și cinci de kilograme de explozibili foarte puternici în toate. Chiar Și o 
cantitate mică din acest material, pusă unde trebuie, ar fi fost suficientă 
pentru a provoca scufundarea Pa/omino Și carnagiul din Barcelona. 

Și-a lovit gâtul pentru a atinge microfonul. 

— Aceste... fulgere... Nu au fost primele care au intrat în mâinile 
prietenilor noștri, nu-i așa? 

Răspunsul lui Delancort a venit imediat. 

— Este posibil. Nu suntem siguri. Dar credem că au avut mai multe. 

— Fi nu au vrut niciodată rachetele, a spus Marc. Au vrut doar focoasele. 
Explozivul de tip HMX face ca acel tip de plastic, folosit de cei mai multi 
dintre teroriști, să pară o joacă de copil. 

— Construiesc bombe, Lucy. Mai mari Și mai periculoase decât orice am 
văzut că au folosit până acum. 

Femeia nu a răspuns imediat. Stătea în faţa unui alt chepeng din partea 
îndepărtată a atelierului, studiind podeaua la picioarele ei. 

— Te-ai uitat la asta? 


Chiar Și din partea cealaltă a compartimentului, el putea vedea semnul 
distinctiv al unei urme de bocanc în faţa trapei, parcă lăsată de cineva care 
intrase în cameră. Amprenta strălucea în semiîntuneric, întunecată Și 
cleioasă. 

— Sânge, a anunţat Lucy, ca o simplă constatare. Nu este mai vechi de 
câteva ore. Adus aici din compartimentul următor. 

Marc privi în sus în timp ce Lucy se întinse spre mâner pentru a elibera 
zăvorul Și a deschide ușa. 

Dar, înainte ca degetele ei să atingă metalul, chepengul s-a deschis larg și 
o figură a umplut spațiul respectiv; un tip masiv cu trăsături slave, enervat 
de situaţie. Avea în mâini un pistol mitralieră AK-47, țeava acestuia 
îndreptată direct spre Lucy Keyes. 


Capitolul 21 


Gardianul a luat-o pe Lucy prin surprindere, iar ea a reacționat cu o 
întârziere de o fracțiune de secundă. Mâinile ei se întindeau către pușcă, în 
timp ce bărbatul a întors patul de lemn al pistolului mitralieră Și a lovit-o în 
faţă. Se clătină pe spate, cu ochelarii de vedere pe timp de noapte rupți de 
forţa impactului. 

A lovit-o din nou, de data aceasta puternic, în capul pieptului și ea a 
strigat de durere. Lucy a căzut de pe platformă și a scăpat arma din mână. 
Paznicul a tras o înjurătură. Văzându-l pe Marc, a rotit Kalașnikovul, 
pregătit să tragă o rafală de gloanţe spre ea și apoi spre el. 

Marc își smulsese pistolul mitralieră Vector de la umăr când ușa se 
deschisese, dar a ezitat să îl folosească când paznicul i-a atacat, de teamă că 
Lucy s-ar putea afla în bătaia armei. Acum, că nu mai exista acel risc, 
momentul de șovăială a dispărut și a apăsat pe trăgaci. 

Pistolul mitralieră Vector cu amortizor a scos un mârâit, vârful ţevii 
ridicându-se la plecarea unei rafale de gloanţe de tip 45 ACP care s-au dus 
direct în slav. Gloanţele l-au lovit în stomac Și piept, trântindu-l pe o șină 
de ghidare aflată lângă trapa deschisă. Picioarele nu l-au mai ajutat, iar 
paznicul a căzut peste marginea platformei, dincolo de puntea improvizată, 
în întunericul chilei. Cartușele din alamă ale gloanţelor au zdrăngănit pe 
grilajul platformei la picioarele lui Marc, rostogolindu-se în toate direcțiile. 
Întreaga acţiune a durat mai puţin de douăzeci de secunde. 

Respirând cu greutate, Marc a scos încărcătorul și l-a reîncărcat înainte 
de a se duce să o ajute pe Lucy să se ridice. 

Stând în picioare, Lucy mârâia printre dinţi. 

— Nenorocitul, a spus ea, cu ură. 

Lucy Și-a atins pielea de pe pomeți și și-a întors capul pentru a scuipa 
sânge. 

Marc se uită peste balustradă și îl văzu pe bărbat rămas într-o poziție 
ciudată, la câţiva metri mai Jos. Picioarele lui formau un unghi nenatural, 
iar pieptul lui complet distrus era roșu. 

— Asta ne creează o problemă, a murmurat el. 


— Numai dacă 1 se simte lipsa, a spus Lucy cu o voce groasă. Ceea ce se 
va întâmpla probabil mult mai devreme decât am vrea noi. 

Se întinse pentru a-Și recupera pușca Mark 14 din locul unde căzuse. 

— Hai, trebuie să continuăm să ne mișcăm. Dacă era acolo, înseamnă că 
păzea ceva. 

— Bine. Haide. 

Marc trecu pe lângă Lucy, fără să aștepte ca ea să-și dea seama că el 
preluase conducerea și cobori treptele pasarelei într-un alt compartiment 
modificat. 

Duhoarea persistentă la lovit când a deschis următoarea trapă Și a vrut să- 
Și spună că era doar apă de mare Și rugină; dar mirosul avea în el ceva care 
semăna a moarte. Peste prelatele negre care zăceau împrăștiate pe podea se 
vedeau dungile lăsate de lumina din interiorul camerei. Era ca sala de 
execuţie din subsolul orfelinatului, dar mai rău. Mult mai rău. 

Sânge peste tot, de parcă cineva ar fi dezafectat un abator Și l-ar fi pus 
aici, în mijlocul navei de marfă. Lucy nu spuse nimic, dar îi auzi respiraţia 
care se accelera și sunetul slab din gât, dând impresia că se sufocă. 

Compartimentul semăna cu un teatru de operațiuni pe câmpul de luptă, 
genul de lucru pe care l-ai fi putut vedea în vreo bază militară din epoca 
războiului din Vietnam, în care soldații erau mitralhați de focul inamic. O 
masă de operaţii, rafturi de echipamente Și butelii de gaz erau așezate într-o 
parte a camerei, vizibile în spatele unor perdele de culoare kaki legate de 
sus cu sârmă pentru a crea un fel de partiție. Rezervoarele pătrate din 
interiorul cuștilor de oţel erau umplute cu apă, cu robinete care se scurgeau 
în grătarele de dedesubt, probabil pentru a permite celor care lucrau aici să- 
Şi spele sângele de pe mâini. 

Marc a deschis cu atenţie cutiile care se vedeau Și a văzut că în ele erau 
pachete de seringi sterile, bisturie, bandaje și multe altele, sigilate Și gata 
de utilizare. Erau acolo și cutii frigorifice, de genul celor pe care le puteai 
lua la un picnic pentru a le umple cu gheaţă și a-ţi răci berea. În interiorul 
lor Marc a văzut antibiotice, morfină și fiole de fentanyl. 

— Doamne, nu din nou. Vocea lui Lucy era aspră Și gravă. Ce naiba 
făceau aici? 

Magazia de echipamente și rachete demontate arătau destul de 
înfricoșător, dar ce era aici... 


Marc îȘi imagină cele mai negre, cele mai oribile posibilităţi, în timp ce 
se mișca prin compartiment, uitându-se cu atenţie la tot ce găsea. Pe o 
targă, a găsit o tavă de plastic pe care erau așezate firele unor componente 
electronice. A recunoscut baterii de litiu de dimensiunea unei monede 
conectate la niște căști Bluetooth desfăcute și dispozitive asamblate 
manual din componente hardware achiziţionate din magazin. Fiecare 
unitate avea la capăt o mică lamelă metalică, un aprinzător electric de tipul 
celui folosit pentru a aprinde focuri de artificii. 

— Astea sunt detonatoare de la distanţă, a spus el fără nicio tonalitate în 
voce. 

Fiecare era învelită într-un material care semăna cu bumbacul de calitate 
superioară. 

— Ce ai descoperit? întrebă femeia. 

— Rahat! 

Marc simţi cum fierea îi ajunge în gât Și căzu pe un scaun. 

— Oh, rahat, cred că știu. 

Se uită la ea, înghițind cu forță și respirând pe gură. 

— Aceste chestii sunt învelite în Gore-Tex, materialul din care este făcută 
îmbrăcămintea impermeabilă. 

— Nu te înțeleg... 

El îi făcu semn să tacă. 

— Acestea sunt implanturi, Lucy. Materialul de care ţi-am spus este 
folosit pentru a acoperi implanturile medicale, cum ar fi oasele sau organele 
transplantate... Păcălește corpul să ignore răspunsul imun Și previne ca 
transplantul să fie respins... 

Se opri puţin. Totul îi devenea clar ca lumina zilei. Explicația lungă Și 
complexă pe care i-au dat-o doctorii Și Kate când au vorbit despre operația 
de transplant al rinichilor mamei lor, acum atât de multă vreme. 

— Ai înţeles? Poţi să tai pe cineva, să-i pui înăuntru ceva ȘI să-l coși la 
loc. 

Ochii lui Lucy s-au făcut mari de la șoc. 

— Ceva, adică ce? Jumătate de kilogram de HMX? 

El dădu din cap fără putere. 

— Mai mult decât atât. 

Marc avea probleme să înghită. Nu reușea să elimine din gură gustul de 
fiere. 


— Ajunge în spaţiul din jurul intestinului... 

Își apăsă abdomenul cu mâna. 

— Chirurgii o numesc cavitatea peritoneală. Ai putea pune, la dracu”, nu 
Știu... O grămadă de chestii nenorocite, bucăţi de dimensiunea unei bile de 
crichet, de exemplu. 

— Și apoi devii o armă umblătoare. 

Ea trase un scuipat pe punte. 

— De aceea a apărut orfelinatul în peisaj. Nu era pentru antrenarea 


soldaților. Era pentru a găsi cărăuși. 


— Avem o problemă, a spus sârbul plin de mușchi, legănându-și pistolul 
mitralieră Uzi în mâini, cu voce groasă, dură Și lătrată. 

Grunewald se uită în sus Și își scutură pentru o secundă o scamă de pe 
reverul gecii sale din piele. Ar fi vrut să nu fie pe nava Santa Cruz Și să se 
afle departe de aici, dar încheierea ultimei etape a operațiunii dura mai mult 
decât ar fi vrut el. 

Cei din Europa de Est pe care Asociaţia îi pusese la dispoziția lui ca forță 
de protecție erau competenţi, dar deloc eficienţi Și erau incapabili să facă 
ceva care nu presupunea intimidarea oamenilor sau trasul cu arma. 
Grunewald le dăduse ordin să adune orice lucru care ar putea oferi vreo 
informație legată de activitățile grupului și să le pună într-un container de 
marfă, care să fie aruncat peste bord. 

— Acum ce mai este? a întrebat el. Treaba asta trebuie făcută până în 
Zori, înţelegi asta? 

Sârbul ridică din umeri Și luă radioul. 

— Omul a tăcut. Nu a răspuns la mesaj. 

Grunewald se încruntă. 

— Un paznic a omis să facă verificarea? În ce loc se afla? 

Era o problemă să foloseşti acest gen de criminali, lipsiţi de 
profesionalism. Erau incapabili să se concentreze. 

— Nu a dat mesaj, a repetat sârbul. Omul era de pază. La spital. Serghei 
pe punte, sus, a auzit zgomot. 

— Ce fel de zgomot? 

Celălalt Și-a ridicat arma. 

— Puşcă, a explicat el. 

Pe fața mercenarului apăru dintr-odată o stare de nervozitate ȘI acesta se 
ridică, trăgând un pistol dintr-un buzunar din interior. 


— Ia-l pe Serghei și încă alţi câțiva oameni. Arată-mi unde era. 
° 

Marc și Lucy tăceau, amândoi încercând să afle ce însemnau 
descoperirile făcute în sala de operaţii improvizată. 

După un timp mai lung, Lucy s-a uitat în jur. 

— De asta aveau nevoie, a spus ea. Un spațiu unde să facă operatii, mai 
mult sau mai puțin steril Și îndeajuns de multe antibiotice pentru a preveni 
orice infecție. 

Anestezic, oxigen, câteva persoane care să cunoască cum functionează o 
secţie de urgență. Toate astea erau foarte ușor de asigurat de către 
Asociaţie. 

Marc o asculta doar pe jumătate. Se gândea la rapoartele informative de 
după atentatul cu bombă de la Barcelona. Spaniolu nu au putut avansa 
cercetările din cauza datelor pe care le-au recuperat de la detectoarele de 
metal ale clădirii; potrivit scanerelor, pe acolo nu a trecut nimeni care ar fi 
putut ascunde un dispozitiv exploziv suficient de puternic pentru a distruge 
secția de poliție. 

Dar, în mod clar, cineva a fost. Un biet nenorocit cu o bombă cusută în el, 
se gândi Marc, îngrozit de această perspectivă îngrozitoare. 

Strategia lor a fost extrem de ingenioasă. Din cauza sistemelor de 
securitate, cum ar fi senzorii chimici avansați sau scanerele pentru corp în 
gama undelor milimetrice, capabile să verifice straturile exterioare de 
îmbrăcăminte și chiar membrele false, atentatorul sinucigaș convenţional 
nu mai era cea mai potrivită opţiune pentru extremiști militanti. Teroriștii 
nu puteau să poarte o vestă cu bombă sub o haină mai largă Și să urce la 
bordul unui avion sau să se deplaseze într-un loc protejat fără a fi 
identificaţi, însă cineva care poartă un dispozitiv în interiorul corpului său 
ar fi practic imposibil de detectat. 

Gândurile lui Lucy mergeau în aceeași direcție. 

— Chiar aici se vede cum vor evolua atentatele sinucigașe cu bombă, a 
spus ea, cu ochii strălucindu-i de îngrijorare. 

— Ai auzit despre atentatul cu bombă executat de teroristul Al-Asiri în 
Jeddah, în anul 2009? Tipul respectiv a promis că îi trădează pe prietenii săi 
care lucrau pentru Bin Laden, cu condiția să se întâlnească faţă în faţă cu 
șeful forţei saudite de luptă anti-teroristă. I s-a acordat întâlnirea, a făcut un 
apel de pe telefonul lui mobil Și, ce crezi, nenorocitul a explodat. Avea doar 


o sută de grame de exploziv de plastic pe traiectul digestiv Și cantitatea asta 
reprezenta doar o mică parte din puterea HMX-ului... 

Își puse mâna la gât și apăsă pe microfon. 

— Salut. Ai văzut acest spectacol de groază, nu-i așa? 

— Da, spuse Delancort, iar tonul îi era scăzut și sobru din cauza 
distorsionării semnalului radio. Totul. Din păcate. 

— Ştiaţi că asta făceau? a vrut să afle Marc. 

— La naiba, nici vorbă! 

Lucy vorbise cu o voce răstită ȘI el a crezut-o. 

Marc s-a ridicat în picioare ȘI Și-a îndreptat spatele. Repulsia pe care i-o 
stârnise descoperirea făcută avea darul de a copleși orice persoană 
rațională, dar el nu avea acum timp pentru astfel de sentimente. Trebuia să 
privească lucrurile cu detașare și să le analizeze cât mai bine, să rămână 
concentrat pe situația cu care se confrunta Și să vadă cum putea să o 
rezolve. 

Se uită cu atenție la masa de operaţie. 

— Am ajuns prea târziu aici, a spus el. Au implantat dispozitivele în 
timpul călătoriei... Deci, fie cărăușii bombelor se află încă la bord... 

— Sau au fost trimiși deja către ţintele lor, a concluzionat Lucy. 

Apoi luminile de lucru din compartiment au murit și totul a intrat în 
beznă. 

Marc tocmai își așeza ochelarii de vedere pe timp de noapte când 
împușcăturile s-au pornit. 

e 

După lovitura în cap care îi răsuna până în oase, momentul în care 
compartimentul de marfă a fost aruncat în întuneric i-a creat lui Lucy 
senzaţia că fusese aruncată pe fundul unei fântâni. Timp de câteva secunde 
cât a avut o stare de ameţeală nu a putut să vadă nimic cu ochii mijiţi, 
înjurându-l în gând pe paznicul pe care Marc îl trimisese pe lumea cealaltă, 
pentru că îi distrusese ochelarii. 

A început să aleagă forme în interiorul compartimentului după gurile 
ţevilor armelor care străluceau galben-alb, scuipând gloanţe către platforma 
aflată deasupra și, prin întuneric, auzea bâzâitul de gloanţe de calibru mare 
care tăia aerul în jurul capului său. 

A tras orbește cu pistolul său mitralieră Mark 14, gloanţele plecând din 
armă după cât de repede putea ea să apese pe trăgaci. Se îndepărtă, 


încercând să se ascundă în spatele unuia dintre butoaiele cubice mari de apă 
Și lui Lucy i s-a părut că vede sclpirea sticloasă a unor ochi ca de insectă 
care se uitau la ea. Mercenarii aveau Și ei ochelari pentru vedere pe timp de 
noapte, modelele cele mai avansate, de patru ori mai puternici, oferind 
acoperire mai bună, însă făcându-l pe cel care îi purta să arate ca un gândac 
mecanic. L-a văzut pe Marc trăgând și el către atacatori, însă aceștia erau 
în număr mare Și aveau unghiuri de tragere mai bune. 

Gloanţele au găurit butoiul de apă în partea opusă ei Și jeturi de apă au 
ţâșnit pe podeaua pătată de sânge. Lucy s-a răsucit Și a tras câteva gloanţe 
către zona din care 1 se păruse că plecaseră cele trase de ceilalți. Primi ca 
recompensă niște ţipete de ricoșeuri, gloanţele ei lovindu-se de pereții 
navei. 

Erau ca niște șobolani într-o capcană aici Și nu reușea să își dea seama 
câţi oameni trimiseseră mercenarii împotriva lor. Paznicul, se gândi ea, ne- 
au găsit pentru că l-am terminat pe nenorocitul ăla fără noroc. 

— Trebuie să ne mișcăm, a strigat Marc. Vin către tine! 

Ea a tras pentru a-l acoperi, o umbră împotriva altor umbre, jeturile de 
gaz din gura ţevii pistolului său mitralieră Vector dansând în aer. Lucy a 
făcut tot ce putea face pentru a trage focuri de acoperire, trăgând cu 
sălbăticie până când încărcătorul armei sale s-a golit. 

Marc nu s-a oprit, ci doar a apucat-o de cureaua de la vesta ei tactică, 
trăgând-o după el. Cum Lucy practic nu vedea nimic în întunericul navei, el 
era singurul care putea suficient de bine prin ochelarii săi Ortek pentru a o 
ghida către o zonă cât de cât sigură. Ea fugea împreună cu el, cuprinsă de 
un sentiment îngrozitor Și implacabil de vulnerabilitate. 

Arma lui Marc se opri Și el i-a strigat „Trapă!” când amândoi s-au izbit 
de ușa închisă aflată în partea îndepărtată a compartimentului. 

Cu mâinile zbătându-se peste metalul ruginit, ea a găsit maneta Şi Și-a 
folosit toată forţa pentru a o trage și a deschide ușa. Cu focurile de armă 
sclipind la picioarele lor, au căzut pe coridorul întunecat de dincolo de ușă 
ȘI, pentru o secundă, lui Lucy i-a fost teamă că se vor prăbuși în adâncul 
navei. 

Marc a ajutat-o să se ridice Și i-a putut vedea silueta cu o oarecare 
dificultate, auzind-o cum își revine după efort. 

— Unde suntem? întrebă ea, devenind conștientă de durerea de pe partea 
din spate a coapsei drepte. 


Lucy se întinse, găsi o gaură în material Și mâna i se udă. 

— La dracu’! 

— Ne aflăm într-un alt spațiu între cadrele corpului navei, a spus Marc. 
Coridoarele Și platformele de aici ajung toate la puntea superioară... 

Au început să alerge pe coridor, care trepida la fiecare pas. Priviră în sus 
Și văzură niște sclipiri de lumină ca niște stele îndepărtate. Lucy putea să 
distingă doar rândurile de bare metalice care susțineau suprastructura navei 
Santa Cruz 

Marc se uita la ea ca să vadă în ce stare e. 

— Sângerezi. 

— Sunt ametţită, l-a corectat ea, încercând să minimalizeze gravitatea 
rănii produse de glont. 

— Chiar Și așa, doare ca naiba! 

Lucy auzi cum cineva se mișca în spatele ușii și îl împunse pe Marc cu 
degetul în piept. 

— Fii la înălțimea momentului! 

Încărcătorul gol i-a căzut pe podea când a apăsat pe butonul ejectorului ȘI 
a introdus în locul lui un încărcător nou cu douăzeci de gloanţe. 

— Vreau să trag în șeful ăstora! 

Se ghemui, strigând de durere și se așeză cu spatele lipit de un stâlp de 
susţinere din metal. Pistolul mitralieră Mark 14 al ei avea ţeava îndreptată 
către ușa prin care intraseră Și a tras câteva gloanţe, privindu-le cum făceau 
scântei lovindu-se de buza trapei. 

— Vor veni peste noi, i-a spus Marc. 

Ea a dat din cap. 

— lar eu nu pot să-i văd. Dar tu poți. Fii la înălțime. Vezi tu și pentru 
mine. Trebuie să mai omorâm dintre ei, altfel ne vor omorî ei pe noi înainte 
să ajungem sus. 

Nu a mai spus nimic, iar Lucy i-a auzit pașii când pleca de lângă ea și 
zdrăngănitul pe care îl făcea în timp ce urca pe cea mai apropiată scară de 
întreținere. 

— Mă auzi? șopti Marc în radio, acesta auzindu-se în urechea ei. 

— Te aud, repetă ea, încercând să își controleze respirația Și să atenueze 
tremurul țevii puștii sale. 

— Vezi ceva? 

— A Șteaptă puțin. 


Ceea ce vedea Marc era un peisaj tulbure de umbre neclare ca de smarald 
Și forme albe care se iveau din întuneric, ca un fragment de scenă 
subacvatică. De două ori s-a ciocnit de suporturi sau s-a întins să ia ceva ce 
s-a dovedit că era prea departe pentru a putea să-l prindă cu mâna. 
Întorcându-se din drum, s-a oprit pe o platformă de fier suspendată între 
două scări. 

Două pasarele înguste se întindeau în ambele sensuri, către pupa și către 
prora, creând o altă cale de acces de-a lungul navei. Platforma se legăna 
neplăcut în timp ce călca pe ea cu toată greutatea Și ajunse la locul unde îl 
împușcase pe paznic Și care mersese pe o pasarelă similară. Ar fi o înălțime 
mare de aici, a remarcat el, Și, după coborârea în mare viteză de pe macara, 
s-a decis că a făcut destul pentru o noapte în materie de sărituri pe diverse 
lucruri. 

Așezându-se pe vine, Marc a umblat la pistolul său mitralieră Vector cu 
care nu se familiarizase încă, umplându-i încărcătorul pe bâjbâite. Dar nu 
voia să-Și ia ochii de pe trapele deschise — erau mai multe, își dădu el 
seama — Și să o pună pe Lucy în pericol. 

— Țintiţi bine, a spus o voce furioasă adusă din celălalt compartiment. Se 
auzi ecoul ei din pereți, așa că nu putea fi sigur exact de unde venea. Marc 
simţi o stare de încordare când recunoscu tonalitatea lui aspră. 

— Avem nevoie de ei vii, cel puţin de unul dintre ei. 

— Cunosc vocea asta, a spus Marc în radio. Grunewald. Este un asasin 
care lucrează pentru Asociaţie. 

— Profesionistul, gândi el. 

Bărbatul care pusese în pericol viața singurilor membri de familie pe care 
îi avea Marc, care a pus să fie ucis cu brutalitate pe vârful Muntelui Etna. 

Prin lentilele murdare ale ochelarilor de vedere pe timp de noapte, Marc a 
văzut forme albe mișcându-se prin trapele deschise, bărbați croindu-și 
drum înăuntru. 

— Ținte multiple, a spus el, apăsând pe microfonul de la gât. La ora 12 și 
la ora 1. 

Răspunsul lui Lucy a fost o serie de trei lovituri rapide, atât de aproape 
una de alta încât sunetul lor se auzi ca o explozie. S-a auzit cineva ţipând 
când glonţul l-a lovit în plin, altul a căzut pe spate fără să spună ceva. 

— Puțin mai Jos, a corectat el tirul. Mută-te cu câteva grade. Vin mai 
mulți acum. 


Aflată mai jos decât Marc, Lucy trăgea efectiv legată la ochi, ghidată 
doar de propriile simţuri și de ceea ce îi spunea el. Cu toate acestea, a fost 
foarte eficientă când focurile pe care le-a tras au atins ţinta, Și, atunci când 
paznicii au dat buzna pe coridor încercând să ajungă la ea, a omorât destui 
încât să-i facă pe ceilalți să se ascundă pe unde puteau. 

Marc o ghida strigând cifrele de ceas când simţea pasarela de sub 
picioarele lui vibrând sub greutatea celor care călcau pe ea. Se uită în sus Și 
văzu mai multe pete albe, de data asta venind în direcţia lui, având în mâini 
niște forme cu unghiuri ascuţite. 

Marc a văzut șocul de pe feţele lor, surprinși că se afla pe o platformă 
deasupra lor. Marc s-a întors Și a tras cu pistolul mitralieră ţinându-l într-o 
mână Și cu cealaltă găsind un punct de sprijin. Pistolul mitralieră Vector a 
pârâit Și gloanţele au zburat sub forma unui tirbușon, ucigând un om și 
rănind un al doilea. Cel de-al treilea a avut mai mult timp să reacționeze și 
a tras în el, auzindu-se urletul ca un tunet a puștii sale cu aer comprimat. 
Marc s-a dat într-o parte Și, mai mult din noroc decât datorită acestei 
mișcări, glontul nu l-a nimerit. A simțit câteva schije micuţe de gloanţe de 
calibru 30 care i-au zgâriat umărul. Marc a tras din nou, folosind mâna 
liberă pentru a prinde mânerul din partea din faţă a armei Și a o ţine într-o 
poziţie fixă. De data aceasta, o rafală de gloanţe l-a lovit pe trăgător direct 
în cap ȘI acesta s-a prăbușit de pe pasarelă cu toată greutatea, făcând-o să 
scârțâie Și să se clatine îngrijorător. Sufocându-se din cauza fumului produs 
de împușcături, Marc s-a ridicat înapoi în picioare și s-a uitat drept în Jos. 

Lucy încă trăgea într-un ritm scăzut pentru a-i ţine pe urmăritori în 
defensivă, Și de aceea nu a observat trapa din spatele ei deschizându-se 
larg. Marc s-a certat singur că nu a observat cealaltă ușă și a strigat-o pe 
Lucy. 

Ea l-a auzit și s-a rostogolit, ţintind cu arma. Oamenii din spatele ei erau 
un tip masiv, cu gât de taur, ţintind în mână un Uzi Și mercenarul elvețian 
de pe munte. Înainte ca Lucy să mai poată trage un glonţ Și ca Marc să 
poată interveni în vreun fel, Grunewald a pus un pistol cu electroșocuri pe 
corpul femeii. Strigătul ei a răsunat, reflectat de pereții de fier ai 
compartimentului. 

Au urmat împușcăturile din pistolul mitralieră Uzi al celuilalt bărbat, 
producând scântei pe pasarelă la picioarele lui Marc. 


El a luat-o la fugă, împingându-se în următoarea trapă din calea sa Și 
rostogolindu-se pe pasarela care urma, înjurând de mama focului. 

Cu corpul care o frigea Și nervii întinși ca niște arcuri de oțel, Lucy 
scrâșnea din dinți când mâinile puternice o târau înapoi de-a lungul punţii 
metalice, către spaţiul care duhnea al sălii de operaţii improvizate. Mai 
fusese lovită de descărcările de la armele paralizante și știa că tot ce putea 
face era să îndure. Deși în corpul ei intrase doar o mică parte din 
încărcătura armei datorită protecţiei oferite de vesta antiglonţ, tot era 
suficient să-și piardă temporar controlul asupra mâinilor Și picioarelor. 
Încetul cu încetul, tremurul înfiorător care îi traversa corpul începea să se 
atenueze și începea să simtă o durere intensă în fiecare articulație și 
mușchi. Lucy se rostogoli stând pe mâini Și în genunchi, inspirând aer cu 
nesat. A simţit gustul de fiere în gură și i-a venit să vomite. 

S-a uitat în sus la ochii unui bărbat într-o geacă de piele neagră, cu o 
barbă scurtă tăiată sofisticat Și având un aer dezamăgit. 

— Cine ești tu? întrebă el, jucându-se cu un pistol SIG Sauer semi- 
mitralieră. 

Accentul său era al cuiva din Europa Centrală — acesta era Grunewald, 
vocea pe care Marc o identificase mai devreme. Arma lui nu era îndreptată 
spre capul ei, dar era destul de aproape astfel încât să nu fie tentată să facă 
mișcări bruște. 

— Cu cine ești? Câţi sunteţi acolo? Răspunde la oricare dintre întrebări. 
Nu te grăbi. 

Mișcă arma pentru a arăta că ultima parte nu era adevărată. 

— Ai nevoie... 

A încercat să vorbească, dar îi era greu să o facă, limba ei neputându-se 
mișca în gură, umflată Și grea din cauza electroșocului primit. 

— Trebuie să fugi naibii de aici! 

A strigat ultima parte, lovind în microfonul de la gât, în speranța că 
cuvintele ei vor fi transmise către Dane și Delancort. 

Faţa lui Grunewald se înroși Și se aplecă pentru a o trage de guler. A 
văzut microfonul Și l-a rupt. 

— Proasto! ÎI vom găsi Și pe tovarășul tău de joacă. 

Se întoarse spre bătăușul fără păr de lângă el și îi puse un deget în piept. 

— Spune-le să-l prindă și pe celălalt. Folosiţi pistoalele cu electroșocuri, 
de aia le aveți. Aduceți-l aici viu! 


S-a uitat înapoi la Lucy Și a pufnit din nas. 

— Acest lucru este extrem de neplăcut. Îmi stricaţi tot programul. 

— Sunt profund îndurerată, a replicat Lucy. 

Și-a mișcat capul și i-a văzut pe ceilalți paznici târând corpurile celor 
uciși în schimbul de focuri. 

— Ca și el. 

S-a uitat la ea. 

— Va trebui să aflu cine ești Și, pentru că nu am timp de pierdut, va fi 
foarte dureros. 

Se opri pentru a se gândi la cele spuse și se uită în jos la pistolul Sig. 

— Şi în cele din urmă o să te omor. 

— Am aflat totul despre bombe, i-a spus Lucy, uitându-se atent să vadă 
ce răspuns va primi. 

— Mă îndoiesc de asta, a răspuns Grunewald, întorcându-se către unul 
dintre ceilalți bărbaţi. 

— Există o lampă cu păcură în atelier. Adu-mi-o! 

Mercenarul a pus microfonul luat de la Lucy la gâtul său Și l-a apăsat. 

— Mă auzi? O voi arde până va muri, dacă nu vorbește. A aruncat cât 
colo dispozitivul de comunicație și l-a călcat în picioare. 

— Îţi dau o ultimă Șansă, i-a spus el. Ştiu că ești din forţele speciale, îmi 
dau seama de asta. Deci, ca de la un soldat la altul, să găsim o soluție care 
să fie potrivită pentru amândoi, ce zici? 

Ea s-a gândit o secundă Și a încercat o altă abordare. 

— Lucrez pentru o organizație cu buzunare foarte adânci. Ei pot să îţi 
ofere mulţi bani. 

El Și-a atins dinţii cu limba. 

— Nu sunt atât de lacom încât să-i duc de nas pe cei la care sunt angajat 
acum. Ai înţeles? Dar spune-mi ce vreau să știu Și s-ar putea să cădem 
cumva la învoială. 

— Nu pot face asta. Vezi, șeful meu vrea ca toți șefii tăi să moară 
neîngropati. 

— Ah! 

Grunewald a atins cu buzele ţeava pistolului mitralieră Sig, aproape ca Și 
cum ar fi vrut să o binecuvânteze. 

— Se pare că am ajuns într-un impas. 


Celălalt paznic a intrat cu lampa cu păcură și mercenarul Și-a desfăcut 
mâna pentru a o prelua. 

— Legaţi-o de un scaun, a spus el, punând arma pe o bancă din 
apropiere. 


Trebuie să fugi naibii de aici! 

Cuvintele lui Lucy l-au împiedicat pe Marc să mai facă vreun pas ȘI s-a 
oprit, proptindu-se cu spatele de un suport din coca navei. Era ceva ciudat 
în vocea ei. Nu era frică. Era probabil disperare, era plină de spaimă rece 
din cauza a ceea ce văzuseră în sala de operații. 

Ar trebui Să fugi. Din nou acea voce rece, care suna ca cea a lui Sam. Are 
dreptate. Las-o Și pleacă. Pentru că oamenii trebuiau să știe ce au 
descoperit ei la bordul lui Santa Cruz, trebuiau avertizaţi. Și poate Lucy 
Keyes putea să îi ofere lui Marc suficient timp pentru a fugi de pe navă și a 
da alarma. 

Marc a apucat cu putere marginea pasarelei ca și cum i-ar fi fost teamă să 
nu cadă. Și poate că ar cădea într-un abis negru și adânc din interiorul său 
dacă ar lăsa ca totul să se întâmple din nou. Toţi cei din Nomad pieriseră Și 
asta s-a întâmplat sub ochii săi. Sam Și Rix Și toți ceilalți, ar fi trebuit să fie 
încă în viaţă. Marc rămăsese unicul lor sprijin, el era cel care văzuse ce se 
întâmplase Și care știa ce să caute. Dar ei erau morți, și toți ceilalți îi 
spuneau că el era de vină. Și dacă aveau dreptate? 

De ce să facă aici acest lucru, să meargă cu capul înainte spre ceva pe 
care îl putea controla foarte puțin? Cel mai sigur ar fi să fugă. A fost 
întotdeauna mai sigur, Ştia asta. Să meargă pe un drum fără riscuri, doar 
atât te puteai aștepta să facă Marc Dane. De ce a crezut că de data asta va fi 
altfel? 

A încercat să-și amintească acel moment de la micuța cafenea din 
Camden Town, ce simţise atunci ȘI ce hotărâre luase. 

Nu aici, își spuse Marc. Nu azi. Nu din nou. Lucy Keyes nu avea să 
moară din cauza lui. 

Marc a auzit cum se deschide o trapă mai jos de el și Și-a tras ochelarii 
înapoi pe cap. Un bărbat a apărut cărând o pușcă, cu faţa ascunsă în spatele 
măștii unor ochelari cu vedere pe timp de noapte de mari dimensiuni, care 
îi făceau capul să pară de gândac. Omul se uita în fiecare colţ, mergând cu 
un pistol într-o mână, iar în cealaltă ținând mânerul cu semn de pericol al 


unei arme cu electroșocuri. Se apropia, iar Marc a văzut aici că a apărut o 
oportunitate. Improvizează Și adaptează-te, se gândi el. 

Acţionând rapid, Marc s-a apucat de marginile unei scări metalice și a 
alunecat în jos, cu picioarele pe trepte. A făcut destul zgomot pentru a 
atrage atenția trăgătorului, ajungând chiar în mijlocul culoarului, la câţiva 
metri de celălalt. 

— Pe mine mă cauţi? 

Își lăsă pistolul mitralieră Vector să cadă pe punte și ridică mâinile. 

— E în regulă, amice, a spus Marc, ca și cum ar fi vrut să stea de vorbă. 
Mă predau! 

Vârful ţevii armei cobori ezitant, ghearele de oţel ale emiţătorului 
pistolului cu electroșocuri rămânând îndreptate spre el. 

° 

Lucy își dăduse capul mult pe spate, atât cât îi dădea voie scaunul 
metalic pe care stătea, legăturile din bandă de plastic zimţată din jurul 
încheieturilor Și gleznelor tăindu-i carnea la fiecare zbatere. Flacăra de la 
lampa cu păcură arunca pe pereții sălii de operații improvizate desene de 
lumină portocalie în timp ce Grunewald o apropia de ea. Mercenarul a 
răsucit un disc pe spatele duzei, iar jetul de foc a devenit ca o lamă de foc 
alb-albastru care îi ardea fața chiar Și la o distanţă de un brat. 

— Vorbește cu mine, i-a spus el. Fii rezonabilă. Arăţi destul de bine și 
îmi imaginez că ai vrea să rămâi așa. 

— O să mă urâțești? spuse ea, privind flacăra. Am mai auzit această 
ameninţare de câteva ori. Trebuie să te întreb... Dacă aș fi fost bărbat, ce ai 
fi spus atunci? 

EI a făcut o pauză, analizând serios întrebarea. 

— Tot așa, a spus el, mutând lampa în cealaltă mână. Ce vreau să spun 
este că nimeni nu vrea să aibă arsuri de gradul trei pe faţă, indiferent de sex. 

— Tu ești un nenorocit indiferent de ce sex ai avea. 

Grunewald încuviinţă din cap. 

— Durerea nu face discriminări. 

S-a aplecat către ea. 

— i ca urmare... 

Ușa din partea îndepărtată a compartimentului se deschise, iar 
mercenarul trase o înjurătură că fusese întrerupt. 


Lucy privi prin cameră Și văzu un paznic dintre cei cu ochelari dubli 
pentru vedere de noapte împingând în fața lui pe cineva fără vlagă, abia 
conștient, cu mâinile legate la spate. A recunoscut ochelarii model Ortek 
care acopereau faţa prizonierului Și aceeași vestă neagră mată ca cea pe 
care o purta ea. 

— Dane...? Își pierduse orice speranţă. De ce nu ai fugit, prostule? 

Fusese în mod evident electrocutat, aproape să fie ucis, cu pantalonii 
pătaţi de umezeală, acolo unde vezica lui urinară dăduse pe afară. Paznicul 
se lupta să-l ţină în picioare Și, în cele din urmă, îl lăsă din strânsoare, 
făcându-l să cadă grămadă. Ceilalţi paznici din cameră stăteau cu degetul pe 
trăgaci, neștiind cum să procedeze. 

— Dane? 

Grunewald Și-a ridicat sprâncenele. 

— Marc Dane? 

Scoase un rânjet. 

— Ai venit aici împreună cu el? E interesant. Dar, din păcate, nu am nici 
timpul, nici dorința de a interoga două persoane. 

Și-a smuls pistolul SIG Sauer și a tras un glonţ prin ocularul drept al 
ochelarilor cu vedere de noapte, împușcătura producând un orificiu în ceafa 
figurii ghemuite. 


Capitolul 22 


Șocul a făcut ca pieptul lui Lucy să se strângă. Senzaţia s-a transformat 
curând într-un val de furie. 

— Fiu de cătea! 

— Era așa de important pentru tine? a întrebat-o Grunewald fără să îl 
intereseze răspunsul ei. Ar trebui să-i mulțumești. Faptul că ai fost în 
echipă cu acest prost tocmai a făcut ca valoarea ta în ochii mei să crească 
considerabil. 

Puse pistolul înapoi pe bancă. 

— Am bănuit că a avut un ajutor în afară, mai ales după interceptarea 
raportului de la Ambasada Britanică din Roma, dar... Să vină aici? Să ne 
urmărească? Trebuie să recunosc că a făcut o alegere periculoasă. 

A făcut un gest către cadavru. 

— După cum se poate vedea! 

Ezită, dornic în același timp să arunce o privire mai atentă la ce făcuse, 
dar Și să o supravegheze pe Lucy. 

Din nefericire pentru ea, s-a întors cu spatele și a luat din nou lampa, 
trecând-o dintr-o mână în cealaltă. 

— Deci! Am decis să nu te omor. Dar asta înseamnă că va trebui să îţi 
provoc multă durere. 

— Lua-te-ar dracu” să te ia, pe tine Și pe toți din neamul tău! spuse Lucy 
plină de furie. 

În timpul instruirii pe care o făcuse, i s-a spus că ceea ce ar trebui să facă 
acum era să se comporte ca și cum ar fi slabă, chiar să plângă și să 
cerșească milă. Orice care să îi facă pe Grunewald și pe huliganii săi să o 
subestimeze, să-i facă să lase garda jos. Dar ea nu putea face așa ceva, nu în 
această situație în care corpul lui Dane zăcea culcat acolo în faţa ei. 
Începuse să-i placă de el. 

Mercenarul pufni din nas. 

— Crezi că am simţit vreo plăcere făcând asta? 

Râse încet Și se uită în jurul său la ceilalți paznici, printre ei fiind și cel 
care adusese prizonierul, ca Și cum ar fi vrut să aibă aprobarea lor. 


— Poate nu știți de încercările anterioare de a pune capăt vieţii domnului 
Dane și de capacităţile enervante pe care le-a demonstrat pentru a evita 
acest deznodământ. Glonţul ăla? El nu a fost decât resetarea ceasului. A 
fost moartea care l-a prins din urmă. Un sfârșit pe care ar fi trebuit să-l aibă 
în Franţa, împreună cu ceilalţi din echipa sa. 

Dădu din cap către cel mai apropiat om, o figura corpolentă, cu părul 
lung. 

— Pune-l corpul lângă ceilalți. 

Paznicul încuviinţă Ș1 se întoarse, ghemuindu-se peste cadavru. Se uita la 
el. 

Grunewald continua să vorbească, gesticulând cu lampa cu păcură, a 
cărei flacără dansa. 

— Dane nu avea cum să rămână în viaţă, a spus el, ca și cum ideea ar fi 
fost ridicolă. În fiecare secundă, când încă respira, ne făcea să ne simțim 
prost. Angajatorilor mei nu le plăcea să își piardă timpul cu cineva care nici 
măcar nu a reușit să treacă baremul pentru a deveni ofițer operativ în MI6. 

Lucy văzu paznicul înlemnind când a tras ochelarii de pe faţa mortului. 
Chiar Și de unde stătea, Și-a dat seama că nu Marc Dane fusese cel executat 
de Grunewald. 

Mercenarul a văzut expresia de pe faţa ei schimbându-se și s-a întors 
auzindu-l pe paznic murmurând un alt nume, cu o voce care de-abia se 
auzea. 

— Serghei...? 

Ce s-a întâmplat în continuare a fost atât de rapid, încât totul a devenit 
confuz în explozia frenetică de mișcări. Paznicul care îl adusese pe „Dane” 
în cameră Și-a dat vizorul ochelarilor ca de gândac jos de peste ochi Și nas, 
dezvăluind dedesubt faţa palidă și transpirată a lui Marc. În aceeași clipă, 
acesta a apăsat pe trăgaciul puștii cu aer comprimat Remington M870 din 
mâinile sale. Vârful ţevi era aplecat, ţintind într-un unghi spre podea, care 
cuprindea coapsele și spatele paznicului care stătea ghemuit, scoțând un 
zgomot asurzitor. 

Lucy era în așteptare, pregătindu-se pentru momentul în care Grunewald 
avea să intre în raza ei de acţiune — Și știa instinctiv că nu va mai exista o a 
doua Şansă. Picioarele îi erau în spate sub scaun, atât cât îi permiteau 
legăturile din jurul gleznelor, mușchii ei încordați propulsând-o în faţă într- 
o mișcare explozivă. S-a ridicat apăsând pe tălpile picioarelor cu toată forţa 


ȘI Și-a luat avânt, mișcându-se într-un arc de cerc, cu capul înainte spre 
mercenar. Fruntea Și umărul drept ale lui Lucy s-au ciocnit puternic de 
coastele lui Grunewald și a auzit cu satisfacție sunetul produs de oasele 
rupte. El a scăpat din mână lampa scoțând un geamăt și a căzut sub 
greutatea femeii Și a scaunului. 

Grunewald a strigat de durere, dar Lucy deja se rostogolea de pe el, 
învârtindu-se violent în jurul său, astfel încât braţul drept al scaunului de 
metal Și legăturile din plastic cu care erau prinse încheieturile mâinilor s-au 
lovit de plăcile punţii. S-a rostogolit din nou și a mai făcut-o o dată. A doua 
oară, blocul mic din plastic de la mâini s-a fisurat Și legătura s-a slăbit. 

Auzi clicul care punea în funcţiune lampa asasinului și izbucni un al 
doilea jet de flacără, urmat de al treilea și al patrulea. Tăvile cu bandaje au 
fost transformate în conferi de la flăcări, moment în care Marc a tras în 
celălalt gardian. 

Lucy a simţit în nări mirosul fierbinte de păcură Și a văzut o perdea care 
a luat foc de la lampă, flacăra întinzându-se pe lungimea ei. Grunewald era 
din nou în picioare și ea a încercat să se balanseze și să-l blocheze, dar 
mercenarul a lovit-o Şi a plonjat către banca pe care își lăsase pistolul 
mitralieră. 

Al doilea paznic a căzut grămadă, o altă împușcătură a lui Marc rupând 
bucăți din el. S-a prăbușit peste una dintre cutiile cu fiole. Lucy a reuși să 
își desprindă din legătură glezna dreaptă Și s-a întors într-o poziție ciudată, 
încă pe jumătate legată de scaunul metalic. 

Grunewald i-a smuls arma Și a făcut o piruetă, trăgând cu sălbăticie. 
Gloanţele au tăiat aerul și Lucy s-a ferit, sesizând momentul în care Marc 
își încărca din nou pușca cu aer comprimat. Un cartuș folosit a căzut din 
portul ejectorului Și el a apăsat pe trăgaci. Cocoșul armei a căzut producând 
un sunet gol. 

— Idiotule, mormăi mercenarul și începu să alerge spre trapa mai 
îndepărtată, lăsându-i pe amândoi în spațiul cuprins de flăcări. 

Marc Și-a aruncat arma descărcată Și a venit spre Lucy, aruncându-și 
ochelarii pe care îi furase. 

— Stai nemișcată! strigă el și trase dintr-un buzunar un instrument micut 
multifuncțional din argint. Din el a scos un cuțit ascuțit, cu care a tăiat ce 
mai rămăsese din legăturile de plastic. 


Lucy aruncă scaunul departe de ea cu o strâmbătură și tuși. 
Compartimentul se umplea rapid cu fum. 

— Trebuie să-l ajungem din urmă! 

Marc a dat din cap trăgând de cadavrele paznicilor și cercetându-le 
buzunarele. A găsit un revolver Ruger cu ţeavă scurtă pe care l-a luat cu el. 

— El trebuie să știe unde se află cărăuși de bombe. 

— Să sperăm că este așa. 

Ochu lui Lucy au strălucit când a văzut pistolul său mitralieră Mark 14 
EBR, zăcând pe o bancă unde îl aruncaseră oamenii lui Grunewald. 

Luptându-se cu un alt acces puternic de tuse, Lucy s-a strecurat prin 
trapă, îintind cu arma. Deasupra ei răsunau pași repezi Și a văzut o umbră 
pe platformă. Grunewald se opri o secundă din ascensiune pentru a trage 
spre ei, focurile de armă răsunând la lovirea corpului navei. O urmă subțire 
de lumină, strălucitoare ca un stroboscop, a apărut pentru scurt timp de 
undeva de sus, lăsându-le pe retină o imagine purpurie. 

— Dacă se dă Jos de pe navă, dacă primește întăriri, am încurcat-o, a 
spus Marc. 

Lucy nu a simțit nevoia să-și exprime acordul cu cele spuse de Marc și a 
apucat cu putere de suporturile scării care ducea în sus. A început 
urmărirea, simțind cum fumul îi apasă plămânii. Marc era chiar în spatele 
ei, revolverul din mâna sa lovindu-se de trepte la fiecare pas. 

— Trucul cu ochelarii... Vorbea cu greu în timp ce urca. A fost o chestie 
deșteaptă. 

— Da, spuse el gâfâind. Am întors către el pistolul cu electroșocuri pe 
care îl ţinea în mână. Mi-am schimbat echipamentul Și vesta antiglont cu 
cele ale bietului nenorocit. 

Marc chicoti ușor. 

— Nu era cine știe ce deghizare, dar acolo jos, în întuneric... 

Se opri puțin. 

— Oricum, mulțumesc! 

— Pentru ce? spuse Lucy, schimbându-și expresia feţei. 

Au ajuns la un culoar și o altă scară care duceau pe ultimii câțiva metri 
până la punte. 

— Pentru că te-ai supărat că am murit. Majorităţii oamenilor nu pare să 
le pese de mine în aceste zile. 


— De nada”, îi răspunse ea, dar cuvintele i s-au pierdut în zgomotul 
ușor care venea dinspre trapa din faţa lor. 

Mintea lui Lucy a surprins instantaneu acel zgomot ca un zornăit 
continuu Și a deschis trapa. 

O ploaie torențială puternică venea în rafale prin ușa deschisă, azvârlită 
peste punte de vânturile care aduceau o furtună din New York City. Un 
potop de apă biciuia totul în jur, cu perdele de apă zburând peste puntea 
superioară Și făcând să zornăie containerele goale de marfă. 

— Se duce înainte! strigă Marc și ieși pe ușă, strângând în mână 
revolverul. 

Lucy l-a urmat cu pușca pregătită Și a văzut o mișcare ceva mai departe 
pe punte. Atenţia lui Grunewald era îndreptată către englez Și mercenarul a 
tras de două ori, încercând să-l nimerească pe Marc. 

Pistolul mitralieră Mark 14 se lovea de umărul ei, iar glontul pe care l-a 
tras a fost aproape de țintă. Scântei galbene au sărit de pe peretele de 
containere lângă capul mercenarului, făcându-l să se îndepărteze. Acesta a 
tras un foc în direcția lui Lucy și a fugit cât de repede a putut de-a lungul 
pasarele: suspendate la mijlocul punţii superioare. 

— Se duce către pupa, a strigat Marc. Vor fi mai mulți pe insulă. 

Arătă cu mâna către secţiunea în formă de turn din partea din spate a 
navei, pe care se afla podul cargobotului și puntea echipajului. 

Între Grunewald ȘI insulă se afla capacul deschis al compartimentului de 
marfă numărul trei, acum acoperit cu prelată din plastic, pentru perioada în 
care descărcarea era oprită. Macaralele de pe docuri nu puteau funcţiona 
atunci când viteza vântului depășea un anumit prag, iar furtuna se deplasa 
rapid. Sub acoperirea ploii, Marc și Lucy au alergat în viteză, deplasându- 
se înainte Și înapoi pentru a nu deveni prăzi ușoare. 

Cel puțin, asta era ideea. În realitate, mercenarul se fixase pe Danc, 
trăgând în el de fiecare dată când îl avea în bătaia armei. Lucy era udă din 
cap până în picioare din cauza ploii care cădea în timp ce alerga de-a lungul 
punţii prin furtună Și se lupta cu frisoanele care o străbăteau. A căzut pe un 
genunchi, lăsându-l pe Marc să meargă mai departe Și Și-a ridicat arma. 

Din cauza frigului Și a ploii torențiale îi era greu să-și ţină mâinile 
stabile, dar când Grunewald a ieșit din locul în care se ascundea pentru a 
face încă o încercare de a băga un glonţ în craniul lui Marc, fulgerul a 
luminat cerul Și l-a avut în vizor. Clar ca lumina zilei. 


Lovitura trasă de ea l-a lovit în partea exterioară a coapsei stângi, 
smulgându-i o bucată de carne Și, prin ploaie, a auzit strigătul său. 

Grunewald a dispărut în spatele unui stâlp de sprijin și l-a văzut pe Marc 
sărind printre obstacole, înainte ca Și el să dispară din raza ei vizuală. 

. 

La marginea compartimentului de marfă deschis, acolo unde platforma se 
întâlnea cu pasarela suspendată, ploaia deja înlătura urmele lăsate de 
sângele care se scursese după glontul tras de Lucy. Marc s-a apropiat cu 
grijă de marginea compartimentului, cu revolverul Ruger pregătit și l-a 
găsit acolo pe mercenarul elveţian. 

La câțiva metri sub cadrul capacului masiv al compartimentului de marfă 
se afla o balustradă pentru mentenanţă Și Și-a dat seama imediat că 
Grunewald alunecase pe ea. Ploaia făcuse ca balustrada să devină 
alunecoasă, iar vântul l-a împins pe Grunewald pe neașteptate. Sângera rău 
Și culoarea îi dispăruse din obraji. Pistolul său SIG Sauer, placat cu nichel, 
rămăsese pe puntea superioară, în locul unde fusese atins de glonţ în picior. 

Grunewald încerca cu disperare să se urce înapoi pe buza trapei, dar 
piciorul său stâng nu îl putea ajuta deloc. Marc îl vedea cum se agaţă cu 
degetele, strângându-le de marginile din fier, ca Și cum ar fi putut să sape în 
ele dacă se forța. 

Grunewald gâfâia Și scuipa apa de ploaie din gură. 

— Nu, se răsti el, văzând revolverul. Ajută-mă. 

Între pasarelă și fundul adânc al compartimentului era o distanță mare. 
Marc s-a apropiat, încercând să găsească un loc unde să se poată pregăti Și 
să preia greutatea mercenarului, dacă ar fi fost nevoie. 

— Fă în așa fel încât să nu pierd timpul. 

A fost extrem de surprins de tonul vocii sale. Părea egal, de parcă 
cuvintele pe care le pronunţa nu erau ale lui. 

— Mi-ai spus pe munte că ești profesionist, nu? Așa că poartă-te ca 
atare. Să vedem ce poți să îmi oferi în schimb... 

Și-a întins mâna până aproape de locul de unde se apucase mercenarul. 

— Legat de Al Sayf. Ținte. Rute. Nume. 

Grunewald dădu din cap, uitându-se la el cu o privire de om înfrânt. 

— Ştiu doar cu ce mașină sunt. Trage-mă în sus și îți voi spune. Îţi voi 
spune. Nu te-am mințit în legătură cu sora ta, nu te voi minţi nici în legătură 
cu asta! 


— Spune-mi mai întâi! 

O parte a sufletului lui Marc, înclinată spre gesturi umanitare, ar fi vrut ca 
el să-l prindă pe Grunewald înainte ca acesta să cadă. A omori pe cineva 
care încearcă să te omoare era ceva, însemna supravieţuire. Dar să privești 
cum cineva era aproape de moarte era ceva cu totul diferit. 

A rezistat tentației de a-i lua mâna lui Grunewald. L-ar fi făcut să pară 
slab în ochii celuilalt. Trebuia să riște. 

A tras o privire peste umăr. Lucy venea. Trebuia să facă asta înainte ca ea 
să ajungă aici. 

— Ne-am înţeles? a întrebat el. 

— ScheiseP+ 

Cuvântul explodase pe buzele mercenarului. 

— Bine! Un autobuz de școală, înmatriculat în statul Michigan, 
deplasându-se spre Sud pe I-95. Acum ajută-mă! 

— Numai bine! 

Marc a dat din cap când i-a transmis urarea. Apoi, cu intenție, își trase 
mâna înapoi ȘI își puse braţele la piept. 

Grunewald a făcut ochii mari Și tot aspectul său rece și superior pe care îl 
arătase a dispărut. În locul lor a apărut frica și furia Și a tras un răcnet. 
Grunewald se prinse de suport într-o ultimă încercare frenetică de a evita 
căderea. 

Marc stătea şi îl privea, fără să se miște. Acel moment de empatie scurtă 
a fost uimitor de ușor de depășit. Nu era nicio surpriză, după toate lucrurile 
pe care Asociaţia și acest om le-au făcut pentru a-i termina pe el Și pe cei 
pe care îi iubea. 

— Știu că am făcut o înţelegere, a spus el, urmărind cum mâna lui 
Grunewald se desprinde de structura metalică. Dar eu nu pot fi la fel de 
profesionist în această privinţă ca tine. 

Pasarela a făcut un clanc urmat de o vibrație puternică Și Grunewald a 
dispărut, învârtindu-se în tăcere în adâncurile iluminate cu neon ale 
compartimentului de marfă. Sunetul trupului său care a lovit chila a fost 
înghițit de vuietul unui tunet. 

° 

Halil se aplecă înainte, astfel încât să își poată odihni capul pe genunchi, 

dar senzația de trepidație pe care o simţea în tâmple nu se micșora, iar 


presiunea dureroasă din stomac devenea mai rea. Respira cu dificultate și se 
simţea amețit. 

Adad și ceilalţi din autobuz îl evitau, nu îi întâlneau privirea, nu 
îndrăzneau să-i vorbească. Nesupunerea de care dăduse dovadă Halil în 
depozit l-a făcut să fie considerat toxic Și nu voiau să împartă cu el 
nemulțumirea comandantului. 

Se uită în altă parte, alunecând mai aproape de ferestre, încercând să 
respire aer proaspăt prin fanta deschisă de deasupra. Afară, a văzut o terasă 
luminată puternic Și mai multe rânduri de pompe de combustibil. 
Autobuzul era parcat la cea mai îndepărtată pompă faţă de un garaj din 
apropiere, iar Halil nu a putut vedea prea mult din interiorul clădirii. 
Americanul se afla în apropiere, cu cozorocul șepcii tras peste ochi. 
Umplea rezervorul autobuzului și nu se uita deloc în sus. 

Halil putea doar să ghicească unde se aflau. Autobuzul se deplasa de mai 
multe ore pe această autostradă mărginită de perdele de copaci înalţi, în 
spatele cărora mijea lumina cenușie a dimineții. O dată sau de două ori a 
văzut un indicator de drum către ceva care se numea Pennsylvania. 

La o oarecare distanță de benzinărie, a văzut o altă construcţie, joasă și 
aproape de drum. Avea faţada din crom strălucitor și sticlă, cu linii de neon 
roşu Și albastru care dansau în ferestre. Un fel de cafenea, s-a gândit el, dar 
mai mare decât oricare pe care le știa el de acasă. 

Gândul la mâncare l-a făcut să se albească, iar Halil s-a întors într-o 
parte, dându-și seama că Khadir se uită în direcția lui. Stătea în faţa 
autobuzului, cu brațele strânse peste piept. 

Halil a simțit o nouă durere ca o înțepătură în stomac Și a scos un sunet 
slab de durere, frecându-și fața pentru a-și ascunde lacrimile care îi 
curgeau pe obraji. 

Apoi s-a gândit la Tarki, la sărmanul și credulul de Tarki și la toți ceilalți 
care fuseseră „trimişi înapoi”. Au fost Și ei bolnavi cum era el acum? Era 
prea mult pentru el și umerii au început să-i tremure Și stomacul să i se 
întoarcă pe dos, dându-i lui Halil o senzaţie de vomă și de sufocare. Simţea 
gustul acru al bilei ridicându-i-se în gât Și își puse o mână la gură, 
încercând să nu facă zgomot. 

Brusc, Khadir l-a tras din scaun, împingându-l spre ușa deschisă din faţa 
autobuzului. 

— Nu vei murdări acest autobuz, a spus el. 


Halil a ţinut în el până când s-a împiedicat de trepte și apoi a vomitat 
micul dejun pe care îl primiseră după ce au plecat de la docuri. Fusese 
pedepsit să mănânce doar o jumătate de rațe, iar acum totul era pe asfalt, o 
amestecătură de salivă Și pâine nedigerată. 

— Rahat, a spus americanul în timp ce Halil se întorcea, cu nasul înroșit. 
Ce nu este în regulă cu el? 

Khadir a ignorat întrebarea și l-a împins pe Halil, adresându-i-se în arabă. 

— Treci la locul tău. Te-ai făcut destul de rușine! 

Halil dădu ușor din cap Și se împiedică la urcarea în autobuz. Îl dureau 
articulațiile și căzu pe primul scaun liber, aproape de ușa deschisă. Și-a tras 
capul ca să încerce să inspire aerul de afară și i-a auzit pe cei doi vorbind în 
engleză. 

— Ce le-ai făcut? a spus americanul. Copilul ăla are o faţă albă ca 
laptele. Ca și cum ar fi gata să moară. 

— Toţi soldaţii mor, a răspuns Khadir rece. 

— Uhu-hu! Celălalt bărbat ridică din umeri. Ei bine, ăsta nu va lupta! 

— Va folosi Și el la ceva. 

— Corect. 

Americanul Și-a închis fermoarul de la geacă Și s-a urcat în autobuz. 

— Totuși, cât de mult ai băgat în ei? I-ai îndopat ca pe curcani, nu? 

Halil a fost șocat de întrebare. Cât de mult ai băgat în ei? Întrebarea l-a 
lovit ca și cum ar fi fost stropit cu apă rece ca gheaţa și și-a pus din nou 
mâna la stomac, ceea ce i-a produs o altă durere înțepătoare. 

Apăsă pe stomac mai tare decât avusese curajul să o facă prima oară, 
scrâșnind din dinți, și simți ceva străin în interiorul lui. 

Profesorii nu i-au deschis pentru a-i ajuta. Ei nu au luat nimic din ei, ci au 
pus ceva în el. 

Halil vomită din nou, dar nu mai avea ce să dea afară. A simţit o frică 
imensă, mai puternică chiar decât cea din ziua în care a aflat că părinții lui 
muriseră. 

— Am făcut ceea ce era necesar pentru a-i face războinici, a spus Khadir, 
indiferent la obiecțiile americanului. 

Se întoarse Și întâlni privirea lui Halil — iar instinctul sălbatic ca al unui 
leu fulgeră prin ochii pe jumătate închiși ai comandatului. 

— Tu... 


Avansă spre Halil, care se ridicase poticnindu-se de pe scaun și mergea 
de-a lungul culoarului autobuzului. 

— Ai de gând să asculți...! 

Khadir i-a pus mâna pe faţă, iar Halil și-a scuturat capul de groază. În 
acel moment, se simţea ca Și cum ar fi fost de sticlă, comandantul putând să 
vadă totul din el. 

— Ai ascultat! 

Khadir a urlat la Halil când i-a spus aceste cuvinte Și i-a tras o lovitură 
puternică în spate. 

Abia atunci Halil și-a dat seama că Khadir încă vorbea în engleză. A 
bolborosit o scuză în limba arabă, dar era prea târziu. Din cauza fricii pe 
care o simţea, Halil a dezvăluit adevărul Și s-a certat pentru asta. 

— În orfelinat, strigă Khadir, aplecându-se peste el, te-ai ascuns în acea 
cameră. Un spion fiu de curvă, care asculta secretele noastre. Cui i-ai spus, 
băiete? 

L-a lovit din nou, umplându-l de sânge. 

— Cui i-ai spus? 

— Nimănul! a strigat el. Nu am vorbit niciodată despre asta! 

Furia comandantului părea să nu aibă limite, iar, când i-a întâlnit privirea, 
Halil Și-a dat seama că omul îl va ucide, îi va suci gâtul Și îl va abandona 
într-un Șanț de pe marginea drumului din această ţară străină. 

ÎI imploră, dar Khadir nu-l auzea, iar ceilalți tineri din jur rămâneau 
tăcuți urmărind această manifestare de violenţă. 

— Acesta este un mincinos Și un animal, le-a spus comandantul 
celorlalți. I-am oferit posibilitatea să facă ceva măreț, să aibă un scop... Ca 
răsplată, m-a minţit... 

Și-a ridicat mâna pentru a-l lovi astfel încât să-i zdrobească oasele. 

. 

— Ai grijă! i-a strigat americanul. Avem companie! 

Afară, o mașină s-a oprit în fața garajului. Vehiculul era alb, cu o dungă 
de culoare închisă pe lungimea sa, un mănunchi de lumini pe acoperiș ȘI o 
bară neagră groasă în faţă. Toată lumea din autobuz a îngheţat, iar Khadir a 
lăsat mâna jos. 

La ieșirea din mașină, polițiștii s-au uitat spre autobuz, apoi Și-au luat 
privirea Și au intrat în atelierul garajului. Halil a folosit momentul în care 


atenția tuturor era distrasă Și s-a aruncat către ușa de ieșire de urgenţă din 
spatele autobuzului, fără a mai putea fi prins de Khadir. 

Ușa a cedat sub greutatea lui și Halil s-a rostogolit pe asfalt, lovindu-se 
la mâini Și genunchi. 

Disperat, s-a ridicat Și a început să fugă împiedicându-se. De data 
aceasta, îȘi spuse el, nu mă voi opri. Nicio durere nu mă va opri. 

Khadir a venit la ușa deschisă și s-a oprit în prag, aruncând o privire 
atentă spre mașina de poliţie și, cu fiecare secundă în care el nu știa ce să 
facă, Halil alerga împleticindu-se către autostradă, în direcţia unui camion 
parcat la câteva sute de metri distanţă. Ușa garajului se deschise din nou, 
iar cei doi ofiţeri de poliție — de la poliția statală, judecând după uniformele 
lor — s-au oprit pentru a discuta ceva. Niciunul dintre ei nu se uita în 
direcţia care trebuia Și nu l-au văzut pe tânărul care fugea. Cei doi s-au uitat 
totuși spre autobuzul școlar mai mult timp decât Khadir ar fi dorit. 

A pus mâna pe ușa de urgenţă și a trântit-o, apoi s-a întors ȘI s-a uitat la 
Teape. 

— Porneşte motorul. Îndreaptă-te către șosea! 

— Dar, copilul... 

Americanul a acționat maneta care închidea ușa din faţă și a pornit 
motorul. 

— O să-l lași să plece? 

— Bineînţeles că nu. 

Khadir s-a dus până în faţa autobuzului, ignorând privirile întrebătoare 
ale celorlalți tineri Și ale oamenilor săi. S-a uitat cu ochii plini de furie la 
cei din urmă, învinuindu-i că nu au făcut nimic pentru a-l opri pe Halil să 
încerce să fugă a doua oară. 

— Ne-a trădat, le-a spus el în arabă. Pentru asta, va muri. 

În timp ce autobuzul se deplasa în viteză pe autostradă, Khadir l-a bătut 
pe Teape pe braţ. 

— Treci de parcarea pentru camioane Și mai mergi puțin. Apoi tragi pe 
dreapta. 

— Ce vrei să faci? îl întrebă Teape direct, lăsând în urmă parcarea pentru 
camioane. Nu avem timp pentru complicații. 

— Știu asta foarte bine, se răsti Khadir. 

Arătă cu mâna către un refugiu de pe marginea drumului. 


— Oprește aici. 

Teape s-a uitat în oglinda retrovizoare. 

— Pohțiștu sunt încă acolo. Nu se uită după noi. 

— Deocamdată, a adăugat el. 

Khadir luase o decizie și s-a dus la rucsacul pe care l-a adus cu el. 

— Unul dintre noi trebuie să iasă în faţă, i-a spus americanului. Și acela 
vei fi tu! 

— Vrei să mă duc să-l aduc înapoi? 

Khadir a făcut o pauză, apoi a clătinat din cap, semn că ceea ce urma era 
mult mai sumbru. 

— Această oportunitate a trecut. Băiatul ne pune în pericol, acest lucru 
este evident. Dar totuși, poate încă să ne fie folositor. 

A scos din rucsac un telefon inteligent voluminos și o cutie cu fermoar 
de mărimea unei cărți. I-a dat cutia lui Teape, care a deschis-o Și a studiat 
conținutul absent. 

A fost nevoie doar de un moment pentru a i se explica ce trebuia făcut. 

Când americanul a coborât din autobuz, Khadir a pornit telefonul și a 
navigat cu degetul pe ecran, găsind o aplicație pe care a activat-o. Telefonul 
a scos un ping ușor atunci când conexiunile sale wireless au fost 
inițializate. 

Restaurantul Gina's Place se afla pe marginea autostrăzii încă din anii 
1950 și, deși schimbase proprietarii de zeci de ori de la momentul în care 
fusese construit, niciunul dintre ei nu a reușit să dea jos vechea caroserie de 
rulotă care indica locul de oprire pentru camioane. Un critic binevoitor ar fi 
putut spune că făcea parte din farmecul locului, dar mai corect ar fi fost să 
spunem că locul trăise și vremuri mai bune. Restaurantul era într-o stare 
prea proastă pentru a se spune despre el că era kitsch sau retro. 

De-a lungul pereţilor erau înșirate separeuri placate cu lemn deschis la 
culoare, iar spătarele scaunelor tapiţate în vinii roșu erau așezate pe 
lungimea unui bar aflat în faţa zonei de servire. 

Restaurantul încerca să facă faţă aglomerației de început de ziuă, formată 
din șoferi de camioane care lucraseră noaptea, stând de unii singuri Și bând 
cafea peste cafea, cu nasurile în paginile de sport ale ziarelor. Halil a intrat, 
aproape ciocnindu-se de o mașină cu bomboane din gumă de mestecat și de 
un raft cu pliante turistice. Clopoţelul de deasupra ușii a zornăit, atrăgând 
atenția chelneriței de serviciu. I-a aruncat un zâmbet artificial, fără să-i dea 


vreo atenţie Și a continuat să umple paharele a doi motociclişti de duminică 
din New York, care păreau a fi pregătiţi să ofere niște bacșișuri grase. 
Locul era destul de ocupat ca să-i permită lui Halil să se piardă în gălăgia 
din local. 

Dacă nu ar fi fost în situaţia în care era, Halil poate că s-ar fi oprit Și s-ar 
fi uitat la tot ce era în zona parcării pentru camioane, la această parte de 
America ce părea că rezistase timpului, din acea ţară pe care o știa din 
cărțile vechi Și obosite și din serialele de comedie care îl făceau pe tatăl său 
să se amuze. Dar acum locul părea ameninţător Și înfricoșător. Era atât de 
diferit de lumea pe care o cunoștea. Frica îl schimbase pe copilul îndrăzneţ 
Și aventuros Halil care fusese odată. Acum, tot ce rămăsese era un tânăr 
pierdut în propria disperare. 

Ochii i-au căzut pe ușile din spatele restaurantului, zărind semnul ca un 
baston al toaletei pentru bărbaţi și se mișcă repede în acea direcție. Halil a 
trecut pe lângă un șir de telefoane publice și mâna lui s-a întins către unul 
dintre ele. Şi-a retras-o și s-a încruntat. Pe cine să sune? Poliția? L-ar fi 
arestat pentru că a intrat ilegal în ţară. Ar fi surzi la toate rugămințile lui. 
Poliţiștii americani nu erau diferiţi de cei de acasă, bărbaţi agresivi purtând 
arme, Și corupți. Atunci, un doctor? Dar doctorii din ţara asta erau ca niște 
negustori. Nici măcar nu s-ar gândi să se uite la un om pe moarte decât dacă 
acel om ar avea un pumn de bani. 

Înainte ca cineva să-l întrebe ceva, Halil a intrat în toaletă. Aproape că a 
căzut în cea mai apropiată cabină, încuind ușa în urma sa. Înăuntru mirosea 
neplăcut a dezinfectant cu aromă de pin. 

Și-a scos bandajele, desfăcându-le din jurul corpului. Le-a făcut ghem și 
le-a înghesuit în spatele rezervorului de apă. Abdomenul său umflat și 
vinețiu atârna neplăcut deasupra brâului. Acum, că știa ce i se făcuse, părea 
să cântărească de două ori mai mult decât înainte. Se întrebă dacă ar putea fi 
posibil să își provoace voma, să scoată afară tot ceea ce avea înăuntru; apoi 
alungă acest gând. Datul afară nu rezolva nimic. 

S-a gândit la autobuzul școlar care trecea pe lângă el pe autostradă Și s-a 
gândit să se ascundă sub unul dintre lungile tractoare-remorci parcate acolo. 
Khadir ameninţase că îi va abandona pe toți cei care nu se supuneau 
ordinelor, deci asta se va întâmpla și cu Halil? 

Era oare în siguranţă aici, înconjurat de acești străini? Khadir va veni să-l 
caute? I-a pus pe toţi acești oameni în pericol doar pentru că a intrat în 


restaurant? 

Halil se ridică în picioare tremurând. Trebuie să-i avertizez, Și-a spus ȘI, 
pentru prima dată după prea mult timp, Și-a simțit mama Și tatăl alături de 
el. Ei îi spuneau că asta trebuia să facă. Nu se putea ca din cauza fricii pe 
care o simţea să-i pună pe alții în pericol. Ar trebui să le spună. Trebuia să 
le ceară ajutor. Halil a tras de zăvorul din interiorul cabinei. 

Americanul se afla în ușă, expresia sa arătând că este surprins foarte 
putin. 

Acesta Și-a balansat o mână și Halil a primit un pumn în piept care l-a 
aruncat înapoi. S-a prăbușit pe scaunul de toaletă, gemând de durere. 

Fără să trădeze nici cea mai mică emoție, americanul l-a înghesuit pe 
tânăr înăuntru Și a încuiat ușa. Și-a pus o mână în jurul gâtului lui Halil și 
l-a strâns cu putere pentru a-l opri să strige. 

Cu cealaltă mână, bărbatul a scos din buzunar o cutie de plastic și a 
deschis clema acesteia cu degetul mare. Cu mișcări rapide Și îndemânatice, 
a scos o seringă îngustă din interior Și Și-a folosit dinții pentru a îndepărta 
capacul de siguranță care acoperea acul. 

Halil a făcut ochii mari Și a încercat să-și strângă toate forţele pe care le 
mai avea pentru a striga după ajutor, dar apoi a simțit o durere ascuțită în 
gât, în locul unde omul cu ochii morți îl înţepase cu acul seringi. 

Un frison cauzat de un produs chimic i-a trecut prin tot corpul, 
răspândindu-se din gât. Gândurile sale au devenit lente, iar senzațiile pe 
care le avea greoaie Și de parcă nu ar fi fost ale lui. Frigul i-a pătruns în 
trup, iar Halil a căzut inconștient, visând că era acoperit de gheață. 

— Polțiștii au plecat, a transmis Teape, apropiindu-se de autobuzul 
parcat. A făcut o pauză pentru o sorbi îndelung din milkshake-ul de 
căpşuni. Am văzut mașina mergând către Nord. 

Khadir stătea pe treptele autobuzului uitându-se la el. 

— Ți-am spus să fii rapid. 

Teape ridică din umeri Și sorbi cu paiul din băutură. 

— A trebuit să o fac astfel încât să pară ceva normal. 

— Unde este băiatul? 

— În toaleta pentru bărbaţi din spatele parcării pentru camioane, a 
răspuns el. Am băgat destul în el să nu mai miște cel puţin o oră. 

Celălalt a analizat ce 1 s-a spus. 


— Cât de departe vom ajunge în timpul ăsta? 

Teape ridică din umeri din nou. 

— Depinde de trafic. 

Își pierduse interesul pentru milkshake și a aruncat ce mai rămăsese. 

— La periferia orașului Baltimore. 

Khadir dădu din cap Și scoase telefonul mobil. Aplicația avea setări Și 
funcții multiple, care îi permiteau să activeze în orice moment oricâte arme 
voia, cu condiția ca acestea să fie în raza de acoperire. Folosind telefonul, a 
fost o chestiune simplă să selecteze o durată de timp Și un punct de pornire 
Și apoi să apese TRIMITERE. 

A ales o singură armă, desemnată pe ecran ca având numărul Șapte, apoi 
a stabilit o durată de timp de o oră Și treizeci de minute. A apăsat pe o tastă 
Și telefonul i-a răspuns cu un semnal sonor. Afișajul unui ceas a început să 
indice scurgerea timpului, iar Khadir a privit cum secundele își începeau 
marșul lent spre zero. 

A-l ucide pur Și simplu pe tânărul care trădase ar fi fost o risipă de efort 
Și de resurse. Acum, deși trebuiseră să modifice planul stabilit, el va servi 
unui scop util, semănând confuzie în rândurile dușmanilor și 
direcţionându-i greșit. Când va veni momentul, acesta va părea la început 
un accident tragic — o explozie de gaz probabil — și, până când autorităţile 
îȘi vor da seama cu adevărat despre ce armă este vorba, sfârșitul jocului va 
deveni efectiv. 

— Deci, probabil ar trebui să plecăm, a fost de părere Teape. Dacă nu 
vrei să stai prin Jur ca să vezi ce se va întâmpla! 

Khadir Și-a strecurat telefonul mobil în buzunar. 

— Da, pornește, a spus el. 


Capitolul 23 


Ploaia bătea pe hayonul înalt al SUV-ului Toyota, iar Lucy se așeză cât 
mai bine pentru a fi ferită de umezeală. Avea cu adevărat o problemă; 
deplasarea lor pe puntea navei Santa Cruz o udase până la piele și, chiar Și 
după ce își aruncase vesta antiglont în portbagaj, tot se simţea grea Și rece. 

Două mașini de poliție au trecut în viteză pe lângă ei când au intrat în 
stația de taxare îngustă, în drumul către portul din New Jersey. Din locul în 
care oprise SUV-ul, lângă un depozit dezafectat, putea să vadă o umbră 
portocalie în mijlocul furtunii care trecea pe deasupra capului, cel mai 
probabil de la flăcările de la bordul navei. 

— De ce mai stăm pe aici? 

Delancort își ridică privirea de pe bancheta din spate, cu faţa luminată de 
un ecran de laptop. 

— Această zi abia a început, i-a spus el. 

Mai multe cabluri conectau laptopul la o pereche de cutii metalice nu mai 
mari decât niște cărămizi, iar pe ecran se succedau mai multe imagini video 
neclare. Unghiul în care se afla nu îi permitea lui Lucy să vadă cu claritate 
imaginile respective, putând doar distinge că erau de la o cameră de 
supraveghere amplasată pe docuri. 

— Mă întreb cum ai intrat în posesia lor! 

El a dat din cap către bărbatul tăcut așezat pe scaunul șoferului. 

— Malte le-a obținut de la biroul de securitate al autorităţii portuare. L- 
am trimis în timp ce tu urcai la bordul navei. Mi s-a părut o idee bună. 

Delancort arătă către un modul de antenă wireless de pe acoperiș. 

— Biroul din New York le-a primit. Ei fac o analiză în timp real a 
imaginilor. 

— Înţeleg. 

Lucy se gândea la același lucru. Solomon a închiriat mai multe etaje la 
nivelele înalte ale unei clădiri scumpe din beton și sticlă de pe Park 
Avenue, ȘI, în afară de rezolvarea chestiunilor curente ale grupului 
Rubicon, acolo funcţiona și o „celulă de criză”, denumire care ascundea un 
departament format din tehnicieni, hackeri și alţi specialiști, ale căror 
abilități se situau la limita legalităţii. 


Acei oameni fuseseră chemaţi pentru a veni în sprijinul operaţiunii de pe 
Santa Cruz. 

Delancort se uită la un text care apăruse în colţul ecranului. 

— Avem confirmarea. Până acum au fost puse în stare de alertă 
autorităţile locale, pompierii Și poliţia. Ceea ce e bine. Dacă avem noroc, le 
va lua destul de multe ore pentru a înţelege ce s-a întâmplat pe navă. 

— Până atunci, totul se va termina, într-un fel sau altul, spuse Lucy 
sumbru. 

Se uită în altă parte și îl văzu pe Marc, stând deoparte, sub un acoperiș 
din tablă ondulată. 

Englezul se uita în ploaie și pe faţa lui nu se putea citi nimic. 

— ,„„D accord”, a spus Delancort. Chiar și așa! Nu ne putem permite să 
pierdem timpul. Poliţia care a sosit la faţa locului a raportat că mai multe 
persoane au fugit de pe navă, unele dintre ele posibil înarmate. Aceste 
persoane sunt, probabil, mercenarii aflaţi în slujba Asociaţiei. 

Lucy se gândi la Grunewald, și nu putea să-și rețină un rânjet. El căzuse 
deja când ea ajunsese la marginea compartimentului de marfă și, stând 
lângă Marc Și, uitându-se în jos, l-a întrebat. Ce s-a întâmplat? 

— Am reușit să fac ceea ce trebuia, i-a spus el, Și asta a fost tot ce a avut 
să-i spună, exceptând relatarea făcută lui Delancort privind cele spuse de 
Grunewald despre autobuzul școlar. 

Franco-canadianul vorbi din nou. 

— Dacă vreunul dintre cei pe care îi urmărim intră în legătură cu stăpânii 
lor, treaba asta s-ar putea încheia înainte de a găsi autobuzul. Ei ar putea 
stopa operaţiunea. 

— Asta ar fi o decizie inteligentă, a fost de acord Lucy. Dar nu sunt așa 
sigură că tipii ăștia sunt atât de deștepţi să facă așa ceva. 

Delancort a fost de acord. 

— Este un motiv în plus să acționăm repede. 

Lucy a dat din cap Și a simţit cum tremură din cauza febrei. 

— Ceea ce mă aduce înapoi la prima mea întrebare. 

Delancort se uită la ea. 

— Asta nu înseamnă că așteptăm, ci că ne regrupăm. Sunt sigur că veți fi 
primii care să fie de acord că ceea ce aţi găsit în interiorul acelei nave nu a 
fost ceea ce ne-am fi așteptat să descoperim. 

— Da, răspunse Lucy, gândindu-se la mirosul de sânge și de păcură. 


— Ai transmis lucrurile astea la sediu? 

— Domnul Solomon a fost informat. 

Expresia lui Delancort a devenit sumbră. 

— Este ceva îngrozitor ce am ajuns să descoperim cu ajutorul prietenului 
nostru englez! 

— Cât timp crezi că ar putea cineva trăi cu...? Nu mai găsea cuvintele 
pentru a se exprima. Cu acele implanturi în interiorul lor? 

— Nu prea mult timp. 

Răspunsul a venit de la Malte, care se uita către ei în oglinda 
retrovizoare. 

— Două zile? 

— Ceea ce înseamnă că atacul va avea loc în următoarele 24 de ore, dacă 
nu mai devreme. 

Lucy alungă senzaţia de rău pe care o simţea în stomac Și încercă să se 
gândească la oamenii din spatele acestei operațiuni. 

— Ţi-ai pregătit armele și vrei să treci la acţiune cât mai repede posibil. 

Un clopoțel din laptop i-a semnalizat lui Delancort și acesta a dat clic 
pentru a deschide o fereastră pe ecran unde au apărut mai multe fotografii. 
A examinat un text primit în atașament Și a murmurat ceva auzit numai de 
el. 

— Ce este? 

Lucy s-a aplecat să vadă mai bine. 

Delancort i-a arătat. 

— Se pare că prietenii noștri de pe navă au planificat acest lucru foarte 
atent. Există un videoclip cu un vehicul care a ieșit din docuri Și care 
corespunde descrierii pe care ne-a făcut-o Dane. Echipa care analizează 
imaginea a stabilit locurile posibile din interiorul complexului portuar unde 
acesta ar fi putut aștepta. Şoferul știa foarte bine zonele de baleiere ale 
tuturor camerelor de securitate în fiecare moment. 

Lucy analiză fotografiile pe care nu apărea nimic, până când s-a uitat mai 
aproape Și a observat că fiecare dintre ele conținea o frântură dintr-un 
vehicul în mișcare — o serie de străfulgerări de lumini, conturul unei 
deplasări, dar nimic care să fie clar. 

— Oamenii noştri sunt foarte buni, a adăugat Delancort. 

— Uită-te aici. A adus pe ecran o fotografie a unei părți a docurilor Și, 
într-o margine a imaginii, se vedea o parte dintr-un depozit. 


— Acolo aștepta autobuzul școlar. În afara unghiului de vedere al 
camerelor. 

— De unde știi asta? 

Delancort a apăsat o tastă Și imaginea statică a prins viaţă. 

— Priveşte! 

Pentru o clipă, imaginile alb-negru nu au arătat nimic interesant, doar 
mișcarea sacadată în bătaia brizei a cablurilor întinse între stâlpii subțiri. 
Apoi a apărut brusc o figură în fotografie, deplasându-se cu dificultate. Un 
copil slăbănog, își spuse Lucy, judecând după mișcarea brațelor și bluza 
prea mare pe care o purta. Mergea de parcă ar fi fost rănit. Pentru o 
secundă, tânărul s-a uitat în sus în aer Și camera i-a captat bine faţa. 

— În timp ce vorbim, biroul din New York a pus în practică asupra lui 
procedura de recunoaștere facială, a constatat Delancort. Probabil că nu are 
cazier. 

— Pare speriat de moarte. 

— Are și de ce. 

Delancort a arătat spre ecran, înapoi la locul unde apăruse pentru prima 
dată tânărul. 

— Uită-te în continuare. 

O a doua figură a apărut apoi, un adult purtând o șapcă de baseball și, 
peste mai puţin de două cadre, a ajuns lângă tânăr, trăgând brusc de el. Nu a 
reușit să îl apuce prea bine și șapca i-a căzut de pe cap. Lucy și-a strâns 
buzele privind cum tânărul era bătut și târât în afara unghiului de 
vizibilitate al camerei. Bărbatul Și-a luat șapca de jos Și Și-a pus-o la loc, 
dar nu suficient de repede pentru ca faţa sa să nu poată fi înregistrată de 
cameră. 

— Cine este tipul? a întrebat ea. 

— Este cineva cunoscut. 

Delancort a deschis o altă fereastră și a arătat rezultatul recunoașterii 
faciale. 

— Există o Șansă de optzeci Și unu la sută ca acesta să fie Omar Khadir. 
Militant extremist, cunoscut terorist Și cel mai activ combatant din 
organizația Al Sayf. 

Lucy simţi că i se usucă gura. Îl știa pe Khadir după nume, i se spusese 
despre el când Rubicon a început să suspecteze că Al Sayf a intrat în 


combinaţie cu Asociaţia. Aceasta era prima dovadă concretă privitoare la 
el. Omul avea reputaţia că acționează nemilos Și nu face nicio greșeală. 

Dacă a avut curajul să vină în SUA, a fost doar pentru că a pus la cale 
niște acţiuni înspăimântătoare. 

Lucy s-a gândit la HMX, la sala de operații și la „bombele din corp” 
descrise de Marc. 

— Poate că Dane avea dreptate. Acest lucru ne scapă de sub control. Ar 
trebui să vorbim cu persoanele de contact ale lui Rubicon de la Langley. Să 
le spunem ce se întâmplă. Khadir se află pe lista CIA cu persoanele cele 
mai căutate. Ar trebui să li se spună. 

Delancort se uită la ea. 

— Vrei să le dăm telefon? Vrei să îţi citesc lunga listă de legi pe care le- 
am încălcat pentru a ajunge unde suntem acum? 

I-a aruncat o privire dură. 

— Vine o vreme când salvarea de vieți omenești devine mai importantă 
decât să te protejezi pe tine însuţi. 

O altă mașină de poliție a trecut și Delancort Și-a lăsat capul în jos. 

— Atunci, ceea ce trebuie să faci este să opreștui următorul ofițer de 
poliție pe care îl vezi. Dacă ai dreptate în ceea ce privește cronologia 
evenimentelor... Și din experienţa mea în activitatea cu tine, de obicei ai... 
Vei fi pusă într-o celulă așteptând să ţi se comunice ceva până când se va 
încheia ultima acțiune violentă a Al Sayf. Spune-mi dacă greșesc. 

Lucy își plescăi buzele cu nervozitate. 

— Nu greșești, zise ea oftând. Bine. Am nevoie de toate datele care ne 
pot fi utile. 

— Ok! 

— Mașina este aici, a spus Malte. 

S-a întors și a văzut un Ford Mustang elegant încetinind. Neagră și 
strălucitoare, puternica mașină avea niște ornamente argintii Și în față o 
grilă cu un aspect sălbatic. Lucy ridică o sprânceană;, mașina arăta ca o 
jucărie a unui om bogat — Și Și-a dat seama că tocmai asta era, fiind adusă 
dintr-unul dintre locurile în care erau păstrate colecțiile lui Solomon 
cuprinzând un mare număr de vehicule de lux. 

Sunetul Mustangului l-a scos pe Marc din gândurile sale și acesta s-a 
uitat la mașină cu o privire cercetătoare. 

— Pentru ce este asta? 


— Cred că pentru drumul pe care îl avem de făcut. 

Şoferul Mustangului a ieșit din mașină. Era o chinezoaică micuță având 
pe urechi căști cu Bluetooth, îmbrăcată cu o jachetă roșie lucioasă Și o 
fustă asortată. 

— Livrarea a fost făcută, spuse ea, cu un accent local, zăngănind cheile 
în mână. Este în regulă? Au spus că vreți ceva rapid. 

Delancort se uita din interiorul SUV-ului, nedorind să iasă în ploaia care 
continua să cadă. 

— Lucy! la mașina Şi urmează autobuzul școlar. Ei nu pot avea un avans 
mai mare de câteva ore. Pe autostrada I-95, de-a lungul coastei preţ de 
câteva sute de kilometri și veţi putea să-i prindeţi din urmă. Încearcă să nu 
te prindă depășind limita de viteză. 

— i tu, ce faci? l-a întrebat Marc. 

— Mergem la biroul din oraș. Trebuie să ne coordonăm cu domnul 
Solomon. Între timp, dacă îi întâlniți, sunaţi-mă imediat. 

— Salut. Eu sunt Kara. 

Fata cu jacheta roșie dădu din cap de lângă mașină. 

— În spate sunt haine curate, arme Și ceva muniţie. 

A scos un portofel subțire dintr-un buzunar interior Și i l-a înmânat lui 
Lucy. 

— Asta e pentru tine. 

Portofelul conţinea imitații foarte bune ale insignei și cărții de identitate 
ale unui agent federal pe nume Tracy Reese, unul dintre numele 
conspirative ale lui Lucy. A băgat-o în buzunar înainte ca Marc să poată 
pune întrebări. 

Kara a scos două telefoane inteligente groase și i-a dat unul lui Lucy și 
celălalt lui Marc. 

— Cu complimente din partea domnului Solomon, așa că nu trebuie să 
vă faceţi griji că nu mai aveți minute. Datele de care aveţi nevoie au fost 
deja încărcate. 

Marc a sucit telefonul în mâini studiind caracteristicile dispozitivului. 
„Niciun indiciu privind producătorul...” S-a dus la portbagajul Toyotei 
pentru a-Și lua rucsacul uzat de atâta folosire. 

— Totul este în regulă, a spus Kara, deschizând portiera SUV-ului. O 
aplicaţie Spy-Phone*5 este mai bună decât un iPhone. Ambele telefoane au 
sisteme cu amprenta feţei, astfel încât să nu fie deblocate de nimeni 


altcineva decât de utilizatorul stabilit; doar trebuie să vă uitaţi la ecran Și 
veţi putea să-l utilizați. 

Se uită la ei rânjind. 

— Eşti de la MI6, nu-i așa? Este practic identic cu cele pe care le 
folosesc ofiţerii voștri de teren. 

— De unde știi asta? a întrebat-o Marc. 

— Pentru că am copiat modelul de la unul furat pe care l-am găsit lângă 
cadavrul unui agent FSB. 

Kara aruncă o legătură de chei spre Lucy. 

Cu o viteză la care Lucy nu se aștepta, mâna liberă a lui Marc a prins în 
aer cheile înainte ca acestea să ajungă la ea. 

— Voi conduce eu de data asta! a spus el ferm. 

Rânjetul lui Kara dispăru. 

— Ştie să conducă o mașină americană? 

Marc Și-a pus mâna pe capota lucioasă a Fordului Mustang. 

— Shelby Cobra GT-500. Solomon are gust bun în materie de motoare. 

— Fata a zis ceva, a constatat Lucy, în timp ce aluneca pe scaunul 
pasagerului. 

Marc nu s-a uitat la ea și a pornit mașina fără nicio problemă. 

— Pune-ţi centura, a spus el, fixându-și centura de siguranță. 

Abia ce Lucy și-a prins centura la locul ei și Mustangul a început să 
toarcă, plecând de lângă bordură prin ploaia care curgea Șuvoaie. 

Exact în clipa în care ceasul bătea ora zece, ușa s-a deschis și în sala de 
ședințe au intrat cei care aveau în mâinile lor viitorul lui John Farrier. Era 
pentru prima dată când Farrier îi vedea pe Royce și Welles unul lângă altul, 
indiferent de ce chestiune se discuta. Aceasta arată, credea el, cât de gravă 
era situaţia. Încercând să își alunge oboseala drumului, Și-a reţinut un 
căscat ȘI s-a uitat la ei când își ocupau locurile. Decisese în timpul zborului 
cu avionul de la Roma că nu se va ridica în picioare pentru niciunul dintre 
ei, până când nu vor arăta ceva care să denote o urmă de respect față de el. 
Welles era însoțit de unul dintre ofiţerii lui de protecție cu gâtul gros, în 
timp ce Royce era singur. Dintre cei doi, șeful Secţiei K părea mai încordat 
Și mai obosit decât era Farrier. 

— Și eu mă simt la fel, Donald, i-a spus el. 

Royce s-a uitat la el cu o privire neîncrezătoare, lipsită de orice emoție. 


— Fiecare dintre noi contribuim cât putem, a spus el vag. 

— Unii mai mult decât alții. 

Farrier își îndreptă corpul Și se întoarse spre Welles. Călătoria cu 
hurducături într-unul dintre avioanele de transport C-17 ale Escadrilei 99 îi 
indusese în mod clar o stare de spirit proastă și i-a dat lui Farrier timp mai 
mult decât suficient pentru a se gândi la o grămadă de comentarii maliţioase 
la adresa celui care îl obligase să vină acasă. 

— Hai să terminăm odată cu această imensă risipă de resurse. 

Welles se uită la el pentru prima dată, ca Și cum nu observase până atunci 
că Farrier era în cameră. 

— Eşti grăbit? 

Farrier se aplecă spre el. 

— Nu știu la cine ai apelat pentru asta, Victor, dar m-ai scos dintr-o 
activitate desfășurată sub acoperire în mijlocul unui incident major de 
securitate, fără să am măcar posibilitatea să fac o cerere de concediu. Sper 
că ai crezut că merită să mă aduci înapoi la Londra, pentru că mă voi 
asigura că directorul Și întregul nenorocit de comitet operațional să afle cât 
de incorect te folosești de influenţa pe care o ai. 

— Imbecil arogant! 

Welles i-a aruncat insulta cu calm. 

— Cum adică! Ai curajul să latri la mine când, de fapt, tu meriţi să 
primești o pedeapsă cât mai aspră! De unde crezi că am primit autorizaţia? 
Eşti într-adevăr atât de incredibil de sigur să crezi că toți de aici de la 
Vauxhall Cross acceptă ideea că nu ai nicio legătură cu apariția lui Dane la 
ambasadă? 

— Doar nu l-am invitat eu! a replicat Farrier. „Dar, totuși, poate că am 
făcut-o, doar fără să-mi dau seama”. 

— Oh! Welles bătu cu degetele pe masă. Deci asta vei susține? Pentru că 
asta e afirmația cea mai cusută cu aţă albă pe care am auzit-o vreodată. Ai 
ajutat ȘI ai instigat un fugar, John. Și cu cât mă gândesc mai mult la asta, cu 
atât sunt mai sigur că Roma nu a fost prima dată. 

Flutură din mână spre pereţi. 

— Îţi amintești această cameră? Unde l-am ţinut pe Dane când a venit de 
pe stradă? Ai fost cu el. 

— Nu-mi amintesc asta, a minţit Farrier. Mai încearcă. 


— Cred că l-ai ajutat să scape, a insistat Welles. Și apoi l-ai lăsat să se 
învârtă în jurul unei stații protejate a MI6 ca și cum ar fi fost proprietatea 
lui. Ceea ce te face vinovat, în opinia mea. 

— Acolo era înarmat. M-a luat ostatic. 

Welles fornăi batjocoritor. 

— Hai, hai! Ți-am citit dosarul. Dacă ai fi vrut, l-ai fi putut dezarma pe 
Dane Și l-ai fi împușcat mortal înainte să ajungă la zece metri distanţă. 

Farrier îȘi strânse buzele și se uită către Royce. 

— Eşti de acord cu el? 

Royce îşi strânse cu degetele rădăcina nasului pentru a da mai multă 
importanţă la cele pe care urma să le spună. 

— Marc Dane a avut... are secrete faţă de această agenţie. Dacă nu avea 
nimic de ascuns, nu avea niciun motiv să fugă. 

— Unul dintre motive este chiar aici, a replicat Farrier, aruncând o privire 
la Welles. 

Royce clătină din cap. 

— AȘ putea fi de acord cu asta. Dar, chiar ȘI așa, când a venit la tine... 
Erai unul dintre cei care avea încredere în el, Și totuși s-a folosit de tine. 

Oftă și până să spună următoarea frază părea că a îmbătrânit cu zece ani. 

— Marc nu mai este de-al nostru, John. El se asociază cu actori non- 
statali, criminali Și mercenari. Agenda lui de lucru este diferită de a noastră. 
Comportamentul lui nu este cel al unui ofiţer MI6 loial. 

Royce s-a uitat la Welles. 

— Oricât de mult îmi displace să o spun, Victor are dreptate. Dane a 
devenit un pericol Și trebuie să-l tratăm ca atare. 

Welles s-a așezat mai bine pe scaun. 

— L-ai recrutat din marină, L-ai ajutat să-și antreneze echipa. Ai crezut 
că-l poţi aduce alături de noi. L-ai protejat. Dar aceasta s-a dovedit o 
alegere greșită. 

Farrier ura acea mică parte din el care era de acord cu investigatorul de la 
afacerile interne Și încerca să o reducă la tăcere. 

— Marc nu este un trădător, a insistat el. Dar cineva vrea ca noi să 
credem că este. 

Se auzi o bătaie în ușă. Era Talia Patel. Arăta cu mâna către 
omniprezenta tabletă. 

— Am aflat ceva, a început ea. 


Welles îi făcu semn să intre în cameră. 

— Hai să vedem despre ce este vorba. 

Ea se uită la el încruntată. 

— Femeia din Roma, Lucille Keyes. Am găsit câteva apariţii de-ale ei 
între momentul în care a dispărut de pe radar și acum. Analiza arată cu o 
probabilitate foarte mare că Keyes lucrează în prezent pentru Divizia de 
Situaţii Speciale a Rubicon. 

Royce părea surprins. 

— Este prima dată când se face vreo legătură cu un contactor militar 
privat... 

Talia părea că regretă că nu stabilise acest lucru mai demult. 

— Indiciile de până acum nu păreau convingătoare sau cel puţin așa am 
crezut. Am vrut să avem o confirmare înainte de a vi le prezenta. 

Șeful ei nu părea mulţumit de răspuns, dar nu a insistat. 

Welles s-a întors către Farrier. 

— Dane ţi-a spus asta? 

EI clătină din cap, neștiind ce să facă cu noile informaţii apărute. 

— Ce ne spun datele astea? ceru să afle Royce, oboseala lui vizibilă dând 
semne că dispare. Știm unde se află acum Keyes? 

Talia îţi strânse buzele. 

— Avem ceva, dar nu este confirmat. După ce a reapărut, am urmărit prin 
GCHQ traficul de date al lui Rubicon pentru a stabili dacă există vreo 
creștere neobișnuită a activității Și a rezultat că în ultimele cinci ore s-au 
întâmplat multe la biroul lor din New York. 

— S-au trezit odată cu cocoșii? zise Welles. Dar este, totuși, orașul care 
nu doarme niciodată. 

Lucy a continuat. 

— Controlul traficului de pe Newark Airport a înregistrat noaptea trecută 
sosirea unui avion al companiei. Mi-am luat libertatea și am solicitat stației 
noastre din Manhattan să pună sub supraveghere clădirea Rubicon. Una 
dintre mașinile lor a plecat în grabă și apoi am urmărit-o mergând peste 
golf către New Jersey. 

— Ce legătură are asta cu Marc sau Keyes? a spus Farrier. 

Welles preluă cele spuse de Lucy, ignorând comentariul lui Farrier. 

— De unde a zburat avionul? 

— Din Kayseri, Turcia. Dar înainte de asta a făcut o scurtă oprire în 
Roma. 


— EI este acolo. Welles avea pe faţă o expresie încordată. Dar trebuie să 
Știm asta cu siguranță. 

— Mai este ceva, a adăugat Talia fără tragere de inimă, căutând sprijinul 
lui Royce. 

El i-a făcut un semn Și ea a continuat. 

— Oamenii noștri din teren au obţinut informații despre un incident la 
bordul unei nave din portul New Jersey. Nu este atât de departe de aeroport. 
Detaliile sunt vagi, dar s-au tras focuri de armă. Un incendiu. Au fost găsite 
cadavre. 

Welles se uită la ea. 

— Trebuie să fim la curent cu toate evoluțiile privind aceste aspecte. 
Dacă Dane este pe pământ american, potențialul său de a face de râs această 
ţară Și această agenţie crește exponențial. Dacă verii noștri miros ceva 
despre asta, MI6 va fi învinuită de tot ce se va întâmpla în continuare. 

Royce Și-a împins scaunul Și s-a ridicat, încercând să se calmeze. 

— Talia, contactează echipa noastră din New York și spune-le să 
mobilizeze toate resursele de care au nevoie. Ordinele pentru ei sunt să-l 
caute pe Marc Dane și pe cei cu care este asociat acum, cât mai repede 
posibil. Faceţi tot ce se poate pentru a fi capturat viu... 

A făcut o pauză. 

— Dar forţa letală este autorizată. 

Talia n-a spus nimic ȘI Și-a luat tableta. 

Farrier clătină din cap. 

— Aceasta este o greșeală. 

— Am luat act de opinia ta, a replicat Welles Și s-a uitat cu duritate la 
Royce. Donald, mă vei ţine la curent cu asta, nu este nicio îndoială. Și sunt 
sigur că nu trebuie să îţi reamintesc că trebuie să ne asigurăm că americanii 
nu vor afla nimic despre nicio operațiune pe care o desfășurăm pe teritoriul 
lor. Tot ce vom face ca să punem capăt acestei mizerii va determina reacții 
nedorite din partea CIA. 

Royce a dat din cap. 

— De acord. 

— Vreau să merg acolo, a insistat Farrier. Dacă Mare e acolo... Îl cunosc. 
Vă pot ajuta să-l aduceți înapoi. 

Analizase toate posibilităţile, pusese în balanţă trădarea și păstrarea 
secretului, adevărul și posibilele minciuni. ÎL îngrijora faptul că nu putea 


discerne ce este adevărat Și ce nu. 

Privirea dezgustată pe care i-a aruncat-o Victor Welles i-a arătat lui 
Farrier că nimic din ceea ce ar putea spune nu va schimba ideea din capul 
acestui om că Marc Dane este vinovat. 

— Tu să stai acolo, John, a spus el. Stai acolo și așteaptă. Dacă îi ești un 
amic bun, s-ar putea să te duc într-o celulă lângă cea a lui Dane. 

. 

Vocile erau groase Și ciudate și ajungeau la Halil prin ceața de zgomote 
ca o apă care curge. 

— Eşti bine, băiete? 

Era un om mai în vârstă, contrariat de ceea ce se întâmplă. 

— Mie mi se pare că este foarte bolnav, a spus o femeie, iar lui Halil i s-a 
părut că miroase a ceva dulce. Cred că e un drogat. Vreun mexican. 

— N-ai priceput nimic, Sally. 

Cineva de lângă el, cu o voce aspră l-a atins, apăsându-l energic cu 
degetul pe piept. 

— Nu este mexican. Este un arab?’. Am văzut mulţi ca el când am luat 
parte la operaţiunea Furtuna Deșertului. 

Halil a încercat să-și deschidă ochii, dar efortul era prea mare. Își simţea 
mâinile și picioarele grele. 

Femeia fornăi pe nas. 

— Cu toţii am auzit poveștile voastre de război de atâtea ori, Jake! 

— Hei, Știu despre ce vorbesc... 

Amestecul de cuvinte în slang era greu de urmărit, iar Halil a renunţat să 
mai asculte. Simţurile îi reveneau încet, lumea apărea din nou în jurul său, 
încetul cu încetul. 

Prin privirea înceţoșată, formele căpătau contur și vedea mai multe 
persoane aflate în jurul lui. Îi era frică și a încercat să se retragă, dar nu mai 
avea unde să se ducă. 

Feţele de deasupra lui îi păreau mai mari decât în realitate. Bătrânul era 
îmbrăcat într-un Șorț pătat care mirosea a mâncare prăjită stătută. Femeia în 
uniforma de chelneriţă, se uita la el ca și cum ar fi fost un fel de creatură 
neobișnuită. Mai era un bărbat masiv, cu o barbă roșcată neîngrijită și cu 
ochii mari sub cozorocul unei $epci de camionagiu murdară de ulei. Toţi 
stăteau prea aproape, toţi vorbeau deodată. 


Întreaga lume din jur părea stranie, ca prin vis, Și Și-a dat seama dintr- 
odată că îi era îngrozitor de familiară. Își duse mâna la gât, acolo unde 
americanul cu ochii morți în cap îi înfipsese acul. Drogat, se gândi Halil, 
cuvânt care i se părea mare Și greu ca un ghețar care taie o mare agitată. Ca 
Și înainte, pe navă. Drogat ca să dorm. 

O altă figură s-a alăturat celor trei care îl înconjurau, iar inima lui Halil i 
s-a oprit în gât. Un om cu pielea neagră ca abanosul, cu privirea dură Și 
nemiloasă. Purta o uniformă pe care se afla o insignă metalică mare și la 
şold avea un toc în care ţinea un pistol masiv. 

— Ce naiba e asta? Părea supărat pe simpla prezenţă a lui Halil. 

Omul cu pielea închisă la culoare 1-a adus în minte lui Halil imaginea 
altor bărbaţi în alte uniforme, a altor polițiști care au venit la el în ziua în 
care mama ȘI tatăl său au pierit. Ei au adus moartea cu ei. A simţit prin 
vene o senzație de panică Și de frică, ca Și cum ar fi fost electrocutat, care l- 
a făcut să tresară. 

— Hei! 

Expresia omului cu pielea închisă la culoare a devenit aspră. 

— Eşti drogat, băiete? 

— A luat el ceva, își dădu femeia cu părerea. A tras pe nas în toaletă! 

— Nu ai de unde să știi asta, a spus bătrânul, dar nimeni nu îl asculta. 

— Poate că nu înţelege ce i se spune. Camionagiul a fluturat o mână prin 
faţa ochilor lui Halil. S-ar putea să aibă vreun handicap. 

— Habla espanol?5 a spus polițistul. Era atât de aproape, încât Halil 
putea vedea combinaţia de cuvinte străine de pe insigna sa. 

Halil a încercat să răspundă, dar i-a fost greu să spună ceva. 

— Nu-i învaţă nimic pe copiii ăștia arabi, a adăugat camionagiul, dând 
din cap cu înţelepciune. 

Omul cu pielea închisă la culoare s-a retras brusc, iar mâna i-a căzut pe 
patul pistolului de la centură. 

— La naiba. Copilul este chiar drogat, le-a spus el celorlalți. M-am 
săturat de aceste trucuri. Îi vezi pupilele? Va trebui să-l scoatem de aici, să-l 
ducem undeva în siguranţă. 

Undeva în siguranță. Cuvintele au străbătut mintea lui Halil ca un 
proiector. Își amintea de ofiţerii care veniseră la ușa casei familiei sale, în 
uniformele lor și purtând insignele lor strălucitoare. Și ei i-au spus că îl vor 


duce undeva în siguranţă. Pentru că era doar un băiat cu doi părinți morți Și 
nu avea pe nimeni care să aibă grijă de el, iar un orfan nu putea trăi singur. 

Și oricât de mult a plâns, nu au vrut să-l lase să rămână acolo. Poliţiștii 1- 
au lovit cu un baston la fel ca cel pe care-l purta la talie cel cu pielea închisă 
la culoare, târându-l plângând până la stradă. 

Viaţa lui s-a spulberat în acel moment, bucăți rupte din ea ajungând și în 
praful și suferinţele de la orfelinatul lui Khadir. 

Halil nu voia ca aceste lucruri să se întâmple din nou. 

Toţi vorbeau despre el, vorbeau despre ce ar trebui făcut cu el, de parcă 
nici măcar nu ar fi fost acolo. Ca și cum era un copil, incapabil să 
vorbească pentru el însuși. 

La un moment dat, polițistul a scos de la centură o pereche de cătușe. 

Apoi s-a întâmplat, iar Halil nu s-a putut opri. El nu a vrut să se oprească. 

Mâna lui Halil s-a întins peste masă și a apucat strâns un recipient din 
sticlă plin cu zahăr. Și-a strâns toate puterile într-o mișcare bruscă și a lovit 
capul bărbatului. 

Sticla s-a spart cu un trosnet, iar fața ofițerului de poliţie a fost acoperită 
de granule de zahăr. Femeia a scos un strigăt când bărbatul Și-a pierdut 
echilibrul sub impactul atacului surpriză. Halil l-a văzut căzând Și lovindu- 
se cu tâmpla de tejgheaua de servit, cu ochii dați peste cap de li se vedeau 
albul, căzând pe podea. Era plin de sânge. 

Împiedicându-se de scaun, Halil s-a dus la polițistul semiconștient. I-a 
smuls pistolul din toc, moment în care strigătul femeii s-a transformat într- 
un țipăt puternic. 

Sunetul l-a făcut pe Halil să tremure de frică și să strângă involuntar 
arma în mână. Sunetul s-a auzit ca un tunet în interiorul restaurantului, din 
armă descărcându-se un singur glonţ care a lovit podeaua, spărgând plăcile 
de gresie vechi. 

În acel moment, panica lui Halil i-a cuprins Și pe ceilalți din restaurant, 
toți cei aflaţi în separeuri ridicându-se și alergând spre ușă. S-a creat un 
haos general și Halil a început să se zbată din cauza durerii înţepătoare pe 
care o simţea din nou în stomac. 

Halil s-a poticnit, cu arma grea și periculoasă din mână legănându-se 
înainte Și înapoi spre feţele bărbatului cu șapcă și a femeii cu șorțul de 
chelneriță. Niciunul dintre ei nu îndrăznea să se miște văzând arma 
amenințătoare din mâna lui Și pe polițistul rănit culcat pe podea. 


Marc a mers cu Mustangul cu viteză constantă pe autostrada dreaptă, 
menținând mașina sub limita de viteză. S-a lăsat cuprins de plăcerea de a 
conduce, lumea lui limitându-se la traficul rarefiat de pe drum Și la senzația 
plăcută lăsată de vehiculul care rula pe asfaltul umed. 

Lucy era destul de agilă astfel încât să se poată strecura prin spațiul 
îngust dintre scaunele din faţă către bancheta îngustă din spate. În oglindă, 
Marc a prins sclipiri de piele maro-roșcată, un fulger de lenjerie albă când 
ea Și-a dat jos echipamentul tactic ud pentru ceva care arăta mai puţin 
militar. 

— Ţi-a plăcut spectacolul? a întrebat ea, revenind pe scaunul pasagerului 
Și punându-și la loc centura de siguranţă. 

— Eu am condus, a răspuns el, încercând să nege. 

— Ştiu că asta ai făcut. 

Lucy a încărcat unul dintre pistoalele semiautomate Glock proaspăt aduse 
de Kara din biroul Rubicon. Mulțumită de rezultat, a pus pistolul într-un toc 
la centură sub o geacă de pilot din piele neagră. 

— Unde ai învăţat să conduci mașini așa puternice? 

— Joc de mult pe calculator Forza când nu particip la operațiuni. 

— Uhu-hu! 

Putea să o vadă cum îl studia cu colţul ochiului. 

— Deci, ai de gând să-mi spui ce s-a întâmplat pe navă? 

— Ai fost acolo. 

— Nu tot timpul. 

EI i-a aruncat o privire, ochii plimbându-se scurt de la panglica neagră 
din faţa lor. 

— Am obținut informaţiile de care aveam nevoie. Asta e tot ce contează, 
nu-i așa? 

— L-ai ucis pe acel mercenar. Pe Grunewald. 

— Nimeni nu va plânge pentru un asasin mai puțin pe lumea asta. 

Buzele lui Marc se strâmbară într-un rânjet. 

— Şi ca să se știe!? Gravitaţia a fost cea care l-a ucis, nu eu! 

— Ai făcut asta pentru Sam? 

Mâinile 1 s-au încordat pe volan fără să vrea. 

— Ce vrei să spui? 

Marc auzi oftatul ei. 


— Când eram în Turcia, în noaptea aceea... Te-am auzit spunând un 
nume în somn. Bănuiesc că este cineva important pentru tine. 

— A murit. 

I-a spus asta înainte să se poată opri să o facă. 

— Din cauza lor s-a întâmplat. 

Marc nu trebuia să explice cine erau acei ei. 

— Nu trebuie să te Justifici față de mine, i-a spus Lucy cu blândeţe. 

— Nici nu o fac, a spus el. Grunewald a pus în pericol viețile celor din 
familia mea. Asociaţia mi-a ucis colegii. Am avut toate nenorocitele de 
motive pentru a o face. 

Ea a tăcut pentru un timp. 

— Nu este ușor să lichidezi pe cineva cu sânge rece. Ai nevoie de mai 
multă putere decât s-ar crede. 

O replică dură se contură în mintea lui Marc, dar apoi Și-a dat seama de 
tonul vocii femeii Și Și-a amintit exact cine era de fapt Lucy Keyes și ceea 
ce făcuse ea cel mai bine. Nu a mai spus nimic Și a dat din cap. 

Ceva colorat strălucitor clipi în spatele lor. Se uită în oglinda laterală și 
văzu licărirea unor lumini stroboscopice roșii Și albastre. La urechile lui 
Marc ajunse sunetul unei sirene Și micșoră viteza trecând pe prima bandă, 
în timp ce forma ca o cutie a unei ambulante zbura pe lângă ei într-o 
străfulgerare de lumini Și de stropi de apă de la ploaie, scoțând la margine 
pe toți cei aflați pe drum. 

Lucy se aplecă înainte. 

— Ce-i aia? Acolo în faţă? 

Au zărit o clădire joasă, vizibilă după ce i-a depășit ambulanţa, și acolo, 
nu foarte departe, se vedeau mai multe lumini stroboscopice intermitente 
care proveneau de la un grup de vehicule de urgență. Autoturismele și 
camioanele formau o coadă în spatele unei linii de dispozitive fumigene de 
semnalizare montate în jurul unei staţii de benzină Și a unui restaurant de pe 
marginea drumului. Marc încetini. Se puteau vedea polițiștii făcând cu 
mâna către șoferi, încercând să-i facă să treacă pe celălalt sens. 

— Ah, la naiba. Lucy se dădu pe spate pe scaun. Trebuie să fie un 
accident sau ceva de genul ăsta. 

Marc a tastat afișajul sistemului de navigaţie al Mustangului. 

— Dacă trebuie să ne întoarcem, cu siguranță nu vom mai ajunge 
autobuzul din urmă. 


A oprit mașina și unul dintre polițiști s-a îndreptat către ei. 

— Atunci va trebui să îi păcălim ca să ne lase să trecem. Băgă mâna în 
buzunar după documentul de identitate fals. Lasă-mă pe mine să vorbesc cu 
el. 

Marc s-a uitat la ea cu reproș. 

— Hei, pot să imit accentul de pe aici, a spus el, în ceva ce suna a accent 
transatlantic. 

— Ce accent este ăsta, canadian? 

El nu reuși să-i mai răspundă, deoarece polițistul era deja la geamul 
mașinii. 

— Hei, oameni buni, a spus polițistul. A făcut o mișcare cu degetul. 
Trebuie să vă rog să vă duceți înapoi către ieșirea din autostradă. Avem o 
problemă aici, nimic îngrijorător, dar va trebui să vă deplasaţi în afara 
zonei. 

Limbajul corporal al lui Lucy s-a schimbat ca și cum ar fi fost apăsat un 
comutator. A devenit brusc rigidă și decisă Și Și-a ridicat mâna în care ţinea 
o insigna de la FBI. 

— Sunt agent special Reese de la Birou. Acesta este sergentul major... 
Day... Este de la Poliția Montană Canadiană. 

Polițistul a făcut ochii mari. 

— Federalii se ocupă deja de asta? Sfinte Sisoe, chiar vă mișcaţi repede! 

Lucy dădu din cap, fără să zică nimic care să corecteze cele spuse de 
polițist. 

— A fost cineva rănit? 

A dat și el din cap. 

— Unul dintre băieții noștri, Deke, care patrula în zonă. Un puști drogat 
i-a luat arma Și acum e ascuns în restaurant cu niște ostatici. A fost tras un 
foc de armă. Forţele speciale sunt pe drum, dar a plouat foarte tare... Nu 
Știu când vor ajunge. 

— În regulă. 

Lucy a pus insigna deoparte și Marc putea ghici la ce se gândea. Nu-și 
puteau permite să fie atrași în clarificarea unor probleme locale. Cu fiecare 
minut care trecea, Omar Khadir era cu un kilometru mai departe. Dar 
următoarele cuvinte din gura polițistului au schimbat toate astea. 

— L-am văzut chiar eu pe suspect când am încercat să ajungem la el. Un 
puști arab fluturând arma aia în jur ca nu Știu ce. Ne-am retras... 


Mai departe a vorbit cu oarecare îngrijorare. 

— Vreau să spun, oamenii de pe aici își amintesc ce s-a întâmplat în 
Boston ȘI... 

— Arab? spuse Marc, amintindu-și să imite din nou accentul. A trecut pe 
aici vreun autobuz Școlar? 

— Cu plăci de înmatriculare de Michigan? a adăugat Lucy. 

Polițistul a dat din cap ușor. 

— Da. L-am auzit pe unul de la poliţia statală spunând asta. A oprit să 
alimenteze Și apoi a plecat, cred. Ce legătură are asta cu ce s-a întâmplat 
aici? 

Marc Și-a scos telefonul inteligent pe care îl primise de la Kara și a 
accesat o imagine preluată de una dintre camerele de securitate de la docuri, 
arătându-i-o polițistului. 

Acesta se uită cu atenţie la ecran. 

— Hei, el este. Acesta este copilul! 

— Eşti sigur? 

Polițistul a dat din nou din cap. 

— Oh, da! 

— Trebuie să vorbesc cu ofițerul care coordonează acțiunea de aici, chiar 
acum, a insistat Lucy. 

Polițistul a dat din cap arătând că a înțeles și a început să alerge prin 
ploaie. 

Lucy s-a uitat la Marc. 

— Nu ţi-am spus să nu vorbeşti? s-a răstit ea Și i-a făcut semn să 
conducă mașina pe partea cealaltă a șoselei. Ah, rahat... 

— l-ai spus că sunt de la Poliţia Canadiană. 

Ea ridică din umeri. 

— A fost primul lucru la care m-am putut gândi. 

— Nu am niciun act de identitate al sergentului major Day... 

— Îi voi cere lui Henri să facă unul pentru tine. Dar, între timp, cu cât 
vorbești mai puţin, cu atât este mai bine! 

A întors Mustangul Și l-a parcat, apoi s-a întors către ea. 

— Te gândești la ce mă gândesc eu, nu? 

Ea s-a uitat către restaurant. 

— Că poate Khadir a lăsat ceva în urmă la Gina's Place? Da. 

Lucy își strânse mâinile în pumni. 


— Asta complică lucrurile... 

— Așa crezi? 

Și el credea la fel. 

— Trebuie să ajungem acolo. Vreau să spun, dacă acest băiat este... Nu 
Știu, trăiește, nu avem nicio idee cât timp va fi la fel. 

Marc Și-a amintit de pozele cu dărâmăturile de la secţia de poliţie de pe 
Rambla și s-a întrebat ce dezastru ar putea provoca o explozie similară aici, 
pe autostrada Interstate 95. 


Lucy își puse mâinile pe bord. 

— Hai să ne punem de acord asupra unui lucru. Vorbim despre diferența 
dintre a pleca din acest loc Și a urmări autobuzul, o pistă de care știm că 
este solidă sau de a ne încurca cu ceva care a căzut din senin, în care există 
posibilitatea ca unul dintre soldații lui Khadir să fie acolo. 

— Și dacă, totuși, este? a insistat Marc. Dacă acolo se află un cărăuș cu 
burta plină de explozibili militari care așteaptă să devină martir? 

Marc arătă cu mâna spre polițiștii locali care se adunaseră în jurul unuia 
dintre paramedicii nou-sosiţi. 

— Acești tipi nu au nicio idee la ce risc sunt expuși! 

Marc clătină din cap, deschizând ușa mașinii. O parte din el știa că are 
dreptate, dar nu putea să-și alunge un sentiment de teamă. 

— Vrei să conduci mai departe? Dă-i drumul, cheile sunt în contact. Dar 
eu Știu ce am de făcut. 

Marc a ieșit din Mustang Și a plecat spre ambulanţă. 


Capitolul 24 


Efectul somniferului se atenua. Tot ce era în restaurant devenea clar Și 
căpăta contur. Luminile erau prea strălucitoare, iar murmurul încet Și 
neliniștit al omului cu șapcă de camionagiu îi crea o stare de neliniște. 

Halil se aplecă în separeu, având grijă să se ferească de ochii oamenilor 
care se adunau în parcare. Își îndreptă arma grea spre bărbatul cu șapcă Și 
se uită la el nervos. 

— Să nu spui nimic, a spus el cu o voce groasă, iar camionagiul a tăcut. 

Bucătarul se ghemui lângă corpul prăbușit al poliţistului negru. S-a uitat 
la Halil cu ochi amabili. 

— Băiete, a început el, omul acesta are nevoie de un doctor. Înţelegi? 

— O să moară, a spus femeia care stătea în alt separeu. Cu totii vom 
muri. 

Are dreptate. 

Halil se mișcă simțind un vârtej de durere prin corp. De când dispăruse 
efectul somniferului, durerea produsă de acul de la injecție revenise. 

Ce-ai făcut? Vocea din capul lui suna ca cea a tatălui său. Știi că ai 
greșit. Oprește-te acum. Dar Halil nu putea fi sigur pentru că nu-și mai 
amintea exact cum suna vocea tatălui său. Era prea departe în memoria lui. 
Halil strânse din ochi Și încercă să-și amintească feţele părinților săi, dar 
ele nu-i apăreau decât ca niște umbre. Lacrimile îi arseră obraji. 

Se auzi un zornăit de metal. Ochii lui Halil s-au deschis și a ridicat 
pistolul polițistului când a văzut trei siluete la ușa restaurantului. Un bărbat 
alb, cu părul blond și ochii obosiţi a intrat urmat de o femeie cu pielea 
închisă la culoare. Amândoi aveau arme, dar le ţineau cu ţevile în jos. A 
treia persoană era un bărbat oriental într-o geacă din material fluorescent, 
legănând în mâini un pachet greu. 

— Plecaţi! 

Halil a strigat, iar efortul l-a făcut să se strâmbe de durere. 

— Am venit să te ajutăm, a spus femeia. Lasă-i pe oamenii aceia să plece. 

Degetul mare al lui Halil a găsit percutorul pistolului Și l-a tras înapoi. 

— Nu poţi să mă ajuţi, spuse el respirând adânc. 


Insigna de FBI a lui Lucy i-a făcut pe toţi cei de la poliția locală să 
renunţe la orice întrebări pe care le-ar fi pus, iar Marc a dedus din expresia 
de pe faţa șefului lor că era foarte mulțumit să se dea la o parte Și să lase un 
agent federal să facă toată treaba. I-a auzit pe cei de afară vorbind, apărând 
deja zvonurile privitor la originea celui care luase ostatici. Era un lucru 
neplăcut faptul că doar uitându-se la faţa tânărului i-a dus pe cei de acolo la 
ideea că ar putea fi vorba de un terorist. Acest lucru s-ar fi dovedit corect 
dacă Marc și Lucy nu ar fi ajuns la timp pentru a opri lucrurile să 
escaladeze. 

Marc l-a tras către el pe unul dintre paramedicii de la ambulanţă, un tip 
cu o faţă serioasă, având înscris pe geacă numele Chang. Lucy l-a pus să-și 
strângă trusa medicală Și, împreună cu polițiștii locali care îi acopereau cu 
armele puse pe acoperișurile mașinilor de patrulare, au intrat cu multă 
atenţie în restaurant. 

Primele lucruri pe care le-a văzut Marc au fost tânărul și polițistul rănit 
întins pe podea. Pieptul poliţistului se ridică Și cobora abia respirând, iar 
sângele de la cap colora gresia. Arma polițistului părea mare în mâna 
adolescentului subțire, iar ochii tânărului erau mari Și umezi. Marc a 
încercat să-i ghicească vârsta — optsprezece, nouăsprezece cel mult? — Și a 
observat frica Și panica din expresia feţei lui. 

Era același tânăr pe care Marc îl văzuse în videoclipul de la docuri, cel 
care reușise să fugă. Avea vânătăi pe gât și pe faţă, acolo unde îl lovise 
Omar Khadir. 

Marc se uită la Lucy și ea dădu din cap că înţelesese. Și ea văzuse 
vânătăile. Marc a pășit în faţă și s-a oprit la capătul mai de departe al 
tejghelei. A sucit pistolul Glock în mână Și l-a pus jos pe bar. 

— Fără arme, a spus el. Vrem doar să vorbim. 

Marc a menţinut un contact vizual permanent cu tânărul, ţinându-și 
corpul într-o postură neutră. A căutat să aibă o tonalitate egală a vocii. 

— Știm totul despre tine. Vrem să te ajutăm. Nimeni altcineva nu trebuie 
să mai fie rănit. 

A văzut întrebările de pe faţa tânărului, a văzut sudoarea care 1 se zărea 
pe frunte. 

— Prea târziu, a răspuns el, pufnind pe nas. 

— Sper că nu. 


Înainte de a intra pe ușa localului, prin mintea lui Marc trecuse o 
multitudine de moduri de abordare a situației. Ar fi fost destul de simplu 
pentru Lucy să-i ia arma cu forța și să-l scoată de acolo și în momentul ăsta 
să-l doboare de la zece metri distanţă cu un singur foc de armă. Era capabilă 
să o facă, Marc știa asta. El se gândise și la un pistol cu electroșocuri 
pentru a-l imobiliza pe tânăr, dar nu aveau nicio idee despre ce fel de 
mecanism de declanșare fusese utilizat la bomba din corpul lui. Era intern 
sau extern? Telecomandă sau ceas? Prea multe întrebări, Şi-a spus el, Și 
prea pu ţin timp. 

Marc a mai făcut câțiva pași, ignorând tremurul revolverului Big Smith. 
& Wesson din mâna tânărului. Arătă spre ofiţerul de poliție. 

— Îl vom lua pe acest om, iar eu voi rămâne aici cu tine. 

Tânărul a dat din cap în semn de acceptare, învins, Și Marc și-a dat 
seama că gândurile adolescentului nu erau acolo. 

— Du-te! 

Lucy i-a dat paramedicului un ghiont Și el a venit mai în faţă, aruncând 
priviri spre tânăr Și apoi spre polițist. 

— Am nevoie de ajutor pentru a-l muta, a spus Chang. 

Omul cu șapca de camionagiu s-a dat jos de pe scaun dorind să ajute, dar 
Şi simțind că poate să scape. 

— Am înţeles! 

Camionagiul Și paramedicul au luat polițistul Și l-au dus afară. Marc i-a 
privit cum ieșeau și le-a făcut un semn liniștitor bucătarului bătrân și 
chelneriței. 

Lucy a pus arma în toc Și a întins o mână. A spus ceva în arabă, pe un ton 
calm Și înţelegător, iar tânărul i-a răspuns la fel, frământând în mână patul 
armei. 

— La naiba, a murmurat chelneriţa. Nu e mexican. 

Marc a recunoscut un singur cuvânt din răspunsul tânărului, dar era de 
ajuns. Un nume: Khadir. 

— Vrea să știe dacă „Știi tu cine” ne-a trimis, a spus Lucy calm. 

— L-au lăsat aici, a spus Marc, gândind cu voce tare. 

— Eu... Tânărul a înghiţit cu noduri Și Și-a umezit buzele. Sunt pedepsit. 

Avea de gând să spună mai multe, dar apoi Marc a văzut cum culoarea îi 
dispare din obraji, iar tânărul se zbate de durere, sprijinindu-se de masa din 
fața lui. Arma i-a căzut, uitând de ea din cauza suferinţei. 


Lucy sesiză ocazia ivită ȘI trase o privire la ceilalţi ostatici. 

— Voi doi, mergeţi într-un loc sigur. 

— Asta este foarte bine, a spus chelneriţa și I-a tras pe bucătar de braţ, 
conducându-l spre ieșire. 

— O să fie bine? a întrebat preocupat bătrânul. 

— Hai, duceți-vă! se răsti Lucy Și îi împinse pe amândoi către ieșire. 

Marc s-a apropiat cât mai mult posibil. L-a văzut pe tânăr trăgând cu 
mâinile de bluza subțire de deasupra, dezvăluind un tricou murdar de ceva 
maroniu, amestecat cu pete de sânge uscat. Carnea rozalie, tumefiată, se 
lăsa peste cureaua de la blugii săi, iar dungile negru-vineții ale cicatricilor 
groase Și proaspete se vedeau clar. Uitând de armă, tânărul Și-a întins mâna 
către un pahar cu apă ȘI l-a golit. 

Un fior rece i-a trecut lui Marc prin vene. Semnificaţia îngrozitoare a 
ceea ce au găsit în sala de operaţii improvizată de pe Santa Cruz fusese 
doar o posibilitate până în acest moment. Aici aveau o dovadă reală, stând 
în faţa lui. Așteptând să moară. 

Acum, că erau doar ei trei, Lucy a vorbit din nou în arabă și de data asta 
Marc a auzit un alt cuvânt: Shahiden. 

Tânărul clătină din cap. 

— Nu, nu vreau să mor. 

Și-a şters lacrimile de la ochi. 

— Vă rog! 

Se uită la Marc și Lucy, implorându-i. 

— Opriți toate astea! 

Marc Și-a scos din buzunar telefonul inteligent primit de la Rubicon Și a 
trecut prin aplicaţiile aflate pe el. Kara nu exagerase cu nimic când a vorbit 
despre capacitățile dispozitivului respectiv. A găsit repede ceea ce căuta Și 
a activat aplicaţia de identificare a traficului de date. 

O antenă de scanare a început să eșantioneze lungimile de undă invizibile 
din jurul lor, căutând transmisii wireless active. 

Lucy a studiat faţa tânărului. 

— Spune-mi cum te cheamă. 

— Halil, a îngăimat el. 

— Uhu. 

Lucy se uită la Marc. 

— Acelaşi nume era scris pe peretele de la orfelinat. 


Reflectă la acest lucru. 

— Oare el să fie? Care este probabilitatea să fie așa? 

Marc clipi din ochi. Uitase de semnul din clădirea abandonată. 

— Am fost acolo, i-a spus el lui Halil. La Yeni Gün. Am văzut locul. 
Barăcile în care ați stat, cortul... 

Tânărul dădu din cap. 

— Urăsc locul acela. 

— A dispărut acum. A fost distrus. 

Halil a reușit să zâmbească sfidător. 

— Bine. 

Geamătul lui din cauza durerii pătrunzătoare s-a auzit în secunda 
următoare. 

Un semnal primit îi atrase atenţia lui Marc asupra dispozitivului din mâna 
lui. Un ecran radar iluminat de la telefoanele mobile celulare și 
comunicațiile poliției aflată afară, cititorul de carduri al restaurantului Și un 
singur indicator criptat înceţoșat care probabil că era telefonul lui Lucy. 
Singurul alt nod wireless din raza de acţiune era în apropiere — un semnal 
cu denumirea „Șapte”. 

Gura i s-a uscat. I-a făcut tânărului un semn cu mâna. 

— Halil, vreau să-ţi golești buzunarele! 

Acesta a făcut ce 1 s-a cerut Și a pus pe masă, de lângă revolver, niște 
monede Și șerveţele de hârtie. 

— Ai asupra ta ceva ca asta? 

Marc i-a arătat telefonul. Tânărul a dat din cap a negație și Marc s-a uitat 
către Lucy care se holba la el. Ea nu mai trebuia să pună nicio întrebare. 

— Este în el. Transmite, a spus el. 

. 

Lucy nu își putea lua ochii de la Marc știind că dacă o făcea, ar fi văzut 
teroarea îngrozitoare de pe faţa adolescentului din separeu. Ar fi văzut-o Și 
ar fi fost forțată să facă acea alegere pe care viaţa o obligase să o facă de 
multe ori. 

Problema de a așeza în fiecare taler al balanței câte o viaţă și de a pune 
capăt uneia dintre ele pentru ca alta să poată continua. 

Diferenţa era aici că niciodată decizia pe care trebuia să o ia Lucy Keyes 
nu vizase pe cineva inocent Și ea știa instinctiv că Halil nu era unul dintre 
acei tineri jihadiști criminali care, din cauza fricii, renunţase în ultimul 


moment să mai ducă la capăt acțiunea. Ea recunoștea o victimă când vedea 
una Și în acel moment îl ura pe Omar Khadir mai mult decât oricine de pe 
lume. 

Ar fi fost un semn de compasiune să tragă acum în Halil, să-l scape de 
nenorocirea în care se afla și apoi să-l ducă departe de restaurant? Să se 
îndepărteze Și să aștepte inevitabila detonare? Alungă această dilemă dând 
cu hotărâre din cap. 

A luat decizia cu mult calm. 

— Bine, a început ea. Aceasta este ceea ce vom face. O să-l găsesc pe 
acel medic Și o să scoatem nenorocirea aia din copil. 

Marc a făcut ochii mici. 

— Este oare posibil acest lucru? Trebuie dus la spital, trebuie să chemăm 
un elicopter pentru urgenţe sau... 

S-a oprit un timp ȘI Și-a dat seama că gândea mai repede decât vorbea. 
Dacă dispozitivul pe care Halil îl avea în el exploda în interiorul unui 
vehicul în mișcare pe autostradă, la bordul unui elicopter sau chiar în 
interiorul unui spital, rezultatele ar fi inimaginabile. Doamne Dumnezeule! 

— Putem să folosim timpul vorbind despre asta sau putem să-l folosim 
făcând ceea ce trebuie, i-a spus ea. 

Lucy se gândea la ce spusese Dane când urcase în mașină. Le convenea 
sau nu, erau pe deplin implicaţi în acţiunea asta Și trebuiau să o ducă la bun 
sfârșit 

— Bine, a fost el de acord, dar Lucy nu a mai așteptat să-l audă pe Marc 
spunând asta. Ea a împins ușa Și a alergat prin parcare, ofițerii de poliţie de 
acolo ridicând armele cu o expresie îngrijorată pe feţele lor. S-a uitat în jur 
ȘI l-a găsit pe Chang la partea din spate a ambulanţei. În interior, polițistul 
Deke era tratat de un alt paramedic. 

El a văzut-o venind Și a arătat cu capul către polițist. 

— Se va face bine. O contuzie minoră. Îl vom duce la spitalul districtual 
ca să fim siguri ȘI... 

— Nu mă interesează, spuse ea abrupt. Am o întrebare. Poţi deschide 
oamenii pe cât de bine îi închizi? 

Pe faţa lui Chang se vedea confuzia în care se afla. 

— Eu nu... sunt doctor. 

Lucy îi apucă braţul. 


— Ştii ce? Nu contează, ești destul de aproape de a fi. Ia-ţi echipamentul 
ȘI vino cu mine cât mai repede. 

— Agent Reese? 

Șeful dispozitivului de poliţie se apropia de ei. 

— Doamnă, ce naiba se întâmplă acolo? Știţi, am contactat dispeceratul 
ȘI ei nu Știu nimic despre vreun federal... 

— Ne ocupăm noi. l-a aruncat o privire fermă, încât polițistul a renunţat 
să mai spună ceva. Și am nevoie de dumneata să muţi perimetrul înapoi cu 
o sută de metri, chiar acum! 

Lucy a strigat ultimele cuvinte cu atâta forţă încât polițiștii deja se agitau 
când ea se întorcea către Gina s Place împreună cu paramedicul care alerga 
pentru a ţine pasul. 

. 

Când au rămas doar ei doi singuri în restaurant, Halil s-a întors în separeu 
Și a început să respire gâfâind. Marc Și-a dat seama că se forţase să nu arate 
vreo slăbiciune în faţa celorlalţi, dar acum tânărul nu mai avea putere să se 
prefacă. 

— O să mor? 

— Nu și dacă pot să ajut. 

Marc s-a întins Și a luat revolverul abandonat. Halil nu a încercat să-l 
oprească, așa că Marc l-a pus deoparte pe bar și s-a așezat faţă în față cu 
tânărul. 

— Aș vrea să ai încredere în mine, Halil, a continuat el. Ştii ce ţi-au 
făcut? 

— Mi-au spus că voi fi un războinic, a suspinat el. Comandantul a spus 
că ne vom răzbuna pe oamenii din cauza cărora suntem orfani. 

— i tu asta vrei să faci? 

Marc a aruncat o privire la ceas și își strânse pumnii. Palmele îi era 
transpirate. 

Halil clătina din cap Și tremura. 

— Tatăl meu... A fost profesor. Mama mea... Amândoi erau buni. Ar fi 
triști să mă vadă acum. 

— Ai încercat să fugi. 

Capul lui Halil s-a ridicat brusc când Marc a spus asta. 

— E în regulă, amice. Am văzut asta. Ai vrut să scapi, dar Khadir nu te-a 
lăsat. 


Puse mâna pe faţa lui, în locul unde Halil avea o vânătare. 

— De asta ești aici? 

A dat din cap. 

— A spus că ne vor abandona dacă nu vom arăta că suntem curajoși! 

Ochii lui Halil sclhpeau de la lacrimi. 

— Eu... nu am curaj! 

S-a uitat la Marc cu o privire imploratoare. 

— Vreau ca acest lucru să se termine. 

— Mie mi se pare că ești destul de puternic. Ce poți să-mi spui 
despre...? 

Marc a arătat către burta lui. 

Halil privi în altă parte. 

— Nu știu ce ne-au făcut. Mă face să mă simt rău. 

— Te putem ajuta, i-a spus Marc. Dar nu va fi ușor. O să doară. Foarte 
tare. 

Capul tânărului se ridică încet. 

— Nu mai vreau să fiu un războinic. 

— Și ceilalţi... ce vor face? Dar Khadir? 

Lacrimi proaspete s-au rostogolit pe faţa lui Halil. 

— Autobuzul. Pe drum, mergând către acolo. 

A arătat cu o mișcare către Sud, apoi și-a întors ochii în sus, 
încruntându-se. 

— L-am auzit vorbind pe american. Şoferul. I-a spus comandantului 
numele. 

— Numele? Marc apăsă pe cuvânt. Halil, ce nume? Este important să îţi 
amintești. 

— Will-Ard, a spus el silabisind. Per-Shing. Poate că sunt alți oameni. 

Cuvintele nu însemnau nimic pentru Marc neștiind contextul în care au 
fost spuse și le-a lăsat de-o parte să se gândească la ele mai târziu, moment 
în care Lucy a venit înapoi în restaurant cu paramedicul. Dacă va exista un 
mai târziu, Şi-a spus el. 

Marc s-a dus către celălalt bărbat înainte ca acesta să ajungă la el. 

Făcu un semn cu capul în direcția lui Lucy. 

— Te-a pus în temă? 

— Nu chiar, a spus Chang. Ascultă, despre ce e vorba? 


— Iată care este problema, a răspuns Marc, respirând adânc. Acel băiat 
de acolo are ceva implantat chirurgical în el Și trebuie să-l scoţi. Nu-l putem 
mișca. Trebuie s-o facem aici. Trebuie să o facem acum. 

— Ce s-a întâmplat cu accentul tău...? 

Paramedicul a făcut ochii mari. 

— Ne vei ajuta. Pentru că știi că acest copil are nevoie de tine. 

Marc Și-a pus mâna pe pistolul de lângă el. 

— i pentru că o să-ţi pun ăsta la cap dacă nu o faci! 

Cuvintele au venit dintr-un loc calm și rece din mintea lui Marc. Chang a 
văzut hotărârea neclintită din ochii lui Și a dat din cap. 

— Bine. 

A înghiţit cu putere. 

— Ajută-mă să-l ridic. 

Halil gemu în timp ce l-au așezat pe o masă lungă, punând sub el mai 
multe feţe de masă, iar ca pernă un teanc de șorțuri. Chang a scos o pereche 
de foarfece de urgenţă Și a tăiat cu precizie de-a lungul cămășii tânărului 
pentru a ajunge la burta umflată de dedesubt. 

Spre cinstea lui, paramedicul nu s-a speriat la vederea cusăturilor închise 
la culoare, supurante, Și a cicatricilor nevindecate. 

— Am văzut Și mai rău, a spus el. Dar asta... 

A scos un sunet de dezaprobare. 

— Aceasta este o operaţie de tot rahatul. 

Lucy a încărcat o seringă cu o soluție de morfină Și, în timp ce Chang 
căuta o venă, Marc i-a căutat mâna lui Halil Și a strâns-o. Degetele lui erau 
fără putere. 

— O să fu bine, a spus el Și a încercat să creadă ce spune. 

— Ai fost acolo, șopti Halil, la orfelinat? 

— Da, 

L-a văzut pe paramedic înfigând acul și somniferul scurgându-se din 
seringă. 

— Nu vreau să fiu trimis înapoi... 

Halil avea de gând să spună altceva, dar apoi nu a mai putut să vorbească. 

Chang Și-a deschis trusa medicală. 

— El are deja ceva în corp, se poate vedea asta după dilatarea pupilelor. 
Nu pot să-i dau o doză completă, nu Știu cum ar interacţiona. Deci va avea 


reacție când îl voi tăia, ceea ce înseamnă că trebuie să-l păstraţi nemișcat. 

l-a pus să se șteargă pe mâini cu șerveţele antibacteriene astringente, 
apoi le-a dat mănuși de plastic și măști chirurgicale de hârtie. În cele din 
urmă, Chang i-a dat lui Marc un ventilator de respirație — un muștiuc cu o 
pară din cauciuc pe care să o apese. 

— Aţi văzut asta la televizor, nu-i așa? Fă-l să respire constant. 

Marc încuviinţă din cap, puse ventilatorul peste buzele palide ale lui 
Halil Și începu să apese pe para de cauciuc. 

Paramedicul murmură ceva încet care ar fi putut fi o rugăciune Și apoi 
îndreptă lama strălucitoare a unui bisturiu spre suturile de pe burta lui Halil. 

— O să incizez de-a lungul semnelor care sunt deja aici, a spus el, 
vorbind despre ce urma să facă la fel de mult pentru el însuși ca și pentru 
el. 

— Sunt prea proaspete pentru a fi vindecate complet. Cel mult o zi. 

Bisturiul a atins carnea Și s-a scufundat în ea. 

Halil se zbătea, dar erau pregătiți pentru asta. Marc a privit cu un interes 
reţinut cum Chang a trasat liniile unui ,„V” inversat peste burta lui Halil. 
Curgea sânge, dar mai puţin decât se aștepta. Se simţea un miros ca de 
metal Și Chang a început să respire pe gură. 

Paramedicul spuse ceva încet, pe un ton înfuriat. 

— Cine a făcut asta? spuse el, scrâșnind din dinți. Voi aţi fost ăia? E 
barbar! 

— Nu, nu am fost noi. Continuă să lucrezi, i-a spus Lucy cu asprime. 
Timpul expiră. 

Auzind ce a spus Lucy, Marc aruncă o privire la ceasul analog mare de pe 
peretele restaurantului, o chestie cromată cu o reclamă publicitară veche, 
sugerând că „Întotdeauna este timp pentru o Coca-Cola”. Minutarul se 
apropia de cifra 12 a ceasului Și își aminti de cum îi plăcea lui Al Sayf să 
execute atacurile la oră fixă. Explozia de la Barcelona a avut loc exact la 
ora Șase după-amiaza. 

Chang a desfăcut o bucată de carne cu un forceps Și Marc s-a uitat direct 
în cavitatea peritoneală a lui Halil, unde se vedea o îngrămădeală de forme 
organice umede care s-ar fi potrivit mai bine pe tejgheaua unui măcelar. 
Sângele a început să curgă și s-a îmbibat în feţele de masă albe. Își mușcă 
buzele simțind o senzaţie puternică de greață. 


— Nu ești de niciun folos dacă ai de gând să vomiţi, i-a spus 
paramedicul. 

Marc clătină din cap, îngrozit de ceea ce vedea. Ceva nu era în regulă 
acolo. A văzut un Şir de obiecte învelite în plastic, legate unul de altul. 

— Ce naiba e asta? 

Chang le văzuse și el și s-a aplecat spre abdomenul lui Halil ţinând în 
mână un forceps hemostatic. 

— Ce sunt acelea... droguri? 

— Intru în acțiune. 

Marc a pus ventilatorul în mâinile lui Lucy Și s-a aplecat pentru a privi 
mai atent. A ignorat lamentările lui Chang Și Și-a luat inima în dinţi pentru 
a se uita în abdomenul deschis al tânărului. Era cald și alunecos și a trebuit 
să se forțeze să nu se uite în altă parte. 

Degetele lui Marc au prins marginea pachetului de plastic Și au tras de el. 
Scoţând un fâsâit de aspirație umedă, din burta deschisă a lui Halil a ieșit 
un Șir de cinci sfere care păreau a fi din lut, fiecare conectată la următoarea 
prin niște fire subțiri. Pe teaca de plastic sigilată cu vid care acoperea 
dispozitivele erau picături de sânge. 

— L-am prins, a spus el. La dracu”. 

A auzit-o pe Lucy evitând să răspundă la întrebările pe care i le adresa 
Chang, spunând ceva despre faptul că Halil ar trebui cusut Și că ar trebui să 
plecăm dracului de aici — dar nu a mai ascultat cu adevărat. 

Marc a dus oribila încărcătură în micuța bucătărie a restaurantului. Vesela 
Şi arzătoarele de gaz erau gata de a fi folosite, lăsate nesupravegheate de 
când începuse haosul. A curăţat cu palma o zonă pe masa pentru tocat Și a 
pus pe ea șirul de bombe scos din corpul lui Halil. A folosit o duză de apă 
de la chiuveta de spălat vase pentru a curăța dispozitivul Și a lăsat apa să 
curgă. 

Era un model care îți producea groază, gândit cu multă iscusinţă. Fiecare 
„capsulă” era formată dintr-o grămăjoară de explozibili HMX de mărimea 
unei mingi de tenis, cu plăcuţele de argint ale detonatoarelor electrice 
îngropate în ele. Mai multe fire încolăcite semănând cu o coadă de șoricel 
duceau către un set de piese electronice care puteau încăpea în palma lui 
Marc. Prin teaca de plastic, se putea vedea o baterie cu durată lungă de viață 
Și o versiune simplă a unui telefon mobil pentru reţele 2G. Toate era 
realizate impecabil, fiecare îmbinare lipită perfect, făcând ca întregul 


ansamblu de bombe să fie suficient de flexibil pentru a se potrivi în 
interiorul unui corp uman. 

S-a uitat din nou la ceas. Mai avea mai puţin de un minut până la 
expirarea timpului. 

Marc a tăiat cu un cuțit teaca de plastic pentru a ajunge în interiorul 
bombei. Erau prea multe detonatoare, prea mulţi conectori care se 
intersectau pentru a ști care era traseul principal care producea detonarea. 
Nu era în niciun caz situaţia cunoscută cu firul roșu și firul albastru. Toate 
firele erau negre. A luat unitatea de control între degetul mare și arătător, 
simțind presiunea teribilă care se acumula — aproape o premoniţie a forței 
distructive încă latente a dispozitivului cu doar câteva secunde înainte de a 
se dezlănţui. Se uita la sferele inerte din material acoperit cu o materie 
vâscoasă, neștiind ce să facă. Ce fir să tai? 

Fără să se gândească prea mult la ce face, a apucat mânerul unui satâr 
gros de carne aflat în apropiere. L-a pus deasupra mănunchiului de fire și 
le-a tăiat pe toate dintr-odată. Unitatea de control a alunecat Și a căzut pe 
podeaua din gresie. 

Când aceasta a ajuns jos, Marc a auzit dispozitivul scoțând un semnal 
sonor ascuţit; în aceeași secundă, ceasul din afara lui a făcut clic când a 
bătut ora 8:00. 

Timp de câteva secunde, a stat nemișcat, așteptând să se întâmple 
altceva. Când a văzut că nu se întâmplă nimic, a strâns explozibilii inerți Și 
i-a băgat într-o cutie. Marc s-a aplecat pentru a ridica unitatea de control Și 
a văzut un mic ecran LCD printre componentele detonatorului. Pe un rând 
de text era scris Un apel pierdut. 

Tensiunea l-a făcut să izbucnească într-un râs aspru și tare. Marc se mira 
de calmul ciudat care se coborâse asupra lui în acele momente, fără să știe 
de unde venise. A simţit nevoia să întindă o mână pentru a apuca un scaun 
din apropiere pe care să se așeze. 

— Pericolul a trecut, a reușit el să spună, cu o voce nesigură. 

Paramedicul  înfășurase abdomenul lui Halil, aflat în stare de 
inconștienţă, în bandaje proaspete. Marc simţea mirosul chimic de plasture 
medical de bună calitate. 

— Am făcut o lucrare provizorie, i-a spus Chang lui Lucy, dar nu va ţine 
prea mult. În plus, are o infecţie de la acei idioţi care l-au tăiat prima oară. 


Dacă nu ducem copilul la un spital de urgenţă imediat, septicemia îl va 
omori. 

Lucy i-a aruncat o privire lui Marc și a citit la el ceea ce avea nevoie să 
afle. 

— Du-te ȘI adu o targă, i-a spus paramedicului. Te vom urma la spital. 

Chang a făcut doi pași Și apoi s-a oprit când l-a văzut pe Marc. Ochii i s- 
au făcut mici. 

— Acelea nu erau droguri, nu-i așa? 

— Ai auzit ce-a spus agentul Reese, i-a răspuns el. Pacientul tău este o 
probă personală în cazul unui delict federal. Avem nevoie de el viu și 
sănătos. 

— Sigur, da, a spus paramedicul Și a plecat din restaurant în mare grabă. 

Lucy se întoarse spre Marc. 

— Spune-mi că l-ai dezamorsat. 

Marc i-a arătat cablul tăiat. 

— Presupun că putem spune că am făcut-o. 

— Hei, nu are importanţă, bine că a mers. 

S-a oprit Și a făcut ceva la care Marc nu se aștepta. Lucy a întins mâna Și 
i-a mângâiat ușor fruntea lui Halil. Apoi, momentul a trecut Și s-a uitat din 
nou la el. 

— Mai există o ușă pe care să ieșim? 

Marc a dat din cap arătând pe unde puteau să o facă iar Lucy i-a aruncat 
pistolul lui lăsat pe bar. 

Marc ezită, uitându-se la Halil. Simţea un sentiment de vinovăţie că îl 
abandona la puţin timp după ce îi făcuse promisiunea că îl va salva. 

Lucy Și-a dat seama la ce se gândea și a continuat. 

— Dane. De îndată ce polițiștii de aici se vor gândi mai bine, își vor da 
seama că nu suntem de la FBI. 

— Sau de la poliția montană canadiană, a adăugat Marc și a dat aerul 
afară din piept cu putere, Știind că ea avea dreptate. 

Nu era cazul să fie prinși, nu acum, după ce cheltuiseră atât timp pentru 
a-l căuta pe Khadir. 

— Da. Haide, pe aici! 

De data aceasta, Lucy conducea mașina și porni în viteză, aruncând în 
urmă pietrișul de pe drum, abia lăsându-i timp lui Marc să închidă ușa din 


partea pasagerului înainte ca Mustangul GT-500 să ia direcția autostrăzii. 
Mașina a făcut un slalom printre două mașini de poliţie parcate și peste un 
rând de fumigene de semnalizare care trosneau, urcând dealul din faţă 
înainte ca polițiști să aibă timp să reacționeze. 

Lucy împinse pedala de accelerație la maximum, acul vitezometrului 
arătând viteze din ce în ce mai mari. 

— Trebuie să-l suni pe Delancort, a spus ea. 

Scrâșni din dinți. Se întreba cum ar putea justifica pierderea țintei pentru 
a-l ţine în viață pe Halil. Solomon nu era un tip dur, dar era caracterizat de 
pragmatism. Nu era dispus să accepte cu ușurință stabilirea unei priorități 
dintre alte sute. 

— Imediat, a răspuns Marc. 

A scos laptopul din pachet și l-a deschis. 

— Trebuie să verific ceva mai întâi... Copilul mi-a dat un indiciu. 

— Despre ţinta lui Khadir? 

A dat din cap. 

— Nu cred. Este vorba de două nume. Primul a fost .„Willard”. Îţi spune 
ceva? 

— Nu. 

Strânse mâinile pe volan. 

— Un film de groază despre șobolani. 

Un autobuz Școlar trecuse în vitează pe lângă ei în direcția opusă, iar 
Lucy nu se putu abţine să nu se uite după el. Era gol, unul dintre miile de 
vehicule care circulau pe șoselele din toată ţara în acea dimineaţă. 

— Am găsit douăzeci de milioane de accesări pe Google... 

Mâinile lui Marc au zburat peste tastatura laptopului. 

— Am renunţat să mai încerc. Al doilea a fost „Pershing”. Ca generalul 
din Primul Război Mondial. 

— Exact, „Black Jack” Pershing. Și-a amintit numele de la ora de istorie 
din școala de ofiţeri. Cu numele lui a fost botezat un tanc... 

— Şi școli, străzi Și parcuri, după cum scrie în Wikipedia. 

Lucy simţi dintr-odată că aceste nume îi spuneau ceva Și aproape că își 
pierdu respiraţia. Treceau pe lângă un indicator de pe autostradă care arăta 
șoferilor direcţia către Baltimore, Annapolis Și, mai departe, spre 
Washington. Nu mai vizitase capitala țării de mult timp. 


Dar acum cuvintele britanicului îi sunau cunoscute, creând în mintea ei 
legături neașteptate. 

— Parcul, a repetat ea. Parcul Pershing din Washington DC. 

— Înţeleg. 

Marc a deschis o aplicaţie de hartă și a vizualizat imaginea. 

— Se află la o distanţă mică de Casa Albă. Crezi că Al Sayf va comite un 
atentat în Washington? 

Ea a dat din cap preocupată. 

— Cred că știm deja că Omar Khadir este genul de terorist interesat de 
acţiuni care să aibă impact. 

Lucy îl privi pe Marc și văzu că atenția îi era atrasă de ecranul 
laptopului. 

— Ce este? Ai mai găsit ceva? 

— Vrei să ştii ce se află chiar peste drum de Parcul Pershing? Hotelul 
Willard Intercontinental. 

În următoarea secundă, Marc vorbea la telefonul mobil. 

— Delancort? Sunt Dane. Se pare că ţinta este Washington DC. Într- 
acolo se îndreaptă Khadir. Am obţinut niște indicii privind... Parcul 
Pershing și Willard Hotel pe Pennsylvania Avenue. 

— Ah. 

Răspunsul celuilalt s-a auzit imediat din boxele wireless ale mașinii. 

— Asta explică niște lucruri foarte neplăcute. 

— Cum asta? întrebă Lucy. 

Traficul se întețea, forțând-o să încetinească. A trecut cu Mustangul GT- 
500 peste benzi, căutând drumul care să ocolească Baltimore și să-i ducă 
direct către Washington DC. 

— Am analizat modele de amenințări privind potențiale ținte de-a lungul 
coridorului rutier pe care credem că îl folosește Khadir. O adunare cu 
caracter politic în Baltimore. Poligonul de încercări al armatei de la 
Aberdeen. Facilitatea Agenţiei Naţionale de Securitate de la Fort Meade... 
Și, desigur, Washington. 

Ochii lui Marc s-au făcut mici. 

— i care este cel mai probabil dintre ele? 

— Cred că putem să-l considerăm chiar ca un risc real. Președintele SUA 
și Prima Doamnă vor fi prezenți astăzi la un miting public la National 
Mail. 


— Aceasta este o fâșie de parc, care pleacă de la clădirea Capitoliului 
până la Memorialul Lincoln, l-a informat Lucy. 

— Aha, murmură Marc. Și pun pariu că este o zonă plină de lume. 

— Este ȘI an electoral, a spus Lucy. 

Delancort a continuat. 

— Președintele se va adresa națiunii pe tema reformei colegiilor și a 
învățământului superior. Au fost invitate să participe grupuri de studenți 
din toată America. 

— Aa o să reușească să intre acolo, spuse Marc trăgând cu putere aer în 
piept. 

— Adolescenţi. Studenţi. Khadir îi va duce în mijlocul mulțimii Și apoi 
va detona bombele chiar în timpul discursului... 

Se opri puțin. 

— Va fi un măcel. 

— Va avea nevoie de permise de acces, a adăugat Lucy, gândind cu voce 
tare. Dar probabil că s-a gândit Și la asta. 

— Cât de departe sunteţi? a zis Delancort. Președintele urmează să 
meargă acolo peste câteva ore. ÎI voi contacta pe domnul Solomon, îl voi 
pune să vadă dacă își poate folosi contactele pentru a transmite un 
avertisment direct... 

Nu a fost nevoie să adauge ce s-ar întâmpla dacă acest lucru nu ar reuși. 

— Recunosc că nu cred foarte mult în asta. 

Lucy trecu mașina în ultima treaptă de viteză și îndreptă botul 
Mustangului către ultima bandă a autostrăzii, rulând din ce în ce mai 
repede. 

— Vom reuși, a spus Marc, întrerupând convorbirea. 

Depozitul era ca toate celelalte din această parte a orașului Ivy, unul 
dintre multele aflate în acest cartier industrial din nord-estul capitalei 
americane. Era părăsit Și se afla într-o stare avansată de paragină și, după 
murdăria adunată pe ferestre, Khadir a estimat că nu mai fusese folosit de 
mulţi ani. Se plimba pe lângă autobuzul tăcut parcat în interiorul clădirii, 
pașii lui auzindu-se cu ecou Și se uită în sus pentru a se asigura că nimeni 
din cei aflați la bord nu avea de gând să iasă. Nu trebuia decât ca unul 
dintre ei să o ia la fugă. 


În pofida puterii acestei tări ȘI a tuturor pretențiile ei de superputere, 
clădirea era o dovadă elocventă a slăbiciunii Americii, a degradării sale 
lente. La doar câțiva kilometri depărtare se aflau străzi strălucitoare, 
monumente impozante Și clădiri elegante conforme statutului unei ţări care 
sfida tot globul, dar în acest loc nu se vedeau decât ruină și risipă, una mai 
mare decât alta. 

Modul limpede în care vedea lucrurile de când devenise un luptător al Al 
Sayf îi permitea să sesizeze aceste adevăruri. Khadir nu ura poporul acestei 
națiuni, el îl compătimea, la fel cum îi compătimea pe toţi acei bărbați, 
femei și copii care îȘi găsiseră adăpost sub aceste drapele murdare de 
sânge. Toţi se complăceau într-o astfel de situaţie. Trebuia ca cineva să-i 
scoată din această stare de docilitate, să-i facă să înţeleagă că stăpânii lor 
nu-i puteau proteja. Numai atunci când sabia va cădea asupra lor vor fi 
capabili să înţeleagă la fel de bine ca el în ce situație se aflau. 

S-a apropiat de Teape care se întinsese peste locul în care era păstrată 
roata de rezervă, urmărind pe ecranul telefonului său inteligent un reporter 
de Știri care comenta imaginile captate printr-o dronă. O femeie caucaziană 
bine îmbrăcată vorbea direct în cameră, imaginile video difuzate lângă ea 
arătând imagini cu mulţimi adunate la poalele Memorialului Washington. 
Vorbea despre președinte și soţia sa, despre platforma legată de educaţie pe 
care partidul său politic o folosea ca stimulent pentru a fi reales. Ea vorbea 
despre reinnoire Și succes Și de alte subiecte nobile. 

Khadir a pufnit din nas, gândindu-se la oamenii din acest district, 
întrebându-se cât de bine le-ar fi dacă liderul lor actual ar obține un al 
doilea mandat. Era o chestiune irelevantă, întrucât până seara președintele 
va fi mort, împreună cu soția sa Și cu un mare număr de alte persoane. 

Și-a scos telefonul mobil dintr-un buzunar Şi a accesat aplicația de 
control al dispozitivelor explozive. Numărul șapte era inactiv, cu 
cronometrul indicând cifra zero. Aceasta însemna că problema cu tânărul 
acela care ieșise din front fusese rezolvată, dispozitivul pe care îl purta el 
îndeplinindu-și scopul... Dar dacă așa s-a întâmplat, de ce nu a apărut nicio 
Știre cu acest subiect? 

Ar fi fost oare posibil ca știrile despre detonare să fi fost oprite de la 
difuzare de către autorităţi? Khadir se îndoia de asta. Cei din mass-media 
nu aveau nicio problemă de conștiință legată de astfel de lucruri Și ei ar 


difuza orice incident, indiferent cât de sângeros ar fi, doar pentru a-și 
asigura un segment de audienţă cât mai mare. 

Khadir a încetat să se gândească la astfel de lucruri când a auzit zgomotul 
produs de un vehicul care se apropia de depozit și a scos din tocul de la 
curea un pistol Beretta 92, apropiindu-se de poarta cu roți de la intrarea în 
clădirea veche. Pistolul italian avea același design cu modelul Helwan 920 
pe care îl folosise în perioada cât a servit ca ofiţer în armata egipteană ȘI i 
se părea confortabil pentru că era familiarizat cu el. 

A privit printr-un orificiu din poartă și a văzut un microbuz negru fără 
plăci de înmatriculare. Khadir a îngheţat când a văzut cine cobora din 
vehicul — doi bărbați purtând uniforme ale Poliţiei din Columbia 
Metropolitană — dar apoi acea tensiune familiară de dinainte de luptă s-a 
domolit când a văzut cine era cel de-al treilea bărbat care îi însoțea. Era 
Jadeed. 

A pus arma deoparte și a deschis poarta fără să aștepte ca ei să bată. 
Locţiitorul său a intrat, urmat de mercenarul britanic Și de asociatul său 
afrikaans. Păreau ciudati îmbrăcaţi ca ofiţeri de poliție. 

Jadeed l-a salutat cu putere, ochii strălucindu-i. 

— Comandantule! Am făcut rost de ultimele lucruri. I-a oferit lui Khadir 
un pachet de plastic. Înăuntru erau câteva zeci de legitimaţii, iar de pe ele se 
uitau către el feţele tinerilor. 

— Bună treabă, nu-i așa? spuse britanicul. Nici nu ai spune că sunt 
falsificate. 

Khadir se uită la el. 

— Angajatorii tăi... Falsificatorii lor lucrează rapid. 

— Am fost eu însumi la falsificator în Georgetown, spuse Jadeed. 
Identităţile de acoperire au înlocuit complet pe cele originale. 

— Ai avut vreo problemă să le obţii? 

Jadeed clătină din cap. 

— Schimbul a fost făcut fără nicio problemă. 

În timp ce Khadir conducea către locul de întâlnire, echipa sa a urmărit 
un grup de studenți special aleasă până la hotelul unde stăteau și le-au furat 
permisele de acces, înlocuindu-le cu falsuri. 

— Așa se întâmplă când lucrezi cu oameni care Știu ce fac, a spus 
Tommy. 


Se apropiase de ei, maniera lui belicoasă de a se purta fiind din ce în ce 
mai vizibilă pe măsură ce se apropia. 

— Nu ca voi ăștia, niște nenorociţi de amatori! 

Khadir nu a reușit să înţeleagă exact termenul, ci doar sensul acestuia. 

— Crezi că nu suntem soldaţi, ca tine? Am purtat o uniformă. Am salutat 
Și am purtat o armă pentru „Rege și Țară”. 

A pronunţat ultimul cuvânt cu un rânjet. 

— Modul nostru de a purta război nu este ca al tău, mercenare. Nu judeca 
ceea ce nu înţelegi. 

— Ce spui? Britanicul se legăna pe călcâie. Compari zdrenţele tale de 
luptători cu noi? 

A dat din cap, iar Khadir Și-a dat seama prea târziu că omul căuta ceartă. 

— Mi-am dat seama că nu ai nicio idee despre cum se conduce o 
operaţiune! Vreau să spun că, din dorinţa ta de a realiza o operaţiune 
măiastră de a vă arunca în aer, nu crezi că trebuie să ţii sub control 
chestiunile de mai mică importanţă, nu-i așa? Cum ar fi Și aceea de a te 
asigura că nava ta nu a fost urmărită pe tot drumul din nenorocita de Turcia! 

Khadir a renunţat la atitudinea moderată de până atunci. 

— Despre ce vorbeşti? 

— Cineva a urcat la bordul lui Santa Cruz după ce ai plecat, a spus Ellis. 
Nu știu prea multe, dar am pierdut oameni. A fost un schimb de focuri pe 
navă. Grunewald este mort. 

— Ideea este, mârâi Tommy, că cineva nu joacă cinstit cu tine. Cineva de 
aici trădează? 

Se uită în jur, căutând o altă ţintă pentru a-și vărsa supărarea. 

Lui Khadir i-a trebuit un moment pentru a procesa acest lucru. 

— Cine erau acești intruși? Spionajul american? Britanic? 

— Vom afla destul de curând dacă nu urmezi planul stabilit, Saladin. 
Dacă cineva ne-a mirosit, nu mai putem face greșeli. Acum, dacă ar fi după 
mine, te-aș lăsa să-ți rezolvi singur problemele, dar nu o voi face. Totul este 
aproape gata Și am făcut destul pe dădacele cu puţoii tăi de jihadiști. Nu te 
juca cu noi Și putem merge cu toţii acasă bucuroși... 

Britanicul făcu o pauză. 

— Mă rog, cei mai mulți dintre noi. 

— Ți-e frică să mori. 


Privirea lui Khadir îl pătrundea pe mercenar în timp ce rostea aceste 
cuvinte. Acest individ pe care îl poreclise „Tommy” era ca Și stăpânii săi, 
bogății fără chipuri din care era formată Asociaţia. 

Ei nu luptau pentru o credință mai mare decât ei înȘiȘi, ci doar pentru 
putere. Nu exista nimic pur pentru acești oameni. 

— Mai zi o dată, Șuieră Tommy. 

— Te temi de moarte. Poate crezi că vei merge în iad pentru ceea ce ai 
făcut în viaţa ta. Sau poate crezi că nu există nimic pe lumea cealaltă. Nu 
are importanță. Tot ce contează este că nu vei putea niciodată să-i înţelegi 
pe cei care se sacrifică pentru o cauză măreaţă. 

Ellis Și-a dat ochii peste cap. 

— Frumos discurs. L-ai spus de multe ori, bag mâna în foc pentru asta! 

Ceva din privirea Britanicului se schimbase, iar masca de huligan pe care 
o purta căzuse. Khadir se întreba dacă fusese luat de prost. Era acest om 
mai mult decât acel bătăuș care părea să fie? Nu era deloc sigur. 

— Nu-ţi place de mine pentru că iau nenorocițu de bani pentru toate 
rahaturile pe care le fac, a spus Tommy. Du-te dracului, amice. Știu ce sunt. 
M-am împăcat cu asta. 

Vocea i se calmă Și îl împunse pe Khadir în piept. 

— Mie nu-mi place de tine pentru că ești un fanatic, iubitule. Pe tine nu 
te interesează nimic altceva decât câți vei ucide. Crezi că ai primit o 
misiune de la Dumnezeu, te miști plin de importanţă de parcă ai fi mai bun 
decât noi ceilalți... dar tu nu ești soldat. 

Înainte ca Omar Khadir să-i poată răspunde, Britanicul se aplecă spre el. 

— Nu vei muri azi, nu-i așa? 

Se uită din nou la autobuz. 

— Asta e diferenţa dintre mine și tine, amice. 

Mânia 1 se revărsase în cuvintele jignitoare pe care le spusese Și, pentru o 
clipă, Khadir s-a gândit să-i ucidă pe toți și să meargă mai departe fără 
mercenari. Dar Al Sayf avea nevoie de cooperarea Asociaţiei. Oricât de 
mult îi detesta pe acești oameni fără niciun scop, acţiunea cerea ca el să 
continue această asociere pentru încă puțin timp. 

Le-a întors spatele și i-a înmânat telefonul mobil lui Jadeed, care asistase 
în tăcere la discuție. Khadir 1-a întâlnit privirea Și a început să vorbească în 
arabă. 

— la asta Și pregătește armele. Asigură-te că toate sunt pregătite. 


Jadeed a făcut un semn ezitant și a luat telefonul. Sprâncenele i s-au 
ridicat înainte de a adresa întrebarea pe care o avea în minte. 

— Numărul Șapte? 

— A fost un rebut, i-a spus Khadir. Era slab. Ai avut dreptate, prietene. 
Ar fi trebuit să te las să-l execuţi la orfelinat. În schimb, el a servit unui alt 
scop. 

Jadeed a înţeles asta. 

— Vreau să-l omor pe Britanic, a spus el liniștit. 

— După. 

— Faci asta pentru mine? 

— După, a fost de acord Khadir. În felul ăsta vom lăsa niște cadavre 
americanilor. 


Capitolul 25 


Marc s-a uitat din întâmplare la ceasul Cabot de la încheietura mâinii sale 
Și a văzut minutele cum se scurgeau. Fiecare kilometru parcurs părea să 
dureze o veșnicie. A bătut cu degetele pe marginea geamului Mustangului 
GT-500 și apoi Și-a strâns instinctiv pumnul. 

— Avem timp, a spus Lucy, fără să-și ia ochii de la drum. 

— Nu prea avem, i-a răspuns el. Cred că ar trebui să sun la 911... să îi 
anunţ de pericol. Imediat după ce a spus-o, ideea i s-a părut greșită. 

— Va trebui să dăm poliției din Washington DC descrierea lui Khadir și 
a autobuzului și să le spui o poveste privind copiii care au cusute bombe în 
ei? Polițiștii vor crede că ești nebun. 

Lucy clătină din cap. 

— Singurul mod în care te vor lua în serios este dacă le vei indica numele 
tău Și asta va face legătura cu mandatul de urmărire de către Interpol făcut 
de MI6, având pe el faţa ta zâmbitoare. Eşti un fugar internaţional, ceea ce 
face destul de puţin probabil ca cineva să vrea să te asculte. 

A studiat-o atent. 

— Atunci sună tu. 

Lucy îşi încleștă maxilarele. 

— Asta nu se va întâmpla. 

— De ce? 

Marc insista, simțind că ea îi ascunde ceva, aceeași senzație pe care o 
avusese pe drumul din Turcia. 

— În afară de toată acea prefăcătorie de la restaurant cum că ești agent 
federal, ce te oprește să contactezi pe cineva din Washington? Ceva din 
perioada cât ai activat în armată? Haide, Lucy. 

— Nu. 

Îl făcuse să se oprească brusc din vorbit. 

— Bine, vrei să Știi de ce? Pentru că eu însămi sunt pe lista celor 
urmăriţi. Vezi tu, este vorba de relațiile dintre mine Și armata SUA. Nu ne- 
am despărțit chiar în termeni cordial. 

EI a deschis gura pentru a mai spune ceva, dar Lucy l-a oprit. 

— Și nu voi divaga pe tema asta, pentru că nu este treaba ta, la naiba! 


— Deci, a spus el, după o clipă, atunci rămâne să o facem noi. 
. 

Lucy a ieșit de pe Strada 13 și a intrat cu Mustangul într-o parcare 
subterană a unui mall. Când motorul s-a oprit, a rămas acolo ascultând 
ecoul spațiului din beton Și mârâitul altor mașini care veneau Și plecau. 

A scos o pereche de ochelari de soare din buzunarul de sus al gecii Și i-a 
pus la ochi, aruncând o privire la reflexia imaginii ei din oglinda 
retrovizoare pentru a vedea dacă aceștia îi ascundeau noua vânătaie pe care 
o căpătase. E destul de bine, a decis ea Și Și-a verificat încărcătorul 
pistolului semiautomat Walther înainte de a-l pune în tocul de umăr... 

Marc a făcut același lucru, dând înapoi glisorul pistolului pentru a se 
asigura că acesta are glonţ pe ţeavă. 

— Să plecăm Și vom vorbi pe drum, i-a spus ea, trăgând de mânerul ușii. 

Marc arătă cu bărbia către mașină. 

— Aruncăm undeva dispozitivul HMX pe care l-am scos din copilul 
acela? 

— Sunt sigură ca de dracu” că nu o să-l luăm cu noi. 

Ea a continuat să meargă Și niciunul dintre ei nu a mai vorbit de faptul că 
ceasul dispozitivului bătea în continuare. Amândoi au înţeles ce ar însemna 
să scapi de dispozitiv în acel moment. 

Marc a luat cu el rucsacul său ponosit Și l-a aruncat pe umăr. 

— Cred că ar trebui să ne despărțim, a spus el când se apropiau de ușa 
mașinii dinspre trotuar. Am avea în acest fel mai multe Şanse de a găsi 
autobuzul. 

Lucy ar fi fost tentată să fie de acord, însă apoi au ajuns într-o zonă 
strălucind în lumina zilei de la colţul Străzii F și au văzut un convoi de 
autobuze Școlare identice care mergeau în direcţia opusă. 

— Sau nu! 

Lucy vedea autocare, autobuze și microbuze care transportau elevi 
venind din toate direcţiile. În plus, străzile dinspre staţia Metro Center și 
Triunghiul Federal erau sufocate de zeci de grupuri de tineri studenţi, peste 
nivelul obișnuit de turiști aflaţi în trecere prin oraș Și al celor care veneau 
aici pentru câte o zi. Mergeau în spatele profesorilor plictisiţi, fiecare grup 
fiind desemnat prin diverse culori puse pe hanoracele cu însemnele 
colegiilor sau pe rucsacuri fluorescente. 


— Cred că trebuie să căutăm acul în carul cu fân, murmură Marc. Parcă 
toată lumea a ieșit azi să se plimbe! 

— Mergi mai departe, i-a spus ea. 

Au trecut de Pennsylvania Avenue și Lucy s-a simțit în pericol când a 
văzut numărul mare de ofiţeri de poliţie în uniformă. Caii erau puși unul 
lângă altul pentru a încetini traficul Și a gestiona fluxul de vehicule și 
fuseseră montate baricade pentru ca poliția din Washington DC să poată 
supraveghea traseele de deplasare ale turiștilor — Și, dacă se impunea acest 
lucru — să le oprească. După ce au mers în urma unui grup de oameni care 
purtau pancarte, s-au îndreptat către vest, iar Marc a arătat cu mâna către o 
clădire albă în stil Beau-Arts, aflată în col. 

— Hotelul Willard. Puțin prea scump pentru posibilitățile mele, ca să fiu 
sincer. 

Lucy se uită încruntată. 

— Este un punct de reper. Ar putea fi doar asta. Un punct de întâlnire. 

Marc i-a aruncat o privire. 

— Este, de asemenea, una dintre cele mai înalte clădiri din zonă. Dacă 
pui la cale un atentat, de acolo ai o vizibilitate bună asupra zonei de care 
ești interesat. 

Arătă cu degetul peste umărul său. 

— Scena montată provizoriu de pe care vor fi susținute discursurile în 
cadrul mitingului se află la câteva străzi spre est. O parte importantă a 
National Mall, în faţa clădirii Capitoliului și a bazinelor reflectorizante 
fusese închisă între Străzile a 3-a Și a 7-a. De undeva de la ultimele etaje ale 
hotelului Willard, un observator ar avea o vizibilitate foarte bună asupra 
acoperișurilor clădirilor Agenţiei de Administrare Fiscală și a celei de 
Afaceri Legislative din așa-numitul Triunghi Federal. 

— O să verific asta. Tu te ocupi de Parcul Pershing de peste drum. Sau... 

A făcut o pauză ȘI, dintr-odată, a căpătat o certitudine. 

— Sau poate nu. 

Lucy s-a uitat în jur la civilii care se deplasau pe lângă ei Și de unde erau 
se auzeau instrumentele de alamă ale fanfarei Infanteriei Marine a SUA 
care cânta „Albina de la circ” pentru mulţimea care aștepta. Își imaginase 
că ei doi singuri ar putea să-i găsească pe cei de la Al Sayf, dar, după cum 
se vedea, având în vedere câţi erau acolo, în număr atât de mare... Părea a 
fi din ce în ce mai mult o chestiune de noroc chior. 


— Nu este acum momentul să faci pe misterioasa, i-a spus Marc. 

Lucy clătină din cap. 

— Cred că ai avut dreptate. Pot să dau un telefon. Să fie mai multi ochi 
care să caute pe aici. 

Mintea îi fugise către acea mizerie roșie pe care o văzuse în burta 
băiatului, dispozitivul îngrozitor aflat acolo și riscul potențial pe care îl 
prezenta. Zece dintre acelea puteau transforma această adunare pașnică într- 
un adevărat iad. 

— În următoarele zece secunde ai avea cătușele puse la mâini. 

— Este posibil, a spus ea abrupt. Dar libertatea mea este un preţ mic pe 
care îl pot plăti dacă putem să atragem atenţia asupra lui Khadir și a 
soldaților-copu care sunt cu el. 

— Eşti sigură? 

Părea îngrijorat pentru ea, iar Lucy găsi acest lucru ca fiind, în mod 
surprinzător, emoțłionant. Dar ea deja se îndepărta. Acum, că făcuse 
alegerea care trebuia, nu mai avea niciun dubiu cu privire la ea. 

— Hai să mergem, spuse Lucy, arătând cu degetul spre frontoanele 
frumos ornate ale hotelului Willard. 

— i fă şi chestiile alea inteligente la care te pricepi! 

. 

Jadeed și-a aliniat tinerii în faţa autobuzului Școlar. Li se dăduse ceai Și 
mâncare caldă când se treziseră din somnul lor iepuresc pentru o ultimă 
masă. Khadir nu le-a spus că era ultima, desigur. 

Acum erau doar ei, Khadir, locţiitorul său și Teape. Toţi ceilalți îi 
părăsiseră Și nu-i păruse rău să-l vadă pe Englezul cel arogant plecând către 
punctul de observație împreună cu sud-africanul. Depozitul avea un aer de 
așteptare care îi amintea lui Khadir de o moschee în momentele dinaintea 
începerii serviciului religios. 

A mers de-a lungul liniei formate de tineri, verificând nivelul lor de 
încredere. Spre cinstea lor, niciunul dintre ei nu arăta vreo slăbiciune. 
Înlăturarea tânărului Halil din grup a asigurat că așa ceva să nu se întâmple. 
Ceea ce s-a întâmplat cu el a constituit o lecţie, pe care ceilalţi au învăţat-o 
bine. 

Jadeed a dat încet din cap. 

— Pregătiţi pentru operațiunea finală. 

A dat Și el din cap Și a făcut un semn cu capul către american. 


— AȘteaptă în autobuz. 

Teape s-a urcat în mașină, indiferent la importanţa a ceea se întâmpla în 
jurul lui. 

Khadir își întoarse privirea spre tineri. 

— Suntem aici, a început el, vorbind în arabă. În inima teritoriului 
inamic. America este o fiară imensă, care doarme în timp ce noi ne mișcăm 
încet pe domeniul ei. În trecut, această fiară ne-a atacat. Dar e un animal 
stupid, imbecil. Lent și greoi. Nu ne vede venind, frații mei! 

I-a văzut pe unii dintre ei reacționând; înainte de acest moment nu-i 
numise niciodată frați Și ei au înţeles consecinţele faptului că le-a fost 
acordat acest statut. 

— Astăzi vom da o lovitură extrem de puternică. Va răsuna în jurul lumii. 
Toți inamicii vor trebui să se retragă când vor afla de ea. Voi sunteţi cei care 
se vor umple de glorie și de azi înainte veți fi nemuritori. 

S-a oprit ȘI Și-a împreunat mâinile. 

— Vi s-a încredinţat o misiune foarte importantă, dar nu aţi arătat nicio 
slăbiciune. Aţi făcut ca Al Sayf să fie mândru de voi, fraţii mei. M-ati făcut 
Și pe mine să fiu mândru. 

Tânărul cel mai apropiat de el, adolescentul deșirat numit Adad, s-a uitat 
către el cu ochi strălucitori. Cuvintele lui cădeau pe un teren fertil, 
îmbărbătându-i pe cei care vor deveni în curând shahiden. Khadir se întreba 
dacă ei într-adevăr înțelegeau care le era cu adevărat destinul. Dar, acum, 
acest lucru conta prea puţin. Antrenamentul de la orfelinat i-a făcut să nu 
mai aibă îndoieli, i-a transformat în soldați care ascultă de bunăvoie. Al 
Sayf i-a făcut să înceapă o nouă viaţă, s-a gândit el. 

Nu vei muri azi. Cuvintele batjocoritoare ale Britanicului i-au revenit în 
minte în timp ce le studia feţele, iar Khadir s-a autoanalizat, căutând să afle 
dacă există vreo umbră de vinovăţie în planul pe care îl pusese în mișcare. 
N-a găsit niciuna. 

— Lovitura pe care o veţi da astăzi le va eclipsa pe toate celelalte, spuse 
el, dând din cap cu respect la încheierea discursului. 

— Duceţi-vă, fraţilor, Și răzbunați-vă pe cei ce v-au nedreptăţit! 

A stat lângă ușă și s-a aplecat în faţa fiecăruia în timp ce se urcau în 
autobuz, încheind strângându-i mâna lui Jadeed. 

— InshallahS0, a spus acesta. Nimic nu ne mai poate opri acum, domnule. 


— Să te audă cel de Sus, i-a răspuns Khadir, deși credea prea puţin în 
puterile cerești. 

— Ştii ce ai de făcut. Pui armele pe poziţii și apoi părăsești zona. Ne 
vedem la locul de întâlnire, da? 

— Paris, peste cinci zile, i-a confirmat Jadeed. Atunci vom începe noua 
noastră operaţiune. 

Khadir se retrase, apăsând pe butonul de închidere a ușii pentru a permite 
autobuzului să plece. Le-a aruncat tuturor adolescenților care au îndrăznit 
să se uite către el pe fereastră aceeași privire părintească Și apoi a dispărut. 

A așteptat ca zgomotul motorului să slăbească în intensitate și a mers în 
colţul îndepărtat al depozitului, unde sub o prelată se afla un Volkswagen 
Jetta. A dat prelata la o parte și a urcat în mașina închiriată, găsind pe 
scaun cheile acesteia, împreună cu un bilet dus la zborul din prima parte a 
zilei al companiei KLM, cu destinația aeroportul Charles de Gaulle. 

Khadir își aruncă ochii pe ceasul de la bordul mașinii, apoi la aplicația 
de cronometru de pe telefonul său inteligent. Avionul său urma să decoleze 
cu puțin timp înaintea exploziilor așa că nu putea risca să nu se afle la timp 
pe aeroport. Toate avioanele din zona Washington DC care nu erau deja în 
aer vor fi obligate să rămână la sol din primele momente de după atentat Și 
nu dorea să mai fie în această ţară atunci când oamenii legii de acolo vor 
începe să caute printre rămășițe. Și-a pus o perucă și ochelari și s-a 
machiat pe obraji pentru a face ca faţa să pară mai deschisă la culoare. 

Zâmbetul lui fals a devenit sincer la momentul plecării. Până când va 
ajunge în Franţa, Omar Khadir va deveni cel care a acționat pentru 
redesenarea lumii, însângerată Și în flăcări. 

Ținuta lui Marc era complet nepotrivită pentru clientela mai exclusivistă 
a hotelului Willard, purtând o geacă neagră cu croială militară care acoperea 
dispozitivele tactice pe care le folosise în noaptea dinainte Și, pentru a nu fi 
oprit de portarul cu ochi de șoim care patrula prin hol, a preferat să se 
strecoare prin intrarea de serviciu din spate. 

În exterior erau parcate în Șir mai multe trailere, fiecare dintre ele purtând 
logo-ul unei companii de difuzare internaționale. Cabluri negre și groase 
Șerpuind pe sub protecțiu din plastic duceau către centrul de presă instalat 
într-o clădire din apropiere. În interiorul hotelului Willard, departe de 
privirile clienților, echipele de tehnicieni își pregăteau echipamentele 


pentru a transmite în direct discursul președintelui către milioane de 
telespectatori. 

S-a îndreptat către o femeie care ieșea din clădire. 

— Mă scuzati! a spus, aruncându-i un zâmbet fără să-și micșoreze pasul. 

Ea s-a încruntat Și a trecut mai departe, fără să-și dea seama că permisul 
ei de acces se afla acum în mâna lui Marc. L-a băgat sub gulerul gecii, 
folosind reverul acesteia pentru a ascunde fotografia. 

A luat-o la fugă prin zona hotelului destinată descărcării mărfurilor, fără 
să fie văzut de paznicii hotelului Și a intrat într-un lift de marfă chiar când 
ușa acestuia se închidea. 

Înăuntru se aflau deja doi bărbaţi, purtând veste de tehnicieni cu diferite 
scule. I-au aruncat lui Marc o privire în fugă Și Și-au continuat conversaţia. 

Cel mai tânăr tocmai se plângea de ceva. 

— Ne dă de lucru tuturor, spunea el. Ar fi mult mai ușor dacă am putea 
folosi doar conexiuni wireless. 

Celălalt bărbat i-a aruncat o privire care exprima părerea sa de rău, 
ridicând din umeri ca unul care le văzuse pe toate. 

— Nu trebuie să te pui cu guvernul, a spus el. 

— Dacă lucrezi în acest oraș mai mult timp, vei realiza că asta e regula 
numero uno. 

S-a uitat din nou la Marc. 

— Salut. Tocmai ai ajuns, nu? 

Permisul pe care îl avea purta logo-ul BBC, astfel încât, pentru o dată, 
putea să renunţe la accent. 

— Da. Am venit noaptea cu avionul de la Londra. 

— Se vede, a spus tânărul, uitându-se la oboseala care i se citea pe faţă. 
Există un stativ în spatele camerei de comunicații... 

— Mulţumesc, a spus Marc, cu un zâmbet obosit. Nu pot să fac asta. 

Ridică din umeri. 

— Am treabă de făcut. 

Tehnicienii s-au uitat la el cu o privire ca între colegi. 

— Urăsc când se întâmplă rahatul ăsta, omule, a continuat cel mai tânăr. 
De nouă ori din zece este o alarmă falsă. 

Asta 1-a atras atenţia lui Marc. 

— Ce vrei să spui? 


— În dimineaţa asta au întărit măsurile de securitate, a spus celălalt 
bărbat. Ceva despre o alertă... 

— Am înţeles că este vorba de o navă, a spus tehnicianul cel tânăr. În 
New Jersey. I-a făcut pe cei de la Homeland Security să se agite. 

— Chiar așa? 

Marc a încercat să pară nepăsător. Liftul s-a oprit Și cei doi au coborât, 
împingând un cărucior între ei. 

— Cobori? a spus omul mai în vârstă. 

Marc clătină din cap. 

— Puțin mai târziu. 

Ușa s-a închis din nou Și el a apăsat pe butonul care ducea la ultimul etaj. 

În mintea lui schiţase deja o hartă, bazându-se pe ceea ce văzuse în 
căutările sale pe Internet în timp ce mergeau cu mașina. Marc credea că 
presupunerea lui cum că hotelul Willard putea servi ca punct de observaţie 
era corectă. Celelalte posibilităţi nu erau la fel de valabile; era prea departe 
de miting pentru a se folosi de aici orice alt tip de armă și prea populat 
pentru a constitui o bază operațională pentru celula de organizare a 
atentatului al Al Sayf. Dar era suficient de aproape pentru a monitoriza 
modul de desfășurare a unui act terorist Și suficient de departe pentru a fi în 
afara principalului cordon de securitate amplasat cu ocazia evenimentului. 
Hotelul avea mai multe ieșiri care duceau în toate direcțiile, suficient de 
multe încât orice observator că se poate deplasa cât mai departe, înainte 
chiar ca ecoul exploziei unei bombe să se mai audă. Asta, ca Și faptul că 
venirile și plecările ziariștilor acreditaţi la eveniment puteau să reprezinte o 
acoperire adecvată pentru oricine făceau ca acest loc să constituie o alegere 
ideală. 

Singurul lucru pe care nu Și-l putea imagina era cel legat de modul de 
detonare a dispozitivelor explozive. Se gândea la declanșatorul care apăruse 
pe ecranul telefonului mobil improvizat. Un apel pierdut. 

În timp ce liftul urca, Marc a căutat în rucsac Și a găsit dispozitivul 
exploziv scos din funcţiune. ÎI întoarse în mână și s-a încruntat uitându-se 
la el. Pentru a trimite un semnal către el putea fi folosit orice dispozitiv 
mobil Și, cu o configurare potrivită, acest semnal putea fi retransmis prin 
intermediul oricărei alte reţele, nu numai mobile sau fixe, ci Și prin telefon 
prin satelit sau internet. Dacă nu reușea să rezolve acest puzzle, numărul 
morților ar fi catastrofal și vina ar fi numai a lui. 


A sunat un clopoțel și liftul de marfă l-a lăsat la ultimul nivel. Ținând o 
mână pe patul pistolului ascuns în geaca sa, Marc a pornit pe coridorul de 
serviciu. I-a trebuit un oarecare efort pentru a nu arunca o altă privire la 
ceas. 

Pe durata mitingului președintelui, o porțiune din Independence Avenue 
fusese reamenajată ca spațiu de parcare. Barierele ridicate pentru a ghida 
autobuzele care soseau și plecau făceau ca fiecare nou grup de studenți să 
treacă prin detectoare de metal, înainte de a ajunge la National Mall și în 
mulțimea de oameni. 

Teape a tras autobuzul într-o zonă de debarcare de la care lumea era 
direcționată către un punct de oprire de un ofițer de poliţie care comunica 
prin sunete stridente produse de un fluier de argint pe care îl ţinea între 
buze. 

Jadeed se ridică, împins de excesul de adrenalină din corp și aruncă o 
privire peste feţele celor pe care îi avea în grijă. 

— Aveţi grijă, a început el, nu vorbiţi dacă vi se vorbește, nu reacţionaţi. 
Sunteţi surdo-muţi. Dacă sunteți provocati, arătați-le cartea de identitate și 
mergeţi mai departe. 

Ei au dat din cap și Jadeed s-a oprit pentru a lua o pereche de ochelari, 
înainte de a-și aranja cravata Și cămașa. Și-a luat un sacou subțire și l-a 
pus peste braţ. Noua lui ţinută fusese atent aleasă pentru a da impresia unui 
intelectual, lipsit de ostentație și nu se simţea în largul lui. 

I-a aruncat lui Teape o privire semnificativă. 

— Rămâi aici. 

— Polițiştii nu mă vor lăsa să stau mult timp, a răspuns el. 

— Mă voi întoarce în curând. Între timp, nu face nimic care să atragă 
atenția asupra ta. 

Sigur. Teape privi în altă parte. Cum spui tu. 

Jadeed le-a făcut semn tinerilor Și ei s-au ridicat toţi deodată, urmându-l 
pe trepte și în afara autobuzului într-un șir ordonat. Unii dintre ei nu au 
rezistat să nu se holbeze, fascinați de faptul că vedeau pentru prima oară de 
aproape străzile unui oraș american. 

Grupul a fost așezat la o coadă și Jadeed s-a prefăcut că zâmbește atunci 
când o femeie corpolentă în uniformă i-a smuls permisul de acces pe care i 
l-a arătat și s-a uitat la el. În apropiere, se vedeau mai mulţi ofiţeri de 


poliție în echipament complet de luptă, iar, în partea mai îndepărtată a 
barierelor, patrule care se mișcau înainte și înapoi prin mulțime. Unii dintre 
polițiști aveau câini, iar botul lor sensibil căuta tot ce putea fi periculos. 
Situația de securitate era exact așa cum Asociația spusese că va fi. 

— Școala pentru Copii surdo-muţi din Wayne County? a spus femeia. Le 
aruncă tinerilor o privire acră, strângându-și buzele. Cu tot respectul, 
domnule, dar dacă copiii dumneavoastră nu aud, cum vor putea să 
urmărească discursurile? 

Jadeed i-a aruncat un zâmbet larg și rece. 

— Pot citi pe buze, doamnă, i-a spus el. 

Nişte voci ridicate i-au distras atenția femeii care ţinea în continuare 
permisul de acces. Jadeed se întoarse să vadă despre ce este vorba și 
îngheță. 

Văzuse o față pe care a recunoscut-o. Un om furios cu părul castaniu 
subțire era pe cale să se ia la ceartă cu doi polițiști, stând în faţa unui grup 
de adolescenţi care se uitau supăraţi. Oamenii legii aveau în mâini un 
evantai de legitimaţii, iar sub lentilele oglindă pliabile ale ochelarilor de 
soare expresiile feţelor lor erau lipsite de umor. Jadeed cunoștea faţa 
omului furios. O mai văzuse, ca Și pe cele ale studenților, pe permisele pe 
care le furase din seiful unei camere de motel din aeroport cu doar o zi mai 
înainte. Profesorul din Los Angeles își pierdea răbdarea încercând să 
explice că, desigur, permisele pe care le arătase erau în ordine. 

Femeia Şi-a arcuit sprâncenele Și i-a dat înapoi permisul lui Jadeed. 

— Mergeţi înainte, a spus ea, lăsându-l să treacă pentru a putea fi mai 
atentă la ceea ce urma să se întâmple cu grupul din Los Angeles. Și să aveţi 
o zi frumoasă! 

. 

Marc s-a deplasat către partea din faţă a hotelului prin zonele situate în 
spatele coridoarelor curate și bine aranjate ale acestuia. Aici, covorul era 
uzat Și decorul era pur funcţional. Cei care erau cazați la Willard nu 
văzuseră niciodată acele zone unde se aflau pasajele de serviciu care treceau 
prin clădire ca venele printr-un corp. 

A zărit o ușă care ducea către acoperiș. A făcut un pas spre ea Și a avut 
un moment de ezitare la auzul unui sunet de radio cu paraziți aflat foarte 
aproape. 


Era o cărucior cu rufe pus într-o parte, ca Și cum nu ar mai fi fost nevoie 
de el. În mintea lui Marc suna un clopoțel care îi spunea că ceva nu era în 
regulă. 

Părea că locul lui nu era acolo Și se duse către el, întinzând mâna pentru a 
da la o parte o pânză plisată fixată la partea de sus a căruciorului. 

Înăuntru se afla cadavrul unui bărbat care purta o uniformă de poliţie ȘI 
era mort de mai mult timp. Marc a înmărmurit văzând o leziune roșie pe 
gâtul politistului, ca o mușcătură de insectă. O injecție mortală? 

A privit în jur, însă nu se vedea sânge și nici urme de luptă. A fost o 
crimă curată, menită să nu atragă atenția. Pistolul mortului era încă în toc, 
având radioul de serviciu prins de haină cu un clips. Sunetul slab venea de 
la dispozitivul portabil, iar Marc se aplecă mai aproape să asculte, ținându- 
Și respiraţia. 

— Aici comandamentul, stația Șase, recepție? spunea o femeie. 

Era o verificare de rutină, un apel regulat către un anumit ofițer aflat în 
post pentru a monitoriza orice incident de securitate. 

— Sunt Şase, s-a auzit o altă voce. Totul este în regulă. 

O serie de paraziți au perturbat transmisia Și femeia a vorbit din nou. 

— Vă rog să repetati! 

— Șase. Totul în regulă. 

Marc a ascultat timbrul răspunsului. Era identic cu primul, aceeași pauză, 
aceeași intonație. 

— Comandamentul confirmă, terminat. 

S-a aplecat pentru a întoarce corpul Și a văzut numele Dwyer pe ecusonul 
de identificare al polițistului mort. 

Marc a luat pistolul cu el și s-a îndreptat spre scări. S-a ridicat și a 
deschis o ușă. Lumina s-a revărsat peste el când a ajuns pe acoperișul 
hotelului. 

Locul unde ieșise era aproape de marginea clădirii, cu faţa spre Parcul 
Pershing Și către zona orașului din vecinătatea acestuia. De aici de sus se 
vedea o pădure de antene satelit apărută pentru a transmite fluxurile de știri 
de la trailerele aflate de-a lungul străzii. Marc a auzit o mișcare în spatele 
lui Și s-a întors brusc, continuând să-și ţină pistolul Glock ascuns la spate. 
A văzut o altă figură în uniforma albastră de polițist din Washington DC 
care venea spre el, atras de scârțâitul ușii. 


Bărbatul avea o față colţuroasă sub cozorocul înalt al șepcii de polițist și 
o expresie curioasă. Lui Marc i-a luat o fracțiune de secundă ca să înţeleagă 
cine era cel la care se uita. Îl recunoștea. A auzit clicul făcut de trăgaciul 
tras al pistolului. 

— Ce dracului! a spus polițistul, cu un accent care era dur și strident Și 
care, cu siguranță, nu era american. Tu ești ăla...? 

Lumina dimineții strălucea pe ţeava pistolului îndreptat către Marc, 
acesta dându-se înapoi. 

— Aruncă arma! 

Pistolul SIG Sauer al polițistului avea un amortizor de zgomot 
nestandardizat atașat la gura ţevii, confirmare clară pentru Marc că greșise 
grav în calculul pe care îl făcuse. 

Înjurând în sinea sa Și-a slăbit strânsoarea pe patul pistolului Glock Și l-a 
lăsat să se legene pe degetul de la trăgaci. 

— Tu... l-ai ucis pe ofițerul Dwyer. 

— Pe cine? 

Celălalt bărbat a înaintat, ţinând arma îndreptată către Marc. Trebuia să 
fie unul dintre mercenarii lui Grunewald. 

— Polițistul din căruciorul de rufe. 

Mercenarul a dat din umeri, ca și cum uciderea poliţistului nu ar fi avut 
vreo importanță. 

— Cred că da. Aruncă arma! a mârâit criminalul. 

Când Marc a lăsat pistolul să cadă la pământ și l-a împins cu piciorul 
într-o parte, pe faţa mercenarului a apărut un rânjet de neîncredere. 

— Cum naiba de mai ești în viață? a spus el, cu un aer de uimire 
temperată. Ești norocos, chiar ești! 

Și-a înclinat capul către el pentru a-l studia. 

— Nu-ţi amintești de mine, nu-i așa? De pe iaht. Am avut ceva probleme 
unul cu altul, ja? 

A făcut un semn cu pistolul. 

— Novakovic... Ai fost în echipa de ucigași. 

— l-am terminat pe mulţi, a recunoscut mercenarul. Se pare că nu 
reușesc asta Și cu tine. Cum ai doborât drona? 

— Ai văzut asta? 

Mercenarul a ignorat întrebarea. 


— Nu contează. Ţi-a mers bine un timp, dar acum nu mai ai noroc, 
băiete! 

Celălalt bărbat a arătat cu amortizorul de zgomot în direcția din spate a 
clădirii. 

— la-o la pas. 

— Ai de gând să mă împingi de pe acoperiș? a spus Marc, încercând să 
rămână pe loc. Nu ar fi un lucru prea deștept. 

Mercenarul a râs cu răutate. 

— Oh, nu! Eşti prea bun ca să ţi se întâmple așa ceva. Vreau să 
întâlnești pe cineva înainte să te omor. 

. 

Jadeed trecea pe sub una dintre arcadele din plastic care reprezenta ultima 
poartă între lumea din exterior Și zona de maximă protecție a adunării. 
Pentru cei mai mulți dintre cei care treceau prin ele, arcadele respective ar fi 
părut puţin diferite de detectoarele de metal care scanau pasageri pe orice 
aeroport modern, dar sarcina lui Jadeed era de a recunoaște astfel de 
dispozitive după ce puteau să facă, să știe capacitățile și sensibilitățile 
fiecăruia. Aceste arcade ascundeau dispozitive de scanare completă a 
corpului capabile să penetreze straturile de îmbrăcăminte. Oricine care avea 
armă asupra sa era identificat imediat. 

Arcadele reprezentau ultima barieră între succes Și eșec. Jadeed se uită 
înapoi la tinerii care îl urmau Și îi făcu un semn adolescentului care era 
primul să iasă în faţă. 

Adad i-a aruncat o privire scurtă, întrebătoare, dar nu a spus nimic. 

— Treci mai departe, 1-a spus el. 

Adad Și-a golit buzunarele într-o tavă Și a intrat încet prin arcadă. S-a 
auzit un clopoțel și Jadeed și-a întins gâtul pentru a zări ecranul prin care 
un alt ofiţer de poliție îi monitoriza pe cei care intrau la miting. 

A văzut o imagine a corpului lui Adad, redată ca o schiţă vagă făcută cu 
creta pe o hârtie închisă la culoare. Pe ecran nu se vedea nimic din arma pe 
care a băiatul o avea în trupul său, doar conturul corpului său sub hainele pe 
care le purta. 

Ofiţerul care se ocupa de arcadă i-a făcut semn lui Jadeed și a dat din 
cap, zâmbind din nou. Jadeed și-a ascuns sentimentul de ușurare când a 
trecut fără să se audă vreun sunet de alertă. Unul câte unul, tinerii i-au 


călcat pe urme lui Adad și de fiecare dată scanerul nu a reușit să vadă 
NIMIC. 

Jadeed a fost pătruns de o senzație de calm mergând mai departe prin 
mulțime. Am reușit! Du Șmanul s-a uitat, dar nu a văzut. 

— Pe aici, le-a spus el. 

Jadeed și-a scos telefonul inteligent din buzunar Și a văzut că datele și 
indicatorii celulari erau întunecați. Niciun semnal nu putea ajunge la ei în 
interiorul cordonului. 

Se uită în Jur, cercetând prin mulțime. Undeva în apropiere, un dispozitiv 
local de bruiaj acoperea zona ca parte a măsurilor de securitate — o măsură 
vizând să prevină folosirea telefoanelor mobile pentru a declanșa detonarea 
de la distanţă a dispozitivelor explozive. Jadeed zâmbi ușor, gândindu-se la 
starea de confuzie în care s-ar afla americanii dându-și seama că apărarea 
lor a fost străpunsă. 

Le-a făcut semn celorlalți. 

— Staţi pe lângă mine, a spus Jadeed. Și departe de oamenii cu câini. 

Adolescenți intrau mai adânc în mulțime, croindu-și drum spre scena 
aflată mai departe. 

În faţa lor erau dispuse în semicerc, pe catarge înalte, câteva zeci de 
drapele având pe ele stele și dungi. Zâmbetul lui Jadeed a devenit larg când 
Și-a imaginat că fiecare dintre ele va cădea pe pământ, cuprins de flăcări. 

. 

Pe acoperișul hotelului se afla un al doilea poliţist fals. Ținea în faţa 
ochilor un binoclu puternic, uitându-se către clădirile din sud-est. 

Mercenarul sud-african l-a împins pe Marc spre celălalt bărbat apăsându-l 
puternic în zona Șalelor. 

— Hei, mârâi mercenarul, Tommy, sau cum naiba ţi se spune, uite-te aici. 
Ti-am adus un cadou! Nu este așa de mort cum ţi-ai dori să fie, nu-i așa? 

— Despre ce este vorba? mormăi celălalt bărbat, cu un accent aspru de 
Londra, care a făcut să-i îngheţe lui Marc sângele în vene. 

— Discutasem să rămâi la postul tău nenorocit, idiotule... 

Bărbatul a pus binoclul jos și s-a întors să vadă ce era atât de important 
încât să fie întrerupt. Când a întâlnit privirea lui Marc Dane, a avut un mic 
Șoc, înlocuit imediat de un zâmbet feroce. 

Marc se uita la un om care ar fi trebuit să fie mort. Cineva care arsese în 
incendiul de pe docurile franceze, ucis alături de Sam Green și de restul 


echipei sale în explozia care a distrus nava Palomino. 

Își simţi bătăile inimii răsunându-i în urechi. Marc a avut brusc o 
senzație de pierdere de echilibru, ca și cum acoperișul de sub picioarele lui 
s-ar fi rupt în două și el ar fi căzut în gol. A încercat să-i spună numele, dar 
gâtul îi era ca plin de așchii de lemn. 

— Tu... a zis bărbatul. Nu înveţi niciodată, nu-i așa? Nu puteai să mori 
ȘI să se fi terminat cu totul. Rahat. 

— Eşti în viaţă, a spus Marc, recăpătându-și în sfârșit vocea. Nash. 

— Surpriză! a spus el, cu aceeași aroganță sarcastică pe care Marc o 
văzuse de zeci de ori înainte. 

Pe faţa lui ascuţită avea un zâmbet dispreţuitor care îl făcea pe Marc să 
nu mai vadă nimic în jurul său. 

— Care este problema? 

Iain Nash a izbucnit într-un râs batjocoritor. 

— Arăţi de parcă ai fi văzut o fantomă. 

E mort. E moartă. Toti sunt morți. Adevărul dur al uciderii echipei 
Nomad era singurul lucru pe care îl credea a fi de netăgăduit printre toate 
nisipurile mișcătoare ale loialității, neîncrederiui Și minciunilor. Era singurul 
adevăr pe care nu-l pusese niciodată la îndoială, dar acum îl vedea pe acest 
om stând în faţa lui Și totul începea să se prăbușească. 

— Cum...? a reușit el să spună, incapabil să formuleze dintr-odată toate 
întrebările la care aștepta răspunsuri de la el. 

— Nash... a spus sud-africanul. Deci, nu Tommy? 

— Iain Nash este mort, a spus celălalt. Doar că nu a murit. 

A coborât pe terasă și l-a privit pe Marc din cap până în picioare, 
bucurându-se de clipa pe care o trăia. 

— Revino-ţi, Dane. Întotdeauna ai crezut că ești foarte deștept. 

L-a împuns pe Marc cu degetul în umăr. 

— Poţi să-ţi dai seama ce s-a întâmplat, prost mic ce ești? 

Mintea lui Marc s-a întors către acea noapte din Franţa, forțându-se să-și 
amintească ce văzuse din duba Grupului Operațional. Fluxuri cu imagini 
primite de la echipa tactică, imagini nocturne cu mini-drona sa. 

— Te-am văzut murind! 

Pronunţase cu greu cuvintele, simțind în corp o stare de buimăceală, ca și 
cum ar fi fost bolnav. 

— Chiar așa? pufni Nash din nas. Să îţi spun ceva, dă-mi voie să o fac. 
Doar ca să-ţi pot vedea moaca tristă. 

Se uită la celălalt bărbat. 

— Vreau să spun, după toate necazurile pe care le-ai avut, merit să obţin 
ceva din asta, nu-i așa? Puţină distracție? 

Și-a întins mâinile. 


— Ce ai văzut? Gândește-te la asta. Ce ai văzut cu adevărat în cutia ta de 
Jucării? 

Nash întoarse capul Și scuipă, trecând mai departe. 

Celălalt mercenar stătea în spatele lui Marc și îl împungea cu ţeava 
pistolului între omoplaţi, tăindu-i orice cale de scăpare. 

— Tu... Ai plecat de pe Palomino înainte de explozie. 

— Futu-i mama mă-su! 

Nash a bătut din palme, încet Și în bătaie de joc. 

— Asta e problema ta, Dane. Vedeţi, voi cei care credeţi că ați văzut 
întreaga lume prin calculatoarele, dronele și camerele voastre de luat vederi 
nenorocite. 

Mârâitul lui batjocoritor plin de răutate devenea mai necruţător, mai 
puternic. 

— M-am săturat de tine și de toţi ceilalți. Niciodată nu ne înţelegeti, nu 
vă daţi seama ce eforturi mari trebuie să facem. În voi nu se trage cu arma, 
nu se pișă lumea pe voi Și nu sunteți păcăliți tot timpul, zi de zi. 

Nash Și-a strâns pumnii. 

— Adevăratul rahat cu care trebuie să se confrunte fiecare amărât de 
Tommy. 

Arătă cu două degete spre ochii săi strânși, aplecându-se către Marc. 

— Nu vezi asta dintr-un scaun în care ești așezat comod. Nu vrei să ai 
de-a face cu nimic din toate astea. 

În acel moment, frica lui Marc a dispărut și a fost înlocuită de o furie 
nestăpânită, de o ură puternică faţă de cei vinovați de uciderea fără milă a 
colegilor săi de echipă, de moartea crudă a lui Sam Green și de toate 
celelalte care s-au întâmplat. 

— Du-te dracului, Nash, strigă el cu ură. Du-te dracului. Noi eram parte 
a echipei tale și tu ne-ai condus la măcel! 

— Nu pe toţi! a replicat el, zâmbind. Tu ai scăpat! Adică, cine ar fi crezut 
că se va întâmpla asta? Chiar tu? Ultimul rămas dintre toți? 

Nash pufni din nas batjocoritor. 

— Nu ar fi fost mai bine să stai unde erai și să mori? Și nu să-mi fii ca un 
ghimpe în fund, de atunci încoace... 

— Rix. Bell. Marshall... Le spunea numele ca într-un acatist. Leon Și 
Owen... Şi Sam! I-ai trădat! De ce? 


Marc urlă, punând toată furia Și durerea strânsă în el într-un singur 
cuvânt. 

— La ce a folosit asta? 

— Nu am fost niciodată un om de echipă, spuse Nash chicotind ușor. 
Vezi tu, îmi plac banii. Îmi plac armele. Și îmi place să arunc lucrurile în 
aer pentru a câștiga ceva. Dar la Şase lucrurile merg mai încet decât melcul 
Și eu mă plictisesc ușor. 

— Asociaţia te-a recrutat, ja? a fost de părere celălalt mercenar. 

— Eu m-am dus la ei. 

Nash clătină din cap. 

— Ei sunt demult în serviciile secrete britanice. Le-au penetrat în 
profunzime. M-au cumpărat, amice. Au văzut ce știu, au înţeles că mi-e 
foame Și că m-am săturat. Dar nu le-a plăcut de Grupurile Operaţionale, în 
niciun fel! Nu le plac lucrurile pe care nu le pot gestiona, m-ai înţeles? 

S-a uitat la Marc. 

— Rix avea o gură mare, nu-i așa? Își băga nasul unde nu-i era treaba și 
Și-a dat seama că exista o cârtiţă la Vauxhall Cross. Avea de gând să 
meargă direct la șeful cel mare și a vrut să ne atragă în asta pe Sam Și pe 
mine, să-l ajutăm. Un idiot... 

Nash a ezitat. 

— În fine. Știi cum s-a terminat. Restul au fost doar pagube colaterale. 

Marc a înţeles acum totul. Cu Nash mort împreună cu restul echipei 
Nomad, el era acum liber să dispară din ochii lumii Și să lucreze direct 
pentru interesele Asociaţiei. 

— Ai vrut să ne elimini... 

Strânse din buze. 

— Dar te-ai păcălit. Ai ratat pe cineva. 

Marc arătă cu degetul în direcţia sa. 

Rânjetul lui Nash a dispărut. 

— Recunosc, asta nu m-a bucurat deloc. Dacă ar fi fost oricine altcineva, 
aș fi putut fi impresionat, dar tu? Ai avut un noroc chior. 

S-a aplecat către Marc. 

— Spune-mi ceva. Ai plâns după ea? Când fugeai de acolo, ai vărsat o 
lacrimă pentru curva aia? 

Marc s-a repezit către Nash, simțind nevoia să-l lovească, dar abia a 
reușit să facă un pas că celălalt mercenar l-a lovit peste ceafă. Se clătină și 


își pierdu suflul de durere. 

— Hai să-ţi spun ceva, a continuat Nash, ca Și cum nu s-ar fi întâmplat 
nimic. Sam... Nu ai fost primul cu care a vrut să se distreze. În faţa ta a fost 
o listă lungă. 

— De asta ai ucis-o? a replicat Marc. 

Știa că Sam Green fusese cu alţii înaintea lui, dar nu i-a trecut niciodată 
prin cap să caute în interiorul Nomad. Dintr-odată, toate ironiile mascate pe 
care Nash le îndreptase către ei au căpătat o nouă semnificație. 

— S-a săturat de rahaturile tale de macho Și te-a pus pe liber? 

O luminiţă s-a ivit în ochii lui Nash, iar Marc era sigur că a atins un punct 
sensibil. Pentru un moment, a crezut că agentul dublu va nega, dar acesta a 
arătat cu degetul spre faţa lui Marc și rânjetul rece i-a revenit. 

— Vorbim de femei, nu? Cine știe cum gândesc? Nu știu ce a văzut la 
tine. Eşti o nulitate nenorocită. Nu ai avut niciodată forța care îţi trebuia 
pentru a-ți face treaba. Dacă ești doar un băiat deștept nu ajungi departe, 
amice. N-ai nici măcar capacitatea să sesizezi ce se întâmplă! 

S-a uitat în altă parte. 

— Am primit un telefon Și mi s-a spus că probabil te îndrepți către 
Washington DC. Că vei apărea aici, ori te vei duce în rahatul de furtună care 
urmează... 

Nash se uită la ceas. 

...în următoarele 30 de minute. 

— Ce? 

Marc s-a agăţat de cuvintele lui Nash. 

— Cine te-a sunat? 

— Celălalt, a spus mercenarul Afrikaans. De la MI6. 

— Cum am spus, în profunzime. Nu am fost doar eu cel care a fost 
îndeajuns de inteligent pentru a vedea ce se întâmplă, a explicat Nash. Cei 
din Londra te-au urmărit. Și ceea ce știu cei de la MI6, știm Și noi. 

A chicotit din nou. 

— Dacă ai fi fost bun la asta, ai fi putut să mă prinzi pe picior greșit. Dar 
nu. Eşti prea slab ca să apeși pe trăgaci. 

Marc îi întâlni privirea lui Nash. 

— Ai fi surprins să afli de câte sunt capabil să fac. 

— Oh! 

Nash a dat încet din cap Și Și-a fluturat mâna. 


— Așa deci... Ce s-a întâmplat în ultima vreme te-a schimbat, nu-i așa? 
Te-a făcut puternic? 

A venit mai aproape. 

— Te-a făcut să devii bărbat? 

Pumnul lui a lovit cu un croșeu rapid de dreapta și Marc s-a tras 
instinctiv înapoi. 

Lovitura nu a reușit să îl atingă iar Nash și-a lăsat mâna să cadă Și a râs 
la reacția lui Marc. 

— Ellis, a spus el, uitându-se la celălalt bărbat. Scapă de imbecilul ăsta. 
Ucide-l și pune-l alături de polițistul mort. Fă să pară că el a făcut-o, dă-le 
yankeilor de lucru. 

— Și tu? 

— Este timpul să plecăm de aici, a răspuns Nash. Dacă stupidul ăsta ne-a 
găsit, vom avea ȘI alte probleme. 

— Hotelul este plin de oameni de la FBI, a spus Marc. 

— Da, sigur. 

Nash pufni din nas, fără să fie impresionat. 

— Fă-l să piară din fața mea. Și, pentru numele lui Dumnezeu, asigură-te 
că de data asta e mort. 

Mercenarul din Africa de Sud a apucat cu o mână de cureaua de pe 
umărul lui Marc și a tras în sus de rucsac, lovindu-l încă odată cu arma în 
ceafă. 

— Mergi! s-a răstit la el, împingându-l spre ușa de acces pe acoperiș. 

Mulțimea era într-o stare de bună-dispoziţie, iar muzica se auzea peste tot 
în National Mall, transmisă prin boxele aranjate în faţa scenei. Pe ecrane 
video de mărimea unei case, un grup de tineri din Seattle cânta cu 
însuflețire o veche melodie de jazz și oamenii băteau din palme. 
Evenimentul principal urma să înceapă, cu prezentarea președintelui SUA 
Și discursul acestuia care va inaugura o săptămână de mitinguri legate de 
educaţie Și de evenimente politice aici, în capitala națiunii. 

Insigna federală i-a permis lui Lucy să intre la miting, dar știa că 
dispozitivul de securitate are deja datele despre ea și că cei de acolo sunt în 
alertă pentru a o identifica și a o prinde. 

I-a văzut pe stradă pe cei de la școala din Michigan. Erau acolo. Lăsând 
la o parte orice altceva care îi umbla prin minte, a încercat să gândească ca 


un terorist, cercetând mulţimea Și văzând doar ţintele de distrus. Unde să 
mă duc? 

A început să se miște, gândindu-se la punctele optime de atac Și imediat 
unul dintre aceste locuri i-a sărit în ochi. Aproape de scena principală, 
dincolo de un grup de catarge înalte. Vizibilitate bună, concentrare masivă 
de civili. Număr foarte mare de posibile victime. 

În timp ce se apropia, o figură i-a atras atenţia lui Lucy. Un bărbat într-un 
sacou clasic, cu faţa pe jumătate ascunsă în spatele ochelarilor groși. 
Mișcarea lui îi atrăsese atenția pentru că își schimbase direcția la mijlocul 
drumului, îndepărtându-se de un polițist cu câine. Bărbatul a evitat cu grijă 
privirea polițistului, iar, în timp ce el făcea acest lucru, Lucy a putut să îl 
privească bine. 

ÎI cunoștea. Cu câteva ore mai devreme, la bordul avionului lui Solomon, 
în timp ce traversa Atlanticul, Lucy își petrecuse timpul când nu putea 
dormi uitându-se peste fișierele pe care Delancort le descărcase din arhivele 
Rubicon. 

Faţa acestui om era într-un astfel de fișier, făcea parte dintr-o listă de 
asociați cunoscuți ai teroristului Omar Khadir. 

Jadeed Amarah. Unul dintre soldaţi activi ai lui Al Sayf, fost militar ca 
Și comandantul său, un fanatic Și o persoană extrem de crudă. Amarah 
încerca să păcălească un eventual software de recunoaștere facială care 
putea transmite fluxuri de imagini către camerele de securitate, ochelarii săi 
mari reușind să inducă în eroare un dispozitiv tehnic, dar nu erau suficienți 
pentru ca un ochi uman să nu poată face conexiunile. 

Se uită în jur. Dacă el era aici, atunci Și cărăușii se aflau tot aici. Lucy își 
căută telefonul inteligent, apoi își dădu seama că acesta devenise inutil în 
interiorul zonei de bruiere în care semnalul lipsea. Amarah se îndepărta, 
topindu-se în mulțime și ea nu a reușit să-l mai vadă. Lucy a înjurat Și Și-a 
continuat drumul printr-un alt grup de adolescenţi către catargele cu 
steaguri, neluând în seamă vociferările lor. 

În spatele ei a auzit un câine lătrând, dar zgomotul a dispărut în 
momentul în care trupa de jazz a început să cânte foarte tare, într-un tempo 
accelerat, partea finală a cântecului. Lucy a continuat să-și facă loc, 
cercetând feţele celor din mulțime. Simti în piept o senzație de disperare 
puternică, dându-și seama că începe să fie cuprinsă de panică. 


Dacă se întâmplă în timp ce ea stă în locul ăsta, în timp ce îi căută? Un 
Șir de detonări violente, corpuri care se rup în bucăţi, transformate în mingi 
de foc. Sute de oameni care nu pot să fugă și mulți alții speriați. Imaginile 
oribile ale unui carnagiu i-au întunecat gândurile și a avut nevoie să facă un 
efort pentru a-și le scoate din minte. Se certă singură. Nu te opri, fată, gândi 
ea. Nu așa te-au pregătit. 

Lucy își propuse să nu se mai gândească la asta și imediat Și-a văzut 
ținta. Era la un mai mult de doi metri de ea, îndreptându-se spre capătul mai 
îndepărtat al scenei. Erau trei tineri care mergeau în apropiere, unul pe 
urmele celuilalt Și rămase fără respiraţie constatând cine erau ei, Și, mai 
ales, ce urmau să facă. 

Asta însemna că ceilalți pe care Ai Sayf îi adusese la Washington erau 
deja aici, deja pe poziţii. Lucy se îndreptă spre Amarah, fără să-și ia ochii 
de la el. 

Dintr-odată, a simţit niște braţe puternice care i-au cuprins încheietura 
mâinii Și a trebuit să facă eforturi să se desprindă din strânsoare, fără să 
reușească. O femeie și un bărbat se împingeau în ea, amândoi în costumele 
negre obișnuite ale uniformei Serviciului Secret al SUA. 

— Doamnă, vreţi să veniți cu noi, vă rugăm? Femeia agent care o ţinea 
de braţ avea o culoare a pielii închisă și greu de definit. Lucy zări în mâna 
cealaltă ţeava unui pistol cu electroșocuri, pe care îl ţinea ascuns în mâneca 
jachetei. 

— Nu faceți o scenă, a spus al doilea agent, cu ochii care nu i se vedeau, 
ascunși în spatele unei perechi de ochelari de soare negri. 

— Ascultaţi-mă, a început Lucy, stând într-o poziție relaxată pentru a 
arăta că nu reprezintă nicio ameninţare. Chiar acolo există o ţintă teroristă 
foarte importantă. 

Se întoarse spre locul în care se afla Amarah, dar inima i-a stat în loc 
când Și-a dat seama că acesta dispăruse din nou. 

— Se află aici, a insistat ea. Trebuie doar ca vol... 

— Te voi pune cu faţa la pământ dacă nu înţelegi. 

Femeia era foarte serioasă. 

— Știm cine ești, Keyes. Ce se va întâmpla mai departe va depinde de 
tine. 

Buzele lui Lucy se strânseră într-un rânjet batjocoritor. 


— Crezi că m-aș plimba pe aici Și m-aș lăsa observată dacă nu aș vrea 
asta? Această ameninţare există cu adevărat! 

— Ne uităm la ea chiar acum, a spus celălalt agent. Lucille Keyes, ești 
arestată. Acum mergi... pentru că nu-ți vom cere asta încă o dată. 

— La dracu”. 

Nu Ştia ce să facă. Dacă situaţia în care era devenea foarte proastă, Lucy 
avea Şanse cincizeci la cincizeci să îi învingă pe cei doi. Dar dacă ar fi 
făcut-o, lucrul ăsta s-ar fi petrecut chiar aici, în plină zi, cu sute de privitori 
Şi cei doi ar primi întăriri, ca să nu mai vorbim de ce s-ar putea întâmpla 
dacă Amarah s-ar speria. Alegerea inteligentă a fost să se predea, cel puţin 
pentru moment, Și apoi să încerce să-i facă pe acești oameni să o asculte. 
Dar timpul îi era potrivnic. 

— Bine, nu mă opun. Dar trebuie să vorbesc cu ofițerul care are în 
responsabilitate dispozitivul de securitate de aici, Și asta în următoarele 
zece minute. 

— De ce? a cerut cealaltă femeie. 

— Pentru că dacă întârzii, s-ar putea să nu mai fim pe aici ca să purtăm o 
conversaţie. 

. 

Fiecare pas pe care îl făcea îl ducea către un ultim glonţ. Marc simţea 
cum acel glonţ îl aștepta, o împușcătură care-i va arde corpul și va pune 
capăt vieţii sale, pe acest acoperiș bătut de vânt, la mii de kilometri de casă. 

O senzație de nedreptate se dezlănţui în el. După ce ajunsese atât de 
departe, după ce s-a luptat cu durerea și furia pe care le resimţise, Marc nu 
avea voie ca totul să se termine în acest fel. Făcuse promisiunea că nu vor 
mai exista alte victime din cauza războiului dus de Al Sayf și a jocurilor 
nemiloase de a crește influenţa Asociației. Nu voi permite că așa ceva să 
se întâmple. 

Mergea înaintea lui Ellis, cu umerii lăsaţi și simulând la fiecare pas că se 
simte înfrânt. Având în vedere prin ce trecuse, nici nu-i era greu să joace 
acest rol. În faţa lui Marc, așezat pe acoperiş, se afla un alt cablu conectat 
la un turn temporar de reţea celulară, ridicat de o echipă tehnică de la TV5 
Monde. Valorifică-ţi Sansa, Şi-a spus. Nu mai ai nimic de pierdut. 

În ultimul moment, Marc lovi cablul cu călcâiul și impactul a făcut ca 
acesta să se miște pe suprafața acoperișului, răsucindu-se ca un Șarpe. 
Sperase ca, din reflex, privirea lui Ellis să fie atrasă de mișcarea produsă, 


ceea ce i-ar fi dat lui Marc o fracțiune de secundă să se arunce în spatele 
unei guri de ventilație. 

A plonjat înainte, dar Ellis a fost mai rapid decât se aștepta și arma 
mercenarului a scuipat două gloanţe care l-au lovit între umeri, ca doi 
pumni primiți unul după altul și care l-au doborât la pământ. Niciunul 
dintre gloanțe nu a reușit să pătrundă prin rucsacul atârnat pe spate, 
materialul din care era făcut acesta și cutia laptop-ului său uzat absorbind 
cea mai mare parte din forța loviturilor. Marc a lovit suprafaţa terasei 
clădirii Și s-a rostogolit, auzindu-l pe Ellis înjurând Și venind în fugă. 

Mercenarul a decis să nu intre în joc Și să se ducă după el în spatele gurii 
de ventilaţie. În schimb, a pus un picior pe buza obstacolului dintre ei ȘI a 
apărut deasupra, cu un gâfâit cauzat de efortul făcut, pendulând arma Și 
ţintind către locul în care credea că a aterizat Marc. 

Ținta lui nu era acolo, doar rucsacul lui ponosit. Apoi, o pată neagră s-a 
ridicat de pe terasă și Ellis a fost lovit în piept de o bucată a cablului de 
comunicații. 

Marc a ieșit din spatele antenei, ţinând cablul cu ambele mâini. Trăgea de 
el cu toată forța făcându-l să trosnească precum un bici. Cablul avea destul 
Joc pentru a putea fi folosit ca o armă improvizată. 

Ellis a căzut Și Și-a pierdut arma în momentul când a lovit pietrișul de pe 
terasă. Pistolul său SIG Sauer a sărit din grinda laterală a acoperișului Și a 
aterizat aproape de marginea acestuia. 

Marc s-a repezit la armă în timp ce Ellis se chinuia să ajungă la el, 
mâinile mai mari Și musculoase ale acestuia bătând în aer fără să reușească 
să-l apuce de poalele geci. 

Marc s-a prins cu degetele de acoperiș și le-a întins către pistol. A reușit 
să-l prindă chiar în momentul în care a simțit mâna lui Ellis prinzându-i 
glezna ca într-o menghină. 

Mercenarul își folosea toată forța pentru a-l trage pe Marc către el Și își 
ridicase deja pumnul pentru a-l lovi în stomac. 

Marc a apăsat de mai multe ori pe trăgaci, ochind în orb Și lăsând reculul 
armei să se deplaseze în sus Și în jos. Cartușele de alamă fierbinţi s-au 
întors către el, sărindu-i pe față și pe piept. 

Toate gloanţele, cu excepția unuia singur, au ratat ţinta. Glonţul i-a trecut 
lui Ellis prin gură Și a ieșit prin ceafă, din el ţâșnind un amestec umed de 
sânge, carne Și fragmente de dinți. 


Marc a sărit în picioare, dar era prea târziu pentru a-l mai prinde. A ajuns 
la marginea acoperișului în momentul în care corpul mercenarului ateriza 
pe un taxi parcat dedesubt, îndoindu-i capota Și spărgându-i parbrizul. 
Şoferul îngrozit a sărit pe trotuar Și cineva a tipat. Marc s-a retras când 
ochii celor de pe stradă s-au întors să privească în sus. 

S-a dat la o parte. Probabil că erau și alți observatori pe acoperișurile din 
apropiere, polițiști adevăraţi, s-a gândit el, și chiar dacă probabil, din cauza 
zgomotului produs de traficul auto Și de turiști, nu au sesizat pufăitul 
produs de pistolul cu amortizor, ei nu puteau ignora pentru mult timp 
tipetele pe care le auziseră. 

Pistolul Glock se afla încă lângă ușa de acces către acoperiș, unde îl 
scăpase din mână, iar Marc s-a repezit să-l ia. L-a băgat în rucsac ȘI a stat 
jos pentru un timp, trăgându-și sufletul. În interiorul rucsacului, laptopul 
său avea două lovituri serioase Și, când l-a luat în mână, din el s-a auzit un 
zăngănit supărător. A suspinat ȘI l-a închis. 

Marc a aruncat o privire la ceas, a verificat muniţia rămasă în 
încărcătorul pistolului cu amortizor Sig redus la tăcere Și s-a dus înapoi pe 
drumul pe care venise. 

. 

Nash ținea telefonul mobil la ureche, încruntându-se la auzul vocii de la 
celălalt capăt al liniei. 

— Ascultă, se răsti el. Nu te enerva degeaba ca un prost, mă ocup eu de 
greșelile tale. Tu doar fă ceea ce trebuie să faci și... 

A trebuit să întrerupă convorbirea la auzul unui zgomot de sticlă spartă și 
al strigătului unei femei. 

— Te sun eu înapoi, a adăugat Nash, Și a încheiat conversaţia. 

Și-a băgat mâna în geacă după pistol și chiar când l-a scos din toc, primul 
glonţ a lovit zona de la picioarele sale. 

Nash s-a aruncat în spatele unui luminator. Nu auzise zgomotul unei arme 
de foc, astfel încât Și-a imaginat că este vorba de un pistol cu amortizor. 
Ceea ce înseamnă că adormitul nenorocit de Ellis era mort și că Dane 
trăgea cu arma lui. Se ridică, îndreptând instinctiv pistolul în direcția din 
care venise împușcătura. 

L-a văzut pe fostul său coleg de echipă alergând între două aparate de aer 
condiționat Și a tras în el, făcând să sară scântei din carcasele metalice. 
Dane a tras înapoi orbește, încercând să-l forțeze pe Nash să-și ţină capul 


în Jos, dar fostul soldat trecuse prin câmpuri de tragere mult mai intense Și 
nici măcar nu a tresărit. În schimb, a sărit în picioare și a luat-o la fugă. 

Strecurându-se în spatele unităţii de aer condiţionat, Marc a simţit cum 
pistolul său Sauer nu mai voia să funcţioneze. Arma se blocase; Marc 
trăsese atât de repede încât un cartuș gol de alamă se blocase în gheara 
extractoare. Trase o înjurătură Și încercă să rezolve problema dând afară 
cartușul. Încărcătorul pistolul SIG cu amortizor era aproape gol și, chiar 
dacă Marc avea încă în rucsac cealaltă armă, ambele pistoale foloseau 
gloanţe de calibru diferit, astfel că amortizoarele nu se puteau schimba între 
ele. Dacă ar folosi pistolul semiautomat de 9 mm, ar fi ca și cum ar trage în 
aer o rachetă de semnalizare. Lunetiștii de la poliție și unitățile de 
supraveghere aeriană ar stabili în câteva momente locul unde se află. 

Dar apoi temerea ieși din discuţie văzându-l pe Iain Nash apărând în 
mare viteză. Marc a ridicat pistolul Sig, dar ezitarea sa l-a costat secunde 
vitale, timp în care Nash a ajuns lângă el, trăgându-i un pumn care l-a lipit 
de unitatea de aer condiţionat. Marc a simţit în gură un gust amar, iar capul 
îi vâjâia de la impact. 

— Nu te cred, i-a spus Nash, aproape neîncrezător. Trebuie că ai o 
problemă la cap. Când o să înveți să fugi? 

Vorbele sale răstite au fost urmate de lovituri ca la box, pe care Marc a 
încercat să le blocheze. 

— Ar fi trebuit să fugi în Franţa. Ai avut noroc în Londra, în schimb, ai 
apărut din nou. Dar acum nu mai ai nicio Șansă, tâmpitule. 

Și-a trosnit degetele. 

— Recunosc că îmi va plăcea asta... 

Marc l-a împins Și a tras fulgerător doi pumni în obrazul drept al lui 
Nash. Capul lui Nash s-a clătinat la fiecare lovitură primită, dar părea să nu 
simtă nimic. 

Ochii fostului soldat s-au făcut mari Și acesta s-a repezit înainte, apucând 
bretelele rucsacului lui Marc. Gâfâind de la efort, l-a izbit din nou de 
aparatul de aer condiționat. 

Fără să-l lase din mână, Nash Și-a inversat sensul mișcării Și l-a aruncat 
pe Marc în spate, izbindu-l cu putere de acoperiș. 

Marc s-a lovit tare și s-a rostogolit. A încercat să revină în luptă, să se 
ridice în picioare, dar Nash s-a repezit ca un fotbalist care execută o lovitură 
liberă Și l-a lovit cu bocancul direct în coaste. La primirea loviturii, Marc a 


simțit în piept ca o arsură Și Și-a scos tot aerul din piept cu un geamăt 
puternic. 

— Ridică-te. 

Vocea lui Nash era rece. 

— Să nu mai acţionezi ca un laș cu mine. 

L-a ridicat de la pământ Și l-a lovit din nou. 

Marc a parat lovitura Și l-a atacat cu toată puterea, lovindu-l pe Nash în 
partea laterală a genunchiului, acesta scoțând un mormăit de durere. Nash l- 
a tras în sus ȘI l-a împins pe Marc în ușa unei camere tehnice aflate în 
mijlocul acoperișului hotelului. 

Ușa a cedat sub greutatea lui, iar Marc s-a împiedicat la intrare, clipind 
din ochi la lumina scăzută din interior. A încercat să rămână departe de 
Nash, dar acesta venea către el. 

lain Nash se pregătise în cadrul Special Air Service, fusese ofiţer 
operativ cu normă întreagă al MI6. Era dintr-o categorie diferită față de 
Marc Dane, care punea în joc doar forţa și adrenalina sa. Nash era ca un 
buldog în comparaţie cu Marc, care părea un căţeluș, era rezistent la efort 
dur Și capabil să acționeze violent, dar și să reacționeze la violenţa altora. 
Nu poți să-l bati în confruntare unul la unul, Și-a spus Marc. 

Camera tehnică era un spaţiu din beton fără ferestre deasupra celor patru 
lifturi. Pe fiecare arbore era montat un motor electric puternic, cu o roată de 
antrenare care ghida cablurile de oţel în jos, printr-un orificiu din podea, 
către mecanismul de la partea superioară a fiecărei cabine de ascensor. 
Tablourile de comandă și control și un banc pentru uneltele de lucru erau 
singurul mobilier din cameră, luminată difuz de la un singur tub fluorescent 
montat deasupra capului. 

Nash l-a urmat înăuntru, a închis ușa Și Și-a dus mâna la paftaua prinsă 
de centura care făcea parte din deghizarea sa ca ofiţer de poliție. 

— Trebuie să plec cu avionul, a spus el. Am ceva de făcut. Dar nu pot să 
trec peste asta, nu-i așa? 

Și-a lăsat centura, arma, tocul armei Și tot ce mai avea să cadă pe podea, 
apoi Și-a scos geaca. 

— Nu mai ţin minte de câte ori m-am gândit să te bat până nu mai știi de 
tine. 

Își răsucea umerii, savurând momentul. 

— Senzaţia este reciprocă... 


Marc a tras aer puternic în piept, ridicându-se șovăielnic în picioare. 

— Haide, atunci. Acum nu mai ești pe terasă, bătăuș nenorocit! 

Nash Și-a ridicat pumnii în poziția unui boxer. 

— Nu mă cunoști, a răspuns el. Tu n-ai fost niciodată soldat cu adevărat. 
Ai stat ţanțoș într-un elicopter, crezi că poți vorbi cu mine care sunt 
implicat în operaţiuni de atâta vreme? Dispari! 

— Ai dreptate, Nash, a ridicat Marc din umeri, îndepărtându-se de 
motorul de antrenare. Eu nu sunt ca tine. Tu ești doar un tip brutal care s-a 
angajat pentru că a avut nevoie de o modalitate de a răni oamenii! 

Tonul vocii a crescut Și a arătat cu degetul spre celălalt bărbat. 

— Nu mă lua pe mine cu prostii de genul „onoarea regimentului”. Tie nu- 
ţi pasă de loc de ele. Nu dai nicio ceapă degerată pe „Regină și Țară”! Nu 
ești decât un trădător fără curaj! 

— Oh, te-ai prins care au fost motivele mele. 

Faţa lui Nash părea tristă. 

— M-ai atins la coarda sensibilă. 

Expresia lui se schimbă într-un rânjet feroce. 

— Mai întâi, m-au dezamăgit! Să stai drepți Și să faci munca murdară pe 
care ţi-o cere Coroana, pentru ce? Pentru niște bani, o pensie de rahat și o 
ţară nerecunoscătoare condusă de niște labagii Și solicitanți de azil? 

A dat din cap. 

— Nu mă mai las dus de nas. Mi-am vărsat sângele. Vreau partea mea. 

— Şi o vei primi de la Asociaţie? Pentru că ţi-ai omorât colegii? Pentru 
că ai ucis sute de oameni nevinovați? 

— Pe cine? Nash pufni din nas cu răceală. Crezi că-mi pasă de ei sau de 
civilii de acolo? 

Arăta cu degetul în direcţia National Mall. 

— Crezi că îi pasă cuiva de cruciada lui Khadir sau de o mulțime de 
yankei care se văicăresc? Toate vin la timpul lor. Dacă nu se întâmplă astăzi 
aici, se va întâmpla mâine în altă parte. 

A văzut întrebarea din ochii lui Marc și a scos un rânjet. 

— Da, te-ai lămurit acum, nu-i așa? Asociaţia a fost în rahatul ăsta timp 
de ani de zile Vindeau gloanţe ambelor părți în primul război mondial! 
Acum, ei creează probleme unde și când o doresc și câștigă bani din asta. 
Oricine nu intră în jocul ăsta este un fraier nenorocit. 

— Vor fi opriti. 


— Ce? De tine? Nash pufni în râs. Și de care armată? 

Nu mai Știa ce să adauge. Marc s-a dus către Nash, prefăcându-se că 
lovește în dreapta Și apoi s-a aplecat pentru a aplica un upercut necruţător 
în stomac. Fostul soldat gemu de durere și se repezi la Marc, dându-i la 
rândul lui o lovitură care l-a făcut să vadă stele verzi. Pierzându-și 
echilibrul, Marc nu i-a putut opune rezistenţă lui Nash, care l-a împins către 
unul dintre motoarele liftului. 

S-a ciocnit de motorul principal, reușind în ultimul moment să se 
oprească, înainte ca faţa să-i fie lovită de roata aflată în mișcare, dar Nash 
l-a urmat Și a apăsat cu toată greutatea pe spatele lui Marc. Mâinile lui 
Marc au alunecat pe carcasa motorului, iar mușchii braţelor s-au întărit în 
încercarea de a nu-și schimba poziția. Simţea mirosul de unsoare veche 
umplându-i nările când roata i-a trecut la câţiva centimetri de faţă. Nash a 
apucat cu degetele lui groase de ceafa lui Marc și l-a împins către roata de 
metal. Dacă roata ar fi întâlnit corpul lui Marc, ar fi tăiat din el ca un 
fierăstrău circular tocit. 

Auzea zăngănitul și zuruitul lifturilor de sub el și, timp de câteva 
secunde, cei doi au rămas pe poziție, fiecare opunând rezistență. Dar lui 
Marc mușchii au început să-i tremure din cauza efortului, în timp ce Nash 
trebuia doar să mențină o presiunea constantă. Acesta, fiind mai puternic, se 
sprijinea pe el, folosind toată puterea pe care o avea. 

Apoi, cu o bufnitură, liftul care se afla sub ei a ajuns la nivelul lobby-ului 
Și s-a oprit. Roata de antrenare care se învârtea până atunci s-a oprit din 
mișcare și Marc a simţit că mâna celuilalt s-a relaxat puţin în momentul 
respectiv. Era o ocazie de care putea profita. 

Cu toată puterea pe care o mai avea, Marc își dădu umerii Și capul în 
spate. L-a izbit în faţă pe Nash cu fruntea și Marc a simțit pârâitul 
cartilajului, o fracțiune de secundă înainte de a fi pătruns de durerea 
îngrozitoare care îi străbătea corpul. 

Nash a scos un zgomot gutural, animalic, Și a căzut pe spate. A clpit 
puternic din ochi Și Și-a dus o mână la gură, cu palma umedă de sânge. 

Marc s-a rostogolit spre bancul de lucru, de-a lungul camerei tehnice. A 
smuls primul lucru care arăta ca o armă — o cheie reglabilă grea — și s-a 
întors spre Nash, legănând-o într-un arc larg. 

Celălalt s-a retras Și a rânjit, arătându-și dinții plini de sânge. Nash l-a 
îndemnat pe Marc cu ambele mâini să vină către el. 


— Vino încoace atunci, a mormăit el, oprindu-se să tușească pentru a 
elimina o flegmă roșie. Ți-o voi băga pe gât, dobitocule! 

Marc a ridicat unealta ca pe o bâtă, dar, în loc să avanseze pentru atac, a 
lovit tubul fluorescent agăţat de tavanul camerei. Și-a întors faţa când din 
tubul spart au căzut cioburi Și spațiul a căzut în semiîntuneric, producându- 
se un scurtcircuit puternic. 

. 

— Îţi voi scoate maţele, lua-te-ar dracu” să te ia! 

Nash urla, furios Și aproape fără vedere. 

Acesta se furișă spre ușă, unde își lăsase geaca și cureaua, bâjbâind după 
pistolul pe care îl aruncase acolo. Se săturase de acest joc și tot ce voia era 
să pună capăt vieţii lui Marc Dane, cât mai repede și mai dureros cu 
putinţă. 

Singura lumină din cameră venea acum în dâre slabe prin ghidajele 
cablurilor. Marc a auzit pași târșâiţi pe podeaua de beton Și a zărit o umbră 
prin semiîntunericul din cameră. 

Nash voia să-l ucidă pe Dane aici Și să lase telefonul mobil lângă el, 
astfel încât să pară că acesta a făcut parte tot timpul din rândurile celor care 
au organizat atentatul și a fost abandonat de camarazii săi din Al Sayf. A 
zâmbit în întuneric, luând în mână o lanternă mare, model Maglite, folosită 
de polițiști. Nu era chiar o armă, dar putea să-i fie de folos. 

Lui Nash îi plăcea modul în care se contura această poveste. A luat 
lanterna Și a învârtit-o, apăsând butonul pentru a inunda camera în lumină. 

— Surpriză, cretinule... 

Spatiul din faţa lui era gol; apoi, din spate, o bucată masivă de metal l-a 
lovit în tâmplă. Cu colţul ochiului a văzut forma neclară a unui pistol cu 
amortizor apăsat pe capul lui. 

e 

Nash voia să spună ceva. Marc i-a văzut buzele cum se desfac Și i-a auzit 
respirația înspăimântată. 

Dar el era hotărât să o facă. Orice speranţă ar fi fost în mintea celuilalt, 
nu se va împlini. Degetul lui Marc a apăsat pe trăgaciul pistolului SIG 
Sauer ȘI a simțit reculul acestuia în mână. 

Nash a căzut pe spate ca și cum ar fi fost lovit în cap de un ciocan. 
Sângele întunecat sclipea în lumina lanternei. Acesta s-a prăbușit în colțul 


sălii mașinilor, corpul său răsucindu-se pentru o ultimă dată, înainte de a nu 
se mai mișca deloc. 

Marc ţinea arma strâns în mână. În întuneric, găsise pistolul lui Nash în 
faldurile gecii acestuia Și fusese sigur că fostul soldat era destul de 
încrezător în sine pentru a-l purta cu siguranţa trasă ȘI cu un glonţ pe ţeavă. 
Agresiv Și previzibil până la capăt, Nash nu îl dezamăgise. 

Nu părea a fi adevărat. 

Cel pe care Marc îl crezuse mort, revenit la viaţă parcă doar pentru a-i 
face în ciudă și acum mort din nou de mâna lui, de data aceasta fără 
întoarcere. Nu era de ajuns că murise aici, departe de lume, crimele sale 
rămânând încă ascunse. 

Marc ar fi vrut ca Nash să fie în viaţă ca să-i reamintească tot ceea ce a 
făcut, să-l omoare din nou. Ar fi vrut să-l fi împușcat în burtă, să-l lase să 
stea la pământ Și să sângereze încet Și în dureri. 

— Ar fi trebuit să Știu că așa se va întâmpla. Am știut din prima zi în 
care te-am văzut că ești un nemernic, a spus el cadavrului, obosit și furios 
dintr-odată. Ai ucis-o pe Sam Și pentru asta ai meritat să mori. 

Marc Și-a îndreptat arma Și a fluturat-o în mână, foarte aproape să tragă 
tot restul gloanţelor din încărcător în omul pe care îl omorâse, atât de mult 
îl ura. 

Nu a făcut-o Și s-a ridicat în picioare. A luat geaca de polițist, căutând în 
buzunare mai multă muniţie Și orice îi putea fi util. 

Un telefon inteligent a apărut dintr-un buzunar Și a căzut pe podea 
zăngănind. 


Capitolul 27 


Marc a ieșit de pe casa scărilor la etajul al nouălea. 

Un om de afaceri care dormise până mai târziu și era încă în halatul de 
baie aproape că a scăpat tava cu micul dejun când l-a văzut pe Marc trecând 
pe lângă el în viteză. 

— Hei, amice, a spus el, arde undeva? 

— Am nevoie de asta, i-a spus Marc, smulgând găletușa cu gheaţă de pe 
tavă Și dându-i înapoi sticla goală de vin din ea. Marc a aruncat apa din 
găletușă prin grila unei mașini de gheaţă din apropiere și a umplut-o din 
nou cu cuburi proaspete. A băgat în gheaţă telefonul negru pe care îl găsise 
în geaca lui Nash. 

Omul a început să râdă. 

— Vei pierde garanția telefonului. 

Marc nu i-a răspuns, cărând cu el pe scări găletușa. A atașat un cablu la 
portul din partea de jos a telefonului în timp ce pe ecranul din sticlă al 
telefonului se forma un strat de gheaţă. 

Marc a aruncat arma lui Nash, geaca de fals poliţist și rucsacul său uzat 
pe treptele înguste ale scării metalice Și Și-a lăsat laptopul aproape distrus 
să se alimenteze. Deși era rezistent la șocuri, laptopul nu era indestructibil 
Și Marc se uita la ecranul spart de la impactul cu glonțul. Cea mai mare 
parte a afișajului era negru, ca atunci când cineva varsă cerneală pe o foaie 
de hârtie, dar o parte a ecranului încă funcţiona Și era un miracol că 
dispozitivul încă pornea. S-a așezat pe vine și a lovit tastatura la 
întâmplare. 

După trei încercări a găsit o priză USB care încă funcționa și a dat un 
dublu clic pe o aplicaţie pirat de identificare a parolei în momentul în care 
laptopul se încărca la dispozitivul conectat la cablu. Răcirea rapidă a 
telefonului inteligent Și apoi accesarea acestuia prin aplicația de spargere a 
codului de acces puteau face ca memoria recentă a dispozitivului să devină 
accesibilă, astfel încât Marc să extragă parola pe care Nash o folosise pentru 
a bloca telefonul. 

Cipurile de memorie din interiorul dispozitivului păstrau pentru scurt 
timp modelul codului respectiv, iar răcirea lui făcea ca datele să nu dispară 


prea repede. 

În câteva secunde, aplicaţia pirat a făcut să apară o pagină de date abia 
lizibile cu setările telefonului Și, printre ele, se aflau acele șase cifre vitale. 
Marc a vărsat conţinutul găletușei peste dispozitiv Și a tastat numerele. S-a 
uitat peste aplicaţiile de pe ecran, constatând că doar una dintre ele rula și a 
deschis-o pe aceea. 

Se vedeau mai multe cronometre cu numărătoare inversă aranjate pe o 
coloană, toate scăzând continuu spre zero, fiecare dintre ele fund cu câteva 
zecimi de secundă mai lentă decât cea de deasupra. Cronometrul din partea 
de sus indica un timp rămas de paisprezece minute Și scădea în timp ce se 
uita la el. 

Paisprezece minute de la momentul respectiv însemna după ora fixată 
pentru începerea adunării, arunci când președintele se va afla deja pe scenă 
ȘI îȘi va susţine discursul. 

Ceea ce ţinea în mână era un declanșator al atrocităților puse la cale de 
Al Sayf. Fără îndoială, Nash dorise să aibă și el acces la „armele” lui 
Khadir, pentru situaţia în care Asociaţia ar fi decis să schimbe modul de 
aplicare a planului. 

Marc se așeză cu dificultate pe scările metalice și, cu mare atenţie, își 
trase degetul peste mai multe pictograme de lângă primul cronometru. 

ARMAT. 

ÎN SIGURANŢĂ. 

ZERO. 

Nici nu a vrut să se gândească la ceea ce făcea comanda ZERO, dar ce 
însemna ÎN SIGURANȚĂ îi era destul de clar. Putea opri acest lucru acum, 
doar apăsând pe o tastă. 

Dar dacă este o capcană? s-a întrebat el. 

Marc a închis ochii Și a apăsat butonul, ţinându-și respirația, încordându- 
se să asculte sunetul unei detonări. Dar nu s-a întâmplat nimic. A deschis 
din nou ochii. 

Numărătoarea inversă încă mergea Și a apărut o fereastră. Comanda nu a 
fost trimisă, scria acolo, Nu s-a putut face conectarea. 

A încercat din nou și a obținut același rezultat. Nu putea fi o problemă 
de distanţă, iar telefonul lui Nash arăta că este încărcat complet și avea un 
semnal de reţea puternic. 

— Rahaţilor! 


Cuvântul nu avea o destinaţie precisă Și a pus Jos dispozitivul, uitându-se 
urât la el. 

Nu pot să fac asta de unul singur, își spuse el și formă un număr pe 
propriul telefon mobil. Biroul Rubicon din New York i-a răspuns la al 
doilea apel. 

— Vreau să vorbesc cu Delancort, a spus el. 

— Vorbește pe cealaltă linie, a spus o voce feminină. Eu sunt Kara. Am 
adus mașina în Jersey! 

El a dat din cap, amintindu-și de fata chineză. 

— Da, da. Cea cu geaca roșie. A făcut o pauză. Uite, am o problemă. 

— E ști bine? 

— Mă descurc, a mințit el, simțind cum îi apare lent o durere în coaste. 
Poţi să dai de Lucy? 

Kara a ezitat Și asta a fost suficient ca să-i spună că ceva era în neregulă. 

— Monitorizăm de aici trupele de poliție din Washington DC și se pare 
că au reținut pe cineva care se potrivește descrierii ei. Îmi pare rău, Dane, 
dar probabil că nu te poți baza pe ajutorul lui Lucy chiar acum. 

Marc dădu telefonul la o parte și scrâșni din dinţi. 

— Ascultă-mă, a început el, inspirând adânc. Au fost doi observatori la 
hotelul Willard. 

Nu era nevoie să intre în mai multe detalii — cele despre întoarcerea lui 
Iain Nash din morţi Și sfârșitul lui puteau să mai aștepte. 

— Am luat un telefon de la unul dintre ei Și pe el rulează un cronometru 
comandat de la distanţă pentru Șapte, repet șapte, dispozitive separate. Dar 
comanda de anulare nu funcționează, nu știu cum putem localiza cărăușii 
Și nu am nici vreo blestemată de idee ce aș putea face în continuare. 

— Dane? Vocea lui Henri Delancort intrase pe linie. Poti să ne transmiti 
un feed de pe telefonul furat? Echipa noastră de aici ar putea fi capabilă 
să-l acceseze de la distanță. 

— În mai puţin de paisprezece minute? 

L-a auzit pe franco-canadian înjurând încet. 

— Eu așa cred. Nu este o problemă de software, ci de hardware. Ceva 
oprește semnalul de anulare să ajungă la cărăușii bombelor. 

— Sistemul de bruiere a telefoniei mobile! a spus Kara. Asta este! 

— Ce bruiere? Unde? 

Ea s-a lansat într-o explicaţie la foc rapid, fără a se opri pentru a respira. 


— Coloana prezidențială are două unități mobile care conțin sisteme 
puternice de bruiere a transmisiilor de telefonie mobilă și radio pe unde 
scurte. Acestea pot acoperi câțiva kilometri pătrați cu o umbrelă de 
contramăsuri electronice, ceea ce înseamnă că în zona respectivă semnalele 
de telefonie mobilă nu intră sau ies. 

Marc încuviință din cap. Văzuse astfel de sisteme când activa în 
serviciile secrete britanice. 

— Înţeleg... 

— Acestea sunt de obicei desfășurate atunci când Secret Service se află 
într-o stare de alertă sporită, a adăugat Delancort. Și acum sunt, după 
incidentul din portul New Jersey. 

— Corect. 

Marc analiza toate astea. Bombele sunt programate și activate de la 
distanţă, dar odată ce se află în raza sistemelor de bruiere, nimic nu le poate 
opri să acționeze. Al Sayf folosește hardware-ul de la Secret Service chiar 
împotriva acestuia... 

Gura îi era uscată. Și-a umezit buzele. 

— Deci, trebuie să scoatem din funcțiune sistemul de bruiere. Cum să 
facem asta? 

— Doar aruncând chestia aia în aer, trăgând în ea cu o rachetă! Ar 
trebui pur Și simplu să poți să o scoţi din priză, a explicat Kara. 

— Pentru asta ai nevoie să intri în zona de așteptare în care sunt parcate 
vehiculele din coloană, a spus Delancort. Și chiar dacă ai putea face acest 
lucru, unitatea mobilă secundară s-ar activa automat în câteva secunde 
pentru a acoperi pierderea de semnal a unității principale. 

Pe Marc l-a trecut un fior rece, de parcă trebuia să urce pe eșafod. 

— Asta este ceea ce trebuie să facem, nu-i așa? s-a auzit pe sine spunând 
aceste cuvinte. 

— Îţi voi trimite o imagine a vehiculului, ca să știi ce să cauţi, a spus 
Kara Şi a auzit zgomotul produs de atingerea tastaturii. Dar... Vreau să 
spun... Cum vei ajunge în zona de securitate? 

Ochii lui Marc au căzut pe colecția de obiecte de pe platforma scărilor 
din faţa lui — geaca de poliţist, laptopul, arma Și conţinutul rucsacului. 

Întinse mâna după permisul de presă pe care îl furase când ajunsese la 
hotel și îl întoarse între degete. 

— Mi-a venit o idee. 


Lucy se trezi în partea din spate a unei unităţi mobile K9 goale. În 
interiorul dubiței mirosea urât Și, în scurt timp, nu mai putu să respire decât 
pe gură. 

Îi confiscaseră arma, telefonul, ceasul, aproape tot ceea ce avea asupra ei 
la percheziţie, înainte de a-i lega încheieturile de la mâini cu o bandă 
zimţată din plastic și a o lăsa să aștepte. Cu toate acestea, Lucy avea 
senzația că mai aveau timp, că încă mai puteau acţiona Și că încă mai era o 
șansă de a opri atentatul. 

Problema era că, cu fiecare minut cât stătea aici, aceste Şanse se 
micșorau. Lucy a început să numere până la zece. La opt, va începe să 
lovească în uși Și să ţipe. 

Când a ajuns la cinci, ușile din spate ale dubiţei s-au deschis. Cei doi 
agenți care o reținuseră la National Mall erau acolo, împreună cu un bărbat 
mai în vârstă care părea la fel de necioplit ca un sergent de instrucție. Și-a 
scos ochelarii de soare Și s-a uitat la ea cercetător. 

— Aţi venit să mă luaţi la plimbare? a întrebat Lucy. Aţi adus Și o lesă? 

— Depinde cum te comporti. 

Omul mai în vârstă, care era în mod clar la comandă acum, s-a uitat la 
subordonații săi. 

— Mă ocup eu de asta. 

S-a urcat în dubiţă cu Lucy, a închis ușile în spatele lui și s-a așezat 
vizavi de ea. 

— Ai ceva de rezolvat, i-a spus ea. 

— În fiecare zi, a răspuns el. Sunt agent special Rowan. Vrei să-mi spui 
ce cauţi de fapt aici, Keyes? Și nu-mi consuma timpul cu prostii. Ti-am 
verificat dosarul. Știm cine ești. 

— Jadeed Amarah. Unul dintre locotenenţii de top ai grupului terorist Al 
Sayf. Este acolo chiar acum, cu degetul pe adevăratul declanșator. 

Se aplecă spre el. 

— Îţi este îndeajuns de clar, agent special Rowan? 

— Da, asta le-ai spus și oamenilor mei. 

Se opri, trecându-și o mână prin părul rar. 

Lucy bănuia că Rowan avea în jur de cincizeci de ani Și, după felul în 
care se purta, părea că a fost militar. 


— Al activat în armată? a întrebat ea, întrebarea venindu-i în mod 
automat. 

El a răspuns desfăcându-și manșeta de la cămașă și trăgând-o în sus 
câțiva centimetri. Pe interiorul antebraţului său era un tatuaj simplu cu 
cerneală neagră, silueta unui pumnal, Și era scris în latină de opresso liber. 

— De la om oprimat, la unul liber, a tradus ea. Deci, ai făcut parte din 
Forţele Speciale. 

Nu era o întrebare. Pumnalul făcea parte din însemnele primului 
detașament operaţional al Forţelor Speciale ale Armatei SUA, cunoscut Și 
sub numele de Delta Force. 

— Detașamentul Bravo, i-a spus el. Înainte ca tu să fii acolo. 

Și-a tras mâneca înapoi. 

— Am auzit de tine, Lucille Keyes. Știu ce ai făcut. 

Ea a dat din cap. 

— Nu avem timp pentru asta. Doar ca să știi, nu ai habar de ce am ajuns 
în locul de detenţie Miramar. Știi doar ce ţi-au spus. 

— De ce ţi-ai arătat faţa? a întrebat-o Rowan. Ai fost antrenată să știi că 
nu trebuie să faci așa ceva. Ştiai că te vom identifica. 

— Bineînţeles că știam! a răspuns ea strigând. Crezi că am vrut să renunţ 
la viața mea fericită de urmărit federal pentru rahaturi Și chicoteli? 

— Ai vrut să avertizezi despre un atac terorist. 

— Da, la naiba! 

Rowan își clătină capul. 

— Sau poate că ești instabilă psihic, așa cum scrie în dosarul tău, Și ăsta 
e un fel de rol pe care îl joci. 

Lucy ezită să reacționeze violent Și, în schimb, preferă să se retragă în 
cochilia ei. Redeveni calmă Și își recăpătă acel echilibru pe care îl avea de 
fiecare dată când se pregătea să dea lovitura. Nici acum nu-și putea permite 
să rateze. Ceea ce va spune mai departe însemna diferența dintre a fi luată 
în serios de Rowan Și a fi încuiată din nou, iar cheia aruncată. 

— Arăt eu ca ȘI cum aș fi instabilă? a întrebat ea, cu vocea fermă. Vreau 
să-ȘI spun ceva. Când președintele va ajunge pe scenă, agenții lui Al Sayf 
vor detona mai multe dispozitive explozive în mulțime, iar sute de oameni 
Vor muri. 

Rowan Și-a aruncat ochii la ceasul de la mână, dar nu a spus nimic. 

Lucy continuă. 


— Amarah este deghizat Și numai eu știu cum arată. Trebuie să mă ajuti 
să-l găsesc înainte de a putea părăsi zona. 

Se opri, încercând să spună cât mai clar ce voia să spună. 

— Acum, ai de ales. Poţi să faci asta, sau putem sta aici, în această cușcă 
mobilă și să așteptăm ca timpul să se scurgă. Și, când vei auzi sunetul 
primei explozii Și ţipetele, va trebui să te uiţi în ochii mei Și să realizezi 
faptul că ai irosit Șansa de a face ca acest lucru să nu se întâmple. 

Agentul o privi cu o expresie dură și greu de citit și lui Lucy i-a trecut 
prin cap o posibilitate care i-a creat o stare de disconfort. Asociația are 
oameni peste tot, se gândi ea. Și dacă tipul ăsta e cu ei? 

A avut brusc imaginea oribilă de a fi obligată să aștepte tot acest timp 
până când va începe masacrul. 

Dar apoi Rowan se aplecă și ea văzu că începe să aibă îndoieli. 

— Nu am încredere în tine. Ai fost una de-a noastră și ai încălcat 
regulile. Cum pot să cred tot ce-mi spui? 

— Hai să facem o înţelegere, răspunse ea. Ajută-mă să-l prind pe 
Amarah Și îţi voi spune tot ce vrei să știi despre mine, în cine am tras Și 
cum am ajuns în Miramar. 

Lucy înghiți în sec. Simti cum i se usucă gâtul. 

— Dar decide repede, bine? 

. 

— Hei! Marc a strigat în timp ce alerga peste stradă spre o camionetă 
Nissan care fusese mutată de lângă hotel. A făcut din mână pentru a-i atrage 
atenția șoferului. 

— Hei, amice! 

Omul se încruntă uitându-se pe deasupra unui ziar pe care nu-l citea cu 
adevărat. Își petrecuse pauza de cafea asistând la sosirea paramedicilor care 
încercau din răsputeri să salveze viaţa unui polițist care căzuse în mod 
neașteptat de pe acoperișul hotelului. 

— Ce este? 

Marc i-a fluturat permisul de acces pe care îl furase de la ziarista BBC, 
gâfâind tare. Același logo era pictat cu litere mari de-a lungul dubiţei, iar 
vehiculul transporta echipament de filmare pentru echipa News 24, care 
transmitea acțiunile desfășurate în pregătirea campaniei pentru alegerile din 
SUA. 


— Avem o problemă, îi spuse Marc șoferului. Tocmai am venit din 
camera operaţională, spuse el, arătând înapoi către etajele superioare ale 
hotelului Willard. Camera s-a defectat în timp ce era folosită, trebuie să 
ajung acolo și să găsesc imediat una cu care să o înlocuim. 

Marc se plimba pe lângă dubiță și trase de mânerul unei uși glisante; 
aceasta nu putea fi deschisă. 

— Ce? repetă șoferul, iritat de ideea că va fi deranjat din cauza unei 
greșeli întâmplătoare. Nu pot să folosească echipamentul de rezervă? 

Marc lovi în ușă. 

— Amice, hai să mergem! Vom intra în direct Și este nevoie ca ambele 
camere să fie funcționale. 

— Nu pot să trec de cordonul de securitate. Nu am autorizaţie, a insistat 
celălalt. Apoi, sunt Și în pauză, a adăugat. 

— Bine. Vrei să verifici? 

Marc i-a oferit șoferului telefonul mobil. 

— Sună la biroul operațional. Dar fă-o repede. 

Şoferul îl privi cu atenţie și clătină din cap. 

— Nu, e în regulă. Pot să dau eu un telefon. 

A luat telefonul primit de la BBC aflat pe bordul vehiculului Și a apăsat 
un buton de apelare rapidă care îl conecta la dispeceratul companiei. 

Marc dădea semne de nerăbdare, întorcând între degete telefonul său, dar 
ceea ce făcea de fapt era să-l ţină cât mai aproape de telefonul șoferului. 
Încorporat în carcasa dispozitivului lui Marc se afla un circuit care putea 
juca rolul unui turn de retransmisie mobilă pe distanţă scurtă, forțând orice 
telefon din apropiere care încerca să se conecteze la reţeaua GSM 
principală să vorbească cu el și nu cu cel mai apropiat nod wireless. Odată 
captat, era simplu să canalizezi semnalul în altă parte decât acolo unde se 
afla numărul format, fără ca apelantul să știe ce se întâmplă. 

— Centrul operațional, se auzi vocea Karei Wei. 

— Da, aici este dubita trei, spuse șoferul. Ce este povestea asta cu 
transmisia de Știri în direct? 

— AȘa este. E un tip în drum spre tine, a ajuns acolo? 

Şoferul i-a aruncat o privire lui Marc, în timp ce Kara îi spunea minciuna. 

— Trebuie să găsim o altă cameră cât mai repede posibil. L-am adus pe 
producător aici să-mi caute una nouă. 

— Am înţeles. 


Îi făcu un semn lui Marc, coborând pentru a debloca ușa. 

— Să mergem! 

A încheiat apelul, a tras o înjurătură Și a strâns ziarul iritat. 

— În regulă, să mergem. 

— Mulţumiri. 

Marc a deschis ușa glisantă și abia ce a intrat în dubă că aceasta a plecat 
de lângă bordură și a ajuns rapid în trafic. 

— Vom fi acolo într-un minut, a spus șoferul printr-un grilaj din spatele 
cabinei. 

— Perfect. 

Cutiile de plastic aranjate pe rafturi de-a lungul interiorului dubiţei 
conţineau tot felul de echipamente necesare pentru transmisiunile de știri, 
dar Marc le-a ignorat în favoarea unei cutii metalice verzi care avea o cruce 
albă. 

A desfăcut trusa medicală, a umblat cu mâinile prin conţinutul acesteia Și 
a scos bandaje, șerveţele sterile și o sticluţă cu analgezice. A scos din ea 
niște tablete de ibuprofen și le-a înghițit fără apă. Urmările bătăii pe care i- 
o dăduse Nash se simțeau din ce mai serios, iar Marc se temea că ar putea 
să aibă o coastă fisurată. 

Strâmbându-se la fiecare mișcare bruscă pe care o făcea dubiţa mergând 
către Strada 3, Marc Și-a ridicat cămașa Și s-a înfiorat la vederea vânătăilor 
proaspete galben-purpurii. Și-a pus niște plasturi pe coaste, le-a bandajat și 
Și-a tras cămașa la loc. Dubiţa a încetinit când a ajuns la un obstacol de 
limitare a vitezei, aproape de punctul de control de securitate, moment în 
care Marc Și-a scos din rucsac geaca de fals poliţist Și Și-a pus-o pe umeri. 
Apoi Și-a încheiat deghizarea improvizată cu Șapca jerpelită care mai avea 
pe ea praful din Turcia, pe care Și-a tras-o pe frunte pentru a-și ascunde 
faţa. 

L-a auzit pe șofer vorbind cu ofiţerul de poliție de la punctul de control, 
iar apoi dubita a intrat într-un loc de parcare printre celelalte camioane. 

Marc Și-a luat rucsacul Și, înainte ca motorul să se oprească, a deschis 
ușile din spatele vehiculului Și a ieșit. A coborât și a plecat iute și hotărât, 
depărtându-se cât mai repede de dubiţa de la BBC, înainte ca șoferul să-și 
dea seama că ceva nu era în regulă. 

Peste tot se vedeau uniforme. Polițiștii se plimbau de colo-colo, toți 
acționând pentru a-și duce la bun sfârșit îndatoririle pe care le primiseră, 


ȘI, din când în când, Marc zărea verdele uniformei unui soldat sau costumul 
negru al unui agent federal. Ținea capul în jos, încercând să nu atragă 
atenţia, nefăcând nimic care îi putea alerta pe cei din jurul lui că el nu ar 
trebui să se afle acolo. 

În pregătirea pentru miting, de la est de Strada 4, de-a lungul lui National 
Mall, și până la bazinul reflectorizant cel mare din faţa clădirii Capitoliului 
fusese creată o zonă largă de securitate de formă dreptunghiulară. Pe Strada 
4, între Madison Și Jefferson Drives, scena principală a mitingului se înălța 
în faţa unor ecrane video uriașe care formau un perete, ascunzând zona de 
așteptare Și centrul tehnic, care făceau ca spectacolul să se desfășoare fără 
probleme. Marc putea auzi mulțimea din partea mai îndepărtată a ecranelor 
bătând din palme, în timp ce trupa de pe scenă își încheia programul cu o 
interpretare a , Yankee Doodle”. 

Simti o vibrație Și își scoase telefonul din buzunar. Cei de la Rubicon se 
tinuseră de promisiune Și îi trimiseseră o fotografie cu SUV-ul negru marca 
Ford produs pe comandă. Pe acoperişul vehiculului se aflau nişte antene 
groase Și mai multe emisfere și module care indicau faptul că în interior se 
aflau diferite dispozitive electronice. Marc a trecut în spatele unui generator 
electric mobil Și a văzut vehiculul pe care îl căuta, aflat la o sută de metri 
distanță. Un ofiţer federal îmbrăcat într-o geacă albastră impermeabilă se 
sprijinea de capota mașinii Și fuma o ţigară. 

Marc a căutat în rucsac Și a luat celălalt telefon. Dispozitivul lui Nash 
părea mai greu acum, când începuse să-l folosească. Pe ecranul 
cronometrului, cifrele scădeau în continuare. 

L-a băgat în buzunarul de la spate, a tras puternic aer în piept Și s-a dus 
către SUV. 

. 

În cele din urmă, rămăseseră doar Jadeed și tânărul Adad. Jadeed îi arăta 
drumul cu o mână pusă ferm pe spate Și în jurul palmei erau înfășurate 
mărgele sale misbaha. Adad simţise biciuirea lor pe corpul său când nu a 
dat ascultare unui profesor de la orfelinat. Părea că trecuse o eternitate de 
atunci, dar amintirea senzorială a ceea ce se întâmplase atunci era suficient 
de puternică pentru a ști care îi era datoria. 

— Oprește-te, i-a spus Jadeed, găsind locul optim la capătul mai 
îndepărtat al arcului de cerc în care fuseseră așezați toți tinerii soldați. 

Arătă spre scenă. 


— Uită-te acolo! 

Adad a dat din cap și a făcut ce 1 s-a spus. 

— Mi-e... sete. 

— Va fi timp pentru asta mai târziu, a minţit Jadeed. Îţi dai seama cât de 
important este pentru tine să fii aici? Adu-ţi aminte de ce ţi-a spus 
comandantul. 

— Da, a răspuns Adad. O voi face. 

Părea speriat, dintr-odată foarte tânăr și foarte singur. 

Jadeed îți strânse buzele a nemulțumire. Repetase aceste cuvinte de 
atâtea ori Și începuse să-și piardă răbdarea. 

— Fii tare! a spus el. 

— Stomacul meu... Mâna lui Adad se dusese către abdomenul său. Cred 
că încep să mă simt rău. La fel ca Halil. 

— Nu. Jadeed clătină din cap. Acest lucru nu trebuie să se întâmple. 

Înainte ca Adad să se poată plânge din nou, el Și-a pus mâna înfășurată în 
mărgele încă o dată pe umărul său. 

— Ai un ordin de dus la îndeplinire. Sfidează inamicul. 

A trebuit să-și ridice vocea în timp ce mulţimea aplauda cu entuziasm. 

— Uită-te la ei, peste tot în jurul tău. Sunt o turmă, docili Și grași. După 
ce totul se va întâmpla, ne vor venera. Le va fi teamă de tine. 

— Da, a răspuns Adad, dând din cap încet. 

Jadeed a zâmbit strâmb. 

— Mai este puţin. Vine președintele american. 

S-a dat înapoi. 

— Îi vom da o lecţie, a concluzionat el, înainte de a se întoarce pe călcâie 
ȘI a se îndepărta prin mulţime. 

Nu s-a uitat în urmă să-i vadă faţa lui Adad, așa cum nu se uitase în urmă 
să vadă faţa vreunuia dintre ceilalți tineri. 

Dacă ei ar asculta ce li s-a spus — Și după disciplina dură cu care au fost 
obișnuiți, el credea că o vor face — fiecare ar fi trebuit să rămână țintuit în 
locul în care a fost lăsat. Khadir pusese la cale totul pe o hartă turistică a 
orașului acum câteva luni. Jadeed își amintea că era împreună cu el într-o 
cameră de hotel pariziană, uitându-se la punctele roșii puse în semicerc pe o 
schiţă a scenei principale. Pozițiile au fost selectate cu atenţie pentru a 
maximiza impactul potențial al fiecărui dispozitiv implantat Și pentru a 
provoca cel mai mare număr de pierderi de vieți omenești posibil, dar 


principala ţintă era chiar liderul american. Dacă soarta le-ar zâmbi în 
această zi, ȘI el va fi pus la pământ de furtuna pe care o vor dezlănțui 
bombele. 

Jadeed ar fi dat mult să poată rămâne Și să urmărească haosul, dar știa că 
ar fi o prostie să fie prins în plasa care va fi aruncată în urma atacului. Își 
asumase deja un risc aflându-se aici, dar a fost o sarcină necesară care, din 
experienţa organizării altor atentate, nu putea fi delegată altcuiva din afara 
celor din conducerea organizației. 

Acţiunea era prea importantă pentru el pentru a risca să fie prins, așa 
cum era la fel de important pentru a servi cauza în modul primitiv în care o 
făceau Adad și ceilalți tineri. 

Nu vedea nicio inechitate în acest sens. Era pur și simplu un mod diferit 
de a vedea situația. Viaţa lui Jadeed va fi cu atât mai valoroasă cu cât el se 
va angaja în continuare în a servi cauza, în timp ce pentru Adad va fi cel 
mai bine să își dea viaţa pentru același ideal. 

Mai avea câteva momente până când va ieși spre Independence Avenue, 
iar Jadeed continuă să își croiască drum într-acolo, zâmbind Și cerându-și 
scuze politicos, în timp ce își făcea loc printre bărbații și femeile pe care îi 
va vedea în curând morți și printre copiii care în curând vor fi orfani. 

. 

Agentul de la Secret Service se uită la el când Marc se apropie, simțindu- 
se vinovat că fusese prins fumând. Cei doi aveau aceeași înălţime, dar, în 
timp ce Marc avea o conformație slabă, cea a agentului era masivă. 

Trăsăturile sale erau asiatice și avea un păr creţ tăiat scurt închis la 
culoare; a făcut gestul de a-și arunca rapid ţigara, dar Marc a dat din cap Și 
a făcut gestul arhicunoscut de a cerși un fum, ducând două degete la buze. 

Agentul a ridicat din umeri Și a dus mâna către pachetul pe care îl ţinea 
în buzunarul de la piept. 

— Ar trebui să renunţ, a admis el, pe un ton care l-a făcut pe Marc să 
creadă că spusese aceleași cuvinte de o sută de ori înainte. 

Marc se uită repede la stânga și la dreapta. Nu fusese observat. Înainte ca 
agentul să-l poată opri, s-a apropiat de el și i-a luat ceva de la centură. 

— Hei! Agentul s-a dat înapoi, dar era cu spatele lipit de SUV și nu avea 
unde să se ducă. A pus mâna pe faţa lui Marc și i-a strâns-o, încercând să-l 
dea deoparte. 


Marc nu putea vedea ce face dar, mai mult din instinct, a reușit să-și 
ducă la îndeplinirea planul. Mâna lui s-a prins de patul unei arme Și a reușit 
să o scoată, degetele sale găsind butonul de declanșare. 

Agentul a încercat să cheme ajutoare, dar Marc pusese deja părțile 
metalice ale pistolului cu electroșocuri tip X2 în sternul celuilalt. 

— Îmi pare rău, i-a spus el, apăsând pe declanșatorul pentru o jumătate 
de secundă. 

— Buf! 

Bărbatul a tresărit din cauza Șocului, clătinându-se în timp ce mușchii i 
se contractau, iar corpul său refuza să asculte de comenzile creierului. 
Picioarele agentului au cedat și s-a prăbușit peste Marc. Nu era inconștient, 
dar nu mai Știa ce este cu el. Tremura ca și cum ar fi fost lovit de paralizie. 

— Odihnește-te, amice, îi sugeră Marc, cu oarecare amabilitate. L-a 
întins pe scara de la cabina șoferului generatorului electric mobil. L-a lăsat 
acolo și a alergat către partea din spate, urcând în vehicul. 

Din exterior, geamurile opace ale vehiculului nu permiteau să vezi nimic 
în interior. Acum, aflat înăuntru, Marc avea în faţă un perete plin de sisteme 
electronice montate în spaţiul compact din spatele compartimentului 
șoferului, toate funcţionând pe baza unei baterii mari îngropate în Șasiul 
SUV-ului. 

Pe monitoare se vedeau forme complexe care bănuia că reprezentau 
frecvenţe de bruiere a semnalelor de telefonie mobilă. Nenumărate diode 
emițătoare de lumină transmiteau fluxuri strălucitoare a căror intensitate 
creștea Și scădea, pe măsură ce toate tipurile de comunicații wireless din 
zonă erau anulate prin bruiere printr-o emisie de zgomot alb generat 
artificial, emanat de dispozitivele de tip militar, care le sufoca. 

Sistemul era de ultimă generaţie. În timpul activităţii sale în forţele 
navale, Marc fusese instruit să opereze Și să recunoască funcțiile sistemelor 
de contracarare electronică. Chiar Și în timpul cât a fost la MI6, Marc a 
folosit sisteme de bruiere portabile în misiunile de teren — dar platforma 
utilizată de Secret Service era mai complexă Și nu Știa de unde să o apuce. 
Nu exista niciun comutator mare, roșu, niciun cablu de alimentare pe care 
să-l poată deconecta Și nici nu avea timp să caute un manual de utilizare. 

S-a gândit să scoată pistolul Glock și să descarce arma în orice părea 
important, dar afară putea să-și vadă victima paralizată tremurând stând în 
picioare Și strigând după ajutor cu o voce răgușită. Colegii lui îl auziseră Și 


au venit către el alergând. Marc i-a văzut îndreptându-se spre vehicul, 
ducând mâinile la arme. 
° 

Jadeed a trecut în cele din urmă prin grămada de privitori, iar în spatele 
său, din mulţime, s-a auzit un cor de strigăte și aplauze. Și-a reprimat un 
râs batjocoritor care ameninţa să i se întindă pe față trecând pe lângă un 
grup de studenţi, nu mai în vârstă decât Adad și de restul soldaților săi. 
Strigau din toţi plămânii, scandând inițialele statului-naţiune ca și cum ar fi 
fost un strigăt de luptă. Dezgustători, impertinenți Și inculți după mintea lui 
Jadeed, ei erau americanii tipici îmbuibaţi Și plini de ei pe care îi detesta 
atât de mult. 

A trecut pe lângă ei și a ieșit printr-o poartă cu turnichete, uitându-se pe 
stradă să-l găsească pe Teape și autobuzul școlii. Mergea aplecat, cu 
gulerul ridicat, deplasându-se rapid către autobuzul aflat în așteptare. 

Ușa era deja deschisă, și aruncând o ultimă privire peste umăr, a urcat 
înăuntru. 

— Să mergem, a zis el. Mergi pe Strada 2 către autostrada Interstatală 
ȘI... 

A tăcut când s-a uitat în sus și a văzut că scaunul șoferului era gol. 
Jadeed s-a răsucit, reţinându-și o replică furioasă. Nu era cazul ca 
mercenarul să glumească, acum când mai erau câteva minute până la prima 
explozie. 

— Jadeed Amarah, a spus o voce pe care nu a recunoscut-o. Mâinile sus! 

Se întoarse Și văzu două figuri în echipament tactic ghemuite pe jos, de-a 
lungul culoarului care ducea spre spatele vehiculului. Una dintre ele îl ţinea 
pe Teape cu faţa în jos pe podea, cu braţele încătușate la spate și cu un 
pistol în zona Șalelor. A doua era o femeie care Și-a îndreptat arma direct 
spre pieptul lui Jadeed. 

A simulat surpriza Și a făcut un pas înapoi. Jadeed a lăsat șnurul pe care 
erau mărgelele metalice misbaha să-i alunece de la încheietura mâinii Și l-a 
pus în pumnul închis. 

— Ce se întâmplă? 

— Nu mai face niciun pas, a spus femeia-agent. În caz contrar, te voi 
împușca. 

Era cât pe aci să arunce un blestem către femeie când a văzut o mișcare 
în afara autobuzului. Erau mai mulți agenți cu veste antiglont care ocupau 


poziții în jurul vehiculului, tăind toate căile de scăpare. Unul dintre ei, un 
bărbat mai în vârstă cu părul rar, s-a întors să vorbească cu o femeie mai 
tânără, atletică, de culoare, care părea să aibă încheieturile mâinilor legate. 

— Plăci de înmatriculare de Michigan, l-a auzit spunând pe bărbatul în 
vârstă, dând din cap în direcția autobuzului. Ce zici de asta? 

— Acum mă crezi? întrebă femeia. 

În interiorul autobuzului, femeia-agent s-a ridicat și i-a făcut lui Jadeed 
un semn cu arma. 

— Mâinile la ceafă. Întoarce-te și mergi către stradă. 

— Toate acestea reprezintă o greșeală îngrozitoare, a insistat el, 
respectând comanda, dar mișcându-se încet. Nu știu cine crezi că sunt! 
Sunt profesor! 

Avea maxilarul încordat. Oare cum au dat de el? Era mâna lui Khadir, 
oare comandantul era nemulţumit de el? 

— Mergi, a spus agentul. Nu-ţi voi mai spune asta a doua oară! 

Dădu din cap neîncrezător și se întoarse spre ușă, numărând secundele. 
Încă mai am o Șansă să fug. Când va veni momentul! 

. 

Cineva striga la Marc să iasă din vehicul cu mâinile în sus, dar apoi 
cuvintele lor s-au pierdut în vuietul unei fanfare militare care cânta 
introducerea la „Onoare comandantului”€!. 

Fără să ezite, Marc a băgat în viteză SUV-ului și Și-a îndreptat mâna 
către butonul de pornire. L-a apăsat, dar nu s-a întâmplat nimic. Marc Și-a 
aruncat privirea Și Și-a dat seama cu întârziere că în contact nu erau cheile 
mașinii. 

Mai mulți oameni se apropiau de vehicul, agenţi și polițiști cu pistoalele 
în mâini. 

— Oh, rahat... S-a aplecat și a jucat ultima carte pe care o mai avea. 
Prinzându-și centura de siguranță, Marc a blocat contactele de declanșare 
ale pistolului X2 pe capul metalic al cilindrului contactului mașinii Și a 
apăsat pe trăgaci, trimițând șocuri puternice direct în interiorul sensibil al 
sistemului de pornire, producând o suprasarcină electrică. 

Cadranele de pe panoul de bord al SUV-ului au pâlpâit, iar motorul a scos 
un mormăit lent, înecat Și apoi în cele din urmă a pornit. Acum, fanfara era 
acompaniată de vuietul mulţimii emoţionate, astfel încât prima împușcătură 
nu s-a putut auzi. Marc a văzut strălucirea loviturii glonțului în dreapta sa, 


dar a simţit cum vehiculul absoarbe impactul acesteia la atingerea geamului 
blindat al parbrizului. 

A apăsat cu toată greutatea pe pedala de accelerație și SUV-ul s-a 
strecurat înainte, rupând bucăţi de gazon. 

Asta era tot ce mai era nevoie ca Și alţii să deschidă focul. Marc tresări la 
loviturile gloanţelor care se izbeau de caroserie și de geamuri, gloanţe care, 
dacă s-ar fi aflat în spatele unor geamuri obișnuite și al unor uși fără 
blindaj, l-ar fi omorât în câteva secunde. 

În timp ce lua viteză, vehiculul a lovit în trecere o mașină de poliţie, 
aruncând-o într-o parte. Marc a direcționat SUV-ul spre zona dintre două 
bariere de plastic Și a trecut prin ele în forţă. Roţile au sărit peste trotuar Și 
vehiculul s-a îndreptat direct către Strada 3. Ca o rachetă neagră, vehiculul 
de bruiaj s-a îndepărtat de scenă în direcția clădirii cu cupole mari a 
Senatului. 

Ofițerii de poliție și agenții federali s-au grăbit să-l urmărească. Mai 
multe gloanțe au atins anvelopele, dar vehiculul era echipat cu pneuri 
model RunFlat, care puteau absorbi zeci de gloanţe și să continue să ruleze. 

Marc apăsă pe un comutator de pe tabloul de bord și opri controlul 
automat al tracţiunii SUV-ului. Vehiculul a ieșit cu toată puterea de pe 
drum, la capătul străzii, a dărâmat un gard temporar din lanţ Și s-a urcat pe 
iarbă, spre oglinda liniștită a bazinului reflectorizant de la Capitoliu. Pe 
partea îndepărtată a bazinului, Marc a zărit statuile înalte ale lui Ulysses 
Grant și James Garfield, urmărind în tăcere haosul care urma să se 
desfășoare. 

A apăsat pe butonul care cobora geamurile electrice și a mai verificat o 
dată că centurile de siguranţă erau în regulă. A auzit un zgomot în portieră, 
care bănuia că este de la glonţul unei puști de calibru mare, dar nu l-a luat 
în seamă. 

Cu o rotire violentă dreapta-stânga a volanului, Marc a forţat SUV-ul să 
intre în derapaj, înclinându-se pe o parte Și apoi s-a întors cu toată puterea 
în direcţia opusă. Având un centru de greutate ridicat, vehiculul a reacţionat 
prost Și s-a ridicat pe două roți. Marc a simţit că trece de punctul de 
echilibru Și începe să se încline în momentul în care, cu partea din față, 
vehiculul a sărit peste buza de beton de la marginea bazinului reflectorizant. 

Nu a mai reușit să-l stabilizeze și SUV-ul s-a supus forțelor 
gravitaționale Și s-a întors cu roțile în sus. Navigând prin apele liniștite, 


vehiculul a făcut o rotaţie completă înainte de a se așeza greoi pe partea 
șoferului, roţile sale încă învârtindu-se în aer. 

Prin geamurile deschise, apa a intrat Și a trecut peste piesele electronice 
sensibile ale sistemelor de bruiere a semnalului, producând lumini 
strălucitoare din cauza scurtcircuitelor apărute la pătrunderea în interiorul 
echipamentelor. 

Trupul i-a fost străbătut de o nouă durere din cauza șocului produs de 
impact. Marc a tușit Și a luat o gură din apa sălcie, agățându-se cu disperare 
de airbag-ul care era pe cale să-l sufoce. Bazinul ornamental avea mai puţin 
de un metru adâncime, dar era destul ca un om care nu se putea mișca să se 
poată îneca. 

. 

Jadeed a ieșit din autobuzul școlar Și, dintr-odată, a fost conștient. de 
unda de consternare care îi străbătea pe cei din forţele de ordine care se 
aflau acolo. Voci distorsionate pârâiau prin sistemele lor de comunicație, 
lansând avertismente pe singurul canal deschis. Era ocazia pe care o 
așteptase. 

Cu colţul ochiului, a văzut-o pe femeia agent federal ridicând o mână 
pentru a atinge casca radio din plastic pe care o purta, fruntea ei fiind cutată 
de îngrijorare. Era momentul să acționeze. 

Cu mâna prinsă de un capăt al firului pe care erau prinse mărgelele din 
oțel de cea mai bună calitate a pivotat rapid pe piciorul drept și a lăsat 
misbaha să se transforme într-un bici scurt, lovindu-le de faţa femeii. 

Ea a strigat Și s-a dat pe spate când biciul improvizat i-a produs o dâră 
plină de sânge peste tâmplă și obraz. Jadeed era deja deasupra ei, venind 
rapid pentru a-i pune peste cap firul cu mărgelele de oţel cu o mână, iar cu 
cealaltă apucând arma acesteia. A făcut această mișcare fără cusur, ca un 
dans scurt Și brutal, folosind mărgelele pentru a o sufoca Și apoi punând 
arma agentului la gâtul ei. 

— Daţi-vă la o parte! a urlat el, trăgând femeia din linia de ochire a 
lunetiștilor de pe acoperiș, în umbra aruncată de autobuz. O voi strangula 
pe curva asta împutită, dacă nu veţi lăsa armele jos! 

— Eşti un dobitoc de primă mână, nenorocitule! 

Femeia cu pielea închisă la culoare, cu încheieturile legate, a ajuns nu se 
Știe cum în spatele lui, iar el s-a mișcat, strângând tare mărgelele și trăgând 
agentul în sus pentru a-i servi ca scut. 


— Keyes, pleacă de-acolo! i-a cerut bătrânul, dar ea nu i-a dat ascultare. 

Jadeed ar fi vrut să fie încrezător că va reuși, dar simţea cum situația îi 
scapă printre degete, cum secundele trec în defavoarea lui ca la un ceas cu 
numărătoare inversă. 

A râs nervos. 

— Vel ajunge să plângi, a mârâit el. Sabia îţi va tăia gâtul! 

Femeia a ridicat mâinile ca Și cum ar fi vrut să se predea Și el a văzut că 
erau legate împreună cu o coardă zimţată groasă din plastic. 

— Asta spune lașul care a trimis copii să moară în locul lui. 

Furia lui a atins paroxismul Și, în acel moment, tot ce ar fi vrut Jadeed să 
facă era să curme o viață, a unui american, aici pe străzile sacre ale capitalei 
ţării lor. Să comită primul act terorist pe ziua aceea, în numele lui Al Sayf. 

Și-a întors pistolul spre femeia cu pielea închisă la culoare, dar ea se 
rotise deja, ridicând piciorul într-o mișcare înșelătoare. Lovitura năucitoare 
l-a atins pe Jadeed cu toată forţa în zona nervilor din articulația cotului. Un 
șoc de durere ca o anestezie i s-a transmis în întreg brațul și degetul său nu 
mai putu apăsa pe trăgaci. 

Prizoniera sa a trecut la atac Și l-a călcat cu tocul bocancului pe talpa 
piciorului, rupându-i osul. Jadeed a strigat și ea a reușit să scape din 
strânsoarea lui, rostogolindu-se pe trotuar. 

În pofida handicapului pe care îl avea din cauza mâinilor legate, femeia 
era agilă, reușind să parcurgă distanța până la el într-o clipită. L-a prins cu 
braţele și i-a dat o serie de pumni în faţă, ca și cum ar fi fost împinși de un 
piston. Din nările lui ţâșnea un lichid cald și umed și Jadeed se sufoca. 

L-a prins cu piciorul de gleznă Și totul a început să se învârtă în jurul lui, 
lovindu-se cu spatele de asfalt. 

— Nu... a reușit el să spună, chinuindu-se să revină pe picioare. 

— Chiar că nu, a spus omul mai în vârstă, care apăruse acolo, ţintind 
arma în jos către el cu brațul întins. Unde sunt cărăușii? 

Mai multe figuri se vedeau deasupra lui Jadeed și el părea că se sufocă. 
Dacă s-ar fi predat acum, ar face-o cu ură în ochi. 

— Sunt deja morți, spuse el cu dispreț. 

. 

Instrumentul multifuncțional pe care îl ţinea la centură 1-a salvat viaţa lui 
Marc. A scos lama acestuia pentru a tăia centura de siguranță blocată și a 
reușit să se desprindă, mișcându-se în interiorul vehiculului răsturnat. 


Pieptul îi era plin de tăieturi Și simţea dureri la fiecare mișcare pe care o 
făcea. 

Cu mâinile tremurânde, Marc s-a întins spre partea pasagerului Și s-a 
ridicat pentru a ieși. Ultimul lucru pe care l-a făcut înainte de a se desprinde 
de SUV-ul imobilizat a fost să scoată telefonul inteligent al lui Nash din 
buzunar, ţinându-l în mână cu toată forţa pe care o mai avea. 

Marc a ieșit din apă stropind tot în jurul său. S-a rostogolit, ud până la 
piele, sprijinindu-se de partea laterală a vehiculului distrus și a ridicat 
telefonul în faţa ochilor. Oamenii strigau în jurul lui Și vedea figuri 
mișcându-se prin ceața cauzată de durere, dar nu-i păsa de ce era în jurul 
său. Comenzile pe care le strigau nu-i trezeau interesul, apărând ca niște 
voci foarte îndepărtate, pline de tensiune Și pe care nu le înţelegea. 

Timpul conta. Venise, oare, timpul? Secundele păreau să treacă încet când 
a trezit la viaţă telefonul mobil cu o atingere Și a privit cu disperare spre 
ecranul lui mic. Cele șapte ceasuri erau acolo, unul deasupra celuilalt, 
primul dintre ele indicând douăzeci și opt de secunde. Acum douăzeci Și 
Șapte, apoi douăzeci Și Șase, douăzeci ȘI cinci... 

Numărătoarea inversă îl hipnotiza, iar corpul îl durea atât de tare încât 
efortul de a ridica degetul și de a găsi butonul părea a fi o sarcină 
imposibilă. 

ARMAT ÎN SIGURANȚĂ. ZERO. 

TOATE ÎN SIGURANȚĂ. Marc a găsit pictograma Și a apăsat cu degetul 
pe ea. Barele de semnal erau pline, conexiunea era foarte bună Și stabilă. A 
zâmbit ușor, imaginându-și sutele de oameni de dincolo de ecranele mari, 
ale căror telefoane urmau să revină la viaţă, odată cu sosirea neașteptată a 
zeci de apeluri blocate și de mesaje text întârziate. 

E ști sigur? se putea citi pe ecran. Da/nu? 

— Sunt sigur, a urlat Și a apăsat din nou butonul. 

Conectare... Şi-a ţinut respiraţia. Vocile erau acum mai clare, iar Marc 
putea să vadă figuri în uniforme închise la culoare care străbăteau bazinul 
reflectorizant ţinând în mâini multe arme îndreptate către el. 

Comanda a fost trimisă, a comunicat dispozitivul Și, fără să mai fie 
nevoie de altceva, cele șapte bombe au devenit inerte, iar mulțimea a 
continuat să aplaude și lumea de dincolo de ecranele uriașe a continuat să- 
Și ducă viaţa nestingherită. 


Marc nu s-a mai uitat în altă parte în timpul scurgerii ultimelor zece 
secunde. Avea nevoie să vadă cronometrul ajungând la zero, să fie sigur. 

Dar glontul care i-a intrat în piept l-a ars ca o furtună de foc care l-a făcut 
să-ȘI piardă cunoștința. A căzut într-un întuneric adânc și rece care 
continua la nesfârșit, făcându-l să nu mai audă cascada de melodii din Jur. 

Durerea venea în valuri, pătrunzând în el mai adânc la fiecare mișcare 
bruscă pe care o făcea. 

Nu mai reușea să gândească raţional, în mintea sa erau doar sclipiri de 
agonie Și frânturi ale unor senzații trăite, care se amestecau într-o 
harababură de sunete, culori și mirosuri. 

Duhoarea de sânge și de agent de curățare chimic. Lumină puternică Și 
strălucitoare care îl înțepa ca niște ace. O senzație îngrozitoare de rupere 
de lumea din jur indusă de medicamentele din el. 

Marc revenea la realitate din adâncurile negre, abisale, ca un înotător care 
dă din mâini pentru a ieși la suprafaţa unei mări infinite. Lumea reală 
apărea treptat în jurul lui, începând cu senzaţia materialului din bumbac de 
pe corp, de îmbrăcăminte Și cearșafuri și de apăsarea unei saltele pe spate. 
Auzea zgomote — clinchetul ușor Și constant al unui aparat de monitorizare 
a inimii, nivelul scăzut al unor voci ca niște valuri îndepărtate — și simţea 
mirosul slab de medicamente pe care îl asocia cu boala și moartea. 

Ochii 1 s-au deschis Și a văzut o cameră de spital cu culori palide de 
verde Și crem în lumina nocturnă care răzbătea prin jaluzele. Marc a auzit o 
femeie vorbind. 

— S-a trezit! Dă telefon la Langley! 

A făcut un efort să îţi schimbe poziția, iar, când a reușit, Și-a dat seama 
că simţea răceală pe o parte a corpului. Marc se întinse spre locul de unde 
venea durerea aceea puternică, pe care o simţise prima oară când se afla în 
bazinul reflectorizant Și găsi un teanc de bandaje, cel dinspre exterior 
presărat cu mici pete de sânge. 

Marea întunecată a venit din nou, însă pentru Marc revenirea la realitate 
s-a produs dintr-odată. Fusese întuneric, iar, când Și-a deschis din nou ochii, 
o clipă mai târziu, camera era plină cu lumină de culoarea mierii. 

A văzut o femeie aplecată asupra lui Și un detaliu i-a atras atenția. Purta 
pe halatul alb un ecuson militar. 

— Îţi aparţine, i-a spus ea cuiva Și a ieșit din cameră. 

Marc clipi Și își concentră atenţia asupra bărbatului care îi apăru în raza 
vizuală. Purta un costum închis la culoare și o cravată simplă, având 


aspectul afabil al unui actor de televiziune mediocru. Genul de persoană 
care putea juca rolul soțului într-o telenovelă. 

Bărbatul a pus o cană cu apă pe noptieră Și i-a aruncat lui Marc o privire 
cercetătoare. 

— Bine ai revenit, domnule Dane. Cum te simţi? 

Marc Și-a dat seama cât îi era de sete Și a băut apa dintr-o sorbire. 

— Ca după o sută de kilometri de mers pe un drum prost... Vorbise cu 
dificultate. 

— Mai ales după ce ai primit un glonț, a spus altcineva, iar Marc a clipit 
din ochi, văzând un al doilea bărbat stând în fundul camerei. Deși era 
îmbrăcat asemănător cu colegul, tipul ăsta era mai musculos. Æl ar fi fost 
golanul arătos pe care îl iubește femeia frumoasă din rolul principal... 

Își scoase imaginea din minte. Era încă un pic cam confuz din cauza 
medicamentelor, iar gândurile sale riscau să-i distragă atenția. 

— Cât timp... nu am Știut de mine? 

— Ai dormit trei zile, a spus primul bărbat. 

— Numele meu este Cahill, iar acesta este colegul meu Durant. Am vrea 
să ne răspunzi la câteva întrebări. 

Tensiunea surdă pe care Marc o simţea la spate devenea tot mai acută pe 
măsură ce corpul își revenea. Își schimbă poziţia și se strâmbă. 

— Unde mă aflu? 

— La Centrul medical Walter Reed, a spus Cahill. 

— Sub pază, a adăugat Durant. 

Marc analiză ce i se spusese. Walter Reed era un spital militar aflat la 
câțiva kilometri de Washington DC, și dacă era acolo, însemna că se afla 
sub pază militară strictă. Era posibil ca nimeni din afară să nu aibă nici 
măcar o idee despre locul unde se afla. 

L-a studiat pe Cahill, încercând să înţeleagă exact în ce situație se află. 

— Deci... Voi nu sunteți de la Homeland Security. Aș spune CIA, dacă 
ar fi să ghicesc. 

Durant se întoarse către el. 

— Noi suntem cei care îți putem rupe gâtul tău sfrijit. E destul de clar? 

Marc se uită la Cahill. 

— Chiar vă jucaţi de-a polițistul bun, polițistul rău? 

Cahill zâmbi ușor. 

— De ce să te pui cu clasicii? 


S-a așezat lângă pat, în timp ce Durant se vedea neclar ceva mai departe. 

— Mulţi oameni vor să vorbească cu tine, Marc. Pot să-ți spun Marc? 

Nu a așteptat să-i răspundă. 

— Există o listă lungă de oameni pe care i-ai supărat. 

Marc Și-a pus capul pe tetieră, uitându-se la monitorul care îi arăta 
pulsul. Era mai stabil decât se aștepta, chiar dacă el numai calm nu putea să 
fie. Simulă că se afla încă în starea de somnolenţă indusă de medicamente 
Și nu spuse nimic. Tăcerea era întotdeauna o armă puternică în suișurile Și 
coborâșurile oricărui interogatoriu. 

— Știm totul despre tine, spuse Durant. Avem laptopul, telefoanele... 

— Bună treabă acolo, apropo, a spus Cahill. Băieţii noștri din 
departamentul tehnic înjură de mama-focului încercând să spargă criptarea 
pe care o ai pe laptop. 

— Da, a continuat celălalt agent. Acest lucru ne pune într-o situație 
dificilă. Ne faci mari probleme. Tu și prietena ta, Keyes. 

La menţionarea numelui lui Lucy, Marc deveni încordat. 

— Ea unde este? 

— Vie. Mă rog. În cătușe, izbucni Durant. Așa cum trebuie să fie un 
condamnat ca ea. 

Marc se încruntă. Oare nu auzise bine? Condamnat? 

Durant încuviinţă din cap. 

— Cred că nu vorbește prea mult despre asta, nu-i așa? Keyes este 
urmărită la nivel federal. 

Pe drumul de la New Jersey, ea spusese că se află pe o listă de persoane 
urmărite. Marc nu insistase pe această temă, bănuind că ea renunţase la 
cariera ei din armată, dar Durant insinuase că era vorba de cu totul altceva. 

Înainte de a putea digera ce auzise, Cahill vorbi din nou. 

— Să analizăm unde ne aflăm. Marc Dane, ofițer de informați britanic 
trădător, dezavuat de propriul guvern Și căutat de Interpol. Lucille Keyes, 
fost lunetist Delta Force dezonorat Și prizonier scăpat din locul unde era 
reținut. Ambii aflaţi în custodia noastră după ce au încercat să perturbe o 
operațiune majoră de securitate vizând pe președintele acestei ţări. 

— Eu nu aș folosi cuvântul perturbare, reuși Marc să spună. 

Cahill a continuat. 

— Avem doi morţi deghizați în polițiști. Unul este un fost ofiţer în 
armata sud-africană, care se pare că a găsit o cale mai rapidă de a cobori de 


pe acoperișul hotelului Willard din centrul orașului Washington DC. 
Celălalt, împușcat mortal de la mică distanţă în camera tehnică a hotelului, 
este un tip cu un dosar în armata britanică din care lipsesc intenţionat unele 
perioade, ceea ce, de obicei, indică faptul că a fost ofiţer operațional în 
Forţele Speciale. Apoi mai sunt și ceilalți doi prizonieri. Un infractor 
cunoscut, cu legături cu mai mulți contractori militari privaţi, iar celălalt... 
S-a oprit puțin. 

— Un cetăţean saudit aflat pe lista cu urmăriți permanent a Homeland 
Security, a continuat Durant, pe un ton sever. Un agent al grupului terorist 
Al Sayf. 

Cahill dădu din cap. 

— Suntem în proces de a obţine și alte date. Un grup de mercenari care 
au intrat ilegal în ţară pe o navă care a acostat în portul New Jersey. Știi 
ceva despre asta? 

Marc simţea o apăsare constantă în fundul ochilor, care indica debutul 
unei migrene. 

— S-a întâmplat? zise el, întrebarea ieșindu-i din gură fără să o poată 
opri. Bombele au explodat? 

— Nu, a răspuns Durant. Și în acest moment, nimeni nu Ştie că au fost 
acolo. 

A răsuflat ușurat. 

— Asta este... bine. 

Durant clătină din cap. 

— Nu Și pentru tine. 

— lată cum cred că s-au desfășurat lucrurile, a spus Cahill, dând din 
mână. Tu și Keyes nu mai eraţi în grațiile nimănui și amândoi ați fost 
recrutați pentru a lua parte la acest mic atentat murdar pus la cale de Al 
Sayf. Dar amândurora v-a fost teamă să o faceţi. Nu ați mers mai departe, 
așa că v-aţi întors împotriva amicilor voștri. Aţi vrut să deveniți eroii zilei. 

Marc privi în altă parte, nevenindu-i să creadă că agentul vedea în acest 
fel situația. 

— Ce vreau eu de la tine... sunt răspunsuri. Vreau să aflu ce știi despre 
Jadeed Amarah și Omar Khadir... 

Menţionarea numelui lui Khadir avea ca scop să aducă în discuţie o nouă 
acuzație, iar Cahill și Durant s-au uitat unul la altul. 

— Am vrut ca nimeni să nu moară, a concluzionat Marc. 


— Amarah nu va putea primi vizitatori, i-a spus Durant. Niciodată. Se va 
afla într-un loc față de care Gitmo“? arată ca un Club Med®? și va sta acolo 
o lungă perioadă de timp. 

— Am făcut ceea ce mi-a stat în putere pentru a-i opri, a insistat Marc. 
Oamenii de care îmi pasă au fost uciși. Viaţa pe care am avut-o a fost 
sfâșiată. Familia mea a fost ameninţată! 

Și-a adunat puterile pentru a se uita la agenți. 

— Nu era ceva la care puteam să stau impasibil, înţelegi? 

— Din generozitate, tu și Keyes aţi venit până în Washington DC pentru 
a ne avertiza despre un atentat? 

Cahill se aplecă. 

— Nu puteai să dai un telefon, ca orice cetăţean îngrijorat? 

Marc i-a aruncat o privire acră. 

— Nu mai sunt dispus să vă ascult prostiile. Strânse din dinți. Nu mai 
spun nimic până nu o văd pe Lucy. 

Durant se încruntă, schimbă o privire cu Cahill, scoase un telefon din 
buzunar Și formă un număr. 

Marc a mai auzit un telefon care suna pe coridorul spitalului. 

— Adu-o înăuntru, a spus el. 

O clipă mai târziu, Lucy păși pe ușă. Părea mai obosită decât o văzuse el 
vreodată, dar reușea să zâmbească palid și, fără să aștepte să primească 
permisiunea, se duse către un scaun ȘI se așeză. 

Marc i-a văzut cătușele la încheieturile mâinilor. 

— Scuză-mă că nu îţi strâng mâna, a spus ea. Deveni amabilă. Ești bine? 

— Sunt bine, a răspuns el. 

— Mincinosule! 

— Mă rog! 

Marc se frecă la ochi. 

— Cărăușii... Ce s-a ales de ei? 

— Sunt aici, a spus Lucy. 

— După încheierea mitingului, toată lumea a plecat acasă... Și ei erau 
încă acolo, stând aliniați. Așteptau, așa cum le-a spus Amarah. 

— Am reținut toți atentatorii, a spus Cahill. Dispozitivele... Au fost 
eliminate cu succes Și în condiții de siguranţă de către o echipă de la 
departamentul de explozivi. Nu a murit nimeni, iar tinerii sunt încă în spital. 


— Ce se va întâmpla cu ei? a întrebat Marc. Adică, sunt doar niște 
adolescenţi, aduși în stadiul de a crede că nu este nimic mai important decât 
să transporte niște bombe... Nu sunt niște combatanți inamici. Sunt doar 
victime. 

— Eşti sigur de asta? întrebă Durant. 

— L-au luat Și pe copilul de la restaurant, pe Halil, a adăugat Lucy. Cred 
că Departamentul de Stat se va implica. Unii dintre ei sunt considerați 
minori în conformitate cu legislaţia SUA. 

Marc s-a uitat urât la Cahill, iar agentul a ridicat o sprânceană, 
cântărindu-și cu atenție vorbele. 

— În ciuda a ceea ce aţi auzit despre agenţia mea, nu ne ocupăm de 
chestiuni legate de torturarea copiilor prin ingerarea de lichide. Li se vor lua 
interviuri Și vom avea grijă de ei. Problema reală o constituiți voi doi. 

Marc s-a uitat la Lucy. 

— Le-ai spus adevărul? 

Ea nu răspunse. 

— AȘ dori să Știu de ce agenția ta face presiuni la adresa unor membri ai 
Senatului cu privire la faptul că ai fost reținut, a spus Durant. Ai prieteni 
sus-puși, Dane. Prieteni care par toţi să fie în legătură cu aceeași corporație 
internațională în valoare de multe miliarde de dolari. 

S-a apropiat de el. 

— Care este treaba între tine și Rubicon? Aceasta este o întrebare la care 
mi-ar plăcea să primesc un răspuns. 

Cahill i-a aruncat o privire colegului său, reducându-l la tăcere. 

— Voi trece la subiect. Așa se vor desfășura lucrurile de-acum. 

S-a ridicat în picioare, iar orice umbră de politeţe a dispărut. 

— Mare! Te vom interoga până vom obține de la tine tot ceea ce știi 
despre Al Sayf și atacul terorist. Când vom termina cu tine, vei fi extrădat 
înapoi în Marea Britanie, unde oamenii tăi vor Și ei să vorbească cu tine. 

Se întoarse spre Lucy. 

— Domnișoară Keyes! Ne vom asigura că te vei întoarce în aceeași 
celulă pe care ai eliberat-o la cazarma penală din Miramar, unde îți vei 
ispăși restul sentinţei, împreună cu câțiva ani în plus pentru toate celelalte 
delicte pe care le-ai comis între timp. 

Expresia lui Cahill deveni impasibilă. 


— Dacă doriți să mai spuneți ceva, acum este momentul. De azi înainte, 
nu vă veţi mai vedea unul cu altul. Și, la naiba, veţi fi bucuroși dacă veți 
mai putea vedea lumina zilei! 

Lucy s-a forțat din nou să arate acel zâmbet obosit. 

— Îmi pare rău, Dane. 

Dar Marc clătină din cap. 

— Nu. 

— Nu ce? a zis Durant. 

— Nu, nu așa vor sta lucrurile. 

Marc s-a aplecat, ignorând durerile resimțite de rănile sale încă 
nevindecate, întâlnind privirea lui Cahill. 

— Nu-mi place povestea ta. Am una mult mai bună. 

Cahill se întorcea să iasă din cameră. 

— Tu nu poți dicta condițiile. 

— Asociaţia. 

Marc a lăsat cuvântul să plutească în aer. 

— Ce anume? 

Durant simula ignoranță. 

— Ți-am mai spus, nu mă scoate din sărite, a replicat Marc. Nu te preface 
că nu l-ai mai auzit, asta te face doar să pari prost. 

Mormăi încet, durerea de la răni dându-i o stare puternică de iritare. 

— Dacă ai aflat de Al Sayf, ai aflat și de Asociaţie și, dacă ai aflat și de 
ei, Știi că au furnizat dispozitivele pentru zeci de alte atentate teroriste... 

— Despre asta Știm noi, a adăugat Lucy. 

Cahill a ezitat. 

— Vă ascult. 

— Pun pariu că CIA este la fel de îngrijorată ca și MI6 cu privire la 
penetrarea lor de către Asociaţie, a spus Marc. Ca urmare, un fișier plin de 
meta-date care arată sediile, datele și originile comunicațiilor dintre 
Asociaţie și agenţii săi ar fi de mare interes. 

— Dane... Tonul lui Lucy suna a avertisment. Ce faci? 

— Am decis să joc altfel. 

S-a ridicat pe pat. 

— Ne vei lăsa să plecăm, Cahill. Liberi ca păsărea cerului. 

— Oare? 

Durant se aplecă spre Marc. 


— De ce naiba am face asta? 

— Lasă-l să vorbească, a spus Cahill. 

Marc a continuat. 

— Există un server accesibil de la distanţă pe care se află toţi biții de 
date pe care le-am extras din înregistrările unui anume Dima Novakovic... 
El a fost un broker care a lucrat pentru Asociaţie până când nu a mai fost 
nevoie de el. 

A întâlnit privirea lui Durant. 

— Am pus informaţiile acolo pentru a fi în siguranță. Vă voi da parola de 
care aveți nevoie pentru a le accesa. 

Durant a dat din cap. 

— Sunt destul de sigur că aș putea să o scot de la tine. S-a aplecat 
ameninţător spre Marc. Ce ziceai de polițistul ăla rău? 

— Există două parole, a spus Marc, care se menținea pe poziție. Nu vei 
şti pe care ţi-am dat-o până nu o vei încerca. Dacă va fi introdusă altă 
parolă, va distruge instantaneu conţinutul memoriei serverului Și toate 
datele vor fi șterse. 

Își mută privirea de la Durant la celălalt bărbat. 

— Acum, iată cum stă treaba. Există agenţi conspirați ai Asociaţiei în 
interiorul CIA, și tu știi asta. Dacă spui nu ofertei mele, voi crede că ești 
unul dintre ei, pentru că oricine altcineva ar valorifica posibilitatea de a 
ajuta Agenţia să-și facă curăţenie. 

Cahill zâmbi reţinut. 

— Este foarte inteligent. 

— La asta se pricepe, a spus Lucy ușor îngrijorată. Chiar dacă asta îl face 
să intre în tot felul de belele. 

— Există Și un bonus, a continuat Marc. Vă voi oferi suficiente 
informaţii despre atentatul Al Sayf astfel încât să pară că voi, băieţi, aţi fost 
cei care aţi zădărnicit tentativa de omor. CIA se acoperă de glorie și găsește 
Și o justificare pentru toți acei bani pentru operaţiuni secrete pe care i-a 
supt de la buget. 

S-a oprit, apoi a pocnit din degete, gândindu-se Și la altceva. 

— Veţi afla și cauza pentru care Marina americană a pierdut săptămâna 
trecută una dintre dronele sale, pe degeaba. 

Durant Și-a pus braţele la piept și s-a holbat la Cahill. 

— Cred că nu iei în serios tot rahatul ăsta? 


— Putem discuta asta la modul ipotetic, a răspuns Cahill. Dacă agenţia ar 
accepta o astfel de ofertă, va pune anumite condiţii. 

A făcut o pauză, privindu-l pe Marc. 

— Cred că este corect să spunem că sunt toate motivele să fiţi disprețuiți 
de această naţiune. Dacă am da filmul înapoi, am vedea că ar trebui să 
suportati consecinţele cele mai serioase ca urmare a acţiunilor pe care le-aţi 
întreprins. 

Cahill se uită la Lucy. 

— Cât despre tine, domnișoară Keyes. Ai în vedere faptul că cetăţenia ta 
a fost anulată. Toate drepturile și privilegiile de care beneficiai în baza 
Constituției SUA nu mai există. Vei fi o apatridă. 

Faţa ei căpătă o expresie dură. 

— Oricum, nu mă așteptam să iau pensie de la stat... 

A dat din umeri nepăsătoare. 

— Nu are nicio importanţă. Mă voi descurca cumva. 

— Nu am terminat, a spus Marc. Mai este ceva. 

— Sigur că mai e, a pufnit din nas Durant. Vrei să petreci o noapte în 
dormitorul lui Lincoln? 

— Am nevoie de cineva din divizia de criptanaliză a NSA. 

Cahill a chicotit scurt, fără să fie amuzat. 

— Nu te pot ajuta cu asta. 

— Ba poți, a insistat Marc. Fă-l pe Durant să facă presiuni în direcția 
asta. 

A continuat înainte ca celălalt agent să poată răspunde. 

— Nu este nimic rușinos în chestiunea asta, toată lumea știe că NSA 
monitorizează traficul de e-mail din toată Europa și din Marea Britanie. 

— Fir-ar al dracului cu Wikileaks-ul lui cu tot... a spus Durant, înjurând. 

Marc a continuat. 

— Acel sistem PRISM despre care guvernul vostru declară că nu 
reprezintă mare lucru? Pe care îl folosiţi pentru a-i spiona pe toți ceilalți, 
inclusiv pe aliaţii voştri? Vreau să îl puneţi în funcţiune măcar o dată, 
pentru mine. 

— De ce? a cerut Cahill. 

— Eu însumi urmăresc să aflu date cu privire la cineva, a răspuns Marc. 

Cahill a tăcut o vreme, înainte de a vorbi din nou. 

— Va trebui să dau niște telefoane. 


— Nu, nu este nevoie de asta, a spus Lucy. Agenția voastră nu a trimis pe 
cineva care să nu aibă toate aprobările de care are nevoie! Dacă spui, așa va 
fi! 

Se uită spre Marc. 

— Asta dacă ești sigur de asta? Solomon... 

— Nu-mi poate da ceea ce am nevoie, a răspuns Marc, fără să-și ia ochii 
de la agentul CIA. Ne-am înţeles? 


Masa de prânz în salonul elegant al Clubului Rapier nu a contribuit prea 
mult la îmbunătăţirea stării de spirit a lui Donald Royce și chiar după ce s-a 
retras în bibliotecă pentru a bea un pahar de vin de Porto Și a arunca o 
privire peste ziarele din ziua respectivă, nu a reușit să scape de senzația de 
neliniște pe care o avea. 

Se așeză pe un scaun înalt, cu piele veche de culoare sângerie, bine 
întreținută, privind dansul flăcărilor din șemineu. Afară, aerul Londrei era 
umed și mohorât, iar ceilalți membri ai clubului care se plimbau pe lângă el 
miroseau a ploaie și a trabucuri. 

A încercat să se piardă în spațiul confortabil și liniștit al clubului. Royce 
ar fi vrut să poată sta aici până când toate problemele sale vor dispărea, în 
siguranţa dată de acest bastion impenetrabil al tradiţiei engleze. În jurul lui, 
cei bogați și cu conexiuni în lumea bună, oameni de afaceri importanţi, 
ofițeri superiori Și descendenţii proprietarilor de pământuri își vedeau de 
treburile lor ca Și cum nimic altceva nu era important pentru ei. În spatele 
zidurilor cu panouri de stejar ale saloanelor Clubului Rapier, privilegiile 
făceau ca timpul să se oprească în loc. 

Dar era doar o aparenţă. De cealaltă parte a ferestrelor vechi care dădeau 
către Mayfair, lumea mergea mai departe. Acolo existau amenințări care 
puteau ajunge în aceste spații binecuvântate de soartă la fel ca în oricare alt 
loc. Treaba lui Royce era să se ocupe de ele, desigur, dar evenimentele 
recente au făcut ca această sarcină să fie mai dificil de îndeplinit ca oricând. 

În curând, Royce se va prezenta în biroul lui Sir Oliver de la Vauxhall 
Cross pentru a prezenta analiza finală a evenimentelor care au început cu 
scufundarea navei Palomino la Dunkerque Și s-au încheiat cu dispariţia lui 
Marc Dane undeva în zona rurală din Maryland acum o săptămână. 

Nu era o întâlnire pe care o aștepta cu nerăbdare, așa cum nu fusese o 
decizie care să îi facă plăcere. Urmau să cadă capete. Rând pe rând, 


lucrurile au mers prost, iar acum apăruseră zvonuri că verii au pus ceva la 
cale. 

Royce s-a uitat în ziarul The Times Și a văzut o coloană pe prima pagină. 
Un jurnalist de la Washington Post pusese pe tapet niște supoziții legate de 
președintele american și de războiul împotriva terorismului. Se încruntă 
văzând articolul și puse ziarul deoparte. 

— Domnule? Royce s-a uitat în sus. Era cineva din personalul clubului 
care ținea în mână un plic mic alb. Aducătorul mesajului purta pantaloni 
negri Și o jachetă roșie, cu trese de aur, imitând aspectul unei uniforme a 
armatei britanice din războiul din Crimeea. Un mesaj pentru dvs. 

În interiorul plicului se aflau detalii privind una dintre sălile de ședințe 
private ale clubului, împreună cu un nume pe care nu se așteptase să-l vadă. 

Royce s-a forțat să zâmbească ușor Și i-a dat aducătorului un bacșiș 
generos. A mai rămas doar pentru a arunca biletul în foc, înainte de a 
ajunge la scări. 

Salonul Alma era folosit pentru jocuri de bridge, și, întrucât Royce nu 
juca niciodată, văzuse doar alţi membri ai clubului care stăteau mult timp 
acolo. Un perete era format din mai multe panouri de sticlă care duceau 
spre un balcon interior, din care se putea privi în jos pe hol pentru a observa 
pe cei care intrau Și plecau din club. Salonul era despărțit de stâlpi de 
marmură roz, aflaţi printre mese vechi de joc și scaune. 

Victor Welles era singura persoană care se afla acolo. La intrarea lui 
Royce, s-a ridicat ȘI i-a aruncat o privire neprietenoasă. 

— Donald, a spus el, fără niciun pic de căldură. Ai venit. 

— Am crezut că detești acest loc, a răspuns Royce. 

— Ce spuneai despre locul ăsta? Un bârlog pentru mo și Și complotiști. 

— Anchilozaţi, l-a corectat Welles. Cuvintele mele exacte erau: Un 
bârlog pentru moși Și complotiști anchilozați. Nu mi-am schimbat această 
opinie. Crede-mă, dacă nu ar fi fost familia mea care are calitatea de 
membru permanent aici, nu i-aș fi călcat pragul niciodată. Arătă cu mâna 
către pereţi. Datorită unor locuri ca acesta Și a rețelei de moși pe care îi 
încurajează, slujba mea nu ar mai exista. Ele fac ca sistemul să nu rămână 
integru. 

Royce s-a dus la un decantor de pe o masă din apropiere Și Și-a turnat un 
pahar de whisky Macallan Ruby Single Malt. 


— i totuși, iată-te aici! 

Iritarea lui Welles avea tendinţa de a ajunge la paroxism. 

— Ce scop au toate astea? Dacă vei încerca să influenţezi raportul meu 
despre situaţia lui Dane, îţi pierzi timpul. L-ai pierdut Și vina este integral a 
ta. 

— Tu l-ai pierdut mai întâi. 

Era o lovitură ieftină, dar Royce nu se putuse abtine. Se opri cu paharul 
în drum către buze. 

— Ce vrei, Victor? 

Supărarea lui Welles era combinată cu o stare de confuzie. 

— Vreau să încetezi să te mai joci. De ce mă aflu aici? 

Acum era rândul lui Royce să fie nedumerit. 

— Biletul... 

— Acest bilet? 

Welles scoase un plic din buzunar, identic cu cel pe care Royce îl primise 
cu doar câteva momente mai devreme. 

Celălalt l-a deschis, scoțând bucata de hârtie din interior. Cu același scris 
caligrafic, cu caractere vechi englezești, era adresată o cerere lui Victor 
Welles să vină aici pentru o întâlnire, fiind indicată aceeași oră. Biletul era 
semnat cu numele lui Donald Royce. 

— Mi-ai cerut să vin, a insistat Royce. La această oră. 

Welles clătină din cap. 

— Tu mi-ai cerut. Ar fi trebuit să te refuz... 

În timp ce vorbea, unul dintre panourile de sticlă s-a dat într-o parte. Din 
umbra de pe balcon a apărut cineva îmbrăcat mult prea sport pentru a 
satisface codurile vestimentare stricte ale Clubului Rapier. 

— Sunteţi amândoi aici, a spus Marc Dane, din cauza mea... 

Marc a trebuit să admită că se bucura de clipă, de șocul îngrozitor care se 
putea citi pe feţele celor doi bărbați. Welles a fost primul care a reacționat, 
căutând ceva în interiorul hainei, dar Marc a clătinat din cap. 

— Nu fi prost, Victor. Nu este momentul să te repezi la armă. 

— Cum naiba ai ajuns aici? a vrut să afle Royce, plin de indignare. Tu nu 
ești membru! 

— Nu sunt, a recunoscut Marc, și a dat din cap spre o figură impozantă 
care traversa holul. Dar el este. 


Ekko Solomon se opri să se uite în sus către terasă ȘI își atinse fruntea cu 
un deget, schițând un salut, înainte de a ieși în ploaia cenușie, spre o 
limuzină aflată în așteptarea sa. 

Welles se îndreptă spre vechiul telefon cu disc din colțul salonului. 

— Eu sun la Șase. Te poţi considera arestat, Dane. 

— Să nu faci asta! 1-a strigat Marc, mergând către el pentru a-l împiedica 
să o facă. 

— V-am spus chiar de la bun început, fir-ar să fie, că nu sunt responsabil 
pentru ceea ce s-a întâmplat cu Nomad. Nu sunt vinovat. 

— Marc, a început Royce, putem rezolva acest lucru. Vino cu mine la 
Vauxhall Cross. Nu-l voi lăsa pe Welles să facă din asta un fel de cruciadă 
personală. Vom analiza totul în detaliu. Dacă tu spui că ești nevinovat, eu te 
cred. 

— Știu că tu așa crezi, a răspuns Marc. 

Se opri, uitându-se la ceas. Nu mai avea mult timp. 

— Am vrut să merg acolo. Am încercat asta, înainte... Dar există un 
trădător în interiorul Serviciilor Secrete britanice, a început el. Asta este 
fără dubiu. Este singura explicaţie pentru faptul că Grupul Operațional s-a 
dus direct într-o ambuscadă. Acesta este motivul pentru care am fost 
urmărit peste tot în Europa și în alte părți. Asociaţia știa că Gavin, Rix Și 
Samantha Green căutau cârtița din MI6. De aceea ţinta lor a devenit 
Nomad, tocmai pentru a elimina amenințarea care apăruse. 

— lar tu ai făcut tot ce puteai pentru a-i ajuta, a ripostat Welles. 

Marc se uită la el, enervat. 

— Gândește-te puţin, idiot guraliv ce ești! Dacă eram dintre ei, de ce m- 
am întors după Dunkerque? 

— Este clar de ce, replică Welles, ignorând insulta. Ai vrut să te joci de-a 
„supravieţuitorul îngrijorat”, primind sarcini de birou... Să poţi să folosești 
asta pentru a avea acces la un mare număr de surse importante de 
informaţii. 

— Doar că eu nu trebuia să supraviețuiesc, a insistat Marc. În acest scop, 
un asasin m-a așteptat în Franţa. Cum ar fi putut el să știe unde eram? 
Cineva din interior i-a spus unde să meargă. 

— Aici sunt de acord cu tine, a spus Royce cu atenţie, dar, să ne 
înţelegem, Știm doar punctul tău de vedere. 

Marc se uită la el. 


— Şi, atunci, ce părere ai de faptul că ordinul de a fi capturat a devenit 
„trage Și ucide-l”! Cine a dat acest ordin? 

Welles se încruntă. 

— A fost o eroare... 

Marc dădu din cap neîncrezător. 

— Nu. Cineva mă vrea mort. Și Știu cine! 

Tăcerea se lăsă peste cameră. 

Royce a fost cel care, în cele din urmă, a rupt-o. 

— Te ascultăm, Marc. Spune-ne ce crezi! 

— Îţi spun ce Știu, s-a răstit el. În primul rând, Iain Nash nu a murit pe 
Palomino. El a fost parte la acţiunea de trădare. 

— Trupul său a fost găsit pe epavă, a spus Welles. A fost recuperat de 
DCRI. 

— Eşti sigur de asta? 

Marc l-a privit atent. 

— Ai văzut niște date provenite de la un calculator al serviciilor secrete 
franceze. Dar dacă cadavrul a fost pus acolo înainte ca MI6 să ajungă la el? 

Insistă pe ceea ce voia să spună mai departe. 

— Asociaţia l-a recrutat pe Nash. El a pus la cale capcana în care a picat 
Nomad Și a folosit explozia pentru a dispărea. În schimbul a ceea ce a făcut, 
a primit posibilitatea de a trăi sub o nouă identitate și a deveni câinele lor 
de pază. 

— Nu există nicio dovadă în acest sens, a început Welles, dar Marc l-a 
redus la tăcere trăgând un pachet din interiorul gecii sale și aruncându-l pe 
masă. 

Royce l-a deschis cu grijă și a scos la iveală un set de fotografii alb- 
negru, imagini clare ale unui cadavru pe o masă de autopsie. El a 
recunoscut faţa lui Nash și s-a făcut palid. 

— Americanii au cadavrul lui, a spus Marc. Sunt sigur că dacă le ceri 
frumos, s-ar putea să te lase să-l iei înapoi. Sau poate că nu. La urma urmei, 
el a făcut parte dintr-un complot care viza aruncarea în aer a președintelui 
SUA... 

Royce Și-a dus mâna la gură. 

— Tot ce am auzit în ultima vreme că se petrece la americani... 
Mobilizări de forțe, zvonuri despre unele reorganizări interne... Toate astea 
din cauza Asociaţiei? Și ce legătură are cu Al Sayf? 


— Fiecare organizație se folosește de cealaltă, i-a spus Marc. Asociaţia 
obține bani mizând pe frică. lar din frica de război poți obține bani multi, 
nu-i așa? Ei se folosesc de Al Sayf pentru a crea aceste amenințări, 
ajutându-i să construiască bombele de care au nevoie Și, ca urmare a acestui 
sprijin, reușește să strângă sume foarte mari. 

Welles a smuls una dintre fotografii. 

— Și Nash, dacă e responsabil pentru Dunkerque, cum a sfârșit așa? 

Fotografia arăta cadavrul, putându-se vedea clar rana cu formă neregulată 
de ieșire a glonțului de pe o parte a capului. 

— A cules ceea ce a semănat, a spus Marc sumbru, mâna sa încordându- 
se involuntar la amintirea momentului în care apăsase pe trăgaci. 

— E clar... 

Royce își frecă faţa cu palmele. 

— Marc, putem folosi asta. Întoarce-te cu mine. Vom deschide o anchetă 
completă. Dacă Nash a fost o cârtiță a Asociaţiei, putem să te reabilităm Și 
să aflăm cum s-au putut întâmpla toate astea. 

Marc încuviuinţă din cap. 

— Nash era un agent al Asociaţiei, a fost el de acord, uitându-se din nou 
la ceasul său Cabot. Dar nu a fost singurul. 

A repetat ceea ce Nash îi spusese pe acoperișul hotelului Willard, despre 
avertizarea pe care o primise din partea MI6. 

Nici Welles, nici Royce nu au mai spus nimic când Marc a continuat să 
vorbească, spunându-le ce aflase de pe hard disk-ul lui Novakovic, acele 
meta-date care arătau fără putinţă de tăgadă că cineva din Vauxhall Cross 
comunica cu brokerul Și cu stăpânii săi de la Asociaţie. 

Simţea o stare de oboseală doar pentru că trebuia să le explice toate 
aceste lucruri. 

— Problema este că niciun e-mail de pe lumea astea nu are vreo valoare, 
atâta vreme cât nu poți să faci legătura cu un cod de utilizator. Fără asta, nu 
poți ști cine a trimis mesajele. 

Royce s-a frecat cu degetele pe frunte. 

— Dumnezeule mare! A avut loc o penetrare serioasă a operațiunii 
noastre Și nici nu Știm măcar încotro să ne îndreptăm... Trebuie să ne 
mișcăm repede, dar cu grijă. 

— Marc, crezi că ne poți ajuta să aflăm mai multe despre cine ar putea fi 
vorba? Putem apela la tehnicienii de la GCHQ, să ia la puricat serverele 


noastre de e-mail... 

Marc clătină din cap. 

— Nu are niciun rost. Datele de care avem nevoie au fost deja șterse. 
Cârtiţa știe că suntem pe urmele ei. Nu vom mai găsi niciun indiciu în 
sistemele noastre interne. Ceea ce facem noi este tardiv. 

Welles a pufnit din nas. 

— Faptul că nu avem indicii nu înseamnă că nu avem nicio modalitate de 
a da de urma acestui agent dublu, dacă el, sau ea, chiar există cu adevărat... 
Și nu sunt convins de asta. Va trebui să folosim ceva mai de modă veche. 

Royce s-a uitat către Welles. 

— lar departamentul tău va fi responsabil de vânătoarea asta de 
vrăjitoare, la fel de bine cum a făcut-o și până acum. 

Welles se uită la el. 

— Spune ceea ce ai de spus, Donald, dacă este cu adevărat de interes. 

— Ai încercat să pui Secţiunea K și Grupurile Operaţionale în cea mai 
proastă lumină posibilă de la bun început! Ai decis că Dane este vinovatul, 
Și tot ce ai făcut a fost ca totul să se încadreze în această presupunere! 

Royce arătă cu degetul către el. 

— M-ai făcut să nu mai am încredere în oamenii mei! 

— Îmi fac nenorocita de treabă pe care o am de făcut, i-a replicat Welles. 
Ți-am mai spus. Nu este nimic personal, nu a fost niciodată așa! Îmi las 
prejudecățile acasă, de asta sunt considerat așa de bun în ceea ce fac. Pentru 
fiecare indiciu cât de mic pe care îl găsesc, am zeci de ofițeri dedicați, 
verificaţi permanent și de încredere. Dar nu ești niciodată dispus să îţi pleci 
urechea la asta, ci doar la cei târâţi la spânzurătoare! 

Se auzi o bătaie politicoasă în ușa salonului Alma, întrerupând 
confruntarea înainte ca oricare dintre ei să o poată duce mai departe. 

— Este cineva care știe numele trădătorului, a spus Marc Și apoi a 
strigat: Intră! 

Servitorul care îi adusese biletul lui Royce a deschis ușa pentru a lăsa să 
intre un bărbat înalt, impunător, într-un costum cafeniu impecabil, flancat 
de două gărzi de corp vigilente și solemne. 

— Domnul Piotr Glovkonin, a spus servitorul prezentându-l pe cel care 
intrase, înainte de a se retrage pentru a lăsa conversaţia să meargă mai 
departe. 


Glovkonin nu arăta diferit faţă de ultima oară când îl văzuse Marc; avea 
același aer relaxat al omului care le văzuse pe toate. 

— Există un motiv suficient de credibil care să facă necesară prezenţa 
mea în acest loc? 

Întrebarea îi era adresată lui Royce, iar surpriza care i se vedea în privire 
era la fel ca cea pe care o avusese la apariţia surprinzătoare a lui Marc. 

— Ce... naiba? murmură. 

Ştia foarte bine cine era oligarhul miliardar și suspiciunile care pluteau la 
adresa lui. 

— Eu am trimis mesajul, îi spuse Marc noului-sosit. Îți amintești de 
mine? De la Roma? Am vorbit despre acea sculptură ciudată. 

În ochii lui Glovkonin se vedea că își aduce aminte. 

— Ah! Da. Omul îngrijorat. Salut din nou. Spune-mi, până la urmă a fost 
vorba de o femeie? 

— Cred că ştii exact despre ce a fost vorba, a replicat Marc, iar tonul său 
a făcut ca bodyguarzii să devină încordați ca niște câini al căror stăpân era 
amenințat. 

Privirea lui Glovkonin se îndreptă spre Royce Și Welles, apoi dincolo de 
ei. Pe faţă 1 se vedea un zâmbet abia schiţat. 

— Venirea mea aici a fost o greșeală, iar timpul meu este foarte valoros. 
Dacă vreţi să mă scuzaţi... 

Marc a strigat în timp ce el se îndrepta spre ușă. 

— NSA a urmărit comunicațiile din cadrul serviciilor secrete britanice 
către un broker de armament numit Dima Novakovic, toate făcute sub 
auspiciile unui grup care se autodenumește Asociaţia. 

Glovkonin se opri, ridicând din umeri. 

— Asta nu înseamnă nimic pentru mine. 

— E-mailurile au venit de la un terminal securizat de la Vauxhall Cross. 
Marc s-a întors Și s-a uitat direct către Wells. 

— Terminalul tău, Victor. 

Royce se întoarse, ca Și cum ar fi așteptat acele cuvinte, cu dinţii strânși. 

— Nenorocitule! Am știut eu! 

Welles făcu ochii mari. 

— Nu... Nu! 

Se stăpâni, obrajii lui căpătând culoare. 

— Nu lucrez pentru acest... criminal! 


Arăta cu mâna către Glovkonin. 

Zâmbetul de pe chipul acestuia dispăru. 

— Ai grijă ce vorbești, a mârâit el, sau îi asmut pe Misha Și Gregor. 

Royce l-a împuns pe Welles în piept. 

— Eşti un trădător nenorocit! 

— Asta ai vrut ca oamenii să creadă, a spus Marc, păstrând un ton calm. 

De când văzuse datele puse la dispoziție de americani și până la acel 
moment, Marc a sperat că se va dovedi că sunt inexacte, că a fost o 
greșeală. Resimţea puternic în el mânia Și durerea, atât de strâns legate de 
tot ceea ce i se întâmplase. Ar fi vrut să le elibereze, să se manifeste violent, 
să se lase pradă lor. În loc să facă asta, s-a uitat în ochii lui Glovkonin. 

— Direcţia care ducea către Welles a fost greșită. Dar nu cu totul. 
Identitatea reală de conectare se sincronizează cu cea a lui Donald Royce. 

Welles se îndepărtă de celălalt bărbat. 

— Este o greșeală, a insistat Royce. 

Marc clătină din cap a negatie. 

— Royce l-a folosit pe Iain Nash ca om al său în Grupul Operaţional 
Nomad, manipulând informațiile în conformitate cu interesele Asociaţiei. 
Iar dumneata, domnule Glovkonin, l-ai atras pe Royce să colaboreze cu ei. 

— Poveștile cu spioni mi se par amuzante, a spus Glovkonin, 
scuturându-Și absent o scamă de pe manșeta hainei. Sunt sigur că cei care 
au făcut aceste lucruri vor fi atenți să nu rămână nicio urmă privind 
implicarea lor. 

A dat din mână către oamenii săi. 

— Să aveţi o zi bună! 

. 

Acţiunea sa a fost involuntară, instinctivă, dar atât Marc cât și Welles 1- 
au văzut mișcarea lui Royce, care a făcut un pas către miliardar, ca și cum 
i-ar fi oferit un fel de asigurare. 

Chiar dacă Glovkonin a văzut asta, a rămas complet indiferent Și a 
continuat să meargă. Ușa s-a închis în spatele lui. 

° 

În următoarea secundă, Welles avea într-o mână pistolul Browning cu 
patul scurt pe care îl purtase sub haină. L-a apucat pe Royce de braţ. L-a 
forțat pe acesta să se așeze pe scaun Și l-a ţinut acolo, extrem de furios. 


— Donald Royce, a izbucnit el, apăsând pe fiecare cuvânt, ești reținut în 
conformitate cu Legea privind prevenirea terorismului. Nu trebuie să spui 
nimic, dar îţi poate afecta apărarea dacă menţionezi, în cazul în care ești 
întrebat, ceva pe care mai târziu îl vei folosi în instanță. Tot ceea ce spui 
poate fi prezentat ca probă. 

Welles se dădu înapoi Și luă telefonul. 

— Aici Bravo opt-patru, a spus el, acţionaţi de urgenţă în această 
încăpere. 

— Idiot prost Și orb, murmură Royce. Nu înţelegi nimic. 

S-a uitat în sus Și l-a văzut pe fostul său subordonat aplecat deasupra lui. 
Marc avea în mână o armă. 

— Nu mă face să trag, a spus Marc, cu vocea plină de ură. Spune-mi de 
ce i-ai lăsat să o facă. 

Din capătul camerei, Welles a văzut pistolul Glock semiautomat din 
mâna lui Marc Și Și-a ridicat propria armă. 

— Dane, a avertizat el. 

Royce a dat din cap. 

— Eşti un naiv, Marc. Aceasta este problema ta. Și cel mai rău lucru este 
că, de fapt, tu Știi asta. De aceea nu ai încercat niciodată să faci mai mult, 
nu ai încercat niciodată să te testezi. Nu ai vrut să ieși din zona ta de 
confort. Te-ai bucurat să fii tipul din dubă, nu-i așa? Lăsând ca toate 
alegerile dificile să fie făcute de oameni ca mine. 

— Printre ele se numără și uciderea propriei tale echipe? 

— Rix... Royce a oftat. El nu se dădea înapoi. Am încercat să-l 
descurajez, dar era un tip tenace. Apoi Green a căzut sub influenţa lui Și 
asta a însemnat că nu te mai puteai baza pe nimeni din Nomad. Nash era 
deja la locul lui... Lucrurile trebuiau făcute. 

Royce a înghițit cu putere și s-a uitat în sus la Welles. 

— Nu am de gând să-ţi spun nimic, înţelegi asta, nu-i așa? Nu am greșit. 
Fac parte din ceva care ne face mai puternici. Nu am să las să fiu târât prin 
noroi. Ar fi rău pentru ţară și pentru organizație. Voi ieși discret la 
pensie... 

Marc a pus pistolul la tâmpla lui Royce. 

— Pe naiba o vei face. Nu sunt singurul care știe lucrurile astea! 

Royce a ridicat vocea. 


— Singura modalitate de a menţine lumea liberă pe o bază solidă este să 
ţii acești câini turbați ca Khadir legaţi de lanţ! Să-i ţinem sub control! Şi 
putem să facem asta... Putem să gestionăm aceste lucruri. 

Royce nu regreta nimic din ceea ce făcuse Și, dintr-odată, se decisese să 
verse din el tot ceea ce ţinuse ascuns, toate lucrurile în care crezuse, dar pe 
care nu îndrăznise niciodată să le dezvăluie. 

— Nimeni nu vrea haos! Nu trebuie să mai apară criminali care se 
zdrobesc cu avioane de clădiri! Așa că există oameni care au puterea de a 
prelua controlul... 

— Asociaţia duce războiul împotriva terorii pentru că asta îi face bogaţi, 
nu pentru că vor să ne țină în siguranţă! Marc ţipă la el. Ce logică pervertită 
al, Royce! Aceasta este conspirație, trădare! 

Și-a apăsat arma pe capul acestuia, forțându-l să și-l aplece pe masă. 

— E o crimă! 

— Dane, repetă Welles. Dacă moare, nu va putea plăti pentru ceea ce a 
făcut! 

În ultima secundă, Marc a întors pistolul Glock ȘI l-a plesnit cu el pe 
Royce peste față, făcându-i o tăietură care îi va lăsa probabil o cicatrice 
urâtă. 

Se îndepărtă de el și scuipă pe covorul elegant al salonului Alma. Apoi, 
își puse arma în interiorul gecii Și scoase un card de memorie SSD criptat. 
L-a pus pe masă. 

— Asta e tot ce am, datele de la NSA, totul, a spus el pentru Welles. 

— Le-am dat aceleași lucruri Și americanilor. Arată-le Taliei Patel. Ea va 
Ști ce să facă cu ele. 

Marc s-a întors să plece, apoi s-a oprit. 

— Vă puteţi face o favoare... Spune-le celor de la GCHQ să pună 
firewall-uri peste toate, pentru că yankeii au urechi Și în pereți! 

— Unde crezi că te duci? Nu poți să pleci pur Și simplu, a insistat Welles, 
văzându-l că se duce către ușă. Ai calitatea de martor. Va fi o anchetă. 

— Fă-o fără mine, a răspuns Marc și a ieșit pe coridor. 

° 

Un Mercedes-Benz argintiu din clasa E a încetinit Și s-a oprit afară. 

Glovkonin stătea sub o umbrelă ținută deasupra capului de unul dintre 
bodyguarzii săi din Bratva Și nicio picătură de ploaie nu-i strica costumul. 


Celălalt bodyguard era pe cale să deschidă portiera maşinii, iar ambii 
huligani l-au privit pe Marc cu o ostilitate nemascată. 

— Frumoasă limuzină, spuse Marc, ignorând ploaia care îi înmuia geaca. 

S-a gândit la arma din buzunar Și s-a întrebat: Oare pot să o scot suficient 
de repede ca să bag un glont în Glovkonin înainte ca acești cretini să aibă 
timp să tragă în mine? 

Chiar Și după ce reușise să stopeze atentatul de la Washington, să-l 
termine pe Nash, să-l vadă pe Royce arestat Și dezonorat, își dădea seama 
că acest om care stătea în faţa lui urma să plece. Şi el este o parte din 
Asociaţie, Și-a amintit Marc. 

— Eşti un om perseverent, domnule Dane, a spus Glovkonin, cu un 
zâmbet abia schiţat. Este periculos să ai o asemenea calitate. 

— Îţi place să crezi că ești de neatins, nu-i așa? i-a răspuns Marc. Crezi 
că este meritul tău. Nu se poate nega, ești liber și curat astăzi... Ridică din 
umeri. Dar ce se va întâmpla mâine sau poimâine? Mai devreme sau mai 
târziu, Asociaţia va afla totul. Și atunci nu vei putea să mai scapi! 

Glovkonin i-a aruncat o ultimă privire. 

— Mult noroc, a spus el, Și a intrat în interiorul vehiculului, dispărând în 
spatele geamurilor blindate opace. 

Mercedesul se prelinse către Grosvenor Street, pierzându-se în trafic. 
Marc rămase cu ochii pe el, realizând că o altă mașină s-a oprit lângă el. 

O ușă se deschise către bancheta din spate a limuzinei Bentley Mulsanne 
negre ȘI Lucy Keyes privi afară, încruntându-se la vremea urâtă. 

— Hei, strigă ea. Cred că ai nevoie să te iau cu mașina. 

— O să mă adormi din nou? a întrebat, fără să se uite la ea. 

— Cred că am trecut de faza asta, a răspuns ea. Haide! Urcă. O să răcești 
rău dacă mai stai acolo. 

— Astăzi nu se va întâmpla asta, i-a spus el. 

I-a indicat lui Malte o adresă din estul Londrei, Și au pornit pe străzile 
orașului. 

Ploaia făcea ca totul să pară cenușiu Și ireal. Marc se uita pe geamul 
mașinii Și își imagina că se afla în derivă pe o mare cu forme mișcătoare 
lente, celelalte vehicule din jur părând niște obiecte de culoare imprecisă Și 
cu formă nedefinită. 

— Pot să vă ofer ceva de băut, domnule Dane? 

Ekko Solomon Și-a turnat puţin bourbon Și a arătat cu capul spre mini- 
barul limuzine. 

— Acum nu vreau, a spus Marc. A respirat adânc Și apoi s-a întors pentru 
a se uita la Solomon și Lucy care se aflau pe bancheta de vizavi de el. 
Oricum, mulțumesc pentru tot ce aţi făcut pentru a mă ajuta să trec prin... 
toate astea. 

Solomon a luat o înghițitură din băutură. 

— Încă nu ai încredere deplină în mine. 

A ridicat mâna înainte ca Marc să poată da un răspuns. 

— Nu vă condamn. Dar eu sunt cel care ar trebui să vă mulţumească. 
Știam doar o parte din planul Asociaţiei când ne-am cunoscut. Știam până 
atunci de rachete... Până la acel moment, oamenii mei analizaseră situațiile 
referitoare la amenințările legate de atacuri asupra avioanelor. Nu aveam 
idee că voiau să folosească dispozitivele în maniera în care au făcut-o. Dacă 
nu eraţi dumneavoastră, nu am fi căutat acolo unde trebuia când 
Washingtonul devenise ţinta lor. 

A dat din cap. 

— Rubicon nu a reușit să oprească atentatul de la Barcelona. Am 
acţionat cu întârziere. Dar, de data asta, nu a mai fost așa. 

— Chiar credeţi că puteţi schimba mersul lumii? a spus Marc. Nu era o 
întrebare. 

— Încercăm tot timpul, a dat Solomon din cap. Și aș vrea ca și dvs. să 
fiţi parte la această strădanie a noastră. 

Marc clipi din ochi. Sincer, nu se așteptase să audă asta. 

— Dumneavoastră... îmi oferiţi un loc de muncă? 


Lucy zâmbi într-o parte. 

— Plătește destul de bine. În plus, vei avea și asistență medicală și 
stomatologică. 

— Calitatea dumneavoastră de ofițer MI6 a fost revocată în momentul în 
care nu v-aţi lăsat prins, a spus Solomon. Dacă veniți să lucraţi pentru 
Rubicon, vă pot promite un salariu mult mai mare și un câmp mult mai bun 
pentru a vă pune în valoare abilitățile. Faptul că aţi reușit să monitorizați Și 
să împiedicaţi ca o celulă a Al Sayf să comită o acţiune teroristă pe pământ 
american îmi dovedește că aveţi calitățile unui ofiţer excelent de teren. 

— A fost doar noroc, a spus Marc, dând din cap. 

— Asta reprezintă jumătate din fișa postului, a remarcat Lucy. 

— Divizia de acțiuni speciale a Rubicon are nevoie de oameni care sunt 
dispuși să acţioneze în apărarea dreptății, domnule Dane. 

Solomon Și-a pus paharul jos și a făcut un gest către orașul pe care îl 
traversau. 

— Acolo există sute de alte ameninţări. Oameni ca Glovkonin, facțiuni 
precum Asociaţia. Lumea nu se poate baza pe statele naţionale pentru a-i 
face să respecte legea. Uneori trebuie luate măsuri mai directe. Aș vrea să 
vă ofer posibilitatea să aduceţi în lume mai multă dreptate. 

— Dreptate... Cuvântul a răsunat în mintea lui Marc. Nu cred că asta 
căutam. M-am implicat în toate astea pentru răzbunare. 

A văzut o femeie cu părul negru stând la un colţ de stradă, iar pentru o 
clipă faţa ei a devenit a lui Sam. 

— Cred că încă mai vreau să mă implic, a adăugat el. 

— Știu cum este când simţi acest lucru. Solomon Și-a dus mâna la gât și 
a scos de acolo lanţul de argint. 

— La început, asta mi-am dorit. Acesta este trăgaciul unei arme pe care 
am folosit-o pentru a ucide un dictator. Primul om rău pe care l-am 
cunoscut. Eram doar un copil, dar l-am urât cu puterea unui bărbat. Mi-a 
ucis familia care m-a crescut. L-am pedepsit luându-i viaţa, dar nu a fost de 
ajuns. 

Ochii lui priveau în altă parte și Marc știa că Solomon retrăia acele 
momente din nou. 

— Totdeauna există un alt dictator. Există întotdeauna alte victime care 
merită să li se facă dreptate. 


Mașina a părăsit drumurile principale și a încetinit ajungând pe o stradă 
îngustă, umbroasă. Marc vedea grilajele negre și ziduri cu cărămidă roșie. 

— Apreciez oferta, i-a spus el lui Solomon. Dar am nevoie de ceva timp 
să mă gândesc la asta. 

— Luaţi-vă cât timp vă trebuie. 

I-a strâns mâna lui Marc. 

— Știţi unde să mă găsiţi. Vom vorbi din nou, domnule Dane. Sunt sigur 
de asta. 

e 

Marc a ieșit din Bentley și Lucy l-a urmat. Ploaia se oprise, dar străzile 
erau încă umede Și atmosfera rece. 

Se uită în sus. 

— Norii dispar. Cred că soarele va ieși curând. 

— Ei bine! Se opri o clipă. Uite, Lucy. Îmi pare rău de ce am auzit... 
Ceea ce a spus Cahill. 

Lucy clătină din cap înainte să poată continua. 

— Dane, uită de asta. A fi acasă nu înseamnă că trebuie să dovedești 
acest lucru cu un pașaport. Asta este chiar aici. Și-a apăsat pieptul. Poţi să 
scoţi o fată din Queens, dar nu poţi să scoţi Queens-ul dintr-o fată. 

El a zâmbit într-o parte și i-a întins mâna. 

— Îţi mulţumesc. Pentru că mi-ai salvat viaţa de două ori. Sau de trei ori. 

— Hei, cine ține socoteala? 

Strânsoarea ei era fermă. Apoi, faţa ei căpătă o expresie de neliniște. 

— Ascultă, nu ţi-am spus niciodată despre închisoare. Ar fi trebuit să am 
încredere în tine în chestiunea asta. 

— Nu, a dat Marc din cap. Nu-mi pasă ce ai făcut sau cine erai înainte. 
Am încredere în tine... Ești unul dintre puţinii oameni despre care pot 
spune asta în acest moment. 

I-a lăsat mâna ȘI s-a întors să plece. 

— Ai grijă de tine. 

Se uită în sus la arcul de cărămidă și la poarta deschisă de sub el. De 
cealaltă parte a gardului, peluzele îngrijite se întindeau până departe, 
încadrând pietre funerare cenușii Și statui înnegrite de vreme. 

Marc a anticipat întrebarea ei, aruncându-i o ultimă privire peste umăr. 

— Trebuie să-mi iau rămas bun de la cineva. 


Lucy avusese dreptate și, când Marc ieșea din cimitir, soarele își croia 
drum pe cer Și arunca peste tot o lumină slabă, ca de vară, care înviora 
buchetele de flori lăsate de cei dragi în semn de regret. 

Nu avea nimic să pună pe mormântul Samanthei Green, dar asta nici nu 
mai conta. Ei nu-i plăcuseră niciodată buchetele de flori și lumânările. 

Sam a împărtășit cu el ceva puternic și plin de viaţă, dar în același timp, 
fragil. Îi era teamă că dacă ar fi analizat prea mult, dacă ar fi insistat să 
definească ce se petrecuse între ei, amintirile sale despre ea ar fi dispărut Și 
nu ar mai fi fost capabil să înțeleagă ce anume o făcuse așa de specială. 

Marc s-a ghemuit Și Și-a trecut mâna peste piatra simplă din granit care 
purta numele ei. Mama Și tatăl ei erau încă în viaţă, deși ea nu vorbise prea 
des despre ei. Tatăl lui Sam era un fost militar Și el înțelesese importanţa a 
ceea ce făcea ea pentru ţară. Marc s-a întrebat dacă asta îl consola în vreun 
fel acum. Se gândea să-i caute, apoi Și-a dat seama că nu era o idee bună. 
Sam a trăit o mare parte din viaţa ei în umbră, Și el nu avea niciun drept să 
ducă aceste lucruri în viețile oamenilor pe care ea îi iubea. 

— L-am prins, i-a spus el, amintindu-și de momentul în care îndreptase 
arma către adversarul său Și de ultimele clipe ale lui Nash. Mai sunt, totuși, 
Și alții... Ar putea să ia ceva timp. 

După un timp, Marc s-a ridicat Și a văzut pe cineva venind către el, un 
bărbat cu o față serioasă, cu barbă, îmbrăcat într-un pardesiu. 

— Totul este în regulă, amice? a spus John Farrier. Îmi pare rău dacă te 
deranjez. 

Marc clătină din cap. 

— Am venit să-i aduc omagiul meu. 

Farrier încuviinţă din cap. 

— A fost o ceremonie frumoasă. Multă lume. 

— A fost Și Royce? 

Celălalt se încruntă. 

— A tinut un discurs. 

Marc simţi o stare de enervare. 

— Ne-a jucat pe toţi. Și nici măcar nu crede că a greșit. 

— Royce este terminat, i-a spus Farrier. Welles îl va îngropa adânc, fără 
nicio îndoială. 

— Asta este un lucru bun, a răspuns Marc. Deocamdată. A respirat adânc. 
Ce faci aici, John? 


— Te-am urmărit, a spus el. M-am gândit că noi doi ar trebui să avem o 
discuţie. 

— Mă ierțłi pentru ce s-a petrecut la Roma și pentru că te-am băgat în 
rahat? 

Farrier ignoră întrebarea. 

— Totul s-a terminat cu bine. Câinele bătrân mi-a cerut să preiau 
conducerea Secţiuni K până când rezolvăm mizeria asta. Arestarea lui 
Royce... Ei bine, este mult de lucru ca să punem totul la locul său. Nu este 
vorba numai de el. 

Datele pe care ni le-ai dat ne arată că trebuie să scotocim prin toată casa 
pentru a găsi Și alţi șobolani care ar putea fi ascunși în subsol. 

— Americanii vor face la fel, i-a spus Marc. Asociaţia va bate în 
retragere pentru o vreme. S-ar putea chiar să-i forţeze să nu mai lucreze 
conspirativ. 

— Este posibil, a admis Farrier. Vrei să vii înapoi Și să dai o mână de 
ajutor? 

— Înapoi în Șase? 

Înainte, asta era tot ce ar fi vrut Marc. Dar acum, când i se propusese 
acest lucru direct, își dădea seama că nu mai era interesat de el. 

— Vorbești despre reangajarea mea? 

— Oricând. 

A dat din nou din cap. 

— Nu este pentru mine. 

— Eşti sigur? 

Farrier a venit aproape de el. 

— Dacă vei fi liber, o mulțime de oameni vor fi foarte nervoși. Și nu te 
voi putea ajuta. 

— Sunt îngrijorați că o să mă comport ca un nou Snowden și o să le 
creez probleme? 

— Cam așa ceva. 

Ochii lui Marc scăpărară de mânie. 

— Ştii cât de adânc a penetrat Asociaţia? Poţi să-mi promiţi că nu va 
exista cineva care să mă bage într-o celulă din raţiuni de securitate? 

Dădu din cap în direcția unor figuri care se plimbau prin preajma lor, 
ofiţeri de teren care îl însoţiseră pe vechiul său prieten în căutarea sa. 

Văzând că Farrier nu răspunde, s-a uitat înapoi spre mormântul lui Sam. 


— Am pierdut foarte mult. Asta va înceta acum. Voi sta departe de ochii 
lumii, îmi voi găsi propriul drum. Nu doar pentru mine, ci Și pentru Katie Și 
familia ei. l-am pus în pericol Și asta nu se va mai întâmpla. 

Farrier l-a ascultat și a oftat. 

— Da. Voi fi cu ochu pe ei pentru tine. Dar, pentru numele lui 
Dumnezeu, dă-i un telefon când ai puţin timp. Sora ta trebuie să știe ce s-a 
întâmplat Și tu trebuie să-i spui. 

A făcut o pauză ȘI s-a gândit puţin. 

— Tot ceea ce s-a întâmplat a făcut din Asociaţie o prioritate din punct de 
vedere al nivelului de risc pentru securitate. De acum, îi vom vâna 
permanent. Când îţi spun că ne putem folosi de tine, vorbesc serios... Doar 
dacă nu cumva ai de gând să lucrezi pentru altcineva! 

— Nu încă, a admis el. Mă gândesc la toate opţiunile. 

— Pentru Rubicon, a spus Farrier, apăsând pe cuvânt. 

— Ştii de unde vine numele ăsta? Un râu din Italia, a explicat Marc. O 
graniţă din Imperiul Roman, pe care Iulius Cezar l-a traversat Și a provocat 
un război civil. „Zarurile au fost aruncate”, a spus el. Nu există cale de 
întoarcere. 

— Da, am văzut Și filmul. Metafora legată de posibilitatea de a nu putea 
să te întorci. Și asta înseamnă Rubicon, Marc. Asta înseamnă Ekko 
Solomon. Pentru că în pofida tuturor faptelor bune și idealurilor înalte ale 
omului, el nu este cruciatul nobil care vrea să pară. Solomon este un tip 
foarte periculos. Există multe lucruri neclare în ceea ce-l privește. 

— Voi ţine minte acest lucru. 

Farrier dădu din cap încă o dată, întorcându-se. 

— Fu foarte atent, amice. 

Singur cu cei dispăruți, Marc a închis ochii Și a ascultat tăcerea. 

. 

La conacul de pe The Bishops Avenue din Hampstead se ajungea pe un 
singur drum ascuns vederii, cu o singură cale de acces la venire și plecare, 
iar celelalte clădiri din jurul lui erau cu un etaj mai joase. Lui Piotr 
Glovkonin îi plăcuse modul în care celelalte case păreau să se încline în faţa 
clădirii mai mari, ca Și cum ar fi fost niște vasali care își arătau supunerea 
faţă de seniorul lor. 

Mașina Mercedes-Benz s-a oprit și Glovkonin a coborât, fără să aștepte 
ca Gregor să-i deschidă portiera. Nu voia să admită acest lucru, dar abia 


reușise să-și controleze mânia, care rareori se dezlănțuise în faţa 
angajaţilor săi. El învățase valoarea autocontrolului Și puterea forței 
aplicate corect. Așa a devenit un om bogat. 

Asta în combinație cu o știință perfectă a auto-conservării. Piesa aia 
ridicolă de teatru din clubul de gentlemeni a fost o greșeală, Și își reproșa 
că a căzut în capcană. 

Dar a servit Și unui scop important, acela de a-l avertiza că britanicii se 
întorseseră împotriva lui. 

— Așteptați aici, le-a spus el gărzilor de corp. Vom merge la aeroport. 

I-a lăsat unde erau Și a urcat treptele casei, împingând ușa groasă de 
stejar încadrată de două coloane imitând pe cele dorice. 

Glovkonin a Știut de-a lungul timpului că valoarea lui Royce era redusă. 
Toți agenții devin în cele din urmă perimați Și inutili, dar era păcat că în 
cazul englezului acest lucru s-a întâmplat prematur. Glovkonin avea planuri 
de acţiune pentru fiecare eșec care implica un ofițer MI6, conceput pentru a 
distrage atenția de la Asociaţie și de la modul său de organizare, iar acum 
acestea intrau în acţiune. 

Pe drumul de la Clubul Rapier, câteva telefoane puseseră lucrurile în 
mișcare. Avionul Gulfstream G-Kor păstrat pe aeroportul din Londra fusese 
alimentat Și în scurt timp va fi prezentat un plan de zbor care arăta că 
Glovkonin și soția sa planificaseră o excursie la Monaco cu câteva 
săptămâni înainte. Apartamentul din Saint Roman era gata pentru ei, iar 
dacă serviciile de securitate britanice ar fi suficient de stupide încât să intre 
în coliziune cu el, nu le va fi bine. Ceea ce făcea nu era să fugă, își spuse el, 
ci doar o retragere tactică. 

— Elena! 

O strigă pe soţia sa în timp ce urca scările din holul de recepție cu podea 
din marmură. 

Ea nu i-a răspuns ȘI, în timp ce urca al doilea rând de scări, Glovkonin a 
remarcat liniștea. Casa devenise tăcută, ca Și cum ȘI-ar fi ţinut respirația. 

Glovkonin s-a oprit la următorul palier Și a ridicat receptorul unui telefon 
care avea rolul de rezervă pentru sistemul de interfon. Telefonul nu avea ton 
Și nu s-a auzit nimic nici când a apăsat tasta pentru a-l conecta la o linie 
exterioară. A căutat telefonul mobil. Cu carcasa lucrată extrem de atent cu 
placaj din aur Și sticlă neagră, telefonul se putea conecta extrem de rapid cu 
personalul său de securitate — dar, deși semnalul trebuia să fie la nivel 


maxim, nu se vedea decât un „X” indicând că semnalul respectiv nu exista. 
Glovkonin Și-a dat seama imediat că acesta este efectul unui dispozitiv de 
bruiere. 

Se întoarse să se uite în jos pe scări Și cu coada ochiului văzu ceva ce nu 
văzuse când a urcat scările. Lângă canapea era o umbră stranie, care abia se 
distingea din locul unde stătea Glovkonin. Și-a întins gâtul să se uite mai 
bine și a devenit clar că se uita la cadavrul lui Erno, unul dintre ceilalți 
bodyguarzi pe care îl angajase la Moscova. Corpul lui Erno se afla într-o 
baltă de sânge întunecat; se părea că fusese împușcat în gât de la mică 
distanță. 

Acesta era deci motivul tăcerii. Dacă Erno — care fusese recrutat din 
trupele Speţnaz€5 ale armatei ruse — era mort, atunci la fel erau toţi ceilalți 
oameni din clădire. 

Erau oare britanicii cei care începuseră să acționeze împotriva lui sau 
erau americanii? Părea puţin probabil. Le știa tacticile; MI6 l-ar fi luat într- 
o mașină, iar o acțiune a CIA s-ar fi desfășurat în forţă și cu distrugeri 
peste tot. Era altcineva. Cineva care a vrut ca el să ajungă înăuntru. 

Glovkonin s-a gândit la opțiunile pe care le avea. Se putea retrage pe 
drumul pe care venise, putea să ajungă Și până la mașină, unde s-ar fi aflat 
în siguranță; sau putea să urce la etajul superior, acolo unde erau situate 
dormitoarele și unde se afla Elena. 

Era adevărat că era un om neîndurător ȘI, cu siguranță, nu s-ar fi dat în 
lături să sacrifice viaţa soţiei sale în schimbul siguranței sale. Dar 
Glovkonin era, de asemenea, un om mândru Și Și-ar manifesta puternic 
nemulțumirea dacă un adversar ar îndrăzni să-i pătrundă în casă. Dacă 
cineva îl aștepta pentru a-l înfrunta, ar fi o lașitate din partea lui să nu 
răspundă la o astfel de provocare. 

A continuat să urce, oprindu-se pentru a deschide un seif secret aflat în 
spatele unei picturi a Catedralei din Vilnius. A scos de acolo discret un 
pistol Makarov PM semiautomat încărcat. Apoi, Glovkonin a parcurs 
ultimii câțiva pași până la dormitorul principal care ocupa cea mai mare 
parte a etajului de deasupra al casei. 

Ușile care duceau spre dormitor erau deja deschise, iar bodyguardul 
Elenei, o femeie germană pe nume Yuta, zăcea căzută într-un scaun. Ca ȘI 
Erno, fusese împușcată în gât și sângera abundent. 


Glovkonin simți o stare de tensiune la intrarea în cameră, furia Și teama 
crescând în el. Și-a văzut soția întinsă pe patul larg, zăcând în foșnetul 
cearșafurilor de bumbac și a îngheţat. Într-un târziu, ea a răsuflat ușor Și s- 
a întors pe partea cealaltă, într-un somn adânc, fără să-și dea seama de ce se 
întâmplă în jurul ei. 

O voce șoptită s-a auzit în spatele lui. 

— E de-ajuns. Aruncă arma ȘI întoarce-te. 

Cu părere de rău, Glovkonin a lăsat pistolul să cadă pe covorul gros. Cu 
mâinile deschise și depărtate de corp, s-a întors și a văzut un bărbat 
îmbrăcat elegant, stând pe un scaun lângă oglinda de machiaj a Elenei. 

Omul avea privirea crudă a unui leu și violenţa abia-stăpânită a unui 
ucigaș aflat în elementul său. Pistolul din mâna lui era o armă de asasin, un 
Ruger 22/45, modificat pentru a i se monta un amortizor. 

Nu se mai întâlniseră până acum, dar Glovkonin îl cunoștea pe acest om 
ȘI ştia de ce e în stare. 

— Omar Khadir, a spus el, înclinându-și capul într-un salut. Nu m-am 
așteptat. 

— Vorbește încet, i-a cerut Khadir, arătând spre pat cu ţeava armei. Dacă 
se trezește, voi fi obligat să o omor. 

— Desigur. 

Supărarea lui Glovkonin la faptul că cineva pătrunsese în casa sa a 
dispărut. A luat un alt scaun Și s-a așezat ca să-l poată privi pe terorist în 
ochi. 

— Ai lăsat pe cineva în viață? 

— Numai pe femeie. Aveam nevoie de o momeală. 

— Dacă ai venit aici să mă omori... 

— Sunt dezamăgit, a spus Khadir. Grupul tău ne-a dat niște asigurări. 
Deși am avut unele îndoieli, am decis să mă aliez cu Asociaţia pentru a-mi 
duce mai departe opera Și mi-aţi înșelat așteptările. O operaţiune meticulos 
planificată, mii de ore de muncă din partea fiecărui om de-al meu Și sute de 
agenţi puși în acţiune... fără niciun rezultat. Promisiuni din partea voastră 
că va fi o reușită, toate în van. 

— Este regretabil, a admis Glovkonin, ca și cum ar fi evaluat rezultatul 
unei tranzacții care nu a mers bine. 

Khadir a continuat, neținând seama de cuvintele sale. 


— Toate acestea din cauza incapacității tale de a rezolva problemele 
create de britanic Și de african. 

Se aplecă în faţă. Mâna i-a rămas fermă pe patul pistolului. 

— Pentru că nu ai fost în stare să rezolvi această problemă, eforturile 
făcute de Al Sayf s-au dovedit inutile... lar eu nu sunt omul care să-mi 
pierd timpul. 

— Asta este clar, a răspuns Glovkonin. 

Înţelesese că ceea ce va spune în următoarele câteva secunde va decide 
dacă viaţa lui se va încheia în această cameră, cu gâtul străpuns de un glonţ 
de calibrul 22. 

— Ai tot dreptul să fii supărat. Dar îţi sugerez să profităm de această 
ocazie pentru a discuta cum să ne asigurăm că acest tip de... complicații nu 
se vor mai întâmpla niciodată. 

Khadir și-a ridicat arma Și a ţintit-o spre gâtul lui Glovkonin. 

— Vorbește, a spus el, cât încă mai poți. 

Notes 


| 
Denumire sub care sunt cunoscute forțele de poliţie din comunitatea autonomă Catalonia din 
Spania (n. trad.). 


[+2] 


Merde, rahat, în franceză în original (n. trad.). 


[+3] 


Direction Centrale du Renseignement Intérieur (DCRI), serviciul de securitate internă din 
Franţa (n. trad.). 


[—4] 


UAV - Unmanned Aerial Vehicle, în engleză în original, aeronavă fără pilot (n. trad.). 


[«—5] 
Echipajul minim (Skeleton Crew, în engleză, în original), reprezintă numărul de membri ai 


echipajului care poate asigura necesităţile minime de operare ale unei nave în condiţiile unei 
situații de urgenţă (n. trad.). 


[6] 
Cuvântul madrassa (madrassah, madrasah) înseamnă în limba arabă școală și este frecvent 
utilizat în lumea islamică pentru a se referi la orice loc de învăţare Ín general, însă, madrassa 
oferă instrucțiuni bazate pe religie, concentrându-se pe textele Coranului Și islamice, atât la 
nivel primar, cât Și secundar (n. trad.) . 


[7] 


Flics, polițiști, în franceză argotică, în original (n. trad.). 


[—8] 


I Walk the Line, melodie cântată de Johnny Cash (n. trad.). 


[9] 
GQ, magazin pentru bărbaţi din SUA, cu apariție lunară, pe probleme de modă, stil personal și 
cultură (n. trad.). 


[—10] 


Referire la Universitățile Oxford și Cambridge, concomitent (n. trad.). 


[—11] 


The Big Issues este un ziar de stradă fondat în Marea Britanie, în anul 1991, cu apariţie pe 
patru continente, comercializat de oamenii străzii, venitul fiind reţinut de aceștia, ca o 
modalitate de reintegrare socială (n. trad.). 


[—12] 


If it ain't broke don't fix it, în original. Fraza, a cărei origine este incertă, este în general 
atribuită lui T. Bert (Thomas Bertram) Lance, director în administraţia președintelui american 
Jimmy Carter (n. trad.). 


[—13] 


Harold Adrian Russell „Kim” Philby a fost un ofiţer din serviciile de spionaj britanice care a 
acționat ca agent dublu pentru fosta Uniune Sovietică în timpul celui de-Al Doilea Război 
Mondial și în primii ani ai Războiului Rece (n. trad.). 


[—14] 


Stereotipul „tractor din Chelsea”, este un termen peiorativ referitor la tendința excesivă a 
clasei medii din Londra de a folosi, indiferent de situaţie, vehicule 4x4 (n. trad.). 


[—15] 


Parafrazare a unei categorii de documente clasificate din Marea Britanie, denumită UK Eyes 
Only, în traducere liberă „Doar pentru cetățenii britanici” (n. trad.). 


[—16] 


Reisepass, pașaport, în limba germană (n. trad.). 


[—17] 


Da, numele meu este Marko Stahl, în limba germană (n. trad.). 


[—18] 


Foarte bine, în limba germană (n. trad.). 


[—19] 


O Branch (sau Q Division) este un termen fictiv utilizat în romanele lui Ian Fleming din seria 
James Bond care se referă la departamentul de cercetare și dezvoltare din cadrul serviciilor 
secrete britanice (SIS/MI6), acolo unde se produceau dispozitivele utilizate de ofiţerii 
operativi (n. trad.). 


[—20] 


IFF (Identification Friend or Foe), sisteme de identificare amic — inamic (n. trad.). 


[—21] 


Twenty questions, în original. Joc de societate originar din SUA, în secolul al XIX-lea, devenit 
în anii 1940 o emisiune populară de radio de întrebări Și răspunsuri. (n. trad.). 


[—22] 


Da, în limba italiană, în original (n. trad.). 


[—23] 


Da, în limba germană, în original (n. trad.). 


[—24] 


Eșarfele tip shemagh sunt originare din Orientul Mijlociu și sunt folosite îndeosebi în zonele 
aride, oferind protecţie împotriva arsurilor solare, a prafului sau a nisipului (n. trad.). 


[—25] 


Expresie argotică, desemnând o greșeală foarte mare, care a creat probleme extrem de 
serioase, produsă de mai multe erori simultane (n. trad.). 


[—26] 


The thought becoming a word, în original. Autorul preia un aforism atribuit filosofului chinez 
Lao-Tse: Ferește-te de gândurile tale, ele pot deveni vorbe; Ai grijă de vorbele tale, ele pot 
deveni acțiuni. (n. trad.). 


[—27] 


Cabana ghizilor, în limba italiană în original (n. trad.). 


[—28] 


Ce este, în limba italiană în original (n. trad.). 


[—29] 


Coming from the cold, în original. Fraza respectivă, având sensul (cu referire la un spion) de 
revenire din izolare, detenţie sau exil, a devenit faimoasă din romanul „Spionul care a ieșit din 
joc” al lui John le Carre, apărut în 1963 (n. trad.). 


[—30] 


Blind or shell processes, în original. (n. trad.). 


[—31] 


Bratva este denumirea prescurtată a Mafiei ruse (n. trad.). 


[—32] 


Game-changer - ceva sau cineva care afectează foarte mult rezultatul unui meci (n. trad.). 


[—33] 


Homeland Security - Departamentul pentru Securitate Internă al SUA (n. trad.). 


[—34] 


USAF - United States Air Forces, Forţele Aeriene ale Statelor Unite ale Americii (n. trad.). 


[—35] 


Yellow Cab - Taxiuri de culoare galbenă care circulă tradiţional în New-York (n. trad.). 


[—36] 


Royal Navy - Marina Regală Britanică (n. trad.). 


[—37] 


Cuvintele „Rege și Țară” apar în opera Henric al IV-lea a lui William Shakespeare și se referă 
la loialitatea faţă de tronul Angliei (mai apoi Marea Britanie), folosite ulterior în forma 
„Regină Și Țară” (n. trad.). 


[—38] 


Servizio per le Informazioni e la Sicurezza Democratica este serviciul de informaţii secrete 
italian (n. trad.). 


[—39] 


Dishonourably discharged, în original. Expresia se referă ia înlăturarea cuiva din armata 
americană din cauza unui comportament de natură penală sau a unor atitudini considerate 
inacceptabile (n. trad.). 


[—40] 


În Langley, statul Virginia, se află sediul central al CIA (n. trad.). 


[—41] 


Rojal Air Force, Forţele Aeriene Regale este denumirea sub care este cunoscută aviația 
militară britanică. La Brize Norton funcţionează cea mai mare bază a RAF (n. trad.). 


[—42] 


Kilroy a fost un personaj masculin fictiv, creat de trupele americane în perioada celui de Al- 
Doilea Război Mondial, acestea scriind textul „Kilroy Was Here” (Kilroy a trecut pe aici) pe 
zidurile din zonele prin care treceau (n. trad.). 


[—43] 


Spitfire, avion militar britanic de vânătoare din cel de-Al Doilea Război Mondial (n. trad.). 


[—44] 


Traducere aproximativă a expresiei Good kill, în original. Aceasta, de origine militară, se 
referă la uciderea inamicului fără ca acesta să poată opună vreo rezistenţă (n. trad.). 


[—45] 


High-energy radio frequency weapon (HERF), în traducere liberă armă cu frecvență radio de 
mare energie, denumită și pușca HERF, este utilizată pentru întreruperea funcţionării 
echipamentelor electronice (n. trad.). 


|<—46] 
De la Hip (șold, coapsă), denumirea acestui tip de elicopter rusesc în terminologia NATO (n. 
trad.). 


[—47] 


Improvise and adapt, în original, este o parte a sloganului Marinei SUA Improvise, Adapt, and 
Overcome (Improvizează, adaptează-te și învinge) (n. trad.). 


[—48] 


Rogue states, în original. Statul delincvent este o expresie controversată peiorativă aplicată în 
relaţiile internaţionale folosită în ceea ce privește statele care sunt acuzate de a constitui o 
ameninţare la adresa păcii mondiale (n. trad.). 


[—49] 


GCHQ - Government Communications Headquarters, Agenţia britanică de supraveghere a 
comunicaţiilor (n. trad.). 


[—50] 


Agenţia de Securitate Naţională (National Security Agency) este o agenţie guvernamentală a 
Departamentului Apărării al Statelor Unite ale Americii (n. trad.). 


[—51] 


Conform dezvăluirilor lui Edward Snowden, fost angajat al Agenţiei de Securitate Naţională 
din SUA, PRISM este numele de cod al unui program realizat de aceasta, prin care se 
colectează informaţii de la mai multe companii de Internet americane (n. trad.). 


[—52] 


Thawb, veșmânt tradiţional bărbătesc arab până la glezne (n. trad.). 


[—53] 


De nada - Pentru nimic (în original, în spaniolă) (n. trad.). 


[—54] 


Rahat, în germană, în original (n. trad.). 


[—55] 


Spy-Phone este o aplicaţie de monitorizare pe desktop și telefon mobil lansată în anul 2012 de 
firma SpyPhone Labs, cu sediul în New Jersey, SUA (n. trad.). 


[—56] 


FSB este Serviciul Federal de Securitate al Rusiei (n. trad.). 


[—57] 


Ay-rabs, în original - arabi, în slangul american (n. trad.). 


[—58] 


Habla Espanol? în limba spaniolă, în original - Vorbești limba spaniolă? (n. trad.). 


[—59] 


The Circus Bee, în original. Marș, compus în 1908, cântat tradițional în SUA la deschiderea 
unor evenimente sau concerte (n. trad.). 


[—60] 


Cu voia lui Allah (n. trad.). 


[—61] 


Hail to the Chief, în original. Cântecul este imnul oficial anunțând sosirea președintelui SUA 
la evenimentele oficiale (n. trad.). 


[—62] 


Gitmo, nume care desemnează baza navală a SUA în care se află închisoarea de la 
Guantanamo Bay, Cuba (n. trad.). 


[—63] 


Club Med, cunoscut anterior sub numele de Club Méditerranée SA, este un operator turistic 
francez specializat în organizarea de vacanțe all-inclusive (n. trad.). 


[—64] 


You can take the girl out of Queens, but you cant take Queens out of the girl, în original. 
Parafrază a proverbului american „Poţi să scoţi o persoană dintr-un loc, dar nu poți să scoţi 
acel loc din acea persoană” (n. trad.). 


[—65] 


Spetnaz (trupe cu destinaţie specială) este un termen folosit în Federaţia Rusă (Și anterior în 
Uniunea Sovietică) pentru trupele speciale și unităţile antiteroriste (n. trad.). 


